
PRAEFATIO. 


Cum de maiore parte eorum codicum, quos in posteriorum 
novem librorum textu constituendo respexi, iam in prioris vo- 
luminis praefatione, quantum satis putavi, disseruerim, restat 
ut hic de illis libris manuscriptis pauca, unde uniuscuiusque 
condiciones satius intellegantur, in supplementum afferam, ante- 
quam de codicibus nondum tractatis (R, D, H) disputem. 

Ac primum quidem de codice V indicare liceat me in 
locis eius interpolatis (cf. vol I praef. p. IV) hos quoque 
numerandos esse suspicari: in vol. II p. 22, 19 dei FE; 97,19 
dictum est V'H; 124,6 a iudaeis VHb; 128,2 post hoc VH; 
130, 18 si cuiuslibet Vg; 163,20 ibi omnes completi V. In 
eodem autem codice crebro litterae b et u(v) confusae sunt*), 
quae permutatio ubique fere in L(A), rarius in C et in re- 
centioribus mes deprehenditur. — 

Ex libris Parisinis (cf. vol. I p.VI sq.) codicem g, Corbeiensem 
olim, et Duebner (p. 1194) et Hoffmann (vol. II praef. p. IV sq.) pluris 
aestimabant quam ceteros, eum interpolationibus minus defor- 
matus esse**) videretur. Minuitur autem eius auctoritas plurimie 
calami mendis simillimis eorum, quae in cod. C, et ipso Cor- 
beienei, occurrunt (cf. Hoffm. I praef. p. Il sq.; Kalb, Bayr. Bl. 
f. Gymn.-W. 1927 (63) p. 1628q.). Inprimis confunduntur litte- 
rae e et i (ita semper fere legitur septim, decim; cf. vol. II 
513,1 treginta; 349,12 triplecari; 375,8 omnes qui (= om- 
nesque!); 403,11 subripet; 541,2 damnabilis (= -les); 6566,36 
ricitari; 622,21 relecturi (= relicturae!); 815,9 8e (= si!) ete.) 
ut nonnunquam difficile sit verborum tempora vel genera dis- 


*; Cf. e. gr. vol. II p. 13, 7; 14, 22; 31, 27; 34,28; 44, 26; 
80, 26; 92, 13; 20; 123, 20; 23; 191,16; 20; 192, 11; 195, 5. 

**| Of. autem II 125, 5; 7; 231, 27; 943, 16; 20; 278, 23; 
309, 6; 314, 29; 315, 16; 17; 336, 25; 421, 10; 461, 6; 467, 32; 
484, 19; 492, 15; 493, 12; 496,15; 18; 509, 16; 508,21; 509, 22; 
519, 20; 623, 10; 624, 22; 96. 


re 


IV PRAEFATIO 


cernere (velut in p. 220, 10 spernit; 231,4 eruit; 296,26 
ostendit; 26 procedit; 375, 3 alet; 9 possent; 330, 2984. 
coligemus; 542,9 dicitur; 615, 2 munire) Saepe etiam 
o pro u positum est aut versa vice (e. gr. 374, 15 consolabat 
(= consulebat!); 838,6 (551,27) poto; 382,25 subditus; 011,31 
sulphoris; 645,28 nummolis; 588,18 paruolis; 603,24 tut; 
$15, 2 totius aliaque) Aspiratio aut falso posita (velut 542,1 
hunum; 569,2 habissent; 590,28 huteris...hutrumlibet; 
592, 6 hutique etc.) aut omissa est (cf. 552, 14 oc; 16 ac; 
598,18 aborrent; 699,8 detraetur; 589,98 abeat (= habeat!) 
Rarius litterae a eto (velut 375, 2 circumualet; 400, 20 solus; 
419, 23 uocatione), a et e (cf. 882, 3 punians), g et i(j) per- 
mutatae sunt (cf. 411, 29 eierunt (— egerunt!); 606, 19 egecit; 
615,13 progecto; 580,19 ienua (= genua!)). Ut ergo codicem g 
non “optimae notae’ iudico, ita eum utilem et in componendo 
posteriorum librorum textu praeter R, p, D maxime respicien- 
dum duco. — 

Maior interpolationum numerus quam in g invenitur 
in cod. 1"); accedunt multi scribarum lapsus (e. gr. crebro 
possi(n)t et posse/(n)t confusa sunt**) et arbitrariae ordinis 
vocabulorum permutationes. — 

Codicis B cum Parisino a consensus (cf. vol. I praef. p. X; 
in posteriore operis parte multo minor apparet quam in priore 
(ef. vol. II p. 28,2; 39,13; 67, 29; 90, 29; 102,13; 140,15; 142,16; 
185,3; 839,22; 871, 23; 548,7; 568,29); nonnunquam verba lo- 
corum e sacris scripturis excerptorum congruenter utrobique ad 
Vulgatam accommodata eunt (cf. II 60,10; 97,20; 146,24; 166,27; 
297, 0; 24; 523, 6; 5641, 17). Propior autem affinitas inter codd, 
B et e multis peculiaribus amborum lectionibus ostenditur (cf. II 
4, 17; 22, 17 (e$); 32, 17; 35, 3; 39, 13 (e; 49, 12; 66, 12 (e9; 
110,14; 119, 20; 123, 24; 169,90; 171, 8; 218, 17; 240, 29; 
283, 15; 318, 245q.; 323, 26; 340, 17; 25; 360, 13; 361, 9; 
372, 20; 376, 18; 393, 16; 25; 397, 1; 405, 24; 417, 19; 419,23; 
424, 16; 430,6; 16(e?); 433,17; 445, 29; 500, 1 (BD); 501,29 (63; 
503, 17; 521, 16; 530, 22 (Bbe); 555,9; 557,9; 582,18) In 


*) In vol. I cf. p. 243, 10; 264, 10; 266, 22; 272,24; 273,6; 
284, 7; 340, 83; 357, 11; 370, 6; 382, 27; 398, 13; 400, 12; 472, 20; 
509, 18; 513, 30; 515, 8; 526, 9; 15; 531, 16; 532, 26; 542, 23; 
544, 30; 549, 10; 564, 26; 566, 21; 073, 16; 688, 32; 598, 14; 
in vol. II p. 5, 19; 18, 28; 21,24; 23,30; 29,3; 35,19; 38,22; 
44, 22; 52, 11; 64, 7; 55, 8. 

**) Cf. vol. I 312, 2; 391, 4; 23; 519, 31; 529, 28; 640, 11; 
542, 28; 553, 18: vol.-II 34, 13; 38, 23; 43, 9; 56, 29. 


PRAEFATIO v 


vol. 1[ p. 397, 25 interpolatio uituperatur codicibus BDae com- 
munis est.“) 

Plurimis denuo testimoniis affirmatur editionis Maurinae 
(quam v plerumque secuta est) auctores codice B prae ceteris 
usos esse (cf. vol. I praef. p. XD, cum multae lectiones peculia- 
res**), plures vocabulorum transpositiones^"**) in solis Bv appa- 
reant, At enim in catalogo librorum mss, quos patres Maurini 
adhibebant (cf. Duebneri edit. p. 1193), Bernensem nostrum re- 
cognoscere non potui.$) — 

Cod. Monacensis lat. n. 6259 (= B), olim Frisin- 1 
gensisti, membran. in 2°, saeculo X ineunte, ut videtur, 
scriptus, foliis 188 libros XV—XXII amplectitur. Folia 17—66 
et 83—166 binis columnis conscripta sunt, cetera uno per totam 
paginam tenore. Priores codicis partes ung manu exaratae in- 
signi scripturae sinceritate excellunt, reliquae a compluribus 
scribis haud pari ubique diligentia confectae esse videntur. Nus- 
quam singulorum capitum distinctiones aut tituli reperiuntur. 

Hunc librum ms Dombart, quamquam eum neque mendis 
erroribusque neque interpolationibus vacare non ignorabat, dignum 
iudicavit, quem in dubiis extremorum librorum locis praecipuum 
ducem haberet, neque hac sententia discessit, cum Em. Hoff- 
mann (in editionis suae vol. II praef. p. IlIsq.) illius codicis 
fidem argumentatione haud levi in dubium vocavisset. 


*) Etiam codicem A partim cum e (e!) coniunctum esse 
his fere locia demonstratur: vol. II 294, 23; 299, 11; 325,4; 10; 
321,6; 884,6; 21 (Ane); 335,7; 341, 84; 342, 3; 489, 22; 456, 10; 
489, 29; 529, 11; 12; 536, 1. De codd. H et e cf. p. XI! 

**) Cf. vol. II p. 14, 7; 26, 30; 27, 5; 62, 27; 80,2; 97, 14; 
117, 82; 119,1; 3; 122, 3; 11; 124, 94; 125,19; 148,27; 159,14; 
162,8; 30 etc. — 303,4; 305,18; 823,9; 352,28; 367, 32; 
891, 20; 394, 1; 401, 16 etc. — 469, 18; 471, 26; 495, 4; 508, 26; 
614, 13; 21; 23; 538, 11; 539, 5; 11; 542, 4; 645,19; 575, 11: 
589, 8; 18; 602, 11; 630, 25; 631, 18. 

***) Vol. II p. 7, 18; 10, 5; 16,6; 16,30; 17,29; 25,1 etc. — 
63,1; 74,1; 10; 75,14; 79,27; 82,16;108,18; 110,31; 111,21 etc. — 
229, 3; 128q.; 238, 14; 247, 30; 251,15; 266,18 etc. — 377,13; 
393, 12; 404, 5; 440, 24; 31; 444, 19; 459, 15; 467, 1; 470, 24; 
418, 2; 483, 29; 488, 18; 502, 1; 551, 3; 557, 12; 670,17; 574, 7; 
583, 20; 600, 16; 610, 14; 623, 24; 633, 11. 

1) Codicem B in regione Augustae Treverorum scriptum 
esse e *Scti. Maximini nomine inscripto conicere nescio an 
liceat (cf. vol. I praef. p. IX adnot.) 

T1) Fol. 17: “iste lib & fc& marie et fci corbi frisige (Idem 
fere in cod, F fol. 2* legitar). 


VI PRAEFATIO 


Quanti autem re vera sit codex R, cuius lectiones saepe, 
praecipue sub finem operis, a ceteris libris mss plane abhorrent, 
difficillima est quaestio. Si enin in libris XV et XVI huius 
codicis lectiones cum V conferimus, ubique summum optimarum 
lectionum consensum invenimus, sed iisdem locis etiam alios 
codices, inprimis Patavinum (== p), quem Hoffmann ceteris prae- 
ferebat, cum V conspirare negari non potest. Paucas lectiones 77 
cum 80lo R communes habet (vol. Il p. 86, 31; 102, 22; 117, 
31; 118, 21; 159,30; 166, 70; 176,19) neque plures quam cum 
aliis quibusdam mss (B, H, e, b). Haud ita raro R un& cum p 
aliisque a cod. V dissentit. Non magis porro quam p*) codex B 
interpolationum immunis est; has fere per libros XV et XVI 
enotavi**): p. 63,4 belligerando; 74,14 procreatos(R); 79,1 
disserendum; 86,24 solis; 91,81 essent; 99,6 auctor; 102, 
928 fuerat; 106,2 dei sui; 192,80 quod quid aliud; 123,14 
suorum;139,100rdinantur(BR); 147, 14no minatur; 155,6 est 
(— *); 168,83 id est iuxta (cum aliis); 171,7 cognouimus (R*); 
1765,90 tenet (R'). Alia potius levitati et neglegentiae librariorum 
quam arbitrio et licentiae crimini dare velim (cf. e. gr. 16,29; 79,17; 
93, 28; 144, 19; 145, 29; 146, 2 (R5); 169, 11; 182, 19; 187,1; 27). 
Sed etiam in eis locis, qui de sacris scripturis assumpti sunt, co- 
dex R nobis interdum singulares praebet lectiones, quas scribarum 


*; Codex p interpolatus esse videtur his librorum XV 
et XVI locis: vol. II p. 66, 10 ipsum solum (= G'a); 87, 15 illa 
diuers. putanda est mend.; 88, 25 quae ab; 90,30 illos] hos; 
104,22 tamquam eum deus sic commoneret; 108,15 fau- 
nos (= H'ab!; 117,13 conscendere; 119, 8 figuram habuit 
quod etiam; 121,23 in sensibus et reuelata; 122, 80 quam] 
nisi (— H); 123, 14 cum enim ad; 152, 26 et ueni; 170, 28 
inde adepti; 172, 12 manifestatur; 185,2 repente maior 
uenit. expauit... Increbrescunt autem interpolationes codicis p 
in ultimis sex libris (cf. IL p. 289, 30sq.; 315, 18; 317, 28; 31; 
426, 24; 443, 16; 448, 25; 452, 24; 466, 16; 27; 467, 15; 468, 25; 
471, 16; 478, 13; 479, 26; 489, 9; 514, 24; 516, 21; 520, 4; 522,19; 
531, 30; 559, 13; 21; 562, 27; 567, 8; 568, 4; 570, 21; 592, 16; 
597,56; 9; 13; 10; 599, 22; 604, 28; 605,11; 606,7; 624, 8; 625,27; 
626, 4; 5; 7; 628, 28sqq.). In capitulorum titulis codicis p 
fides aliquanto minoris pendenda est quam codicum VFg. 

**) Addo e sequentibus libris: 200, 23 qui] ad R?; 201,16 
agedificauit; 216, 10 quod (R!); 232, 33 esse; 234, 27 nam- 
que] autem; 240, 5 ipsis; 394, 17 esse (= DH); 498, b hic 
ergo forte; 570, 30 curationis; 575, 82 haec; 580, 26 pauca 
in loco pro tempore; 592,10 fieret; 618,4 indignum est; 619,5 
esse incl.; 625,6 est, quod; 680,14 quod ait apostolus(— 7). 


PRAEFATIO Vit 


interpolationes meras memoriá similium locorum vel verborum, 
quae in ritus ecclesiastici libris adhibebantur"), ortas duco, velut 
in vol. Il p.89,4 iugulauit(R); 28 habet (R); 128,17 in terra 
eorum**); alibi in versionem antiquam Vulgatae verba vel voca- 
bula immixta videntur (cf. p. 60,21 et clama (= Babe); 129, 25 
proximi sui (= GHbpr); 149, 26 de charra (~= G^Hab)).*** 

Quae omnia si deliberamus et perpendimus, imonemur, 
ut cautius codice R — item codice p — textus fundamenta 
iacentes utamur. Ubi quidem R(D)egp (vel Rgp, RDp, RDeg) 
inter se consentiunt, aliqua de lectione vera est securitas, ubi 
autem discrepant, ambigere licet et licebit. Ne tamen vesti- 
gia codicis R omitterem 41), non solum plurimis eius lectioni- 
bus praeclaris et indiciis prisci sermonis et scripturae antiquae, 
quibus eum ex optimo fonte fluxisse demonstratur, commotus 
sum, sed etiam eo, quod lectionum quarundam, quas cod. R 
adhuc solus erxhibuerat et quibus interpolationum suspicionem 
excitaverat, adminicula inveni in codice D. In ultimis enim 
quiuque huius codicis foliis, quae saec. XI alia manu scripta 
esse videnturti) quam quaterniones praecedentes, has legi- 
mus lectiones cum uno R congruentes: vol. lI p. 624,1 in 
quantumlibet; 625,10 liberauerat (rell. mundauerat); 626, 23 

*) Seite Weyman monuit lectionem inter innocentes, 
quam exhibent codd. Rab in vol. II p. 478, 14, scribis ex liturgia 
missae familiarem fuisse. 

**) Cf. etiam vol. II 303, 16 statuit; 369, 14 sicut ange- 
lum (Ra); 698, 29 in unitatem fidei. 

***^ Simili modo in cod. R interpolatos existimo hos lo- 
cos: vol. lI p. 203,24 principibus (= G Vulg.); 231,7 et om. 
(—Vulg.); 636,28 incredulitate(—B!(?)* D Vulg.); 596,6erunt 
(= D Vulg.); 596, 1 cireumferamur (= Vulg.); 596, 30 om- 
nem ecclesiam (= Vulg); 598,1 omnes (cf. ^ Vulg.); qua de 
eausa suspectas etiam habeo has lectiones in editione nostra 
servatas: II p. 227, 27 uerberibus peccata (= Vwulg.); 229, 
22 es ei auxiliatus (cf. es aux. ei Vulg.; 240,20 natus 
(= a! Vulg); 247, 31 manibus (= b Vulg.); 588, 25 et 598, 6 
fieri (= Vulg... 

1) Retinui in hac editione etiam nonnullas vocabulorum 
iransmutationes, quas, cum solo codice R traditae essent, Dom- 
bart in textum receperat nullo saepius in adnotatione critica indicio 
facto; aut enim probabiliores aut tam probabiles mihi videbantur 
quam vulgaris verborum ordo (cf. II 430, 28; 558, 18; 568, 17; 
578, 26; 685,9; 586,13; 588,929; 591, 13; 595,10; 599, 19; 
611, 4; 612, 16; 614, 10). 

+H Cf. p. VIII. 

ipsi oculi etiam; 627, 7 om. magna; 629, 18 nos uisuros 
(om. esse); 681, 9 pulchritudo (rell. species)*); 681, 12 quod 
non; 682,8 pacatissim(a)e; 10 corporis (rell. carnis); 634, 20 
non " (rell. quam) Quominus autem hune tam mirum concentum 
eo ortum esse coniciamus, quod illa codicis D folia ex ipso 
codice R descripta sint, prohibemur ceteris diserepantiis verborum 
non exiguis (cf. e. gr. 621, 26; 628, 288q.; 624, 27; 625, 6; 9; 15; 
627, 20; 629, 7; 18; 631,2; 12; 632, 17; 635,13). Quibus argu- 
mentis concludi posse existimo illam extremam codicis D partem 
eadem stirpe a reliquis codicibus plane diversa oriundam esse 
ac codicem R. — 
Praeter duos Bernenses (B, B) iam in priore volumine ad- 
hibitos (cf. vol. I praef. p. IX sqq.) tertium eiusdem bibliothecae 
D codicem (n.352 = D) contuli. Membranaceus est in 4°, continet 
foliis 109, in tredecim **) quaterniones et quinque folia discriptis, 
libros XIX—XXII. Eum quondam Petri Danielis"'*) fuisse 
primi folii (17) inscriptione discimus. Hagen +) hunc librum sae- 
culo XI adtribuit: et ego primum quidem folium (1") pulehra 
littera initiali eiusdem speciei cuius codex B multas exhibet 
ornatum 1f) illa aetate scriptum esse assentior itemque folia 
quinque ultimattf) altioribus acutioribusque litterarum for- 
mis, atramento fueciore, pluribus scripturae compendiis insignia, 
mediam autem partem *) malim X=° assignare saeculo quam 
XI"*, cum facies scripturae haud multo distet a codice B. In hac 
autem vetustiore codicis D parte una manu plane clareque exa- 
rata permultae et variae displicent rasurae, quae utrum primae 
an secundae (vel tertiae?)*tt) manus sint, interdum haud facile 


*) Haud scio an recte Dombart in editione secunda opi- 
natus sit voces "pulchritudo" et * species" glossas esse perperam 
in textum receptas, cum vocabulum ‘illa’ potius ad ‘corporum’ 
(lin. 7) referendum sit. 

**) Numerus ultimi quaternionis radendo false in XII mu- 
tatus est. 

***) Vide de hoc viro doctissimo, qui fuit ab anno c. 1536 
usque ad annum 1604, Hagen Catalog. codic. Bernens. (18765) 
p. XIsqq. 

1) L. c. p. 338. 

Tt) Finitur huius folii textus verbis uoluptatis epicurus 
(p. 847, 16). 

ttt) Incipit haec pars a verbis in quibus mala (p. 621, 14). 

*t) Inde a p. 347, 16 usque ad p. 621, 14. 

*Ft) Tertium manum in adnotatione critica notare non sum 
ausus, cum atramenti colore distinguendo, quo solo fere argu- 
mento uti poteram, parum confiderem. 


PRAEFATIO IX 


diiudices. Sed multis locis investigari potest, quid primitus serip- 
tum fuerit. In ipso textu capitulorum distinctiones et tituli de- 
sunt; recentiore autem manu inde a libri XX cap. VII eadem 
fere argumenta brevia (e. gr. 'de mille annis', 'de solutione dia- 
boli’) margini adscripta sunt, quae in codd. ^ et H (cf. p. XVIIsq.) 
leguntur. Sed margine nimis postea resecto et illa argumenta et 
adscriptae lectiones quaedam notaeque ex parte mutilata eunt. 

Secunda codicis D manus (œ D?) saepe errores lapsusve 
primae correxit, eadem saepe antiquas et bonas lectiones ita 
corrupit, ut scribam emendantem deterius exemplar secutum esse 
appareat. 

Quamquam D non in optimis libris mss numerandus est, 
cum variae in eo exstent primae manus interpolationes*) et non- 
nunquam cognatio quaedam manifesta sit cum codd, b**) et B***), 
tamen eius lectiones haudquaquam viles existimo, quia medium 
quendam locum obtinet inter codicem R et ceteros mss. Nam 
si ex eis, quae in apparatu critico notata sunt, computare velis, 
quoties congruat D cum R, paulo minorem concordantium loco- 
rum numerum invenias quam discrepantium. Quam mire vero 
illa quinque ultima codicis D folia cum verbis codicis R con- 
sentiant, supra iam demonstravi (ef. p. VlIsq.). — 

Cum autem prius huius operis volumen typis excudendum 
prope iam confecissem, ab Alberto Hartmann, praefecto biblio- 
thecae publicae Monacensis meritissimo, mecum codex saeculi XIII 
(= H) communicatus est, qui post Dombarti mortem (1907) 
Monachium translatus erat. Hic liber ms, membr. in 2°, inter 
codices Latinos n. 28185 insignitus, cum in libris quondam Cister- 
ciensium monasterii ‘Beatae Virginis in Caesarea’ t) (Kaisheim) 
fuisset, ab anno 1804 usque ad 1909 in bibliotheca provinciali 


*) Vide vol. II p. 353, 32; 362, 26; 391, 16; 394, 17 (— RH); 
447, 34; 546, 31; 555, 14; 560, 7; 27; 515, 98; 578, 3; 579, 30; 31; 
602, 1; 610, 21; 614, 26; 623, 27; 624, 1; 625, 15; 631, 19; 22; 
632,9. Rarius ceterum quam in aliis mss (velut B, H, 1) in co- 
dice D vocabulorum series mutata est: cf. p. 395, 8; 396, 15; 
407, 2 (D'); 495, 16; 442, 17; 459, 12; 460, 11; 510,924 (DÐ; 
646, 13; 648, 31 (D); 563, 10; 562, 27; 636, 11. 

**) Db: cf. 391, 14; 408,3; 422, 12; 420, 4; 429, 14; 431, 5; 
436, 10; 446, 7; 449, 4; 455, 11; 469, 31; 480, 23; 484, 19; 507, 19; 
541, 15; 550, 23; 611, 23; 26; 633, 22. 

**) BD: cf. 349, 19; 355, 27; 319, 19; 404, 29; 405, 32; 407, 
26; 27; 408, 30; 431, 3; 469, 2; 470, 21; 471, 18; 473, 24 ; 416, 17; 
515,16; 528, 7; 536,28; 542, 8; 550,24; 32; 610, 32. 

+) Id in fol. 1" legitor. 


D? 


H 

civitatis Neuburgiensis ad Danuvium sitae asservatus erat. Com- 
plectuntur eius folia 262, binis columnis conscripta, omnes de 
civitate Dei libros.") 

Etei H recentioris originis est quam ceteri mss praeter 
q et p neque eiusdem in omnibus partibus pretii, cum qua- 
terniones diligentissime scripti succedant neglegentioribus **), 
tamen eum perscrutatus sum et in vol. Il multas eius lectiones 
exscripsi, ut et fundamenta emendationis in posterioribus libria 
latius ponantrr et magis perspicuum fiat, quomodo Augustini 
verba manuscriptis per saecula tradita sint. Quae mihi autem 
e prioribus libris (I—XIII) memoratu digna videbantur, infra in 
supplementum addam. Atque in libris I—X quidem H se stirpe 
codicum cum € cognatorum esse prodit; artius cum (C*)K Y ^, prae- 
cipue F, coniunctus esse videtur.***) Raro peculiaribus lectionibus 


*) Dimidia parte folii 17 desecta desunt ex lib. II cap. XXI 
verba ut Sallustius narrat (vol. I 79, 19) usque ad et utili- 
tatis(81,22). Quae deinde in lib. XVI c. IV sq. (vol. II p.129,228qq. 
a verbis et hoc inchoaverunt usque ad labium unum om- 
nium (p. 132, 1) leguntur, suo loco omissa in cap. VI extremo 
post gentium multo amplius (p. 134, 4) falso interposita sunt, 
verbis ecce genus... unum omnium (p. 129,2189q.) repetitis. 


**) Stolidis librariorum erroribus maxime libri priores et 
medii depravati sunt rudi manu scripti. Haec eatis erunt exempla: 
vol I 103, 7 Troia meruerit] troiam eruerit; 129, 31 Haec 
quippe Hispaniae] Nec quippe hiis panie; 224, 31 hostium 
Veientium]| hostiumue gentium; 342,1 Socrates] secretum; 
355, 28 istud vos] studiosos; 574, 29 ad Deum] addimus. 
Crebro vocabula neglegenter omissa aut mutato ordine posita 
sunt. Glossa stultissime in textum inserta est in vol. I p. 383, 13: 
tanta inter distantia siue interuallum eapedo. 


+*+) Cf. e. gr. vol. I 3, 15 hoc opere ad te inst. et mea prom. 
debito; 5,18 se seruos christi esse (~= KF^); 6,26 dicimus cum 
nec (= KF^e); 54, b. fili mi (= E!F^q); 56, 2 Sunt namque 
qui (— K^B!b*e?q); 57, 19 obscenicorum (= AK?F 7); 94, 9 tribu 
amouit (— €*A*-6); 117, 20 beniuolentia (cf. A*F5); 192, 7 terri- 
bilia (= A*F76); 134,19 mutuis repente dicam (= X3F7B3bg); 
174, 11 consentientes. (= C'A!FBa); 225,13 multos se tales 
(= € !F 76); 239, 19 iactabantur (— K*F7); 260, 13 occultabantur 
(= AIKIF- 310, 25 et non potest (= C'K'!FBe); 332, 19 in 
homine (== K?Fe); 29 bonum quod esset hoc genus bonum bonis 
(= A?Be); 445, 12 species figurasque (= B^eps); 460, 33 dici- 
mus (= ^6); 132, 22 strati (= F); 232,4 inflata tamen est (= ^); 
475, 12 ad om. (= F); 502, 7 et] ut (= F). 


PRAEFATIO XI 


cum LA conspirat." In mediis vero operis partibus conexus 
quidam cum cod. V evidens est**);; saepe H et e, haud raro 
H et b consentiunt; in posterioribus autem libris certa necessi- 
tudo intercedit inter = et H, ita tamen, ut hic illius apographus 
ne partim quidem haberi possit. Propinquitas artior codicum 
FG-H praeter alia (cf. vol. II p. 340, 6; 343, 21; 345, 24 ete.) 
inprimis glossemate de numero persecutionum (cf. vol. II 
p. 337, 27 adn. crit.) prave in textum recepto, codicum GBHab 
versu sacrae scripturae (cf. vol. II 217, 6) et iterum exhibe- 
atis etc. perperam addito demonstratur. Interpolationum 
codicis H haec e pluribus exempla sumere liceat: vol. I p. 14, 
97 cum eorum potentiam uerec.; 70,14 qui poetas esse 
ipsos; 75, ó fenoris onere obpressa; 115,33 et aliam 
superbiam; 156,1 spice exeant; 176,28 que dat con- 
cordiam; 266,11 ista colligit; 274, 29 prouidentiam flu- 
orum; 306,29 decerpta sunt, sed; 374,98 illam ipsam 
mentem subicimus. E ceteris lectionibus hae dignae eint men- 
tione: vol. I p. 6,12 aram; 13,16 aperta; 29, 28 sana uali- 
tudo; 33, 16 adulterium pertulit; 33, 25 uiuunt tamen. 
Nee; 40, 225g. forte postea (bis); 42, 17 reum (= A); 43, 16 
coniugalis thori; 45, 30 nullo modo (=æ €); 47,22 di/rupta- 
que; 51, 3 precessit; 11 hec et talia; 52, 30 una; 53, 11 
opinationis; 57,8 sacrilegorum (= B); 66,9 permixta 
(= A); 67, 7 exercere; 69, 123g. aduersarios ciuitatis siue 
ueritatis; 75,1 regebat; 2 contexatur; 94, 11 aduersan- 
dam (= Ca’); 96,18 immundissimos; 23 ignominiosum; 

*) Cf. vol. I 29, 9 nich (sic!) mali (cf. AAB); 30, 9 est in 
ipso (= L 4); 36,24 quod(—.4 €); 41,23 de samson (= LA C?’ A); 
43, 8 debeat (— LAAe) 47, 11 peiora sunt (= LAA); 61, 22 
turpitudinis (= ,'C*); 114, 29 qui (= LA); 147,11 sacrilegiis 
t= LA); 150,29 interrogaret (= Ap); 170,4 et possit et (cf. 
A!A); 171, 15 honorino (= A); 180, 19 ab eorum (= A^; 
931, 17 fatiant (cf. L A!p.. 

**) E. gr. has cod. H lectiones affero: vol. I 462, 4 delec- 
tantur coli; 473, 19 promptum (= FtE*); 419, 29 et om.; 482, 17 
natura talis; 497, 13 et ad; 498, 16 fallor; 501, 12 quod id; 
502, 6 maius; 641, 14 beatitudine; 542, 11 infinitus; 554, 11 sentit 
ut eos; 584, 23 sumebat; 590,2 et scriptum; 595, 11 pnoen; 
597, 24 inspirando; 599, 18 in sua nuditate; vol. II 110, 94 V''!H; 
111,98; 112, 4 V BH; 124, 6 VHb; 9; 128,2 post hoo VH; 128, 18 
linguam V Hb!; 136,23; 28; 140,9; 148,1; 149, 24 V^Hb; 
155, 13 VG^Hb; 158, 33 V^Hb!; 172, 16 VH; 176, 29 V'He; 
178, 23; 181, 13 VH; 189, 14. Consensum quendam inter V, ^, b 
manifestum iam Dombart in ed.? vol. II praef. p. VIII notavit. 


XII PRAEFATIO 


114, 9 desides; 110,19 regnorum uel regum; 121,24 ple- 
bis; 157, 12 et terrorem (= €); 162, 24 et priapus (— A?^e; 
cf. E); 170,11 fecit; 180, 31 eum iouem; 187,26 prudentum 
et sapientum; 214,5 labes (= Morel); 220,10 et in succes- 
sione; 222,9 nocuerint; 225, 14 exitum; 229,96 tales quon- 
dam; 234, 32 bellona dante celeriter; 255, 26 dii deride- 
antur; 288, 31 deos delectari; 261, 22 Multa; 268, 8 ip- 
sam... mittere; 265,4 ut ad quod uocatur; 14a scenicis 
(= p); 270, 4 quod (= AF Domb.); 282, 7 bifarium; 292, 11 
nec om. (cf. C); 295, 30 colophonios (— F); 304, 21 qui sit; 
911, 4 uerisimile (= 1); 818, 33 exserere (= C); 314, 15 sq. 
qua ut ipsum; 319, 3 ille rex (= v); 323, 21 suspicatur 
(= € Domb.); 325, 5 nobilitatis; 334, 13 in id idem (cf. A! E); 
364, 26 qui solet med. artem praebere; 372, 10 vir om.; 
22 Ast ille; 388, 14 et 26 (marg.) succidiua; 387, 17 medie- 
tatis; 400, 19 quodlibet uocabulum digni; 406, 10 feruide 
caritatis; 407, 23 et om.; 412,16 gloriosa (= Blv; recte?); 
413,7 predixit; 414,7 crepuerunt (= ps); 428, 12 sunt om. 
(= Cae); 435, 17 heroan (= K); 445,18 inuidia (= €); 
446, 97 patricum nun; 448, 97 quo (— av); 453, 20 ante 
fuisset (= C); 457, 16 ex om. (cf. C); 472, 25 sunt (= pt 
Hoffm.); 480,31 id] hoc; 484, 1 siue etiamsi(— G'v Domb.); 
503, 93 gradientium in terra (— pt); 508,21 et facta est 
lux om. {= VBfb!; recte?); 612,33 incommutabile (= V(?)bv 
Hoffm.); 618, 16. cadet; 515, 8 incommutabilis; 11 cor- 
rumpitur; 516, 8 sunt! om.; 535, 26 Et si tempus; 545, 4 
cur hic et per; 546,7 que (cf. Gpv); 549, 3 damule; 561,2 
partibus (= Vt); 652, 1 fingunt (recte?); 553, 9 quorum- 
eumque (= Gb); 558, 16 etiam et (= G); 564, 26 peccati 
(= A" p; recte?); 568, 20 etiam si (— 1); 070,26 carduus om.; 
572, 16 permansisset; 578, 16 si eam (= 1); 575, 23 boni 
(= bv Cic.); 580, 7 posse differre (cf. Gab); 582, 15 quis- 
quis; 599, 23 angustia est. — 

(L Domb.) Codicis Alderspacensis (Monac. lat. n. 25328q.), quem 
codicis ^ apographum esse Dombart ipse cognoverat (ed.* II 
praef. p. V), lectiones ex adnotatione critica, cum in tertia editione 
perpaucae relictae essent, omnino removi. Hoc unum hie eno- 
tetur in illo codice ad vol. II p. 613, 25 legi in aeternas penas 
(— edd. Erasm., Lovan.) — 

x Retinui autem omnia, quae Dombart ex Johannis Hauss- 
leiteri editione Primasii (Erlangae et Lipsiae 1891, p. 162—165) 
eiusque ampliore apparatu critico manuscripto ad libri XX 
capita 7—17 excerpserat. Constat enim Primasii commentarium 
in apocalypsim illas *Civitatis Dei? partes (cf. vol. II pp. 420—446) 
paene ad verbum exprimere. 

Etiam in Victorini Petavionensis in apocalypsin com- 
mentarii retractatione Hieronymiana ab aliquo interpolatore (= re- 
censio posterior P Hanssl.; cf. CSEL XXXXIX praef. p. LÍ sqq. 
et p. 139sqq.) partes quaedam textus apocalypsis interpositae 
sunt, quas ex ipso libro XX operis Augustiniani (cf. vol. IT 
p. 4198qq.) transscriptas esse eo elucet, quod interpolator ille 
una cum sacrae scripturae verbis (Apoc. 20,10) ipsius Auguetini 
enuntiatum (vol. II p. 424, 4) hoc iam ad iudicium novissi- 
mum pertinet recepit (cf. CE 49 praef. p. LVI et p. 145, 9). — 


In codicibus F^Hb libro XVIII summarium praemissum 
est, quod ‘cum et verbis et capitulorum distinctione plane ab 
traditis titulis et partibus libri recedat, praefationibus editionum 
inserere et Hoffmann (vol. I praef. p. X adnot.) et Dombart (ed.* 
vol. II p. Xsqq.) operae pretium esse duxerunt. Itaque hic quo- 
que ex illorum virorum recensione lectionibus variis auctis ite- 
randum esse videbatur: 


Explicit liber septimus decimus | incipiunt capitula libri XVIII. 


I. Recapitulatio huius operis et origo procursusque uni- 
versorum in terra regnorum (C. 1. 2. 3a). 

IL. De institutis legum apud Graecos et de fratre Foronei, 
qui ut deus coeptus est coli, eo quod temporum annorumque 
cursus docuerit observari (c. 3b), et de Io, quam ut deam Aegyptii 
coluerunt (c. 3b), et de morte Isaac et geminis eius liberis et de 
loseph a fratribus vendito (c. 4). 

III. De Ape Argivorum rege, Serape ab Aegyptiis nun- 
cupato et culto, et de bove, quem idem Aegyptii coluerunt (c. 5), 
et de morte Iacob et de Argo, quomodo deus haberi coepit (c. 6), 
et de morte loseph (c. 7) et nativitate Moysi, de Prometheo et 
fratre Atlante, et de Mercurio et Hercule ac ceteris in deos re- 
latis (c. 8a). 

IV. De Minerva et de diluvio eub Ogygo facto (c. 8b), et 
eur civitas Atheniensis tala nomen acceperit vel in ea Áriopagus 


lsq. Ut editur FH; Explicit lib. XVII ciuitatis di | in- 
cipiunt capitula sequentis operis =; Explicit lib. XVII | incipit 
lib. XVIII b 4 de! om. (b?) Hoffm. 6 obseruari F^ Hfb; 
observare Domb. de io F^Hf; ideo b 7 et libris geminis 
eius liberis b 9 serape ^H; sarape Bb Hoffm.; om. Y 10 cultu 
F^H 1? & de prom. ^ 13 fratre Atlante Hoffm.; fratre eius 
atlante ^; adrathlante FHgb ercule F 15 mineruia F sab 
F^Hf; ab b Hoffm. Ogygo Domb. sec. mss August.; ogigio ^; 
ogige FHgb Hoffm. 16 ariopagus F^ Hb; cf. p. 267, 20; 30: 
Areonpagon 

sit vocatus, et de contentione (d»eorum et de sententia femi- 
narum (c. 9) et de diluvio sub Deucalione (c. 10). 

V. De Moyse et egressu Hebraeorum ey Aegypto et de 
Iesu Nave filio et in terram repromissionis introitu (c. 11) et 

5 sacris a0 ludis a gentibus institutis et de Hercule ac Minerva 
ac reliquis, qui dii appellati sunt (c. 12). 

VI. De iudicibus Hebraeorum et de monstruosis hominum 
transformationibus, quas gentilium fabulae confinxerunt, quibus 
ludos error hominum consecravit et de Apolline et Libero et 

10 Perseo (c. 13) et poetis, qui homines esse deos dixerunt (c. 14). 

VII. De principio regni Mycenarum et primo rege Pico et 
Fauno (c. 15) et post eversionem Troiae Latino, Fauni filio, et 
de Graecorum templo, pro quo alites pugnare dicuntur (c. 16), 
et de hominibus in bestias commutatis (c. 17). 

15 VIII. Quomodo de Babylone sit fugiendum; et daemones 
ea tantum facere, quae voluntas divina permittit, posse tamen 
eos per fantasiam multa confingere, ut putentur etiam homines 
in bestias demutare (c. 18). 

IX. De transfugio Aeneae ad Italiam et de singularum 

20 gentium regnis (c. 19) et de Hebraeorum a Saule et deinceps 
(c. 20) et de Romano regno et de duobus geminis et condita 
Roma (c. 21). 

X. Qui apud Hebraeos regnaverunt, quando Roma condita 
est (c. 22), et de Sibylla Erythraea et ceteris, quarum et verba 


1 et de contentione (d»eorum Hoffm. (cf. p. 267, 3: de 
lite deorum); et de cont. eorum F Hb; et cont. virorum ac femi- 
narum ^ et de sententia feminarum FH Hoffm.; et desentiu 
fem. b; om. "^ 3 deo calione Fgb; de uócalione ^ 8 et egr. 
Y^H; ogr. b Hoffm. (om. et) ebr. b 4 hiesu nauae 8 pro- 
miss. Aug. mss plerr. p. 269, 16; 270, 1 introitum F 6 luci- 
dis B; dilucidis E a gentibus Dom.; agentibus F^ Hfb her- 
culae Bb 6 etreliq. Bb 7 ebr.b 8 confinxerunt ^H; confix. 
Fb 9 de F^Hf; om. b Hoffm. appoll Hg et de lib. H 
10 poetis F^Hg Hoffm.; petis b 11 mecenarum 7; m(oje- 
conearum FHfgb Hoffm. pioco gb 13 qu& H pugnare F^HB: 
dignare b (? Hoffm.) 14 bestias ^H!; bestiis FH'fb 16 per- 
mittit FHB Hoffm.; permitti b 17 fantasiam multă ^ (om. 
per) putentur ^Hgb; putantur F 18 bestias "^Hfb; bestiis F 

19 De transfagio Domb. (cf. Prudent. Symmach. 2,504); d&rans 
fusio F; de transfusione "Hb Ho/ffm.; cf. vol. I 115,30 enee F 
20 a) ac “H suale H 21 regno F^HB; rege b Hoffm. 

23 Qui apud “HB; Quia apud F; de uia apud b; De iis qui 
apud Hoffm. 24 ericthea Bb et verba FHBb; et om. 7 

ponit (c. 23), et de decem tribubus in Assyrios ductis et quos 
Romani in deos rettulerint (c. 24a). 

XI. De Manasse, a quo Esaias perhibetur occisus (c. 24b), 
et de duabus tribubus in Babylonem ductis et de septem sapienti- 
bus (c. 25) et de Cyro et Dario, qui captivos Iudaeos libertati 5 
pristinae reddiderunt, et de historia Iudith (c. 26) et de pro- 
phetis, quo quis tempore prophetarit (c. 27). 

XII. De Osee et Amos (c. 28) et Esaia et Michaea et Iona 
et Ioele prophetis, quae de Christo et ecclesia prophetarint 
(e. 29—30). 10 

XIII. De Abdia, Naum et Abbacuc et cantico eius (c. 31—32). 

XIV. De Hieremia et Sophonia (c: 33), Daniele et Hiezechiele 
(e. 34), Aggaeo et Zacharia et Malachia prophetis et quae de 
novo praelocuti sunt testamento (c. 35). 

XV. De Esdra et Esther (et) quod ab hoc tempore non 15 
reges, sed principes praefüerint ludaeis usque ad Aristobolum 
et de Macchabaeorum libris, et qui eo tempore passi sunt, inter 
martyres ab ecclesia recepti (c. 36), et quod paene omnes philo- 
sophi post Esdram fuerint, per quod prophetia prior apud He- 
braeos esse reperiatur quam apud gentes philosophia (c. 37), et 30 
de litteris, quia iam fuerint ante legem et cur ecclesia in ca- 
nonem aliquos non recipiat libros (c. 38—39). 


1 decim b assyriam ^ 2 rettulerint F; retulerint Q; retu- 
lerunt “Hb Hoffm. Do. (reit. 3 esaias B Aug.; esayas H; isnias 
F^b 4 duobus f! tribus Fh deductis F; sed cf. p. 289, 24 
6 de historia ^H; de om. Bb Hoffm.; de storia F de? F^Rp; 
om. b Hoffm.  * prophetant ^ 8 De ose F; De osee (-ee, -eae) 
“HB; Deos éé b et amos fb; et om. rell.(?) Do.* esaia B Aug.; 
esaya/ H; isaia F^b 9 iohele F^H; iohel fb quae de f 
(coniec. Domb. coll. p. 294, 9; 296, 17); qui de F^H; quod d(!) b; 
quod de Hoffm.; quid de Do.? (coll. p. 292, 21) 11 XIII) om. ^ 
abdi F abbacuc F; abacuc ^Hfb canticis H 12 XIV] XIII ^ 

hieremiam b et! om. B! soph. FH; soff. ^!8b; suff. ^? da- 
nielo b; danihelo 2"8 et ezechielo F^; et ezechiele H; om. bg 

18 zacchar. 8 quae F^ (cf. p. 303, 27); qui H; quod b 
Hoffm. 14 preloquuti F 15 XV] XIV 7, eademque differentia 
deinceps ezdr&bB hester F^H; hesdr(!)b et quod ^; et om. 
FHb 1? mach. FHB 175g. cf. p. 311, 20 18 et ab eccl. f 
recepti ^p; receptis FHb omnis E 19 ezdram b; hesdram F 

per quod H Domb. (conicc.); per quos Fbg Hoffm.; et quia = 
198q. prophetia prior .. rep(p)eriatur F^H; prophetiae priores .. 
rep(p)eriantar b8 Hoffm. 20 quam] quae B philosophia F^ Hg; 
philosophias b Hoffm. 21 in «HBb: om. F 

XVI. De hie, qui mundum antiquiorem esse, quam sacrae 
testantur litterae, confinxerunt, et de philosophicarum discrepa- 
tione sectarum, vel quae singulae eorum sectae defenderint (c. 40 
ct 41a). 

5 XVII. Quod, cum gentiles passim et indiscrete philosophos 
inter se dissidentes receperint [dum], nostra religio pseudo- 
prophetas inprobaverit divinorum auctoritate fulta voluminum, 
in qua totius sit scientiae plenitudo (c. 41b), et quomodo Ptolo- 
maeo roganti à septuaginta interpretibus scripturae in linguam 

10 Graecam translatae sint (c. 42). 

XVIII. Cur Graeca translatio discrepat ab Hebraeo, cum 
lona propheta eleganter expositum (c. 43—44); et de captivi- 
tatibus Iudaeorum diversa per regna sibi succedentia tractis et 
de ducibus, qui Iudaeis interea praefuerunt, templumque sacri- 

15 legiis temeratum (c. 45a). 

XIX. De Pompeio duce Romano, quomodo Hierosolymam 
ingressus ludaeos tributarios fecerit, et de Herode alienigena 
(e. 45b), et quod Christo nato >l passo Iudaei per orbem 
cum libris suis ad testimonium sint dispersi (c. 46), et de Iob 

20 (c. 47). 

XX. De prophetia Aggaei (c. 48), quomodo domum Dei 
non templum, sed ecclesiam significaverit, in qua modo et boni 
et mali sunt (c. 49), et de passione et de resurrectione Christi 
et apostolorum praedicatione (c. 50), et quod causa haereticorum 


9 confinx. "^H; confix. Fbg Hoffm. 3 uel quae FH; 
T(— vel) b; uel į ń (= quomodo) ^  sectarum (et quid] t sin- 
gulae Hoffm. 6 dum nostra bg Hoffm. (dum seclusit Domb.; 
cf. p. 316, 26); dumnam F; diuina ^H speudopr. b — 7 dini- 
narum b Hoffm. 8 in qua totius Ff; in q (= qua) tocius H; 
inquantotiusb ptolomeo HBb; ptholom. ^; phtolom. F 10 trans- 
lati Æ 11 discrepet? Domb. ab F^!H; ad ™!; ab Hebraeo 
Domb. (cf. p. 323, 30); hebrea mss Hoffm. cum] in? Domb. 
12 Iona] roma ^ H propheta eleganter 8; propheta eligant Y; pro- 
phetia eligant (elegant =?) ^ (cf. 95, 28; 124, 4); prophete le- 
gantur b Hoffm.; propheta deneganter H exposita ^ 18 trac- 
tatis B et om. H 14 sacrilegis H 16 hierosolimam mss; 
Hierosolyma Do.* 17 fecerit bg; fecit F^H de om. bg Hoffm. 
18 et] idë H per ordinem ^H 19 libris FHB (cf. p. 328, 27 sqq.); 
liberis ^b Hoffm. 21 propheta bg aggei Bb (cf. p. 331, 26); 
zachariae FH 28sq. ut editur ^; de? om. Bb Hoffm.; et de resurr. 
et de pass. christi F 

ad profectum magis tendat ecclesiae, et quod per illos infamen- 
tur, qui in ea positi male vivunt, quod ab initio usque nunc et 
mundi persecutiones et Dei consolationes habeat ecclesia (c. 51), 
et de decem persecutionibus ecclesiae inconvenienter decem 
plagis Aegypti coaptatis (c. 52), et quod ignoretur novissimus 
dies (c. 53a), et contra eos, qui Christi doctrinam magicis artibus 
dicunt gentibus esse persuasain (c. 53b; 54). 


Eiusmodi tituli ab eis, qui ex codicibus quibusdam (cf. vol. I 
praef. p. XII) in editiones recepti sunt, plane diversi et “minus 
apte accurate eleganter compositi recentioremque aetatem redo- 
lentes’ (Domb.) in codicibus AF^ etiam aliis libris praemit- 
tuntur, velut libro XII] (partim; cf. vol. I p. 579 adn. crit.) in 
A fol. 143", in ^ fol. 121", in F fol. 203"; libro XIV in A fol. 156", 
in * fol 130", in F fol. 231"; libro XV in A fol. 171", in ~ 
fol. 141", in F fol. 264"; libro XVI in A fol. 1917, in ^ fol. 164"; 
libro XVII in A fol. 206", in ^ fol. 168". 


Tertii generis cuiusdam summaria in codicibus 7, D 
(partim), H libris XX—XX!I addita sunt (in H fol. 2217; in ^ 
fol. 208"; de cod. D cf. p. IX): 


Explicit liber X1X™, Incipiunt capitula de libro uicesimo. 


De primis iudiciis et secundis I. De inequalitate iudicii II. 
De iudicio ultimo III. De mille annis III. De ligatione diaboli V. 
De solutione diaboli VI. Si tempore antichristi est aliquis acces- 
surus ad fidem VIL De mille annorum regno sanctorum VIII. 
De bestia IX. De animarum resurrectione X. De sacerdotibus XI. 
De solutione diaboli XII. De annis tribus et mensibus sex XIII. 
De iudicio nouissimo XIII. De libris apertis XV. De mari XVI. 
De animabus sanctorum XVII. De conflagratione mundi XVIII. 
De mari XIX. Ubi erunt sancti, cum mundus ardebit XX. De 
uiuis, quos inueniet dominus XXI. De prophetis XXII. De iu- 
dicio nouissimo XXIII. 


1 prof. F^ H8 Hoffm.; perf.b et quod .. ecclesiae (4) om. H 
infamentur ^ Hoffm.; infametur Fb 4 inconueniendis H 
6 aegyptiis ^' 7 persuasam "(?H(?!; persuasum Y 7!(?); per- 
uasa(! b Addid. expliciunt capitula libri XVIII F 22 Post IMI 
ín ^ legitur: V De mundo pro mille annis posito. VI De liga- 
tione diaboli. Eodem modo numeri capitum sequentium discrepant 
in cod.^ 28 De tempore antichristi. Sit aliquis aecessurus ad 
fidem ^  accersurus H 94 regno sanctorum] regnatorum (!) H 
$6 De tribus annis = 27 e£ 29 De mare ^ 29 post De mare 
interseruit ^: XXI De tempore nouissimo. 29sqq. XX) XXII ` 
XXI] XXII ~ XXII XXV(0* XXIII] XXVI ~ 


XVIII PRAEFATIO 


(H: fol. 236". In - hoc summarium deest, sed inde a fol. 229" 
tituli capp. VI—XVII inter ipsa textus verba interposita sunt): 


Explicit liber XX". Incipiunt cap. de libro XXI. 


Exemplis confirmat miracula mundi. penas impiorum cum 
5 corporibus futuras. cap. I". De dolore animi II. De miraculis III. 
De lucerna semper ardente III. De stella V. De hominum dis- 
similitudine VI. Contra gentes VIL. De uermibus penarum eter- 
narum VII. De demonum spiritibus. qualiter igne cremandi 
sunt IX. De corporeo an incorporeo igne X. Contra gentes XI. 
19 De temporariis penis XII. De infantibus qui maligno spiritu 
afficiuntur XIII. Contra eos qui dicunt non eternas penas siuc 
demonibus siue hominibus impiis esse futuras XII. Contra eos 
qui dicunt ron in eternum baptizatos dampnandos, quamuis 
impie egerint XV. Contra eos qui baptizatis quamuis male 
15 agentibus uitam promittunt XVI. De his qui temporarias pas- 
suri sunt penas XVII. Contra eos qui dicunt in sceleribus 
uiuentes christianos, si elemosynas faciant, uicturos XVIII. Finiunt 
capitula de libro XXI”. Incipit liber XXI". 


(H: fol. 247"; ^ fol. 237, 238"): 
20 Explicit liber XXI", Incipiunt capitula de libro XXII“. 


De angelis cap. I. De uoluntate dei II. De resurrectione III. 

Contra gentes IIIl, De mirabilibus ecclesiae V. Contra gentes 

de resurrectione VI. De infantum resurrectione mulierumque et 

informium hominum ratio VII. De dampnatione hominis in 

35 mundo VIIL De bonis qui in mundo sunt IX. De spe futura X. 

Contra gentes de resurrectione XI. Quid acturi sunt sancti XII. 
Incipit liber XXII". — 


Cum subscriptionibus, quas codices in fine totius 

30 operis exhibent, in adnotatione critica (vol. Il p. 685) afferendis 
non satis loci patuerit, eas hic praemittere liceat: 

Explicit liber XXI1I sancti augustini de ciuitate 

di R (item fere a, nisi quod uigesimus secundus et dei habet). 

Explicit contra paganos liber uicesimus secundus 

aureli augustini epi ypponiregiensis ciuitatis dei A. 


7 penarum om. ^ 8 Demonum spiritus qualiter ^ 10 De 
penis temporariis ^ malignorum spirituum ^ 11 afficiantur ~ 
18sg. non in eternum dampnandos quamu. imp. eg. baptifatos ~ 

14 qui iam bapt. ^ 15 temporarias om. ^ pass. sunt] pa- 
tiuntur ^ 22 Contra gentes III om. ^ miraculis“ V] III ^ 
$8 de resurrectione om.^ Ibidem sequitur: VI De mirabilibus. 
VII Contra gentes de resurrectione — 24 VII] VIII * 2s VIII] 
VIII itemque deinceps " 26 8 H 


PRAEFATIO XIX 


Explieit liber XXII sci augustini epi de ciuitate 
di ^. 

Explicit liber . XXII- augustini de ciuitate dei 
contra paganos. amen b (ifem D, sed sci augustini, omisso 
amen). 

Explicit deo gratias e. 

Explicit liber de ciuitate dei sancti augustini 
epi. Laus tibi sit xpe p qm liber erplicit iste. Este 
mei memores rogo uos mea scripta legentes H. 

Gloria et honor patri et filio et spiritu (-ui m. 2) 
feo omnipotenti deo in excelsis in scta sctrum B. 

Pauca denique in uniuersum de huius quartae editionis 
condicionibus dicenda mihi esse videntur. 

Principi curae mihi fuit apparatum criticum, quantum per 
brevitatem temporis operi renovando constituti et per angustias 
spatii, quod adnotationi sub textu in tertiae editionis speciem 
quam maxime conservando relictum erat, fieri potuit, nova lec- 
tionum materie augere, praecipue in posteriore operis parte. 

In libris I—V propius ad Lugdunenses illos antiquissimos 
et optimos (A) accessi, in quibus, exceptis transmutationi- 
bus quibusdam vocabulorum*), summam fiduciam ponere licet. 
A libro VI autem usque ad X codice C, praesertim ubi cum 
melioribus recentiorum mss (KFlp) congruit, duce usus sum, 
cautius sane, ubi peculiares exhibet lectiones, cum eum suda- 
cioribus interpolationibus non intactum esse satis constet."^) 
Inde a libro XI codicem V, quem pluris quam €, minoris 
quam L aestimandum censeo, in emendatione perficienda secutus 
sum.***) Et textum librorum I—XVI hac ratione castigatum, si 
paucos locos funditus corruptos +) excipere velis, haud ita longe 


*) Cf. vol. I praef. p. III; Bayr. Blátt. f. d. Gymn.-Schulw. 1927 
(63) p. 160. — Oritur quaestio, num codicibus L(A) et € (rell.) 
duae diversae “Civitatis Dei’ recensiones ex ipsius Augustini 
aetate nobis traditae sint, cum libros, quos manipulatim primum 
in lucem editos esse constat — cuius editionis progeniem L 
esse Opineris —, postea toto opere absoluto non sine aliqua 
orationis correctione in unum coactos esse coniectari possit. 
l **) Cf. vol. I praef. p. V; Bayr. Blätt. f. d. Gymn.-Schulw. 
. €. p. 163. 

=) Codicum principalium L(4)€ V etiam minutiora menda, 

velut calami lapsus, in adnotatione critica enotavi, cum ea in 
eraminandis novis mss aliquo pondere esse possint. 

1) Cf. e. gr. illa Varronis verba in lib. VI c. 6 (vol.I p. 264,16) 
et VII c. 24 (vol. I p. 3804, 208q.). 


XX PRAEFATIO 


a genuinis Augustini verbis abhorrere posse iam licet persuasum 
habere. 

In libris XVII —X XII autem, ubi antiquissimorum codi- 
cum auxilio omnino destituimur, multa dubia, si minus in enun- 
tiatorum sensu, qui plerumque constat, at tamen in elocutione, 
in verbis eligendis et disponendis, ultra relinqui confitendum 
est. Quae nescio an prius ad liquidum perduci non possint 
quam antiquiores aut meliores quam nunc habemus codices 
reperire contigerit.*) Sola enim sermonis Augustiniani cognitione, 
quamvis utilis ea sit, tot verborum corruptelis mederi non pos- 
sumus, praesertim cum adhuc careamus et operum quorundam 
Augustini editionibus satis bonis et studiis satis multis et sub- 
tilibus proprias orationis dictionisque quaestiones tractantibus. 
In totum quidem me in illis sex libris, omnibus rebus quae 
dubitationem movere poterant consideratis et perpensis, codicem R, 
euius lectiones partim codice D comprobantur, ducem retinuisse, 
nisi certae cur ei diffiderem subessent causae, supra iam er- 
posui."* Hanc vero textus condendi rationem aliquo iure non- 
nunquam arbitratus et inconestantiae insimulari posse non ignoro; 
sed altera via non patebat. Difficilima autem videbatur emen- 
datio locorum ex sacris scripturis allegatorum. Non solum enim 
Augustinum ipsum, cum eos hic e memoria recitaret, illie ex 
libris ecclesiasticorum, quorum sententias ercerpturus erat, trans- 
scriberet***), alias alibi lectiones praebuisse, sed etiam librarios 
postea nonnulla vocabula et enuntiata, qualia in sollemni ecele- 
siae ritu audire vel legere solebant, immiscuisse vel transmutasse 
constat. Accurate utique in tertua emendatione distinguendam 
esse censeo ipsius Augustini orationem a sacrae scripturae t) 


*) Si indicem codicum ‘Civitatis Dei’ perlustramus, quem 
composuit A. de Laborde (Les manuscrits à peinture de la Cité 
de Dieu de St. Augustin, Paris. 1909 tom. I p. 775qq.), cognosci- 
mus ex ingenti recentiorum mss numero paucos adhuc in usum 
criticorum adhibitos eosque magis casu quam consilio electos esse. 

**) Cf. p. VlIsqq. 

+*+) Cf. in lib. XVIII cap. 45 (vol II p. 327, 278q.) sacrae 
scripturae verba ad Hieronymi versionem accommodata (Frick, 
Font. Aug. p. 65) et adnot. crit. ad vol. II p. 476, 23sqq. (471, 21). 

+) Exempli gratia moneo hoc pro huc saepius in locis e 
scriptura sacra repetitis inveniri (cf. vol. II 161, 10; 12; 223,2; 
464, 33), in ipsius Augustini oratione autem (cf. vol. I 4, 22; 
114, 21) perraro probandum esse, velut in vol. II p. 95, 23, ubi 
hoc ad ipsa scripturae sacrae verba adiungitur, et p. 345, 12, 
ubi euphoniae causa positum esse videtur (hunc ... huc!). 


PRAEFATIO XXI 


sermone et a stilo titulorum singulis capitibus additorum, quos 
ab Augustino compositos esse nego.") 

Orthographiam, qualis in tertia editione fuit, intactam 
fere reliqui**) externis operis condicionibus coactus; quam rem 
minoris momenti ducere licet, cum prisca scripturae forma 
manuscriptis vel antiquissimis saepe inter se dissentientibus vir 
ex parte restitui possit. 

Notas locorum, quos Augustinus ex aliis libris allegavit 
aut respexisse videtur, quantum potui, auxi, praecipue e Wey- 
mani indicibus; doleo, quod et otii et spatii angustiae obsta- 
bant, quominus ipse plura indagarem. 

Hoc quoque volumine absoluto me illis, quos in prioris 
praefatione nominavi, viris doctissimis et humanissimis, inprimis 
Carolo Hartmann Baruthino et Alberto Hartmann Monacensi, 
summam gratiam debere sentio. 

Ac si forte mihi contigerit opus ab ipso priore editore 
moribendo fere traditum ita continuare, ut nomine Bernardi 
Dombart, viri reverendissimi et quem religiosa quadam dili- 
gentia in studia Augustiniana incubuisse scio, non indignum 
videatur, satis habebo. 


Baruthi, Id. Dec. MCMXXVIII. 
Alfonsus Kalb. 


*) Praeter ea, quae in vol. I praef. p. XII commemoravi, 
cf. libri XX cap. 4 argumentum: Quod .. . prolaturus sit 
(scil. Augustinus). 

**) Scripsi autem Arrianus, heremum, oportunus et 
scribendum esse ubique secundum optimos codices arbitror ad - 
que, beniuolus (maliuolus etc.), cottidie, Danihel, di, dis, 
exserere, Israhel, querella, repperire, scola, Sylla, 
urguere, fortasse etiam aput, diabulus, finctus, fraglare 
(II, 122, 9); Pasca (I, 116, 28 codd. LA). Praenomina in anti- 
quissimis mss plerumque per singularum litterarum compendia 
scripta sunt (cf. codd. LC in lib. I c. 16; II c. 12, 17; Ill c. 21, 
24, 96 ete.). 


ADDENDA ET CORRIGENDA. 


vol I p. 79 1. 17 in textu lege: flagitiosorum (= mss; cf. 
praeter locos $bi iam allegatos vol. II 311,23 gra- 
vissima& atque horribilia) 
„n I p. 212 in indice locorum adde ad Sall. Catü. 6,7: cf. 
E. Hoehne, Die Geschichte des Sallusttextes im 
Altertum, München 1927, pg. 107 8qq. 


. 262 in ultima app crit. linea lege: nunt. 1 

440 in app. crit. lege: 9 eorum Cv (cf. II 105, 13) 

64 in app. crit. lege: 11 archeotypo VA"'BHe 
ed. Arg. 

82 in app. crit. lin. 1 lege: nuncupatur F' 

114 lin. 9 in textu lege: inclinaret 

944 in app. crit. lin. 1 lege: in quo Bb 

254 in app crit. lege: 30 samuhel A“ saul H re- 
gis A7e d 

944 in app. crit. lin. 3 lege: VIII abp 

351 in app. crit. lege: 32 quid Hv 

390 in app. crit. lege: 18 hocine BG (in ras, ~ 
ed. Arg. 

. 577 in app. crit. lege: 388 euuodio p 

SIGLORUM INDEX. 


cod. Veron. n.28, saec. VI, lib. XI-XVI. 

cod. Monac. (Fris.) lat. n. 6259, saec. X, lib. XV— XXII. 

cod. Monac. (August.) lat. n. 3881, saec. X, lib. I—XXII. 

cod. Monac. (Fris.) lat. n. 6267, saec. IX, lib. I—XVIII. 

cod. Sangall. n. 178, saec. IX, lib. XI—XXII. 

cod. Monac. (Ratisb.) lat. n. 13024, saec. X, lib. I—XXII. 

cod. Bernens. n. 12/13, saec. XI, lib. I—XKXII. 

cod. Bernens. n..352, saec. XI (X?), lib. XIX —XXII. 

cod. Monac. (Caesar) lat. n. 28186, saec. XIII, lib. JCXXII. 

specimen cod. Bernensis n. 134, saec. X, lib. I —XXII. 

eod Par. n. 2050, saec. X, lib. I- XXII. 

cod. Par. n. 2051, saec. X, lib. I —X XII. 

cod. Par. n. 11638, saec. X, lib. I- XXII. 

cod. Par. n. 11687 (Germ. 253), saec. XI, lib. XI—XXII. 

cod. Par. (Corb.) n. 12215, saec. X, lib. XVI—XXII. 

cod. Lugdun. n. 606, saec. IX, lib. I (init); VI—XIV. 

cod. Patav. n. 1469, saec. XIV, lib. I—XXII. 

cod. Patav. n. 1490, saec. XIII, lib. I—XXII. 

specimen cod. Farfensis n. 26 (bibl. Vitt. Emm.), saec. XI. 

== specimen cod. S. Crucis n. 188 (bibl. Vitt. Emm.), saec. X. 

= specimen cod. S. Crucis n 891 (bibl. Vitt. Emm.), saec, X. 

== cod. Par. n 2171, saec. XI (Anecdota Maredsolana Morini 
I p. 208qq.). 

— lectiones Primasianae. 

== Eugippii Excerpta ed. P. Kpoell, Vindob. 1885 (CSEL IX ?). 
E* == cod. Ambros. c. 73 inf., saec. VI]; E* — cod. Desnoyersii 
n. 1720, saec. VIII; Es — cod. Sangall. n. 176, saec. IX; 
E? = cod. Cheltenh. (Mediomont.) n. 12263, saec. VIII; 
E" == cod. Par n.11642, saec.IX; E9 — codicis Par. n. 11642 
folia sex postrema; Et — cod. Par. n. 2109, olim Tellerianus, 
saec. IX; E" — cod. Vat. n. 8375, saec. VII. 

princ. = ed. anno 1467 Sublaquei excusa. 

Arg. = ed. Argentorstensis typis lohannis Mentelini anno 

1468 vel prius expressa. 

2 SIGLORUM INDEX. 


ed. Vind., Mog., Am(erb)., Viv., Erasm., Lugd., Ven. = editiones 
Vindelini (Venet. 1470), Schoefferi (Mogunt. 1473), Amer- 
bachi (Basil. 1489/90), Ludov. Vivis (Basil. 1522), Erasmi 
(Basil. 1529), Lugdunensis (1568), Veneta (1584). 

ed. Lov(an). — ed. theologorum Lovaniensium, anno 1576 Ant- 
verpiae impressa. 

ed. Ben. — editio Benedictinorum ex congregatione S. Mauri, 
excusa Parisiis anno 1685. 

v = ed. quae anno 1838 post recensionem Benedictinorum 
Duebneri inprimis cura Parisiis apud Gaume fratres 
prodiit. 

Hoffm. = ed. Eman. Hoffmanni, Vindob. 1899/1900 (CSEL XLI IL. 

Wey. == ed. Caroli Weymani, ex offic. Bremensi 1924. 

Welld. — ed. J. E. C. Welldonii, Londinii 1924. 

Do.” * 5 — edd, Dombarti I* (Lipsiae 1868), TI* (1877), III* (1906/8). 

progr. = Dombarti programma gymnasii Norimbergensis a. 1862. 

CE — CSEL — Corpus scriptorum ecclesi&sticorum Latinorum 
(tom., pag., lin.) 

Frick, F(ont). A(ug). = Carl Frick, Die Quellen Augustins im 
XVIII. Buche seiner Schrift de civitate Dei (Höxter 1886). 


LIBER XIV. 


Carur I. 


Per inoboedientiam primi hominis omnes in secundae 
mortis perpetuitatem ruituros fuisse, nisi multos 
Dei gratia liberaret. 


Diximus iam superioribus libris ad humanum genus 
non solum naturae similitudine sociandum, verum etiam 
quadam cognationis necessitudine in unitatem concordem 
pacis vinculo conligandum ex homine uno Deum voluisse 
homines instituere, neque hoc genus fuisse in singulis 
quibusque moriturum, nisi duo primi, quorum creatus est 
unus ex nullo, altera ex illo, id inoboedientia meruissent, 
a quibus admissum est tam grande peccatum, ut in dete- 
rius eo natura mutaretur humana, etiam in posteros obli- 
galione peccati et mortis necessitate transmissa. Mortis 
autem regnum in homines usque adeo dominatum est, ut 
omnes in secundam quoque mortem, cuius nullus est 
finis, poena debita praecipites ageret, nisi inde quosdam 


indebita Dei gratia liberaret. Ac per hoc factum est, ut, 2 


cum tot tantaeque gentes per terrarum orbem diversis 
ritibus moribusque viventes multiplici linguarum armorum 
vestium sint varietate distinctae, non tamen amplius quam 
duo quaedam genera humanae societatis existerent, quas 
civitates duas secundum scripturas nostras merito appel- 
lare possemus. Una quippe est hominum secundum car- 


7 Cf. lib. 12 cap. 22; 28 


4 omnes om. p 7 super. VAFBap (cf. vol. I p. 233, 23; 
511,28) in sup. GBHbe ed. Arg. v (cf. p. 58,3) 9 cognitionis 
EB 12 procreatus H 13 alter Hg ed. Arg. 19 unde H 26 pos- 
semus VAFep ed. Arg. possumus Babl* possimus GBl!'v unam 
Y est om. F est hom.| petit hominem a; appetit hominum b 

4 8. AUGUSTINI 


nem, altera secundum spiritum vivere in sui cuiusque 
generis pace volentium et, cum id quod expetunt ad- 
sequuntur, in sui cuiusque generis pace viventium. 


Caror II. 


De vita carnali, quae non ex corporis tantum. sed etiam 
er animi iniellegenda sit vitiis. 


Prius ergo videndum est, quid sit secundum carnem, 
quid secundum spiritum vivere. Quisquis enim hoc quod 
diximus prima fronte inspicit, vel non recolens vel minus 
adverlens quem ad modum scripturae sanctae loquantur, 
potest putare philosophos quidem  Epicureos secundum 
carnem vivere, quia summum bonum hominis in corporis 
voluptate posueruut, et si qui alii sunt, qui quoque modo 
corporis bonum summum bonum esse hominis opinati 
sunt, et eorum omne vulgus, qui non aliquo dogmate vel 
eo modo philosophantur, sed proclives ad libidinem nisi 
ex voluptatibus, quas corporeis sensibus capiunt, gaudere 
nesciunt; Stoicos autem, qui summum bonum hominis in 
animo ponunt, secundum spiritum vivere, quia et hominis 
animus quid est uisi spirilus? Sed sicut loquitur seri- 
ptura divina, secundum carnem vivere uirique monstran- 
tur. Carnem quippe appellat non solum corpus terreni 
atque mortalis animantis (veluti cum dicit: Non omnis 
caro eadem caro; alia quidem hominis, alia autem caro 
pecoris, alia volucrum, alia piscium), sed et aliis multis 
modis significatione huius nominis utitur, inter quos varios 
locutionis modos saepe eiiam ipsum hominem, id est na- 
iuram hominis, carnem nuncupat, modo locutionis a parte 
totum, quale est: Ex operibus legis non iustificabitu: 
omnis caro. Quid enim voluit intellegi nisi omnis homo? 

25 1. Cor. 15,89 30 Rom. 3,20 

1 alteram Fb 2 assecuntur VAFe adsec. B ac sec. H 
e sit intell. qv 15 et] ut HB 17 corporis B! -res e'B? 18 in 
animo om.l 24 sed alia quidem v autem om.a caro om.1 
25 el FGHfabep; om. V'ABlv 28 aperte H1! ed. Arg. 


DE CIVITATE DEI L. XIV. C. 2. 5 


Quod apertius paulo post ait: Jn lege nemo iustificatur, 
et ad Galatas: Scientes autem quia non iustificatur homo 
ex operibus legis. Secundum hoc intellegitur: Ef Ver- 
bum caro facium est, id est homo; quod non recte ac- 
cipientes quidam putaverunt Christo humanam animam 
defuisse. Sicut enim a toto pars accipitur, ubi Mariae 
Magdalenae verba in evangelio leguntur dicentis: Twlerunt 
Dominum meum et nescio ubi posuerunt eum, cum de 
sola Christi carne loqueretur, quam sepultam de monu- 
mento putabat ablatam: ita et a parte totum carne nomi- 
nata intellegitur homo, sicuti ea sunt quae supra com- 
memoravimus. 

Cum igitur multis modis, quos perscrutari et col- 
ligere longum est, divina scriptura nuncupet carnem: quid 
sit secundum carnem vivere (quod profecto malum est, 
cum ipsa carnis natura non sit malum) ut indagare possi- 
mus, inspiciamus diligenter illum locum epistulae Pauli 
apostoli quam scripsit ad Galatas, ubi ait: Manifesta autem 
sunt opera carnis, quae sunt fornicationes, inmunditiae, 


luxuria, idolorum servitus, veneficia, inimicitiae, conten- < 


tiones, aemulationes, animositates, dissensiones, haereses, 
invidiae, ebrietates, comisationes et his similia; quae 
praedico vobis, sicut praedixi, quoniam qui talia agunt 
regnum Dei non possidebunt. ste totus epistulae aposto- 
licae locus, quantum ad rem praesentem satis esse vide- 
bitur, consideratus poterit hanc dissolvere quaestionem, 
quid sit secundum carnem vivere. In operibus namque 
carnis, quae manifesta esse dixit eaque commemorata 


1Gal.3,11 $31b.2,16 41o.1,14 s81o.20,13 24Gal.5,198qq. 


1 nemo] non B (sup. lin) iust. omnis homo B iustificabitur 
AFGp ed. Arg. 2 autem om. v qmiA iuslificatur V"GHgabel 
sec. Graec. -bitur AFBpv 8 Et] ute 7 magdalenes F -len//es 
abstuleruntasbv 10aperte Hl i1sicutAGBHfeled. Arg. 18pre- 
scrut. VF 16 inuenirel 19 adulterium (-ia v) forn.1v 20 luxu- 
ria Vep ed. Arg. -iaevell.v 22 comisat. Fp comissat. el comess. 
Babv commess. AFG, H (conm-) 23 sicut FGBabep ed. Arg. 
sicut et AF Hlv; cf. p. 536, 26 

6 S. AUGUSTINI 


damnavit, non illa tantum invenimus, quae ad voluptatem 
pertinent carnis, sicuti sunt fornicationes, inmunditiae, 
luxuria, ebrietates, comisationes; verum etiam illa, quibus 
animi vitia demonstrantur a voluptate carnis aliena. Quis 
enim servitutem, quae idolis exhibetur, veneficia, inimici- 
tias, contentiones, aemulationes, animositates, dissensiones, 
haereses, invidias non potius intellegat animi vitia esse 
quam carnis? Quando quidem fieri potest, ut propter 
idololatriam vel haeresis alicuius errorem a voluptatibus 
corporis temperetur; et tamen etiam tunc homo, quamvis 
carnis libidines continere atque cohibere videatur, secun- 
dum carnem vivere hac apostolica auctoritate convincitur, 
et in eo, quod abstinet a voluptatibus carnis, damnabilia 
opera carnis agere demonstratur. Quis inimicitias non in 
animo habeat? aut quis ita loquatur, ut inimico suo vel 
quem putat inimicum dicat: „Malam carnem, ^ ac non po- 
tius: „Malum animum habes adversus me^? Postremo 
sicut carnalitates, ut ita dicam, si quis audisset, non dubi- 
taret carni tribuere, ita nemo dubitat animositates ad ani- 
mum pertinere. Cur ergo haec onmia et his similia 
doctor gentium in fide et veritate opera carnis appellat, 
nisi quia eo locutionis modo, quo totum significatur a 
parte, ipsum hominem vult nomine carnis intellegi? 


CaPvur III. 


Peccati causam ex anima, non ex carne prodisse, et 
corruptionem ex peccalo contractam non pecca- 
tum esse, sed poenam. 


Quod si quisquam dicit carnem causam esse in malis 
moribus quorumcumque vitiorum, eo quod anima carne 
affecta sic vivit, profecto non universam hominis naturam 
diligenter advertit. Nam ,corpus quidem corruptibile ad- 

3 luxuriae (-e) BHgl ed Arg. comis. V comiss. (comess., 

gravat animam." Unde etiam idem apostolus agens de 
hoc corruptibili corpore, de quo paulo ante dixerat: Etsi 
exterior homo noster corrumpitur: Scimus, inquit, quia, 
si terrena nostra domus habitationis resolvatur, aedifi- 
cationem habemus ex Deo, domum non manu factam 
aeternam in caelis. Etenim in hoc ingemescimus, hahi- 
taculum nostrum quod de caelo est superindui cupientes; 
si tamen et induti, non nudi inveniamur. Etenim qui 
sumus in hac habitatione, ingemescimus gravati, in quo 
nolumus exspoliari, sed supervestiri, ut absorbeatur mor- 
fale a vita. Et adgravamur ergo corruptibili corpore, et 
ipsius adgravationis causam non naturam substantiamque 
corporis, sed eius corruptionem scientes nolumus corpore 
spoliari, sed eius inmortalitate vestiri. Et tunc enim erit, 
sed quia corruptibile non erit, non gravabit. A4dgravat 
ergo nunc animam corpus corruptibile, et deprimit ter- 
rena inhabitatio sensum multa cogitantem. Verum tamen 
qui omnia mala animae ex corpore putant accidisse, in 
errore sunt. 

Quamvis enim Vergilius Platonicam videatur lucu- 
lentis versibus explicare sententiam dicens: 


Igneus est ollis vigor et caelestis origo 
Seminibus, quantum non noxia corpora tardant 
Terrenique hebetant artus moribundaque membra, 


omnesque illas notissimas quattuor animi perturbationes, 
cupiditatem timorem, laetitiam tristitiam, quasi origines 
omnium peccatorum atque vitiorum volens intellegi ex 
corpore accidere subiungat et dicat: 


182p.9,16  Á82.Cor.4,16. 111b.5,1sqq. 17 Sap. 9,16 

Hinc metuunt cupiuntque, dolent gaudentque, 


nec auras 
Suspiciunt, clausae tenebris et carcere caeco: 


tamen aliter se habet fides nostra. Nam corruptio cor- 
poris, quae adgravat animam, non peccati primi est causa, 
sed poena; nec caro corruptibilis animam  peccatricem, 
sed anima peccatrix fecit esse corruptibilem carnem. Ex 
qua corruptione carnis licet existant quaedam incitamenta 
vitiorum et ipsa desideria vitiosa, non tamen omnia vitae 
iniquae vitia tribuenda sunt carni, ne ab his omuibus pur- 
gemus diabolum, qui non habet carnem. Etsi enim dia- 
bolus fornicator vel ebriosus vel si quid huius modi mali 
est, quod ad carnis pertinet voluptates, non potest dici, 
cum sit etiam talium peccatorum suasor et instigator oc- 
cultus: est tamen maxime superbus atque invidus. Quae 
illum vitiositas sic obtinuit, ut propter hanc esset in car- 
ceribus caliginosi huius aeris aeterno supplicio destinatus. 
Haec autem vitia, quae tenent in diabolo principatum, 
carni tribuit apostolus, quam certum est diabolum non 
habere. Dicit enim inimicitias, contentiones, aemulationes, 
animositates, invidias opera esse carnis; quorum omnium 
malorum caput atque origo superbia est, quae sine carne 
regnat in diabolo. Quis autem illo est inimicior sanctis? 
Quis adversus eos contentiosior, animosior et magis ae- 
mulus atque invidus invenitur? At haec omnia cum habeat 
sine carne, quo modo sunt ista opera carnis, nisi quia 
opera sunt hominis, quem, sicut dixi, nomine carnis ap- 
pellat? Non enim habendo carnem, quam non habet dia- 
bolus, sed vivendo secundum se ipsum, hoc est secundum 
hominem, factus est homo similis diabolo; quia et ille se- 
cundum se ipsum vivere voluit, quando in veritate non 
stetit, ut non de Dei, sed de suo mendacium loqueretur, 


8 Aen. 6,780sqq. 21 Gal. 6,20 32 Io. 8,44 

qui non solum mendax, verum etiam mendacii pater est. 
Primus est quippe mentitus, et a quo peccatum, ab illo coepit 
esse mendacium. 


Capvr IV. 


Quid sit secundum hominem, quid autem secundum 5 
Deum vivere. 


Cum ergo vivit homo secundum hominem, non se- 
cundum Deum, similis est diabolo; quia nec angelo se- 
cundum angelum, sed secundum Deum vivendum fuit, ut 
staret in veritate et veritatem de illius, non de suo men- 10 
dacium loqueretur. Nam et de homine alio loco idem 
apostolus ait: Si autem veritus Dei in meo mendacio 
abundavit. Nostrum dixit mendacium, veritatem Dei. 
Cum itaque vivit homo secundum veritatem, non vivit 
secundum se ipsum, sed secundum Deum. Deus est enim 15 
qui dixit: Ego sum veritas. Cum vero vivit secundum 
se ipsum, hoc est secundum hominem, non secundum 
Deum, profecto secundum mendacium vivit; non quia 
homo ipse mendacium est, cum sit eius auctor et creator 
Deus, qui non est utique auctor crealorque mendacii, sed 20 
quia homo ita factus est rectus, ut non secundum se 
ipsum, sed secundum eum, a quo factus est, viveret, id 
est illius potius quam suam faceret voluntatem: non ita 
vivere, quem ad modum est factus ut viveret, boc est 
mendacium. Beatus quippe vult esse etiam non sic vi- 25 
vendo ut possit esse. Quid est ista voluntate mendacius? 
Unde non frustra dici potest omne peccatum esse men- 
dacium. Non enim fit peccatum nisi ea voluntate, qua 
volumus ut bene sit nobis vel nolumus ut male sit nobis. 
Ergo mendacium est, quod, cum fiat ut bene sit nobis, 30 


13 Rom. 3,7 16 Io. 14,6 

hinc potius male est nobis, vel cum fiat, ut melius sit 
nobis, hine potius peius est nobis. Unde hoc, nisi quia 
de Deo potest bene esse homini, quem delinquendo deserit, 
non de se ipso, secundum quem vivendo delinquit? 
Quod itaque diximus, hinc extitisse duas civitates 
diversas inter se atque contrarias, quod alii secundum 
carnem, alii secundum spiritum viverent: potest etiam isto 
modo dici quod alii secundum hominem, alii secundum 
Deum vivant. Apertissime quippe (Paulus? ad Corinthios 
dicit: Cum enim (sint) inter vos aemulatio et contentio, 
nonne carnales estis et secundum hominem ambulatis? 
Quod ergo est ambulare secundum hominem, hoc est esse 
carnalem, quod a carne, id est a parte hominis, intellegi- 
tur homo. Eosdem ipsos quippe dixit superius animales, 
quos postea carnales, ita loquens: Quis enim scit, inquit, 
hominum, quae sunt hominis, nisi spiritus hominis, qui 
in ipso est? Sic et quae Dei sunt, nemo scit nisi spiri- 
tus Dei. Nos autem, inquit, non spiritum huius mundi 
accepimus, sed spiritum qui ex Deo est, ut sciamus quae 
a Deo donatà sunt nobis; quae et loquimur, non in sa- 
pientiae humanae doctis verbis, sed doctis spiritu, spiri- 
talibus spiritalia comparantes. Animalis autem homo 
non percipit quae sunt spiritus Dei; stultitia est enim 
illi. Talibus igitur, id est animalibus, paulo post dicit: 
Et ego, fratres, non potui loqui vobis quasi spiritalibus, 
sed quasi carnalibus; et ilud et hoc eodem loquendi 
modo, id est a parte totum. Et ab anima namque et a 
carne, quae sunt partes hominis, potest totum significari, 
quod est homo; atque ita non est aliud animalis homo, 


30 aliud carnalis, sed idem ipsum est utrumque, id est secun- 


dum hominem vivens homo; sicut non aliud quam homi- 
11 1. Cor. 3,3 24 Ib. 2, 11sqq. 26 Ib. 3,1 

nes significantur, sive ubi legitur: Ex operibus legis non 
fustificabitur omnis caro, sive quod scriptum est: Septua- 
ginta quinque animae descenderunt cum lacob in Aegy- 
ptum. Et ibi enim per omnem carnem omnis homo, et 
ibi per septuaginta quinque animas septuaginta quinque 
homines intelleguntur. Et quod dictum est: Non in 
sapientiae humanae doctis verbis, potuit dici: „Non in 
sapientiae carnalis^; sicut quod dictum est: Secundum 
hominem ambulatis, potuit dici: „Secundum carnem“. 
Magis autem hoc apparuit in his quae subiunxit: Cum 10 
enim quis dicat: Ego quidem sum Pauli, alius autem: 

Ego Apollo, nonne homines estis? Quod dicebat: Anima- 

les estis, et: Carnales estis, expressius dixit: Homines 

estis, quod est: „Secundum hominem vivitis, non secun- 

dum Deum, secundum quem si viveretis, dii essetis." 15 


[27] 


Carur V. 


Quod de corporis animaeque natura tolerabilior quidem 
Platonicorum quam Manichaeorum sit opinio, sed 
et ipsa reprobanda, quoniam vitiorum omnium 
causas naturae carnis ascribit. 20 


Non igitur opus est in peccatis vitiisque nostris ad 
Creatoris iniuriam carnis accusare naturam, quae in ge- 
nere atque ordine suo bona est; sed deserto Creatore 
bono vivere secundum creatum bonum non est bonum, 
sive quisque secundum carnem sive secundum animam 25 
sive secundum totum hominem, qui ex anima constat et 
carne (unde et nomine solius animae et nomine solius 
carnis significari potest) eligat vivere. Nam qui velut 
summum bonum laudat animae naturam et tamquam ma- 
lum naturam carnis accusat, profecto et animam carnaliter 30 

9 Hom. 8,20 4 Gen. 46,97 12 1.Cor. 8,4 

adpetit et carnem carnaliter fugit, quoniam id vanitate 
sentit humana, non veritate divina. Non quidem Platonici 
sicut Manichaei desipiunt, ut tamquam mali naturam ter- 
rena corpora detestentur, cum omnia elementa, quibus 
iste mundus visibilis contrectabilisque compactus est, qua- 
litatesque eorum Deo artifici tribuant; verum tamen ex 
terrenis artubus moribundisque membris sic affici animas 
opinantur, ut hinc eis sint morbi cupiditatum et timorum 
et laetitiae sive tristitiae; quibus quattuor vel perturba- 
tionibus, ut Cicero appellat, vel passionibus, ut plerique 
verbum e verbo Graeco exprimunt, omnis humanorum 
morum vitiositas continetur. Quod si ita est, quid est 
quod Aeneas apud Vergilium, cum audisset a patre apud 
inferos animas rursus ad corpora redituras, hanc opinio- 
nem miratur exclamans: 


O pater, anne aliquas ad caelum hine ire putan- 
dum est 

Sublimes animas iterumque ad tarda reverti 

Corpora? Quae lucis miseris tam dira cupido? 


Numquidnam haec tam dira cupido ex terrenis artubus 
moribundisque membris adhuc inest animarum illi prae- 
dicatissimae puritati? Nonne ab huius modi corporeis, ut 
dicit, pestibus omnibus eas asserit esse purgatas, cum 
rursus incipiunt in corpora velle reverti? Unde colligitur, 
etiamsi ita se haberet, quod est omnino vanissimum, vi- 
cissim alternans incessabiliter euntium atque redeuntium 
animarum mundatio et inquinatio, non potuisse veraciter 
dici omnes culpabiles atque vitiosos motus animarum eis 
ex terrenis corporibus inolescere, si quidem secundum 
ipsos illa, ut locutor nobilis ait, dira cupido usque adeo 
non est ex corpore, ut ab omni corporea peste purgatam 
et extra omne corpus animam constitutam ipsa esse 
10 Tusc. 4,6 19 Aen. 6, 198qq. 24 Aen. 6,751 

compellat in corpore. Unde etiam illis fatentibus non 
ex carne tantum afficitur anima, ut cupiat metuat, laete- 
iur aegrescat, verum etiam ex se ipsa his potest motibus 
agitari. 


Carur VI. 


De qualitate voluntatis humanae, sub cuius iudicio afe- 
cliones animi aut pravae habentur aut rectae. 


Interest autem qualis sit voluntas hominis; quia si 
perversa est, perversos habebit hos motus; si autem recta 
est, non solum inculpabiles, verum etiam laudabiles erunt. 
Voluntas est quippe in omnibus; immo omnes nihil aliud 
quam voluntates sunt. Nam quid est cupiditas et laetitia 
nisi voluntas in eorum consensione quae volumus? Et 
quid est metus atque tristitia nisi voluntas in dissensione 
ab his quae nolumus? Sed cum consentimus appetendo 
ea quae volumus, cupiditas; cum autem consentimus fruendo 
his quae volumus, laetitia vocatur. Itemque cum dissenti- 
mus ab eo quod accidere nolumus, talis voluntas metus 
est; cum autem dissentimus ab eo quod nolentibus acci- 
dit, talis voluntas tristitia est. Et omnino pro varietate 
rerum, quae appetuntur atque fugiuntur, sicut allicitur 
vel offenditur voluntas hominis, ita in bos vel illos affectus 
mutatur et vertitur. Quapropter homo, qui secundum 
Deum, non secundum hominem vivit, oportet ut sit ama- 
tor boni; unde fit consequens ut malum oderit. Et quo- 
niam nemo natura, sed quisquis malus est, vitio malus 
est: perfectum odium debet malis, qui secundum Deum 
vivit, ut nec propter vitium oderit hominem nec amet 
vitium propter hominem, sed oderit vitium, amet homi- 
nem. Sanato enim vitio totum quod amare, nihil autem 
quod debeat odisse remanebit. 


28 Ps. 138, 22 

Caprvur VII. 


Amorem et dilectionem indifferenter et in bono et in 
malo apud sacras litteras inveniri. 


Nam cuius propositum est amare Deum et non se- 

5 cundum hominem, sed secundum Deum amare proximum, 
sicut etiam se ipsum: procul dubio propter hunc amorem 
dicitur voluntatis bonae, quae usitatius in scripturis sanctis 
caritas appellatur; sed amor quoque secundum easdem 
sacras litteras dicitur. Noam et amatorem boni apostolus 
10 dicit esse debere, quem regendo populo praecipit eligen- 
dum, et ipse Dominus Petrum apostolum interrogans cum 
dixisset: Diligis me plus his? ille respondit: Domine, tu 
scis quia amo te; et iterum Dominus quaesivit, non 
utrum amaret, sed utrum diligeret eum Petrus; at ille 
15 respondit iterum: Domine, tu scis quia amo te; tertia 
vero interrogatione et ipse lesus non ait: ,Diligis me?“ 
sed: Amas me? ubi secutus ait evangelista: Contristatus 
est Petrus, quia dixit ei tertio: Amas me? cum Dominus 
non tertio, sed semel dixerit: Amas me? bis autem dixerit: 
90 Diligis me? Unde intellegimus, quod etiam cum dicebat 
Dominus: Diligis me? nihil aliud dicebat quam: Amas me? 
Petrus autem non mutavit buius unius rei verbum, sed etiam 
tertio: Domine, inquit, tu omnia scis, tu scis quia amo te. 
Hoc propterea commemorandum putavi, quia non- 

25 nulli arbitrantur aliud esse dilectionem sive caritatem, 
aliud amorem. Dicunt enim dilectionem accipiendam esse 
m bono, amorem in malo. Sic autem nec ipsos auctores 
saecularium litterarum locutos esse certissimum est. Sed 
viderint philosophi utrum vel qua ratione ista discernant;. 
30 amorem tamen eos in bonis rebus et erga ipsum Deum 

magni pendere, libri eorum satis loquuntur. Sed scri- 
pturas religionis nostrae, quarum auctoritatem ceteris 
omnibus litteris anteponimus, non aliud dicere amorem, 
aliud dilectionem vel caritatem, insinuandum fuit. Nam 
et amorem in bono dici iam ostendimus. Sed ne quis 
existimet amorem quidem et in malo et in bono, dilectio- 
nem autem non nisi in bono esse dicendam, illud adten- 
dat quod in psalmo scriptum est: Qui autem diligit in- 
iquitatem, odit animam suam, et illud apostoli lohannis: 
Si quis dilexerit mundum, non est dilectio Patris in illo. 
Ecce uno loco dilectio et in bono et in malo. Amorem 
autem in malo (quia in bono iam ostendimus) ne quis- 
quam flagitet, legat quod scriptum est: Erunt enim 
homines se ipsos amantes, amatores pecuniae. Recta 
itaque voluntas est bonus amor et voluntas perversa malus 
amor. Amor ergo inhians habere quod amatur, cupiditas 
est, id autem habens eoque fruens laetitia; fugiens quod 
ei adversatur, timor est, idque si acciderit sentiens tristitia 
est. Proinde mala sunt ista, si malus amor est; bona, si 
bonus. Quod dicimus, de scripturis probemus. Concu- 
piscit apostolus dissolvi et esse cum Christo; et: Concu- 
pivit anima mea desiderare iudicia tua, vel si accom- 
modatius dicitur: Zesideravit anima mea concupiscere 
iudicia tua; et: Concupiscentia sapientiae perducit ad 
regnum. Hoc tamen loquendi obtinuit consuetudo, ut, si 
cupiditas vel concupiscentia dicatur nec addatur cuius rei 
sit, non nisi in malo possit intellegi. Laetitia in bono 
est: Laetamini in Domino et exultate iusti; et: Dedist 
laetitiam in cor meum; et: 4Adimplebis me laetitia cum 
vultu tuo. Timor in bono est apud apostolum, ubi ait: 

Cum timore et tremore vestram ipsorum salutem opera- 
mini; et: Noli altum sapere, sed time; et: Timeo autem, 
ne, sicut serpens Evam seduxit astutia sua, sic et vestrae 
mentes corrumpantur a castitate, quae est in Christo. De 

5 tristitia vero, quam Cicero magis aegritudinem appellat, dolo- 
rem aulem Vergilius, ubi ait: „Dolent gaudentque", (sed ideo 
malui tristitiam dicere, quia aegritudo vel dolor usitatius in 
corporibus dicitur), scrupulosior quaestio est, utrum inveniri 
possit in bono. 


10 Carum VIII. 


De tribus perturbationibus, quas in animo sapientis Stoici 
esse voluerunt, excluso dolore sive tristitia, quam 
virtus animi sentire non debeat. 


Quas enim Graeci appellant sùraðelaç, Latine autem 

15 Cicero constantias nominavit, Stoici tres esse voluerunt 
pro tribus perturbationibus in animo sapientis, pro cupi- 
ditate voluntatem, pro laetitia gaudium, pro metu cautio- 
nem; pro aegritudine vero vel dolore, quam nos vitandae 
ambiguitatis gratia tristitiam maluimus dicere, negaverunt 
20 esse posse aliquid in animo sapientis. Voluntas quippe, 
inquiunt, appetit bonum, quod facit sapiens; gaudium de 
bono adepto est, quod ubique adipiscitur sapiens; cautio 
devitat malum, quod debet sapiens devitare; tristitia porro 
quia de malo est, quod iam accidit, nullum autem malum 
25 existimant posse accidere sapienti, nihil in eius animo pro 
illa esse posse dixerunt. Sic ergo illi loquuntur, ut 
velle gaudere cavere negent nisi sapientem; stultum autem 
non nisi cupere laetari, metuere contristari; et illas tres 
esse constantias, has autem quattuor perturbationes secun- 
30 dum Ciceronem, secundum autem plurimos passiones. 
Graece autem illae tres, sicut dixi, appellantur eom&9e:a:; 
istae autem quattuor ray. Haec locutio utrum scripturis 
sanctis congruat, cum quaererem quantum potui diligen- 

ter, illud inveni quod ait propheta: Non est gaudere im- 
piis, dicit Dominus; tamquam impii laetari possint potius 
quam gaudere de malis, quia gaudium proprie bonorum 
et piorum est. [tem illud in evangelio: Quaecumque vultis 
ut faciant vobis homines, haec et vos facite illis, ita di- 
ctum videtur, tamquam nemo possit aliquid male vel tur- 
piter velle, sed cupere. Denique propter consuetudinem 
locutionis nonnulli interpretes addiderunt „bona“ et ita 
interpretati sunt: , Quaecumque vultis ut faciant vobis 
homines bona.“ Cavendum enim putaverunt, ne quisquam 
inhonesta velit sibi fieri ab hominibus, ut de turpioribus 
taceam, certe luxuriosa convivia, in quibus se, si et ipse 
illis faciat, hoc praeceptum existimet impleturum. Sed 
in Graeco evangelio, unde in Latinum translatum est, 
non legitur ,bona^, sed: Quaecumque vultis ut faciant 
vobis homines, haec et vos facite illis; credo propterea, 
quia in eo quod dixit vultis, iam voluit intellegi „bona“ 
Non enim ait „cupitis“. 

Non tamen semper his proprietatibus locutio nostra 
frenanda est, sed interdum his utendum est; et cum legi- 
mus eos, quorum auctoritati resultare fas non est, ibi 
sunt intellegendae, ubi rectus sensus alium exitum non 
potest invenire; sicut ista sunt, quae exempli gratia par- 
tim ex propheta, partim ex evangelio commemoravimus. 
Quis enim nescit impios exultare laetitia? et tamen: Non 
est gaudere impiis, dicit Dominus. Unde, nisi quia gaudere 
aliud est, quando proprie signateque hoc verbum ponitur? 
Item quis negaverit non recte praecipi hominibus, ut 
quaecumque ab aliis sibi fieri cupiunt, haec eis et ipsi 
faciant; ne se invicem turpitudine inlicitae voluptatis ob- 
lectent? et tamen saluberrimum  verissimumque prae- 
ceptum est: Quaecumque vultis ut faciant vobis homines, 

eadem et vos facite illis. Et hoc unde, nisi quia hoc 
loco modo quodam proprio voluntas posita est, quae in 
malo accipi non potest? Locutione vero usitatiore, quam 
frequentat maxime consuetudo sermonis, non utique di- 

5 ceretur: Noli velle mentiri omne mendacium, nisi esset 
et voluntas mala, a cuius pravitate illa distinguitur, quam 
praedicaverunt angeli dicentes: Pax in terra hominibus 
bonae voluntatis. Nam ex abundanti additum est „bonae“, 
si esse non potest nisi bona. Quid autem magnum in 

10 caritatis laudibus dixisset apostolus, quod non gaudeat 
super iniquitate, nisi quia ita malignitas gaudet? Et apud 
wictores saecularium litterarum talis istorum verborum 
indifferentia reperitur. Ait enim Cicero orator amplissi- 
mus: „Cupio, patres conscripti, me esse clementem. ^ Quia 

15 id verbum in bono posuit, quis tam perverse doctus exi- 
stat, qui non eum „Cupio“, sed „Volo“ potius dicere de- 
buisse contendat? Porro apud Terentium flagitiosus adu- 
lescens insana flagrans cupidine: 


Nihil volo aliud, inquit, nisi Philumenam. 


20 Quam voluntatem fuisse libidinem responsio, quae ibi 
servi eius sanioris inducitur, satis indicat. Ait namque 


domino suo: . 
Quanto satius est, 


Te id dare operam, qui istum amorem ex animo 

25 amoveas tuo, 
Quam id loqui, quo magis libido frustra accenda- 

tur tua? 


Gaudium vero eos et in malo posuisse ille ipse Vergilia- 
sc abd coded danses vilsutti cedes xtd) Pa 


& Eccli. 7,13 8 Lc. 2,14 11 1. Cor. 13,6 — 14 Cat. 1, 
2,4 27 Ter. Andr. 2, 1, 6sqq. (v. 306 sqq.) 


8 locutionem ..usitatiorem 1 8 (h)abundanti FBlpv (cf. 
Quintil. 4, 5, 15; 5,6, 1) (h)abundantia VAGHfsabe ed. Arg. 
11 iniquitatem e Et om. H Nam et v 19 filomen. B filiumen. 
e! 21 sanioris VAFBfablp (opp. insana flagrans cupidine) 
senioris ev sannionis ed. Arg. $8 quando 1 id] ei b ad id 
p qui FVA^!(?))Bl quo FG^'!Habpv qui//e $8 idem ille 1 


DE CIVITATE DEI L. XIV. C. & 19 


nus testis est versus, ubi has quattuor perturbationes 
summa brevitate complexus est: 
Hine metuunt cupiuntque, dolent gaudentque. 
Dixit etiam idem auctor: 
Mala mentis gaudia. 


Proinde volunt cavent gaudent et boni et mali; atque 
ut eadem aliis verbis enuntiemus, cupiunt timent laetantur 
et boni et mali; sed illi bene, isti male, sicut hominibus 
seu recta seu perversa voluntas est. psa quoque tristi- 
tia, pro qua Stoici nihil in animo sapientis inveniri posse 
putaverunt, reperitur in bono et maxime apud nostros. 
Nam laudat apostolus Corinthios, quod contristati fuerint 
secundum Deum. Sed fortasse quis dixerit illis apostolum 
fuisse congratulatum, quod contristati fuerint paenitendo, 
qualis tristitia, nisi eorum qui peccaverint, esse non pot- 
est. [ta enim dicit: Video quod epistula illa, etsi ad 
horam, contristavit vos; nunc gaudeo, non quia contristati 
estis, sed quia contristati estis in paenitentiam. Contri- 
stati enim estis secundum Deum. ut in nullo detrimen- 
tum patiamini ex nobis. Quae enim secundum Deum 
est tristitia, paenitentiam in salutem inpaenitendam opera- 
tur; mundi autem tristitia mortem operatur. Ecce enim 
id ipsum secundum Deum contristari, quantam perfecit 
in vobis industriam. Ac per hoc possunt Stoici pro suis 


partibus respondere, ad hoc videri utilem esse tristitiam, : 


ut peccasse paeniteat; in animo autem sapientis ideo esse 
non posse, quia nec peccatum in eum cadit, cuius paeni- 
tentia contristetur, nec ullum aliud malum, quod perpe- 
tiendo et sentiendo sit tristis. Nam et Alcibiadem ferunt 
(si me de nomine hominis memoria non fallit), cum sibi 

beatus videretur, Socrate disputante et ei quam miser esset, 

quoniam stultus esset, demonstrante flevisse. Huic ergo 

stultitia fuit causa etiam huius utilis optandaeque tristitiae, 

qua liomo esse se dolet, quod esse non debet. Stoici autem 

non stultum, sed sapientem aiunt tristem esse non posse. 
CapuT IX. 


De perturbationibus animi, quarum affectus rectos habet 
vita iustorum. 


Verum his philosophis, quod ad istam quaestionem 
de animi perturbationibus adtinet, iam respondimus in 
nono huius operis libro, ostendentes eos non tam de re- 
bus, quam de verbis cupidiores esse contentionis quam 
veritatis. Apud nos autem iuxta scripturas sanctas sa- 
namque doctrinam cives sanctae civitatis Dei in huius 
vitae peregrinatione secundum Deum viventes metuunt 
cupiuntque, dolent gaudentque, et quia rectus est amor 
eorum, istas omnes affectiones rectas habent.  Metuunt 
poenam aeternam, cupiunt vitam aeternam; dolent in re, 
quia ipsi in semet ipsis adhuc ingemescunt adoptionem 


20 expectantes, redemptionem corporis sui; gaudent in spe, 


quia fiet sermo, qui scriptus est: Absorta est mors in 
victoriam. ltem metuunt peccare, cupiunt perseverare; 
dolent in peccatis, gaudent in operibus bonis. Ut enim 
metuant peccare, audiunt: Quoniam abundabit iniquitas, 


26 refrigescet caritas multorum; ut cupiant perseverare, 


audiunt quod scriptum est: Qui perseveraverit usque in 
finem, hic salvus erit; ut doleant in peccatis, audiunt: 
Si dixerimus quia peccatum non habemus, nos ipsos se- 
ducimus, et veritas in nobis non est; ut gaudeant in operi- 

bus bonis, audiunt: Harem datorem diligit Deus. Item 
sicuti se infirmitas eorum firmitasque habuerit, metuunt 
temptari, cupiunt temptari; dolent in temptationibus, 
gaudent in temptationibus. Ut enim metuant temptari, 
audiunt: Si quis praeoccupatus fuerit in aliquo delicto, 
vos, qui spiritales estis, instruite huius modi in spiritu 
mansuetudinis, intendens te ipsum, ne et tu tempteris; 
ut autem cupiant temptari, audiunt quendam virum for- 
tem civitatis Dei dicentem: Proba me, Domine, et tempta 
me; ure renes meos et cor meum; ut doleant in tem- 
ptationibus, vident Petrum flentem; ut gaudeant in tem- 
ptationibus, audiunt lacobum dicentem: Omne gaudium 
existimate, fratres mei, cum in temptationes varias in- 
cider itis. 

Non solum autem propter se ipsos his moventur af- 
fectibus, verum etiam propter eos, quos liberari cupiunt 
et ne pereant metuunt, et dolent si pereunt et gaudent 
si liberantur. Illum quippe optimum et fortissimum virum, 
qui in suis infirmitatibus gloriatur, ut eum potissimum 
commemoremus, qui in ecclesiam Christi ex gentibus ve- 
nimus, doctorem gentium in fide et veritate, qui et plus 
omnibus suis coapostolis laboravit et pluribus epistulis 
populos Dei, non eos tantum, qui praesentes ab illo vide- 
bantur, verum etiam illos, qui futuri praevidebantur, in- 
struxit; illum, inquam, virum, athletam Christi, doctum 
ab illo, unctum de illo, crucifixum cum illo, gloriosum in 
ille, in theatro huius mundi, cui spectaculum factus est 
et angelis et hominibus, legitime magnum agonem certan- 
tem et palmam supernae vocationis in anteriora sectantem, 
oculis fidei libentissime spectant gaudere cum gaudenti- 

bus, flere cum flentibus, foris habentem pugnas, intus 
timores, cupientem dissolvi et esse cum Christo, desideran- 
tem videre Romanos, ut aliquem fructum habeat et in 
illis, sicut et in ceteris gentibus, aemulantem Corinthios 
et ipsa aemulatione metuentem, ne seducantur eorum 
mentes a castitate, quae in Christo est, magnam tristitiam 
et continuum dolorem cordis de [sraelitis habentem, quod 
ignorantes Dei iustitiam et suam volentes constituere iu- 
stitiae Dei non essent subiecti; nec solum dolorem, verum 
etiam luctum suum denunüantem quibusdam, qui ante 
peccaverunt et non egerunt paenitentiam super inmunditia 
et fornicationibus suis. 

Hi motus, hi affectus de amore boni et de sancta 
caritate venientes si vitia vocanda sunt, sinamus, ut ea, 
quae vere vitia sunt, virtutes vocentur. Sed cum rectam 
rationem sequantur istae affeciiones, quando ubi oportet 
adhibentur, quis eas tunc morbos seu vitiosas passiones 
audeat dicere? Quam ob rem etiam ipse Dominus in 
forma servi agere vitam dignatus humanam, sed nullum 
habens omnino peccatum adhibuit eas, ubi adhibendas esse 
iudicavit. Neque enim, in quo verum erat hominis cor- 
pus et verus hominis animus, falsus erat humanus affectus. 
Cum ergo eius in evangelio ista referuntur, quod super 
duritia cordis Iudaeorum cum ira contristatus sit, quod 
dixerit: Gaudeo propter vos, ut credatis, quod Lazarum 
suscitaturus etiam lacrimas fuderit, quod concupiverit cum 
discipulis suis manducare pascha, quod propinquante pas- 
sione tristis fuerit anima eius: non falso utique referun- 
tur. Verum ille hos motus certae dispensationis gratia 

ita cum voluit suscepit animo humano, ut cum voluit 
factus est homo. 

Proinde, quod fatendum est, etiam cum rectas et se- 
cundum Deum habemus has affectiones, huius vitae sunt, 
non illius, quam futuram speramus, et saepe illis etiam 
inviti cedimus. Itaque aliquando, quamvis non culpabili 
cupiditate, sed laudabili caritate moveamur, etiam dum 
nolumus flemus. Habemus ergo eas ex humanae condi- 
cionis infirmitate; non autem ita Dominus lesus, cuius et 
infirmitas fuit ex potestate. Sed dum vitae huius infir- 
mitatem gerimus, si eas omnino nullas habeamus, tuuc 
potius non recte vivimus.  Vituperabat enim et detesta- 
batur apostolus quosdam, quos etiam esse dixit sine af- 
fectione. Culpavit etiam illos sacer psalmus, de quibus 
ait: Sustinui qui simul contristaretur, et non fuit. Nam 
omnino non dolere, dum sumus in hoc loco miseriae, pro- 
fecto, sicut quidam etiam apud saeculi huius litteratos 
sensit et dixit, “non sine magna mercede contingit inmani- 
tatis in animo, stuporis in corpore'. Quocirca illa, quae 
náða Graece dicitur (quae si Latine posset inpassibi- 
litas diceretur), si ita intellegenda est (in animo quippe, 
non in corpore accipitur), ut sie his affectionibus viva- 
tur, quae contra rationem accidunt mentemque perturbant, 
bona plane et maxime optanda est, sed nec ipsa huius est 
vitae. Non enim qualiumcumque hominum vox est, sed 
maxime piorum multumque iustorum atque sanctorum: 
Si dixerimus, quia peccatum nom habemus, nos ipsos 
seducimus et veritas in nobis non est. Tunc itaque «zao- 
aa ista erit, quando peccatum in homine nullum erit. 
Nunc vero satis bene vivitur, (si» sine crimine; sine pec- 
cato autem qui se vivere existimat, non id agit, ut pec- 
catum non habeat, sed ut veniam non accipiat. Porro 

si dzcü95« ila dicenda est, cum animum contingere 
omnino non potest ullus affectus, quis hune stuporem non 
omnibus vitiis iudicet esse peiorem? Potest ergo non ab- 
surde dici perfectam beatitudinem sine stimulo timoris et 
5 sine ulla tristitia futuram; non ibi autem futurum amorem 
gaudiumque quis dixerit, nisi omni modo a veritate seclu- 
sus? Si autem &r&ðsw ila est, ubi nec metus ullus 
exterret nec angit dolor, aversanda est in hac vita, si 
recte, hoc est secundum Deum, vivere volumus; in illa 
10 vero beata, quae sempiterna promittitur, plane speranda est, 


Timor namque ille, de quo dicit apostolus Iohannes: 

Timor non est in caritate, sed perfecta caritas foras mit- 
tit timorem, quia timor poenam habet; qui autem timet, 
non est perfectus in caritate, non est eius generis timor, 
15 cuius ille, quo timebat apostolus Paulus, ne Corinthii ser- 
pentina seducerentur astutia; hunc enim timorem habet 
caritas, immo non habet nisi caritas; sed illius generis 
est timor qui non est in caritate, de quo ipse apostolus 
Paulus ait: Non enim accepistis spiritum servitutis iterum 
20 in timore. Timor vero ille castus permanens in saecu- 
lum saeculi, si erit et in futuro saeculo, (nam quo alio 
modo potest intellegi permanere in saeculum saeculi?) non 
est timor exterrens a malo quod accidere potest, sed 
tenens in bono quod amitti non potest. Ubi enim boni 
25 adepti amor inmutabilis est, profecto, si dici potest, mali 
cavendi timor securus est. Timoris quippe casti nomine 
ea voluntas significata est, qua nos necesse erit nolle pec- 
care, et non sollicitudine infirmitatis, ne forte peccemus, 
sed tranquillitate caritatis cavere peccatum. Aut si nul- 
30 lius omnino generis timor esse poterit in illa certissima 
securitate perpetuorum feliciumque gaudiorum, sic est 

dictum: Timor Domini castus permanens in saeculum 
saeculi, quem ad modum dictum est: Patientia pau- 
perum non peribit in aeternum. Neque enim aeterna 
erit ipsa patientia, quae necessaria non est, nisi ubi tole- 
randa sunt mala; sed aeternum erit, quo per patientiam 
pervenitur. Ita fortasse timor castus in saeculum saeculi 
dictus est permanere, quia id permanebit, quo timor ipse 
perducit. 

Quae cum ita sint, quoniam recta vita ducenda est, 
qua perveniendum sit ad beatam, omnes affectus istos vita 
recta rectos habet, perversa perversos. Beata vero eadem- 
que aeterna amorem habebit et gaudium non solum re- 
ctum, verum etiam certum; timorem autem ac dolorem 
nullum. Unde iam apparet utcumque, quales esse debeant 
in hac peregrinatione cives civitatis Dei, viventes secun- 
dum spiritum, non secundum carnem, hoc est secundum 
Deum, non secundum hominem, et quales in illa, quo 
tendunt, inmortalitate futuri sint. Civitas porro, id est 
societas, impiorum non secundum Deum, sed secundum 
hominem viventium et in ipso cultu falsae contemptuque 
verae divinitatis doctrinas hominum daemonumve sectan- 
tium his affectibus pravis tamquam morbis et perturba- 
tionibus quatitur. Et si quos cives habet, qui moderari 
talibus motibus et eos quasi temperare videantur, sic im- 
pietate superbi et elati sunt, ut hoc ipso sint in eis maio- 
res tumores, quo minores dolores. Et si nonnulli tanto 
inmaniore, quanto rariore vanitate hoc in se ipsis ad- 
amaverint, ut nullo prorsus erigantur et excitentur, nullo 
flectantur atque inclinentur affectu: humanitatem totam 
potius amittunt, quam veram adsequuntur tranquillitatem. 
Non enim quia durum aliquid, ideo rectum, aut quia stu- 
pidum est, ideo sanum. 

CaPvT X. 


An primos homines in paradiso constitutos ullis pertur- 
bationibus, priusquam delinquerent, affectos fuisse 
credendum sit. 


Sed utrum primus homo vel primi homines (duorum 
erat quippe coniugium) habebant istos affectus in corpore 
animali ante peccatum, quales in corpore spiritali non 
habebimus omni purgato finitoque peccato, non inmerito 
quaeritur. Si enim habebant, quo modo erant beati in 
illo memorabili beatitudinis loco, id est paradiso? Qui: 
tandem absolute dici beatus potest, qui timore afficitur 
vel dolore? Quid autem timere aut dolere poterant illi 
homines in tantorum tanta afluentia bonorum, ubi nec 
mors metuebatur nec ulla corporis mala valetudo, nec 
aberat quicquam, quod bona voluntas adipisceretur, nec 
inerat quod carnem animumve hominis feliciter viventis 
offenderet? Amor erat inperturbatus in Deum atque inter 
se coniugum fida et sincera societate viventium, et ex hoc 
amore grande gaudium, non desistente quod amabatur ad 
fruendum. Erat devitatio tranquilla peccati, qua manente 
nullum omnino alicunde malum, quod contristaret, inrue- 
bat. An forte cupiebant prohibitum lignum ad vescendum 
contingere, sed mori metuebant, ac per hoc et cupiditas 
et metus iam tunc illos homines etiam in illo perturbabat 
loco? Absit ut hoc existimemus fuisse, ubi nullum erat 
omnino peccatum. Neque enim nullum peccatum est ea 
quae lex Dei prohibet concupiscere atque ab his abstinere 
timore poenae, non amore iustitiae. Absit, inquam, ut 
ante omne peccatum iam ibi fuerit tale peccatum, ut hoc 
de ligno admitterent, quod de muliere Dominus ait: Si 
quis viderit mulierem ad concupiscendum eam, iam moe- 
chatus est eam in corde suo. Quam igitur felices erant 

et nullis agitabantur perturbationibus animorum, nullis 
corporum laedebantur incommodis: tam felix universa so- 
cietas esset humana, si nec illii malum, quod etiam in 
posteros traicerent, nec quisquam ex eorum stirpe iniqui- 
tate committeret, quod damnatione reciperet; atque ista 
permanente felicitate, donec per illam benedictionem, qua 
dictum est: Crescite et multiplicamini, praedestinatorum 
sanctorum numerus compleretur, alia maior daretur, quae 
beatissimis angelis data est, ubi iam esset certa securitas 
peccaturum neminem neminemque moriturum, et talis 
esset vita sanctorum post nullum laboris doloris mortis 
experimentum, qualis erit post haec omnia in incorruptione 
corporum reddita resurrectione mortuorum. 


CaPuT XI. 


De lapsu primi hominis, in quo bene condita natura 
vitiata est, nec polest nisi a suo auctore reparari. 


Sed quia Deus cuncta praescivit et ideo quoque homi- 
nem peccaturum ignorare non potuit: secundum id, quod 
praescivit atque disposuit, civitatem sanctam debemus ad- 
serere, non secundum illud, quod in nostram cognitionem 
pervenire non potuit, quia in Dei dispositione non fuit. 
Neque enim homo peccato suo divinum potuit perturbare 
consilium, quasi Deum quod statuerat mutare conpulerit; 
cum Deus praesciendo utrumque praevenerit, id est, et 


homo, quem bonum ipse creavit, quam malus esset futu- : 


rus, et quid boni etiam sic de illo esset ipse facturus. 
7 Gen. 1,28 

Deus enim etsi dicitur statuta mutare (unde tropica locu- 
tione in scripturis etiam paenituisse legitur Deum), iuxta 
id dicitur, quod homo speraverat vel naturalium causarum 
ordo gestabat, non iuxta id, quod se Omnipotens facturum 
5 esse praesciverat. Fecit itaque Deus, sicut scriptum est, 
hominem rectum ac per hoc voluntatis bonae. Non enim 
rectus esset. bonam non habens voluntatem. Bona igitur 
voluntas opus est Dei; cum ea quippe ab illo factus est 
homo. Mala vero voluntas prima, quoniam omnia opera 
10 mala praecessit in homine, defectus potius fuit quidam 
ab opere Dei ad sua opera quam opus ullum, et ideo 
mala opera, quia secundum se, non secundum Deum; ut 
eorum operum tamquam fructuum malorum voluntas ipsa 
esset velut arbor mala aut ipse homo in quantum malae 
15 voluntatis. Porro mala voluntas quamvis non sit secun- 
dum naturam, sed contra naturam, quia vitium est, tamen 
eius naturae est, cuius est vitium, quod nisi in natura 
non potest esse: sed in ea, quam creavit ex nihilo, non 
quam genuit Creator de semet ipso, sicut genuit Verbum, 
20 per quod facta sunt omnia; quia, etsi de terrae pulvere 
Deus finxit hominem, eadem terra omnisque terrena 
materies omnino de nihilo est, animamque de nihilo factam 
dedit corpori, cum factus est homo. Usque adeo autem 
mala vincuntur a bonis, ut, «quamvis sinantu" esse ad 
25 demonstrandum quam possit et ipsis bene uti iustitia 
providentissima Creatoris, bona tamen sine malis esse pos- 
sint, sicut Deus ipse verus et summus, sicut omnis super 
istum caliginosum aerem caelestis invisibilis visibilisque 
creatura; mala vero sine bonis esse non possint, quoniam 
30 naturae, in quibus sunt, in quantum naturae sunt, utique 
bonae sunt. Detrahitur porro malum non aliqua natura, 
quae accesserat, vel ulla eius parte sublata, sed ea, quae 

vitiata ac depravata fuerat, sanata atque correcta. Arbi- 
trium igitur voluntatis tunc est vere liberum, cum vitiis 
peccatisque non servit. Tale datum est a Deo; quod 
amissum proprio vitio, nisi a quo dari potuit, reddi non 
potest. Unde Veritas dicit: Si vos Filius liberaverit, tunc 
vere liberi eritis. Id ipsum est autem, ac si diceret: „Si 
vos Filius salvos fecerit, tunc vere salvi eritis.“ Inde 
quippe liberator, unde salvator. 

Vivebat itaque homo secundum Deum in paradiso et 
corporali et spiritali. Neque enim erat paradisus corpo- 
ralis propter corporis bona et propter mentis non erat 
spiritalis; aut vero erat spiritalis quo per interiores et 
non erat corporalis quo per exteriores sensus homo frue- 
retur. Erat plane utrumque propter utrumque. Postea 
vero quam superbus ille angelus ac per hoc invidus per 
eandem superbiam a Deo ad semet ipsum conversus et 
quodam quasi tyrannico fastu gaudere subditis quam esse 
subditus eligens de spiritali paradiso cecidit (de cuius 
lapsu sociorumque eius, qui ex angelis Dei angeli eius 
effecti sunt, in libris undecimo et duodecimo huius operis 
satis, quantum potui, disputavi), malesuada versutia in 
hominis sensum serpere affectans, cui utique stanti, quo- 
niam ipse ceciderat, invidebat, colubrum in paradiso cor- 
porali, ubi cum duobus illis hominibus, masculo et femina, 
animalia etiam terrestria cetera subdita et innoxia versa- 
bantur, animal scilicet lubricum et tortuosis anfractibus 
mobile, operi suo congruum, per quem loqueretur, elegit; 
eoque per angelicam praesentiam praestantioremque na- 
turam spiritali nequitia sibi subiecto et tamquam instru- 
mento abutens fallacia sermocinatus est feminae, a parte 
scilicet inferiore illius humanae copulae incipiens, ut gra- 
datim perveniret ad totum, non existimans virum facile 
credulum nec errando posse decipi, sed dum alieno cedit 

errori. Sicut enim Aaron erranti populo ad idolum fabri- 
candum non consensit inductus, sed cessit obstrictus nec 
Salomonem credibile est errore putasse idolis esse servi- 
endum, sed blanditiis femineis ad illa sacrilegia fuisse 
conpulsum: ita credendum est illum virum suae feminae, 
uni unum, hominem homini, coniugem coniugi, ad Dei 
legem transgrediendam non tamquam verum loquenti cre- 
didisse seductum, sed sociali necessitudine paruisse. Non 
enim frustra dixit apostolus: Ef Adam non est seductus, 
mulier autem seducta est, nisi quia illa quod ei serpens 
locutus est, tamquam verum esset, accepit, ille autem ab 
unico noluit consortio dirimi nec in communione peccati; 
nec ideo minus reus, si sciens prudensque peccavit. Unde 
et apostolus non ait: „Non peccavit", sed: Non est sedu- 
ctus; nam utique ipsum ostendit, ubi dicit: Per unum 
hominem peccatum intravit in mundum, et paulo post 
apertius: 7n similitudine, inquit, praevaricationis Adae. 
Hos autem seductos intellegi voluit, qui id, quod faciunt, 
non putant esse peccatum; ille autem scivit, Alioquin 
quo modo verum erit: Adam non est seductus? Sed in- 
expertus divinae severitatis in eo falli potuit, ut veniale 
crederet esse commissum. Ac per hoc in eo quidem, quo 
mulier seducta est, non est ille seductus, sed eum fefellit, quo 
modo fuerat iudicandum quod erat dicturus: Mulier, quam 
dedisti mecum, ipsa mihi dedit, et manducavi. Quid 
ergo pluribus? Etsi credendo non sunt ambo decepti, 
peccando tamen ambo sunt capti et diaboli laqueis inplicati. 
2 Exod. 32,3sqq. 5 1.heg.(3.Reg)11,4 10 1. Tim. 2,14 

CarvT XII. 
De qualitate peccati a primis hominibus admissi. 


Si quem vero movet, cur aliis peccatis sic natura 
non mutetur humana, quem ad modum illa duorum pri- 
morum hominum praevaricatione mutata est, ut tantae 
corruptioni, quantam videmus atque sentimus, et per hanc 
subiaceret et morti ac tot et tantis tamque inter se con- 
trariis perturbaretur et fluctuaret affectibus, qualis in 
paradiso ante peccatum, licet in corpore animali esset, 
ulique non fuit — si quis hoc movetur, ut dixi, non ideo 
debet existimare leve ac parvum illud fuisse commissum, 
quia in esca factum est, non quidem mala nec noxia, nisi 
quia prohibita; neque enim quicquam mali Deus in illo 
tantae felicitatis loco crearet atque plantaret. Sed oboe- 
dientia commendata est in praecepto, quae virtus in crea- 
tura rationali mater quodam modo est omnium custosque 
virtutum; quando quidem ita facta est, ut ei subditam 
esse sit utile; perniciosum autem suam, non eius a quo 
creata est facere voluntatem. Hoc itaque de uno cibi 
genere non edendo, ubi aliorum tanta copia subiacebat, 
tam leve praeceptum ad observandum, tam breve ad me- 
moria retinendum, ubi praesertim nondum voluntati cupi- 
ditas resistebat, quod de poena transgressionis postea sub- 
secutum est, tanto maiore iniustitia violatum est, quanto 
faciliore posset observantia custodiri. 


CarurT XIII. 


Quod in praevaricatione Adae opus malum voluntas 
praecesserit mala. 


In occulto autem mali esse coeperunt, ut in apertam 
inoboedientiam laberentur. Non enim ad malum opus 

perveniretur, nisi praecessisset voluntas mala. Porro malae 
voluntatis initium quae potuit esse nisi superbia? Jnitium 
enim omnis peccati superbia est. Quid est autem super- 
bia nisi perversae celsitudinis appetitus? Perversa enim 
est celsitudo deserto eo, cui debet animus inhaerere, 
principio sibi quodam modo fieri atque esse principium. 
Hoc fit, cum sibi nimis placet. Sibi vero ita placet, cum 
ab illo bono inmutabili deficit, quod ei magis placere 
debuit quam ipse sibi. Spontaneus est autem iste defectus, 
quoniam, si voluntas in amore superioris inmutabilis boni, 
a quo inlustrabatur ut videret et accendebatur ut amaret, 
stabilis permaneret, non inde ad sibi placendum avertere- 
tur et ex hoc tenebresceret et frigesceret, ut vel illa cre- 
deret verum dixisse serpentem, vel ille Dei mandato 
uxoris praeponeret voluntatem putaretque se venialiter 
transgressorem esse praecepti, si vitae suae sociam non 
desereret etiam in societate peccati. Non ergo malum 
opus factum est, id est illa transgressio, ut cibo prohibito 
vescerentur, nisi ab eis qui iam mali erant. Neque enim 
fieret ille fructus malus nisi ab arbore mala. Ut autem 
esset arbor mala, contra naturam factum est, quia nisi 
vitio voluntatis, quod contra naturam est, non utique fieret. 
Sed vitio depravari nisi ex nihilo facta natura non posset. 
Ac per hoc ut natura sit, ex eo habet quod a Deo facta 
est; ut autem ab eo quod est deficiat, ex hoc quod de 
nihilo facta est. Nec sic defecit homo, ut omnino nihil 
esset, sed ut inclinatus ad se ipsum minus esset, quam 
erat, cum ei qui summe est inhaerebat. Relicto itaque 
Deo esse in semet ipso, hoc est sibi placere, non iam 
nihil esse est, sed nihilo propinquare. Unde superbi se- 
cundum scripturas sanctas alio nomine appellantur sibi 
placentes. Bonum est enim sursum habere cor; non 
tamen ad se ipsum, quod est superbiae, sed ad Dominum, 

quod est oboedientiae, quae nisi humilium non potest 
esse. Est igitur aliquid humilitatis miro modo quod sur- 
sum faciat cor, et est aliquid elationis quod deorsum fa- 
ciat cor. Hoc quidem quasi contrarium videtur, ut elatio 
sit deorsum et humilitas sursum. Sed pia humilitas fa- 
cit subditum superiori; nihil est autem superius Deo; et 
ideo exaltat humilitas, quae facit subditum Deo.  Elatio 
autem, quae in vitio est, eo ipso respuit subiectionem et 
cadit ab illo, quo non est quicquam superius, et ex hoc 
erit inferius et fit quod scriptum est: Deiecisti eos, cum 
extollerentur. Non enim ait: „Cum elati fuissent ^, ut 
prius extollerentur et postea deicerentur; sed cum extol- 
lerentur, tunc deiecti sunt. Ipsum quippe extolli iam 
deici est. Quapropter quod nunc in civitate Dei et civi- 
tati Dei in hoc peregrinanti saeculo maxime commendatur 
humilitas et in eius rege, qui est Christus, maxime prae- 
dicatur contrariumque huic virtuti elationis vitium in eius 
adversario, qui est diabolus, maxime dominari sacris lit- 
teris edocetur: profecto ista est magna differentia, qua 
civitas, unde loquimur, utraque discernitur, una scilicet 
societas piorum hominum, altera impiorum, singula quae- 
que cum angelis ad se pertinentibus, in quibus praecessit 
hac amor Dei, hac amor sui. 

Manifesto ergo apertoque peccato, ubi factum est 
quod Deus fieri prohibuerat, diabolus hominem non ce- 
pisset, nisi iam ille sibi ipsi placere coepisset. Hinc enim 
et delectavit quod dictum est: Eritis sicut dii, Quod 
melius esse possent summo veroque principio cohaerendo 
per oboedientiam, non suum sibi existendo principium per 
superbiam. Dii enim creati non sua veritate, sed Dei 
veri participatione sunt dii. Plus autem appetendo minus 
est, qui, dum sibi sufficere deligit, ab illo, qui ei vere 

sufficit, deficit. lllud itaque malum, quo, cum sibi homo 
placet, tamquam sit et ipse lumen, avertitur ab eo lumine, 
quod ei si placeat et ipse fit lumen — illud, inquam, malum 
praecessit in abdito, ut sequeretur hoc malum quod per- 
5 petratum est in aperto. Verum est enim quod scriptum 
est: dnte ruinam exaltatur cor et ante gloriam humilia- 
fur. Wla prorsus ruina, quae fit in occulto, praecedit 
ruinam, quae fit in manifesto, dum illa ruina esse non 
putatur. Quis enim exaltationem ruinam putat, cum iam 
10 ibi sit defectus, quo est relictus Excelsus? Quis autem 
ruinam esse non videat, quando fit mandati evidens atque 
indubitata transgressio? Propter hoc Deus illud prohibuit, 
quod cum esset admissum, nulla defendi posset imagina- 
tione iustitiae. Et audeo dicere superbis esse utile ca- 
15 dere in aliquod apertum manifestumque peccatum, unde 
sibi displiceant, qui iam sibi placendo ceciderant. Salu- 
brius enim Petrus sibi displicuit, quando flevit, quam sibi 
placuit, quando praesumpsit. Hoc dicit et sacer psalmus : 
Imple facies eorum ignominia, et quaerent nomen tuum, 
20 Domine, id est, ut tu eis placeas quaerentibus nomen 
tuum, qui sibi placuerant. quaerendo suum 


Carur XIV. 
De superbia transgressoris, quae ipsa fuit transgressione 
deterior. 
25 Sed est peior damnabiliorque superbia, qua etiam in 


peccatis manifestis suffugium excusationis inquiritur; sicut 
illi primi homines, quorum et illa dixit: Serpens seduzit 
me, et manducavwi, et ille dixit: Mulier, quam dedisti 
mecum, haec mihi dedit a ligno, et edi. Nusquam hic 

sonat petitio veniae, nusquam inploratio medicinae. Nam 
licet isti non sicut Cain quod commiserunt negent, adhuc 
tamen superbia in aliud quaerit referre quod perperam 
fecit: superbia mulieris in serpentem, superbia viri in 
mulierem. Sed accusatio potius quam excusatio vera est, 
ubi mandati divini est aperta transgressio. Neque enim 
hoc propterea non fecerunt, quia id mulier serpente sua- 
dente, vir muliere inpertiente commisit, quasi quicquam 
Deo, cui vel crederetur vel cederetur, anteponendum fuit. 


CaprvuT XV. 


De iustitia retributionis, quam primi homines pro sua 
inoboedientia receperunt. 


Quia ergo contemptus est Deus iubens, qui creaverat, 
qui ad suam imaginem fecerat, qui ceteris animalibus 
praeposuerat, qui in paradiso constituerat, qui rerum 
omnium copiam salutisque praestiterat, qui praeceplis nec 
pluribus nec grandibus nec diflicilibus oneraverat, sed 
uno brevissimo atque levissimo ad oboedientiae salubrita- 
tem adminiculaverat, quo eam creaturam, cui libera servi- 
tus expediret, se esse Dominum commonebat: iusta da- 
mnatio subsecuta est, talisque damnatio, ut homo, qui 
custodiendo mandatum futurus fuerat etiam carne spiri- 
talis, fieret etiam mente carnalis et, qui sua superbia 
sibi placuerat, Dei iustitia sibi donaretur; nec sic, ut in 
sua esset omnimodis potestate, sed a se ipse quoque dis- 
sentiens sub illo, cui peccando consensit, pro libertate, 
quam concupivit, duram miseramque ageret servitutem, 
mortuus spiritu volens et corpore moriturus invitus, de- 
sertor aeternae vitae etiam aeterna, nisi gratia liberaret, 
morte damnatus. Quisquis huius modi damnationem vel 

nimiam vel iniustam putat, metiri profecto nescit, quanta 
fuerit iniquitas in peccando, ubi tanta erat non peccandi 
facilitas. Sicut enim Abrahae non inmerito magna ob- 
oedientia praedicatur, quia, ut occideret filium, res difficil- 

5 lima est imperata: ita in paradiso tanto maior inoboedien- 
tia fuit, quanto id, quod praeceptum est, nullius difficul- 
tatis fuit, Et sicut oboedientia secundi hominis eo prae- 
dicabilior, quo factus est oboediens usque ad mortem: ita 
inoboedientia primi hominis eo detestabilior, quo factus 

10 est inoboediens usque ad mortem. Ubi enim magna est 
inoboedientiae poena proposita et res a Creatore facilis 
imperata, quisnam satis explicet, quantum malum sit non 
oboedire in re facili et tantae potestatis imperio et tanto 
terrente supplicio? 

15 Denique, ut breviter dicatur, in illius peccati poena 
quid inoboedientiae nisi inoboedientia retributa est? Nam 
quae hominis est alia miseria nisi aaversus eum ipsum 
inoboedientia eius ipsius, ut, quoniam noluit quod potuit, 
quod non potest velit? In paradiso enim etiamsi non 

20 omnia poterat ante peccatum, quidquid tamen non poterat, 
non volebat, et ideo poterat omnia quae volebat; nunc 
vero sicul in eius stirpe cognoscimus et divina scriptura 
testatur, homo vanitati similis factus est. Quis enim 
enumerat, quam multa quae non potest velit, dum sibi 

25 ipse, id est voluntati eius ipse animus eius eoque inferior 
caro eius, non obtemperat? Ipso namque invito et ani- 
mus plerumque turbatur et caro dolet et veterescit et 
moritur, et quidquid aliud patimur, quod non pateremur 
inviti, si voluntati nostrae nostra natura omni modo atque 

30 ex omnibus partibus oboediret. At enim aliquid caro 
patitur, quo servire non sinitur. Quid interest unde, dum 

tamen per iustitiam dominantis Dei, cui subditi servire 
noluimus, caro nostra nobis, quae subdita fuerat, non ser- 
viendo molesta sit, quamvis nos Deo non serviendo molesti 
nobis potuerimus esse, non illi? Neque enim sic ille 
nostro, ut nos servitio corporis indigemus, et ideo nostra 
est quod recipimus, non illius poena quod fecimus. Do- 
lores porro, qui dicuntur carnis, animae sunt in carne et 
ex carne. Quid enim caro per se ipsam sine anima vel 
dolet vel concupiscit? Sed quod concupiscere caro dici- 
tur vel dolere, aut ipse homo est, sicut disseruimus, aut 
aliquid animae, quod carnis afficit passio, vel aspera, ut 
faciat dolorem, vel lenis, ut voluptatem. Sed dolor car- 
nis tantum modo offensio est animae ex carne et quae- 
dam ab eius passione dissensio, sicut animi dolor, quae 
tristitia nuncupatur, dissensio est ab his rebus, quae 
nobis nołentibus acciderunt. Sed tristitiam plerumque 
praecedit metus, qui et ipse in anima est, non in carne. 
Dolorem autem carnis non praecedit ullus quasi metus 
carnis, qui ante dolorem in carne sentiatur. Voluptatem 
vero praecedit appetitus quidam, qui sentitur in carne 
quasi cupiditas eius, sicut fames et sitis et ea, quae in 
genitalibus usitatius libido nominatur, cum hoc sit generale 
vocabulum omnis cupiditatis. Nam et ipsam iram nihil 
aliud esse quam ulciscendi libidinem veteres definierunt; 
quamvis nonnumquam homo, ubi vindictae nullus est sen- 
sus, etiam rebus inanimis irascatur, et male scribentem 
stilum conlidat vel calamum frangat iratus. Verum et ista 
licet inrationabilior, tamen quaedam ulciscendi libido est, 
et nescio qua, ut ita dixerim, quasi umbra retributionis, 
ut qui male faciunt, mala patiantur. Est igitur libido 
ulciscendi, quae ira dicitur; est libido habendi pecuniam, 
quae avaritia; est libido quomodocumque vincendi, quae 
pervicacia; est libido gloriandi, quae iactantia nuncupatur. 

Sunt multae variaeque libidines, quarum nonnullae habent 
etiam vocabula propria, quaedam vero non habent. Quis 
enim facile dixerit, quid vocetur libido dominandi, quam 
tamen plurimum valere in tyrannorum animis etiam 
civilia bella testantur? 


CapvT XVI. 


De libidinis malo, cuius nomen cum multis vitiis congruat, 
proprie tamen motibus obsceni caloris ascribitur. 


Cum igitur sint multarum libidines rerum, tamen, 
cum libido dicitur neque cuius rei libido sit additur, non 
fere adsolet animo occurrere nisi illa, qua obscenae par- 
tes corporis excitantur. Haec autem sibi non solum to- 
tum corpus nec solum extrinsecus, verum etiam intrin- 
secus vindicat totumque commovet hominem animi simul 
affectu cum carnis appetitu coniuncto atque permixto, ut 
ea voluptas sequatur, qua maior in corporis voluptatibus 
nulla est; ita ut momento ipso temporis, quo ad eius per- 
venitur extrémum, paene omnis acies et quasi vigilia cogi- 
tationis obruatur. Quis autem amicus sapientiae sancto- 
rumque gaudiorum coniugalem agens vitam, sed, sicut 
apostolus monuit, sciens suum vas possidere in sanctifi- 
catione et honore, non in morbo desiderii, sicut et gentes, 
quae ignorant Deum, non mallet, si posset, sine hac libi- 
dine filios procreare, ut etiam in hoc serendae prolis 
officio sic eius menti ea, quae ad hoc opus creata sunt, 
quem ad modum cetera suis quaeque operibus distributa 
membra servirent, nutu voluntatis acta, non aestu libidinis 
incitata? Sed neque ipsi amatores huius voluptatis sive 
ad concubitus coniugales sive ad inmunditias flagitiorum 
cum voluerint commoventur; sed aliquando inportunus est 

ille motus poscente nullo, aliquando autem destituit in- 
hiantem, et cum in animo concupiscentia ferveat, friget 
in corpore; atque ita mirum in modum non solum gene- 
randi voluntati, verum etiam lasciviendi libidini libido non 
servit, et cum tota plerumque menti cohibenti adversetur, 
nonnumquam et adversus se ipsa dividitur commotoque 
animo in commovendo corpore se ipsa non sequitur. 


Carur XVII. 


De nuditate primorum hominum, quam post peccatum 
turpem pudendamque viderunt. 


Merito huius libidinis maxime pudet, merito et ipsa 
membra, quae suo quodam, ut ita dixerim, iure, non omni 
modo ad arbitrium nostrum movet aut non movet, puden- 
da dicuntur, quod ante peccatum hominis non fuerunt. 
Nam sicut scriptum est: Nudi erant, et non confundeban- 
tur, non quod eis sua nuditas esset incognita, sed turpis 
nuditas nondum erat, quia nondum libido membra illa 
praeter arbitrium commovebat, nondum ad hominis in- 
oboedientiam redarguendam sua inoboedientia caro quo- 
dam modo testimonium perhibebat. Neque enim caeci 
creati erant, ut inperitum vulgus opinatur; quando qui- 
dem et ille vidit animalia, quibus nomina inposuit, et de 
illa legitur: Vidit mulier quia bonum lignum in escam 
et quia placet oculis ad videndum.  Patebaut ergo oculi 
eorum, sed ad hoc non erant aperti, hoc est non adtenti, 
uL cognoscerent quid eis indumento gratiae praestaretur, 
quando membra eorum voluntati repugnare nesciebant. 
Qua gratia remota, ut poena reciproca inoboedientia ple- 
cteretur, extitit in motu corporis quaedam inpudens novi- 
tas, unde esset indecens nuditas, et fecit adtentos reddi- 

ditque confusos. Hinc est quod, postea quam mandatum 
Dei aperta transgressione violarunt, scriptum est de illis: 
Et aperti sunt oculi amborum et agnoverunt quia nudi 
erant, et consuerunt folia fici et fecerunt sibi campestria. 
Aperti sunt, inquit, oculi amborum, non ad videndum, 
nam et antea videbant, sed ad discernendum inter bonum 
quod amiserant et malum quo ceciderant. Unde et ipsum 
lignum, eo quod istam faceret dinoscentiam, si ad vescen- 
dum contra vetitum tangeretur, ex ea re nomen accepit, 
ut appellaretur lignum sciendi boni et mali. Experta enim 
morbi molestia evidentior fit etiam iucunditas sanitatis. 
Cognoverunt ergo quia nudi erant, nudati scilicet ea gra- 
tia, qua fiebat ut nuditas corporis nulla eos lege peccati 
menti eorum repugnante confunderet. Hoc itaque cogno- 
verunt, quod felicius ignorarent, si Deo credentes et oboe- 
dientes non committerent, quod eos cogeret experiri infi- 
delitas et inoboedientia quid noceret. Proinde confusi inoboe- 
dientia carnis suae, tamquam teste poena inoboedientiae 
suae, consuerunt folia fici et fecerunt sibi campestria, 
id est succinctoria genitalium. Nam quidam interpretes 
,succinctoria^ posuerunt. Porro autem ,campestria^ Lati- 
num quidem verbum est, sed ex eo dictum, quod iuvenes, 
qui nudi exercebantur in campo, pudenda operiebant; 
unde qui ita succincti sunt, campestratos vulgus appellat. 
Quod itaque adversus damnatam culpa inoboedientiae 
voluntatem libido inoboedienter movebat, verecundia pu- 
denter tegebat. Ex hoc omnes gentes, quoniam ab illa 
stirpe procreatae sunt, usque adeo tenent insitum pudenda 
velare, ut quidam barbari illas corporis partes nec in 
balneis nudas habeant, sed cum earum tegimentis lavent. 
Per opacas quoque Indiae solitudines, cum quidam nudi 
philosophentur, unde gymnosophistae nominantur, adhibent 

tamen genitalibus tegmina, quibus per cetera membrorum 
carent. 


CaPvr XVIII. 


De pudore concubitus non solum vulgaris, sed etiam 
coniugalis. 


Opus vero ipsum, quod libidine tali peragitur, non 
solum in quibusque stupris, ubi latebrae ad subterfugien- 
da humana iudicia requiruntur, verum etiam in usu scor- 
torum, quam terrena civitas licitam turpitudinem fecit, 
quamvis id agatur, quod eius civitatis nulla lex vindicat, 
devitat tamen publicum etiam permissa atque inpunita li- 
bido conspectum, et verecundia naturali habent provisum 
lupanaria ipsa secretum faciliusque potuit inpudicitia non 
habere vincla prohibitionis, quam inpudentia removere 
latibula illius foeditatis. Sed hanc etiam ipsi turpes tur- 
pitudinem vocant, cuius licet sint amatores, ostentatores 
esse non audent. Quid? concubitus coniugalis, qui secun- 
dum matrimonialium praescripta tabularum procreandorum 
fit causa liberorum, nonne et ipse quamquam sit licitus 
et honestus, remotum ab arbitris cubile conquirit? Nonne 
omnes famulos atque ipsos etiam paranymphos et quos- 
cumque ingredi quaelibet necessitudo permiserat, ante 
mittit foras, quam vel blandiri coniux coniugi incipiat? 
Et quoniam, sicut ait etiam quidam „Romani maximus 
auctor eloquii“, omnia recte facta in luce se conlocari 
volunt, id est appetunt sciri: hoc recte factum sic appetit 
sciri, ut tamen erubescat videri. Quis enim nescit, ut 
filii procreentur, quid inter se coniuges agant? quando 
quidem ut id agatur, tanta celebritate ducuntur uxores; 
et tamen cum agitur, unde filii nascantur, nec ipsi filii, 

si qui inde iam nati sunt, testes fieri permittuntur. Sic 
enim hoc recte factum ad sui notitiam lucem appetit ani- 
morum, ut tamen refugiat oculorum. Unde hoc, nisi 
quia sic geritur quod deceat ex natura, ut etiam quod 
pudeat comitetur ex poena? 


CaruT XIX. 


Quod partes irae atque libidinis, quae in homine tam 
vitiose moventur, ut eas necesse sil frenis sapientiae cohi- 
beri, in illa ante peccatum naturae sanitate non fuerint. 


Hinc est quod et illi philosophi, qui veritati propius 
accesserunt, iram atque libidinem vitiosas animi partes 
esse confessi sunt, eo quod turbide atque inordinate mo- 
verentur ad ea etiam, quae sapientia perpetrari vetat, ac 
per hoc opus habere moderatrice mente atque ratione. 
Quam partem animi tertiam velut in arce quadam ad istas 
regendas perhibent conlocatam, ut illa imperante, istis 
servientibus possit in homine iustitia ex omni animi parte 
servari. Hae igitur partes, quas et in homine sapiente ac 
temperante fatentur esse vitiosas, ut eas ab his rebus, 
ad quas iniuste moventur, mens conpescendo et cohibendo 
refrenet ac revocet atque ad ea permittat, quae sapien- 
tiae lege concessa sunt (sicut iram ad exerendam iustam 
cohercitionem,. sicut libidinem ad propagandae prolis offi- 
cium) — hae, inquam, partes in paradiso ante peccatum 
vitiosae non erant. Non enim contra rectam voluntatem 
ad aliquid movebantur, unde necesse esset eas rationis 
tamquam frenis regentibus abstinere. Nam quod nunc 
ita moventur et ab eis, qui temperanter et iuste et pie 
vivunt, alias facilius, alias difficilius, tamen cohibendo et 

repugnando modificantur, non est utique sanitas ex na- 
tura, sed languor ex culpa. Quod autem irae opera alia- 
rumque affectionum in quibusque dictis atque factis non 
sic abscondit verecundia, ut opera libidinis, quae fiunt ge- 
nitalibus membris, quid causae est, nisi quia in ceteris 
membra corporis non ipsae affectiones, sed, cum eis con- 
senserit, voluntas movet, quae in usu eorum omnino do- 
minatur? Nam quisquis verbum emittit iratus vel etiam 
quemquam percutit, non posset hoc facere, nisi lingua et 
manus iubente quodam modo voluntate moverentur; quae 
membra, etiam cum ira nulla est, moventur eadem volun- 
tate. At vero genitales corporis partes ita libido suo iuri 
quodam modo mancipavit, ut moveri non valeant, si ipsa 
defuerit et nisi ipsa vel ultro vel excitata surrexerit. 
Hoc est quod pudet, hoc est quod intuentium oculos eru 
bescendo devitat; magisque fert homo spectantium multi- 
tudinem, quando iniuste irascitur homini, quam vel uuius 
aspectum, et quando iuste miscetur uxori. 


CaprvT XX. 
De vanissima turpitudine Cynicorum. 


Hoc illi canini philosophi, hoc est Cynici, non vide- 
ruut, proferentes contra humanam verecundiam quid aliud 
quam caninam, hoc est inmundam inpudentemque senten- 
tiam? ut scilicet, quoniam iustum est quod fit in uxore, 
palam non pudeat id agere nec in vico aut platea qua- 
libet coniugalem concubitum devitare. Vicit tamen pudor 
naturalis opinionem huius erroris. Nam etsi perhibent, 
hoc aliquando gloriabundum fecisse Diogenem, ita putan- 
tem sectam suam nobiliorem futuram, si in hominum 
memoria insignior eirs inpudentia figeretur, postea tamen 
a Cynicis fieri cessatum est, plusque valuit pudor, ut eru- 
bescerent homines hominibus, quam error, ut homines 

canibus esse similes affectarent. Unde et illum vel illos, 
qui hoc fecisse referuntur, potius arbitror concumbentium 
motus dedisse oculis hominum nescientium quid sub pal- 
lio gereretur, quam humano premente conspectu potuisse 
illam peragi voluptatem. Ibi enim philosophi non erube- 
scebant videri se velle concumbere, ubi libido ipsa erube- 
sceret surgere. Et nunc videmus adhuc esse philosophos 
Cynicos; hi enim sunt, qui non solum amiciuntur pallio, 
verum etiam clavam ferunt; nemo tamen eorum audet 
hoc facere, quod si aliqui ausi essent, ut non dicam icti- 
bus lapidantium, certe conspuentium salivis obruerentur. 
Pudet igitur huius libidinis humanam sine ulla dubitatione 
naturam, et merito pudet. In eius quippe inoboedientia, 
quae genitalia corporis membra solis suis motibus subdi- 
dit et potestati voluntatis eripuit, satis ostenditur, quid 
sit hominis illi primae inoboedientiae retributum; quod in 
ea parte maxime oportuit apparere, qua generatur ipsa 
natura, quae illo primo et magno in deterius est mutata 
peccato; a cuius nexu nullus eruitur, nisi id, quod, cum 
omnes in uno essent, in communem perniciem perpetra- 
tum est et Dei iustitia vindicatum, Dei gratia in singulis 
expietur. 


CapruT XXI. 


De benedictione multiplicandae fecunditatis humanae ante 
peccatum data, quam praevaricatio non ademerit et cui 
libidinis morbus accesserit. 


Absit itaque, ut credamus illos coniuges in paradiso 
constitutos per hanc libidinem, de qua erubescendo eadem 
membra texerunt, impleturos fuisse quod in sua benedi- 
ctione Deus dixit: Crescite et multiplicamini et replete 
terram. Post peccatum quippe orta est haec libido; post 

peccatum eam natura non inpudens amissa potestate, cui 
corpus ex omni parte serviebat, sensit adtendit, erubuit 
operuit. lila vero benedictio nuptiarum, ut coniugati cre- 
scerent et multiplicarentur et implerent terram, quamvis 
et in delinquentibus manserit, tamen antequam delinque- 
rent data est, ut cognosceretur procreationem filiorum ad 
gloriam conubii, non ad poenam pertinere peccati. Sed 
uunc homines, profecto illius quae in paradiso fuit felici- 
tatis ignari, nisi per hoc, quod experti sunt, id est per 
libidinem, de qua videmus etiam ipsam honestatem erube- 
scere nuptiarum, non potuisse gigni filios opinantur, alii 
scripturas divinas, ubi legitur post peccatum puduisse nu- 
ditatis et pudenda esse contecta, prorsus non accipientes, 
sed infideliter inridentes; alii vero quamvis eas accipiant 
et honorent, illud tamen quod dictum est: Crescite et 
multiplicamini, non secundum carnalem fecunditatem vo- 
lunt intellegi, quia et secundum animam legitur tale ali- 
quid dictum: Multiplicabis me in anima mea in virtute, ut 
id, quod in genesi sequitur: Æt implete terram et domi- 
namini eius, terram intellegant carnem, quam praesentia 
sua implet anima eiusque maxime dominatur, cum in vir- 
tute multiplicatur; carnales autem fetus sine libidine, quae 
post peccatum exorta inspecta, confusa velata est, nec 
tunc nasci potuisse, sicut neque nunc possunt, nec in 
paradiso futuros fuisse, sed foris, sicut et factum est. 
Nam postea quam inde dimissi sunt, ad gignendos filios 
coierunt eosque genuerunt. 


Carur XXII. 
De copula coniugali a Deo primitus instituta atque 
benedicta. 
Nos autem nullo modo dubitamus secundum bene- 
dictionem Dei crescere et multiplicari et implere terram 

donum esse nuptiarum, quas Deus ante peccatum hominis 
ab initio constituit, creando masculum et feminam, qui 
sexus evidens utique in carne est. Huic quippe óperi 
Dei etiam benedictio ipsa subiuncta est. Nam cum scri- 
ptura dixisset: Masculum et feminam fecit eos, continuo 
subdidit: Ef benedixit eos Deus dicens: Crescite et mul- 
tiplicamini et implete terram et dominamini eius, et ce- 
tera. Quae omnia quamquam non inconvenienter possint 
etiam ad intellectum spiritalem referri, masculum tamen 
et feminam non sicut simile aliquid etiam in homine uno 
intellegi potest, quia videlicet in eo aliud est quod regit, 
aliud quod regitur; sed sicut evidentissime apparet in 
diversi sexus corporibus, masculum et feminam ita crea- 
tos, ut prolem generando crescerent et multiplicarentur 
et implerent terram, magnae absurditatis est reluctari. 
Neque enim de spiritu qui imperat et carne quae obtem- 
perat, aut de animo rationali qui regit et inrationali cupi- 
ditate quae regitur, aut de virtute contemplativa quae ex- 
cellit et de activa quae subditur, aut de intellectu mentis 
et sensu corporis, sed aperte de vinculo coniugali, quo 
invicem sibi uterque sexus obstringitur, Dominus inter- 
rogatus utrum liceret quacumque causa dimittere uxorem, 
quoniam propter duritiam cordis Israelitarum Moyses dari 
permisit libellum repudii, respondit atque ait: Non legi- 
stis, quia, qui fecit ab initio, masculum et feminam fecit 
eos et dixit: Propter hoc dimittet homo patrem et ma- 
trem et adhaerebit uxori suae, et erunt duo in carne 
una? Itaque iam non sunt duo, sed una caro. Quod 
ergo Deus coniunxit, homo non separet. Certum est 
igitur masculum et feminam ita primitus institutos, ut 
nunc homines duos diversi sexus videmus et novimus, 
unum autem dici vel propter coniunctionem vel propter 

originem feminae, quae de masculi latere creata est. Nam 
et apostolus per hoc primum, quod Deo instituente prae- 
cessit, exemplum singulos quosque admonet, ut viri uxores 
suas diligant. 


CaPuT XXIII. 5 


An etiam in paradiso generandum fuisset, si nemo pec- 
casset, vel utrum contra aestum libidinis pugnatura 
illic fuisset ratio castitatis. 


Quisquis autem dicit non fuisse coituros nec genera- 
turos, nisi peccassent, quid dicit, nisi propter numerosi- 10 
tatem sanctorum necessarium hominis fuisse peccatum? 
Si enim non peccando soli remanerent, quia, sicut putant, 
nisi peccassent, generare non possent: profecto ut non 
soli duo iusti homines possent esse, sed multi, neces- 
sarium peccatum fuit. Quod si credere absurdum est, 15 
illud potius est credendum, quod sanctorum numerus 
quantus conplendae illi sufficit beatissimae civitati, tantus 
existeret, etsi nemo peccasset, quantus nunc per Dei gra- 
tiam de multitudine colligitur peccatorum, quo usque filii 
saeculi huius generant et generantur. 20 

Et ideo illae nuptiae dignae felicitate paradisi, si pec- 
catum non fuisset, et diligendam prolem gignerent et pu- 
dendam libidinem non haberent. Sed quo modo id fieri 
posset, nunc non est quo demonstretur exemplo. Nec 
ideo tamen incredibile debet videri etiam illud unum sine 25 
ista libidine voluntati potuisse servire, cui tot membra 
nunc serviunt. An vero manus et pedes movemus, cum 
volumus, ad ea, quae his membris agenda sunt, sine ullo 
renisu, tanta facilitate, quanta et in nobis et in "aliis vi- 
demus, maxime in artificibus quorumque operum corpo- 30 

ralium, ubi ad exercendam infirmiorem tardioremque 
naturam agilior accessit industria; et non credimus ad 
opus generationis filiorum, si libido non fuisset, quae 
peccato inoboedientiae retributa est, oboedienter hominibus 
ad voluntatis nutum similiter ut cetera potuisse illa mem- 
bra servire? Nonne Cicero in libris de re publica, cum 
de imperiorum differentia disputaret et huius rei simili- 
tudinem ex natura hominis adsumeret, ut filiis dixit im- 
perari corporis membris propter oboediendi facilitatem; 
vitiosas vero animi partes ut servos asperiore imperio 
coherceri? Et utique ordine naturali animus anteponitur 
corpori, et tamen ipse animus imperat corpori facilius 
quam sibi. Verum tamen haec libido, de qua nunc dis- 
serimus, eo magis erubescenda extitit, quod animus in ea 
nec sibi efficaciter imperat, ut omnino non libeat, nec 
omni modo corpori, ut pudenda membra voluntas potius 
quam libido commoveat; quod si ita esset, pudenda non 
essent. Nunc vero pudet animum resisti sibi a corpore, 
quod ei natura inferiore subiectum est. In aliis quippe 
affectionibus cum sibi resistit, ideo minus pudet, quia, 
cum a se ipso vincitur, ipse se vincit; etsi inordinate at- 
que vitiose, quia ex bis partibus, quae rationi subici de- 
bent, tamen a partibus suis ac per hoc, ut dictum est, 
a se ipso vincitur. Nam cum ordinate se animus vincit, 
ut inrationabiles motus eius menti rationique subdantur, 
si tamen et illa Deo subdita est, laudis atque virtutis 
est. Minus tamen pudet, cum sibi animus ex vitiosis suis 
partibus non obtemperat, quam cum ei corpus, quod alte- 
rum ab illo est atque infra illum est et cuius sine illo 
natura non vivit, volenti iubentique non cedit. 

Sed cum alia membra retinentur voluntatis imperio, 
sine quibus illa, quae contra voluntatem libidine concitan- 

tur, id quod appetunt implere non possunt, pudicitia cu- 
stoditur, non amissa, sed non permissa delectatione pec- 
cati. Hunc renisum, hanc repugnantiam, hanc voluntatis 
et libidinis rixam vel certe ad voluntatis sufficientiam libi- 
dinis indigentiam procul dubio, nisi culpabilis inoboedien- 
tia poenali inoboedientia plecteretur, in paradiso nuptiae 
non haberent, sed voluntati membra, ut cetera, ita cuncta 
servirent. Ita genitale arvum vas in hoc opus creatum 
seminaret, ut nunc terram manus, et quod modo de hac 
re nobis volentibus diligentius disputare verecundia resi- 
stit et compellit veniam honore praefato a pudicis auribus 
poscere, cur id fieret nulla causa esset, sed in omnia, 
quae de huius modi membris sensum cogitantis adtinge- 
rent, sine ullo timore obscenitatis liber sermo ferretur, 
nec ipsa verba essent, quae vocarentur obscena, sed quid- 
quid inde diceretur, tam honestum esset, quam de aliis 
cum loquimur corporis partibus. Quisquis ergo ad has 
litteras inpudicus accedit, culpam refugiat, non naturam; 
facta denotet suae turpitudinis, non verba nostrae neces- 
sitatis; in quibus mihi facillime pudicus et religiosus lector 
vel auditor ignoscit, donec infidelitatem refellam, non de 
fide rerum inexpertarum, sed de sensu expertarum argu- 
mentantem. Legit enim haec sine offensione, qui non ex- 
horret apostolum horrenda feminarum flagitia reprehen- 
dentem, quae inmutaverunt naturalem usum in eum usum, 
qui est contra naturam, praecipue quia nos non damna- 
bilem obscenitatem nunc, sicut ille, commemoramus atque 
reprehendimus, sed in explicandis, quantum possumus, 
humanae generationis effectibus verba tamen, sicut ille, 
obscena vitamus. 

CaprvT XXIV. 


Quod insontes homines et merito oboedientiae in paradiso 
permanentes ita genitalibus membris usuri fuissent ad 
generationem prolis, sicut ceteris ad arbitrium voluntatis. 


b Seminaret igitur prolem vir, susciperet femina geni- 
talibus membris, quando id opus esset et quantum opus 
esset, voluntate motis, non libidine concitatis. Neque 
enim ea sola membra movemus ad nutum, quae conpactis 
arliculata sunt ossibus, sicut manus et pedes et digitos, 

10 verum etiam illa, quae mollibus remissa sunt nervis, cum 
volumus, movemus agitando et porrigendo producimus et 
torquendo flectimus et constringendo duramus, sicut ea 
sunt, quae in ore ac facie, quantum potest, voluntas mo- 
vet. Pulmones denique ipsi omnium, nisi medullarum, 

15 mollissimi viscerum et ob hoc antro pectoris communiti, 
ad spiritum ducendum ac remittendum vocemque emilten- 
dam seu modificandam, sicut folles fabrorum vel organo- 
rum, flantis, respirantis, loquentis, clamantis, cantantis 
serviunt voluntati. Omitto quod animalibus quibusdam 

20 naturaliter inditum est, ut tegmen, quo corpus omne vestitur, 
si quid in quocumque loco eius senserint abigendum, ibi 
tantum moveant, ubi sentiunt, nec solum insidentes muscas, 
verum etiam haerentes hastas cutis tremore discutiant. 
Numquid quia id non potest homo, ideo Creator quibus 

25 voluit animantibus donare non potuit? Sic ergo et ipse 
homo potuit oboedientiam etiam inferiorum habere mem- 
brorum, quam sua inoboedientia perdidit. Neque enim 
Deo difficile fuit sic illum condere, ut in eius carne etiam 
illud non nisi eius voluntate moveretur, quod nunc nisi 

30 libidine non movetur. 

Nam et hominum quorundam naturas novimus mul- 
tum ceteris dispares et ipsa raritate mirabiles nonnulla 

ut volunt de corpore facientium, quae alii nullo modo 
possunt et audita vix credunt. Sunt enim, qui et aures 
moveant vel singulas vel ambas simul Sunt qui totam 
caesariem capite inmoto, quantum capilli occupant, de- 
ponunt ad frontem revocantque cum volunt. Sunt qui 
eorum quae voraverint incredibiliter plurima et varia pau- 
lulum praecordiis contrectatis tamquam de sacculo quod 
placuerit integerrimum proferunt. Quidam voces avium 
pecorumque et aliorum quorumlibet hominum sic imitan- 
tur atque exprimunt, ut, nisi videantur, discerni omnino 
non possint. Nonnulli ab imo sine paedore ullo ita nume- 
rosos pro arbitrio sonitus edunt, ut ex illa etiam parte 
cantare videantur. Ipse sum expertus sudare hominem 
solere, cum vellet. Notum est quosdam flere, cum volunt, 
atque ubertim lacrimas fundere. fam illud multo est in- 
credibilius, quod plerique fratres memoria recentissima 
experti sunt. Presbyter fuit quidam Restitutus nomine 
in paroecia Calamensis ecclesiae. Quando ei placebat 
(rogabatur autem ut hoc faceret ab eis, qui rem mirabi- 
lem coram scire cupiebant), ad imitatas quasi lamentantis 
cuiuslibet hominis voces ita se auferebat a sensibus et 
iacebat simillimus mortuo, ut non solum vellicantes atque 
pungentes minime sentiret, sed aliquando etiam igne ure- 
retur admoto sine ullo doloris sensu nisi postmodum ex 
vulnere; non autem obnitendo, sed non sentiendo non 
movere corpus eo probabatur, quod tamquam in defuncto 
nullus inveniebatur anhelitus; hominum tamen voces, si 
clarius loquerentur, tamquam de longinquo se audire post- 
ea referebat. Cum itaque corpus etiam nunc quibus- 
dam, licet in carne corruptibili hanc aerumnosam ducen- 
libus vitam, ita in plerisque motionibus et affectionibus 
extra usitatum naturae modum mirabiliter serviat: quid 
causae est, ut non credamus ante inoboedientiae pecca- 
VH! paedoreVlav pedore A'FB pudore A*Habo ed. Arg. pu- 

tum corruptionisque supplicium ad propagandam prolem 
sine ulla libidine servire voluntati humanae humana mem- 
bra potuisse? Donatus est itaque homo sibi, quia deseruit 
Deum placendo sibi, et non oboediens Deo non potuit 
oboedire nec sibi. Hinc evidentior miseria, qua homo non 
vivit ut vult. Nam si ut vellet viveret, beatum se putaret; 
sed nec sic tamen esset, si turpiter viveret. 


Carur XXV. 
De vera beatitudine, quam temporalis vita non obtinet. 


Quamquam si diligentius adtendamus, nisi beatus non 
vivit ut vult, et nullus beatus nisi iustus. Sed etiam ipse 
iustus non vivet ut vult, nisi eo pervenerit, ubi mori falli 
offendi omnino non possit eique sit certum ita semper 
futurum. Hoc enim natura expetit, nec plene atque per- 
fecte beata erit nisi adepta quod expetit. Nunc vero 
quis hominum potest ut vult vivere, quando ipsum vivere 
non est in potestate? Vivere enim vult, mori cogitur. 
Quo modo ergo vivit ut vult, qui non vivit quamdiu vult? 
Quod si mori voluerit, quo modo potest ut vult vivere, 
qui non vult vivere? Et si ideo mori velit, non quo nolit 
vivere, sed ut post mortem melius vivat: nondum ergo 
ut vult vivit, sed cum ad id quod vult moriendo per- 
venerit. Verum ecce vivat ut vult, quoniam sibi extorsit 
sibique imperavit non velle quod non potest, atque hoc 
velle quod potest (sicut ait Terentius: 


Quoniam non potest id fieri quod vis. 
Id velis quod possis): 


num ideo beatus est, quia patienter miser est? Beata 
quippe vita si non amatur, non habetur. Porro si amatur 

et habetur, ceteris omnibus rebus excellentius necesse est 
ametur, quoniam propter hanc amandum est quidquid 
aliud amatur. Porro si tantum amatur, quantum amari 
digna est (non enim beatus est, a quo ipsa beata vita 
non amatur ut digna est): fieri non potest, ut eam, qui 
sic amat, non aeternam velit. Tunc igitur beata erit, 
quando aeterna erit. 


Carur XXVI. 


Quod felicitas in paradiso viventium sine erubescendo 
appetitu generandi officium credenda sit implere potuisse. 


Vivebat itaque homo in paradiso sicut volebat, quam- 
diu hoc volebat quod Deus iusserat; vivebat fruens Deo, 
ex quo bono erat bonus; vivebat sine ulla egestate, ita 
semper vivere habens in potestate. Cibus aderat ne esu- 
riret, potus ne sitiret, lignum vitae ne illum senecta dis- 
solveret. Nihil corruptionis in corpore vel ex corpore 
ullas molestias ullis eius sensibus ingerebat. Nullus in- 
trinsecus morbus, nullus ictus metuebatur extrinsecus. 
Summa in carne sanitas, in animo tota tranquillitas. Sicut 
in paradiso nullus aestus aut frigus, sic in eius habitatore 
nulla ex cupiditate vel timore accidebat bonae voluntatis 
offensio. Nihil omnino triste, nihil erat inaniter laetum. 
Gaudium verum perpetuabatur ex Deo, in quem flagrabat 
caritas de corde puro et conscientia bona et fide non 
ficta, atque inter se coniugum fida ex honesto amore so- 
cietas, concors mentis corporisque vigilia et mandati sine 
labore custodia. Non lassitudo fatigabat otiosum, non 
somnus premebat invitum. In tanta facilitate rerum et 
felicitate hominum absit ut suspicemur non potuisse pro- 

lem seri sine libidinis morbo, sed eo voluntatis nutu 
moverentur membra illa quo cetera, et sine ardoris in- 
lecebroso stimulo cum tranquillitate animi et corporis 
nulla corruptione integritatis infunderetur gremio maritus 
uxoris. Neque enim quia experientia probari non potest, 
ideo credendum non est, quando illas corporis partes non 
ageret turbidus calor, sed spontanea potestas, sicut opus 
esset, adhiberet, ita tunc potuisse utero coniugis salva in- 
tegritate feminei genitalis virile semen inmitti, sicut nunc 
potest eadem integritate salva ex utero virginis fluxus 
menstrui cruoris emitti. Eadem quippe via posset illud 
inici, qua hoc potest eici. Ut enim ad pariendum non 
doloris gemitus, sed maturitatis inpulsus feminea viscera 
relaxaret, sic ad fetandum et concipiendum non libidinis 
appetitus, sed voluntarius usus naturam utramque con- 
iungeret. De rebus loquimur nunc pudendis et ideo, 
quamvis, antequam earum puderet, quales esse potuissent 
coniciamus ut possumus, tamen necesse est, ut nostra 
disputatio magis frenetur ea, quae nos revocat, verecun- 
dia, quam eloquentia, quae nobis parum suppetit, adiuve- 
tur. Nam cum id quod dico nec ipsi experti fuerint, qui 
experiri potuerunt (quoniam praeoccupante peccato exilium 
de paradiso ante meruerunt, quam sibi in opere serendae 
propaginis tranquillo arbitrio convenirent), quo modo nunc, 
cum ista commemorantur, sensibus occurrit humanis nisi 
experientia libidinis turbidae, non coniectura placidae volun- 
tatis? Hinc est quod inpedit loquentem pudor, etsi non 
deficiat ratio cogitantem. Verum tamen omnipotenti Deo, 
summo ac summe bono creatori omnium naturarum, vo- 
luntatum autem bonarum adiutori et remuneratori, mala- 
rum autem relictori et damnatori, utrarumque ordinatori, 
non defuit utique consilium, quo certum numerum civium 
in sua sapientia praedestinatum etiam ex damnato genere 
humano suae civitatis impleret, non eos iam meritis, 
quando quidem universa massa tamquam in vitiata radice 
damnata est, sed gratia discernens et liberatis non solum 

de ipsis, verum etiam de non liberatis, quid eis largiatur, 
ostendens. Non enim debita, sed gratuita bonitate tunc 
se quisque agnoscit erutum malis, cum ab eorum homi- 
num consortio fit inmunis, cum quibus illi iuste esset 
poena communis. Cur ergo non crearet Deus, quos pec- 
caturos esse praescivit, quando quidem in eis et ex eis, 
et quid eorum culpa mereretur, et quid sua gratia donare- 
tur, posset ostendere, nec sub illo creatore ac disposi- 
lore perversa inordinatio delinquentium rectum perver- 
teret ordinem rerum? 


Carur XXVII. 


De peccatoribus, et angelis et hominibus, quorum perver- 
sitas non perturbat providentiam. 


Proinde peccatores, et angeli et homines, nihil agunt, 
quo inpediantur magna opera Domini, exquisita in omnes 
voluntates eius, quoniam qui providenter atque omnipo- 
tenter sua cuique distribuit, non solum bonis, verum 
etiam malis bene uti novit. Ac per hoc propter meritum 
primae malae voluntatis ita damnato atque obdurato an- 
gelo malo, ut iam bonam voluntatem ulterius non haberet, 
bene utens Deus cur non permitteret, ut ab illo primus 
homo, qui rectus, hoc est bonae voluntatis, creatus fuerat, 
temptaretur? Quando quidem sic erat institutus, ut, si 
de adiutorio Dei fideret bonus homo, malum angelum 
vinceret; si autem creatorem atque adiutorem Deum su- 
perbe sibi placendo desereret, vinceretur; meritum bonum 
habens in adiuta divinitus voluntate recta, malum vero in 
deserente Deum voluntate perversa. Quia et ipsum fidere 
de adiutorio Dei non quidem posset sine adiutorio Dei, 
nec tamen ideo ab his divinae gratiae beneficiis sibi pla- 

cendo recedere non habebat in potestate. Nam sicut in 
hac carne vivere sine adiumentis alimentorum in potestate 
non est, non autem in ea vivere in potestate est, quod 
faciunt qui se ipsos necant: ita bene vivere sine adiutorio 
Dei etiam in paradiso non erat in potestate; erat autem 
in potestate male vivere, sed beatitudine non permansura 
et poena iustissima secutura. Cum igitur huius futuri 
casus humani Deus non esset ignarus, cur eum non sineret 
invidi angeli malignitate temptari? nullo modo quidem 
quod vinceretur incertus, sed nihilo minus praescius quod 
ab eius semine adiuto sua gratia idem ipse diabolus fuerat 
sanctorum gloria maiore vincendus. [ta factum est, ut 
nec Deum aliquid futurorum lateret, nec praesciendo 
quemquam peccare conpelleret et, quid interesset inter 
propriam cuiusque praesumptionem et suam tuitionem, 
angelicae et humanae rationali creaturae consequenti ex- 
perientia demonstraret. Quis enim audeat credere aut 
dicere, ut neque angelus neque homo caderet, in Dei 
potestate non fuisse? Sed hoc eorum potestati maluit 
non auferre atque ita, et quantum mali eorum superbia 
et quantum boni sua gratia valeret, ostendere. 


CaruT XXVIII. 
De qualitate duarum civitatum, terrenae atque caelestis. 


Fecerunt itaque civitates duas amores duo, terrenam 
scilicet amor sui usque ad contemptum Dei, caelestem 
vero amor Dei usque ad contemptum sui. Denique illa 
in se ipsa, haec in Domino gloriatur. Illa enim quaerit 
ab hominibus gloriam; huic autem Deus conscientiae testis 
maxima est gloria. llla in gloria sua exaltat caput suum; 
haec dicit Deo suo: Gloria mea et exaltans caput meum. 
Illi in principibus eius vel in eis quas subiugat nationibus 

dominandi libido dominatur; in hac serviunt invicem in 
caritate et praepositi consulendo et subditi obtemperando. 
Illa in suis potentibus diligit virtutem suam; haec dicit 
Deo suo: Diligam te, Domine, virtus mea. Ideoque in 
illa sapientes eius secundum hominem viventes aut cor- 
poris aut animi sui bona aut utriusque sectati sunt, aut 
qui potuerunt cognoscere Deum, non ut Deum honora- 
verunt aut gratias egerunt, sed evanuerunt in cogitatio- 
nibus suis, et obscuratum est insipiens cor eorum; dicentes 
se esse sapientes (id est dominante sibi superbia in sua 
sapientia sese extollentes) stulti facti sunt et inmutave- 
runt gloriam incorruptibilis Dei in similitudinem imaginis 
corruptibilis hominis et volucrum et quadrupedum et ser- 
pentium (ad huiusce modi enim simulacra adoranda vel 
duces populorum vel sectatores fuerunt), et coluerunt 
atque servierunt creaturae potius quam Creatori, qui 
est benedictus in saecula; in hac autem nulla est homi- 
nis sapientia nisi pietas, qua recte colitur verus Deus, id 
expectans praemium in societate sanctorum non solum 
hominum, verum etiam angelorum, ut sit Deus omnia in 
omnibus. 


LIBER XV. 


Carvr I. 


De duobus ordinibus generationis humanae in diversos 
fines ab initio procurrentis. 


., De felicitate paradisi vel de ipso paradiso et de vita 
ibi primorum hominum eorumque peccato atque supplicio 
multi multa senserunt, multa dixerunt, multa litteris man- 
piod A e E e canit andes rr le 

daverunt. Nos quoque secundum scripturas sanctas vel 
quod in eis legimus vel quod ex eis intellegere potuimus 
earum congruentes auctoritati de his rebus in superiori- 
bus libris diximus. Enucleatius autem si ista quaerantur, 
multiplices atque multimodas pariunt disputationes, quae 
pluribus intexendae sint voluminibus, quam hoc opus 
tempusque deposcit, quod non ita largum habemus, ut in 
omnibus, quae possunt requirere otiosi et scrupulosi, 
paratiores ad interrogandum quam capaciores ad intel- 
legendum, nos oporteat inmorari. Arbitror tamen satis 
nos iam fecisse magnis et difficillimis quaestionibus de 
initio vel mundi vel animae vel ipsius generis humani, 
quod in duo genera distribuimus, unum eorum, qui se- 
cundum hominem, alterum eorum, qui secundum Deum 
vivunt; quas etiam mystice appellamus civitates duas, hoc 
est duas societates hominum, quarum est una quae prae- 
destinata est in aeternum regnare cum Deo, altera aeter- 
num supplicium subire cum diabolo. Sed iste finis est 
earum, de quo post loquendum est. Nunc autem quo- 
niam de exortu earum sive in angelis, quorum numerus 
ignoratur a nobis, sive in duobus primis hominibus satis 
dictum est, iam mihi videtur earum adgrediendus excur- 
sus, ex quo illi duo generare coeperunt, donec homines 
generare cessabunt. Hoc enim universum tempus sive 
saeculum, in quo cedunt morientes succeduntque nascen- 
tes, istarum duarum civitatum, de quibus disputamus, ex- 
cursus est. 

Natus est igitur prior Cain ex illis duobus generis 
humani parentibus, pertinens ad hominum civitatem, po- 
sterior Abel, ad civitatem Dei. Sicut enim in uno homine, 
quod dixit apostolus, experimur, quia non primum quod 
spiritale est, sed quod animale, postea spiritale (unde 
unusquisque, quoniam ex damnata propagine exoritur, 

32 1. Cor. 15, 46 

primo sit necesse est ex Adam malus atque carnalis; 
quod si in Christum renascendo profecerit, post erit 
bonus et spiritalis): sic in universo genere humano, cum 
primum duae istae coeperunt nascendo atque moriendo 
procurrere civitates, prior est natus civis huius saeculi, 5 
posterius autem isto peregrinus in saeculo et pertinens 
ad civitatem Dei, gratia praedestinatus gratia electus, gra- 
tia peregrinus deorsum gratia civis sursum. Nam quan- 
tum ad ipsum adtinet, ex eadem massa oritur, quae ori- 
ginaliter est tota damnata; sed tamquam figulus Deus 10 
(hanc enim similitudinem non inpudenter, sed prudenter 
introducit apostolus) ex eadem massa fecit aliud vas in 
honorem, aliud in contumeliam. Prius autem factum est 
vas in contumeliam, post vero alterum in honorem, quia 
et in ipso uno, sicut iam dixi, homine prius est repro- 15 
bum, unde necesse est incipiamus et ubi non est necesse 
ut remaneamus, posterius vero probum, quo proficientes 
veniamus et quo pervenientes maneamus. Proinde non 
quidem omnis homo malus erit bonus, nemo tamen erit 
bonus qui non erat malus; sed quanto quisque citius 20 
mutatur in melius, hoc in se facit nominari, quod adpre- 
hendit, celerius et posteriore cooperit vocabulum prius. 
Scriptum est itaque de Cain, quod condiderit civitatem; 
Abel autem tamquam peregrinus non condidit. Superna 
est enim sanctorum civitas, quamvis hic pariat cives, in 25 
quibus peregrinatur, donec regni eius tempus .adveniat, 
cum congregatura est omnes in suis corporibus resur- 
gentes, quando eis promissum dabitur regnum, ubi cum 
suo principe rege saeculorum sine ullo temporis fine 
regnabunt. 30 

Carurt II. 
De filiis carnis et filiis promissionis. 


Umbra sane quaedam civitatis huius et imago pro- 
phetica ei significandae potius quam praesentandae ser- 
vivit in terris, quo eam tempore demonstrari oportebat, 
et dicta est etiam ipsa civitas sancta merito significantis 
imaginis, non expressae, sicut futura est, veritatis. De 
hac imagine serviente et de illa, quam significat, libera 
civitate sic apostolus ad Galatas loquitur: Dicite mihi, 
inquit, sub lege volentes esse legem non audistis? Scri- 
ptum est enim, quod Abraham duos filios habuit, unum 
de ancilla et unum de libera. Sed ille quidem, qui de 
ancilla, secundum carnem natus est; qui autem de li- 
bera, per repromissionem; quae sunt in allegoria. Haec 
enim sunt duo testamenta, unum quidem a monte Sina 
in servitutem generans, quod est Agar; Sina enim mons 
est in Arabia, quae coniuncta est huic quae nunc est 
Hierusalem; servit enim cum filiis suis. Quae autem 
sursum est Hierusalem, libera est, quae est mater nostra. 
Scriptum est enim: Laetare sterilis, quae non paris, 
erumpe et exclama, quae non parturis; quoniam multi 
Alii desertae, magis quam eius quae habet virum. Nos 
autem, fratres, secundum Isaac promissionis filii sumus. 
Sed sicut tunc, qui secundum carnem natus fuerat, per- 
sequebatur eum, qui secundum spiritum: ita et nunc. 
Sed quid dicit scriptura? | Eice ancillam et filium eius; 
non enim heres erit filius ancillae cum filio liberae. 
Nos autem, fratres, non sumus ancillae filii, sed liberae, 
qua libertate Christus nos liberavit. Haec forma intel- 
legendi de apostolica auctoritate descendens locum nobis 


22 Esai. 54,1 29 Gal 4, 2t sqq. 


10 aud.) legistis Ba 13 carneV! 15 Sina om. e 16 que est 
H ed. Arg. 17 qui coniunctus est Babv 19 nostra RAFGBH 
ep ed. Arg. (progr. p. 16) omnium nostrum av omn nostrorum b 
21 et exciama VAY GHe?p ed. Arg. (cf. 296,1) et clama RBab 
etv; cf. 65,32 80 de om. B! 


DE CIVITATE DEI L. XV. C. 2. 3. 61 


aperit, quem ad modum scripturas duorum testamentorum, 
veteris et novi, accipere debeamus. Pars enim quaedam 
terrenae civitatis imago caelestis civitatis effecta est, non 
se significando, sed alteram, et ideo serviens. Non enim 
propter se ipsam, sed propter aliam significandam est in- 
stituta, et praecedente alia significatione et ipsa prae- 
figurans praefigurata est. Namque Agar ancilla Sarrae 
eiusque filius imago quaedam huius imaginis fuit; et quo- 
niam transiturae erant umbrae luce veniente, ideo dixit 
libera Sarra, quae significabat liberam civitatem, cui rur- 
sus alio modo significandae etiam illa umbra serviebat: 
Eice ancillam et filium eius; non enim heres erit filius 
ancillae cum filio meo Isaac, quod ait apostolus: Cum 
filio liberae. lnvenimus ergo in terrena civitate duas 
formas, unam suam praesentiam demonstrantem, alteram 
caelesti civitati significandae sua praesentia servientem. 
Parit autem cives terrenae civitatis peccato vitiata natura, 
caelestis vero civitatis cives parit a peccato naturam libe- 
rans gratia; unde illa vocantur vasa irae, ista vasa miseri- 
cordiae.  Significatum est hoc etiam in duobus filiis 
Abrahae, quod unus de ancilla, quae dicebatur Agar, se- 
cundum carnem natus est Ismael, alter est autem de Sarra 
libera secundum repromissionem natus Isaac. Uterque 
quidem de semine Abrahae; sed illum genuit demonstrans 
consuetudo naturam, illum vero dedit promissio significans 
gratiam; ibi humanus usus ostenditur, hic divinum benefi- 
cium commendatur. 


Carvr III. 
De sterilitate Sarrae, quam Dei gratia fecundavit. 
Sarra quippe sterilis erat et desperatione prolis sal- 
tem de ancilla sua concupiscens habere, quod de se ipsa 

non se posse cernebat, dedit eam fetandam viro, de quo 
parere voluerat nec potuerat. Exegit itaque etiam sic 
debitum de marito utens iure suo in utero alieno. Natus 
est ergo Ismael, sicut nascuntur homines, permixtione 
sexus utriusque, usitata lege naturae. Ideo dictum est: 
Secundum carnem; non quod ista beneficia Dei non sint 
aut non illa operetur Deus, cuius opifex sapientia adtin- 
git, sicut scriptum est, a fine usque ad finem fortiter et 
disponit omnia suaviter; sed ubi significandum fuerat Dei 
donum, quod indebitum hominibus gratis gratia largiretur, 
sic oportuit dari filium, quem ad modum naturae non dehe- 
batur excursibus. Negat enim natura iam filios tali com- 
mixtioni maris et feminae, qualis esse poterat Abrahae et 
Sarrae in illa iam aetate, etiam mulieris accedente steri- 
litate, quae nec tunc parere potuit, quando non aetas 
fecunditati, sed aetati fecunditas defuit. Quod ergo naturae 
sic affectae fructus posteritatis non debebatur, significat 
quod natura generis humani peccato vitiata ac per hoc 
iure damnata nihil verae felicitatis in posterum merebatur. 
Recte igitur significat Isaac, per repromissionem natus, 
filios gratiae, cives civitatis liberae, socios pacis aeternae, 
ubi sit non amor propriae ac privatae quodam modo 
voluntatis, sed communi eodemque inmutabili bono gaudens 
atque ex multis unum cor faciens, id est perfecte con- 
cors oboedientia caritatis. 


CaruT IV. 
De terrenae civitatis vel concertatione vel pace. 


Terrena porro civitas, quae sempiterna non erit (ne- 
que enim, cum extremo supplicio damnata fuerit, iam 
civitas erit), hic habet bonum suum, cuius societate lae- 

tatur, qualis esse de talibus laetitia rebus potest. Et 
quoniam non est tale bonum, ut nullas angustias faciat 
amatoribus suis, ideo civitas ista adversus se ipsam plerum- 
que dividitur litigando, bellando atque pugnando et aut 
mortiferas aut certe mortales victorias requirendo. Nam 
ex quacumque sui parte adversus alteram sui partem bel- 
lando surrexerit, quaerit esse victrix gentium, cum sit 
captiva vitiorum; et si quidem, cum vicerit, superbius 
extollitur, etiam mortifera; si vero condicionem cogitans 
casusque communes magis quae accidere possunt adversis 
angitur, quam eis quae provenerunt secundis rebus infla- 
tur, tantummodo mortalis est ista victoria. Neque enim 
semper dominari poterit permanendo eis, quos potuerit 
subiugare vincendo. Non autem recte dicitur ea bona 
non esse, quae concupiscit haec civitas, quando est et 
ipsa in suo humano genere melior. Concupiscit enim 
terrenam quandam pro rebus infimis pacem; ad eam 
namque desiderat pervenire bellando; quoniam si vicerit 
et qui resistat non fuerit, pax erit, quam non habebant 
partes in vicem adversantes et pro his rebns, quas simul 
habere non poterant, infelici egestate certantes. Hanc 
pacem requirunt laboriosa bella, hanc adipiscitur quae 
putatur gloriosa victoria. Quando autem vincunt qui 
causa iustiore pugnabant, quis dubitet gratulandam esse 
victoriam et provenisse optabilem pacem? Haec bona 
sunt et sine dubio Dei dona sunt. Sed si neglectis 
melioribus, quae ad supernam pertinent civitatem, ubi 
erit victoria in aeterna et summa pace secura, bona ista 
Sic concupiscuntur, ut vel sola esse credantur vel his, 
quae meliora creduntur, amplius diligantur: necesse est 
miseria consequatur et quae inerat augeatur. 

Carur V. 
De primo terrenae civitatis auctore fratricida, cuius 
impietati Romanae urbis conditor germani caede 
responderit. 


Primus itaque fuit terrenae civitatis conditor fratri- 
cida; nam suum fratrem civem civitatis aeternae in hac 
terra peregrinantem invidentia victus occidit. Unde mi- 
randum non est, quod tanto post in ea civitate condenda, 
quae fuerat huius terrenae civitatis, de qua loquimur, ca- 
put futura et tam multis gentibus regnatura, huic primo 
exemplo et, ut Graeci appellant, &ọgeróxæ quaedam sui 
generis imago respondit. Nam et illic, sicut ipsum faci- 
nus quidam poeta commemoravit illorum, 


Fraterno primi maduerunt sanguine muri. 


Sic enim condita est Roma, quando occisum Remum a 
fratre Romulo Romana testatur historia; nisi quod isti 
terrenae civitatis ambo cives erant. Ambo gloriam de 
Romanae rei publicae institutione quaerebant; sed ambo 
eam tantam, quantam si unus esset, habere non pot- 
erant. Qui enim volebat dominando gloriari, minus utique 
dominaretur, si eius potestas vivo consorte minueretur. 
Ut ergo totam dominationem haberet unus, ablatus est 
socius, et scelere crevit in peius, quod innocentia minus 
esset et melius. Hi autem fratres Cain et Abel non 
habebant ambo inter se similem rerum terrenarum cupi- 
ditatem, nec in hoc alter alteri invidit, quod eius domi- 
natus fieret angustior, qui alterum occidit, si ambo domi- 
narentur (Abel quippe non quaerebat dominationem in ea 
civitate, quae condebatur a fratre), sed invidentia illa 
diabolica, qua invident bonis mali, nulla alia causa, nisi 

quia illi boni sunt, illi mali. Nullo enim modo fit minor 
accedente seu permanente consorte possessio bonitatis, 
immo possessio bonitas, quam tanto latius, quanto concor- 
dius individua sociorum possidet caritas. Non habebit 
denique istam possessionem, qui eam noluerit habere 6 
communem, et tanto eam reperiet ampliorem, quanto 
amplius ibi potuerit amare consortem. Illud igitur, quod 
inter Remum et Romulum exortum est, quem ad modum 
adversus se ipsam terrena civitas dividatur, ostendit; quod 
autem inter Cain et Abel, inter duas ipsas civitates, Dei 10 
et hominum, inimicitias demonstravit. Pugnant ergo inter 

se mali et mali; item pugnant inter se mali et boni: boni 
vero et boni, si perfecti sunt, inter se pugnare non pos- 
sunt. Proficientes autem nondumque perfecti ita possunt, 
ut bonus quisque ex ea parte pugnet contra alterum, qua 15 
etiam contra semet ipsum; et in uno quippe homine caro 
concupiscit adversus spiritum et spiritus adversus car- 
nem.  Concupiscentia ergo spiritalis contra alterius potest 
pugnare carnalem vel concupiscentia carnalis contra alte- 
rius spiritalem, sicut inter se pugnant boni et mali; vel 20 
certe ipsae concupiscentiae carnales inter se duorum bo- 
norum, nondum utique perfectorum, sicut inter se pu- 
gnant mali et mali, donec eorum, qui curantur, ad ulti- 
mara victoriam sanitas perducatur. 


Carur VI. 25 
De languoribus, quos ex poena peccati etiam cives civi- 
tatis Dei in huius vitae peregrinatione patiuntur et 
a quibus Deo medente sanantu:. 
Languor est quippe iste, id est illa inoboedientia, de 
qua in libro quarto decimo disseruimus, primae inoboe- 30 
dientiae supplicium, et ideo non natura, sed vitium; pro- 
pter quod dicitur proficientibus bonis et ex fide in hac 

se om. B boni et mali Hy 18 potest —alterius(19)0m.e 20 certe 
uele 26 ciuesom.p 80 decimosup.lin. V 82 etom. RÀ p (cf. 40, 9) 


10 


15 


20 


25 


30 


66 8. AUGUSTINI 


peregrinatione viventibus: Jn vicem onera vestra portate, 
et sic adimplebitis legem Christi; item alibi dicitur: Cor- 
ripite inquietos, consolamini pusillanimes, suscipite infir- 
mos, patientes estote ad omnes; videte ne quis malum 
pro malo alicui reddat; item alio loco: Si praeoccupatus 
fuerit homo in aliquo delicto, vos, qui spiritales estis, 
insiru'te huius modi in spiritu mansuetudinis, intendens 
te ipsum, ne et tu tempteris; et alibi: Sol non occidat 
super iracundiam vestram; et in evangelio: Si peccaverit 
in te frater tuus, corripe eum inter te et ipsum; item 
de peccatis, in quibus multorum cavetur offensio, aposto- 
lus dicit: Peccantes coram omnibus argue, ut ceteri ti- 
morem habeant. Propter hoc et de venia in vicem danda 
multa praecipiuntur et magna cura propter tenendam pa- 
cem, sine qua nemo poterit videre Deum; ubi ille terror, 
quando iubetur servus decem milium talentorum reddere 
debita, quae illi fuerant relaxata, quoniam debitum dena- 
riorum centum conservo suo non relaxavit; qua similitu- 
dine proposita Dominus lesus adiecit atque ait: Sic ef 
vobis faciet Pater vester caelestis, si non dimiseritis 
unusquisque fratri suo de cordibus vestris. Hoc modo 
curantur cives civitatis Dei in hac terra peregrinantes et 
paci supernae patriae suspirantes. Spiritus autem sanctus 
operatur intrinsecus, ut valeat aliquid medicina, quae ad- 
hibetur extrinsecus. Alioquin etiamsi Deus ipse utens 
creatura sibi subdita in aliqua specie humana sensus ad- 
loquatur humanos, sive istos corporis sive illos, quos istis 
simillimos habemus in somnis, nec interiore gratia men- 
tem regat atque agat, nihil prodest homini omnis praedi- 
catio veritatis. Facit autem hoc Deus a vasis misericordiae 

irae vasa discernens, dispensatione qua ipse novit multum 
occulta, sed tamen iusta. Ipso quippe adiuvante mirabili- 
bus et latentibus modis, cum peccatum quod habitat in 
membris nostris, quae potius iam poena peccati est, sicut 
apostolus praecipit, non regnat in nostro mortali corpore 
ad oboediendum desideriis eius nec ei membra nostra 
velut iniquitatis arma exhibemus, convertitur ad mentem 
non sibi ad mala, Deo regente, consentientem et eam 
regentem tranquillius nunc habebit, postea sanitate per- 
fecta atque inmortalitate percepta homo sine ullo peccato 
in aeterna pace regnabit. 


Caprur VII. 


De causa et pertinacia sceleris Cain, quem a facinore 
concepto nec Dei sermo revocavit. 


Sed hoc ipsum, quod sicut potuimus exposuimus, 
cum Deus locutus esset ad Cain eo more, quo cum pri- 
mis hominibus per creaturam subiectam velut eorum so- 
cius forma congrua loquebatur, quid ei profuit? Nonne 
conceptum scelus in uecando fratre etiam post verbum 
divinae admonitionis implevit? Nam cum sacrificia discre- 
visset amborum, in illius respiciens, huius despiciens, quod 
non dubitandum est potuisse 'cognosci signo aliquo adte- 
stante visibili, et hoc ideo fecisset Deus, quia mala erant 
opera huius, fratris vero eius bona: contristatus est Cain 
valde et concidit facies eius. Sic enim scriptum est: Et 
dixit Dominus ad Cain: Quare tristis factus es et quare 
concidit facies tua? Nonne si recte offeras, recte autem 
non dividas, peccasti?  Quiesce; ad te enim conversio 
eius, et tu dominaberis illius. Yn hac admonitione vel 
monitu, quem Deus protulit ad Cain, illud quidem quod 

dictum est: Nonne si recte offeras, recte autem non di- 
vidas, peccasti? quia non elucet cur vel unde sit dictum, 
multos sensus peperit eius obscuritas, cum divinarum 
scripturarum quisque tractator secundum fidei regulam id 
conatur exponere. Recte quippe offertur sacrificium, cum 
offertur Deo vero, cui uni tantummodo sacrificandum 
est. Non autem recte dividitur, dum non discernuntur 
recte vel loca vel tempora vel res ipsae quae offeruntur 
vel qui offert et cui offertur vel hi, quibus ad vescendum 
distribuitur quod oblatum est, ut divisionem hic discretio- 
nem intellegamus; sive cum offertur, ubi non oportet aut 
quod non ibi, sed alibi oportet, sive cum offertur, quando 
non oportet aut quod non tunc, sed alias oportet, sive 
cum offertur, quod nusquam et numquam penitus debuit, 
sive cum electiora sib: eiusdem generis rerum tenet homo, 
quam sunt ea, quae offert Deo, sive eius rei, quae oblata 
est, fit particeps profanus aut quilibet quem fas non est 
fieri. In quo autem horum Deo displicuerit Cain, facile 
non potest inveniri. Sed quoniam Iohannes apostolus, cum 
de his fratribus loqueretur: Non sicut Cain, inquit, ex 
maligno erat et occidit fratrem suum; et cuius rei 
gratia occidit? Quia opera illius maligna fuerunt, fra- 
tris autem eius iusta: datur intellegi propterea Deum 
non respexisse in munus eius, quia hoc ipso male divi- 
debat, dans Deo aliquid suum, sibi autem se ipsum. Quod 
omnes faciunt, qui non Dei, sed suam sectantes volunta- 
tem, id est non recto, sed perverso corde viventes, of- 
ferunt tamen Deo munus, quo putant eum redimi, ut 
eorum non opituletur sanandis pravis cupiditatibus, sed 
explendis. Et hoc est terrenae proprium civitatis, Deum 
vel deos colere, quibus adiuvantibus regnet in victoriis et 

pace terrena, non caritate consulendi, sed dominandi 
cupiditate. Boni quippe ad hoc utuntur mundo, ut fruan- 
tur Deo; mali autem contra, ut fruantur mundo, uti 
volunt Deo; qui tamen eum vel esse vel res humanas 
curare iam credunt. Sunt enim multo deteriores, qui ne 
hoc quidem credunt. Cognito itaque Cain quod super 
eius germani sacrificium, nec super suum respexerat Deus, 
utique fratrem bonum mutatus imitari, non elatus debuit 
aemulari. Sed contristatus est et concidit facies eius. 
Hoc peccatum maxime arguit Deus, tristitiam de alterius 
bonitate, et hoc fratris. Hoc quippe arguendo interroga- 
vit dicens: Quare contristatus es, et quare concidit fa- 
cies tua? Quia enim fratri invidebat, Deus videbat et hoc 
arguebat. Nam hominibus, quibus absconditum est cor 
alterius, esse posset ambiguum et prorsus incertum, utrum 
illa tristitia malignitatem suam, in qua se Deo displicuisse 
didicerat, an fratris doluerit bonitatem, quae Deo placuit, 
cum in sacrificium eius aspexit. Sed rationem reddens 
Deus, cur eius pblationem accipere noluerit, ut sibi ipse 
potius merito quam ei frater inmerito displiceret, cum 
esset iniustus non recte dividendo, hoc est non recte 
vivendo, et indignus cuius adprobaretur oblatio, quam 
esset iniustior, quod fratrem iustum gratis odisset, ostendit. 

Non tamen eum dimittens sine mandato sancto, iusto 
et bono: Quiesce, inquit; ad te enim conversio eius, et 
tu dominaberis illius. Numquid fratris? Absit. Cuius 
igitur, nisi peccati? Dixerat enim: Peccasti, tum deinde 
addidit: Quiesce; ad te enim conversio eius, et tu domi- 
naberis illius. Potest quidem ita intellegi ad ipsum homi- 
nem conversionem esse debere peccati, ut nulli alii quam 
sibi sciat tribuere debere quod peccat. Haec est enim 
salubris paenitentiae medicina et veniae petitio non in- 
congrua, ut, ubi ait: Ad te enim conversio eius, non 
subaudiatur „erit“, sed „sit“; praecipientis videlicet, non 
occiditurH 28 eius V RHaep ed. Arg. ipsiusb illius GBv;om.AT 

praedicentis modo. Tunc enim dominabitur quisque pec- 
cato, si id sibi non defendendo praeposuerit, sed paeni- 
tendo subiecerit; alioquin et illi serviet dominanti, si 
patrocinium adhibuerit accidenti. Sed ut peccatum intel- 
5 legatur concupiscentia ipsa carnalis, de qua dicit apostolus: 
Caro concupiscit adversus spiritum, in cuius carnis 
fructibus et invidiam commemorat, qua utique Cain sti- 
mulabatur et accendebatur in fratris exitium: bene sub- 
auditur „erit“, id est: 4d te enim conversio eius erit, et 
10 tu. dominaberis illius. Cum enim commota fuerit pars 
ipsa carnalis, quam peccatum appellat apostolus, ubi di- 
cit: Non ego operor illud, sed quod habitat in me pec- 
catum (quam partem animi etiam philosophi dicunt esse 
vitiosam, non quae mentem debeat trahere, sed cui mens 
15 debeat imperare eamque ab inlicitis operibus ratione co- 
hibere); — cum ergo commota fuerit ad aliquid per- 
peram committendum, si quiescatur et obtemperetur di- 
centi apostolo: Nec exhibueritis membra vestra arma 
iniquitatis peccato, ad mentem domita et victa converti- 
20 tur, ut subditae ratio dominetur. Hoc praecepit Deus 
huic, qui facibus invidiae inflammabatur in fratrem et, 
quem debuerat imitari, cupiebat auferri.  Ouiesce, in- 
quit; manus ab scelere contine, non regnet peccatum in 
tuo mortali corpore ad oboediendum desideriis eius, nec 
25 exhibeas membra tua iniquitatis arma peccato. 4d te 
enim conversio eius, dum non adiuvatur relaxando, sed 
quiescendo frenatur; et tu dominaberis illius, ut, cum 
forinsecus non permittitur operari, sub potestate mentis 
regentis et benevolentis adsuescat etiam intrinsecus non 
80 moveri. Dictum est tale aliquid in eodem divino libro et 
de muliere, quando post peccatum Deo interrogante atque 
iudicante damnationis sententias acceperunt, in serpente 
diabolus et in se ipsis illa et maritus. Cum enim dixisset 

et: Mulliplicans multiplicabo tristitias tuas et gemitum 
tuum, et in tristitiis paries filios, dcinde addidit; Et ad 
virum tuum conversio tua, et ipse tui dominabitur. Quod 
dictum est ad Cain de peccato vel de vitiosa carnis con- 
cupiscentia, hoc isto loco de peccatrice femina; ubi intel- 
legendum est virum ad regendam uxorem animo carnem 
regenti similem esse oportere. Propter quod dicit aposto- 
lus: Qui diligit uxorem suam, se ipsum diligit; nemo 
enim umquam carnem suam odio habuit. Sananda sunt 
enim haec sicut nostra, non sicut aliena damnanda. Sed 
illud Dei praeceptum Cain sicut praevaricator accepit. 
Invalescente quippe invidentiae vitio fratrem insidiatus 
occidit. Talis erat terrenae conditor civitatis. Quo modo 
autem significaverit etiam Tudaeos, a quibus Christus oc- 
cisus est pastor ovium hominum, quem pastor ovium pe- 
corum praefigurabat Abel, quia in allegoria prophetica res 
est, parco nunc dicere, et quaedam hinc adversus Faustum 
Manichaeum dixisse me recolo. 


Carur VIII. 


Quae ratio fuerit, ut Cain inter principia generis 
humani conderet civitatem. 


Nunc autem defendenda mihi videtur historia, ne sit 
scriptura incredibilis, quae dicit aedificatam ab uno homine 
civitatem eo tempore, quo non plus quam viri quattuor 
vel potius tres, postea quam fratrem frater occidit, fuisse 
videntur in terra, id est primus homo pater omnium et 
ipse Cain et eius filius Enoch, ex cuius nomine ipsa ci- 
vitas nuncupata est. Sed hoc quos movet, parum consi- 
derant non omnes homines, qui tunc esse potuerunt, 
scriptorem sacrae huius historiae necesse habuisse nomi- 

nare, sed eos solos, quos operis suscepti ratio postulabat. 
Propositum quippe scriptoris illius fuit, per quem sanctus 
Spiritus id agebat, per successiones certarum generatio- 
num ex uno homine propagatarum pervenire ad Abraham 
ac deinde ex eius semine ad populum Dei, in quo distin- 
cto a ceteris gentibus praefigurarentur et praenuntiarentur 
omnia, quae de civitate, cuius aeternum erit regnum, et 
de rege eius eodemque conditore Christo in Spiritu prae- 
videbantur esse ventura; ita ut nec de altera societate 
hominum taceretur, quam terrenam dicimus civitatem, 
quantum ei commemorandae satis esset, ut civitas Dei 
etiam suae adversariae conparatione clarescat. Cum igi- 
tur scriptura divina, ubi et numerum annorum, quos illi 
homines vixerunt, commemorat, ita concludat, ut dicat de 
illo, de quo loquebatur: Et genuit filios et filias, et fue- 
runt omnes dies ilius vel illius quos vixit anni tot, et 
mortuus est: numquid quia eosdem filios et filias non 
nominat, ideo intellegere non debemus per tam multos 
annos, quibus tunc in saeculi huius prima aetate vivebant, 
nasci potuisse plurimos homines, quorum coetibus condi 
possent etiam plurimae civitates? Sed pertinuit ad Deum, 
quo ista inspirante conscripta sunt, has duas societates 
suis diversis generationibus primitus digerere atque distin- 
guere, ut seorsum hominum, hoc est secundum hominem 
viventium, seorsum autem filiorum Dei, id est hominum 
secundum Deum viventium, generationes contexerentur 
usque diluvium, ubi ambarum societatum discretio con- 
cretioque narratur; discretio quidem, quod ambarum 
separatim generationes commemorantur, unius fratricidae 
Cain, alterius autem qui vocabatur Seth; natus quippe 
fuerat et ipse de Adam pro illo, quem frater occidit; 
concretio autem, quia bonis in deterius declinantibus tales 
universi facti fuerant, ut diluvio delerentur, excepto uno 

iusto, cui nomen erat Noe, et eius coniuge et tribus filiis 
totidemque nuribus, qui homines octo ex illa omnium 
vastatione mortalium per arcam evadere meruerunt. 
Quod igitur scriptum est: Et cognovit Cain uxorem 
suam, et concipiens peperit Enoch; et erat aedificans 
civitatem in nomine filii sui Enoch: non est quidem 
consequens, ut istum primum filium genuisse credatur 
Neque enim hoc ex eo putandum est, quia dictus est 
cognovisse uxorem suam, quasi tunc se illi primitus con- 
cumbendo miscuisset. Nam et de ipso patre omnium 
Adam non tunc solum hoc dictum est, quando conceptus 
est Cain, quem primogenitum videtur habuisse; verum etiam 
posterius eadem scriptura: Cognovit, inquit, Adam Evam 
uxorem suam, et concepit et peperit filium, et nominavit 
nomen illius Seth. Unde intellegitur ita solere illam scri- 
pturam loqui, quamvis non semper cum in ea legitur 
factos hominum fuisse conceptus, non tamen solum cum 
primum sibi sexus uterque miscetur. Nec illud neces- 
sario est argumento, ut primogenitum patri existimemus 
Enoch, quod eius nomine illa civitas nuncupata est. Non 
enim ab re est, ut propter aliquam causam, cum et alios 
haberet, diligeret eum pater ceteris amplius. Neque enim 
et ludas primogenitus fuit, a quo Iudaea cognominata est 
et Iudaei. Sed etiamsi conditori civitatis illius iste filius 
primus est natus, non ideo putandum est tunc a patre 
conditae civitati nomen eius inpositum, quando natus est, 
quia nec constitui tunc ab uno poterat civitas, quae nihil 
est aliud quam hominum multitudo aliquo societatis vin- 
culo conligata; sed cum illius hominis familia tanta nume- 
rositate cresceret, ut haberet iam populi quantitatem, tunc 
potuit utique fieri, ut et constitueret et nomen primo- 
geniti sui constitutae inponeret civitati. Tam longa quippe 
vita illorum hominum fuit, ut illic memoratorum, quorum 

et anni taciti non sunt, qui vixit minimum ante diluvium, 
ad septingentos quinquaginta tres perveniret. Nam plures 
nongentos annos etiam transierunt, quamvis nemo ad 
mille pervenerit. Quis itaque dubitaverit per unius homi- 
nis aetatem tantum multiplicari potuisse genus humanum, 
ut esset unde constituerentur non una, sed plurimae civi- 
tates? Quod ex hoc conici facillime potest, quia ex uno 
Abraham non multo amplius quadringentis annis numero- 
sitas Hebraeae gentis tanta proçreata est, ut in exitu 
eiusdem populi ex Aegypto sescenta hominum milia fuisse 
referantur bellicae iuventutis; ut omittamus gentem Ídu- 
maeorum non pertinentem ad populum Israel, quam genuit 
frater eius Esau, nepos Abrahae, et alias natas ex semine 
ipsius Abrahae non per Sarram coniugem procreato. 


CaPvur IX. 


De longa vita hominum, quae fuit ante diluvium et de 
ampliore humanorum corporum forma. 


Quam ob rem nullus prudens rerum existimator du- 
bitaverit Cain non solum aliquam, verum etiam magnam 
potuisse condere civitatem, quando in tam longum tem- 
pus protendebatur vita mortalium; nisi forte infidelium 
quispiam ex ipsa numerositate annorum nobis ingerat 
quaestionem, qua vixisse tunc homines scriptum est in 
auctoritatibus nostris, et hoc neget esse credendum. [ta 
quippe non credunt etiam magnitudines corporum longe 
ampliores tunc fuisse quam nunc sunt. Unde et nobilis- 
simus eorum poeta Vergilius de ingenti lapide, quem in 
agrorum limite infixum vir fortis illorum temporum pu- 
gnans et rapuit et cucurrit et intorsit et misit: 

Vix illum (inquit) lecti bis sex cervice subirent, 
Qualia nunc hominum producit corpora tellus, 


significans maiora tunc corpora producere solere tellu- 
rem. Quanto magis igitur temporibus recentioribus mundi 
ante illud nobile diffamatumque diluvium! Sed de cor- 
porum magnitudine plerumque incredulos nudata per 
vetustatem sive per vim fluminum variosque casus sepul- 
cra convincunt, ubi apparuerunt vel unde ceciderunt in- 
credibilis magnitudinis ossa mortuorum. Vidi ipse non 
solus, sed aliquot mecum in Uticensi litore molarem homi- 
nis dentem tam ingentem, ut, si in nostrorum dentium modu- 
los minutatim concideretur, centum nobis videretur facere 
potuisse. Sed illum gigantis alicuius fuisse crediderim. 
Nam praeter quod erant omnium multo quam nostra 
maiora tunc corpora, gigantes longe ceteris anteibant; sic- 
ut aliis deinde nostrisque temporibus rara quidem, sed 
numquam ferme defuerunt, quae modum aliorum plurimum 
excederent. Plinius Secundus, doctissimus homo, quanto 
magis magisque praeterit saeculi excursus, minora cor- 
pora naturam ferre testatur; quod etiam Homerum com- 
memorat saepe carmine fuisse conquestum, non haec velut 
poetica figmenta deridens, sed in historicam fidem tam- 
quam miraculorum naturalium scriptor adsumens. Verum, 
ut dixi, antiquorum magnitudines corporum inventa ple- 
rumque ossa, quoniam diuturna sunt, etiam multo posterio- 
ribus saeculis produnt. Annorum autem numerositas 
cuiusque hominis, quae temporibus illis fuit, nullis nunc 
talibus documentis venire in experimentum potest. Nec 
tamen ideo fides sacrae huic historiae deroganda est, cuius 
tanto inpudentius narrata non credimus, quanto impleri 
certius praenuntiata conspicimus. Dicit tamen etiam idem 
Plinius esse adhuc gentem, ubi ducentos annos vivitur. 

Si ergo humanarum vitarum diuturnitates, quas experti non 
sumus, hodie habere creduntur incognita nobis loca, cur 
non habuisse credantur et tempora? An vero credibile 
est alicubi esse quod hic non est, et incredibile est ali- 
quando fuisse quod nunc non est? 


CAPUT X. 


De differentia, qua inter Hebraeos et nostros codices 
videntur annorum numeri dissonare. 


Quocirca etsi inter Hebraeos et nostros codices de 
ipso numero annorum nonnulla videtur esse distantia, 
quod ignoro qua ratione sit factum: non tamen tanta est, 
ut illos homines tam longaevos fuisse dissentiant. Nam 
ipse homo primus Adam, antequam gigneret filium, qui 
est appellatus Seth, ducentos triginta vixisse annos reperi- 
tur in codicibus nostris, in Hebraeis autem centum tri- 
ginta perhibetur; sed postea quam eum genuit, septingen- 
tos vixisse legitur in nostris, octingentos vero in illis; 
atque ita in utrisque universitatis summa concordat. Ac 
deinde per consequentes generationes antequam gignatur, 
qui gigni commemoratur, minus vixisse apud Hebraeos 
pater eius invenitur centum annos; sed postea quam est 
genitus idem ipse, centum minus quam in Hebraeis in- 
veniuntur in nostris; atque ita et hinc et inde numeri 
universitas consonat. In sexta autem generatione nusquam 
utrique codices discrepant. In septima vero, ubi ille qui 
uatus est Enoch non mortuus, sed quod Deo placuerit 
translatus esse narratur, eadem dissonantia est, quae in 
superioribus quinque de centum annis antequam gigneret 
eum, qui ibi commemoratus est, filium, atque in summa 
similis consonantia. Vixit enim annos, antequam trans- 

ferretur, secundum utrosque codices trecentos sexaginta 
quinque. Octava generatio habet quidem nonnullam di- 
versitatem, sed minorem ac dissimilem ceteris. Mathusa- 
lam quippe, quem genuit Enoch, antequam gigneret eum, 
qui in ipso ordine sequitur, secundum Hebraeos non 
centum minus, sed viginti amplius vixit annos; qui rur- 
sus in nostris, postea quam eum genuit, reperiuntur ad- 
diti, et in utrisque sibi summa universi numeri occurrit. 
In sola nona generatione, id est in annis Lamech, filii 
Mathusalae, patris autem Noe, summa universitatis discre- 
pat, sed non plurimum. Viginti enim et quattuor annos 
plus vixisse in Hebraeis quam in nostris codicibus inveni- 
tur. Namque antequam gigneret filium, qui vocatus est 
Noe, sex minus habet in Hebraeis quam in nostris; postea 
vero quam eum genuit, triginta amplius in eisdem quam 
in nostris. Unde sex illis detractis restant viginti quat- 
tuor, ut dictum est. 


CaprvT XI. 


De annis Mathusalae, cuius aetas quattuordecim annis 
diluvium videtur excedere. 


Per hanc autem discrepantiam Hebraeorum codicum 
atque nostrorum exoritur illa famosissima quaestio, ubi 
Mathusalam quattuordecim annos vixisse post diluvium 
conputatur, cum scriptura ex omnibus, qui in terra tunc 
fuerant, solos octo homines in arca exitium commemoret 
evasisse diluvii, in quibus Mathusalam non fuit. Secun- 
dum codices enim nostros Mathusalam priusquam gigneret 
illum, quem vocavit Lamech, vixit annos centum sexaginta 
septem; deinde ipse Lamech, autequam ex illo natus esset 
Noe, vixit annos centum octoginta octo, qui fiunt simul 
trecenti quinquaginta quinque; his adduntur sescenti 

Noe, quoto eius anno diluvium factum est: qui fiunt non- 
genti quinquaginta quinque, ex quo Mathusalam natus est, 
usque ad annum diluvii. Omnes autem anni vitae Mathu- 
salam nongenti sexaginta novem conputantur, quia, cum 
vixisset annos cen.um sexaginta septem et genuisset filium, 
qui est appellatus Lamech, post eum genitum vixit annos 
octingentos duo; qui omnes, ut diximus, nongenti sexa- 
ginta novem fiunt. Unde detractis nongentis quinquaginta 
quinque ab ortu Mathusalae usque ad diluvium remanent 
quattuordecim, quibus vixisse creditur post diluvium. 
Propter quod eum nonnulli, etsi non in terra, ubi omnem 
carnem, quam vivere in aquis natura non sinit, constat 
fuisse deletam, cum patre suo qui translatus fuerat ali- 
quantum fuisse atque ibi, donec diluvium  praeteriret, 
vixisse arbitrantur, nolentes derogare fidem codicibus, 
quos in auctoritatem celebriorem suscepit ecclesia, et 
credentes Iudaeorum potius quam istos non habere quod 
verum est. Non enim admittunt, quod magis hic esse 
potuerit error iuterpretum, quam in ea lingua esse fal- 
sum, unde in nostram per Graecam scriptura ipsa trans- 
lata est, sed inquiunt non esse credibile septuaginta in- 
terpretes, qui uno simul tempore unoque sensu interpre- 
tati sunt, errare potuisse aut ubi nihil eorum intererat 
voluisse mentiri; ludaeos vero, dum nobis invident, quod 
lex et prophetae ad nos interpretando transierint, mutasse 
quaedam in codicibus suis, ut nostris minueretur auctori- 
tas. Hanc opinionem vel suspicionem accipiat quisque ut 
putaverit; certum est tamen non vixisse Mathusalam post 
diluvium, sed eodem anno fuisse defunctum, si verum est 
quod de numero annorum in Hebraeis codicibus inveni- 
tur. De illis autem septuaginta interpretibus quid mihi 

videatur, suo loco diligentius inserendum est, cum ad 
ipsa tempora, quantum necessitas huius operis postulat, 
commemoranda adiuvante Domino venerimus. Praesenti 
enim sufficit quaestioni secundum utrosque codices tam 
longas habuisse vitas illius aevi homines, ut posset aetate 
unius, qui de duobus, quos solos terra tunc habuit, paren- 
tibus primus est natus, ad constituendam etiam civitatem 
multiplicari genus humanum. 


CaPuT XII. 


De opinione eorum, qui primorum temporum homines 
tam longaevos, quam scribitur, fuisse non 
credunt. 


Neque enim ullo modo audiendi sunt, qui putant ali- 
ter annos illis temporibus conputatos, id est tantae bre- 
vitatis, ut unus annus noster decem illos habuisse cre- 
datur. Quapropter, inquiunt, cum audierit quisque vel 
legerit nongentos annos quemque vixisse, debet intel- 
legere nonaginta; decem quippe illi anni unus est noster 
et decem nostri centum illi fuerunt. Ac per hoc, ut pu- 
tant, viginti trium annorum fuit Adam, quando genuit 
Seth, et ipse Seth viginti agebat et sex menses, quando 
ex illo natus est Enos, quos appellat scriptura ducentos 
et quinque annos; quoniam sicut isti suspicantur, quorum 
exponimus opinionem, unum annum, qualem nunc habe- 
mus, in decem partes illi dividebant et easdem partes 
annos vocabant; quarum partium habet una quadratum 
senarium, eo quod sex diebus Deus perfecerit opera sua, 
ut in septimo requiesceret (de qua re in libro undecimo, 

sicut potui, disputavi); sexiens autem seni, qui numerus 
quadratum senarium facit, triginta sex dies sunt; qui 
multiplicati deciens ad trecentos sexaginta perveniunt, id 
est duodecim menses lunares. Propter quinque dies enim 
reliquos, quibus solaris annus impletur, et diei quadran- 
tem, propter quem quater ductum eo anno, quo bissextum 
vocant, unus dies adicitur, addebantur a veteribus postea 
dies, ut occurreret numerus annorum, quos dies Romani 
intercalares vocabant. Proinde etiam Enos, quem genuit 
Seth, decem et novem agebat annos, quando ex illo natus 
est filius eius Cainan, quos annos dicit scriptura centum 
nonaginta. Et deinceps per omnes generationes, in qui- 
bus hominum anni commemorantur ante diluvium, nullus 
fere in nostris codicibus invenitur, qui, cum esset cen- 
tum annorum vel infra vel etiam centum viginti aut non 
multo amplius, genuerit filium; sed qui minima aetate 
genuerunt, centum sexaginta, et quod excurrit, fuisse re- 
feruntur; quia nemo, inquiunt, decem annorum homo pot- 
est gignere filios, qui numerus centum appellabantur anni 
ab illis hominibus; sed in annis sedecim est matura puber- 
tas et proli iam idonea procreandae, quos centum et 
sexaginta annos illa tempora nuncupabant. Ut autem 
aliter annum tunc fuisse conputatum non sit incredibile, 
adiciunt quod apud plerosque scriptores historiae reperi- 
tur, Aegyptios habuisse annum quattuor mensum, ÁAcarna- 
nas sex mensum, Lavinios tredecim mensum. Plinius 
Secundus cum commemorasset relatum fuisse in litteras 
quendam vixisse centum quinquaginta duos, alium de- 
cem amplius, alios ducentorum annorum habuisse vitam, 
alios trecentorum, quosdam ad quingentos, alios ad sescen- 
tos, nonnullos ad octingentos etiam pervenisse, haec omnia 
inscitia temporum accidisse arbitratus est. „Alii quippe, 

inquit, aestate determinabant annum et alterum hieme, 
alii quadripertitis temporibus, sicut Arcades, inquit, quo- 
rum anni trimenstres fuerunt.“ Adiecit etiam aliquando 
Aegyptios, quorum parvos annos quaternorum mensum 
fuisse supra diximus, lunae fine limitasse annum. ,taque 
apud eos, inquit, et singula milia annorum vixisse pro- 
duntur.“ 

His velut probabilibus argumentis quidam non de- 
struentes fidem sacrae huius historiae, sed astruere niten- 
tes, ne sit incredibile quod tam multos annos vixisse 
referuntur antiqui, persuaserunt sibi, nec se suadere in- 
pudenter existimant, tam exiguum spatium temporis tunc 
annum vocatum, ut illi decem sint unus noster et decem 
nostri centum illorum. Hoc autem esse falsissimum do- 
cumento evidentissimo ostenditur. Quod antequam faciam, 
non mihi tacendum videtur, quae credibilior possit esse 
suspicio. Poteramus certe hanc adseverationem ex He- 
braeis codicibus redarguere atque convincere, ubi Adam 
non ducentorum triginta, sed centum triginta annorum 
fuisse reperitur, quando tertium genuit filium; qui anni 
si tredecim nostri sunt, procul dubio, primum quando 
genuit, undecim vel non multo amplius annorum fuit. 
Quis potest hac aetate generare usitata ista nobisque 
notissima lege naturae? Sed hunc omittamus, qui fortasse 
etiam quando creatus est potuit; non enim eum tam 
parvum, quam infantes nostri sunt, factum fuisse credibile 
est. Seth filius eius non ducentorum quinque, sicut nos 
legimus, sed centum quinque fuit, quando genuit Enos; 
ac per hoc secundum istos nondum habebat undecim 
annos aetatis. Quid dicam de Cainan eius filio, qui cum 

apud nos centum septuaginta reperiatur, apud Hebraeos 
septuaginta legitur fuisse, quando genuit Maleleel? Quis 
generat homo septennis, si tunc anni septuaginta nuncu- 
pabantur, qui septem fuerunt? 


? CaprvT XIII. 
An in dinumeratione annorum Hebraeorum magis quam 
septuaginta interpretum sit sequenda auctoritas. 


Sed cum hoc dixero, continuo referetur illud Iudaeo- 
rum esse mendacium, de quo superius satis actum est; 
10 nam septuaginta interpretes laudabiliter celebratos viros 
non potuisse mentiri. Ubi si quaeram, quid sit credi- 
bilius, Iudaeorum gentem tam longe lateque diffusam in 
hoc conscribendum mendacium uno consilio conspirare 
potuisse et, dum aliis invident auctoritatem, sibi abstulisse 
15 veritatem, an septuaginta homines, qui etiam ipsi Iudaei 
erant, uno in loco positos, quoniam rex Aegyptius Ptolo- 
maeus eos ad hoc opus asciverat, ipsam veritatem genti- 
bus alienigenis invidisse et communicato istuc fecisse 
consilio: quis non videat quid proclivius faciliusque cre- 
20 datur? Sed absit ut prudens quispiam vel fudaeos cuius- 
libet perversitatis atque malitiae tantum potuisse credat 
in codicibus tam multis et tam longe lateque dispersis, 
vel septuaginta illos memorabiles viros hoc de invidenda 
gentibus veritate unum communicasse consilium. Credi- 
25 bilius ergo quis dixerit, cum primum de bibliotheca Pto- 
lomaei describi ista coeperunt, tunc aliquid tale fieri po- 
tuisse in codice uno, sed primitus inde descripto, unde 
iam latius emanaret; ubi potuit quidem accidere etiam 
scriptoris error. Sed hoc in illa quaestione de vita 
30 Mathusalae non absurdum est suspicari, et in illo alio, 

ubi superantibus viginti quattuor annis summa non con- 
venit. In his autem, in quibus continuatur ipsius men- 
dositatis similitudo, ita ut ante genitum filium, qui ordini 
inseritur, alibi supersint centum anni, alibi desint; post 
genitum autem ubi deerant supersint, ubi supererant 
desint, ut summa conveniat; et hoc in prima, secunda, 
tertia, quarta, quinta, septima generatione invenitur: vide- 
tur habere quandam, si dici potest, error ipse constantiam 
nec casum redolet, sed industriam. 

Itaque illa diversitas numerorum aliter se habentium 
in codicibus Graecis et Latinis, aliter in Hebraeis, ubi 
non est ista de centum annis prius additis et postea de- 
tractis per tot generationes continuata parilitas, nec mali- 
tiae Iudaeorum nec diligentiae vel prudentiae septuaginta 
interpretum, sed scriptoris tribuatur errori, qui de biblio- 
theca supradicti regis codicem describendum primus ac- 
cepit. Nam etiam nunc, ubi numeri non faciunt inten- 
tum ad aliquid, quod facile possit intellegi vel quod 
appareat utiliter disci, et neglegenter describuntur et negle- 
gentius emendantur. Quis enim sibi existimet esse di- 
scendum, quot milia hominum tribus Israel singillatim 
habere potuerunt? quoniam prodesse aliquid non putatur; 
et quotus quisque hominum est, cui profunditas utilitatis 
huius appareat? Hic vero, ubi per tot contextas genera- 
tiones centum anni alibi adsunt, alibi desunt, et post 
natum, qui commemorandus fuerat, filium desunt ubi ad- 
fuerunt, adsunt ubi defuerunt, ut summa concordet, nimi- 
rum cum vellet persuadere, qui hoc fecit, ideo numero- 
sissimos annos vixisse antiquos, quod eos hrevissimos 
nuncupabant, et hoc de maturitate pubertatis, qua idonea 
filii grgnerentur, conaretur ostendere, atque ideo in illis 
centum annis decem nostros insinuandos putaret incre- 
dulis, ne homines tamdiu vixisse recipere in fidem nol- 
lent, addidit centum, ubi gignendis filiis habilem non in- 
sexta sept. VG, b (sexta sup. lin), ed. Arg. (V. VI. VIL); sed cf.76,24; 

venit aetatem, eosdemque post genitos filios, ut congrueret 
summa, detraxit. Sic quippe voluit credibiles facere ido- 
nearum generandae proli convenientias aetatum, ut tamen 
numero non fraudaret universas aetates viventium singu- 
lorum. Quod autem id in sexta generatione non fecit, hoc 
ipsum est quod magis monet ideo illum fecisse, cum res, 
quam dicimus, postulavit, quia non fecit, ubi non postu- 
lavit. Invenit namque in eadem generatione apud He- 
braeos vixisse Jared, antequam genuisset Enoch, centum 
sexaginta duos, qui secundum illam rationem brevium an- 
norum fiunt anni sedecim et aliquid minus quam menses 
duo; quae iam aetas apta est ad gignendum, et ideo addere 
centum annos breves, ut nostri viginti sex fierent, necesse 
non fuit, nec post natum Enoch eos detrahere, quos non 
addiderat ante natum. Sic factum est ut hic nulla esset 
inter codices utrosque varietas. 


Sed rursus movet, cur in octava generatione, ante- 
quam de Mathusalam nasceretur Lamech, cum apud He- 
braeos legantur centum octoginta duo anni, viginti minus 
inveniuntur in codicibus nostris, ubi potius addi centum 
solent, et post genitum Lamech conplendam restituuntur 
ad summam, quae in codicibus utrisque non discrepat. 
Si enim centum septuaginta annos propter pubertatis 
maturitatem decem et septem volebat intellegi, sicut nihil 
addere, ita nihil detrahere iam debebat, quia invenerat 
aetatem idoneam generationi filiorum, propter quam in 
aliis centum 1llos annos, ubi eam non inveniebat, adde- 
bat. Hoc autem de viginti annis merito putaremus casu 
mendositatis accidere potuisse, nisi eos, sicut prius deti axe- 
rat, restituere postea curaret, ut summae conveniret in- 
tegritas. An forte astutius factum existimandum est, ut 

illa, qua centum anni prius solent adici et postea de- 
trahi, occultaretur industria, cum et illic, ubi necesse non 
fuerat, non quidem de centum annis, verum tamen de 
quantulocumque numero prius detracto, post reddito, tale 
aliquid fieret? Sed quomodolibet istuc accipiatur, sive 
credatur ita esse factum sive non credatur, sive pe- 
stremo ita sive non ita sit: recte fieri nullo modo dubita- 
verim, ut, cum diversum aliquid in utrisque codicibus in- 
venitur, quando quidem ad fidem rerum gestarum utrumque 
esse non potest verum, ei linguae potius credatur, unde 
est in aliam per interpretes facta translatio. Nam in 
quibusdam etiam codicibus Graecis tribus et uno Latino 
et uno etiam Syro inter se consentientibus inventus est 
Mathusalam sex annis ante diluvium fuisse defunctus. 


CaprvuT XIV. 


De parilitate annorum, qui eisdem quibus nunc spatiis 
et in prioribus saeculis cucurrerunt. 


Nunc iam videamus quonam modo evidenter possit 
ostendi, non tam breves, ut illi decem unus esset noster, 
sed tantae prolixitatis annos, quantae nunc habemus (quos 
utique circuitus conficit solis), in illorum hominum vita 
prolixissima conputatos. Sescentensimo nempe anno vitae 
Noe scriptum est factum esse diluvium. Cur ergo ibi 
legitur: £f aqua diluvii facta est super terram sescen- 
tensimo anno in vita Noe, secundi mensis, septima et vi- 
censima mensis, si annus ille minimus, quales decem 
faciunt unum nostrum, triginta sex habebat dies? Tan- 
tillus quippe annus, si antiquo more hoc nomen accepit, 
aut non habet menses, aut mensis eius est triduum, ut 
habeat duodecim menses. Quo modo igitur hic dictum 


o 


15 


25 


30 


14 Cf. Quaest. in Hept.I2(CE281 4,20sqq.) 286 Gen.7,108q.(LXX)- 


8 de (prius)om. V 6$ quomodosb! istuc VRAH (82,18) istut F 
istunce istud GBbpv ida 7 ista (bis) V dubitauerit e 
ialum P! 18 quoniam V 31in om. B'F 23 ibi ergo e 
25 in uita PR!G!ev uitae R'AFG'Babp 30 hinc Hab 


o 


10 


m 
[2] 


20 


25 


30 


86 5. AUGUSTINI 


est: Sescentensimo anno, secundi mensis, septima et vicen- 
sima mensis, nisi quia tales, quales nunc sunt, etiam tunc 
erant menses? Nam quo pacto aliter vicensimo et se- 
ptimo die secundi mensis diceretur coeptum esse diluvium? 
Deinde postea in fine diluvii ita legitur: Æt sedit arca in 
mense septimo septima et vicensima mensis super montes 
Ararat. Aqua autem minuebatur usque ad undecimum 
mensem; in undecimo autem mense prima die mensis 
paruerunt capita montium. Si igitur tales menses erant, 
tales profecto et anni erant, quales nunc habemus. Men- 
ses quippe illi triduani viginti et septem dies habere non 
poterant. Aut si pars tricensima tridui tunc appellabatur 
dies, ut omnia proportione minuantur: ergo nec toto qua- 
driduo nostro factum est illud tam grande diluvium, quod 
memoratur factum quadraginta diebus et noctibus. Quis 
hanc absurditatem et vanitatem ferat? Proinde removea- 
tur hic error, qui coniectura falsa ita vult astruere scri- 
pturarum nostrarum fidem, ut alibi destruat. Prorsus 
tantus etiam tunc dies fuit, quantus et nunc est, quem 
viginti quattuor horae diurno curriculo nocturnoque de- 
terminant; tantus mensis, quantus et nunc est, quem 
luna coepta et finita concludit; tantus annus, quantus et 
nunc est, quem duodecim menses lunares additis propter 
cursum solarem quinque diebus et quadrante consum- 
mant, quanti anni sescentensimi vitae Noe secundus erat 
mensis eiusque mensis vicensimus et septimus dies, quando 
coepit esse diluvium, in quo dies quadraginta continuatae 
ingentes pluviae memorantur, qui dies non binas ac paulo 
amplius horas habebant, sed vicenas et quaternas die no- 
ctuque transactas. Ac per hoc tam magnos annos vixerunt 
illi antiqui usque amplius quam  nongentos, quantos 
postea vixit Abraham centum septuaginta et post eum 

filius eius Isaac centum octoginta et filius eius lacob 
prope centum quinquaginta, et quantos interposita ali- 
quanta aetate Moyses centum viginti, et quantos etiam 
nunc vivunt homines septuaginta vel octoginta vel non 
multo amplius, de quibus dictum est: Ef amplius eis la- 
bor et dolor. 

Illa vero numerorum varietas, quae inter codices 
Hebraeos invenitur et nostros, neque de hac antiquorum 
longaevitate dissentit, et si quid habet ita diversum, ut 
verum esse utrumque non possit, rerum gestarum fides 
ab ea lingua repetenda est, ex qua interpretatum est quod 
habemus. Quae facultas cum volentibus ubique gentium 
praesto sit, non tamen vacat, quod septuaginta interpretes 
in plurimis, quae diversa dicere videntur, ex Hebraeis 
codicibus emendare ausus est nemo. Non enim est illa 
diversitas putata mendositas; nec ego ullo modo putan- 
dam existimo: sed ubi non est scriptoris error, aliquid 
eos divino spiritu, ubi sensus esset consentaneus veritati 
et praedicans veritatem, non interpretantium munere, sed 
prophetantium libertate aliter dicere voluisse credendum 
est. Unde merito non solum Hebraeis, verum etiam ipsis, 
cum adhibet testimonia de scripturis, uti apostolica in- 
venitur auctoritas. Sed hinc me oportuniore loco, si 
Deus adiuverit, promisi diligentius locuturum; nunc quod 
instat expediam. Non enim ambigendum est ab homine. 
qui ex primo homine primus est natus, quando tamd 
vivebant, potuisse constitui civitatem, sane terrenam, non 
illam, quae dicitur civitas Dei, de qua ut scriberemus, 
laborem tanti huius operis in manus sumpsimus. 


AB e e e e a MÀ 


1 Gen. 55,28 2 Gen. 47,28 8 Deut. 34,7 6 Ps. 89,10 
94 P. 79,1 


om.V!  Slantiqui quie nung. FR! 82 sept. quinque v; sed 
cf. 180, 18 — 3 moses V! 9 longaev.] longe uite e! longeua 
uita e? longe uite iure H 15 illa diu. putanda est mend. p 
105g. putandum ep 19 munere mss ed. Arg. more v 23 op(p)or- 
tuniori He 


20 


25 


b 


10 


15 


20 


25 


30 


88 5. AUGUSTINI 


Carur XV 


An credibile sit primi saeculi viros usque ad eam 
aetatem, qua filios generasse referuntur, a 
concubitu continuisse. 


Dicet ergo aliquis: „Itane credendum est hominem 
filios generaturum nec habentem propositum continentiae 
centum et amplius, vel secundum Hebraeos non multo 
minus, id est octoginta, septuaginta, sexaginta annos a 
concumbendi opere vacuisse, aut si non vacaret, nihil 
prolis gignere potuisse?“ Haec quaestio duobus modis 
solvitur. Aut enim tanto serior fuit proportione pubertas, 
quanto vitae totius maior annositas; aut, quod magis video 
esse credibile, non hic primogeniti filii commemorati sunt, 
sed quos successionis ordo poscebat, ut perveniretur ad 
Noe, a quo rursus ad Abraham videmus esse perventum, 
ac deinde usque ad certum articulum temporis, quantum 
oportebat signari etiam generationibus commemoratis cur- 
sum gloriosissimae civitatis in hoc mundo peregrinantis 
et supernam patriam requirentis. Quod enim negari non 
potest, prior omnibus Cain ex coniunctione maris et femi- 
nae natus est. Neque enim illo nato dixisset Adam, quod 
dixisse legitur: .4dquisivi hominem per Deum, nisi illis 
duobus ipse fuisset homo nascendo additus primus. Hunc 
secutus Abel, quem maior frater occidit, praefigurationem 
quandam peregrinantis civitatis Dei, quod ab impiis et 
quodam modo terrigenis, id est terrenam originem dili- 
gentibus et terrenae civitatis terrena felicitate gaudenti- 
bus, persecutiones iniquas passura fuerat, primus ostendit. 
Sed quot annorum erat Adam, cum eos genuit, non ap- 
paret. Exinde digeruntur generationes aliae de Cain, aliae 


22 Gen. 4,1 


$ dicit Ha ed. Arg. 9 uacuisse RAFG!Hb!e! uacuisset V ua- 
casse7e* uacauisse G*Bab?pv 14 sed quod He successiones H 
23duos F 24 praefiguratione quadam Baby 25quodabV'ABaev 
quod essetab /'ERFGHb quaeabp 28fueratom.AG 29quod F 'H 


DE CIVITATE DEI L. XV. C. 15. 89 


de illo, quem genuit Adam in eius successionem, quem 
frater occidit, et appellavit nomen illius Seth dicens, ut 
scriptum est: Suscitavit enim mihi Deus semen aliud pro 
Abel, quem occidit Cain. Cum itaque istae duae series 
generationum, una de Seth, altera de Cain, has duas, de 
quibus agimus, distinctis ordinibus insinuent civitates, 
unam caelestem in terris peregrinantem, alteram terrenam 
terrenis tamquam sola sint gaudiis inhiantem vel inhae- 
rentem: nullus de progenie Cain, cum dinumerata sit 
connumerato Adam usque ad octavam generationem, quot 
annorum fuisset expressus est, quando genuit eum, qui 
commemoratur post eum. Noluit enim Spiritus Dei in 
terrenae civitatis generationibus tempora notare ante di- 
luvium, sed in caelestis maluit, tamquam essent memoria 
digniores. Porro autem Seth quando natus est, non qui- 
dem taciti sunt anni patris eius, sed iam genuerat alios; 
et utrum solos Cain et Abel, adfirmare quis audeat? Non 
enim quia soli nominati sunt propter ordines generatio- 
num quas commemorare oportebat, ideo consequens videri 
debet solos fuisse tunc generatos ex Adam. Cum enim 
silentio coopertis omnium nominibus ceterorum legatur 
eum genuisse filios et filias: quota fuerit ista proles eius, 
quis praesumat adserere, si culpam temeritatis evitat? 
Potuit quippe Adam divinitus admonitus dicere, postea 
quam Seth natus est: Suscitavit enim mihi Deus semen 
aliud pro Abel, quoniam talis erat futurus, qui impleret 
illius sanctitatem, non quod ipse prior post eum temporis 
ordine nasceretur. Deinde quod scriptum est: Fixit 
autem Seth quinque et ducentos annos (vel secundum 
Hebraeos quinque et centum annos), et genuit Enos: quis 
possit nisi inconsideratus adseverare hunc eius primogeni- 

tum fuisse? ut admirantes merito requiramus, quo modo 
per tot annos inmunis fuerit a conubio sine ullo pro- 
posito continentiae vel non genuerit coniugatus; quando 
quidem etiam de ipso legitur: Æt genuit filios et filias, 
5 et fuerunt omnes dies Seth duodecim et nongenti anni, 
et mortuus est. Atque ita deinceps, quorum anni com- 
memorantur, nec filios filiasque genuisse reticentur. Ac 
per hoc non apparet omnino, utrum, qui nominatur geni- 
tus, ipse fuerit primogenitus; immo vero, quoniam credi- 
10 bile non est patres illos aetate tam longa aut inpuberes 
fuisse aut coniugibus caruisse vel fetibus, nec illos eorum 
filios primos eis natos fuisse credibile est. Sed cum sa- 
crae scriptor historiae ad ortum vitamque Noe, cuius tem- 
pore diluvium factum est, per successiones generationum 
15 notatis temporibus intenderet pervenire, eas utique com- 
memoravit, non quae primae suis parentibus fuerint, sed 
quae in propagationis ordinem venerint. 
Exempli gratia, quo id fiat apertius, aliquid inter- 
ponam, unde nullus ambigat fieri potuisse quod dico. 
20 Evangelista Matthaeus generationem dominicae carnis per 
seriem parentum volens commendare memoriae, ordiens 
a patre Abraham atque ad David primitus ut perveniret 
intendens: Abraham, inquit, genuit Isaac; cur non dixit 
Ismael, quem primitus genuit? Jsaac autem, inquit, ge- 
25 nuit lacob; cur non dixit Esau, qui eius primogenitus 
fuit? Quia scilicet per illos ad David pervenire non pos- 
set. Deinde sequitur: Jacob autem genuit Iudam et fra- 
tres eius; numquid Iudas primogenitus fuit? Judas, in- 
quit, genuit Phares et Zarat; nec istorum geminorum 
30 aliquis fuit primogenitus Iudae, sed ante illos iam tres 
genuerat. Eos itaque tenuit in ordine generationum, per 
quos ad David atque inde quo intenderat perveniret. 

Ex quo intellegi potest, veteres quoque homines ante di- 
luvium non primogenitos, sed eos fuisse commemoratos, 
per quos ordo succedentium generationum ad Noe patriar- 
cham duceretur, ne serae pubertatis illorum obscura et 
non necessaria quaestio nos fatiget. 


Carur XVI. 
De iure coniugiorum, quod dissimile a subsequentibus 
matrimoniis habuerint prima conubia. 


Cum igitur genus humanum post primam copulam 
viri facti ex pulvere et coniugis eius ex viri latere marium 
feminarumque coniunctione opus haberet, ut gignendo 
multiplicaretur, nec essent ulli homines, nisi qui ex illis 
duobus nati fuissent: viri sorores suas coniuges accepe- 
runt; quod profecto quanto est antiquius conpellente ne- 
cessitate, tanto postea factum est damnabilius religione 
prohibente. Habita est enim ratio rectissima caritatis, ut 
homines, quibus esset utilis atque honesta concordia, di- 
versarum necessitudinum vinculis necterentur, nec unus 
in uno multas haberet, sed singulae spargerentur in sin- 
gulos ac sic ad socialem vitam diligentius conligandam 
plurimae plurimos obtinerent. Pater quippe et socer 
duarum sunt necessitudinum nomina. Ut ergo alium quis- 
que habeat patrem, alium socerum, numerosius se caritas 
porrigit. Utrumque autem unus Adam esse cogebatur et 
filiis et filiabus suis, quando fratres sororesque conubio 
iungebantur. Sic et Eva uxor eius utrique sexui filiorum 
fuit et socrus et mater; quae si duae feminae fuissent, 
mater altera et socrus altera, copiosius se socialis dilectio 
conligaret. Ipsa denique iam soror, quod etiam uxor 
fiebat, duas tenebat una necessitudines; quibus per sin- 
gulas distributis, ut altera esset soror, altera uxor, homi- 
num numero socialis propinquitas augeretur. Sed hoc 

unde fieret tunc non erat, quando nisi fratres et sorores 
ex illis duobus primis nulli homines erant. Fieri ergo 
debuit quando potuit, ut existente copia inde ducerentur 
uxores, quae non erant jam sorores, et non solum illud 
ut fieret nulla necessitas esset, verum etiam si fieret nefas 
esset. Nam si et nepotes primorum hominum, qui iam 
consobrinas poterant accipere coniuges, sororibus matri- 
monio iungerentur: non iam duae, sed tres in homine 
uno necessitudines fierent, quae propter caritatem nume- 
rosiore propinquitate nectendam disseminari per singulos 
singulae debuerunt. Esset enim unus homo filiis suis, 
fratri scilicet. sororique coniugibus, et pater et socer et 
avunculus; ita et uxor eius eisdem communibus filiis et 
mater et amita et socrus; idemque inter se filii eorum 
non solum essent fratres atque coniuges, verum etiam 
consobrini, quia et fratrum filii. Omnes autem istae ne- 
cessitudines, quae uni homini tres homines conectebant, 
novem conecterent, si essent in singulis singulae, ut unus 
homo haberet alteram sororem, alteram uxorem, alteram 
consobrinam, alterum patrem, alterum avunculum, alterum 
socerum, alteram matrem, alteram amitam, alteram socrum; 
atque ita se non in paucitale coartatum, sed latius atque 
numerosius propinquitatibus crebris vinculum sociale dif- 
funderet. 

Quod humano genere crescente et multiplicato etiam 
inter impios deorum multorum falsorumque cultores sic 
observari cernimus, ut, etiamsi perversis legibus permit- 
tantur fraterna coniugia, melior tamen consuetudo ipsam 
malit exhorrere licentiam, et cum sorores accipere in 
matrimonium primis humani generis temporibus omnino 
licuerit, sic aversetur, quasi numquam licere potuerit. Ad 
humanum enim sensum vel adliciendum vel offendendum 
mos valet plurimum; qui cum in hac causa inmoderatio- 
nem concupiscentiae coherceat, eum dissignari atque cor- 

rumpi merito esse nefarium iudicatur. Si enim est ini- 
quum aviditate possidendi transgredi limitem agrorum, 
quanto est iniquius libidine concumbendi subvertere limi- 
tem morum! Experti autem sumus in conubiis consobri- 
narum etiam nostris temporibus propter gradum propin- 
quitatis fraterno gradui proximum quam raro per mores 
fiebat, quod fieri per leges licebat, quia id nec divina 
probibuit et nondum prohibuerat lex humana. Verum 
tamen factum etiam licitum propter vicinitatem horreba- 
tur inlicili et, quod fiebat cum consobrina, paene cum 
sorore fieri videbatur; quia et ipsi inter se propter tam 
propinquam consanguinitatem fratres vocantur et paene 
germani sunt. Fuit autem antiquis patribus religiosae 
curae, ne ipsa propinquitas se paulatim propaginum ordi- 
nibus dirimens longius abiret et propinquitas esse de- 
sisteret, eam nondum longe positam rursus matrimonii 
vinculo conligare et quodam modo revocare fugientem. 
Unde iam pleno hominibus orbe terrarum, non quidem 
sorores ex patre vel matre vel ex ambobus suis parenti- 
bus natas, sed tamen amabant de suo genere ducere 
uxores. Verum quis dubitet honestius hoc tempore etiam 
consobrinorum prohibita esse coniugia? non solum secun- 
dum ea, quae disputavimus, propter multiplicandas adfini- 
tates, ne habeat duas necessitudines una persona, cum 
duae possint eas habere et numerus propinquitatis augeri; 
sed etiam quia nescio quo modo inest humanae verecun- 
diae quiddam naturale atque laudabile, ut, cui debet causa 
propinquitatis reverendum honorem, ab ea contineat, quam- 
vis generatricem, tamen libidinem, de qua erubescere vi- 
demus et ipsam pudicitiam coniugalem. 

Copulatio igitur maris et feminae, quantum adtinet 
ad genus mortalium, quoddam seminarium est civitatis; 
sed terrena civitas generatione tantummodo, caelestis 
autem etiam regeneralione opus habet, ut noxam genera- 

tionis evadat. Utrum autem aliquod fuerit, vel si fuit, 
quale fuerit corporale atque visibile regenerationis signum 
ante diluvium, sicut Abrahae circumcisio postea est im- 
perata, sacra historia tacet. Sacrificasse tamen Deo etiam 


5 illos antiquissimos homines non tacet; quod et in duobus 


primis fratribus claruit, et Noe post diluvium, cum de 
arca fuisset egressus, hostias Deo legitur immolasse. De 
qua re in praecedentibus libris iam diximus, non ob aliud 
daemones arrogantes sibi divinitatem deosque se credi 


10 cupientes sibi expetere sacrificium et gaudere huius modi 


15 


honoribus, nisi quia verum sacrificium vero Deo deberi 
sciunt. 


Carur XVII. 


De duobus ex uno genitore procreatis patribus atque 
principibus. 

Cum ergo esset Adam utriusque generis pater, id 
est et cuius series ad terrenam, et cuius series ad cae- 
lestem pertinet civitatem, occiso Abel atque in eius inter- 
fectione commendato mirabili sacramento facti sunt duo 


20 patres singulorum generum, Cain et Seth, in quorum 


filiis, quos commemorari oportebat, duarum istarum civi- 
tatum in genere mortalium evidentius indicia clarere coe- 
perunt. Cain quippe genuit Enoch, in cuius nomine 
condidit civitatem, terrenam scilicet, non peregrinantem in 


25 hoc mundo, sed in eius temporali pace ac felicitate quie- 


scentem. Cain autem interpretatur possessio; unde dictum 
est, quando natus est, sive a patre sive a matre eius: 
Adquisivi hominem per Deum. Enoch vero dedicatio; 
hic enim dedicatur terrena civitas, ubi conditur, quoniam 


30 hic habet eum, quem intendit et appetit, finem. Porro 


ille Seth interpretatur resurrectio et Enos filius eius in- 
terpretatur homo; non sicut Adam. Et ipsum enim nomen 
homo interpretatur; sed cominune perhibetur esse in illa 

lingua, id est Hebraea, masculo et feminae. Nam sic de 
illo scriptum est: Masculum et feminam fecit illos et 
benedixit illos et cognominavit nomen eorum Adam. 
Unde non ambigitur sic appellatam fuisse feminam Evam 
proprio nomine, ut tamen Adam, quod interpretatur homo, 
nomen esset amborum. Enos autem sic interpretatur 
homo, ut hoc non posse feminam nuncupari periti linguae 
illius adseverent, tamquam filius resurrectionis, ubi non 
nubent neque uxores ducent. Non enim erit ibi genera- 
tio, cum illuc perduxerit regeneratio. Quare et hoc non 
incassum notandum arbitror, quod in eis generationibus, 
quae propagantur ex illo qui est appellatus Seth, cum 
genuisse filios filiasque dicantur, nulla ibi genita nomina- 
tim femina expressa est; in his autem, quae propagantur 
ex Cain, in ipso fine, quo usque pertendunt, novissima 
femina genita nominatur. Sic enim legitur: Mathusael 
genuit Lamech; et sumpsit sibi Lamech duas uxores, 
nomen uni Ada et nomen secundae Sella, et peperit Ada 
lobel; hic erat pater habitantium in tabernaculis pecua- 
riorum. Et nomen fratris eius Tobal; hic fuit qui 
ostendit psalterium et citharam. Sella autem peperit et 
ipsu Tobel; el erat malleator et aerarius aeramenti et 
ferri. Soror autem Tobel Noemma. Hoc usque por- 
reciae sunt generationes ex Cain, quae sunt omnes ab 
Adam octo adnumerato ipso Adam, septem scilicet usque 
ad Lamech, qui duarum maritus uxorum fuit, et octava 
est generatio in filiis eius, in quibus commemoratur et 
femina. Ubi eleganter significatum est terrenam civitatem 
usque in sui finem carnales habituram generationes, quae 

marium feminarumque coniunctione proveniunt. Unde et 
ipsae, quod praeter Evam nusquam reperitur ante dilu- 
vium, nominibus propriis exprimuntur uxores illius homi- 
nis, qui nominatur hic novissimus pater. Sicut autem 

5 Cain, quod interpretatur possessio, terrenae conditor civi- 
tatis, et filius eius, in cuius nomine condita est, Enoch, 
quod interpretatur dedicatio, indicat istam civitatem et 
initium et finem habere terrenum, ubi nihil speratur 
amplius, quam in hoc saeculo cerni potest: ita Seth, quod 

10 interpretatur resurrectio, cum sit generationum seorsus 
commemoratarum pater, quid de filio eius sacra haec 
historia dicat, intuendum est. 


CaPvT XVIII. 


Quid significatum sit in Abe. et Seth et Enos, quod ap- 
15 pareat ad Christum et corpus eius, id est ecclesiam, 
pertinere. 


Et Seth, inquit, natus est filius, et nominavit nomen 
eius Enos; hic speravit invocare nomen Domini Dei. 
Nempe clamat adtestatio veritatis. [n spe igitur vivit 

20 homo filius resurrectionis; in spe vivit, quamdiu peregri- 
natur hic, civitas Dei, quae gignitur ex fide resurrectionis 
Christi. Ex duobus namque illis hominibus, Abel, quod 
interpretatur luctus, et eius fratre Seth, quod interpreta- 
tur resurrectio, mors Christi et vita eius ex mortuis 

25 figuratur Ex qua fide gignitur hic civitas Dei, id est 
homo, qui speravit invocare nomen Domini Dei. Spe 
enim salvi facti sumus, ait apostolus. Spes avtem quae 
videtur, non est spes. Quod enim videt quis, quid spe- 
rat? Si autem quod non videmus speramus, per patien- 

30 tjam expectamus. Nam quis vacare hoc existimet ab 


18 Gen. 4,26 30 Rom. 8,24sq. 


4 autem] enim H 10 seorsum RB ed. Arg.v 1 commemora- 
turum JH! 21 quae sup.l. V resurr.] generationis e 23 spes 
om.e quidsp.VFFG-7'Babprv quid et sp. RA~'e (cf. 1441,19) 


DE CIVITATE DEI L. XV. 18. 97 


altitudine sacramenti? Numquid enim Abel non speravit 
invocare nomen Domini Dei, cuius sacrificium scriptura 
tam acceptum Deo fuisse commemorat? Numquid ipse 
Seth non speravit invocare nomen Domini Dei, de quo 
dictum est: Suscitavit enim mihi Deus semen aliud pro 
Abel? Cur ergo huic proprie tribuitur, quod piorum 
omnium intellegitur esse commune, nisi quia oportebat in 
eo, qui de patre generationum in meliorem partem, hoc 
est supernae civitatis, separatarum, primus commemoratur 
exortus, praefigurari hominem, id est hominum societatem, 10 
quae non secundum hominem in re felicitatis terrenae, 
sed secundum Deum vivit in spe felicitatis aeternae? 
Nec dictum est: „Hic speravit in Dominum Deum“, aut: 
„Hic invocavit nomen Domini Dei“, sed: Speravit, in- 
quit, invocare nomen Domini Dei. Quid sibi hoc vult 15 
Speravit invocare, misi quia prophetia est exorturum 
populum, qui secundum electionem gratiae invocaret no- 
men Domini Dei? Hoc est, quod per alium prophetam 
dictum apostolus de hoc populo intellegit ad Dei gratiam 
pertinente: Æt erit, omnis qui invocaverit nomen Domini 20 
salvus erit. Hoc ipsum enim quod dicitur: Æt nominavit 
nomen eius Enos, quod interpretatur homo, ac deinde 
additur: Hic speravit invocare nomen Domini Dei, satis 
ostenditur, quod non in se ipso spem ponere debeat 
homo; maledictus enim omnis (sicut alibi legitur), qui 25 
spem suam ponit in homine, ac per hoc nec in se, ut 
sit civis alterius civitatis, quae non secundum filium Cain 
dedicatur hoc tempore, id est mortalis huius saeculi labente 
transcursu, sed in illa inmortalitate beatitudinis sempiternae. 

CaPvT XIX. 


De significatione, quae in Enoch translatione 
monstratur. 


Nam et ista propago, cuius est pater Seth, in ea 
generatione habet dedicationis nomen, quae septima est 
ex Adam adnumerato Adam. Septimus enim ab illo natus 
est Enoch, quod interpretatur dedicatio. Sed ipse est 
ille translatus, quoniam placuit Deo, et insigni numero in 
ordine generationum, quo sabbatum consecratum est, se- 
ptimo scilicet ab Adam. Ab ipso autem patre istarum 
generationum, quae discernuntur a progenie Cain, id est 
a Seth, sextus est; quoto die factus est homo et con- 
summavit Deus omnia opera sua. Sed huius Enoch trans- 
latio nostrae dedicationis est praefigurata dilatio. Quae 
quidem iam facta est in Christo capite nostro, qui sic 
resurrexit, ut non moriatur ulterius, sed etiam ipse trans- 
latus est; restat autem altera dedicatio universae domus, 
cuius ipse Christus est fundamentum, quae differtur in 
finem, quando erit omnium resurrectio non moriturorum 
amplius. Sive autem domus Dei dicatur sive templum 
Dei sive civitas Dei, id ipsum est nec abhorret a Latini 
eloquii consuetudine. Nam et Vergilius imperiosissimam 
civitatem domum appellat Assaraci, Romanos volens intel- 
legi, qui de Assaraco per Troianos originem ducunt; et 
domum Aeneae eosdem ipsos, quia eo duce Troiani cum 
Italiam venissent ab eis condita est Roma.  Imitatus nam- 
que est poeta ille litteras sacras, in quibus dicitur domus 
Jacob iam ingens populus Hebraeorum. 

CaPuT XX. 


De eo, quod Cain successio in octo ab Adam generatio- 
nes clauditur, et in posteris ab eodem patre Adam Noe 
decimus invenitur. 


Dicet aliquis: „Si hoc intendebat scriptor huius hi- 
storiae in commemorandis generationibus ex Adam per 
filium eius Seth, ut per illas perveniret ad Noe, sub quo 
factum est diluvium, a quo rursus contexeretur ordo na- 
scentium, quo perveniret ad Abraham, a quo Matthaeus 
evangelista incipit generationes, quibus ad Christum per- 
venit aeternum regem civitatis Dei: quid intendebat in 
generationibus ex Cain et quo eas perducere volebat?“ 
Respondetur: Usque ad diluvium, quo totum illud genus 
terrenae civitatis absumptum est, sed reparatum est ex 
filiis Noe. Neque enim deesse poterit haec terrena civi- 
tas societasque hominum secundum hominem viventium 
usque ad huius saeculi finem, de quo Dominus ait: Filii 
saeculi huius generant et generantur. Civitatem vero 
Dei peregrinantem in hoc saeculo regeneratio perducit ad 
allerum saeculum, cuius filii nec generant nec generantur. 
Hic ergo generari et generare civitati utrique commune 
est; quamvis Dei civitas habeat etiam hic multa civium 
milia, quae ab opere generandi se abstineant; sed habet 
etiam illa ex imitatione quadam, licet errantium. Ad eam 
namque pertinent etiam, qui deviantes ab huius (ide di- 
versas haereses condiderunt; secundum hominem quippe 
vivunt, non secundum Deum. Et Indorum gymnosophistae, 
qui nudi perhibentur philosophari in solitudinibus Indiae, 
cives eius sunt, et a generando se cohibent. Non est 

enim hoc bonum, nisi cum fit secundum fidem summi 
boni, qui Deus est. Hoc tamen nemo fecisse ante dilu- 
vium reperitur; quando quidem etiam ipse Enoch septi- 
mus ab Adam, qui translatus refertur esse, non mortuus, 
5 genuit filios et filias antequam transferretur; in quibus 
fuit Mathusalam, per quem generationum memorandarum 
ordo transcurrit. 
Cur ergo tanta paucitas successionum commemora- 
tur in generationibus ex Cain, si eas usque ad diluvium 
10 perduci oportebat, nec erat diuturna aetas praeveniens 
pubertatem, quae centum vel amplius annos vacaret a 
fetibus? Nam si non intendebat auctor libri huius ali- 
quem, ad quem necessario perduceret seriem generatio- 
num, sicut in illis, quae veniunt de semine Seth, inten- 
15 debat pervenire ad Noe, a quo rursus ordo necessarius 
sequeretur: quid opus erat praetermittere primogenitos 
filios, ut perveniretur ad Lamech, in cuius filiis finitur 
illa contextio, octava generatione scilicet ex Adam, septi- 
ma ex Cain, quasi esset inde aliquid deinceps conecten- 
20 dum, unde perveniretur vel ad lsraeliticum populum, in 
quo caelesti civitati etiam terrena Hierusalem figuram 
propheticam praebuit, vel ad Christum secundum carnem, 
qui est super omnia Deus benedictus in saecula, super- 
nae Hierusalem fabricator atque regnator, cum tota pro- 
25 genies Cain diluvio sit deleta? Unde videri potest in 
eodem ordine generationum primogenitos fuisse comme- 
moratos. Cur ergo tam pauci sunt? Non enim usque 
ad diluvium tot esse potuerunt, non vacantibus usque ad 
centenariam pubertatem patribus ab officio generandi, si 
30 non erat tunc proportione longaevitatis illius etiam sera 
pubertas. Ut enim peraeque triginta annorum fuerint, 
cum filios generare coeperunt, octiens triceni (quoniam 
octo sunt generationes cum Adam et cum eis quos genuit 

Lamech) ducenti et quadraginta sunt anni: num itaque 
toto deinde tempore usque ad diluvium non generaverunt? 
Qua tandem causa, qui haec scripsit, generationes com- 
memorare noluit quae sequuntur? Nam ex Adam usque 
ad diluvium conputantur anni secundum codices nostros 
duo milia ducenti sexaginta duo; secundum Hebraeos 
autem mille sescenti quinquaginta sex. Ut ergo istum 
numerum minorem credamus esse veriorem, de mille ses- 
centis quinquaginta sex annis ducenti quadraginta detra- 
hantur: numquid credibile est per mille quadringentos, et 
quod excurrit, annos, qui restant usque diluvium. pro- 
geniem Cain a generationibus vacare potuisse? 

Sed qui ex hoc movetur, meminerit, cum quaererem, 
quo modo credendum sit antiquos illos homines per tam 
multos annos a gignendis filiis cessare potuisse, duobus 
modis istam solutam esse quaestionem: aut de sera puber- 
tate, proportione tam longae vitae, aut de filiis qui com- 
memorantur in generationibus, quod non fuerint primo- 
geniti, sed hi, per quos ad eum, quem intendebat auctor 
libri, poterat perveniri, sicut ad Noe in generationibus 
Seth. Proinde in generationibus Cain, si non occurrit 
qui deberet intendi, ad quem praetermissis primogenitis 
per eos, qui commemorati sunt, perveniri oportebat, sera 
pubertas intellegenda restabit, ut aliquanto post centum 
annos puberes habilesque ad gignendum facti fuerint, ut 
ordo generationum per primogenitos curreret et usque 
diluvium ad numerum annorum tantae quantitatis occur- 
reret. Quamvis fieri possit, ut propter aliquam secretio- 
rem causam, quae me latet, usque ad Lamech et eius 
filios generationum  perveniente contextu commendaretur 
haec civitas, quam dicimus esse terrenam, ac deinde ces- 
saret scriptor libri commemorare ceteras, quae usque ad 
diluvium esse potuerunt. Potest et illa esse causa, cur 

non ordo generationum per primogenitos duceretur, ut 
necesse non sit in illis hominibus tam seram credere pu- 
bertatem, quod scilicet eadem civitas, quam Cain in 
nomine Enoch filii sui condidit, longe lateque regnare 

5 potuerit et reges habere non simul plures, sed suis aeta- 
tibus singulos, quos genuissent sibi successuros quicum- 
que regnassent. Horum regum primus esse potuit ipse 
Cain, secundus filius eius Enoch, in cuius nomine, ubi 
regnaretur, condita est civitas; tertius Gaidad, quem ge- 

10 nuit Enoch; quartus Mevia, quem genuit Gaidad; quintus 
Mathusael, quem genuit Mevia; sextus Lamech, quem ge- 
nuit Mathusael, qui est septimus ab Adam per Cain. Non 
autem erat consequens, ut primogeniti regum regnantibus 
succederent patribus, sed quos regnandi meritum propter 

15 virtutem terrenae utilem civitati vel sors aliqua reperiret, 
vel ille potissimum succederet patri hereditario quodam 
iure regnandi, quem prae ceteris filiis dilexisset. Potuit 
autem vivente adhuc Lamech atque regnante fieri dilu- 
vium, ut ipsum cum aliis omnibus hominibus, exceptis 

20 qui in arca fuerunt, quem perderet inveniret. Neque 
enim mirandum est, si varia quantitate numerositatis an- 
norum interposita per tam longam aetatem ab Adam usque 
diluvium non aequalis numeri generationes habuit utraque 
progenies, sed per Cain septem, per Seth autem decem; 

25 septimus est enim, ut iam dixi, ab Adam Lamech, deci- 
mus Noe; et ideo non unus filius Lamech, sicut in ceteris 
superius, sed plures commemorati sunt, quia incertum 
erat quis ei fuisset mortuo successurus, si regnandi tem- 
pus inter ipsum et diluvium remansisset. 

30 Sed quoquo modo se habeat sive per primogenitos 
sive per reges ex Cain generationum ordo decurrens, illud 
mihi nullo pacto praetereundum silentio videtur, quod, 
cum Lamech septimus ab Adam fuisset inventus, tot eius 

adnumerati sunt filii, donec undenarius numerus implere- 
tur, quo significatur peccatum.  Adduntur enim tres filii 
et una filia.  Uxores autem aliud possunt significare, non 
hoc quod nunc commendandum videtur. Nunc enim de 
generationibus loquimur; illae vero unde sint genitae, ta- 
citum est. Quoniam ergo lex denario numero praedica- 
tur, unde est memorabilis ille decalogus, profecto numerus 
undenarius, quoniam transgreditur denarium, transgres- 
sionem legis ac per hoc peccatum significat. Hinc est 
quod in tabernaculo testimonii, quod erat in itinere po- 
puli Dei velut templum ambulatorium, undecim vela cili- 
cina fieri praecepta sunt. Jn cilicio quippe recordatio est 
peccatorum propter haedos ad sinistram futuros; quod 
confitentes in cilicio prosternimur tamquam dicentes quod 
in psalmo scriptum est: Et peccatum meum ante me est 
semper. Progenies ergo ex Adam per Cain sceleratum 
undenario numero finitur, quo peccatum significatur; et 
ipse numerus femina clauditur, a quo sexu initium factum 
est peccati, per quod omnes morimur. Commissum est 
autem, ut et voluptas carnis, quae spiritui resisteret, se- 
queretur. Nam et ipsa filia Lamech Noemma voluptas 
interpretatur. Per Seth autem ab Adam usque ad Noe 
denarius insinuatur legitimus numerus. Cui Noe tres ad- 
iciuntur filii, unde uno lapso duo benedicuntur a patre, 
ut remoto reprobo et probatis filiis ad numerum additis 
etiam duodenarius numerus intimetur, qui et in patriar- 
charum et in apostolerum numero insignis est, propter 
septenarii partes alteram per alteram multiplicatas. Nam 
ter quaterni vel quater terni ipsum faciunt. His ita se 
habentibus video considerandum et commemorandum, ista 
utraque progenies, quae distinctis generationibus duas in- 
sinuat civitates, unam terrigenarum, alteram regenera- 
torum, quo modo postea sic commixta fuerit atque con- 

fusa, ut universum genus humanum exceptis octo homi- 
nibus diluvio perire mereretur. 


Carur XXI. 


Qua ratione commemorato Enoch, qui fuit filius Cain, 

5 totius generationis eius usque ad diluvium sit continuata 

narratio; commemorato autem Enos, qui fuit filius Seth, 
ad conditionis humanae principium sit reditum. 


Primo autem intuendum est, quem ad modum, cum 

ex Cain generationes enumerarentur, commemorato ante 
10 ceteros posteros eius illo, in cuius nomine condita est 
civitas, id est Enoch, contexti sunt ceteri usque ad illum 
finem, de quo locutus sum, donec illud genus atque uni- 
versa propago diluvio deleretur; cum vero filius Seth 
unus commemoratus fuisset Enos, nondum usque ad di- 
15 luvium additis ceteris articulus quidam interponitur et 
dicitur: Hic liber nativitatis hominum, qua die fecit Deus 
Adam, ad imaginem Dei fecit illum. | Masculum et fe- 
minam fecit illos, et benedixit illos, et cognominavit nomen 
eorum Adam, qua die fecit illos. Quod mihi videtur ad 
20 hoc interpositum, ut hinc rursus inciperet ab ipso Adam 
dinumeratio temporum, quam noluit facere, qui haec scri- 
psit, in civitate terrena; tamquam eam Deus sic comme- 
moraret, ut non conputaret. Sed quare hinc reditur ad 
istam recapitulationem, postea quam commemoratus est 
25 filius Seth, homo qui speravit invocare nomen Domini 
Dei, nisi quia sic oportebat istas duas proponere civitates, 
unam per homicidam usque ad homicidam (nam et La- 
mech duabus uxoribus suis se perpetrasse homicidium 
confitetur), alteram per eum, qui speravit invocare nomen 

Domini Dei? Hoc est quippe in hoc mundo peregrinan- 
tis civitatis Dei totum atque summum in hac mortalitate 
negotium, quod per unum hominem, quem sane occisi 
resurrectio genuit, commendandum fuit. Homo quippe 
ille unus totius supernae civitatis est unitas, nondum 
quidem conpleta, sed praemissa ista prophetica praefigura- 
tione conplenda. Filius ergo Cain, hoc est filius posses- 
sionis, (cuius nisi terrenae?) habeat nomen in civitate 
terrena, quia in eius nomine condita est. De his est 
enim, de quibus cantatur in psalmo: /nvocabunt nomina 
eorum in terris ipsorum; propter quod sequitur eos quod 
in alio psalmo scriptum est: Domine, in civitate tua 
imaginem eorum ad nihilum rediges. Filius autem Seth, 
hoc est filius resurrectionis, speret invocare nomen Domini 
Dei; eam quippe societatem hominum praefigurat quae 
dicit: Ego autem sicut oliva fructifera in domo Dei spe- 
ravi in misericordia Dei; vanas autem glorias famosi in 
terra nominis non requirat; beatus est enim vir, cuius 
est nomen Domini spes eius, et non respexit in vanitates 
et insanias mendaces. Propositis itaque duabus civitati- 
bus, una in re huius saeculi, altera in spe Dei, tamquam 
ex communi, quae aperta est in Adam, ianua mortalitatis 
egressis, ut procurrant et excurrant ad discretos proprios 
ac debitos fines, incipit dinumeratio temporum; in qua et 
aliae generationes adiciuntur, facta recapitulatione ex Adam, 
ex cuius origine damnata, veluti massa una meritae damna- 
tioni tradita, facit Deus alia in contumeliam vasa irae, 
alia in honorem vasa misericordiae, illis reddens quod 
debetur in poena, istis donans quod non debetur in gra- 
tia; ut ex ipsa etiam conparatione vasorum irae superna 
civitas discat, quae peregrinatur in terris, non fidere li- 

bertate arbitrii sui, sed speret invocare nomen Domini 
Dei. Quoniam voluntas in natura, quae facta est bona 
a Deo bono, sed mutabilis ab inmutabili, quia ex nihilo, 
et a bono potest declinare, ut faciat malum, quod fit li- 

5 bero arbitrio, et a malo, ut faciat bonum, quod non fit 
sine divino adiutorio. 


Carur XXII. 


De lapsu filiorum Dei alienigenarum mulierum amore 
captorum, unde et omnes exceptis octo hominibus 
10 diluvio perire meruerunt. 


Hoc itaque libero voluntatis arbitrio genere humano 
progrediente atque crescente facta est permixtio et in- 
iquitate participata quaedam utriusque confusio civitatis. 
Quod malum a sexu femineo causam rursus invenit; non 

15 quidem illo modo quo ab initio (non enim cuiusquam 
etiam tunc fallacia seductae illae feminae persuaserunt 
peccatum viris); sed ab iuitio quae pravis moribus fuerant 
in terrena civitate, id est in terrigenarum societate, ama- 
tae sunt a filiis Dei, civibus scilicet peregrinantis in hoc 

20 saeculo alterius civitatis, propter pulchritudinem corporis. 
Quod bonum Dei quidem donum est; sed propterea id 
largitur etiam malis, ne magnum bonum videatur bonis. 
Deserio itaque bono magno et bonorum proprio lapsus 
est factus ad bonum minimum, non bonis proprium, sed 

25 bonis malisque commune; ac sic filii Dei filiarum homi- 
num amore sunt capti, atque ut eis coniugibus frueren- 
tur, in mores societalis terrigenae defluxerunt, deserta 
pietate, quam in sancta societate servabant. Sic enim 
corporis pulchritudo, a Deo quidem factum, sed temporale 

30 carnale infimum bonum, male amatur postposito Deo, ae- 
terno interno sempiterno bono, quem ad modum iustitia 

deserta et aurum amatur ab avaris, nullo peccato auri, 
sed hominis. lta se habet omnis creatura. Cum enim 
bona sit, et bene amari potest et male: bene scilicet or- 
dine custodito, male ordine perturbato. Quod in laude 
quadam cerei breviter versibus dixi: 


Haec tua sunt, bona sunt, quia tu bonus ista creasti. 
Nil nostrum est in eis, nisi quod peccamus amantes 
Ordine neglecto pro te, quod conditur abs te. 


Creator autem si veraciter ametur, hoc est si ipse, non 
aliud pro illo quod non est ipse, ametur, male amari non 
potest. Nam et amor ipse ordinate amandus est, quo 
bene amatur quod amandum est, ut sit in nobis virtus 
qua vivitur bene. Unde mihi videtur, quod definitio bre- 
vis et vera virtutis ordo est amoris; propter quod in 
sancto cantico canticorum cantat sponsa Christi, civitas 
Dei: Ordinate in me caritatem. Huius igitur caritatis, 
hoc est dilectionis et amoris, ordine perturbato Deum filii 
Dei neglexerunt et filias hominum dilexerunt. Quibus 
duobus nominibus satis civitas utraque discernitur. Neque 
enim et illi non erant filii hominum per naturam; sed 
aliud nomen coeperant habere per gratiam. Nam in ea- 
dem scriptura, ubi dicti sunt dilexisse filias hominum filii 
Dei, idem dicti sunt etiam angeli Dei. Unde illos multi 
putant non homines fuisse, sed angelos. 


CaprvuT XXIII. 


4n credendum sit angelos substantiae spiritalis amore 
speciosarum mulierum captos earundem inisse con- 
iugia, ex quibus gigantes sint creati. 


Quam quaestionem nos transeunter commemoratam 
in tertio huius operis libro reliquimus insolutam, utrum 

possint angeli, cum spiritus sint, corporaliter coire cum 
feminis. Scriptum est enim: Qui facit angelos suos 
spiritus, id est eos, qui natura spiritus sunt, facit esse 
angelos suos, iniungendo eis officium nuntiandi. Qui enim 
ö Graece dicitur &»ysiog, quod nomen Latina declinatione 
angelus perhibetur, Latina lingua nuntius interpretatur. 
Sed utrum eorum corpora consequenter adiunxerit di- 
cendo: Et ministros suos ignem ardentem, an quod cari- 
tate tamquam igne spiritali fervere debeaut ministri eius, 
10 ambiguum est. Apparuisse tamen hominibus angelos in 
talibus corporibus, ut non solum videri, verum etiam 
tangi possent, eadem veracissima scriptura testatur. Et 
quoniam creberrima fama est multique se expertos vel 
ab eis, qui experti essent, de quorum fide dubitandum 
15 non esset, audisse confirmant, Siivanos et Panes, quos 
vulgo incubos vocant, inprobos saepe extitisse mulieribus 
et earum appelisse ac peregisse concubitum; et quosdam 
daemones, quos Dusios Galli nuncupant, adsidue hanc in- 
munditiam et temptare et efficere, plures talesque ad- 
20 severant, ut hoc negare inpudentiae videatur: non hinc ali- 
quid audeo definire, utrum aliqui spiritus elemento aerio 
corporati (nam hoc elementum etiam cum agitatur flabello 
sensu corporis tactuque sentitur) possint hanc etiam pati 
libidinem, ut, quo modo possunt, sentientibus feminis 
25 misceantur. Dei tamen angelos sanctos nullo modo illo 
tempore sic labi potuisse crediderim; nec de his dixisse 
apostolum Petrum: Si enim Deus angelis peccantibus non 
pepercit, sed carceribus caliginis inferi retrudens tradi- 
dit in iudicio puniendos reservari; sed potius de illis, 
30 qui primum apostatantes a Deo cum zabulo suo principe 
ceciderunt, qui primum hominem per invidiam serpentina 

fraude deiecit. Angelos autem fuisse etiam Dei homines 
nuncupatos eadem scriptura sancta locupletissima testis 
est. Nam et de lohanne scriptum est: Ecce mitto an- 
gelum meum ante faciem tuam, qui praeparabit viam 
tuam, et Malachiel propheta propria quadam, id est pro- 5 
prie sibi inpertita gratia dictus est augelus. 

Verum hoc movet quosdam, quod ex illis, qui dicti 
sunt angeli Dei, et ex mulieribus, quas amaverunt, non 
quasi homines generis nostri, sed gigantes legimus esse 
natos. Quasi vero corpora hominum modum nostrum 10 
longe excedentia, quod etiam supra commemoravi, non 
etiam nostris temporibus nata sunt. Nonne ante paucos 
annos, cum Romanae urbis quod a Goihis factum est ad- 
propinquaret excidium, Romae fuit femina cum suo patre 
et sua matre, quae corpore quodam modo giganteo longe 15 
ceteris praemineret? Ad quam visendam mirabilis fiebat 
usquequaque concursus. Et hoc erat maxime admirationi, 
quod ambo parentes eius nec saltem tam longi homines 
erant, quam longissimos videre consuevimus.  Potuerunt 
igitur gigantes nasci, et prius quam filii Dei, qui et an- 20 
geli Dei dicti sunt, filiabus hominum, hoc est secundum 
hominem viventium, miscerentur; filii scilicet Seth filiis 
Cain. Nam et canonica scriptura sic loquitur, in quo 
libro haec legimus, cuius verba ista sunt: Æt factum est, 
postquam coeperunt homines multi fieri super terram, et 25 
filiae natae sunt ilis; videntes autem angeli Dei filias 
hominum, quia bonae sunt, sumpserunt sibi uxores ex 
omnibus quas elegerunt. Et dixit Dominus Deus: Non 
permanebit spiritus meus in hominibus his in aeternum, 
propter quod caro sunt. Erunt autem dies eorum cen- 30 
tum viginti anni. Gigantes autem erant super terram in 

diebus illis et post illud, cum intrarent filii Dei ad filias 
hominum, et generabant sibi; illi erant gigantes a sae- 
culo homines nominati. Haec libri verba divini satis in- 
dicant iam illis diebus fuisse gigantes super terram, quando 
5 filii Dei acceperunt uxores filias hominum, cum eas ama- 
rent bonas, id est pulchras. Consuetudo quippe scri- 
pturae huius est, etiam speciosos corpore bonos vocare. 
Sed et postquam hoc factum est, nati sunt gigantes. Sic 
enim ait: Gigantes autem erant super terram in diebus 
10 ¿llis et post illud, cum intrarent filii Dei ad filias homi- 
num. Ergo et ante in illis diebus et post illud. Quod 
autem ait: Et generabant sibi, satis ostendit, quod prius, 
antequam sic caderent filii Dei, Deo generabant, non 
sibi, id est non dominante libidine coeundi, sed ser- 
15 viente officio propagandi; non familiam fastus sui, sed 
cives civitatis Dei, quibus adnuntiarent tamquam angeli 
Dei, ut ponerent in Deo spem suam, similes illius, qui 
natus est de Seth, filius resurrectionis, et speravit invo- 
care nomen Domini Dei; in qua spe essent cum suis 
20 posteris coheredes aeternorum bonorum et sub Deo patre 
fratres filiorum. 

Non autem illos ita fuisse angelos Dei, ut homines 
non essent, sicut quidam putant, sed homines procul 
dubio fuisse, scriptura ipsa sine ulla ambiguitate declarat. 

25 Cum enim praemissum esset, quod videntes angeli Dei 
filias hominum, quia bonae sunt, sumpserunt sib uxores 
ex omnibus quas elegerunt, mox adiunctum est: Et dixit 
Dominus Deus: Non permanebit spiritus meus in homini- 
bus his in aeternum, propter quod caro sunt. Spiritu 

30 Dei quippe fuerant facti angeli Dei et filii Dei, sed decli- 
nando ad inferiora dicuntur homines nomine naturae, non 
gratiae; dicuntur et caro desertores spiritus et deserendo 
deserti. Et septuaginta quidem interpretes et angelos Dei 

8 Gen. 6,18qq. 17 Ps. 17,71 
8 hoc postq. B hoc om.a 11 erant ergo ete in illis VF 
GBHabepv ilis RAr (cf. d) 14 dom. sibilib. Be 24 ipsa om. 


V'H 27 elegerant G7 Bv (cf. 109,29) 29 sps di RH 30 dei! 
om.B quippedeiHav fueruntB angeliom.e 31hom. dic. Bv 


DE CIVITATE DEI L. XV. C. ?3. 111 


dixerunt istos et filios Dei; quod quidem non omnes co- 
dices habent, nam quidam nisi filios Dei non habent. 
Aquila autem, quem interpretem Iudaei ceteris anteponunt, 
non angelos Dei, nec filios Dei, sed filios deorum inter- 
pretatus est. Utrumque autem verum est. Nam et filii 
Dei erant, sub quo patre suorum patrum etiam fratres 
erant; et (ilii deorum, quoniam diis geniti erant, cum 
quibus et ipsi dii erant iuxta illud psalmi: £go dixi: Dii 
estis et filii Excelsi omnes. Merito enim creduntnr sept.a- 
ginta interpretes accepisse propheticum spiritum, ut, si 
quid eius auctoritate mutarent atque aliter quam erat 
quod interpretabantur dicerent, neque hoc divinitus dictum 
esse dubilaretur. Quamvis hoc in Hebraeo esse perhibeatur 
ambiguum, ut et filii Dei et filii deorum posset interpretari. 


Omittamus igitur earum scripturarum fabulas, quae 
apocryphae nuncupantur, eo quod earum occulta origo 
non claruit patribus, a quibus usque ad nos auctoritas 
veracium scripturarum certissima et notissima successione 
pervenit. In his autem apocryphis etsi invenitur aliqua 
veritas, tamen propter multa falsa nulla est canonica au- 
ctoritas. Scripsisse quidem nonnulla divine illum Enoch, 
septimum ab Adam, negare non possumus, cum hoc in 
epistula canonica Iudas apostolus dicat. Sed non frustra 
non sunt in eo canone scripturarum, qui servabatur in 
templo Hebraei populi succedentium diligentia sacerdotum, 
nisi quia ob antiquitatem suspectae fidei iudicata sunt, 
nec utrum haec essent, quae ille scripsisset, poterat in- 
veniri, non talibus proferentibus, qui ea per seriem suc- 
cessionis reperirentur rite servasse. Unde illa, quae sub 
eius nomine proferuntur et continent istas de gigantibus 
fabulas, quod non habuerint homines patres, recte a pru- 


9 Ps. 81,6 23 V. 14 


1 quos e! 7 et— gen. erant om. Hp dis V'R!b?e de his A 
diis Fr dii &b! ed. Arg. a dis R? a diis Bv 12 esse dict. v; esse 
om. V! 14 posset FGBHaeprv possent RAb! ed. Arg. possint 
Fb?  16(19) apocrys. V! 21 diuine F diuinae J'RAer diuina 
GBHabpv enoch ill.Bv 24 eo sup.l. V 27 scripsisset (-sse e*) 
perhibeture 28 eam F?!H 29 rite repper. rite J^ 


26 


30 


10 


15 


20 


25 


112 S. AUGUSTINI 


dentibus iudicantur non ipsius esse credenda; sicut multa 
sub nominibus et aliorum prophetarum et recentiora sub 
nominibus apostolorum ab haereticis proferuntur, quae 
omnia nomine apocryphorum ab auctoritate canonica dili- 
genti examinatione remota sunt. gitur secundum scri- 
pturas canonicas Hebraeas atque Christianas multos gigantes 
ante diluvium fuisse non dubium est, et hos fuisse cives 
terrigenae societatis hominum; Dei autem filios, qui secun- 
dum carnem de Seth propagati sunt, in hanc societatem 
deserta iustitia declinasse. Nec mirandum est, quod etiam 
de ipsis gigantes nasci potuerunt. Neque enim omnes 
gigantes, sed magis multi utique tunc fuerunt, quam post 
diluvium temporibus ceteris. Quos propterea creare pla- 
cuit Creatori, ut etiam hinc ostenderetur non solum pul- 
chritudines, verum etiam magnitudines et fortitudines 
corporum non magni pendendas esse sapienti, qui spiri- 
talibus atque inmortalibus longe melioribus atque firmiori- 
bus et bonorum propriis, non bonorum malorumque com- 
munibus beatificatur bonis. Quam rem alius propheta 
commendans ait: Ibi fuerunt gigantes illi nominati, qui 
ab initio fuerunt staturosi, scientes proelium. Non hos 
elegit Dominus, nec viam scientiae dedit illis; sed inter- 
derunt, quia non habuerunt sapientiam, perierunt pro- 
pler inconsiderantiam. 


Carur XXIV. 


Quo modo intellegendum sit, quod de eis, qui diluvio 
perdendi erant, Dominus dixerit: Erunt dies 
eorum centum viginti anni. 


Quod autem dixit Deus: Erunt dies eorum centum 


80 viginti anni, non sic accipiendum est, quasi praenuntia- 
dui Acidi E albae dixisset: a. bos. aient cela 

tum sit post haec homines centum viginti annos vivendo 
non transgredi, cum et post diluvium etiam quingentos 
excessisse inveniamus; sed intellegendum est hoc Deum 
dixisse, cum circa finem quingentorum annorum esset 
Noe, id est quadringentos octoginta vitae annos ageret, 
quos more suo scriptura quingentos vocat, nomine totius 
maximam partem plerumque significans; sescentensimo 
quippe anno vitae Noe, secundo mense factum est dilu- 
vium; ac sic centum viginti anni praedicti sunt futuri 
vitae hominum  periturorum, quibus transactis diluvio 
delerentur. Nec frustra creditur sic factum esse dilu- 
vium, iam non inventis in terra qui non erant digni tali 
morte defungi, qua in impios vindicattüm est; non quo 
quicquam bonis quandoque morituris tale genus mortis 
faciat aliquid, quod eis possit obesse post mortem; verum 
tamen nullus eorum diluvio mortuus est, quos de semine 
Seth propagatos sancta scriptura commemorat. Sic autem 
divinitus diluvii causa narratur: Videns, inquit, Dominus 
Deus, quia multiplicatae sunt malitiae hominum super 
terram, et omnis quisque cogitat in corde suo diligenter 
super maligna omnes dies, et cogitavit Deus, quia fecit 
hominem super terram, et recogitavit, et dixit Deus: 
Deleam hominem, quem feci, a facie terrae, ab homine 
usque ad pecus et a repentibus usque ad volatilia caeli, 
quia iratus sum, quoniam feci eos. 


CaprvuT XXV. 


De ira Dei, quae incommutabilem tranquillitatem nulla 
inflammatione perturbat. 


Ira Dei non perturbatio animi eius est, sed iudicium 
quo inrogatur poena peccato. Cogitatio vero eius et re- 

cogitatio mutandarum rerum est inmutabilis ratio. Neque 
enim sicut hominem, ita Deum cuiusquam facti sui pae- 
nitet, cuius est de omnibus omnino rebus tam fixa sen- 
tentia quam certa praescientia. Sed si non utatur scri- 
ptura talibus verbis, non se quodam modo familiarius in- 
sinuabit omni generi hominum, quibus vult esse consul- 
tum, ut et perterreat superbientes et excitet neglegentes, 
et exerceat quaerentes et alat intellegentes; quod non fa- 
ceret, si non se prius inchnaret et quodam modo descen- 
deret ad iacentes. Quod autem etiam interitum omnium 
animalium terrenorum volatiliumque denuntiat: magnitu- 
dinem futurae cladis effatur, non animantibus rationis ex- 
pertibus, tamquam et ipsa peccaverint, minatur exitium. 


CaAPvT XXVI. 


Quod arca, quam Noe iussus est facere, in omnibus 
Christum ecclesiamque significet. 


Iam vero quod Noe homini iusto et, sicut de illo 
scriptura veridica loquitur, in sua generatione perfecto 
(non utique sicut perficiendi sunt cives civitatis Dei in 
illa inmortalitate, qua aequabuntur angelis Dei, sed sicut 
esse possunt in hac peregrinatione perfecti) imperat Deus, 
ut arcam faciat, in qua cum suis, id est uxore, filiis et 
nuribus, et cum animalibus, quae ad illum ex Dei prae- 
cepto in arcam ingressa sunt, liberaretur a diluvii vasti- 
tate: procul dubio figura est peregrinantis in hoc saeculo 
civitatis Dei, hoc est ecclesiae, quae fit salva per lignum, 
in quo pependit mediator Dei et hominum, homo Christus 
lesus. Nam et mensurae ipsae longitudinis et altitudinis 
et latitudinis eius significant corpus humanum, in cuius 
veritate ad homines praenuntiatus est venturus et venit. 

Humani quippe corporis longitudo a vertice usque ad 
vestigia sexiens tantum habet quam latitudo, quae est ab 
uno latere ad alterum latus, et deciens tantum quam alti- 
tudo, cuius altitudinis mensura est in latere a dorso ad 
ventrem; velut si iacentem hominem metiaris supinum 
seu pronum, sexiens tantum longus est a capite ad pedes, 
quam latus a dextra in sinistram vel a sinistra in dextram, 
et deciens, quam altus a terra. Unde facta est arca tre- 
centorum in longitudine cubitorum et quinquaginta in la- 
titudine et triginta in altitudine. Et quod ostium in 
latere accepit, profecto illud est vulnus, quando latus cru- 
cifixi lancea perforatum est; hac quippe ad illum venien- 
tes ingrediuntur, quia inde sacramenta manarunt, quibus 
credentes initiantur. Et quod de lignis quadratis fieri iubetur, 


5 


10 


undique stabilem vitam sanctorum significat; quacumque enim 15. 


verteris quadratum, stabit; et cetera, quae in eiusdem arcae 
constructione dicuntur, ecclesiasticarum signa sunt rerum. 

Sed ea nunc persequi longum est; et hoc iam feci- 
mus in opere, quod adversus Faustum Manichaeum scrip- 
simus, negantem in Hebraeorum libris aliquid de Christo 
esse prophetatum. Et fieri quidem potest, ut et nobis 
quispiam et alius alio exponat haec aptius, dum tamen 
ea, quae dicuntur, ad hanc de qua loquimur Dei civita- 
tem in hoc saeculo maligno tamquam in diluvio peregri- 
nantem omnia referantur, si ab eius sensu, qui ista 
conscripsit, non vult longe aberrare, qui exponit. Exempli 
gratia, velut si quispiam, quod hic scriptum est: Znferiora 
bicamerata et tricamerata facies eam, non quod ego in 
illo opere dixi velit intellegi, quia ex omnibus gentibus 
ecclesia congregatur, bicameratam dictam propter duo 
genera hominum, circumcisionem scilicet. et praeputium, 
quos apostolus et alio modo dicit ludaeos et Grae- 

cos; tricameratam vero eo, quod omnes gentes de tribu. 
filiis Noe post diluvium reparatae sunt; sed aliud dicat 
aliquid, quod a fidei regula non sit alienum. Nam quo- 
niam non solas in inferioribus mansiones habere arcam 
voluit, verum etiam in superioribus (et haec dixit bica- 
merata) et in superioribus superiorum (et haec appellavit 
tricamerata), ut ab imo sursum versus tertia consurgeret 
habitatio: possunt hic intellegi et tria illa, quae commen- 
dat apostolus, fides, spes, caritas; possunt etiam multo 
convenientius tres illae ubertates evangelicae, tricena, sexa- 
gena, centena, ut in infimo habitet pudicitia coniugalis, 
supra vidualis atque hac superior virginalis, et si quid 
melius secundum fidem civitatis huius intellegi et dici 
potest. Hoc etiam de ceteris, quae hic exponenda sunt, 
dixerim, quia, etsi non uno disseruntur modo, ad unam 
tamen catholicae fidei concordiam revocanda sunt. 


CarurT XXVII. 


De arca atque diluvio nec illis esse consentiendum, qui 
solam historiam recipiunt sine allegorica significatione, 
nec illis, qui solas figuras defendunt repudiata 
historica veritate. 


Non tamen quisquam putare debet aut frustra haec 
esse conscripta, aut tantummodo rerum gestarum verita- 
tem sine ullis allegoricis significationibus hic esse quae- 
rendam, aut e contrario haec omnino gesta non esse, sed 
solas esse verborum figuras, aut quidquid illud est nequa- 
quam ad prophetiam ecclesiae pertinere. Quis enim nisi 
mente perversus inaniter scriptos esse contendat libros 
per annorum milia tanta religione et tam ordinatae suc- 
cessionis observantia custoditos. aut solas res gestas illic 

intuendas, ubi certe, ut alia omittam, si numerositas ani- 
malium cogebat arcae tantam fieri magnitudinem, in- 
munda bina et munda septena intromitti animalia quid 
cogebat, cum aequalis numeri possent utraque servari? 
Aut vero Deus, qui propter genus reparandum servanda 
praecepit, eo modo illa, quo instituerat, restituere non 
valebat? 

Qui vero non esse gesta, sed solas rerum significan- 
darum figuras esse contendunt, primum opinantur tam 
magnum fieri non potuisse diluvium, ut altissimos montes 
quindecim cubitis aqua crescendo transcenderet, propter 
Olympi verticem montis, supra quem perhibent nubes 
non posse concrescere, quod tam sublime iam caelum sit, 
ut non ibi sit aer iste crassior, ubi venti nebulae im- 
bresque gignuntur; nec adtendunt omnium elementorum 
crassissimam terram ibi esse potuisse. An forte negant 
esse terram verticem montis? Cur igitur usque ad illa 
caeli spatia terris exaltari licuisse, et aquis exaltari non 
licuisse contendunt, cum isti mensores et pensores ele- 
mentorum aquas terris perhibeant superiores atque levio- 
res? Quid itaque rationis adferunt, quare terra gravior 
et inferior locum caeli trauquillioris invaserit per volu- 
mina tot annorum, et aqua levior ac superior permissa 
non sit hoc facere saltem ad tempns exiguum? 

Dicunt etiam non potuisse capere arcae illius quan- 
litatem animalium genera tam multa in utroque sexu, 
bina de inmundis, septena de mundis. Qui mihi viden- 
tur non conputare nisi trecenta cubita longitudinis et la- 
titudinis quinquaginta, nec cogitare aliud tantum esse in 
superioribus itemque aliud tantum in superioribus supe- 
riorum, ac per hoc ter ducia illa cubita fieri nongenta 
per centum quinquaginta. Si autem cogitemus quod Ori- 

genes non ineleganter astruxit, Moysen scilicet hominem 
Dei eruditum, sicut scriptum est, omni sapientia  Aegy- 
ptiorum, qui geometricam dilexerunt, geometrica cubita 
significare potuisse, ubi unum quantum sex nostra valere 
5 adseverant, quis non videat quantum rerum capere illa 
potuit magnitudo? Nam illud quod disputant tantae magni- 
tudinis arcam non potuisse conpingi, ineptissime calu- 
mniantur, cum sciant inmensas urbes fuisse constructas, 
nec adtendunt centum annos, quibus arca illa est fabri- 
10 cata; nisi forte lapis lapidi adhaerere potest sola calce 
coniunctus, ut murus per tot milia cireumagatur, et lignum 
ligno per suscudines, epiros, clavos, gluten bituminis non 
potest adhaerere, ut fabricetur arca non curvis, sed rectis 
lineis longe lateque porrecta, quam nullus in mare mittat 
15 conatus hominum, sed levet unda, cum venerit, naturali 
ordine ponderum, magisque divina providentia quam humana 
prudentia natantem gubernet, ne incurrat ubicumque 
naufragium. 
Quod autem scrupulosissime quaeri solet de minu- 
20 tissimis bestiolis, non solum quales sunt mures et stellio- 
nes, verum etiam quales lucustae, scarabei, muscae deni- 
que et pulices, utrum non amplioris numeri in arca illa 
fuerint, quam qui est definitus, cum hoc imperaret Deus, 
prius admonendi sunt, quos haec movent, sic accipiendum 
25 esse quod dictum est: Quae repunt super terram, ut 
necesse non fuerit conservari in arca, quae possunt in 
aquis vivere, non solum mersa, sicut pisces, verum etiam 
supernatantia, sicut multae alites. Deinde cum dicitur: 
Masculus et femina erunt, profecto intellegitur ad repa- 
80 randum genus dici; ac per hoc nec illa necesse fuerat 
ibi esse, quae possunt sine concubitu de quibusque rebus 
vel rerum corruptionibus nasci; vel si fuerunt, sicut in 

domibus esse consuerunt, sine ullo numero definito esse 
potuisse; aut si mysterium sacratissimum, quod agebatur, 
et tantae rei figura etiam veritate facti aliter non posset 
impleri, nisi ut omnia ibi certo illo numero essent, quae 
vivere in aquis natura prohibente non possent, non fuit 
ista cura illius hominis vel illorum hominum, sed divina. 
Non enim ea Noe capta intromittebat, sed venientia et 
intrantia permittebat. Ad hoc enim valet quod dictum 
est: Intrabunt ad te; non scilicet hominis actu, sed Dei 
nutu; ita sane, ut non illic fuisse credenda sint, quae 
$exu carent.  Praescriptum enim atque definitum est: 
Masculus et femina erunt. Alia sunt quippe quae de 
quibusque rebus sine concubitu ita nascuntur, ut postea 
concumbant et generent, sicut muscae; alia vero in qui- 
bus nihil sit maris et feminae, sicut apes. Ea porro quae 
sic habent sexum, ut non habeant fetum, sicut muli et 
mulae, mirum si fuerunt ibi, ac non potius parentes eorum 
ibi fuisse suffecerit, equinum videlicet atque asininum ge- 


nus; et si qua alia sunt, quae commixtione diversi gene- 


ris genus aliquod giguunt. Sed si et hoc ad mysterium 
pertinebat, ibi erant. Habet enim et hoc genus masculum 
et feminam. 

Solet etiam movere nonnullos, genera escarum, quae 
illic habere poterant animalia, quae non nisi carne vesci 
putantur, utrum praeter numerum ibi fuerint sine trans- 
gressione mandati, quae aliorum alendórum necessitas 
illic coegisset includi; an vero, quod potius est creden- 
dum, praeter carnes aliqua alimenta esse potuerunt, quae 
omnibus convenirent. Novimus enim quam mulla ani- 
malia, quibus caro cibus est, frugibus pomisque vescantur 
et maxime fico atque castaneis. Quid ergo mirum, si vir 
ille sapiens et iustus, etiam divinitus admonitus, quid 
cuique congrueret, sine carnibus aptam cuique generi ali- 

moniam praeparavit et condidit? Quid est autem, quo 
vesci non cogeret fames? aut quid non suave ac salubre 
facere posset Deus, qui etiam, ut sine cibo viverent, di- 
vina facilitate donaret, nisi ut pascerentur etiam hoc in- 
plendae figurae tanti mysterii conveniret? Non autem ad 
praefigurandam ecclesiam pertinere tam multiplicia rerum 
signa gestarum, nisi fuerit contentiosus, nemo permittitur 
opinari. am enim gentes ita ecclesiam  repleverunt, 
mundique et inmundi, donec certum veniatur ad finem, 
ita eius unitatis quadam compagine continentur, ut ex 
hoc uno manifestissimo etiam de ceteris, quae obscurius 
aliquanto dicta sunt et difficilius agnosci queunt, dubitare 
fas non sit, Quae cum ita sint, [si] nec inaniter ista 
esse conscripta putare quisquam vel durus audebit, nec 
nihil significare cum gesta sint, nec sola dicta esse signi- 
ficativa non facta, nec aliena esse ab ecclesia significanda 
probabiliter dici potest; sed magis credendum est et sa- 
pienter esse memoriae litterisque mandata, et gesta esse, 
et significare aliquid, et ipsum aliquid ad praefigurandam 
ecclesiam pertinere. lam usque ad hunc articulum per- 
ductus liber iste claudendus est, ut ambarum civitatum 
cursus, terrenae scilicet. secundum hominem viventis et 
caelestis secundum Deum, post diluvium et deinceps in 
rebus consequentibus requiratur. 


LIBER XVI 


CarvT I. 


An post diluvium a Noe usque ad Abraham aliquae 
familiae secundum Deum viventium reperiantur. 


Post diluvium procurrentis sanctae vestigia civitatis 
utrum continuata sint an intercurrentibus impietatis in- 

terrupta temporibus, ita ut nullus hominum veri unius 
Dei cultor existeret, ad liquidum scripturis loquentibus 
invenire difficile est, propterea quia in canonicis libris 
post Noe, qui cum coniuge ac tribus filiis totidemque 
nuribus suis meruit per arcam vastatione diluvii liberari, 
non invenimus usque Abraham cuiusquam pietatem evi- 
denti divino eloquio praedicatam, nisi quod Noe duos 
filios suos Sem et lapheth prophetica benedictione com- 
mendat, intuens et praevidens quod longe fuerat post 
futurum. Unde factum est etiam illud, ut filium suum 
medium, hoc est primogenito iuniorem ultimoque maiorem, 
qui peccaverat in patrem, non in ipso, sed in filio eius 
suo nepote malediceret his verbis: Maledictus Chanaan 
puer, famulus erit fratribus suis. Chanaan porro natus 
fuerat ex Cham, qui patris dormientis nec texerat, sed 
potius prodiderat nuditatem. Unde etiam quod secutus 
adiunxit benedictionem duorum maximi et minimi filiorum 
dicens: Benedictus Dominus Deus Sem, et erit Chanaan 
puer illius; latificet Deus lapheth, et habitet in domibus 
Sem, sicut ipsa eiusdem Noe et vineae plantatio et ex 
eius fructu inebriatio et dormientis enudatio, et quae ibi 
cetera facta atque conscripta sunt, propheticis sunt gravi- 
data sensibus et velata tegminibus. 


Carvr II. 
- Quid in filiis Noe prophetice fuerit figuratum. 


Sed nunc rerum effectu iam in posteris consecuto, 
quae operta fuerant, satis aperta sunt. Quis enim haec 
diligenter et intellegenter advertens non agnoscat in 
Christo? Sem quippe, de cuius semine in carne natus 
14 Gen. 9, 258qq. 

est Christus, interpretatur nominatus. Quid autem nomi- 
natius Christo, cuius nomen ubique iam fragrat, ita ut 
in cantico canticorum etiam ipsa praecedente prophetia 
unguento conparetur effuso; in cuius domibus, id est 
ecclesiis, habitat gentium latitudo? Nam Iapheth latitudo 
interpretatur. Cham porro, quod interpretatur calidus, 
medius Noe filius, tamquam se ab utroque discernens et 
inter utrumque remanens, nec in primitiis Israelitarum 
nec in plenitudine gentium, quid significat nisi haeretico- 
rum genus calidum, non spiritu sapientiae, sed inpatien- 
tiae, quo solent haereticorum fervere praecordia et pacem 
perturbare sanctorum? Sed haec in usum cedunt pro- 
ficientium, iuxta illud apostoli: Oportet et haereses esse, 
ut probati manifesti fiant in vobis. Unde etiam scri- 
ptum est: Filius eruditus sapiens erit, inprudente autem 
ministro utetur. Multa quippe ad fidem catholicam per- 
tinentia, dum haereticorum calida inquietudine exagitantur, 
ut adversus eos defendi possint, et considerantur diligen- 
tius et intelleguntur clarius et instantius praedicantur, et 
ab adversario mota quaestio discendi existit occasio. 
Quamvis non solum qui sunt apertissime separati, verum 
omnes, qui Christiano vocabulo gloriantur et perdite vi- 
vunt, non absurde possunt videri medio Noe filio figurati; 
passionem quippe Christi, quae illius hominis nuditate 
significata est, et adnuntiant profitendo, et male agendo 
exhonorant. De talibus ergo dictum est: Ex fructibus 
eorum cognoscetis eos. Ideo Cham in filio suo maledictus 
est, tamquam in fructu suo, id est in opere suo. Unde 
convenienter et ipse filius eius Chanaan interpretatur 
motus eorum; quod aliud quid est quam opus eorum? 
Sem vero et lapheth tamquam circumcisio et praeputium, 

vel sicut alio modo eos appellat apostolus, Iudaei et Graeci, 
sed vocati et iustificati, cognita quoquo modo nuditate 
patris, qua significabatur passio Salvatoris, sumentes vesti- 
mentum posuerunt supra dorsa sua et intraverunt aversi 
et operuerunt nuditatem patris sui, nec viderunt quod 
reverendo texerunt. Quodam enim modo in passione 
Christi et quod pro nobis factum est honoramus et lu- 
daeorum facinus aversamur. Vestimentum significat sacra- 
mentum, dorsa memoriam praeteritorum, quia passionem 
Christi eo scilicet iam tempore, quo habitat Iapheth in 
domibus Sem et malus frater in medio eorum, transactam 
celebrat ecclesia, non adhuc prospectat futuram. 

Sed malus frater in filio suo, hoc est, in opere suo, 
puer, id est servus est fratrum bonorum, cum ad exer- 
citationem patientiae vel ad provectum sapientiae scienter 
utuntur malis boni. Sunt enim teste apostolo, qui Christum 
adnuntiant non caste; sed sive occasione, inquit, sive veritate 
Christus adnuntietur. Ipse quippe plantavit vineam, de qua 
dicit propheta: Vinea Domini Sabaoth domus Israel est, et 
bibit de vino eius (sive ille calix hic intellegatur, de quo 
dicit: Potestis bibere calicem, quem ego bibiturus sum? 
et: Pater, si fieri potest, transeat calix iste, quo suam 
sine dubio significat passionem; sive, quia vinum fructus 
est vineae, hoc potius illo significatum est, quod ex ipsa 
vinea, hoc est ex genere [sraelitarum, carnem pro nobis 
et sanguinem, ut pati posset, adsumpsit), et inebriatus 
est, id est passus est, et nudatus est; ibi namque nudata 
est, id est apparuit, eius infirmitas, de qua dicit aposto- 

lus: Etsi crucifixus est ex infirmitate. Unde idem dicit: 
Infirmum Dei fortius est hominibus, et stultum Dei sa- 
pientius est hominibus. Quod vero cum dictum esset: 
Et nudatus est, addidit scriptura: Jn domo sua, eleganter 
ostendit, quod a suae carnis gente et domesticis sangui- 
nis sui, utique Iudaeis, fuerat crucem mortemque passu- 
rus. Hanc passionem Christi foris in sono tantum vocis 
reprobi adnuntiant; non enim quod adnuntiant intellegunt. 
Probi autem in interiore homine habent tam grande 
mysterium atque honorant intus in corde infirmum et 
stultum Dei, quia fortius et sapientius est hominibus. 
Huius rei figura est, quod Cham exiens hoc nuntiavit 
foris; Sem vero et lapheth, ut hoc velarent, id est hono- 
rarent, ingressi sunt, hoc est interius id egerunt. 

Haec scripturae secreta divinae indagamus, ut pos- 
sumus, alius alio magis minusve congruenter, verum tamen 
fideliter certum tenentes non ea sine aliqua praefigura- 
tione futurorum gesta atque conscripta neque nisi ad 
Christum et eius ecclesiam, quae civitas Dei est, esse 
referenda; cuius ab initio generis humani non defuit prae- 
dicatio, quam per omnia videmus impleri. Benedictis igi- 
tur duobus filiis Noe atque uno in medio eorum male- 
dicto deinceps usque ad Abraham de iustorum aliquorum, 
qui pie Deum colerent, commemoratione silentium est per 
annos amplius quam mille. Nec eos defuisse crediderim, 
sed si omues commemorarentur, nimis longum fieret, et 
esset haec historica magis diligentia quam prophetica pro- 
videntia. Illa itaque exequitur litterarum sacrarum scri- 
ptor istarum vel potius per eum Dei Spiritus, quibus 
non solum narrentur praeterita, verum etiam praenun- 
tientur futura, quae tamen pertinent ad civitatem Dei; 
quia et de hominibus, qui non sunt cives eius, quid- 

quid hic dicitur, ad hoc dicitur, ut illa ex comparatione 
contraria vel proficiat vel emineat. Non sane omnia, quae 
gesta narrantur, aliquid etiam significare putanda sunt; 
sed propter illa, quae aliquid significant, etiam ea, quae 
nihil significant, adtexuntur. Solo enim vomere terra 
proscinditur; sed ut hoc fieri possit, etiam cetera aratri 
membra sunt necessaria; et soli nervi in citharis atque 
huius modi vasis musicis aptantur ad cantum; sed ut 
aptari possint, insunt et cetera in compagibus organorum, 
quae non percutiuntur a canentibus, sed ea, quae per- 
cussa resonant, his conectuntur. [ta in prophetica historia 
dicuntur et aliqua, quae nihil significant, sed quibus ad- 
haereant quae significant et quodam modo religentur. 


CaPvT III. 
De generationibus trium filiorum Noe. 


Generationes ergo filiorum Noe deinceps intuendae, 
et quod de his dicendum videtur, adtexendum est huic 
operi, quo civitatis utriusque, terrenae scilicet et caelestis, 
per tempora procursus ostenditur. Coeptae sunt enim com- 
memorari a minimo filio, qui vocatus est lapheth, cuius 
filii octo nominati sunt, nepotes autem septem de duobus 
filiis eius, tres ex uno, quattuor ex altero; fiunt itaque 
omnes quindecim. Filii autem Cham, hoc est medii filii 
Noe, quattuor et nepotes quinque ex uno eius filio, pro- 
nepotes duo ex nepote uno; fit eorum summa undecim. 
Quibus enumeratis reditur tamquam ad caput et dicitur: 
Chus autem genuit Nebroth; hic coepit esse gigans super 
terram. Hic erat gigans venator contra Dominum Deum. 
Propter hoc dicunt: Sicut Nebroth gigans venator contra 
Dominum. Et factum est initium regni eius Babylon, 
Orech, Archad et Chalanne in terra Sennaar. De terra 

illa exiuit Assur et aedificavit Nineven et Roboth civita- 
tem et Chalach et Dasem inter medium Ninevae et Cha- 
lach: haec civitas magna. Iste porro Chus, pater gigan- 
tis Nebroth, primus nominatus est in filiis Cham, cuius 
quinque filii iam fuerant computati et nepotes duo. Sed 
istum gigantem aut post nepotes suos natos genuit, aut, 
quod est credibilius, seorsum de illo propter eius eminen- 
tiam scriptura locuta est; quando quidem et regnum eius 
commemoratum est, cuius initium erat illa nobilissima 
Babylon civitas, et quae iuxta commemoratae sunt sive 
civitates sive regiones. Quod vero dictum est de terra 
illa, id est de terra Sennaar, quae pertinebat ad regnum 
Nebroth, exisse Assur et aedificasse Nineven et alias quas 
contexuit civitates, longe postea factum est, quod ex hac 
occasione perstrinxit propter nobilitatem regni Assyriorum, 
quod mirabiliter dilatavit Ninus, Beli filius, conditor Nine- 
vae civitatis magnae; cuius civitatis nomen ex illius nomine 
derivatum est, ut a Nino Nineve vocaretur. Assur autem, 
unde Assyrii, non fuit in filiis Cham, medii filii Noe, sed 
in filiis Sem reperitur, qui fuit Noe maximus filius. Unde 
apparet de progenie Sem exortos fuisse, qui postea re- 
gnum gigantis illius obtinerent et inde procederent atque 
alias conderent civitates, quarum prima est a Nino appel- 
lata Nineve. Hinc reditur ad alium filium Cham, qui 
vocabatur Mesraim, et commemorantur quos genuit, non 
tamquam singuli homines, sed nationes septem. Et de 
sexta, velut de sexto filio, gens commemoratur exisse, 
quae appellatur Philistiim; unde fiunt octo. Inde iterum 
ad Chanaan reditur, in quo filio maledictus est Cham, et 
quos genuit undecim nominantur. Deinde usque ad quos 
fines pervenerint commemoratis quibusdam civitatibus 
dicitur. Ac per hoc filis nepotibusque computatis de 
progenie Cham triginta unus geniti referuntur. 


8 Gen. 10, 88qq. 

Restat commemorare filios Sem, maximi filii Noe; ad 
eum quippe gradatim generationum istarum pervenit a 
minimo exorta narratio. Sed unde incipiunt. commemo- 
rari filii Sem, habet quiddam obscuritatis, quod exposi- 
tione inlustrandum est, quia et multum ad rem pertinet, 
quam requirimus. Sic enim legitur: Æt Sem natus est, 
et ipsi patri omnium filiorum, Heber, fratri Japheth ma- 
iori. Ordo verborum est: Et Sem natus est Heber, etiam 
ipsi, id est ipsi Sem, natus est Heber, qui Sem pater est 
omnium filiorum. Sem ergo patriarcham intellegi voluit 10 
omnium, qui de stirpe eius exorti sunt, quos commemo- 
raturus est, sive sint filii, sive nepotes et pronepotes et 
deinceps indidem exorti. Non sane istum Heber genuit 
Sem, sed ab illo quintus in progenitorum serie reperitur. 
Sem quippe inter alios filios genuit Arphaxat, Arphaxat 15 
genuit Cainan, Cainan genuit Sala, Sala genuit Heber. 
Non itaque frustra ipse primus est nominatus in progenie 
veniente de Sem et praelatus etiam filiis, cum sit quin- 
tus nepos, nisi quia verum est, quod traditur, ex illo 
Hebraeos esse cognominatos, tamquam Heberaeos; cum 20 
et alia possit esse opinio, ut ex Abraham tamquam Abra- 
haei dicti esse videantur; sed nimirum hoc verum est, 
quod ex Heber Heberaei appellati sunt, ac deinde una 
detrita littera Hebraei, quam linguam solus Israel populus 
potuit obtinere, in quo Dei civitas et in sanctis peregri- 25 
nata est et in omnibus sacramento ádumbrata. Igitur 
filii Sem prius sex nominantur, deinde ex uno eorum nati 
sunt quattuor nepotes eius, itemque alter filiorum Sem 
genuit eius nepotem, atque ex illo itidem pronepos natus 
est atque inde abnepos, qui est Heber. Genuit autem 30 
Heber duos filios, quorum unum appellavit Phalech, quod 
interpretatur dividens. Deinde scriptura subiungens ratio- 

nemque huius nominis reddens: Quia in diebus, inquit, 
eius divisa est terra. lloc autem quid sit, post appare- 
bit. Alius vero, qui natus est ex Heber, genuit duodecim 
filios; ac per hoc fiunt omnes progeniti de Sem viginti 

b septem. In summa igitur omnes progeniti de tribus filiis 
Noe, id est quindecim de lapheth, triginta unus de Cham, 
viginti septem de Sem fiunt septuaginta tres. Deinde se- 
quitur scriptura dicens: Hi filii Sem in tribubus suis 
secundum linguas suas in regionibus suis et in genti- 
10 bus suis; itemque de omnibus: Haec, inquit, tribus filio- 
rum Noe secundum generationes eorum, secundum gentes 
eorum. Ab his dispersae sunt insulae gentium super ter- 
ram post diluvium. Unde colligitur septuaginta tres vel 
potius (quod postea demonstrabitur) septuaginta duas 
15 gentes tunc fuisse, non homines. Nam et prius, cum 
fuissent commemorati filii Iapheth, ita conclusum est: Ex 
his segregatae sunt insulae gentium in terra sua, unus quis- 
que secundum linguam in tribubus suis et in. gentibus suis. 
Jam vero in filiis Cham quodam loco apertius gentes 

20 commemoratae sunt, sicut superius ostendi. Mesraim ge- 
nuit eos, qui dicuntur Ludiim; et eodem modo ceterae 
usque ad septem gentes. Et enumeratis omnibus postea 
concludens: Hi filii Cham, inquit, in tribubus suis se- 
cundum linguas suas in regionibus suis et in gentibus 
25 suis. Propterea ergo multorum filii non sunt commemo- 
rati, quia gentibus aliis nascendo accesserunt, ipsi autem 
gentes facere nequiverunt. Nam qua alia causa, cum filii 
lIapheth octo enumerentur, ex duobus eorum tantum filii 
nati commemorantur, et cum filii Cham quattuor nominen- 
30 tur, ex tribus tantum qui nati sunt adiciuntur, et cum 
filii Sem nominentur sex, duorum tantum posteritas ad- 

texitur? Numquid ceteri sine filiis remanserunt? Absit 
hoc credere; sed gentes, propter quas commemorari 
digni essent, non utique fecerunt, quia, sicut nascebantur, 
aliis gentibus addebantur. 


CarcT IV. 

De diversitate linguarum principioque Babylonis. 

Cum ergo in suis linguis istae gentes fuisse referan- 
tur, redit tamen narrator ad illud tempus, quando una 
lingua omnium fuit, et inde iam exponit, quid acciderit, 
ut linguarum diversitas nasceretur. Ef erat, inquit, omnis 
terra labium unum et vox una omnibus. Et factum 
est, cum moverent ipsi ab Oriente, invenerunt campum 
in terra Sennaar, et habitaverunt ibi. Et dixit homo 
proximo: Venite, faciamus lateres et coquamus illos igni. 
Et facti sunt illis lateres in lapidem, et bitumen erat 
illis lutum, et dixerunt: Venite, aedificemus nobismet 
ipsis civitatem et turrem, cuius caput erit usque ad 
caelum, et faciamus nostrum nomen antequam disper- 
gamur in faciem omnis terrae. Et descendit Dominus 
videre civitatem et turrem, quam aedificaverunt filii ho- 
minum. Et dixit Dominus Deus: Ecce genus unum et 
labium unum omnium; et hoc inchoaverunt facere, et 
nunc non deficient ex illis omnia quae conati fuerint 
facere; venite, et descendentes confundamus ibi linguam 
eorum, ut non audiant unusquisque vocem proximi. 
Et dispersit eos Dominus inde super faciem omnis ter- 
rae, et cessaverunt aedificantes civitatem et turrem. 
Propter hoc appellatum est nomen illius confusio, quia 
ibi confudit Dominus labia omnis terrae; et inde disper- 
sit illos Dominus Deus super faciem omnis terrae. |stá 

civitas, quae appellata est confusio, ipsa est Babylon, cuius 
mirabilem constructionem etiam gentium commendat historia. 
Babylon quippe interpretatur confusio. Unde colligitur, 
gigantem illum Nebroth fuisse illius conditorem, quod 
superius breviter fuerat intimatum, ubi, cum de illo scri- 
ptura loqueretur, ait initium regni eius fuisse Babylonem, 
id est quae civitatum ceterarum gereret principatum, ubi 
esset tamquam in metropoli habitaculum regni; quamvis 
perfecta non fuerit usque in tantum modum, quantum 
superba cogitabat impietas. Nam nimia disponebatur alti- 
tudo, quae dicta est usque in caelum, sive unius turris 
eius, quam praecipuam moliebantur inter alias, sive om- 
nium turrium, quae per numerum singularem ita signifi- 
catae sunt, ut dicitur miles et intelleguntur milia mili- 
tum; ut rana et lucusta; sic enim appellata est multitudo 
ranarum ac lucustarum in plagis, quibus Aegyptii percussi 
sunt per Moysen. Quid autem factura fuerat humana et 
vana praesumptio, cuiuslibet et quantumlibet in caelum 
adversus Deum altitudinem molis extolleret, quando mon- 
tes transcenderet universos, quando spatium —nebulosi 
aeris huius evaderet? Quid denique noceret Deo quanta- 
cumque vel spiritalis vel corporalis elatio? Tutam veram- 
que in caelum viam molitur humilitas, sursum levans cor 
ad Dominum, non contra Dominum, sicut dictus est gigans 
iste venator contra Dominum. Quod non intellegentes 
nonnulli ambiguo Graeco falsi sunt, ut non interpretaren- 
tur contra Dominum, sed ante Dominum; ivaviiov quippe 
et contra et ante significat. Hoc enim verbum est in 
psalmo: Et ploremus ante Dominum qui nos fecit; et 
hoc verbum est etiam in libro lob, ubi scriptum est: 
In furorem erupisti contra Dominum. Sic ergo intelle- 

gendus est gigans iste venator contra Dominum. Quid 
autem hic significatur hoc nomine, quod est venator, nisi 
animalium terrigenarum deceptor oppressor extinctor? 
Erigebat ergo cum suis populis turrem contra Deum, qua 
est impia significata superbia. Merito autem malus puni- 
iur affectus, etiam cui non succedit effectus. Genus vero 
ipsum poenae quale fuit? Quoniam dominatio imperantis 
in lingua est, ibi est damnata superbia, ut non intellege- 
retur iubens homini, qui noluit intellegere ut oboediret 
Deo iubenti. Sic illa conspiratio dissoluta est, cum quis- 
que ab eo, quem non intellegebat, abscederet nec se nisi 
ei, cum quo loqui poterat, adgregaret; et per linguas di- 
visae sunt gentes dispersaeque per terras, sicut Deo pla- 
cuit, qui hoc modis occultis nobisque inconprehensibilibus 
fecit. 
CarurT V. 


De descensione Domini ad confundendam linguam 
aedificantium turrem. 


Quod enim scriptum est: Et descendit Dominus videre 
civitatem et turrem, quam aedificaverunt filii hominum, 
hoc est non filii Dei, sed illa societas secundum hominem 
vivens, quam terrenam dicimus civitatem: non loco move- 
tur Deus, qui semper est ubique totus, sed descendere 
dicitur, cum aliquid facit in terra, quod praeter usitatum 
naturae cursum mirabiliter factum praesentiam quodam 
modo eius ostendat; nec videndo discit ad tempus, qui 
numquam potest aliquid ignorare, sed ad tempus videre 
et cognoscere dicitur, quod videri et cognosci facit. Non 
sic ergo videbatur illa civitas, quo modo eam Deus videri 
fecit, quando sibi quantum displiceret ostendit. Quamvis 
possit intellegi Deus ad illam civitatem descendisse, quia 
descenderunt angeli eius in quibus habitat; ut, quod ad- 
junctum est: £t dixit Dominus Deus: Ecce genus unum 

et labium unum omnium, et cetera, ac deinde additum: 
Venite et descendentes confundamus ibi linguam eorum, 
recapitulatio sit, demonstrans quem ad modum factum sit, 
quod dictum fuerat: Descendit Dominus. Si enim iam 

5 descenderat, quid sibi vult: Venite et descendentes con- 
fundamus (quod intellegitur angelis dictum), nisi quia 
per angelos descendebat, qui in angelis descendentibus 
erat? Et bene non ait: „Venite et descendentes confun- 
dite“, sed: Confundamus ibi linguam eorum; ostendens 

10 ita se operari per ministros suos, ut sint etiam ipsi co- 
operatores Dei, sicut apostolus dicit: Dei enim sumus co- 
operarii. 


Capvr VI. 


Qualis intellegenda sit esse locutio, qua Deus angelis 
15 loquitur. 


Poterat et illud, quando factus est homo, de angelis 
intellegi quod dictum est: Faciamus hominem, quia non 
dixit: „Faciam“; sed quia sequitur ad imaginem nostram, 
nec fas est credere ad imaginem angelorum hominem 

20 factum, aut eandem esse imaginem angelorum et Dei: 
recte illic intellegitur pluralitas trinitatis. Quae tamen 
trinitas quia unus Deus est, etiam cum dixisset: ,,Facia- 
mus“: „Et fecit, inquit, Deus hominem ad imaginem Dei", 
non dixit „fecerunt dii“ aut „ad imaginem deorum“. 

25 Poterat et hic cadem intellegi trinitas, tamquam Pater 
dixerit ad Filium et Spiritum sanctum: Venite, et descen- 
dentes confundamus ibi linguam eorum, si aliquid esset, 
quod angelos prohiberet intellegi, quibus potius convenit 
venire ad Deum motibus sanctis, hoc est cogitationibus 

30 piis, quibus ab eis consulitur incommutabilis Veritas, tam- 
quam lex aeterna in illa eorum curia superna. Neque 

enim sibi ipsi sunt veritas, sed creatricis participes Veri- 
tatis ad illam moventur, tamquam ad fontem vitae, ut, 
quod non habent ex se ipsis, capiant ex ipsa. Et eorum 
stabilis est iste motus, quo veniunt, qui non recedunt. 
Nec sic loquitur angelis Deus, quo modo nos in vicem 
nobis vel Deo vel angelis vel ipsi angeli nobis sive per 
illos Deus nobis, sed ineffabili suo modo; nobis autem 
hoc indicatur nostro modo. Dei quippe sublimior ante 
suum factum locutio ipsius sui facti est inmutabilis ratio, 
quae non habet sonum strepentem atque transeuntem, sed 
vim sempiterne manentem et temporaliter operantem. 
Hac loquitur angelis sanctis, nobis autem aliter longe 
positis. Quando autem etiam nos aliquid talis locutionis 
interioribus auribus capimug, angelis propinquamus, Non 
itaque mihi adsidue reddenda ratio est in hoc opere de 
locutionibus Dei. Aut enim Veritas incommutabilis per 
se ipsam inelífabiliter loquitur rationalis creaturae menti- 
bus, aut per mutabilem creaturam loquitur, sive spiritali- 
bus imaginibus nostro spiritui sive corporalibus vocibus 
corporis sensui. 

lllud sane quod dictum est: Æt nunc mon deficient 
ex illis omnia, quae conati fuerint facere, non dictum 
est confirmando, sed tamquam interrogando, sicut solet a 
comminantibus dici, quem ad modum ait quidam: 


Non arma expedient totaque ex urbe sequentur? 


Sic ergo accipiendum est, tamquam dixerit: „Nonne omnia 
deficient ex illis, quae conati fuerint facere?" Sed si ita 
dicatur, non exprimit comminantem. Verum propter tar- 
diusculos addidimus particulam, id est „ne“, ut diceremus 
„nonne“, quoniam vocem  pronuntiantis non possumus 
scribere. 

Ex illis igitur tribus hominibus, Noe filiis, septua- 

ginta tres, vel potius, ut ratio declaratura est, septuaginta 
duae gentes totidemque linguae per terras esse coeperunt, 
quae crescendo et insulas impleverunt. Auctus est autem 
numerus gentium multo amplius quam linguarum. Nam 

5 et in Africa barbaras gentes in una lingua plurimas 
novimus. 


CaPvT VII. 


An omne bestiarum genus etiam remolissimae a terris 
insulae ex eo numero acceperint, qui in arca a 
10 diluvii inundatione servatus est. 


Et homines quidem multiplicato genere humano ad 
insulas inhabitandas navigio transire potuisse, quis ambi- 
gat? Sed quaestio est de omni genere bestiarum, quae 
sub cura hominum non sunt neque sicuti ranae nascun- 

15 tur ex terra, sed sola commixtione maris et feminae pro- 
pagantur, sicut lupi atque huius modi cetera, quo modo 
post diluvium, quo ea, quae in arca nou erant, cuncta 
deleta sunt, etiam in insulis esse potuerint, si reparata 
non sunt nisi ex his, quorum genera in utroque sexu 

20 arca servavit. Possunt quidem credi ad insulas natando 
transisse, sed proximas. Sunt autem quaedam tam longe 
positae a coutinentibus terris, ut ad eas nulla videatur 
natare potuisse bestiarum. Quod si homines eas captas 
secum advexerunt et eo modo ubi habitabant earum ge- 

25 nera instituerunt venandi studio, fieri potuisse incredibile 
non est; quamvis iussu Dei sive permissu etiam opere 
angelorum negandum non sit potuisse transferri. Si vero 
terra exortae sunt secundum originem primam, quando 
dixit Deus: Producat terra animam vivam, multo clarius 

30 apparet non tam reparandorum animalium causa quam 

figurandarum variarum gentium propter ecclesiae sacra- 
mentum in arca fuisse omnia genera, si in insulis, quo 
transire non possent, multa animalia terra produxit. 


Carur VIII. 


An ex propagatione Adam vel filiorum Noe quaedam 
genera hominum monstrosa prodierint. 


Quaeritur etiam, utrum ex filiis Noe vel potius ex 
illo uno homine, unde etiam ipsi extiterunt, propagata 
esse credendum sit quaedam monstrosa hominum genera, 
quae gentium narrat historia, sicut perhibentur quidam 
unum habere oculum in fronte media, quibusdam plantas 
versas esse post crura, quibusdam utriusque sexus esse 
naturam et dextram mammam virilem, sinistram mulie- 
brem, vicibusque inter se coeundo et gignere et parere; 
aliis ora non esse eosque per nares tantummodo halitu 
vivere, alios statura esse cubitales, quos Pygmaeos a cubito 
Graeci vocant, alibi quinquennes concipere feminas et 
octavum vitae annum non excedere. ltem ferunt esse 
gentem, ubi singula crura in pedibus habent nec poplitem 
flectunt, et sunt mirabilis celeritatis; quos Sciopodas vo- 
cant, quod per aestum in terra iacentes resupini umbra 
se pedum protegant; quosdam sine cervice oculos haben- 
tes in umeris, et cetera hominum vel quasi hominum 
genera, quae in maritima platea Carthaginis musivo picta 
sunt, ex libris deprompta velut curiosioris historiae. Quid 
dicam de Cynocephalis, quorum canina capita atque ipse 
latratus magis bestias quam homines confitetur? Sed 
omnia genera hominum, quae dicuntur esse, credere non 
est necesse. Verum quisquis uspiam nascitur homo, id 
est animal rationale mortale, quamlibet nostris inusitatam 
sensibus gerat corporis formam seu colorem sive motum 

sive sonum sive qualibet vi, qualibet parte, qualibet qua- 
litate naturam: ex illo uno protoplasto originem ducere 
nullus fidelium dubitaverit. Apparet tamen quid in pluri- 
bus natura obtinuerit et quid sit ipsa raritate mirabile. 
Qualis autem ratio redditur de monstrosis apud nos 
hominum partubus, talis de monstrosis quibusdam genti- 
bus reddi potest. Deus enim creator est omnium, qui 
ubi et quando creari quid oporteat vel oportuerit, ipse 
novit, sciens universitatis pulchritudinem quarum partium 
vel similitudine vel diversitate contexat. Sed qui totum 
inspicere non potest, tamquam. deformitate partis offendi- 
tur, quoniam cui congruat et quo referatur ignorat. 
Pluribus quam quinis digitis in manibus et pedibus nasci 
homines novimus; et haec levior est quam ulla distantia; 
sed tamen absit, ut quis ita desipiat, ut existimet in 
numero humanorum digitorum errasse Creatorem, quam- 
vis nesciens cur hoc fecerit. [ta etsi maior diversitas 
oriatur, scit ille quid egerit, cuius opera iuste nemo re- 
prehendit. Apud Hipponem Zaritum est homo quasi luna- 
tas habens plantas et in eis binos tantummodo digitos, 
similes et manus. Si aliqua geus talis esset, illi curiosae 
atque mirabili adderetur historiae. Num igitur istum 
propter hoc negabimus ex illo uno, qui primus creatus 
est, esse propagatum? Androgyni, quos etiam Hermaphro- 
dilos nuncupant, quamvis ad modum rari sint, difficile 
est tamen ut temporibus desint, in quibus sic uterque 
sexus apparet, ut, ex quo potius debeant accipere nomen, 
incertum sit; a meliore tamen, hoc est a masculino, ut 
appellarentur, loquendi consuetudo praevaluit. Nam nemo 
umquam Androgynaecas aut Hermaphroditas nuncupavit. 
Ante annos aliquot, nostra certe memoria, in Oriente 
duplex homo natus est superioribus membris, inferioribus 
simplex. Nam duo erant capita, duo pectora, quattuor 

manus, venter autem unus, et pedes duo, sicut uni homini; 

et tamdiu vixit, ut multos ad eum videndum fama con- 
traheret. Quis autem omnes commemorare possit huma- 
nos fetus longe dissimiles his, ex quibus eos natos esse 
certissimum est? Sicut ergo haec ex illo uno negari non 5 
possunt originem ducere, ita quaecumque gentes in diver- 
sitatibus corporum ab usitato naturae cursu, quem plures 
et prope omnes tenent, velut exorbitasse traduntur, si 
definitione illa includuntur, ut rationalia animalia sint 
atque mortalia, ab codem ipso uno primo patre omnium 10 
stirpem trahere confitendum est, si tamen vera sunt quae 
de illarum nationum varietate et tanta inter se atque 
nobiscum diversitate traduntur. Nam et simias et cerco- 
pithecos et sphingas si nesciremus non homines esse, 
sed bestias, possent illi historici de sua curiositate glorian- 15 
tes velut gentes aliquas hominum nobis inpunita vanitate 
mentiri. Sed si homines sunt, de quibus illa mira con- 
scripta sunt: quid, si propterea Deus voluit etiam non- 
nullas gentes ita creare, ne in his monstris, quae apud 
nos oportet ex hominibus nasci, eius sapientiam, qua 20 
naturam fingit humanam, velut artem cuiuspiam minus 
perfecti opificis, putaremus errasse? Non itaque nobis 
videri debet absurdum, ut, quem ad modum iu singulis 
quibusque gentibus quaedam monstra sunt hominum, ita 
in universo genere humano quaedam monstra sint gentium. 25 
Quapropter ut istam quaestionem pedetemtim cauteque 
concludam: aut illa, quae talia de quibusdam gentibus 
scripta sunt, omnino nulla sunt; aut si sunt, homines 
non sunt; aut ex Adam sunt, si homines sunt. 

CaPvr IX. 


An inferiorem partem terrae, quae nostrae habitationi 
contraria est, antipodas habere credendum sit. 


Quod vero et antipodas esse fabulantur, id est ho- 
mines a contraria parte terrae, ubi sol oritur, quando oc- 
cidit nobis, adversa pedibus nostris calcare vestigia: nulla 
ratione credendum est. Neque hoc ulla historica cogni- 
tione didicisse se adfirmant, sed quasi ratiocinando con- 
iectant, eo quod intra convexa caeli terra suspensa sit, 
eundemque locum mundus habeat et infimum et medium; 
et ex hoc opinantur alteram terrae partem, quae infra est, 
habitatione hominum carere non posse. Nec adtendunt, 
etiamsi figura conglobata et rutunda mundus esse creda- 
tur sive aliqua ratione monstretur, non tamen esse con- 
sequens, ut etiam ex illa parte ab aquarum congerie nuda 
sit terra; deinde etiamsi nuda sit, neque hoc statim ne- 
cesse esse, ul homines habeat. Quoniam nullo modo 
scriptura ista mentitur, quae narratis praeteritis facit 
fidem eo, quod eius praedicta conplentur, nimisque absur- 
dum est, ut dicatur aliquos homines ex hac in illam par- 
tem, Oceani inmensitate traiecta, navigare ac pervenire 
potuisse, ut etiam illic ex uno illo primo homine genus 
institueretur humanum. Quapropter inter illos tunc homi- 
num populos, qui per septuaginta duas gentes et totidem 
linguas colligantur fuisse divisi, quaeramus, si possumus 
invenire, illam in terris peregrinantem civitatem Dei, 
quae usque ad diluvium arcamque perducta est atque in 
filiis Noe per eorum benedictiones perseverasse monstra- 
tur, maxime in maximo, qui est appellatus Sem, quando 
quidem lapheth ita benedictus est, ut in eius, fratris sui. 
domibus habitaret. 

CapuT X. 


De generatione Sem, in cuius progenie tendens ad Abra- 
ham civitatis Dei ordo dirigitur. 


Tenenda est igitur series generationum ab ipso Sem, 
ut ipsa ostendat post diluvium civitatem Dei, sicut eam 
series generationum ab illo, qui est appellatus Seth, osten- 
debat ante diluvium Propter hoc ergo scriptura divina 
cum terrenam civitatem in Babylone, hoc est in con- 
fusione, monstrasset, ad patriarcham Sem recapitulando 
revertitur et orditur inde generationes usque ad Abraham, 
commemorato etiam numero annorum, quanto quisque ad 
hanc seriem pertinentem filium genuisset quantoque vixis- 
set. Ubi certe agnoscendum est, quod ante promiseram, 
ut appareat quare sit dictum de filiis Heber: Nomen unius 
Phalech, quia in diebus eius divisa est terra. Quid 
enim aliud intellegendum est terram esse divisam nisi 
diversitate linguarum? Omissis igitur ceteris filiis Sem 
ad hanc rem non pertinentibus illi conectuntur in ordine 
generationum, per quos possit ad Abraham perveniri; sic- 
ut illi conectebantur ante diluvium, per quos pervenire- 
tur ad Noe generationibus, quae propagatae sunt ex illo 
Adam filio, qui est appellatus Seth. Sic ergo incipit ge- 
nerationum ista contextio: Et hae generationes Sem. Sem 
filius centum annorum, cum genuit Arphaxat, secundo 
anno post diluvium. Et vixit Sem, postquam genuit. Ar- 
phaxat, quingentos annos et genuit filios et filias et mor- 
tuus est. Sic exsequitur ceteros dicens, quoto quisque 
anno vitae suae filium genuerit ad istum generationum 
ordinem pertinentem, qui pertendit ad Abraham, et quot 
annos postmodum vixerit, intimans eum filios filiasque 
genuisse; ut intellegamus unde potuerint populi adcrescere, 


18 P. 128,2 16 Gen. 10,25 27 Gen. 11, 10sq. 


10 ordinantur R! 14eber V!RFGeg 15phalec V- 18 conecta- 
bantur e 20 ueniretur FHe Hoffm.; cf. 19 21 generationes g?’ 
per gən.e 22 app. est Hv 23 contexio e haec Hg! Sem?) 
erat sem e 24 filius noe He arphaxath VREG 29 quod V 


Ed 


pt 


0 


20 


25 


30 


10 


15 


30 


140 S. AUGUSTINI 


ne in paucis qui commemorantur hominibus occupati 
pueriliter haesitemus, unde tanta spatia terrarum atque 
regnorum repleri potuerint de genere Sem, maxime pro- 
pter Assyriorum regnum, unde Ninus ille Orientalium 
domitor usquequaque populorum ingenti prosperitate regna- 
vit et latissimum ac fundatissimum regnum, quod diuturno 
tempore duceretur, suis posteris propagavit. 

Sed nos, ne diutius quam opus est inmoremur, non 
quot annos quisque in ista generationum serie vixerit, 
sed quoto anno vitae suae genuerit filium, hoc ordine 
memorandum tantummodo ponimus, ut et numerum an- 
norum a transacto diluvio usque ad Abraham colligamus 
et praeter illa, in quibus nos cogit necessitas inmorari, 
breviter alia cursimque tangamus. Secundo igitur anno 
post diluvium Sem genuit Arphaxat; Arphaxat autem, cum 
esset centum triginta quinque annorum», genuit Cainan; 
qui cum esset centum triginta, genuit Sala; porro etiam 
ipse Sala totidem annorum erat, quando genuit Heber; 
centum vero et triginta et qualluor agebat annos Heber, 
cum genuit Phalech, in cuius diebus divisa est terra; 
ipse autem Phalech vixit centum triginta, et genuit Ragau ; 
et hagau centum triginta duo, et genuit Seruch; et 
Seruch centum triginta, et genuit Nachor; et Nachor 
septuaginta novem, et genuit Thara; Thara autem septua- 
ginta, et genuit Abram; quem postea Deus mutato voca- 
bulo nominavit Abraham. Fiunt itaque anni a diluvio 
usque ad Abraham mille septuaginta et duo secundum 
vulgatam editionem, hoc est interpretum septuaginta. fo 
Hebraeis autem codicibus longe pauciores annos perhibent 
inveniri, de quibus rationem aut nullam aut difficillimam 
reddunt. 


25 Gen. 11, 10sqq. 26 Gen. 17,6 

Cum ergo quaerimus in illis septuaginta duabus gen- 
tibus civitatem Dei, non possumus adfirmare illo tempore, 
quo erat eis labium unum, id est loquella una, tunc iam 
genus humanum alienatum fuisse a cultu veri Dei, ita ut 
in solis istis generationibus pietas vera remaneret, quae 
descendunt de semine Sem per Arphaxat et tendunt ad 
Abraham; sed ab illa superbia aedificandae turris usque 
in caelum, qua impia significatur elatio, apparuit civitas, 
hoc est societas, impiorum. Utrum itaque ante non fue- 
rit an latuerit, an potius utraque permanserit, pia sci- 
licet in duobus filiis Noe, qui benedicti sunt, eorumque 
posteris; impia vero in eo, qui maledictus est, atque eius 
progenie, ubi etiam exortus est gigans venator contra 
Dominum, non est diindicatio facilis. Fortassis enim, 
quod profecto est credibilius, et in filiis duorum illorum 
iam tunc, antequam Babylonia coepisset institui, fuerunt 
contemptores Dei, et in filiis Cham cultores Dei; utrum- 
que tamen hominum genus terris numquam defuisse cre- 
dendum est. Si quidem et quando dictum est: Omnes 
declinaverunt, simul inutiles facti sunt; non est qui fa- 
ciat bonum, non est usque ad unum, in utroque psalmo, 
ubi haec verba sunt, et hoc legitur: Nonne cognoscent 
omnes, qui operantur iniquitatem, qui devorant populum 
meum in cibo panis? Erat ergo etiam tunc populus Dei. 
Unde illud, quod dictum est: Non est qui faciat bonum, 
non est usque ad unum, de filiis hominum dictum est, 
non de filiis Dei. Nam praemissum est: Zeus de caelo 
prospexit super filios hominum, ut videret si est intel- 
legens aut requirens Deum, ac deinde illa subiuncta, quae 
omnes filios hominum, id est, ad civitatem pertinentes, 
quae vivit secundum hominem, non secundum Deum, re- 
probos esse demonstrant. 


29 Ps. 18, 28qq.; 52, 3sqq. 

CaprvT XI. 


Quod ea primitus lingua in usu hominum fuerit, quae 
postea Hebraea ab Heber nomine nuncupata est, in 
cuius familia remansit, cum diversitas esset 
facta linguarum. 


Quam ob rem sicut lingua una cum esset omnium, 
non ideo filii pestilentiae defuerunt (nam et ante diluvium 
una erat liugua, et tamen omnes praeter unam Noe iusti 
domum deleri diluvio meruerunt): ita, quando merito 
elatioris impietatis gentes linguarum diversitate punitae 
atque divisae sunt et civitas impiorum confusionis nomen 
accepit, hoc est, appellata est Babylon, non defuit domus 
Heber, ubi ea quae antea fuit omnium lingua remaneret. 
Unde, sicut supra memoravi, cum coepissent enumerari 
filii Sem, qui singuli gentes singulas procrearunt, primus 
est commendatus Heber, cum sit abnepos ipsius, hoc est 
ab illo quintus inveniatur exortus. Quia ergo in eius 
familia remansit haec lingua, divisis per alias linguas cete- 
ris gentibus, quae lingua prius humano generi non inmerito 
creditur fuisse communis, ideo deinceps Hebraea est nun- 
cupata. Tunc enim opus erat eam distingui ab aliis lin- 
guis nomine proprio, sicut aliae quoque vocatae sunt 
nominibus propriis. Quando autem erat una, nihil aliud 
quam humana lingua vel humana locutio vocabatur, qua 
sola universum genus humanum loquebatur. 

Dixerit aliquis: Si in diebus Phalech filii Heber di- 
visa est terra per linguas, id est homines, qui tunc erant 
in terra, ex eius nomine potius debuit appellari lingua 
illa, quae fuit omnibus ante communis. Sed intellegen- 
dum est ipsum Heber propterea tale nomen inposuisse filio 
suo, ut vocaretur Phalech, quod interpretatur divisio, quia 
tunc ei natus est, quando per linguas terra divisa est, 
id est ipso tempore, ut hoc sit quod dictum est: 7n die- 

bus eius divisa est terra. Nam nisi adhuc Heber vive- 
ret quando linguarum facta est multitudo, non ex eius 
nomine nomen acciperet lingua, quae apud illum potuit 
permanere. Et ideo credenda est ipsa fuisse prima illa 
communis, quoniam de poena venit illa multiplicatio mu- 
tatioque linguarum et utique praeter hanc poenam esse 
debuit populus Dei. Nec frustra lingua haec est, quam 
tenuit Abraham, nec in omnes suos filios transmittere 
potuit, sed in eos tantum, qui propagati per lacob et 
insignius atque eminentius in Dei populum coalescentes 
Dei testamenta et stirpem Christi habere potuerunt. Nec 
Heber ipse eandem linguam in universam progeniem suam 
refudit, sed in eam tantum, cuius generationes perducan- 
tur ad Abraham. Quapropter etiamsi non evidenter ex- 
pressum est fuisse aliquod pium genus hominum, quando 
ab impiis Babylonia condebatur, non ad hoc valuit haec 
obscuritas, ut quaerentis fraudaretur, sed potius ut exer- 
ceretur intentio. Cum enim legitur unam fuisse linguam 
primitus omnium et ante omnes filios Sem commendatur 
Heber, quamvis ex illo quintus oriatur, et Hebraea voca- 
tur lingua, quam patriarcharum et prophetarum non so- 
lum in sermonibus suis, verum etiam in litteris sacris 
custodivit auctoritas: profecto, cum quaeritur in divisione 
linguarum, ubi lingua illa remanere potuerit, quae fuit 
ante communis (quae sine ulla dubitatione ubi remansit, 
non ibi fuit illa poena, quae facta est mutatione lingua- 
rum), quid aliud occurrit, nisi quod in huius gente re- 
manserit, a cuius nomine nomen accepit, et hoc iustitiae 
gentis huius non parvum apparuisse vestigium, quod, cum 
aliae gentes plecterentur mutatione linguarum, ad istam 
non pervenit tale supplicium? 

Sed adhuc illud movet, quo modo potuerunt singulas 

gentes facere Heber et filius eius Phalech, si una lingua 
permansit ambobus. Et certe una est Hebraea gens ex 
Heber propagata usque ad Abraham, et per eum dein- 
ceps, donec magnus fieret populus Israel. Quo modo 
igitur omnes filii, qui commemorati sunt trium filiorum 
Noe, fecerunt singulas gentes, si Heber et Phalech singu- 
las non fecerunt? Nimirum illud est probabilius, quod 
gigans ille Nebroth fecerit etiam ipse gentem suam, sed 
propter excellentiam dominationis et corporis šeru 
eminentius nominatus est, ut maneat numerus septuaginta 
duarum gentium atque linguarum. Phalech autem pro- 
pterea commemoratus est, non quod gentem fecerit (nam 
eadem ipsa est eius gens Hebraea eademque lingua), sed 
propter tempus insigne, quod in diebus eius terra divisa 
sit. Nec movere nos debet, quo modo potuerit gigans 
Nebroth ad illud aetatis occurrere, quo Babylon condita 
est et confusio facta linguarum atque ex hoc divisio gen- 
tium. Non enim quia Heber sextus est a Noe, ille autem 
quartus, ideo non potuerunt ad idem tempus convenire 
vivendo. Hoc enim contigit, cum plus viverent ubi pau- 
ciores sunt generationes, minus ubi plures; aut serius 
nati essent ubi pauciores, maturius ubi plures. Sane in- 
tellegendum est, quando terra divisa est, non solum iam 
natos ceteros filios filiorum Noe, qui commemorantui 
patres gentium, sed etiam cius aetatis fuisse, ut numero- 
sas familias haberent, quae dignae fuissent nominibus 
gentium. Unde nequaquam putandum, quod eo fuerint 
ordine geniti, quo commemorati leguntur. Alioquin duo- 
decim filii lectan, qui erat alius filius Heber, frater Pha- 
lech, quo modo potuerunt iam gentes facere, si post Pha- 
lech fratrem suum lectan natus est, sicut post eum com- 
memoratus est; quando quidem tempore, quo natus est 
Phalech, divisa est terra. Proinde intellegendum est 

priorem quidem nominatum, sed longe post fratrem suum 
lIectan fuisse natum, cuius lectan duodecim filii tam gran- 
des iam familias haberent, ut in linguas proprias dividi 
possent. Sic enim potuit prior commemorari, qui erat 
aetate posterior, quem ad modum prius commemorati 
sunt ex tribus filiis Noe procreati filii [apheth, qui erat 
minimus eorum; deinde filii Cham, qui erat medius; po- 
stremo filii Sem, qui erat primus et maximus. [larum 
autem gentium vocabula partim manserunt, ita ut hodie- 
que appareat unde fuerint derivata, sicut ex Assur Assyrii 
Cet» ex Heber Ilebraei; partim temporis velustate mutata 
sunt, ita ut vix homines doctissimi antiquissimas historias 
perscrutantes, nec omnium, sed aliquarum ex istis origi- 
nes gentium potuerint reperire. Nam quod ex filio Cham, 
qui vocabatur Mesraim, Aegyptii perhibentur exorti, 
nulla hic resonat origo vocabuli; sicut nec Aethiopum, 
qui dicuntur ad eum filium Cham pertinere, qui Chus 
appellatus est. Et si omnia considerentur, plura mutata 
quam manentia nomina apparent. 


Carur XII. 


De articulo temporis in Abraham, a quo sanctae succes- 
sionis novus ordo contexitur. 


Nunc iam videamus procursum civitatis Dei etiam ab 
illo articulo temporis, qui factus est in patre Abraham, 
unde incipit esse notitia eius evidentior, et ubi clariora 
leguntur promissa divina, quae nunc in Christo videmus 
impleri. Sicut ergo scriptura sancta indicante didicimus, 
in regione Chaldaeorum natus est Abraham, quae terra 
ad regnum Ássyrium pertinebat. Apud Chaldaeos autem 
iam etiam tunc superstitiones impiae praevalebant, quem 

ad modum per ceteras gentes. Una igitur Tharae domus 
erat, de quo natus est Abraham, in qua unius veri Dei 
cultus et, quantum credibile est, in qua iam sola etiam 
Hebraea lingua remanserat (quamvis et ipse, sicut iam 
5 manifestior Dei populus in Aegypto, ita in Mesopotamia 
servisse diis alienis lesu Nave narrante referatur) ceteris 
ex progenie illius Heber in linguas paulatim alias et in 
nationes alias defluentibus. Proinde sicut per aquarum 
diluvium una domus Noe remanserat ad reparandum ge- 
10 nus humanum, sic in diluvio multarum superstitionum 
per universum mundum una remanserat domus Tharae, 
in qua custodita est plantatio civitatis Dei. Denique sic- 
ut illic enumeratis supra generationibus usque ad Noe 
simul cum annorum numeris et exposita diluvii causa, 
15 priusquam Deus inciperet de arca fabricanda loqui ad 
Noe, dicitur: Hae autem generationes Noe: ita et hic 
enumeratis generationibus ab illo, qui est appellatus Sem, 
filio Noe, usque ad Abraham, deinde insignis articulus si- 
militer ponitur ut dicatur: Hae sunt generationes Tharae. 
20 Thara genuit Abram et Nachor et Arran, et Arran ge- 
nuit Loth. Et mortuus est Arran coram Thara patre 
suo in terra in qua natus est, in regione Chaldaeorum. 
Et sumpsit Abram et Nachor sibi uxores; nomen mulie- 
ris Abram Sara et nomen mulieris Nachor Melcha, 
25 flia Arran. Iste Arran pater Melchae fuit et pater Ie- 
scae, quae lesca creditur ipsa esse etiam Sarra uxor 
Abrahae. 

CapvT XIII. 


Quae ratio fecisse videatur, ut in transmigratione 
Tharae, qua Chaldaeos deserens in  Mesopo- 
tamiam transiit, nulla filii eius Nachor 
facta sit mentio. 5 


Deinde narratur quem ad modum Thara cum suis 
regionem reliquerit Chaldaeorum et venerit in Mesopota- 
miam et habitaverit in Charra. Tacetur autem de uno 
eius filio, qui vocabatur Nachor, tamquam eum non duxe- 
rit secum, Nam ita narratur: Et sumpsit Thara Abram 10 
filium suum et Loth filium Arran, filium filii sui, et 
Saram nurum suam, uxorem Abram filii sui, et eduxit 
illos de regione Chaldaeorum ire in terram Chanaan; 
et venit in Charran et habitavit ibi. Nusquam hic nomi- 
natus est Nachor et uxor eius Melcha. Sed invenimus 15 
postea, cum servum suum mitteret Abraham ad accipien- 
dam uxorem filio suo Isaac, ita scriptum: Æt accepit 
puer decem camelos de camelis domini sui et de omni 
bus bonis domini sui secum, et exsurgens profectus est 
in Mesopotamiam in civitatem Nachor. Isto et aliis sa- 20 
crae huius historiae testimoniis ostenditur etiam Nachor 
frater Abrahae exisse de regione Chaldaeorum sedesque 
constituisse in Mesopotamia, ubi cum patre suo habitaverat 
Abraham. Cur ergo eum scriptura non commemoravit, 
quando ex gente Chaldaea cum suis profectus est Thara 25 
et habitavit in Mesopotamia; ubi non solum Abraham 
filius eius, verum etiam Sarra nurus et Loth nepos eius 
commemorantur, quod eos duxerit secum? Cur, putamus, 
nisi forte quod a paterna et fraterna pietate desciverat 
et superstitioni adhaeserat Chaldaeorum et postea inde 30 
sive'paenitendo sive persecutionem passus, quod suspectus 

haberetur, et ipse emigravit? In libro enim qui inscri- 
bitur Iudith, cum quaereret Holofernes, hostis Israelita- 
rum, quaenam illa gens esset, utrum adversus eam bel- 
landum fuisset, sic ei respondit Achior dux Ammanitarum: 
5 Audiat dominus noster verbum de ore pueri sui, et re- 
feram tibi veritatem de populo, qui habitat iuxta te 
montanam hanc, et non exibit mendacium de ore servi 
tui. Haec enim progenies populi est Chaldaeorum, et 
antea habitaverunt Mesopotamiam, quia noluerunt sequi 
10 deos patrum suorum, qui fuerunt in terra Chaldaeorum 
gloriosi, sed declinaverunt de via parentum suorum et 
adoraverunt Deum caeli, quem cognoverunt, et proiece- 
runt eos a facie deorum suorum et fugerunt Mesopota- 
miam et habitaverunt ibi dies multos. | Dixitque illis 
15 Deus eorum, ut exirent de habitatione sua et irent in 
terram Chanaan, et illic habitaverunt, et cetera, quae 
narrat Achior Ammanites. Unde manifestum est domum 
Tharae persecutionem passam fuisse a Chaldaeis pro vera 
pietate, qua unus et verus ab eis colebatur Deus. 


20 Carur XIV. 


De annis Tharae, qui in Charra vitae suae tempus 
implevit. 


Defuncto autem Thara in Mesopotamia, ubi vixisse 
perhibetur ducentos et quinque annos, iam incipiunt in- 
25 dicari ad Abraham factae promissiones Dei, quod ita scri- 
ptum est: Et fuerunt dies Tharae in Charra quinque et 
ducenti anni, et mortuus est Thara in Charra. Non 
sic autem accipiendum est, quasi omnes hos dies ibi 
egerit, sed quia omnes dies vitae suae, qui fuerunt anni 

ducenti quinque, ibi conpleverit; alioquin nescietur quot 
annos vixerit Thara, quoniam non legitur quoto anno 
vitae suae in Charran venerit; et absurdum est existimare 
in ista serie generationum, ubi diligenter commemoratur 
quot annos quisque vixerit, huius solius numerum anno- 
rum vitae non commendatum esse memoriae. Quod enim 
quorundam, quos eadem scriptura commemorat, tacentur 
anni, non sunt in hoc ordine, in quo temporum dinume- 
ratio decessione gignentium et genitorum successione cou- 
texitur. [ste autem ordo, qui dirigitur ab Adam usque 
ad Noe et inde usque ad Abraham, sine numero annorum 
vitae suae neminem continet. 


CaPuT XV. 


De tempore profectionis Abrahae, qua secundum prae- 
ceptum Dei exiit de Charra. 


Quod vero commemorata morte Tharae, patris Abra- 
ham, deinde legitur: Et dixit Dominus ad Abram: Exi de 
terra tua et de cognatione tua et de domo patris tui 
et cetera, non, quia hoc sequitur in sermone libri, hoc 
etiam in rerum gestarum tempore sequi existimandum 
est. Erit quippe, si ita est, insolubilis quaestio. Post 
haec enim verba Dei, quae ad Abraham facta sunt, scri- 
ptura sic loquitur: Æt exiit Abram, quem ad modum lo- 
cutus est ei Dominus, et abiit cum eo Loth. Abram 
autem erat quinque et septuaginta annorum, cum exiit 
ex Charra. Quo modo potest hoc esse verum, si post 
mortem patris sui exiit de Charra? Cum enim esset 
Thara septuaginta annorum, sicut supra intimatum est, 

genuit Abraham; cui numero additis septuaginta quinque 
annis, quos agebat Abraham, quando egressus est de 
Charra, fiunt anni centum quadraginta quinque. Tot igi- 
tur annorum erat Thara, quando exiit Abraham de illa 
5 Mesopotamiae civitate; agebat enim annum aetatis suae 
septuagensimum quintum, ac per hoc pater eius, qui eum 
septuagensimo anno suo genuerat, agebat, ut dictum est, 
centensimum quadragensimum et quintum. Non ergo inde 
post mortem patris, id est post ducentos quinque annos, 
10 quibus pater eius vixit, egressus est; sed annus de illo 
loco profectionis eius, quoniam ipsius septuagensimus 
quintus erat, procul dubio patris eius, qui eum septua- 
gensimo suo anno genuerat, centensimus quadragensimus 
quintus fuisse colligitur. Ac per hoc intellegendum est 
15 more suo scripturam redisse ad tempus, quod iam nar- 
ratio illa transierat; sicut superius, cum filios filiorum 
Noe commemorasset, dixit illos fuisse in linguis et gen- 
tibus suis, et tamen postea, quasi hoc etiam in ordine 
temporum sequeretur: Et erat, inquit, omnis terra labium 
20 unum et vox una omnibus. Quo modo ergo secundum 
suas gentes et secundum suas linguas erant, si una erat 
omnibus, nisi quia ad illud quod iam transierat recapitu- 
lando est reversa narratio? Sic ergo et hic cum dictum 
esset: Et fuerunt dies Tharae in Charra quinque et 
25 ducenti anni, et mortuus est Thara in Charra, deinde 
scriptura redeundo ad id, quod ideo praetermiserat, ut 
prius de Thara id quod incohatum fuerat compleretur: 
Et dixit, inquit, Dominus ad Abram: Exi de terra tua 
et cetera. Post quae Dei verba subiungitur: Æt exiit Abram, 
80 quem ad modum locutus est illi Dominus, et abiit cum 
eo Loth. Abram autem erat quinque et septuaginta. an- 
norum, cum exiit ex Charra. Tunc itaque factum est, 

quando pater eius centensimum quadragensimum et quin- 
tum annum agebat aetatis; tunc enim fuit huius septua- 
gensimus quintus. Soluta est autem ista quaestio et aliter, 
ut septuaginta quinque anni Abrahae, quando egressus est 
de Charra, ex illo computarentur, ex quo de igne Chal- 
daeorum liberatus, non ex quo natus est, tamquam tunc 
potius natus habendus sit. 

Sed beatus Stephanus in actibus apostolorum cum 
ista narraret: Zeus, iuquit, gloriae apparuit Abrahae 
patri nostro, cum esset in Mesopotamia, priusquam habi- 
taret in Charra, et ait ad illum: Exi de terra ʻua et 
de cognatione tua et de domo patris tui, et veni in ter- 
ram, quam tibi demonstrabo. Secundum haec verba 
Stephani non post mortem patris eius locutus est Deus 
Abrahae, qui utique in Charra mortuus est, ubi cum illo 
et ipse filius habitavit, sed priusquam habitaret in eadem 
civitaté, iam tamen cum esset in Mesopotamia. lam ergo 
exierat a Chaldaeis. Quod itaque adiungit Stephanus: 
Tunc Abraham egressus est de terra Chaldaeorum et 
habitavit in Charra, non quid sit factum, postea quam 
locutus est illi Deus (neque enim post illa Dei verba 
egressus est de terra Chaldaeorum, cum dicat ei locu- 
tum Deum cum esset in Mesopotamia), sed ad to- 
tum illud tempus pertinet quod ait: „Func, id est ex 


quo, egressus est a Chaldaeis et habitavit in Charra“. : 


Item quod sequitur: Et inde postquam mortuus est pater 
eius, conlocavit illum in terra hac, in qua vos nunc 
habitatis et patres vestri, non ait: „Postquam mortuus 
est pater eius, exiit de Charra“; sed: „Inde hic eum 


conlocavit, postquam mortuus est pater eius“.  [ntellegen- : 


dum est igitur locutum Deum fuisse ad Abraham, cum 
esset in Mesopotamia, priusquam habitaret in Charra; 
sed eum in Charram pervenisse cum patre, retento apud 

se praecepto Dei, et inde exisse septuagensimo et quinto 
suo, patris autem sui centensimo quadragensimo et quinto 
anno. Conlocationem vero eius in terra Chanaan, non 
profectionem de Charra post mortem patris eius factam 

5 esse dicit, quia iam mortuus erat pater eius, quando emit 
terram, cuius ibi iam suae rei coepit esse possessor. 
Quod autem iam in Mesopotamia constituto, hoc est iam 
egresso de terra Chaldaeorum, dicit Deus: Exi de terra 
tua et de cognatione tua et de domo patris tui, non ut 

10 corpus inde eiceret, quod iam fecerat, sed ut animum 
avelleret, dicitur. Non enim exierat inde animo, si spe 
redeundi et desiderio tenebatur, quae spes et desiderium 
Deo iubente ac iuvante et illo oboediente fuerat ampu- 
tandum. Non sane incredibiliter existimatur, cum postea 

15 secutus essel Nachor patrem suum, tunc Abraham prae- 
ceptum Domini implesse, ut cum Sarra coniuge sua et 
Loth filio fratris sui exiret de Charra. 


CapPvT XVI. 


De ordine et qualitate promissionum Dei, quae ad Abra- 
20 ham factae sunt. 


Jam considerandae sunt promissiones Dei factae ad 
Abraham. Jn his enim apertiora Dei nostri, hoc est Dei 
veri, oracula apparere coeperunt de populo piorum, quem 
prophetica praenuntiavit auctoritas. Harum prima ita 

25 legitur: Et dixit Dominus ad Abram: Exi de terra tua 
el de cognatione tua et de domo patris tui Cet vade» in 
lerram, quam tibi demonstravero; et faciam te in gen- 
tem magnam et benedicam te et magnificabo nomen tuum, 
et eris benedictus, et benedicam benedicentes te et male- 

30 dicentes te maledicam, et benedicentur in te omnes tri- 

bus terrae. Advertendum est igitur duas res promissas 
Abrahae; unam scilicet, quod terram Chanaan possessurum 
fuerat semen eius, quod significatur, ubi dictum est: 
Vade in terram, quam tibi demonstravero, et faciam te 
in gentem magnam; aliam vero longe praestantiorem non 
de carnali, sed de spiritali semine, per quod pater est 
non unius gentis Israeliticae, sed omnium gentium, quae 
fidei eius vestigia consequuntur, quod promitti coepit his 
verbis: Et benedicentur in te omnes tribus terrae. Hanc 
promissionem factam arbitratur Eusebius septuagensimo 
quinto anno aetatis Abrahae, tamquam mox ut facta est 
de Charra exierit Abraham; quoniam scripturae contradici 
non potest, ubi legitur: Abram erat quinque et septua- 
ginta annorum, cum exiit ex Charra. Sed si eo anno 
facta est ista promissio, iam utique in Charra cum patre 
suo demorabatur Abraham. Neque enim exire inde pos- 
set, nisi prius ibi habitasset. Numquidnam ergo contra- 
dicitur Stephano dicenti: Deus gloriae apparuit Abrahae 
patri nostro, cum esset in Mesopotamia, priusquam habi- 
taret in Charra? Sed intellegendum est, quod eodem 
anuo facta sint omnia, et Dei promissio, antequam in 
Charra habitaret Abraham, et in Charra habitatio eius et 
inde profectio; non solum quia Eusebius in chronicis ab 
anno huius promissionis computat et ostendit post qua- 
dringentos et triginta annos exitum esse de Aegypto, 
quando lex data est, verum etiam quia id commemorat 
apostolus Paulus. 
CarurT XVII. 

De tribus excellentioribus gentium regnis, quorum unum, 
id est Assyriorum, iam Abraham genito sublimius 
eminebat. 

Per idem tempus eminentia regna erant gentium, in 
quibus terrigenarum civitas, hoc est societas hominum 

secundum hominem viventium, sub dominatu angelorum 
desertorum insignius excellebat, regna videlicet tria, Si- 
cyoniorum, Aegyptiorum, Assyriorum. Sed Assyriorum 
multo erat potentius atque sublimius. Nam rex ille Ninus 
Beli filius excepta [ndia universae Asiae populos subiuga- 
verat. Asiam nunc dico non illam partem quae huius 
maioris Asiae una provincia est, sed eam quae universa 
Asia nuncupatur, quam quidam in altera duarum, pleri- 
que autem in tertia totius orbis parte posuerunt, ut sint 
omnes Ásia, Europa et Africa; quod non aequali divisione 
fecerunt. Namque ista, quae Asia nuncupatur, a meridie 
per orientem usque ad septentrionem pervenit; Europa 
vero a septentrione usque ad occidentem, atque inde 
Africa ab occidente usque ad meridiem. Unde videntur 
orbem dimidium duae tenere, Europa et Africa, alium 
vero dimidium sola Asia. Sed ideo illae duae partes 
factae sunt, quia inter utramque ab Oceano ingreditur, 
quidquid aquarum terras interluit; et hoc mare magnum 
nobis facit. Quapropter si in duas parles orbem dividas, 
Orientis et Occidentis, Asia erit in una, in altera vero 
Europa et Africa. Quam ob rem trium regnorum, quae 
tunc praecellebant, Sicyoniorum non erat sub Assyriis, 
quia in Europa sunt; Aegyptiorum autem quo modo eis 
non subiacebat, a quibus tota Asia tenebatur, solis Indis, 
ut perhibetur, exceptis? In Assyria igitur praevaluerat 
dominatus impiae civitatis; huius caput erat illa Babylon, 
cuius terrigenae civitatis nomen aptissimum est, id est 
confusio. Ibi iam Ninus regnabat post mortem patris sui 
Beli, qui primus illic regnaverat sexaginta quinque annos. 
Filius vero eius Ninus, qui defuncto patri successit in 
regnum, quinquaginta duo regnavit annos, et habebat in 
regno quadraginta tres, quando natus est Abraham, qui 

erat annus circiter millensimus ducentensimus ante con- 
ditam Romam, veluti alteram in occidente Babyloniam. 


CapruT XVIII. 


De iterato alloquio Dei ad Abraham, quo ei et semini 
eius Chanaan terra promittitur. 


Egressus ergo Abraham de Charra septuagensimo 
quinto anno aetatis suae, centensimo autem quadragen- 
simo et quinto patris sui, cum Loth filio fratris et Sarra 
coniuge perrexit in terram Chanaan et pervenit usque ad 
Sichem, ubi rursus divinum accepit oraculum, de quo 
ita scriptum est: £t apparuit Dominus Abrae, et dixit 
illi: Semini tuo dabo terram hanc. Nihil hic de illo 
semine dictum est, in quo pater factus est omnium gen- 
iium, sed de illo solo, de quo pater est unius lsraeliticae 
gentis; ab hoc enim semine tcrra illa possessa est. 


CapvrT XIX. 


De Sarrae pudicitia in Aegypto per Deum custodita, 
quam Abraham non uxorem suam esse dixerat, 
sed sororem. 


Deinde aedificato ibi altari et invocato Deo Abraham 
profectus est inde et habitavit in heremo atque inde ire 
in Aegyptum famis necessitate conpulsus est. Ubi uxorem 
suam dixit sororem, nihil mentitus; erat enim et hoc, 
quia propinqua erat sanguine; sicut etiam Loth eadem pro- 
pinquitate, cum fratris eius esse filius, frater eius est 
dictus. Ttaque uxorem tacuit, non negavit, coniugis tuen- 
dam pudicitiam committens Deo et humanas insidias cavens 
ut homo; quoniam, si periculum quantum caveri poterat 

non caveret, magis temptaret Deum, quam speraret in 
Deum. De qua re contra calumniantem Faustum Mani- 
chaeum satis diximus. Denique factum est, quod de Do- 
mino praesumpsit Abraham. Nam Pharao rex Aegypti, 

5 qui eam sibi uxorem acceperat, graviter adflictus marito 
reddidit. Ubi absit ut credamus alieno concubitu fuisse 
pollutam, quia multo est credibilius, hoc Pharaonem fa- 
cere adflictionibus magnis non fuisse permissum. 


CarvT XX. 


10 De secessione Loth et Abrahae, quae illis salva caritate 
conplacuit. 


Reverso igitur Abraham ex Aegypto in locum unde 
venerat, tunc Loth fratris filius ab illo in terram Sodo- 
morum salva caritate discessit. Divites quippe facti erant 

16 pastoresque multos pecorum habere coeperant, quibus in- 
ter se rixantibus eo modo familiarum suarum pugnacem 
discordiam vitaverunt. Poterat quippe hinc, ut sunt 
humana, etiam inter ipsos aliqua rixa consurgere. Proinde 
hoc malum praecaventis Abrahae verba ista sunt ad Loth: 

20 Non sit rixa inter me et te, et inter pastores meos et 
inter pastores tuos, quia homines fratres nos sumus. 
Nonne ecce tota terra ante te est? Discede a me; si 
tu in sinistram, ego in dextram; vel si tu in dextram, 
ego in sinistram. Hinc fortassis effecta est inter homi- 

25 nes pacifica consuetudo, ut, quando terrenorum aliquid 
partiendum est, maior dividat, minor eligat. 

CaPvT XXI. 


De tertia promissione Dei, qua terram Chanaan Abra- 
hae et semini eius in perpetuum pollicetur. 


Cum ergo digressi essent separatimque habitarent 
Abraham et Loth necessitate sustentandae familiae, non 
foeditate discordiae, et Abraham in terra Chanaan, Loth 
autem esset in Sodomis, oraculo tertio dixit Dominus ad 
Abraham: Zlespiciens oculis tuis vide a loco, in quo nunc 
tu es, ad aquilonem et Africum et orientem et mare, 
quia omnem terram, quam tu vides, tibi dabo eam et 
semini tuo usque in saeculum, et faciam semen tuum 
tamquam harenam terrae. Si potest aliquis dinumerare 
harenam terrae, et semen tuum dinumerabitur. | Surgens 
perambula terram in longitudinem eius et in latitudinem, 
quia tibi dabo eam. ïn hac promissione utrum sit etiam 
illa, qua pater factus est omnium gentium, non evidenter 
apparet. Potest enim videri ad hoc pertinere: Et faciam 
semen tuum tamquam harenam terrae, quod ea locutione 
dictum est, quam Graeci vocant hyperbolen; quae utique 
tropica est, non propria. Quo tamen modo, ut ceteris 
tropis, uti solere scripturam, nullus qui eam didicit amb- 
igit. Iste autem tropus, id est modus locutionis, fit, 
quando id quod dicitur longe est amplius, quam quod eo 
dicto significatur. Quis enim non videat, quam sit in- 
comparabiliter amplior harenae numerus, quam potest 
esse hominum omnium ab ipso Adam usque ad terminum 
saeculi? Quanto ergo magis quam semen Abrahae, non 
solum quod pertinet ad [sraeliticam gentem, verum etiam 
quod est et futurum est secundum imitationem fidei toto 
orbe terrarum in omnibus gentibus! Quod semen in 

comparatione multitudinis impiorum profecto in paucis 
est; quamvis et ipsi pauci faciant innumerabilem multitu- 
dinem suam, quae significata est secundum hyperbolen 
per harenam terrae. Sane ista multitudo, quae promitti- 
5 tur Abrahae, non Deo est innumerabilis, sed hominibus; 
Deo autem nec harena terrae. Proinde quia non tantum 
gens Israelitica, sed universum semen Abrahae, ubi est et 
promissio non secundum carnem, sed secundum spiritum 
plurium filiorum, congruentius harenae multitudini com- 
10 paratur: potest hic intellegi utriusque rei facta promissio. 
Sed ideo diximus, quod non evidenter appareat, quia et 
illius gentis unius multitudo, quae secundum carnem nata 
est ex Abraham per eius nepotem lacob, in tantum cre- 
vit, ut paene omnes partes orbis impleverit. Et ideo 
15 potuit et ipsa secundum hyperbolen harenae multitudini 
comparari, quia et haec sola innumera est homini. Ter- 
ram certe illam solam significatam, quae appellata est 
Chanaan, ambigit nemo. Sed quod dictum est: Tibi dabo 
eam et semini tuo usque in saeculum, potest movere 
20 nonnullos, si usque in saeculum intellegant „in aeternum". 
Si autem saeculum hoc loco sic accipiant, quem ad mo- 
dum fideliter tenemus initium futuri saeculi a fine prae- 
sentis ordiri, nihil eos movebit; quia, etsi expulsi sunt 
Israelitae de Hierosolymis, manent tamen in aliis civitati- 
25 bus terrae Chanaan, et usque in finem manebunt; et uni- 
versa terra illa cum a Cliristianis inhabitatur, etiam ipsum 
semen est Abrahae. 


CapPuT XXII. 


De superatis ab Abraham hostibus Sodomorum, quando 
30 et Loth de captivitate eripuit, et a Melchisedech 
sacerdote benedictus est. 
Hoc responso promissionis accepto migravit Abra- 
ham et mansit in alio eiusdem terrae loco, iuxta quer- 
18 quod om. VF 21 saec. VRFG-Habeg in saec. Bpv 

cum Mambre, quae erat Chebron. Deinde ab hostibus, 
qui Sodomis inruerant, cum quinque reges adversus quat- 
tuor bellum gererent et victis Sodomitis etiam Loth captus 
esset, liberavit eum Abraham adductis secum in proelium 
trecentis decem et octo vernaculis suis et victoriam fecit 
regibus Sodomorum nihilque spoliorum auferre voluit, 
cum rex cui vicerat obtulisset. Sed plane tunc bene- 
dictus est a Melchisedech, qui erat sacerdos Dei excelsi; 
de quo in epistula, quae inscribitur ad Hebraeos, quam 
plures Pauli apostoli esse dicunt, quidam vero negant, 
multa et magna conscripta sunt. lbi quippe primum ap- 
paruit sacrificium, quod nunc a Christianis offertur Deo 
toto orbe terrarum, impleturque illud, quod longe post 
hoc factum per prophetiam dicitur ad Christum, qui fuerat 
adhuc venturus in carne: Tu es sacerdos in aeternum 
secundum ordinem Melchisedech; non scilicet secundum 
ordinem Aaron, qui ordo fuerat auferendus inlucescenti- 
bus rebus, quae illis umbris praenotabantur. 


CaprvuT XXIII. 


De verbo Domini ad Abraham, quo ei promittitur. secun- : 


dum multitudinem stellarum multiplicanda posteritas; 
quod credens iustificatus est adhuc in praeputio 
constitutus. 


Etiam tunc factum est verbum Domini ad Abraham 


in visu. Qui cum ei protectionem mercedemque promit- : 


teret valde multam, ille de posteritate sollicitus quendam 
Eliezer vernaculum suum futurum sibi dixit heredem, 
continuoque illi promissus est heres, non ille vernaculus, 
sed qui de ipso Abraham fuerat exiturus, rursusque se- 
men innumerabile, non sicut harena terrae, sed stellae 
caeli; ubi mihi magis videtur promissa posteritas caelesti 

1Gen.13,18 s8Gen.14,8—18 9.7 10 Cf. De doctr. Christ. 

felicitate sublimis. Nam quantum ad multitudinem per- 
tinet, quid sunt stellae caeli ad harenam terrae? nisi 
quis et istam comparationem iu tantum esse similem di- 
cat, in quantum etiam stellae dinumerari non valent, quia 

5 nec omnes eas videri posse credendum est. Nam quanto 
quisque acutius intuetur, tanto plures videt. Unde et 
acerrime cernentibus aliquas occultas esse merito existi- 
matur, exceptis eis sideribus, quae in alia parte orbis a 
nobis remotissima oriri et occidere perhibentur. Post- 

10 remo quicumque universum stellarum numerum conpre- 
hendisse et conscripsisse iactantur, sicut Aratus vel Eu- 
doxus vel si qui alii sunt, eos libri huius contemnit 
auctoritas. Hic sane illa sententia ponitur, cuius aposto- 
lus meminit propter Dei gratiam commendandam: Credi- 

15 dit Abraham Deo, et deputatum est illi ad iustitiam; ne 
circumcisio gloriaretur gentesque incircumcisas ad (idem 
Christi nollet admitti. Hoc enim quando factum est, ut 
eredenti Abrahae deputaretur fides ad iustitiam, nondum 
fuerat. circumcisus. 


20 Carur XXIV. 


De significatione sacrificii, quod Abraham offerre prae- 
ceptus est, cum poposcisset, ut de his quae crediderat 
doceretur. 


In eodem visu cum loqueretur ei Deus, etiam hoc 
25 ait ad illum: £go Deus, qui eduxi te de regione Chal- 
daeorum, ut dem tibi terram hanc, ut heres sis eius. 
Ubi cum interrogasset Abraham secundum quid sciret, 
quod heres eius erit, dixit illi Deus: Accipe mihi iuvencam 
trimam et capram trimam et arietem trimum et turturem 
30 et columbam. Accepit autem illi haec omnia et divisit 
16 Gal. 3,6; Rom. 4,3; Gen. 15,6 27 Aug. Quaest. in 

Hept. 1147 (CE 28H, 117, 16 sqq.) 

illa media et posuit ea contra faciem alterum alteri; 
aves autem non divisit. Et descenderunt, sicut. scriptum 
est, aves supra corpora quae divisa erant, et consedit 
illis Abram. Circa solis autem occasum pavor inruit 
super Abram, et ecce timor tenebrosus magnus incidit ei; 
et dictum est ad Abram: Sciendo scies, quia peregrinum 
erit semen tuum in terra non propria, et in servitutem 
redigent eos et adfligent eos quadringentis annis; gentem 
autem, cui servierint, iudicabo ego. Post haec vero ex- 
ibunt hoc cum supellectili multa. Tu autem ibis ad patres 
tuos cum pace nutritus in senecta bona. Quarta vero 
generatione convertent se hoc. Nondum enim impleta 
sunt peccata Amorrhaeorum usque adhuc. Cum autem 
iam sol erat ad occasum, flamma facta est, et ecce fornax 
fumabunda et lampades ignis, quae pertransierunt per 
media divisa illa. In die illa disposuit Dominus Deus 
testamentum ad Abram, dicens: Semini tuo dabo terram 
hanc, a flumine Aegypti usque ad flumen magnum flu- 
men Euphraten, Cenaeos et Cenezaeos et Celmonaeos et 
Chettaeos et Pherezaeos et Raphaim et Amorrhaeos et 
Chananaeos et Evaeos et Gergesaeos et lebusaeos. 

Haec omnia in visu facta divinitus atque dicta sunt, 
de quibus singulis enucleate disserere longum est et in- 
tentionem operis huius excedit. Quod ergo satis est nosse 
debemus. Postea quam dictum est credidisse Abraham 
Deo et deputatum illi ad iustitiam, non eum in fide de- 
fecisse, ut diceret: Dominator Domine, secundum quid 
sciam, quia heres eius ero? (terrae quippe illius promissa 
erat hereditas) — non enim ait: „Unde sciam?“ quasi 


$1 Gen. 15, 7 8qq. 

adhuc non crederet; sed ait: Secundum quid sciam? ut 
ei rei, quam crediderat, aliqua similitudo adhiberetur, qua 
eius modus agnosceretur; sicut non est virginis Mariae 
diffidentia quod ait: Quo modo fiet istud, quoniam virum 
6 non cognosco? quod enim futurum esset, certa erat; mo- 
dum quo fieret inquirebat, et hoc cum quaesisset, audi- 
vit —: denique et hic similitudo data est de animalibus, 
iuvenca et capra et ariete et duabus volacribus, turture 
et columba, ut secundum haec futurum sciret, quod futu- 
10 rum esse iam non ambigeret. Sive ergo per iuvencam 
significata sit plebs posita sub iugo legis, per capram ea- 
dem plebs peccatrix futura, per arietem eadem plebs etiam 
regnatura (quae animalia propterea trima dicuntur, quia, 
cum sint insignes articuli temporum ab Adam usque ad 
15 Noe et inde usque ad Abraham et inde usque ad David, 
qui reprobato Saule primus in regno gentis Israeliticae 
Domini est voluntate fundatus, in hoc ordine tertio, qui 
tenditur ex Abraham usque ad David, tamquam tertiam 
aetatem gerens ille populus adolevit), sive aliquid aliud 
20 convenientius ista significent: nullo modo tamen dubita- 
verim spiritales in ea praefiguratos additamento turturis 
et columbae. Et ideo dictum est: Aves autem non divisit, 
quoniam carnales inter se dividuntur, spiritales autem 
nullo modo, sive a negotiosis conversationibus hominum 
25 se removeant, sicut turtur, sive intér illas degant, sicut 
columba; utraque tamen avis est simplex et innoxia, signi- 
ficans et in ipso Israelitico populo, cui terra illa danda 
erat, futuros individuos filios promissionis et heredes regni 
in aeterna felicitate mansuri. Aves autem descendentes 
30 supra corpora, quae divisa erant, non boni aliquid, sed 

spiritus indicant aeris huius, pastum quendam suum de 
carnalium divisione quaerentes. Quod autem illis consedit 
Abraham, significat etiam inter illas carnalium divisiones 
veros usque in finem perseveraturos fideles. Et circa solis 
occasum quod pavor inruit in Abraham et timor tenebrosus 
magnus significat circa huius saeculi finem magnam per- 
turbationem ac tribulationem futuram fidelium, de qua 
Dominus dicit in evangelio: Erit enim tunc tribulatio 
magna, qualis non fuit ab initio. 

Quod vero dictum est ad Abraham: Sciendo scies, 
guia peregrinum erit semen tuum in terra non propria, 
et in servitutem redigent eos et adfligent eos quadrin- 
gentis annis, de populo Israel, qui fuerat iu Aegypto ser- 
viturus, apertissime prophetatum est; non quod in eadem 
servitute sub Aegyptiis adfligentibus quadringentos annos 
ille populus fuerat peracturus, sed in ipsis quadringentis 
annis praenuntiatum est hoc futurum. Quem ad modum 
enim scriptum est de Thara patre Abrahae: Et fuerunt 
dies Tharae in Charra quinque et ducenti anni, non quia 
ibi omnes acti sunt, sed quia ibi completi sunt: ita et hic 
propterea interpositum est: Et in servitutem redigent eos 
et adfligent eos quadringentis annis, quoniam iste nume- 
rus in eadem adflictione completus est, non quia ibi uni- 
versus peractus est.  Quadringenti sane dicuntur anni 
propter numeri plenitudinem, quamvis aliquanto amplius 
Sint, sive ex hoc tempore computentur, quo ista promitte- 
bantur Abrahae, sive ex quo natus est lsaac, propter 
semen Abrahae, de quo ista praedicuntur. Computantur 
enim, sicut superius iam diximus, ab anno septuagensimo 
et quinto Abrahae, quando ad eum facta est prima pro- 
missio, usque ad exitum Israel ex Aegypto quadringenti 
et triginta anni; quorum apostolus ita meminit: Hoc autem 

dico, inquit: testamentum confirmatum a Deo post qua- 
dringentos triginta annos facta lex non infirmat ad eva- 
cuandam promissionem. lam ergo isti quadringenti et 
triginta (anni? quadringenti poterant nuncupari, quia non 
5 sunt multo amplius: quanto magis cum aliquot iam ex isto 
numero praeterissent, quando ilia in visu demonstrata et 
dicta sunt Abrahae, vel quando Isaac natus est cente- 
nario patri suo, a prima promissione post viginti quinque 
annos, cum iam ex istis quadringentis triginta quadringenti 
10 et quinque remanerent, quos Deus quadringentos voluit 
nominare. Et cetera, quae sequuntur in verbis praenun- 
tiantis Dei, nullus dubitaverit ad Israeliticum populum 
pertinere. 
Quod vero adiungitur: Cum autem iam sol erat ad 
15 occasum, flamma factc est, et ecce fornax fumabunda 
et lampades ignis, quae pertransierunt per media divisa 
illa, significat iam in fine saeculi per ignem iudicandos 
esse carnales. Sicut enim adílictio civitatis Dei, qualis 
antea numquam fuit, quae sub Antichristo futura speratur, 
significatur tenebroso timore Abrahae circa solis occasum, 
id est propinquante iam fine saeculi: sic ad solis occasum, 
id est ad ipsum iam finem, significatur isto igne dies iu- 
dicii dirimens carnales per ignem salvandos et in igne 
damnandos. Deinde testamentum factum ad Abraham 
25 terram Chanaan proprie manifestat et nominat in ea un- 
decim gentes a flumine Aegypti usque ad flumen magnum 
Euphraten. Non ergo a flumine magno Aegypti, hoc est 
Nilo, sed a parvo, quod dividit inter Aegyptum et Palae- 
stinam, ubi est civitas Rhinocorura. 


2 


e 

CapruT XXV. 


De Agar ancilla Sarrae, quam eadem Sarra Abrahae 
esse voluit concubinam. 


lam hinc tempora consequuntur filiorum Abrahae, 
unius de Agar ancilla, alterius de Sarra libera, de quibus 
in libro superiore iam diximus. Quod autem adtinet ad 
rem gestam, nullo modo est inurendum de hac concubina 
crimen Abrahae. Usus est ea quippe ad generandam 
prolem, non ad explendam libidinem, nec insultans, sed 
potius oboediens coniugi, quae suae sterilitatis credidit 
esse solacium, si fecundum ancillae uterum, quoniam na- 
tura non poterat, voluntate faceret suum, et eo iure, quo 
dicit apostolus: Similiter et vir non habet potestatem cor- 
poris sui, sed mulier, uteretur mulier ad pariendum ex 
altera, quod non poterat ex se ipsa. Nulla est hic cupido 
lasciviae, nulla nequitiae turpitudo. Ab uxore causa prolis 
ancilla marito traditur, a marito causa prolis accipitur; ab 
utroque non culpae luxus, sed naturae fructus exquiritur. 
Denique cum ancilla gravida dominae sterili superbiret et 


hoc Sarra suspicione muliebri viro potius inputaret, etiam 2 


ibi demonstravit Abraham non se amatorem servum, sed 
liberum fuisse genitorem et in Agar Sarrae coniugi pudi- 
citiam custodisse nec voluptatem suam, sed voluntatem 
ilius implevisse; accepisse nec petisse, accessisse nec 
haesisse, seminasse nec amasse. Ait enim: Ecce ancilla 
tua in manibus tuis, utere ea quo modo tibi placuerit. 
O virum viriliter utentem feminis, coniuge temperanter, 
ancilla obtemperanter, nulla intemperanter! 


6 C.3 14 1.Cor.7,4 26 Gen. 16,6 

De testificatione Dei ad Abraham, qua eidem seni de 
sterili Sarra filium spondet patremque eum gentium statuit 
et promissi fidem sacramento circumcisionis obsignat. 


Post haec natus est Ismael ex Agar, in quo putare 
posset impletum, quod ei promissum fuerat, cum sibi ver- 
naculum suum adoptare voluisset, Deo dicente: Non erit 
heres tuus hic; sed qui exiet de te, ille erit heres tuus. 
Hoc ergo promissum ne in ancillae filio putaret impletum, 
iam cum esset annorum nonaginta et novem, apparuit ei 
Dominus et dixit illi: Ego sum Deus, place in conspectu 
meo et esto sine querella, et ponam testamentum meum 
inter me et inter te et implebo te valde. Et procidit 
Abram in faciem suam. Et locutus est illi Deus dicens: 
Et ego, ecce testamentum meum tecum, et eris pater mul- 
titudinis gentium; et non appellabitur adhuc nomen tuum 
Abram, sed erit nomen tuum Abraham, quia patrem mul- 
tarum gentium posui te; et augeam te valde valde et 
ponam te in gentes, et reges ex te exibunt; et statuam 
testamentum meum inter me et (inter» te et inter semen 
tuum post te in generationes eorum in testamentum aeter- 
num, ut sim tibi Deus et semini tuo post te. Et dabo 
tibi et semini tuo post te terram, in qua incola es, omnem 
terram Chanaan in possessionem aeternam, et ero illis 
Deus. Et dixit Deus ad Abraham: Tu autem testamentum 
meum conservabis, tu et semen tuum post te in progenies 
suas. Et hoc est testamentum, quod conservabis inter me 
et vos et inter semen tuum post te in generationes suas: 
Circumcidetur vestrum omne masculinum, et circumcide- 


8 Gen. 15,4 

mini carnem praeputii vestri, et erit in signo testamenti 
inter me et vos. Et puer octo dierum circumcidetur, 
vestrum omne masculinum in progenies vestras. Verna- 
culus et empticius ab omni filio alieno, qui non est de 
semine tuo, circumcisione circumcidetur vernaculus domus 
tuae et empticius. Et erit testamentum meum in carne 
vestra in testamento aeterno. Et qui non fuerit circum- 
cisus masculus, qui non circumcidetur carnem praeputii 
sui octava die, interibit anima illa de genere eius, quia 
testamentum meum dissipavit. Et dixit Deus ad Abra- 
ham: Sara uxor tua, non appellabitur nomen eius Sara, 
sed Sarra erit nomen eius. Benedicam autem illam et 
dabo tibi ex ea filium, et benedicam illum, et erit in 
nationes, et reges gentium ex eo erunt. Et procidit 
Abraham super faciem suam et risit et dixit in animo 
suo dicens: Si mihi centum annos habenti nascetur 
filius, et si Sarra annorum nonaginta pariet? Dixit 
autem Abraham ad Deum: Ismael hic vivat in conspectu 
tuo. Dixit autem Deus ad Abraham: lta, ecce Sarra 
uxor tua pariet tibi filium, et vocabis nomen eius Isaac; 
et statuam testamentum meum ad illum in testamentum 
aeternum, esse illi Deus et semini eius post illum. De 
Ismael autem ecce exaudivi te; ecce benedixi eum et 
ampliabo illum et multiplicabo eum valde. | Duodecim 
gentes generabit, et dabo illum in magnam gentem. Te- 
stamentum autem meum statuam ad Isaac, quem pariet 
tibi Sarra in tempore hoc ad annum sequentem. 

Hic apertiora promissa sunt de vocatione gentium in 
Isaac, id est in filio promissionis, quo significatur gratia, 
non natura, quia de sene et anu sterili promittitur filius. 


27 Gen. 17, 183q. 

Quamvis enim et naturalem procreationis excursum Deus 
operetur: ubi tamen evidens opus Dei est vitiata eL ces- 
sante natura, ibi evidentius intellegitur gratia. Et quia hoc 
non per generationem, sed per regenerationem futurum 
erat, ideo nunc imperata est circumcisio, quando de Sarra 
promissus est filius. Et quod omnes non solum filios, 
verum etiam servos vernaculos et empticios circumcidi 
iubet, ad omnes istam gratiam pertinere testatur. Quid 
enim aliud circumcisio significat quam naturam exuta ve- 
tustate renovatam? Et quia aliud quam Christum octavus 
dies, qui hebdomade completa, hoc est post sabbatum, re- 
surrexit? Parentum mutantur et nomina: omnia resonant 
novitatem, et in testamento vetere obumbratur novum. 
Quid est enim quod dicitur testamentum vetus nisi novi 
occultatio? Et quid est aliud quod dicitur novum nisi 
veteris revelatio? Risus Abrahae exultatio est gratulantis, 
non inrisio diffidentis. Verba quoque eius illa in animo 
suo: Si mihi centum annos habenti nascetur filius et si 
Sarra annorum nonaginta pariet, non sunt dubitantis, 
sed admirantis. Si quem vero movet quod dictum est: 
Et dabo tibi et semini tuo post te lerram, in qua tu in- 
cola es, omnem terram Chanaan in possessionem aeter- 
nam, quo modo accipiatur impletum sive adhuc expectetur 
implendum, cum possessio quaecumque terrena aeterna 
cuilibet genti esse non possit: scial, aeternum a nostris 
interpretari, quod Graeci appellant e&/cviov, quod a sae- 
culo derivatum est; aiv quippe Graece saeculum nun- 
cupatur. Sed non sunt ausi Latini hoc dicere saeculare, 
ne longe in aliud mitterent sensum.  Saecularia quippe 
dicuntur multa, quae in hoc saeculo sic aguntur, ut brevi 
etiam tempore transeant; e/cviov autem quod dicitur, 
aut non habet finem aut usque in huius saeculi tenditur 
finem. 

Carur XXVII. 


De masculo, qui si octavo die non fuerit circumcisus, 
perit anima eius, quia testamentum Dei dissipavit. 


Item potest movere, quo modo intellegi oporteat quod 
hic dictum est: Masculus, qui non circumcidetur carnem 
praeputii sui octava die, interibit anima illa de genere 
eius, quia testamentum meum dissipavit, cum haec nulla 
culpa sit parvuli, cuius dixit animam perituram, nec ipse 
dissipaverit testamentum Dei, sed maiores, qui eum cir- 
cumcidere non curarunt; nisi quia etiam parvuli, non 
secundum suae vitae proprietatem, sed secundum commu- 
nem generis humani originem omnes in illo uno testa- 
mentum Dei dissipaverunt, in quo omnes peccaverunt. 
Multa quippe appellantur testamenta Dei exceptis illis 
duobus magnis, vetere et novo, quod licet cuique legendo 
cognoscere. "Testamentum autem primum, quod factum 
est ad hominem primum, profecto illud est: Qua die ede- 
ritis, morte moriemini. Unde scriptum est in libro, qui 
ecclesiasticus appellatur: Omnis caro sicut vestis veterescit. 
Testamentum enim a saeculo: Morte morieris. Cum enim 
lex evidentior postea data sit, et dicat apostolus: Ubi au- 
tem non est lex, nec praevaricatio, quo pacto in psalmo 
quod legitur verum est: Praevaricatores aestimavi omnes 
peccatores terrae, nisi quia omnes legis alicuius prae- 
váricatae sunt rei, qui aliquo peccato tenentur obstricti? 
Quam ob rem si etiam parvuli, quod vera fides habet, 
nascuntur non proprie, sed originaliter peccatores, unde 
illis gratiam remissionis peccatorum necessariam confitemur: 
profecto eo modo, quo sunt peccatores, etiam praevarica- 
tores legis illius, quae in paradiso data est, agnoscuntur; 

ut verum sit utrumque, quod scriptum est, et: Praevari- 
catores aestimavi omnes peccatores terrae, et: Ubi lex 
non est, nec praevaricatio. Ac per hoc, quia circumcisio 
signum regenerationis fuit et non inmerito parvulum 
5 propter originale peccatum, quo primum Dei dissipatum 
est testamentum, generatio disperdet, nisi regeneratio li- 
beret: sic intellegenda sunt haec verba divina, tamquam 
dictum sit: „Qui non fuerit regeneratus, interibit anima 
illa de genere eius^, quia testamentum Dei dissipavit, 
10 quando in Adam cum omnibus etiam ipse peccavit. Si 
enim dixisset: „Quia hoc testamentum meum dissipavit“, 
non nisi de ista circumcisione intellegi cogeret; nunc vero, 
quoniam non expressit cuius modi testamentum parvulus 
dissipaverit, liberum est intellegere de illo testamento 
15 dietum, cuius dissipatio pertinere posset ad parvulum. Si 
autem hoc quisquam non nisi de ista circumcisione dictum 
esse contendit, quod in ea testamentum Dei, quoniam non 
est circumcisus, dissipaverit parvulus: quaerat locutionis 
aliquem modum, quo non absurde possit intellegi, ideo 
20 dissipasse testamentum, quia licet non ab illo, tamen in 
illo est dissipatum. Verum sic quoque animadvertendum 
est nulla in se neglegentia sua iniuste interire incircum- 
cisi animam parvuli nisi originalis obligatione peccati. 


CaprvT XXVIII. 


25 De commutatione nominum Abrahae et Sarrae, qui cum 
ob unius sterilitatem, ob utriusque autem senectutem 
generare non possent, munus fecunditatis 
indepti sunt. 


Facta igitur promissione tam magna tamque dilucida 
30 ad Abraham, cui evidentissime dictum est: Patrem multa- 
;aQ A OH, MES STRE ee E m 

rum gentium posui te; et augeam te valde valde et po- 
nam te in gentes, et reges ex te exibunt. Et dabo tibi 
ex Sarra filium, et benedicam illum, et erit in nationes, 
et reges gentium ex eo erunt (quam promissionem nunc 
in Christo cernimus reddi), ex illo deinceps illi coniuges 
non vocantur in scripturis, sicut antea vocabantur, Abram 
et Sara, sed sicut eos nos ab initio vocavimus, quoniam 
sic iam vocantur ab omnibus, Abraham et Sarra. Cur 
autem mutatum sit nomen Abrahae, reddita est ratio: 
Quia patrem, inquit, multarum gentium posui te. Hoc 
ergo significare intellegendum est Abraham; Abram vero, 
quod ante vocabatur, interpretatur paler excelsus. De 
nomine autem mutato Sarrae non est reddita ratio; sed, 
sicut aiunt, qui scripserunt interpretationes nominum He- 
braeorum, quae his sacris litteris continentur, Sara inter- 
pretatur princeps mea, Sarra autem virtus. Unde scriptum 
est in epistula ad Hebraeos: Fide et ipsa Sarra virtutem 
accepit ad emissionem seminis. Ambo enim seniores erant, 
sicut scriptura testatur; sed illa etiam sterilis et cruore 
menstruo iam destituta, propter quod iam parere non 
posset, etiam si sterilis non fuisset. Porro si femina ita 
sit provectioris aetatis, ut ei solita mulierum adhuc fluant, 
de iuvene parere potest, de seniore non potest; quamvis 
adhuc possit ille senior, sed de adulescentula gignere, 
sicut Abraham post mortem Sarrae de Cettura potuit, quia 
vividam eius invenit aetatem. Hoc ergo est, quod mirum 
commendat apostolus, et ad hoc dicit Abrahae iam fuisse 
corpus emortuum, quoniam non ex omni femina, cui ad- 
huc esset aliquod pariendi tempus extremum, generare 
ipse in illa aetate adhuc posset. Ad aliquid enim emor- 
tuum corpus intellegere debemus, non ad omnia. Nam si 

ad omnia, non iam senectus vivi, sed cadaver est mortui. 
Quamvis etiam sic solvi soleat ista quaestio, quod de 
Cettura postea genuit Abraham, quia donum gignendi, 
quod a Domino accepit, etiam post obitum mansit uxoris. 
Sed propterea mihi videtur illa, quam secuti sumus, huius 
quaestionis solutio praeferenda, quia centenarius quidem 
senex, sed temporis nostri, de nulla potest femina gignere; 
non tunc, quando adhuc tamdiu vivebant, ut centum anni 
nondum facerent hominem decrepitae senectutis. 


CaruT XXIX. 


De tribus viris vel angelis, in quibus ad quercum Mambre 
apparuisse Abrahae Dominus indicatur. 


Item Deus apparuit Abrahae ad quercum Mambre in 
tribus viris, quos dubitandum non est angelos fuisse; 
quamvis quidam existiment unum in eis fuisse Dominum 
Christum, adserentes eum etiam ante indumentum carnis 
fuisse visibilem. Est quidem divinae potestatis et invisi- 
bilis, incorporalis inmutabilisque naturae, sine ulla sui 
mutatione etiam mortalibus aspectibus apparere, non per 
id quod est, sed per aliquid quod sibi subditum est; quid 
autem illi subditum non est? Verum tamen si propterea 
confirmant horum trium aliquem fuisse Christum, quia, 
cum tres vidisset, ad Dominum singulariter est locutus 
(sic enim scriptum est: Æt ecce tres viri stabant super 
eum, et videns procucurrit in obviam illis ab ostio taber- 
naculi sui, et adoravit super terram et dixit: Domine, 
si inveni gratiam ante te, et cetera): cur non et illud 
advertunt, duos ex eis venisse, ut Sodomitae delerentur, 
cum adhuc Abraham ad unum loqueretur, Dominum ap- 
pellans et intercedens, ne simul iustum cum impio in 

Sodomis perderet? Illos autem duos sic suscepit Loth, 
ut etiam ipse in conloquio cum illis suo singulariter Do- 
minum appellet. Nam cum eis pluraliter dixisset: Ecce, 
domini, declinate in domum pueri vestri, et cetera quae 
ibi dicuntur, postea tamen ita legitur: Ef tenuerunt angeli 
manum eius et manum uxoris eius et manus duarum 
filiarum eius, in eo quod parceret Dominus ipsi. Et 
factum est, mox ut eduxerunt illum foras, et dixerunt: 
Salvam fac animam tuam, ne respexeris retro, nec ste- 
teris in tota regione; in monte salvum te fac, ne quando 
conprehendaris. Dixit autem Loth ad illos: Oro, Domine, 
quia invenit puer tuus misericordiam ante te, et quae 
sequuntur. Deinde post haec verba singulariter illi re- 
spondet et Dominus, cum in duobus angelis esset, dicens: 
Ecce miratus sum faciem tuam, et cetera. Unde multo 
est credibilius, quod et Abraham in tribus et Loth in 
duobus viris Dominum agnoscebant, cui per singularem 
numerum loquebantur, etiam cum eos homines esse arbi- 
trarentur; neque enim aliam ob causam sic eos susceperunt, 
ut tamquam mortalibus et humana refectione indigentibus 
ministrarent; sed erat profecto aliquid, quo ita excellebant, 
licet tamquam homines, ut in eis esse Dominum, sicut 
adsolet in prophetis, hi, qui hospitalitatem illis exhibebant, 
dubitare non possent; atque ideo et ipsos aliquando plu- 
raliter et in eis Dominum aliquando singulariter appella- 
bant. Angelos autem fuisse scriptura testatur, non solum 
in hoc genesis libro, ubi haec gesta narrantur, verum 
etiam in epistula ad Hebraeos, ubi, cum hospitalitas lau- 
daretur: Per hanc, inquit, etiam quidam nescientes ho- 
spitio receperunt angelos. Per illos igitur tres viros, cum 
rursus filius Isaac de Sarra promitteretur Abrahae, divi- 

num datum est etiam tale responsum, ut diceretur: Abra- 
ham erit in magnam gentem et multam, et benedicentur 
in eo omnes gentes terrae. Et hic duo illa brevissime 
plenissimeque promissa sunt, gens Israel secundum carnem 
et omnes gentes secundum fidem. 


CaruT XXX. 


De Loth a Sodomis liberato atque eisdem caelesti igne 
consumptis et de Abimelech, cuius concupiscentia castitati 
Sarrae nocere non potuit. 


Post hane promissionem liberato de Sodomis Loth et 
veniente igneo imbre de caelo tota illa regio impiae civi- 
tatis in cinerem versa est, ubi stupra in masculos in tan- 
tam consuetudinem convaluerant, quantam leges solent 
aliorum factorum praebere licentiam. Verum et hoc eo- 
rum supplicium specimen futuri iudicii divini fuit. Nam 
quo pertinet quod prohibiti sunt qui liberabantur ab an- 
gelis retro respicere, nisi quia non est animo redeundum 
ad veterem vitam, qua per gratiam regeneratus exuitur, 
si ultimum evadere iudicium cogitamus? Denique uxor 
Loth, ubi respexit, remansit et in salem conversa homi- 
nibus fidelibus quoddam praestitit condimentum, quo sa- 
piant aliquid, unde illud caveatur exemplum. 

Inde rursus Abraham fecit in Geraris apud regem 
civitatis illius Abimelech, quod in Aegypto de coniuge 
fecerat, eique intacta similiter reddita est. Ubi sane 
Abraham obiurganti regi, cur tacuisset uxorem sororem- 
que dixisset, aperiens quid timuerit etiam hoc addidit: 
Etenim vere soror mea est de patre, sed non de matre, 
quia de patre suo soror erat Abrahae, de quo propinqua 
eius erat. Tantae autem pulchritudinis fuit, ut etiam in 
illa aetate posset adamari. 

8 Gen.18,18 12 Gen.19,24sq. 20 Gen.19,26 28 Gen. 
20,12 24 Cf. p. 155, 228qq. 

Carur XXXI. 


De Isaac secundum promissionem nato, cui nomen ex 
risu utriusque parentis est inditum. 


Post haec natus est Abrahae secundum promissionem 
Dei de Sarra filius, eumque nominavit Isaac, quod inter- 
pretatur risus.  Riserat enim et pater, quando ei pro- 
missus est, admirans in gaudio; riserat et mater, quando 
per illos tres viros iterum promissus est, dubitans in 
gaudio; quamvis exprobrante angelo, quod risus ille, etiam- 
si gaudii fuit, tamen plenae fidei non fuit, post ab eodem 
angelo in fide etiam confirmata est. Ex hoc ergo puer 
nomen accepit. Nam quod risus ille non ad inridendum 
opprobrium, sed ad celebrandum gaudium pertinebat, nato 
Isaac et eo nomine vocato Sarra monstravit; ait quippe: 
Risum mihi fecit Dominus; quicumque enim audierit, 
congaudebit mihi. Sed post aliquantulum. tempus ancilla 
de domo eicitur cum filio suo, et duo illa secundum apo- 
stolum testamenta significantur, vetus et novum, ubi Sarra 
illa supernae Hierusalem, hoc est civitatis Dei, figuram 
gerit. 

CapruT XXXII. 


De oboedientia et fide Abrahae, qua per oblationem im- 
molandi probatus est filii, et de morte Sarrae. 


Inter haec, quae omnia commemorare nimis longum 
est, temptatur Abraham de immolando dileclissimo filio 
ipso Isaac, ut pia eius oboedientia probarelur, saeculis 
in notitiam proferenda, non Deo. Neque enim omnis est 
culpanda templatio, quia et gratulanda est, qua fit pro- 

10 Gen. 18, 12sqq. 16 Gen. 21,6 18 Gal. 4,26 

batio. Et plerumque aliter animus humanus sibi ipsi in- 
notescere non potest, nisi vires suas sibi non verbo, sed 
experimento temptatione quodam modo interrogante re- 
spondeat; ubi si Dei munus agnoverit, tunc pius est, tunc 
5 solidatur firmitate gratiae, non inflatur inanitate iactan- 
tiae. Numquam sane crederet Abraham, quod victimis 
Deus delectaretur humanis; quamvis divino intonante prae- 
cepto oboediendum sit, non disputandum. Verum tamen 
Abraham confestim filium, cum fuisset immolatus, resur- 
10 recturum credidisse laudandus est. Dixerat namque illi 
Deus, cum de ancilla et filio eius foras eiciendis volun- 
tatem coniugis nollet implere: Zn Isaac vocabitur tibi 
semen. Et certe ibi sequitur ac dicitur: Et filium autem 
ancillae huius in magnam gentem faciam illum, quia se- 
15 men tuum est. Quo modo ergo dictum est: Jn Isaac 
vocabitur tibi semen, cum et Ismaelem Deus semen eius 
vocaverit? Exponens autem apostolus quid sit: 7n Isaac 
vocabitur tibi semen: Id est, inquit, non qui filii carnis, 
hi filii Dei, sed filii promissionis deputantur in semen. 
20 Ac per hoc filii promissionis, ut sint semen Abrahae, in 
Īsaac vocantur, hoc est in Christo vocante gratia congre- 
gantur. Hanc ergo promissionem pater pius fideliter 
tenens, quia per hunc oportebat impleri, quem Deus iube- 
bat occidi non haesitavit quod sibi reddi poterat immo- 
95 latus, qui dari potuit non speratus. Sic intellectum est 
et in epistula ad Hebraeos, et sic expositum. Fide, in- 
quit, praecessit Abraham Isaac temptatus et unicum ob- 
tulit, qui promissiones suscepit, ad quem dictum est: In 
Isaac vocabitur tibi semen, cogitans quia et ex mortuis 
80 suscitare potest Deus. Proinde addidit: Pro hoc etiam 

eum et in similitudinem adduxit; cuius similitudinem, 
nisi illius unde dicit apostolus: Qui proprio filio non 
pepercit, sed pro nobis omnibus tradidit eum? Propterea 
et Isaac, sicut Dominus crucem suam, ita sibi ligna ad 
victimae locum, quibus fuerat et inponendus, ipse porta- 
vit. Postremo quia fsaac occidi non oportebat, postea 
quam est pater ferire prohibitus, quis erat ille aries, quo 
immolato impletum est significativo sanguine sacrificium? 
Nempe quando eum vidit Abraham, cornibus in frutice 
tenebatur. Quis ergo illo figurabatur, nisi lesus, ante- 
quam immolaretur, spinis Iudaicis coronatus? 

Sed divina per angelum verba potius audiamus. Ait 
quippe scriptura: Æt extendit Abraham manum suam 
sumere machaeram, ut occideret filium suum. Et voca- 
vit illum angelus Domini de caelo et dixit: Abraham! 
Ille autem dixit: Ecce ego. Et dixit: Non inicias manum 
tuam super puerum, neque facias illi quicquam; nunc 
enim scivi quia times Deum tuum, et non pepercisti filio 
tuo dilecto propter me. Nunc scivi dictum est , nunc 
sciri feci^; neque enim hoc nondum sciebat Deus. Deinde 
ariete illo imnolato pro Isaac filio suo vocavit, ut legitur, 
Abraham nomen loci illius: Dominus vidit; ut dicant 
hodie: In monte Dominus apparuit. Sicut dictum est: 
Nunc scivi, pro eo quod est nunc sciri feci: ita hic 
Dominus vidit, pro eo quod est Dominus apparuit, hoc 
est videri se fecit. Æt vocavit angelus Domini Abraham 
secundo de caelo dicens: Per me ipsum iuravi, dicit 
Dominus, propter quod fecisti verbum hoc et non peper- 
cisti filio tuo dilecto propter me, nisi benedicens bene- 
dicam te, et multiplicans multiplicabo semen tuum tam- 
quam stellas caeli et tamquam harenam, quae iuxta 

labium maris. Et hereditate possidebit semen tuum civi- 
tates adversariorum, et benedicentur in semine tuo 
omnes gentes terrae, quia obaudistl vocem meam. Hoc 
modo est illa de vocatione gentium in semine Abrahae 
post holocaustum, quo significatus est Christus, etiam iu- 
ratione Dei firmata promissio. Saepe enim promiserat, 
sed numquam iuraverat. Quid est autem Dei veri vera- 
cisque iuratio nisi promissi confirmatio et infidelium quae- 
dam increpatio? 

Post haec Sarra mortua est, centensimo vicensimo 
septimo anno vitae suae, centensimo autem et tricensimo 
seplimo viri sui. Decem quippe annis eam praecedebat 
aetate; sicut ipse, quando sibi ex illa promissus est filius, 
ait: Si mihi annorum centum nascetur filius, et si Sarra 
annorum nonaginta pariet. Tunc emit agrum Abraham, 
in quo sepelivit uxorem. Tunc ergo secundum narratio- 
nem Stephani in terra illa est conlocatus, quoniam coe- 
pit ibi esse possessor; post mortem scilicet patris sui, 
qui colligitur ante biennium fuisse defunctus. 


CarvT XXXIII. 


De Rebecca nepte Nachor, quam Isaac accepit 
uxorem. 


Deinde Rebeccam neptem Nachor patrui sui, cum 
annorum quadraginta esset Isaac, duxit uxorem, centen- 
simo scilicet et quadragensimo anno vitae patris sui, trien- 
nio post mortem matris suae. Ut autem illam duceret, 
quando ab eius patre in Mesopotamiam servus missus est, 
quid aliud demonstratum est, cum eidem servo dixit Abra- 
ham: Pone manum tuam sub femore meo, et adiurabo 

te Dominum Deum caeli et Dominum terrae, ut non su- 
mas uxorem filio meo Isaac a filiabus Chananaeorum, 
nisi Dominum Deum caeli et Dominum terrae in carne, 
quae ex illo femore trahebatur, fuisse venturum? Num- 
quid haec parva sunt praenuntiatae indicia veritatis, quam 
conpleri videmus in Christo? 


CaAPuT XXXIV. 


Quid intellegendum sit in eo, quod Abraham post mor- 
tem Sarrae Cetturam accepit uxorem. 


Quid autem sibi vult, quod Abraham post mortem 
Sarrae Cetturam duxit uxorem? Ubi absit ut incontinen- 
tiam suspicemur, praesertim in illa iam aetate et in illa 
fidei sanctitate. An adhuc procreandi filii quaerebantur, 
cum iam Deo promittente tanta multiplicatio filiorum ex 
Isaac per stellas caeli et harenam terrae fide probatissima 
teneretur ? Sed profecto si Agar et Ismael, doctore apo- 
stolo, significaverunt carnales veteris testamenti, cur non 
etiam Cellura et filii eius significent carnales, qui se ad 
testamentum novum existimant pertinere? Ambae quippe 
et uxores Abrahae et concubinae sunt appellatae; Sarra 
vero numquam dicta est concubina. Nam et quando data 
est Agar Abrahae, ita scriptum est: Et adprehendit Sara 
uxor Abram Agar Aegyptiam ancillam suam post decem 
annos, quam habitaverat Abram in terra Chanaan, et 
dedii eam Abram viro suo ipsi uxorem. De Cettura 
autem, quam post obitum Sarrae accepit, sic legitur: 4d- 
iciens autem Abraham sumpsit uxorem, cui nomen Cet- 
tura. Ecce ambae dicuntur uxores; ambae porro con- 
cubinae fuisse reperiuntur, postea dicente scriptura: Dedit 

autem Abraham omnem censum suum Isaac filio suo, et 
filiis concubinarum suarum dedit Abraham dationes et 
dimisit eos ab Isaac filio suo adhuc se vivo ad orien- 
tem, in terram orientis. Habent ergo nonnulla munera 
filii concubinarum, sed non perveniunt ad regnum pro- 
missum, nec haeretici, nec ludaei carnales, quia praeter 
Isaac nullus est heres, et non qui filii carnis, hi filii 
Dei, sed filii promissionis deputantur in semine, de quo 
dictum est: In Isaac vocabitur tibi semen. Neque enim 
video, cur etiam Cettura post uxoris mortem ducta, nisi 
propter hoc mysterium, dicta sit concubina. Sed quis- 
quis haec non vult in istis significationibus accipere, non 
calumnietur Abrahae. Quid si enim et hoc provisum est 
contra haereticos futuros secundarum adversarios nuptia- 
rum, ut in ipso patre multarum geutium post obitum 
coniugis iterum coniugari demonstraretur non esse pec- 
catum? Et mortuus est Abraham, cum esset annorum 
centum septuaginta (quinque». Annorum ergo septua- 
ginta (quinque? Isaac filium dereliquit, quem centenarius 
genuit. 


CarvT XXXV. 


Je geminis adhuc in utero Rebeccae matris inclusis 
quid indicaverit divina responsio. 


Jam ex hoc, quem ad modum per posteros Abrahae 
civitatis Dei procurrant tempora, videamus. A primo igi- 
tur anno vitae [saac usque ad sexagensimum, quo ei nati 
sunt filii, illud memorabile est, quod, cum illi Deum ro- 
ganti ut pareret uxor eius, quae sterilis erat, concessisset 
Dominus quod petebat, atque haberet illa conceptum, ge- 

stiebant gemini adhuc in utero eius inclusi. Qua mole- 
stia cum angeretar, Dominum interrogavit accepitque 
responsum: Zwuae gentes in utero tuo sunt et duo populi 
de ventre tuo separabuntur et populus populum supera- 
bit et maior serviet minori. Quod Paulus apostolus 
magnum vult intellegi gratiae documentum, quia nondum 
illis natis nec aliquid agentibus boni seu mali sine ullis 
bonis meritis eligitur minor maiore reprobato; qnando 
procul dubio, quantum adtinet ad originale peccatum, ambo 
pares erant; quantum autem ad proprium, ullius eorum 
nullum erat, Sed nunc de hac re dicere aliquid latius 
instituti operis ratio non sinit, unde in aliis multa iam 
diximus. Quod autem dictum est: Maior serviet minori, 
nemo fere nostrorum aliter intellexit, quam maiorem popu- 
lum Iudaeorum minori Christiano populo serviturum. Et 
re vera quamvis in gente Idumaeorum, quae nata est de 
maiore, cui duo nomina erant (nam et Esau vocabatur et 
Edom, unde Idumaei), hoc videri possit impletum, quia 
postea superanda fuerat a populo, qui ortus est ex minore, 
id est Israelitico, eique fuerat futura subiecta: tamen in 
aliquid maius intentam fuisse istam prophetiam, qua 
dictum est: Populus populum superabit et maior serviet 
minori, convenientius creditur. Et quid est hoc, nisi 
quod in ludaeis et Christianis evidenter impletur? 


CapruT XXXVI. 


De oraculo et benedictione, quam Isaac non aliter quam 
pater ipsius, merito eiusdem dilectus, accepit. 


Accepit etiam Isaac tale oraculum, quale aliquotiens 
pater eius acceperat. De quo oraculo sic scriptum est: 
Facta est autem fames super terram praeter famem, 

quae prius facta est in tempore Abrahae. Abiit autem 
Isaac ad Abimelech regem Philistinorum in Gerara. Ap- 
paruit autem illi Dominus et dixit: Noli descendere in 
Aegyptum; habita autem in terra, quam tibi dixero, et 
incole in terra hac; et ero tecum et benedicam te. Tibi 
enim et semini tuo dabo omnem terram hanc, et statuam 
iuramentum meum, quod iuravi Abrahae patri tuo; et 
multiplicabo semen tuum tamquam stellas caeli, et dabo 
semini tuo omnem terram hanc, et benedicentur in semine 
tuo omnes gentes terrae, pro eo quod obaudivit Abraham 
pater tuus vocem meam el custodivit praecepta mea et 
mandata mea et iustificationes meas et legitima mea. 
Iste patriarcha nec uxorem habuit aliam nec aliquam con- 
cubinam, sed posteritate duorum geminorum ex uno con- 
cubitu procreatorum contentus fuit. (Timuit sane etiam 
ipse periculum de pulchritudine coniugis, cum habitaret 
inter alienos, fecitque quod pater, ut eam sororem diceret, 
taceret uxorem; erat enim ei propinqua et paterno et 
materno sanguine; sed etiam ipsa ab alienis, cognito quod 
uxor esset, mansit intacta.) Nec ideo tamen istum patri 
eius praeferre debemus, quia iste nullam feminam praeter 
unam coniugem noverat. Erant enim procul dubio paternae 
fidei et oboedientiae merita potiora, in tantum, ut propter 
illum dicat Deus huic se facere bona quae facit. Bene- 
dicentur, inquit, in semine tuo omnes gentes terrae, pro 
eo quod obaudivit Abraham pater tuus vocem meam et 
custodivit praecepta mea et mandata mea et iustificationes 
meas et legitima mea; et alio rursus oraculo: Ego sum, 
inquit, Deus Abraham patris tui, noli timere; tecum enim 
sum et benedixi te et multiplicabo semen tuum propter 
Abraham patrem tuum; ut intellegamus quam caste Abra- 
ham fecerit, quod hominibus inpudicis et nequitiae suae 

de scripturis sanctis patrocinia requirentibus videtur fe- 
cisse libidine; deinde ut etiam hoc noverimus, non ex 
bonis singulis inter se homines conparare, sed in uno 
quoque consideremus universa. Fieri enim potest, ut 
habeat aliquid in vita et moribus quispiam, quo superat 
alium, idque sit longe praestabilius, quam est illud, unde 
ab alio superatur. Ac per hoc sano veroque iudicio, cum 
continentia coniugio praeferatur, melior est tamen homo 
fidelis coniugatus quam continens infidelis. Sed infidelis 
homo non solum minus laudandus, verum etiam maxime 
detestandus est.  Constituamus ambos bonos; etiam sic 
profecto melior est coniugatus fidelissimus et oboedientis- 
simus Deo quam continens minoris fidei minorisque oboe- 
dientiae. Si vero paria sint cetera, continentem coniugato 
praeferre quis ambigat? 


Carur XXXVII. 


De his, quae in Esau et Iacob mystice prae- 
figurabantur. 


Duo igitur Isaac filii Esau et lacob pariter crescunt. 
Primatus maioris transfunditur in minorem ex pacto et 
placito inter illos, eo quod lenticulam, quem cibum minor 
paraverat, maior inmoderatius concupivit, eoque pretio 
primogenita sua fratri iuratione interposita vendidit. Ubi 
discimus in vescendo non cibi genere, sed aviditate in- 
modesta quemque culpandum. Senescit Isaac eiusque oculis 
per senectam visus aufertur. Vult benedicere filium ma- 
iorem et pro illo nesciens benedicit minorem, pro fratre 
maiore, qui erat pilosus, se paternis manibus supponentem, 
haedinis sibi pelliculis coaptatis velut aliena peccata por- 
tantem. Iste dolus lacob ne putaretur fraudulentus dolus 

et non in eo magnae rei mysterium quaereretur, superius 
praedixit scriptura: Æt erat Esau homo sciens venari, 
agrestis; lacob autem homo simplex, habitans domum. 
Hoc nostri quidam interpretati sunt „sine dolo". Sive 
5 autem „sine dolo“ sive „simplex“ sive potius „sine fictione“ 
dicatur, quod est Graece &z4«Grog: quis est in ista per- 
cipienda benedictione dolus hominis sine dolo? Quis est 
dolus simplicis, quae fictio non mentientis, nisi profundum 
mysterium veritatis? [psa autem benedictio qualis est? 
10 Ecce, inquit, odor fiii mei tamquam odor agri pleni, 
quem benedixit Dominus. Et det tibi Deus de rore caeli 
et de ubertate terrae et multitudinem frumenti et vini, 
et serviant tibi gentes et adorent te principes et fiere 
dominus fratris tui et adorabunt te filii patris tui. Qui 
15 maledixerit te, maledictus; et qui benedixerit te, bene- 
dictus. Benedictio igitur Iacob praedicatio est Christi in 
omnibus gentibus. Hoc fit, hoc agitur. Lex et prophetia 
est Isaac; etiam per os Iudaeorum Christus ab illa bene- 
dicitur, velut a nesciente, quia ipsa nescitur. Odore no- 
20 minis Christi, sicut ager, mundus impletur; eius est bene- 
dictio de rore caeli, hoc est de verborum pluvia divino- 
rum, et de ubertate terrae, hoc est congregatione popu- 
lorum; eius est multitudo frumenti et vini, hoc est mul- 
titudo quam colligit frumentum et vinum in sacramento 
25 corporis eius et sanguinis. Ei serviunt gentes, ipsum 
adorant principes. Ipse est dominus fratris sui, quia 
populus eius dominatur Iudaeis. Ipsum adorant filii patris 
eius, hoc est filii Abrahae secundum fidem; quia et ipse 
filius est Abrahae secundum carnem. Ipsum qui maledixerit, 
30 maledictus, et qui benedixerit, benedictus est. Christus, 
inquam, noster etiam ex ore [Iudaeorum quamvis errantium, 
sed tamen legem prophetasque cantantium benedicitur, id 
est veraciler dicitur; et alius benedici putatur, qui ab eis 

errantibus expectatur. Ecce benedictionem | promissam 
repetente maiore expavescit Isaac et alium se pro alio 
benedixisse cognoscit; miratur et quisnam ille sit per- 
contatur; nec tamen se deceptum esse conqueritur; immo 
confestim revelato sibi intus in corde magno sacramento 
devitat indignationem, confirmat benedictionem. Quis ergo, 
inquit, venatus est mihi venationem et intulit mihi, et 
manducavi ab omnibus, antequam tu venires? et benedixi 
eum, et benedictus sit. Quis non hic maledictionem po- 
tius expectaret irati, si haec non superna inspiratione, 
sed terreno more gererentur? O res gestas, sed prophe- 
lice gestas; in terra, sed caelitus; per homines, sed divi- 
nitus! Si excutiantur singula tantis fecunda mysteriis, 
multa sunt implenda volumina; sed huic operi modus mo- 
derate inponendus nos in alia festinare conpellit. 


CaApPvuT XXXVIII. 


De misso Iacob in Mesopotamiam ad accipiendam uxorem 
et de visione, quam in itinere somniavit, et de quattuor 
ipsius feminis, cum unam petisset uxorem. 


Mittitur lacob a parentibus in Mesopotamiam, ut ibi 
ducat uxorem. Patris mittentis verba haec sunt: Non ac- 
cipies uxorem ex filiabus Chananaeorum; surgens fuge 
in Mesopotamiam in domum Bathuel, patris matris tuae, 
et sume tibi inde uxorem de filiabus Laban, fratris 
matris tuae. Deus autem meus benedicat te et augeat 
te et multiplicet te; et eris in congregationes gentium; 
et det tibi benedictionem Abraham patris tui, tibi et se- 
mini tuo post te, ut heres fias terrae incolatus tui, quam 
dedit Deus Abraham. Hic iam intellegimus segregatum 


semen [acob ab alio semine Isaac, quod factum est per : 

Esau. Quando enim dictum est: 7n Isaac vocabitur tibi 
Semen, pertinens utique semen ad civitatem Dei, separa- 
tum est inde aliud semen Abrahae, quod erat in ancillae 
filio, et quod futurum erat in filiis Cetturae. Sed adhuc 
5 erat ambiguum de duobus geminis filiis Isaac, ad utrum- 
que an ad unum eorum illa benedictio pertineret; et si 
ad unum, quisnam esset illorum. Quod nunc declaratum 
est, cum prophetice a patre benedicitur Iacob et dicitur 
ei: Et eris in congregationes gentium, et det tibi bene- 
10 dictionem Abraham patris tui. 
Pergens itaque in Mesopotamiam lacob in somnis 
accepit oraculum, de quo sic scriptum est: Ef exiit Iacob 
a puteo iurationis et profectus est in Charran et devenit 
in locum et dormivit ibi; occiderat enim sol; et sumpsit 
18 ex lapidibus loci et posuit ad caput suum et dormivit in 
loco illo et somniavit. Et ecce scala stabilita super 
terram, cuius caput pertingebat ad caelum; et angeli Dei 
ascendebant et descendebant per illam, et Dominus in- 
cumbebat super illam et dixit: Ego sum Deus Abraham 
20 patris tui et Deus Isaac, noli timere; terram, in qua tu 
dormis super eam, tibi dabo illam et semini tuo; et erit 
semen tuum sicut harena terrae, et dilatabitur supra 
mare et in Africum et in aquilonem et ad orientem; et 
benedicentur in te omnes tribus terrae et in semine 
25 tuo. Et ecce ego sum tecum, custodiens te in omni via 
quacumque ibis, et reducam te in terram hanc, quia non 
te derelinguam, donec faciam omnia, quae tecum locutus 
sum. Et surrexit lacob de somno suo et dixit: Quia 
est Dominus in loco hoc, ego autem nesciebam. Et timuit 
80 et dixit: Quam terribilis locus hic! non est hoc nisi domus 
Dei et haec porta est caeli. Et surrexit lacob et sum- 

psit lapidem, quem supposuit ibi sub caput suum, et sta- 
tuit. illum titulum et superfudit oleum in cacumen eius; 
et vocavit lacob nomen loci illius: domus Dei. Hoc ad 
prophetiam pertinet; nec more idolatriae lapidem perfudit 
oleo lacob, velut faciens illum Deum; neque enim adoravit 5 
eundem lapidem vel ei sacrificavit; sed quoniam Christi 
nomen a chrismate est, id est ab unctione, profecto figu- 
ratum est hic aliquid, quod ad magnum pertineat sacra- 
mentum.  Scalam vero istam intellegitur ipse Salvator 
nobis in memoriam revocare in evangelio, ubi, cum dixisset 10 
de Nathanael: Ecce vere Israelita, in quo dolus non est, 
quia Israel viderat istam visionem (ipse est enim Iacob), 
eodem loco ait: Amen, amen, dico vobis, videbitis caelum 
apertum et angelos Dei ascendentes et descendentes super 
filium hominis. 15 
Perrexit ergo lacob in Mesopotamiam, ut inde acci- 
peret uxorem. Unde autem illi acciderit quattuor habere 
feminas, de quibus duodecim filios et unam filiam pro- 
creavit, cum earum nullam concupisset inlicite, indicat 
scriptura divina. Ad unam quippe accipiendam venerat; 20 
sed cum illi altera (pro altera» supposita fuisset, nec ipsam 
dimisit, qua nesciens usus fuerat in nocte, ne ludibrio 
eam videretur habuisse, et eo tempore, quando multipli- 
candae posteritatis causa plures uxores lex nulla prohibe- 
bat, accepit etiam illam, cui uni iam futuri coniugii fidem 25 
fecerat. Quae cum esset sterilis, ancillam suam, de qua 
filios ipsa susciperet, marito dedit; quod etiam maior soror 
eius, quamvis peperisset, imitata, quoniam multiplicare 
prolem cupiebat, effecit. Nullam Iacob legitur petisse 
praeter unam, nec usus plurimis nisi gignendae prolis of- 30 

ficio, coniugali iure servato, ut neque hoc faceret, nisi 
uxores eius id fieri flagitassent, quae corporis viri sui 
habebant legitimam potestatem. — Genuit ergo duodecim 
filios et unam filiam ex quattuor mulieribus. Deinde in- 
gressus est in Aegyptum per filium suum loseph, qui 
venditus ab invidentibus fratribus eo perductus fuit atque 
ibidem sublimatus. 


CaPvT XXXIX. 
Quae ratio fecerit, ut Iacob etiam Israel cognominaretur. 


facob autem etiam Israel, sicut paulo ante dixi, voca- 
batur, quod nomen magis populus ex illo procreatus ob- 
tinuit. Hoc autem nomen illi ab angelo inpositum est, 
qui cum illo fuerat in itinere de Mesopotamia redeunte 
luctatus, typum Christi evidentissime gerens. Nam quod 
ei praevaluit lacob, utique volenti, ut mysterium figuraret, 
significat passionem Christi, ubi visi sunt ei praevalere 
ludaei. Et tamen benedictionem ab eodem angelo, quem 
superaverat, impetravit; ac sic huius nominis inpositio 
benedictio fuit. Interpretatur autem Israel , videns Deum", 
quod erit in fine praemium sanctorum omnium.  Tetigit 
porro illi idem angelus veluti praevalenti latitudinem fe- 
moris eumque isto modo claudum reddidit. Erat itaque 
unus atque idem lacob et benedictus et claudus; bene- 
dictus in eis, qui in Christum ex eodem populo credide- 


25 runt, atque in infidelibus claudus. Nam femoris latitudo 


generis multitudo est. Plures quippe sunt in ea stirpe, 
de quibus prophetice praedictum est: Æt claudicaverunt 
a semilis suis. 

CAPUT XL. 


Quo modo lacob cum septuaginta quinque animabus 
Aegyptum narretur. ingressus, cum plerique ex his, qui 
commemorantur, tempore posteriore sint geniti. 


e 


Ingressi itaque referuntur in Aegyptum simul cum 
ipso lacob septuaginta quinque homines, adnumerato ipso 
filiis suis. In quo numero duae tantum feminae comme- 
morantur, una filia, neptis allera. Sed res diligenter con- 
siderata non indicat, quod tantus numerus fuerit in pro- 
genie lacob die vel anno quo ingressus est Aegyptum. 10 
Commemorati sunt quippe in eis etiam pronepotes loseph, 
qui nullo modo iam tunc esse potuerunt, quoniam tunc 
centum triginta annorum erat lacob, filius vero eius Io- 
seph triginta novem; quem cum accepisse tricensimo anno 
suo vel amplius constet uxorem, quo modo potuit per 
novem annos habere pronepotes de. filiis, quos ex eadem 
uxore suscepit? Cum igitur nec filios haberent Ephraem 
et Manasses, filii loseph, sed eos pueros infra quam no- 
vennes lacob Aegyptum ingressus invenerit, quo pacto 
eorum non solum filii, sed etiam nepotes in illis septua- 20 
ginta quinque numerantur, qui tunc Aegyptum ingressi 
sunt cum lacob? Nam commemoratur ibi Machir, filius 
Manasse, nepos loseph, et eiusdem Machir filius, id est 
Galaad, nepos Manasse, pronepos Ioseph; ibi est et quem 
genuit Ephraem, alter (lius Ioseph, id est Utalaam, nepos 25 
loseph, et filius ipsius Utalaae Edem, nepos Ephraem, 
pronepos loseph; qui nullo modo esse potuerunt, quando 
lacob in Aegyptum venit et filios Ioseph, nepotes suos, 
avos istorum, minores quam novem annorum pueros in- 
venit. Sed nimirum introitus Iacob in Aegyptum, quando 30 

eum in septuaginta quinque hominibus scriptura comme- 
morat, non unus dies vel unus annus, sed totum illud 
est tempus, quamdiu vixit loseph, per quem factum est 
ut intrarent. Nam de ipso Ioseph eadem scriptura sic 
5 loquitur: Et habitavit loseph in Aegypto, ipse et fratres 
eius et omnis cohabitatio patris eius, et vixit annos cen- 
tum decem, et vidit loseph Fphraem filios usque in ter- 
tiam generationem. Ipse est ille pronepos eius ab Ephraem 
tertius.  Generationem quippe tertiam dicit filium, nepo- 
10 tem, pronepotem. Deinde sequitur: Æt filii Machir, filii 
Manasse, nati sunt supra femora loseph. Et hic ille 
ipse est nepos Manasse, pronepos loseph. Sed pluraliter 
appellati sunt, sicut scriptura consuevit, quae unam quo- 
que filiam lacob filias nuncupavit; sicut in Latinae lin- 
15 guae consuetudine liberi dicuntur pluraliter filii, etiamsi 
non sint uno amplius. Cum ergo ipsius loseph praedi- 
cetur felicitas, quia potuit videre pronepotes, nullo modo 
putandi sunt iam fuisse tricensimo nono anno proavi sui 
Ioseph, quando ad eum in Aegyptum lacob pater eius ad- 
20 venit. lllud autem est, quod fallit minus ista diligenter 
intuentes, quoniam scriptum est: Haec autem nomina 
filiorum Israel, qui. intraverunt in Aegyptum simul cum 
lacob patre suo. Hoc enim dictum est, quia simul cum 
illo conputantur septuaginta quinque, non quia simul iam 
25 erant omnes, quando Aegyptum ingressus est ipse; sed, 
ut dixi, totum tempus habetur eius ingressus, quo vixit 
Ioseph, per quem videtur ingressus. 

CarvT XLI. 


De benedictione, quam lacob in Iudam filium suum 
promisit. 


Igitur propter populum Christianum, in quo Dei civi- 
tas peregrinatur in terris, si carnem Christi in Abrahae 
semine requiramus, remotis concubinarum filiis occurrit 
Isaac; si in semine Isaac, remoto Esau, qui est etiam 
Edom, occurrit lacob, qui est et Israel; si in semine 
ipsius Israel, remotis ceteris occurrit ludas, quia de tribu 
luda exortus est Christus. Ac per hoc cum in Aegypto 
moriturus Israel suos filios benediceret, quem ad modum 
ludam prophetice benedixerit, audiamus: Juda, inquit, te 
laudabunt fratres tui. Manus tuae super dorsum inimi- 
corum tuorum; adorabunt te filii patris tui. | Catulus 
leonis Iuda; ex germinatione, fili mi, ascendisti; recum- 
bens dormisti ut leo et ut catulus leonis; quis suscitabit 
eum? Non deficiet princeps ex luda et dux de femori- 
bus eius, donec veniant quae reposita sunt ei; et ipse 
expectatio gentium; alligans ad vitem pullum suum et 
cilicio pullum asinae suae lavabit in vino stolam suam 
et in sanguine uvae amictum suum.  Fulvi oculi eius a 
vino et dentes candidiores lacte. Exposui haec adversus 
Manichaeum Faustum disputans et satis esse arbitror, 
quantum veritas prophetiae huius elucet; ubi et mors 
Christi praedicta est verbo dormitionis et non necessitas, 
sed polestas in morte nomine leonis. Quam potestatem 
in evangelio ipse praedicat dicens: Potestatem habeo po- 
nendi animam meam et potestatem habeo iterum sumendi 
eam. Nemo eam tollit a me; sed ego eam pono a me, 
et iterum sumo eam. Sic leo fremuit, sic quod dixil 
implevit. Ad eam namque pertinet potestatem, quod de 

resurrectione eius adiunctum est: Quis suscitabit eum? 
hoc est, quia nullus hominum, nisi se ipse, qui etiam de 
corpore suo dixit: Solvite templum hoc, et in triduo resus- 
citabo illud. Ypsum autem genus mortis, hoc est subli- 
mitas crucis, in uno verbo intellegitur, quod ait: Ascen- 
disti. Quod vero addidit: Becumbens dormisti, evangelista 
exponit, ubi dicit: Ef inclinato capite tradidit spiritum; 
aut certe sepultura eius agnoscitur, in qua recubuit dor- 
miens, et unde illum nullus hominum, sicut prophetae 
aliquos vel sicut ipse alios, suscitavit, sed sicut a somno 
ipse surrexit. Stola porro eius, quam lavat in vino, id 
est mundat a peccatis in sanguine suo, cuius san- 
guinis sacramentum baptizati sciunt, unde et adiungit: E/ 
in sanguine uvae amictum suum, quid est nisi ecclesia? 
Et fulvi oculi eius a vino spiritales eius inebriati poculo 
eius, de quo canit psalmus: Ef calix tuus inebrians 
quam praeclarus est! Et dentes eius candidiores lacte, 
quod potant apud apostolum parvuli, verba scilicet nutrien- 
tia, nondum idonei solido cibo. Ipse igitur est. in quo 
reposita erant promissa Iudae, quae donec venirent num- 
quam principes, hoc est reges Israel, ab illa stirpe defue- 
runt. Æt ipse expectatio gentium; quod clarius est vi- 
dendo quam fit exponendo. 


CapuT XLII. 


De filiis Ioseph, quos Iacob prophetica manuum suarum 
transmutatione benedixit. 


Sicut autem duo Isaac filii, Esau et Iacob, figuram 
praebuerunt duorum populorum in ludaeis et Christianis 
(quamvis, quod ad carnis propaginem pertinet, nec ludaei 

venerint de semine Esau, sed Idumaei; nec Christianae 
gentes de Jacob, sed potius Iudaei; ad hoc enim tantum 
figura valuit, quod dictum est: Maior serviet minori): 
ita factum est etiam in duobus filiis Ioseph; nam maior 
gessit typum ludaeorum, Christianorum autem minor. 
Quos cum benediceret Iacob, manum dextram ponens su- 
per minorem quem habebat ad sinistram, sinistram super 
maiorem quem habebat ad dextram: grave visum est patri 
eorum, et admonuit patrem velut corrigens eius errorem 
et quisnam eorum esset maior ostendens. At ille mutare 
manus noluit, sed dixit: Scio, fili, scio. Et hic erit in 
populum, et hic exaltabitur; sed frater eius iunior maior 
illo erit, et semen eius erit in multitudinem gentium. 
Etiam hic duo illa promissa demonstrat. Nam ille in 
populum, iste in multitudinem gentium. Quid evidentius 
quam his duabus promissionibus contineri populum Israeli- 
tarum orbemque terrarum in semine Abrahae, illum se- 
cundum carnem, istum secundum fidem? 


Carur XLIII. 


De temporibus Moysi et Iesu Nave ac iudicum atque 
inde regum, quorum quidem Saul primus est, sed David 
praecipuus et sacramento habetur et merito. 


Defuncto Iacob, defuncto etiam Ioseph per reliquos 
centum quadraginta quattuor annos, donec exiretur de 
terra Aegypti, in modum incredibilem illa gens crevit, 
etiam tantis adtrita persecutionibus, ut quodam tempore 
nati masculi necarentur, cum mirantes Aegyptios nimia 
populi illius incrementa terrerent. Tunc Moyses subtra- 
etus furto trucidatoribus parvulorum ad domum regiam, 
ingentia per eum Deo praeparante, pervenit nutritusque 

et adoptatus a filia Pharaonis (quod nomen in Aegypto 
omnium regum fuit) in tantum provenit virum, ut ipse 
illam gentem mirabiliter multiplicatam ex durissimo et 
gravissimo, quod ibi ferebat, iugo servitutis extraheret, 
immo per eum Deus, qui hoc promiserat Abrahae. Prius 
quippe exinde fugiens, quod, cum lsraelitam defenderet, 
Aegyptium occiderat et territus fuerat, postea divinitus 
missus in potestate spiritus Dei superavit Pharaonis resi- 
stentes magos. Tunc per eum Aegyptiis inlatae sunt de- 
cem memorabiles plagae, cum dimittere populum Dei nol- 
lent, aqua in sanguinem versa, rana et sciniphes, cyno- 
myia, mors pecorum, ulcera, grando, lucusta, tenebrae, 
mors primogenitorum. Ad extremum [sraelitas, quos plagis 
tot tantisque perfracti tandem aliquando dimiserant, Aegy- 
ptii in mari Rubro dum persequuntur extincti sunt. [llis 
quippe abeuntibus divisum mare viam fecit; hos autem 
insequentes in se rediens unda submersit. Deinde per 
annos quadraginta duce Moyse Dei populus in deserto 
actus est, quando tabernaculum testimonii nuncupatum 
est, ubi Deus sacrificiis futura praenuntiantibus colebatur, 
cum scilicet iam data lex fuisset in monte multum terri- 
biliter; adtestabatur euim evidentissima mirabilibus signis 
vocibusque divinitas. Quod factum est, mox ut exitum 
est de Aegypto et in deserto populus esse coepit, quin- 
quagensimo die post celebratum Pascha per ovis immola- 
tionem; qui usque adeo tvpus Christi est praenuntians 
eum per victimam passionis de hoc mundo transiturum 
ad Patrem (Pascha quippe Hebraea lingua transitus inter- 
pretatur), ut iam cum revelaretur testamentum novum, 
postea quam Pascha nostrum immolatus est Christus, 
quinquagensimo die veniret de caelo Spiritus sanctus, qui 
dictus est in evangelio digitus Dei, ut recordationem 

nostram in primi praefigurati facti memoriam revocaret, 
quia et legis illae tabulae digito Dei scriptae referuntur. 

Defuncto Moyse populum rexit lesus Nave et in ter- 
ram promissionis introduxit ean:que populo divisit. Ab 
his duobus mirabilibus ducibus bella etiam prosperrime 
ac mirabiliter gesta sunt, Deo contestante non tam pro- 
pter merita Hebraei populi quam propter peccata earum, 
quae debellabantur, gentium illas eis provenisse victorias. 
Post istos duces iudices fuerunt, iam in terra promissio- 
nis populo conlocato, ut inciperet interim reddi Abrahae 
prima promissio de gente una, id est Hebraea, et terra 
Chanaan, nondum de omnibus gentibus et toto orbe ter- 
rarum; quod Christi adventus in carne et non veteris 
legis observationes, sed evangelii fides fuerat impletura. 
Cuius rei praefiguratio facta est, quod non Moyses, qui 
legem populo acceperat in monte Sina, sed lesus, cui etiam 
nomen Deo praecipiente mutatum fuerat ut lesus vocaretur, 
populum in terram promissionis induxit. Temporibus autem 
iudicum, sicut se habebant et peccata populi et misericordia 
Dei, alternaverunt prospera et adversa bellorum. 

Inde ventum est ad regum tempora, quorum primus 
regnavit Saul; cui reprobato et bellica clade prostrato 
eiusque stirpe reiecta, ne inde reges orerentur, David 
successit in regnum, cuius maxime Christus dictus est 
filius. In quo articulus quidam factus est et exordium 
quodam modo iuventutis populi Dei; cuius generis quae- 
dam velut adulescentia ducebatur ab ipso Abraham usque 
ad hunc David. Neque enim frustra Matthaeus evangelista 
sic generationes commemoravit, ut hoc primum interval- 
lum quattuordecim generationibus commendaret, ab Abra- 
ham scilicet usque ad David. Ab adulescentia quippe in- 
cipit homo posse generare; propterea generationum ex 

Abraham sumpsit exordium; qui etiam pater gentium con- 
stitutus est, quando mutatum nomen accepit. Ante hunc 
ergo velut pueritia fuit huius generis populi Dei a Noe 
usque ad ipsum Abraham; et ideo in lingua inventa est, 
id est Hebraea. A pueritia namque homo incipit loqui 
post infantiam, quae hinc appellata est, quod fari non 
potest. Quam profecto aetatem primam demergit oblivio, 
sicut aetas prima generis humani est deleta diluvio. Quo- 
tus enim quisque est, qui suam recordetur infantiam? 
Quam ob rem in isto procursu civitatis Dei, sicut supe- 
rior unam eandemque primam, ita duas aetates secundam 
et tertiam liber iste contineat, in qua tertia propter vac- 
cam trimam, capram trimam, arietem trimum et inposi- 
tum est legis iugum et apparuit abundantia peccatorum 
et regni terreni surrexit exordium, ubi non defuerunt 


spiritales, quorum in turture et columba figuratum est 
sacramentum. 


LIBER XVII. 


Carvr 1. 
De temporibus prophetarum. 


Promissiones Dei, quae factae sunt ad Abraham, 
cuius semini et gentem Israeliticam secundum carnem et 
omnes gentes deberi secundum fidem Deo pollicente didi- 
cimus, quem ad modum compleantur, per ordinem tem- 


2 Cf. p. 171,9sq. & Cf. c. 11. 16 Gen. 16, 9; ef. p. 162, 218q. 

porum procurrens Dei civitas indicabit. Quoniam ergo 
superioris libri usque ad regnum David factus est finis, 
nunc ab eodem regno, quantum suscepto operi sufficere 
videtur, cetera quae sequuntur adtingimus. Hoc itaque 
tempus, ex quo sanctus Samuel prophetare coepit, et 
deinceps, donec populus Israel captivus in Babyloniam 
duceretur atque inde secundum sancti Hieremiae prophe- 
tiam post septuaginta annos reversis Israelitis Dei domus 
instauraretur, totum tempus est prophetarum. Quamvis 
enim et ipsum Noe patriarcham, in cuius diebus universa 
diluvio terra deleta est, et alios supra et infra usque ad 
hoc tempus, quo reges in Dei populo esse coeperunt, 
propter quaedam per eos futura sive quoquo modo signi- 
ficata sive praedicta, quae pertinerent ad civitatem Dei 
regnumque caelorum, non inmerito possumus appellare 
prophetas, praesertim quia nonnullos eorum id expressius 
legimus nuncupatos, sicut Abraham, sicut Moysen: tamen 
dies prophetarum praecipue maximeque hi dicti sunt, ex 
quo coepit prophetare Samuel, qui et Saulem prius et eo 
reprobato ipsum David Deo praecipiente unxit in regem, 
de cuius ceteri stirpe succederent, quousque illos suc- 
cedere sic oporteret. Quae igitur a prophetis sunt prae- 
dicta de Christo, cum moriendo decedentibus et nascendo 
succedentibus suis membris civitas Dei per ista curreret 
lempora, si omnia velim commemorare, in inmensum per- 
gitur, primum quia ipsa scriptura, quae per ordinem reges 
eorumque facta et eventa digerens videtur tamquam hi- 
storica diligentia rebus gestis occupata esse narrandis, si 
adiuvante Dei spiritu considerata tractetur, vel magis vel 
cerle non minus praenuntiandis futuris quam praeteritis 
enuntiandis invenietur intenta; (et hoc perscrutando inda- 

gare ac disserendo monstrare quam sil operosum atque 
prolixum et quam multis indiguum voluminibus, quis 
ignorat, qui haec vel mediocriter cogitet?) deinde quia ea 
ipsa, quae ad propheliam non ambigitur pertinere, ita 
sunt multa de Christo regnoque caelorum, quae civitas 
Dei est, ut ad hoc aperiendum maior sit disputatio neces- 
saria, quam huius operis modus flagitat. Proinde ita, si 
potuero, stilo moderabor meo, ut huic operi in Dei volun- 
tate peragendo néc ea quae supersunt dicam nec ea quae 
10 satis sunt praetermittam. 


[^] 


Carrvr Il. 


Quo tempore sit impleta promissio Dei de terra 
Chanaan, quam in possessionem etiam Israel 
carnalis accepit, 


15 In praecedente libro diximus ab initio ad Abraham 
promissionum Dei duas res fuisse promissas, unam scili- 
cet, quod terram Chanaan possessurum fuerat semen eius 
(quod siguificatQur», ubi dictum est: Vade in terram, quam 
tibi demonsiravero, et faciam te in gentem magnam), aliam 

20 vero longe praestantiorem non de carnali, sed de spiri- 
tali semine, per quod pater est non unius gentis Israeli- 
ticae, sed omnium gentium, quae fidei eius vestigia con- 
sequuntur; quod promitti coepit his verbis: Ef benedicentur 
in te omnes tribus terrae; et deinceps aliis multis ad- 

25 modum testimoniis haec duo promissa esse monstravimus. 
Erat igitur iam in terra promissionis semen Abrahae, id 
est populus Ísrael, secundum carnem atque ibi non solum 
tenendo ac possidendo civitates adversariorum, verum 
etiam reges habendo regnare iam coeperat, impletis de 

ipso populo promissionibus Dei magna iam ex parte, non 
solum quae tribus illis patribus, Abraham Isaac et lacob, 
et quaecumque aliae temporibus eorum, verum etiam quae 
per ipsum Moysen, per quem populus idem de servitute 
Aegyptia liberatus et per quem cuncta praeterita revelata 
sunt, temporibus eius, cum populum per heremum duceret, 
factae fuerant. Neque autem per insignem ducem lesum 
Nave, per quem populus ille in promissionis inductus est 
terram expugnatisque gentibus eam duodecim tribubus, 
quibus Deus iusserat, divisit et mortuus est, neque post 
illum toto tempore iudicum impleta fuerat promissio Dei 
de terra Chanaan a quodam flumine Aegypti usque ad 
flumen magnum Euphraten; nec tamen adhuc propheta- 
batur futurum, sed expectabatur implendum.  Impletum 
est autem per David et eius filium Salomonem, cuius re- 
gnum tanto, quantum promissum fuerat, spatio dilatatum 
est; universos quippe illos subdiderunt tributariosque 
fecerunt. Sic igitur in terra promissionis secundum car- 
nem, hoc est in terra Chanaan, sub his regibus semen 
Abrahae fuerat constitutum, ut nihil deinde superesset, 
quo terrena ille Dei promissio compleretur, nisi ut in ea- 
dem terra, quantum ad prosperitatem adtinet temporalem, 
per posteritatis successionem inconcusso statu usque ad 
mortalis huius saeculi terminum gens permaneret Hebraea, 
si Domini Dei sui legibus oboediret. Sed quoniam Deus 
noverat hoc eam non esse facturam, usus est eius etiam 
temporalibus poenis ad exercendos in ea paucos fideles 
suos et admonendos qui postea futuri erant in omnibus 
gentibus, quod eos admoneri oportebat, in quibus alteram 
promissionem revelato novo testamento per incarnationem 
Christi fuerat impleturus. 

CarvT III. 


De tripertitis significationibus prophetarum, quae nunc 
ad terrenam, nunc ad caelestem Hierusalem, nunc autem 
ad utramque referuntur. 


Quocirca sicut oracula illa divina ad Abraham Isaac 
et lacob et quaecumque alia signa vel dicta prophetica in 
sacris litteris praecedentibus facta sunt, ita etiam ceterae 
ab isto regum tempore prophetiae partim pertinent ad 
gentem carnis Abrahae, partim vero ad illud semen eius, 
in quo benedicuntur omnes gentes coheredes Christi per 
testamentum novum ad possidendam vitam aeternam re- 
gnumque caelorum; partim ergo ad ancillam, quae in ser- 
vitutem generat, id est terrenam Hierusalem, quae servit 
cum filiis suis, partim vero ad liberam civitatem Dei, id 
est veram Hierusalem aeternam in caelis, cuius filii homi- 
nes secundum Deum viventes peregrinantur in terris; sed 
sunt in eis quaedam, quae ad utramque pertinere intel- 
leguntur, ad ancillam proprie, ad liberam figurate. 

Tripertita itaque reperiuntur eloquia prophetarum, 
si quidem aliqua sunt ad terrenam Hierusalem spectantia, 
aliqua ad caelestem, nonnulla ad utramque.  Exemplis 
video probandum esse quod dico. Missus est Nathan pro- 
pheta, qui regem David argueret de peccato gravi et ei, 
quae consecuta sunt mala, futura praediceret. Haec atque 
huius modi sive publice, id est pro salute vel utilitate po- 
puli, sive privatim, cum pro suis quisque rebus divina 
promereretur eloquia, quibus pro usu temporalis vitae 
futuri aliquid nosceretur, ad terrenam civitatem pertinuisse 
quis ambigat? Ubi autem legitur: Ecce dies veniunt, di- 
cit Dominus, et consummabo domui Israel et domui Iuda 

testamentum novum, non secundum testamentum, quod 
disposui patribus eorum in die, qua adprehendi manum 
eorum, ut educerem eos de lerra Aegypti, quoniam ipsi 
non permanserunt in testamento meo, et ego neglexi eos, 
dicit Dominus. Quia hoc est testamentum, quod consti- 
tuam domui Israel post dies illos, dicit Dominus, dando 
leges meas in mentem eorum et super corda eorum scri- 
bam eas, et videbo eos, et ero illis in Deum, et ipsi 
erunt mihi in plebem: Hierusalem sine dubio superna 
prophetatur, cuius Deus ipse praemium est, eumque ha- 
bere atque ipsius esse summum ibi est atque totum bo- 
num. Ad utramque vero pertinet hoc ipsum, quod Hie- 
rusalem dicitur Dei civitas, et in ea prophetatur futura 
domus Dei, eaque prophetia videtur impleri, cum Salo- 
mon rex aedificat illud nobilissimum templum. Haec enim 
et in terrena Hierusalem secundum historiam contigerunt, 
et caelestis Hierusalem figurae fuerunt. Quod genus pro- 
phetiae ex utroque veluti compactum atque commixtum 
in libris veteribus canonicis, quibus rerum gestarum nar- 
rationes continentur, valet plurimum multumque exercuit 
et exercet ingenia scrutantium litteras sacras, ut, quod 
historice praedictum  completumque legitur in semine 
Abrahae secundum carnem, etiam in semine Abrahae se- 
cundum fidem quid implendum allegorice significet inqui- 
ratur; in tantum ut quibusdam visum sit nihil esse in 
eisdem libris vel praenuntiatum et effectum, vel effectum, 
quamvis non praenuntiatum, quod non insinuet aliquid ad 
supernam civitatem Dei eiusque filios in hac vita pere- 
grinos figurata significatione referendum. Sedsi hoc ita 
est, iam bipertita, non tripertita erunt eloquia propheta- 
rum, vel potius illarum scripturarum omnium, quae vete- 
ris instrumenti appellatione censentur. Nihil enim erit 

illic, quod ad Hierusalem terrenam tantum pertineat, si, 
quidquid ibi de illa vel propter illam dicitur atque com- 
pletur, significat aliquid, quod etiam ad Hierusalem cae- 
lestem allegorica praefiguratione referatur; sed erunt sola 
duo genera, unum quod ad Hierusalem liberam, alterum 
quod ad utramque pertineat. Mihi autem sicut multum 
videntur errare, qui nullas res gestas in eo genere lit- 
terarum aliquid aliud praeter id, quod eo modo gestae 
sunt, signiticare arbitrantur, ita multum audere, qui pror- 
sus ibi omnia siguificationibus allegoricis involuta esse 
contendunt. Ideo tripertita, non bipertita esse dixi. Hoc 
enim existimo, non tamen culpans eos, qui potuerint illic 
de quacumque re gesta sensum intellegentiae spiritalis 
exsculpere, servata dumtaxat primitus historiae veritate 
Ceterum quae ita dicuntur, ut rebus humanitus seu divi- 
nitus gestis sive gerendis convenire non possint, quis 
fidelis dubitet non esse inaniter dicta? Quis ea non ad 
intellegentiam spiritalem revocet, si possit, aut ab eo qui 
potest revocanda esse fateatur? 


CaPvr IV. 


De praefigurata commutatione Israelitici regni et sacer- 
dotii et de his, quae Anna, mater Samuelis, personam 
gerens ecclesiae prophetavit. 


Procursus igitur civitatis Dei ubi pervenit ad regum 
tempora, quando David Saule reprobato ita regnum pri- 
mus obtinuit, ut eius deinde posteri in terrena Hierusalem 
diuturna successione regnarent, dedit figuram, re gesta 
significans atque praenuntians, quod non est praetereun- 
dum silentio, de rerum mutatione futurarum, quod adti- 
net ad duo testamenta, vetus et novum, ubi sacerdotium 
regnumque mutatum est per sacerdotem eundemque regem 
iar RED RCGNUM A Cc CA c^ UAR Lai 

novum ac sempiternum, qui est Christus lesus. Nam et 
Heli sacerdote reprobato substitutus in Dei servitium 
Samuel simul officium functus sacerdotis et iudicis, et Saule 
abiecto rex David fundatus in regno hoc quod dico figu- 
raverunt. Mater quoque ipsa Samuelis Anna, quae prius 
fuit sterilis et posteriore fecunditate laetata est, prophe- 
tare aliud non videtur, cum gratulationem suam Domino 
fundit exultans, quando eundem puerum natum et ablacta- 
tum Deo reddit eadem pietate, qua voverat. Dicit enim: 
Confirmatum est. cor meum in Domino, exaltatum est 
cornum meum in Deo meo. Dilatatum est super inimi- 
cos meos os meum, laetata sum in salutari tuo. Quo- 
niam non est sanctus sicut Dominus, eli non est iustus 
sicut Deus noster; non est sanctus praeter te. Nolite 
gloriari et nolite loqui excelsa, neque procedat magni- 
loquium de ore vestro. Quoniam Deus scientiarum Do- 
minus, et Deus praeparans adinventiones suas. Arcum 
potentium fecit infirmum, et infirmes praecincti sunt vir- 
tulem; pleni panibus minorati sunt, et esurientes trans- 
ierunt terram. Quia sterilis peperit septem, et multa 
in filiis infirmata est. Dominus mortificat et vivificat, 
deducit ad inferos et reducit. Dominus pauperes facit 
et ditat, humiliat et exaltat. Suscitat a terra pauperem 
et de stercore erigit inopem, ut conlocet eum cum po- 
tenlibus populi, et sedem gloriae hereditatem dans eis; 
dans votum voventi, et benedixit annos iusti, quoniam 
non in virtute potens est vir. Dominus infirmum faciet 
adversarium suum, Dominus sanctus. Non glorietur pru- 
dens in prudentia sua, et non glorietur potens in poten- 

tia sua, et non glorietur dives in divitiis suis; sed in 
hoc glorietur, qui gloriatur, intellegere et scire Dominum 
et facere iudicium et iustitiam in medio terrae. Domi- 
nus ascendit in caelos et tonuit; ipse iudicabit extrema 
terrae, quia iustus est; el dat virtutem regibus nostris, 
et exaltabit cornum christi sui. 

ltane vero verba haec unius putabuntur esse mulier- 
culae, de nato sibi filio gratulantis? Tantumne mens ho- 
minum a luce veritatis aversa est, ut non sentiat super- 
gredi modum feminae huius dicta quae fudit? Porro qui 
rebus ipsis, quae iam coeperunt etiam in hac terrena 
peregrinatione compleri, convenienter movelur, nonne in- 
tendit et aspicit et agnoscit per hanc mulierem, cuius 
etiam nomen, id est Anna, gratia eius interpretatur, ipsam 
religionem Christianam, ipsam civitatem Dei, cuius rex 
est et conditor Christus, ipsam postremo Dei gratiam 
prophetico spiritu sic locutam, a qua superbi alienantur, 
ut cadant, qua humiles implentur, ut surgant, quod maxime 
hymnus iste personuit? Nisi quisquam forte dicturus est 
nihil istam prophetasse mulierem, sed Deum tantummodo 
propter filium, quem precata inpetravit, exultanti prae- 
dicatione Jaudasse. Quid ergo sibi vult quod ait: 4rcum 
potentium fecit infirmum, et infirmi praecincti sunt vir- 
tute; pleni panibus minorati sunt, et esurientes trans- 
ierunt terram; quia sterilis peperit septem, et multa in 
filiis infirmata est? Numquid septem ipsa pepererat, 
quamvis sterilis fuerit? Unicum habebat, quando ista di- 
cebat; sed nec postea septem peperit, sive sex, quibus 
septimus esset ipse Samuel, sed tres mares et duas femi- 
nas. Deinde in illo populo cum adhuc nemo regnaret, 
quod in extremo posuit: Dat virtutem regibus nostris, 

et exaltabit cornum christi sui, unde dicebat, si non 
prophetabat? 

Dicat ergo ecclesia Christi, civitas regis magni, gratia 
plena, prole fecunda, dicat quod tanto ante de se prophe- 
tatum per os huius piae matris agnoscit: Con/irmatum 
est cor meum in Domino, exaltatum est cornum meum 
in Deo meo. Vere confirmatum cor et cornu vere exal- 
tatum, quia non. in se, sed in Domino Deo suo. Dilatatum 
est super inimicos meos os meum; quia et in angustiis 
pressurarum sermo Dei non est adligatus nec in praeco- 
nibus adligatis. Laetata sum, inquit, in salutari tuo. 
Christus est iste lesus, quem Simeon, sicut in evangelio 
legitur, senex amplectens parvum, agnoscens magnum: 
Nunc, inquit, dimittis, Domine, servum tuum in pace, 
quoniam viderunt oculi mei salutare tuum. Dicat itaque 
ecclesia: Laetata sum in salutari tuo; quoniam non est 
sanctus, sicut Dominus, et non est iustus, sicut Deus 
noster; tamquam sanctus et sanctificans, iustus et iusti- 
ficans. Non est sanctus praeter te, quia nemo fit nisi 
abs te. Denique sequitur: Nolite gloriari et nolite loqui 
excelsa, neque exeat magniloquium de ore vestro; quo- 
niam Deus scientiarum Dominus. [pse vos scit, et ubi 
nemo scit; quoniam qui putat se aliquid esse, cum nihil 
sit, se ipsum seducit. Maec dicuntur adversariis civitatis 
Dei ad Babyloniam pertinentibus, de sua virtute prae- 
sumentibus, in se, non in Domino gloriantibus; ex quibus 
sunt etiam carnales Israelitae, terrenae Hierusalem cives 
terrigenae, qui, ut dicit apostolus, ignorantes Dei iustitiam 
(id est, quam dat homini Deus, qui solus est iustus atque 
iustificans) ef suam volentes constituere (id est velut a 
se sibi partam, non ab illo inpertitam) iustitiae Dei non 

sunt subiecti, utique quia superbi, de suo putantes, non 
de Dei, posse placere se Deo, qui est Deus scientiarum 
atque ideo et arbiter conscientiarum, ibi videns cogita- 
tiones hominum, quoniam vanae sunt, si hominum sunt 
et ab illo non sunt. Et praeparans, inquit, adinventiones 
suas. Quas adinventiones putamus, nisi ut superbi cadant 
et humiles surgant? Has quippe adinventiones exequitur 
dicens: Arcus potentium  infirmatus est, et infirmi 
praecincti sunt virtute. nfirmatus est arcus, id est in- 
tentio eorum, qui tam potentes sibi videntur, ut sine Dei 
dono atque adiutorio humana sufficientia divina possint 
implere mandata, et praecinguntur virtute, quorum interna 
vox est: Miserere mei, Domine, quoniam infirmus sum. 
Pleni panibus, inquit, minorati sunt, et esurientes 
transierunt terram. Quwi sunt intellegendi pleni panibus, 
nisi idem ipsi quasi potentes, id est [sraelitae, quibus 
credita sunt eloquia Dei? Sed in eo populo ancillae filii 
minorati sunt (quo verbo minus quidem Latine, bene 
tamen expressum est, quod ex maioribus minores facti 
sunt), quia et in ipsis panibus, id est divinis eloquiis, 
quae Israelitae soli tunc ex omnibus gentibus acceperunt, 
terrena sapiunt. Gentes autem, quibus lex illa non erat 
data, postea quam per novum testamentum ad eloquia illa 
venerunt, multum esuriendo terram transierunt, quia in 
eis non terrena, sed caelestia sapuerunt. Et hoc velut 
quaereretur causa cur factum sit: Quia sterilis, inquit, 
peperit septem, et multa in filiis infirmata est. Hic totum 
quod prophetabatur eluxit agnoscentibus numerum septe- 
narium, quo est universae ecclesiae significata perfectio. 
Propter quod et Iohannes apostolus ad septem scribit 
ecclesias, eo modo se ostendens ad unius plenitudinem 
scribere; et in proverbiis Salomonis hoc antea praefigurans 
1Rom.10,3 4Ps.93,1i1 18 Ps.6,3 17 Rom.3,2 80 Àpoc 1,4 

Sapientia aedificavit. sibi domum et suffulsit columnas 
septem. Sterilis enim erat in omnibus gentibus Dei civi- 
tas, antequam iste fetus, quem cernimus, oreretur. Cer- 
nimus etiam, quae multa in filiis erat, nunc infirmatam 
Hierusalem terrenam; quoniam quicumque filii liberae in 
ea erant, virtus eius erant; nunc vero ibi quoniam littera 
est et spirilus non est, amissa virtute infirmata est. 
Dominus mortificat et vivificat; mortificavit illam, 
quae multa erat in filiis, et vivificavit hanc sterilem, quae 
peperit septem. Quamvis commodius possit intellegi eos- 
dem vivificare, quos mortificaverit. Id enim velut repetivit 
addendo: educit ad inferos et reducit. Quibus enim 
dicit apostolus: Sj mortui estis cum Christo, quae sursum 
sunt quaerite, ubi Christus est in dextera Dei sedens, 
salubriter utique mortificantur a Domino; quibus adiungit: 
Quae sursum sunt sapite, non quae super terram; ut 
ipsi sint illi, qui esurientes transierunt terram. Mortui 
enim estis, inquit; ecce quo modo salubriter mortificat 
Deus; deinde sequitur: Et vita vestra abscondita est cum 
Christo in Deo; ecce quo modo eosdem ipsos vivificat Deus. 
Sed numquid eosdem deduxit ad inferos et reduxit? Hoc 
utrumque sine controversia fidelium in illo potius videmus 
impletum, capite scilicet nostro, cum quo vitam nostram 
in Deo apostolus dixit absconditam. Nam qui proprio 
filio non pepercit, sed pro nobis omnibus tradidit eum, 
isto modo utique mortificavit eum; et quia resuscitavit a 
mortuis, eundum rursus vivificavit. Et quia in prophetia 
vox eius agnoscitur: Non derelinques animam meam in 
inferno, eundem deduxit ad inferos et reduxit. Hac eius 
paupertate ditati sumus. Dominus enim pauperes facit 

et ditat. Nam quid hoc sit ut sciamus, quod sequitur 
audiamus: Humiliat et exaltat; utique superbos humiliat 
et humiles exaltat. Quod enim alibi legitur: Deus superbis 
resistit, humilibus autem dat gratiam, hoc totus habet 
sermo huius, cuius nomen interpretatur gratia eius. 

Iam vero quod adiungitur: Suscitat a terra paupe- 
rem, de nullo melius quam de illo intellego, qui propter 
nos pauper factus est, cum dives esset, ut eius pauper- 
tate, sicut paulo ante dictum est, difaremur. Ipsum enim 
de terra suscitavit tam cito, ut caro eius non videret 
corruptionem. Nec illud ab illo alienabo, quod additum 
est: Et de stercore erigit inopem. inops quippe idem, 
qui pauper; stercus vero, unde erectus est, rectissime in- 
telleguntur persecutores Iudaei, in quorum numero cum 
se dixisset apostolus ecclesiam persecutum: | Quae mihi 
fuerunt, inquit, lucra, haec propter Christum damna esse 
duxi; nec solum detrimenta, verum etiam stercora existi- 
mavi esse, ut Christum lucri facerem. De terra ergo 
suscitatus est ille supra omnes divites pauper, et de illo 
stercore erectus est supra omnes opulentos ille inops, ut 
sedeat cum potentibus populi, quibus ait: Sedebitis super 
duodecim sedes. — Et sedem gloriae hereditatem dans eis; 
dixerant enim potentes illi: Ecce nos dimisimus omnia et 
secuti sumus te. Hoc votum potentissime voverant. Sed 
unde hoc eis, nisi ab illo, de quo hic continuo dictum 
est: Dans votum voventi? Alioquin ex illis essent poten- 
tibus, quorum infirmatus est arcus. Dans, inquit, votum 
voventi. Non enim Domino quisquam quicquam rectum 
voveret, nisi qui ab illo acciperet quod voveret. Sequitur: 
Et benedixit annos iusti, ut cum illo scilicet sine fine 
vivat, cui dictum est: Ert anni tui non deficient. Ibi enim 
stant anni, hic autem transeunt, immo pereunt; antequam 
veniant enim, non sunt; cum autem venerint, non erunt, 
quia cum suo fine veniunt. Horum autem duorum, id 

est dans votum voventi, et benedixit annos iusti, unum 
est quod facimus, alterum quod sumimus. Sed hoc alte- 
rum Deo largitore non sumitur, nisi cum ipso adiutore 
primum illud efficitur: Quia non in virtute potens est 
vir. Dominus infirmum faciet adversarium eius; illum 
scilicet, qui homini voventi invidet et resistit, ne valeat 
implere quod vovit. Potest ex ambiguo Graeco intellegi 
et adversarium suum. Cum enim Dominus possidere nos 
coeperit, profecto adversarius, qui noster fuerat, ipsius fit 
et vincetur a nobis, sed non viribus nostris, guia non in 
virtute potens est vir. | Dominus ergo infirmum faciet 
adversarium suum, Dominus sanctus; ut vincatur a sanctis, 
quos Dominus sanctus sanctorum efficit sanctos. 

Ac per hoc non glorietur prudens in sua prudentia, 
et non glorietur potens in sua potentia, et non glorietur 
dives in divitiis suis; sed in hoc glorietur, qui gloria- 
tur, intellegere et scire Dominum et facere iudicium et 
iustitiam in medio terrae. Non parva ex parte intellegit 
et scit Dominum, qui intellegit et scit etiam hoc a Domino 
sibi dari, ut intellegat et sciat Dominum. Quid enim 
habes, ait apostolus, quod non accepisti? Si autem et 
accepisti, quid gloriaris, quasi non acceperis? id est, 
quasi a te ipso tibi sit, unde gloriaris. Facit autem iu- 
dicium et iustitiam, qui recte vivit. Recte autem vivit, 
qui obtemperat praecipienti Deo; et finis praecepti, id est, 
ad quod refertur praeceptum, caritas est de corde puro 
et conscientia bona et fide non ficta. Porro ista cari- 
tas, sicut Iohannes apostolus testatur, ex Deo est. Facere 
igitur iudicium et iustitiam ex Deo est. Sed quid est: 
In medio terrae? Neque enim non debent facere iudi- 
cium et iustitiam qui habitant in extremis terrae. Quis 
hoc dixerit? Cur ergo additum est: In medio terrae? 
Quod si non adderetur et tantummodo diceretur: Facere 

iudicium et iustitiam, magis hoc praeceptum ad utrosque 
homines pertineret, et mediterraneos et maritimos. Sed 
ne quisquam putaret post finem vitae, quae in hoc agitur 
corpore, superesse tempus iudicium iustitiamque faciendi, 
quam dum esset in carne non fecit, et sic divinum evadi 
posse iudicium: in medio terrae mihi videtur dictum 
„eum quisque vivit in corpore“. In hac quippe vita suam 
terram quisque circumfert, quam moriente homine recipit 
terra communis, Tesurgenti utique redditura. Proinde in 
medio terrae, id est, cum anima nostra isto terreno clau- 
ditur corpore, faciendum est iudicium atque iustitia, quod 
nobis prosit in posterum, quando recipit quisque secun- 
dum ea, quae per corpus gessit, sive bonum sive malum. 
Per corpus quippe ibi dixit apostolus per tempus, quo 
vixit in corpore. Neque enim si quis maligna mente at- 
que impia cogitatione blasphemet neque id ullis membris 
corporis operetur, ideo non erit reus, quia id non motu 
corporis gessit, cum hoc per illud tempus gesserit, quo 
gessit et corpus. [sto modo congruenter intellegi potest 
etiam illud, quod in psalmo legitur: Zeus autem rex 
noster ante saecula operatus est salutem in medio ter- 
rae; ut Dominus lesus accipiatur Deus noster, qui est 
ante saecula, quia per ipsum facta sunt saecula, operatus 
salutem nostram in medio terrae, cum Verbum caro factum 
est et terreno habitavit in corpore. 

Deinde postea quam prophetatum est in his verbis 
Annae, quo modo gloriari debeat, qui gloriatur, non in 
se utique, sed in Domino, propter retributionem, quae in 
die iudicii futura est: Dominus ascendit, inquit, in caelos 
et tonuit; ipse iudicabit extrema terrae, quia iustus est. 
Prorsus ordinem tenuit confessionis fidelium. Ascendit 
enim in caelum Dominus Christus, et inde venturus est 
ad vivos et mortuos iudicandos. Nam quis ascendit, sic- 

ut dicit apostolus, nisi qui et descendit in inferiores 
partes terrae? | Qui descendit, ipse est et qui ascendit 
super omnes caelos, ut adimpleret omnia. Per nubes 
ergo suas tonuit, quas sancto Spiritu cum ascendisset 
implevit. De quibus ancillae Hierusalem, hoc est ingratae 
vineae, comminatus est apud Esaiam prophetam, ne plu- 
ant super eam imbrem. Sic autem dictum est: 7pse iu- 
dicabit extrema terrae, ac si diceretur: ,Etiam extrema 
terrae.“ Non enim alias partes non iudicabit, qui omnes 
homines procul dubio iudicabit. Sed melius intelleguntur 
extrema terrae extrema hominis; quoniam non iudicabun- 
tur, quae in melius vel in deterius medio tempore com- 
mutantur, sed in quibus extremis inventus fuerit, qui 
iudicabitur. Propter quod dictum est: Qui perseveraverit 
usque in finem, hic salvus erit. Qui ergo perseveranter 
facit iudicium et iustitiam in medio terrae, non damna- 
bitur, cum iudicabuntur extrema terrae. Æt dat, inquit, 
virtutem regibus nostris; ut non eos iudicando condemnet. 
Dat eis virtutem, qua carnem sicut reges regant et in 
ilo mundum, qui propter eos fudit sanguinem, vincant. 
Et exaltabit cornum christi sui. Quo modo Christus 
exaltabit cornum christi sui? De quo enim supra dictum 
est: Dominus ascendit in caelos, et intellectus est Domi- 
nus Christus: ipse, sicut hic dicitur, exaifabit cornum 
christi sui. Quis ergo est christus Christi? An cornum 
exaltabit uniuscuiusque fidelis sui, sicut ista ipsa in 
principio huius hymni ait: Exaltatum est cornum meum 
in Deo meo? Omnes quippe unctos eius chrismate recte 
christos possumus dicere; quod tamen totum cum suo 
capite corpus unus est Christus. Haec Anna prophetavit, 
Samuelis mater, sancti viri multumque laudati; in quo 
quidein tunc figurata est mutatio veteris sacerdotii et 
nunc impleta, quando infirmata est quae multa erat in 

filiis, ut novum haberet in Christo sacerdotium sterilis, 
quae peperit septem. 


Carrtrt V. 


De his, quae ad Heli sacerdotem homo Dei prophetico 
locutus est spiritu, significans sacerdotium, quod secun- 
dum Aaron institutum fuerat, auferendum. 


Sed hoc evidentius ad ipsum Heli sacerdotem missus 
loquitur homo Dei, cuius quidem nomen tacetur, sed in- 
tellegitur officio ministerioque suo sine dubitatione pro- 
pheta. Sic enim scriptum est: Æt venit homo Dei ad 
Heli et dixit: Haec dicit Dominus: Revelatus revelatus 
sum ad domum patris tui, cum essent in terra Aegypti 
servi in domo Pharao; et elegi domum patris tui ex 
omnibus sceptris Israel mihi sacerdotio fungi, ut ascen- 
derent ad altare meum et incenderent incensum et por- 
tarent Ephod; et dedi domui patris tui omnia, quae 
sunt ignis filiorum Israel, in escam. Et ut quid re- 
spexisti in incensum meum et in sacrificium meum in- 
pudenti oculo et glorificasti filios tuos super me, bene- 
dicere primitias omnis sacrificii in Israel in conspectu 
meo? Propter hoc haec dicit Dominus Deus Israel: 
Dixi: Domus tua et domus patris tui transibunt coram 
me usque in aeternum. Et nunc dicit Dominus: Nequa- 
quam, sed glorificantes me glorificabo, et qui spernit 
me, spernetur. Ecce dies veniunt, et exterminabo semen 
tuum et semen domus patris tui, et non erit tibi senior 
in domo mea omnibus diebus, et virum exterminabo tibi 
ab altari meo, ut deficiant oculi eius et defluat anima 
eius; et omnis qui superaverit domus tuae, decident in 
gladio virorum. Et hoc tibi signum, quod veniet super 

duos filios tuos hos, Ophni et Phinees: una die morien- 
tur ambo. Et suscitabo mihi sacerdotem fidelem, qui 
omnia, quae in corde meo et quae in anima mea, faciat; 
et aedificabo ei domum fidelem, et transibit coram Christo 
meo omnibus diebus. Et erit, qui superaverit in domo 
tua, veniet adorare ei obolo argenti dicens: lacta me 
in unam partem sacerdotii tui manducare panem. 

Non est ut dicatur ista prophetia, ubi sacerdotii ve- 
teris tanta manifestatione praenuntiata mutatio est, in Sa- 
muele fuisse completa. (Quamquam enim non esset de 
alia tribu Samuel, quam quae constituta fuerat a Domino, 
ut serviret altari, tamen non erat de filiis Aaron, cuius 
progenies fuerat deputata, unde fierent sacerdotes; ac per 
hoc in ea quoque re gesta eadem mutatio quae per Chri- 
stum lesum futura fuerat adumbrata est, et ad vetus te- 
stamentum proprie, figurate vero pertinebat ad novum 
prophetia facti etiam ipsa, non verbi, id scilicet facto si- 
gnificans, quod verbo ad Heli sacerdotem dictum est per 
prophetam.) Nam fuerunt postea sacerdotes ex genere 
Aaron, sicut Sadoc et Abiathar, regnante David, et alii 
deinceps, antequam tempus veniret, quo ista, quae de 
sacerdotio mutando tanto ante praedicta sunt, effici per 
Christum oportebat. Quis autem nunc fideli oculo haec 
intuens non videat esse completa? Quando quidem nul- 
lum tabernaculum, nullum templum, nullum altare, nullum 
sacrificium et ideo nec ullus sacerdos remansit ludaeis, 
quibus, ut de semine Aaron ordinaretur, in Dei fuerat 
lege mandatum. Quod et hic commemoratum est illo di- 
cente propheta: Haec dicit Dominus Deus Israel: Dixi: 
Domus tua et domus patris tui transibunt coram me 
usque in aeternum. Et nunc dicit Dominus: Nequaquam, 

sed glorificantes me glorificabo, et qui me spernit, sper- 
netur. Quod enim nominat domum patris eius, non eum 
de proximo patre dicere, sed de illo Aaron, qui primus 
sacerdos est institutus, de cuius progenie ceteri sequeren- 
tur, superiora demonstrant, ubi ait: Zevelatus sum ad 
domum patris tui, cum essent in terra Aegypti servi in 
domo Pharao, et elegi domum patris tui ex omnibus 
sceptris Israel mihi sacerdotio fungi. Quis patrum fuit 
huius in illa Aegyptia servitute, unde cum liberati essent, 
electus est ad sacerdotium, nisi Aaron? De huius ergo 
stirpe isto loco dixit futurum fuisse, ut non essent ulterius 
sacerdotes; quod iam videmus impletum.  Vigilet fides, 
praesto sunt res, cernuntur, tenentur et videre nolentium 
oculis ingeruntur. Ecce, inquit, dies veniunt, et exter- 
minabo semen tuum et semen domus patris tui, et non 
erit. tibi senior in domo mea omnibus diebus, et virum 
exterminabo tibi ab altari meo, ut deficiant oculi eius 
et defluat anima eius. Ecce dies, qui praenuntiati sunt, 
iam venerunt. Nullus sacerdos est secundum ordinem 
Aaron; et quicumque ex eius genere est homo, cum videt 
sacrificium Christianorum toto orbe pollere, sibi autem 
honorem illum magnum esse subtractum, deficiunt oculi 
eius et defluit anima eius tabe maeroris. 

Proprie autem ad huius domum Heli, cui haec dice- 
bantur, quod sequitur pertinet: Ef omnis qui superaverit 
domus tuae, decident in gladio virorum. Et hoc tibi si- 
gnum, quod veniet super duos filios tuos hos, Ophni et 
Phinees: uno die morientur ambo. Hoc ergo signum 
factum est mutandi sacerdotii de domo huius, quo siguo 
significatum est mutandum sacerdotium domus Aaron. 
Mors quippe filiorum huius significavit mortem non homi- 
num, sed ipsius sacerdotii de filiis Aaron. Quod autem 
sequitur, ad illum iam pertinet sacerdotem, cuius figuram 

gessit huic succedendo Samuel. Proinde quae sequun- 
tur, de Christo Iesu novi testamenti vero sacerdote dicun- 
tur: Æt suscitabo mihi sacerdotem fidelem, qui omnia 
quae in corde meo et quae in anima mea faciat; et 
aedificabo ei domum fidelem. psa est aeterna et superna 
Hierusalem. Æt transibit, inquit, coram Christo meo 
omnibus diebus.  Transibit dixit ,conversabitur^; sicut 
superius dixerat de domo Aaron: Dixi: Domus tua et 
domus patris tui transibunt coram me in aeternum. Quod 
autem ait: Coram Christo meo transibit, de ipsa domo 
utique intellegendum est, non de illo sacerdote, qui est 
Christus ipse mediator atque salvator. Domus ergo eius 
coram illo transibit. Potest et transibit intellegi de morte 
ad vitam, omnibus diebus, quibus peragitur usque in finem 
saeculi huius ista mortalitas. Quod autem ait Deus: Qui 
omnia quae in corde meo et quae in anima mea faciat: 
non arbitremur habere animam Deum, cum sit conditor 
animae; sed ita hoc de Deo tropice, non proprie dicitur, 
sicut manus et pes et alia corporis membra. Et ne se- 
cundum hoc credatur homo in carnis huius effigie factus 
ad imaginem Dei, adduntur et alae, quas utique non 
habet homo, et dicitur Deo: Sub umbra alarum tuarum 
proteges me; ut intellegant homines de illa ineffabili na- 
tura, non propriis, sed translatis rerum vocabulis ista dici. 


Quod vero adiungitur: Æt erit, qui superaverit in 
domo tua, veniet adorare ei, non proprie de domo dici- 
tur huius Heli, sed illius Aaron, de qua usque ad adven- 
tum Jesu Christi homines remanserunt, de quo genere 
etiam nunc usque non desunt. Nam de illa domo huius 
Heli iam supra dictum erat: Æt omnis qui superaverit 
domus tuae, decident in gladio virorum. Quo modo ergo 

hic vere dici potuit: E! erit, qui superaverit in domo 
tua, veniet adorare ei, si illud est verum, quod ultore 
gladio nemo inde superarit? nisi quia illos intellegi voluit, 
qui pertinent ad stirpem, sed illius totius sacerdotii se- 
cundum ordinem Aaron. Ergo si de illis est praedesti- 
natis reliquiis, de quibus alius propheta dixit: Reliquiae 
salvae fient (unde et apostolus: Sic ergo, inquit, et in 
hoc tempore reliquiae per electionem gratiae factae 
sunt), quia de talibus reliquiis bene intellegitur esse, 
de quo dictum est: Qui superaverit in domo tua: pro- 
fecto credit in Christum; sicut temporibus apostolorum 
ex ipsa gente plurimi crediderunt, neque nunc desunt, 
qui, licet rarissime, tamen credant; et impletur in eo 
quod hic iste homo Dei continuo secutus adiunxit: Veniet 
adorare ei obolo argenti. Cui adorare, nisi summo illi 
sacerdoti, qui et Deus est? Neque enim in illo sacer- 
dotio secundum ordinem Aaron ad hoc veniebant homines 
ad templum vel altare Dei, ut sacerdotem adorarent. 
Quid est autem quod ait: Obolo argenti, nisi brevitate 
verbi fidei, de quo commemorat apostolus dictum: Ver- 
bum consummans et brevians faciet Dominus super ter- 
ram? Argentum autem pro eloquio poni psalmus testis 
est, ubi canitur: Eloquia Domini eloquia casta, argentum 
igne examinatum. 

Quid ergo dicit iste, qui venit adorare sacerdoti Dei 
et sacerdoti Deo?  Jacta me in partem sacerdotii tui, 
manducare panem. Nolo in patrum meorum conlocari 
honore, qui nullus est; iacta me in partem sacerdotii tui. 
Elegi enim abiectus esse in domo Dei; qualecumque et 
quantulumcumque membrum esse cupio sacerdotii tui. 
Sacerdotium quippe hic ipsam plebem dicit, cuius plebis 

ille sacerdos est mediator Dei et hominum, homo Christus 
lesus. Cui plebi dicit apostolus Petrus: Plebs sancta, 
regale sacerdotium. Quamvis nonnulli „sacrificii tui“ sint 
interpretati, non „sacerdotii tui“; quod nihilo minus eun- 
dem significat populum Christianum. Unde dicit apostolus 
Paulus; Unus panis, unum corpus multi sumus. Quod 
ergo addidit: Manducare panem, etiam ipsum sacrificii 
genus eleganter expressit, de quo dicit sacerdos ipse: 
Panis, quem ego dedero, caro mea est pro saeculi vita. 
Ipsum est sacrificium; non secundum ordinem Aaron, sed 
secundum ordinem Melchisedech, qui legit, intellegat. 
Brevis itaque ista confessio et saupriter humilis, qua 
dicitur: Jacta me in partem sacerdotii tui manducare 
panem; ipse est obolus argenti, quia et breve est et elo- 
quium Domini est habitantis iu corde credentis. Quia 
enim dixerat superius, dedisse se cibos domui Aaron de 
victimis veteris testamenti, ubi ait: Dedi domui patris tui 
omnia, quae sunt ignis filiorum Israel, in escam (haec 
quippe fuerant sacrificia ludaeorum): ideo hic dixit: Man- 
ducare panem, quod est in novo testamento sacrificium 
Christianorum. 


CaPvT VI. 


De ludaico sacerdotio et regno, quae cum in aeternum 
dicantur statuta, non permanent, ut alia intellegantur, 
quorum spondetur aeternitas. 


Cum igitur haec tanta tunc altitudine praenuntiata 
sint, tanta nunc manifestatione clarescant, non frustra ta- 
men moveri quispiam potest ac dicere: Quo modo con- 
fidimus venire omnia, quae in libris illis ventura praedicta 
sunt, si hoc ipsum, quod ibi divinitus dictum est: Domus 
tua et domus patris tui transibunt coram me in aeter- 
num, electum habere non potuit? quoniam videmus illud 

1 1. Tim. 2,5 3 1.Petr.2,9 6 1.Cor. 10,17 9 Io. 6,51 
(52) 82 1. Sam. (Reg.) 2, 30 (LXX) 


aliter 213,7 28 honoremg 29 dhiB et quant. om. e — 
$sunte! 6 post sumus GBHab addunt: et iterum ex(h)ibeatis 
inquit (om. B) corpora uestra hostiam uiuam (Rom.12,1) 1 ad- 


26 


[^J] 


10 


15 


20 


25 


30 


218 8. AUGUSTINI 


sacerdotium fuisse mutatum, et quod illi domui promis- 
sum est, nec sperari aliquando complendum, quia illud, 
quod ei reprobato mutatoque succedit, hoc potius praedi- 
catur aeternum. Hoc qui dicit, nondum intellegit aut 
non recolit etiam ipsum secundum ordinem Aaron sacer- 
dotium tamquam umbram futuri aeterni sacerdotii consti- 
tutum; ac per hoc, quando aeternitas ei promissa est, non 
ipsi umbrae ac figurae, sed ei, quod per ipsam adumbrabatur 
figurabaturque, promissum est. Sed ne putaretur ipsa umbra 
esse mansura, ideo etiam mutatio eius debuit prophetari. 

Regnum quoque isto modo etiam Saulis ipsius, qui 
certe reprobatus atque reiectus est, futuri regni erat um- 
bra in aeternitate mansuri. Oleum quippe illud, quo 
unctus est et ab eo chrismate christus est dictus, mystice 
accipiendum et magnum sacramentum intellegendum est; 
quod in eo tantum veneratus est ipse David, ut percusso 
corde pavitaverit, quando in tenebroso occultatus antro, 
quo etiam Saul urgente intraverat necessitate naturae, 
exiguam particulam vestis eius retrorsum latenter abscidit, 
ut haberet unde monstraret, quo modo ei pepercerit, 
cum posset occidere, atque ita suspicionem de animo eius, 
qua sanctum David putans inimicum suum vehementer 
persequebatur, auferret. Ne itaque reus esset tanti sacra- 
menti in Saule violati, quia vel indumentum eius sic ad- 
trectavit, extimuit. lta enim scriptum est: Ef percussit 
cor David super eum, quia abstulit pinnulam chlamydis 
eius. Viris autem, qui cum illo erant et, ut Saulem in 
manus suas traditum interimeret, suadebant: Non mihi, 
inquit, contingat a Domino, si fecero hoc verbum domino 
meo christo Domini, inferre manum meam super eum; 
quia christus Domini est hic. Huic ergo umbrae futuri 
non propter ipsam, sed propter illud, quod praefigurabat, 
tanta veneratio exhibebatur. Unde et illud, quod ait Sauli 
Samuel: Quoniam non servasti mandatum meum, quod 

mandavit tibi Dominus, quem ad modum nunc paraverat 
Dominus regnum tuum usque in aeternum super Israel: 
et nunc regnum tuum non stabit tibi, et quaeret Dominus 
sibi hominem secundum cor suum, et mandabit ei Domi- 
nus esse in principem super populum suum; quia non 
custodisti quae mandavit tibi Dominus, non sic accipien- 
dum est, ac si ipsum Saulem Deus in aeternum prae- 
paraverit regnaturum, et hoc postea noluerit servare pec- 
canti (neque enim eum peccaturum esse nesciebat); sed 
praeparaverat regnum cius, in quo figura regni esset ae- 
terni. Ideo addidit: Et nunc regnum tuum non stabit 
tibi. Stetit ergo et stabit, quod in illo significatum est; 
sed non huic stabit, quia non in aeternum ipse fuerat 
regnaturus, nec progenies eius, ut saltem per posteros 
alterum alteri succedentes videretur impleri quod dictum 
est: In aeternum. Et quaeret, inquit, Dominus sibi 
hominem; sive David sive ipsum Mediatorem significans 
testamenti novi, qui (igurabatur in chrismate etiam, quo 
unctus est ipse David et progenies eius. Non autem 
quasi nesciat ubi sit, ita sibi hominem Deus quaerit; sed 
per hominem more hominum loquitur, quia et sic lo- 
quendo nos quaerit Non solum enim Deo Patri, verum 
ipsi quoque Unigenito eius, qui venit quaerere quod 
perierat, usque adeo iam eramus noti, ut in ipso essemus 
electi ante constitutionem mundi. — Quaeret sibi ergo 
dixit „suum habebit“. Unde in Latina lingua hoc verbum 
accipit praepositionem et „adquirit“ dicitur; quod satis 
apertum est quid significet. Quamquam et sine addita- 
mento praepositionis quaerere intellegatur adquirere; ex 
quo lucra vocantur et quaestus. 

Carur VII. 


De disruptione regni Israelitici, qua praefiguratur per- 
petua divisio Israelis spiritalis ab Israele carnali. 


Rursus peccavit Saul per inoboedientiam, et rursus 
Samuel in verbo Domini ait illi: Quia sprevisti verbum 
Domini, sprevit te Dominus, ut non sis rex super Israel. 
Et rursus pro eodem peccato, cum id confiteretur Saul 
et veniam precaretur rogaretque Samuelem, ut revertere- 
tur cum illo ad placandum Deum: Non revertar, inquit, 
tecum; quia sprevisti verbum Domini, et spernet te 
Dominus, ne sis rex super Israel. Et convertit Samuel 
faciem suam, ut abiret; et tenuit Saul pinnulam diploi- 
dis eius et disrupit eam. Et dixit ad eum Samuel: 
Disrupit Dominus regnum ab Israel de manu tua hodie 
et dabit proximo tuo bono super te, et dividetur Israel 
in duo; et non convertetur neque paenitebit eum; quo- 
niam non est sicut homo, ut paeniteat eum; ipse mina- 
tur, et non permanet. ste, cui dicitur: Spernet te Domi- 
nus, ne sis rex super Israel, et: Disrupit Dominus 
regnum ab Israel de manu tua hodie, quadraginta regna- 
vit annos super Israel, tanto scilicet spatio temporis, 
quanto et ipse David, et audivit hoc primo tempore regni 
sui; ut intellegamus ideo dictum, quia nullus de stirpe 
eius fuerat regnaturus, et respiciamus ad stirpem David, 
unde exortus est secundum carnem mediator Dei et homi- 
num, homo Christus lesus. 

Non autem habet scriptura, quod in plerisque Latinis 
codicibus legitur: Disrupit Dominus regnum Israel de 
manu tua; sed sicut a nobis positum est inventum in 
Graecis: Disrupit Dominus regnum ab lsrael de manu 

tua; ut hoc intellegatur de manu tua, quod est ab Israel. 
Populi ergo Israel personam figurate gerebat homo iste, 
qui populus regnum fuerat amissurus, Christo Iesu Domino 
nostro per novum testamentum non carnaliter, sed spiri- 
taliter regnaturo. De quo cum dicitur: Æt dabit illud 
proximo tuo, ad carnis cognationem id refertur; ex Israel 
enim Christus secundum carnem, unde et Saul. Quod 
vero additum est: bono super te, potest quidem intellegi 
„meliori te“; nam et quidam sic sunt interpretati; sed 
melius sic accipitur bono super te, ut, quia ille bonus 
est, ideo sit super te, iuxta illud aliud propheticum: 
Donec ponam omnes inimicos tuos sub pedibus tuis; in 
quibus est et Israel, cui suo persecutori regnum abstulit 
Christus; quamvis fuerit illic et Israel, in quo dolus 
non erat, quoddam quasi frumentum illarum palearum; 
nam utique inde erant apostoli, inde tot martyres, quo- 
rum prior Stephanus; inde tot ecclesiae, quas apostolus 
Paulus commemorat, in conversione eius magnificantes 
Deum. 

De qua re non dubito intellegendum esse quod se- 
quitur: Æt dividetur Israel in duo; in Israel scilicet ini- 
micum Christo et Israel adhaerentem Christo; in Israel 
ad ancillam et Israel ad liberam pertinentem. Nam ista 
duo genera primum simul erant, velut Abraham adhuc 
adhaereret ancillae, donec sterilis per Christi gratiam fe- 
cundata clamaret: Eice ancillam et filium eius. Propter 
peccatum quidem Salomonis regnante filio eius Roboam 
scimus Israel in duo fuisse divisum atque ita perseverasse, 
habentibus singulis partibus reges suos, donec illa gens 


tota a Chaldaeis esset ingenti vastatione subversa atque 3 


translata. Sed hoc quid ad Saulem, cum, si tale aliquid 
commiuandum esset, ipsi David fuerit polius comminan- 
dum, cuius erat filius Salomon? Postremo nunc inter se 
gens Hebraea divisa non est, sed indifferenter in eiusdem 

erroris societate dispersa per terras. Divisio vero illa, 
quam Deus sub persona Saulis, illius regni et populi 
figuram gerentis, eidem regno populoque minatus est, 
aeterna atque inmutabilis significata est per hoc, quod 
adiunctum est: Et non convertetur neque paenitebit eum; 
quoniam non est sicut homo, ut paeniteat eum; ipse 
minatur, et non permanet; id est, homo minatur, et non 
permanet; non autem Deus, quem non paenitet, sicut 
hominem. Ubi enim legitar, quod paeniteat eum, mutatio 
rerum significatur, inmutabili praescientia manente divina. 
Ubi ergo non paenitere dicitur, non mutare intellegitur. 

Prorsus insolubilem videmus per haec verba prola- 
tam divinitus fuisse sententiam de ista divisione populi 
Israel et omnino perpetuam. Quicumque enim ad Chri- 
stum transierunt vel transeunt vel transibunt inde, non 
erant inde secundum Dei praescientiam, non secundum 
generis humani unam eandemque naturam. Prorsus qui- 
cumque ex [sraelitis adhaerentes Christo perseverant in 
illo, numquam erunt cum eis [sraelitis, qui eius inimici 
usque in (inem vitae huius esse persistunt; sed in divi- 
sione, quae hic praenuntiata est, perpetuo permanebunt. 
Nibil enim prodest testamentum vetus de monte Sina in 
servitutem generans, nisi quia testimonium perhibet testa- 
mento novo. Alioquin, quamdiu legitur Moyses, velamen 
super corda eorum positum est; cum autem inde quisque 
transierit ad Christum, auferetur velamen.  Transeuntium 
quippe intentio ipsa mutatur de vetere ad novum, ut iam 
non quisque intendat accipere carnalem, sed spiritalem 
felicitatem. Propter quod ipse magnus propheta Samuel, 
antequam unxisset regem Saul, quando exclamavit ad Do- 
minum pro Israel, et exaudivit eum, et, cum offerret 
holocaustosim, accedentibus alienigenis ad pugnam contra 
populum Dei tonuit Dominus super eos, et confusi sunt 
et offenderunt coram Israel atque superati sunt: adsum- 
psit lapidem unum et statuit illum inter Massephat novam 

et veterem, et vocavit nomen eius Abennezer, quod est 
Latine lapis adiutoris, et dixit: Usque hoc adiuvit nos 
Dominus. Massephat interpretatur intentio. Lapis ille 
adiutoris medietas est Salvatoris, per quem transeundum 
est a Massephat vetere ad novam, id est ab intentione, 
qua expectabatur in carnali regno beatitudo falsa carna- 
lis, ad intentionem, qua per novum testamentum expecta- 
tur in regno caelorum beatitudo verissima spiritalis; qua 
quoniam nihil est melius, huc usque adiuvat Deus. 


CapuT VIII. 


De promissionibus ad David in filio eius, quae nullatenus 
in Salomone, sed plenissime inveniuntur in Christo. 


lam nunc video esse monstrandum, quid ipsi David, 
qui Sauli successit in regnum, cuius mutatione finalis illa 
mutatio figurata est, propter quam divinitus cuncta dicta, 
cuncta conscripta sunt, Deus promiserit, quod ad rem 
qua de agimus pertinet. Cum regi David multa prospera 
provenissent, cogitavit facere Deo domum, templum illud 
scilicet excellentissime diffamatum, quod a rege Salomone 
filio eius postea fabricatum est. Hoc eo cogitante factum 
est verbum Domini ad Nathan prophetam, quod perferret 
ad regem. Ubi cum dixisset Deus, quod non ab ipso 
David sibi aedificaretur domus, neque per tantum tempus 
se mandasse cuiquam in populo suo, ut sibi fieret domus 
cedrina: Et nunc, inquit, haec dices servo meo David: 
Haec dicit Dominus omnipotens: Accepi te de ovili ovium, 
ut esses in ducem super populum meum super Israel, et 
eram tecum in omnibus quibus ingrediebaris, et exter- 
minavi omnes inimicos tuos a facie tua, et feci te nomi- 
natum secundum nomen magnorum, qui sunt super ter- 

ram; et ponam locum populo meo Israel, et plantabo 
illum, et inhabitabit seorsum, et non sollicitus erit ultra; 
et non apponet filius iniquitatis humiliare eum, sicut ab 
initio a diebus, quibus constitui iudices super populum 
5 meum Israel; et requiem tibi dabo ab omnibus inimicis 
(uis, et nuntiabit tibi Dominus, quoniam domum aedifi- 
cabis ipsi. Et erit, cum repleti fuerint dies tui, et dor- 
mies cum patribus tuis, et suscitabo semen tuum post te, 
qui erit de ventre tuo, et praeparabo regnum eius. Hic 
10 aedificabit mihi domum nomini meo, et dirigam thronum 
illius usque in aeternum. Ego ero illi in patrem, et ille 
erit mihi in filum. Et si venerit iniquitas eius, redar- 
guam ilm in virga virorum et in tactibus filiorum 
hominum; misericordiam autem meam non amoveam ab 
15 eo, sicut amovi, a quibus amovi a facie mea; et fidelis 
erit domus eius et regnum eius usque in aeternum coram 
me, et thronus eius erit erectus usque in aeternum. 
Hanc tam grandem promissionem qui putat in Salo- 
mone fuisse completam, multum errat. Adtendit enim quod 
dictum est: Hic aedificabit mihi domum, quoniam Salo- 
mon templum illud nobilissimum struxit, et non adtendit: 
Fidelis erit domus eius et regnum eius usque in aeter- 
num coram me.  Adtendat ergo et aspiciat Salomonis 
domum plenam mulieribus alienigenis colentibus deos fal- 
25 sos et ipsum ab eis regem aliquando sapientem in ean- 
dem idolatriam seductum atque deiectum; et non audeat 
existimare Deum vel loc promisisse mendaciter vel talem 
Salomonem domumque eius futuram non potuisse prae- 
scire. Non hinc autem deberemus ambigere, nec si non 
30 in Christo Domino nostro, qui factus est ex semine David 
secundum carnem, iam videremus ista compleri, ne vane 
atque inaniter hic alium aliquem requiramus, sicut car- 
cA TUARLIMP E EE MSKCE (ror Pe A EAA Ert 

males Iudaei. Nam et ipsi usque adeo filium, quem loco 
isto regi David promissum legunt, intellegunt non fuisse 
Salomonem, ut eo qui promissus est tanta iam manifesta- 
tione declarato adhuc mirabili caecitate alium sperare se 
dicant. Facta est quidem nonnulla imago rei futurae 5 
etiam in Salomone, in eo quod templum aedificavit et pa- 
cem habuit secundum nomen suum (Salomon quippe paci- 
ficus est Latine) et in exordio regni sui mirabiliter lau- 
dabilis fuit; sed eadem sua persona per umbram futuri 
praenuntiabat etiam ipse Christum Dominum, non exhibe- 10 
bat. Unde quaedam de illo ita scripta sunt, quasi de 
ipso ista praedicta sint, dum scriptura sancta etiam rebus 
gestis prophetans quodam modo in eo figuram deliniat 
futurorum. Nam praeter libros divinae historiae, ubi 
regnasse narratur, psalmus etiam septuagensimus primus 15 
titulo nominis eius inscriptus est; in quo tam multa di- 
cuntur, quae omuino ei convenire non possunt, Domino 
autem Christo apertissima perspicuitate conveniunt, ut evi- 
denter appareat, quod in illo figura qualiscumque adum- 
brata sit, in isto autem ipsa veritas praesentata. Notum 20 
est enim, quibus terminis regnum conclusum fuerat Salo- 
monis; et tamen in eo psalmo legitur, ut alia taceam: 
Dominabitur a mari usque ad mare et a flumine usque 
ad terminos orbis terrae, quod in Christo videmus im- 
pleri. A flumine quippe dominandi sumpsit exordium, 25 
ubi baptizatus a lohanne eodem monstrante coepit agnosci 

a discipulis, qui eum non solum magistrum, verum etiam 
Dominum appellaverunt. 

Nec ob aliud vivente adhuc patre suo David regnare 
coepit Salomon, quod nulli regum illorum contigit, nisi 30 
ut hinc quoque satis eluceat non esse ipsum, quem pro- 
phetia ista praesignat, quae ad eius patrem loquitur di- 
cens: Et erit, cum repleti fuerint dies tui, et dormies 

cum patribus tuis, et suscitabo semen tuum post te, qui 
erit de ventre tuo, et praeparabo regnum illius. Quo 
modo ergo propter id quod sequitur: Hic aedificabit mihi 
domum, iste Salomon putabitur prophetatus, et non potius 
5 propter id quod praecedit: Cum repleti fuerint dies tui 
et dormies cum patribus tuis, suscitabo semen tuum post 
te, alius pacificus intellegitur esse promissus, qui non ante, 
sicut iste, sed post mortem David praenuntiatus est susci- 
tandus? Quamlibet enim longo interposito tempore lesus 
10 Christus veniret, procul dubio post mortem regis David, 
cui sic est promissus, eum venire oportebat, qui aedifi- 
caret domum Deo, nou de lignis et lapidibus, sed de 
hominibus, qualem illum aedificare gaudemus. Huic enim 
domui dicit apostolus, hoc est fidelibus Christi: Templum 
15 enim Dei sanctum est, quod estis vos. 


CapvT IX. 


Quam similis in psalmo octogensimo octavo sit prophetia 
de Christo his, quae in regnorum libris Nathan 
prophetante. promittuntur. 


20 Propter quod et in psalmo octogensimo octavo, cuius 
est titulus: /ntellectus ipsi Aethan Israelitae, commemo- 
rantur promissiones Dei factae regi David, et istis, quae 
in libro regnorum sunt posita, quaedam ibi similia dicun- 
tur, sicut est: Juravi David servo meo: Usque in aeter- 

25 num praeparabo semen tuum; et iterum: Tunc locutus 
es in aspectu filis tuis et dixisti: Posui adiutorium 
super potentem, exaltavi electum de populo meo. In- 
veni David servum meum, in oleo sanclo meo unzi eum. 
Manus enim mea auxiliabitur ei et bracchium meum 

30 confortabit eum. Non proficiet inimicus in eo et filius 

iniquitatis non nocebit eum. Et concidam inimicos eius 
a facie eius, et eos, qui oderunt eum, fugabo. Et veri- 
tas mea et misericordia mea cum illo, et in nomine meo 
exaltabitur cornum eius. Et ponam in mari manum 
eius et in fluminibus dexteram eius. Ipse invocabit me: 
Pater meus es tu, Deus meus et susceptor salutis meae. 
Et ego primogenitum ponam eum, excelsum apud reges 
terrae. In aeternum servabo ei misericordiam meam et 
testamentum meum fidele ipsi. Et ponam in saeculum 
saeculi semen eius, et thronum eius sicut dies caeli. 
Quae omnia de Domino lesu intelleguntur, quando recte 
intelleguntur, sub nomine David propter formam servi, 
quam de semine David idem Mediator adsumpsit ex vir- 
gine. Continuo etiam dicitur de peccatis filiorum eius 
tale aliquid, quale in regnorum libro positum est et quasi 
de Salomone proclivius accipitur. Ibi namque, hoc es 
in regnorum libro: Æt si venerit, inquit, iniquitas eius, 
redarguam illum in virga virorum et in tactibus filio- 
rum hominum; misericordiam autem meam non amoveam 
ab eo; tactibus significans plagas correptionis. Unde 
illad est: Ne /etigeritis christos meos. Quod quid est 
aliud, quam „ne laeseritis^? [n psalmo vero cum ageret 
tamquam de David, ut quiddam eius modi etiam ibi di- 
ceret: Si dereliquerint, inquit, fiii eius legem meam et 
in iudiciis meis non ambulaverint; si iustificationes meas 
profanaverint et mandata mea non custodierint: visitabo 
in virga iniquitates eorum et in verberibus peccata eo- 
rum; misericordiam autem meam non dispergam ab eo. 
Non dixit „ab eis“, cum loqueretur de filiis eius, non de 
ipso; sed dixit «b eo, quod bene intellectum tantundem 

valet. Non enim Christi ipsius, quod est caput ecclesiae, 
pessent inveniri ulla peccata, quae opus esset humanis 
correptionibus servata misericordia divinitus coherceri; sed 
in eius corpore ac membris, quod populus eius est. Ideo 
in libro regnorum: Zniquitas eius dicitur; in psalmo 
autem: Filiorum eius; ut intellegamus de ipso dici quo- 
dam modo, quod de eius corpore dicitur. Propter quod 
etiam ipse de caelo, cum corpus eius, quod sunt fideles 
eius, Saulus persequeretur: Saule, inquit, Saule, quid me 
persequeris? Deinde in consequentibus psalmi: Neque 
nocebo, inquit, in veritate mea, neque profanabo testa- 
mentum meum, et quae procedunt de labiis meis non 
reprobabo. Semel iuravi in sancto meo, si David men- 
tiar; id est, nequaquam David mentiar. Solet enim sic 
loqui scriptura. Quid autem non mentiatur, adiungit et 
dicit: Semen eius in aeternum manet; et sedes eius sic- 
ut sol in conspectu meo, et sicut luna perfecta in ae- 
ternum, et testis in caelo fidelis. 


CapvT X. 


Quam diversa acta sint in regno terrenae Hierusalem 
ab his, quae promiserat Deus, ut intellegeretur promis- 
sionis veritas ad alterius regis et regni gloriam 
pertinere. 


Post haec tantae promissionis validissima firmamenta, 
ne putarentar in Salomone completa, tamquam id spera- 
retur nec inveniretur: Tu vero, iuquit, reppulisti et ad 
nihilum deduxisti, Domine. Hoc quippe factum est de 
regno Salomonis in posteris eius usque ad eversionem 
ipsius terrenae Hierusalem, quae regni eiusdem sedes 
fuit, et maxime ipsius templi labem, quod fuerat a Salo- 

mone constructum. Sed ne ob hoc putaretur Deus con- 
tra sua promissa fecisse, continuo subiecit: Distulisti 
christum tuum. Non ergo est ille Salomon, sed nec ipse 
David, si dilatus est christus Domini. Cum enim christi 
eius dicerentur omnes reges mystico illo chrismate con- 
secrati, non solum a rege David et deinceps, sed ab illo 
etiam Saule, qui populo eidem rex primus est unctus 
(ipse quippe David eum christum Domini appellat): erat 
lamen unus verus christus, cuius illi figuram prophetica 
unctione gestabant; qui secundum opinionem hominum, 
qui eum putabant in David vel in Salomone intellegen- 
dum, differebatur in longum; secundum dispositionem 
autem Dei venturus suo tempore parabatur. Interea dum 
ille differtur, quid factum sit de regno terrenae Hierusa- 
lem, ubi sperabatur utique regnaturus, secutus iste psal 
mus adiunxit atque ait: Evertisti. testamentum servi tui, 
profanasti in terram sanctitatem eius; destruxisti omnes 
macerias eius, posuisti munitiones eius in formidinem; 
diripuerunt eum omnes transeuntes viam, factus est op- 
probrium vicinis suis; exaltasti dexteram inimicorum 
eius, iucundasti omnes inimicos eius; avertisti adiutorium 
gladii eius et non es ei auxiliatus in bello; dissolvisti 
eum ab emundatione, sedem eius in terram conlisisti; 
minuisti dies sedis eius, perfudisti eum confusione. Haec 
omnia venerunt super ancillam Hierusalem, in qua regna- 
verunt nonnulli etiam filii liberae, regnum illud tenentes 
in dispensatione temporaria, regnum autem caelestis Hie- 
rusalem, cuius erant filii, in vera fide habentes et in 
vero Christo sperantes. Quo modo autem ista venerint 
super illud regnum, index est rerum gestarum, si legatur, 
historia. 

Carur XI. 


De substantia populi Dei, quae per susceptionem carnis in 
Christo est, qui solus eruendi ab inferis animam 
suam habuit potestatem: 


Post haec autem prophetata ad precandum Deum 
propheta convertitur; sed et ipsa precatio prophetatio est. 
Usque quo, Domine, avertis in finem? subauditur „faciem 
tuam“, sicut alibi dicitur: Quo usque avertis faciem 
tuam a me? Nam ideo quidam codices hic non habent 
avertis, sed ,averteris^; quamquam possit intellegi: ,Aver- 
tis misericordiam tuam, quam promisisti David“. Quod 
autem dixit: Jn /inem, quid est nisi usque in finem? 
Qui finis intellegendus est ultimum tempus, quando in 
Christum lesum etiam gens illa est creditura, ante quem 
finem illa fieri oportebant, quae superius aerumnosa defle- 
vit. Propter quae et hic sequitur: Exardescit sicut ignis 
ira tua: memento quae est mea substantia. Nihil hic 
melius quam ipse lesus intellegitur substantia populi eius, 
ex quo natura est carnis eius. Non enim vane, inquit, 
constituisti omnes filios hominum. Nisi enim esset unus 
filius hominis substantia Israel, per quem filium hominis 
liberarentur multi filii hominum, vane utique constituti 
essent omnes filii hominum. Nunc vero omnis quidem 
humana natura per peccatum primi hominis in vanitatem 
de veritate conlapsa est, propter quod dicit alius psal- 
mus: Homo vanitati similis factus est, dies eius velut 
umbra praetereunt; sed non vane Deus constituit omnes 
filios hominum, quia et multos a vanitate liberat per 
mediatorem lesum, et quos liberandos non esse praescivit, 
ad utilitatem liberandorum et comparationem duarum inter 

se a contrario civitatum non utique vane in totius ratio- 
nalis creaturae pulcherrima atque iustissima ordinatione 
constituit. Deinde sequitur: Quis est homo, qui vivet et 
non videbit mortem, eruet animam suam de manu infer- 
ni? Quis est iste, nisi substantia illa Israel ex semine 
David, Christus lesus? De quo dicit apostolus, quod surgens 
a mortuis iam non moritur, et mors ei ultra non domina- 
bitur. Sic enim vivet et non videbit mortem, ut tamen 
mortuus fuerit, sed animam suam eruerit de manu in- 
ferni, quo propter quorundam solvenda inferna vincla de- 
scenderat; eruerit autem potestate illa, de qua in evan- 
gelio dicit: Potestatem habeo ponendi animam meam et 
potestatem habeo iterum sumendi eam. 


CaruT XII. 


Ad quorum personam pertinere intellegenda sit flagitatio 
promissorum, de quibus in psalmo dicitur: Ubi sunt 
misericordiae tuae, Domine, antiquae et cetera. 


Sed cetera psalmi huius, quae ita se habent: Ubi 
suni miserationes tuae antiquae, Domine, quas iurasti 
David in veritate tua? Memento, Domine, opprobrüi ser- 
vorum tuorum, quod continui in sinu meo multarum 
gentium; quod exprobraverunt inimici tui, Domine; quod 
exprobraverunt, commutationem | Christi tui, utrum ex 
persona dicta sint illorum Israelitarum, qui desiderabant 
reddi sibi promissionem, quae facta est ad David, an 
potius Christianorum, qui non secundum carnem, sed 
secundum spiritum sunt Israelitae, merito quaeri potest. 
Dicta sunt quippe ista vel scripta tempore, quo fuit 
Aethan, de cuius nomine titulum iste psalmus accepit; et 

idem tempus regni David fuit; ac per hoc non diceretur: 
Ubi sunt miserationes tuae antiquae, Domine, quas iurasti 
David in veritate tua? nisi eorum personam in se pro- 
phetia transfiguraret, qui longe postea futuri erant, quibus 
hoc tempus esset antiquum, quando regi David ista pro- 
missa sunt. Potest autem intellegi multas gentes, quando 
Christianos persequebantur, exprobrasse illis passionem 
Christi, quam scriptura commutationem vocat, quoniam 
moriendo inmortalis est factus Potest et commutatio 
Christi secundum hoc accipi exprobrata lsraelitis, quia, 
cum eorum speraretur futurus, factus est gentium, et 
hoc eis nunc exprobrant multae gentes, quae crediderunt 
in eum per testamentum novum, illis in vetustate rema- 
nentibus, ut ideo dicatur: Memento, Domine, opprobrii 
servorum tuorum, quia non eos obliviscente, sed potius 
miserante Domino et ipsi post hoc opprobrium credituri 
sunt. Sed ille, quem prius posui, convenientior mihi 
sensus videtur. Inimicis enim Christi, quibus exprobratur, 
quod eos ad gentes transiens reliquerit Christus, incon- 
grue vox ista coaptatur: Memento, Domine, opprobrii 
servorum tuorum; non enim servi Dei nuucupandi sunt 
tales Iudaei; sed eis verba ista conpetunt, qui, cum gra- 
ves humilitates persecutionum pro Christi nomine pa- 
terentur, recordari potuerunt excelsum regnum semini 
David fuisse promissum, et eius desiderio dicere, non 
desperando, sed petendo quaerendo pulsando: Ubi sunt 
miserationes tuae antiquae, Domine, quas iurasti David 
in veritate tua? Memento, Domine, opprobrii servorum 
tuorum, quod continui in sinu meo multarum gentium 
(hoc est, in interioribus meis patienter pertuli); quod ex- 
probraverunt inimici tui, Domine; quod exprobraverunt, 
commutationem Christi tui; non eam putantes commuta- 
tionem «esse», sed consumptionem. Quid est autem: Me- 

mento, Domine, nisi ut miserearis et pro tolerata patien- 
ter humilitate mea reddas celsitudinem, quam iurasti 
David in veritate tua? Si autem ludaeis adsignemus haec 
verba, illi servi Dei talia dicere potuerunt, qui expugnata 
terrena Hierusalem, antequam lesus Christus humanitus 
nasceretur, in captivitatem ducti sunt, intellegentes com- 
mutationem Christi, quia scilicet non per eum terrena 
carnalisque felicitas, qualis paucis annis regis Salomonis 
apparuit, sed caelestis ac spiritalis esset fideliter expectan- 
da; quam tunc ignorans infidelitas gentium, cum Dei 
populum exultabat atque insultabat esse captivum, quid 
aliud quam Christi commutationem, sed scientibus nesciens, 
exprobrabat? Et ideo quod sequitur, ubi psalmus iste 
concluditur: Benedictio Domini in aeternum: fiat, fiat, 
universo populo Dei ad caelestem Hierusalem pertinenti 
sive in illis, qui latebant in testamento vetere, antequam 
revelaretur novum, sive in his, qui iam testamento novo 
revelato manifeste pertinere cernuntur ad Christum, satis 
congruit. Benedictio quippe Domini in semine David non 
ad aliquod tempus, qualis diebus Salomonis apparuit, sed 
in aeternum speranda est, in qua certissima spe dicitur: 
Fiat, fiat. lius enim spei est confirmatio verbi huius 
iteratio. Hoc ergo intellegens David ait in secundo regno- 
rum libro, unde ad istum psalmum digressi sumus: Æt 
locutus es pro domo servi tui in longinquum. ldeo autem 
post paululum ait; Nunc incipe et benedic domum servi 
tui usque in aeternum et cetera, quia tunc geniturus erat 
filium, ex quo progenies eius duceretur ad Christum, per 
quem futura erat domus eius aeterna eademque domus 
Dei. Domus enim David propter genus David; domus 
autem Dei eadem ipsa propter templum Dei de hominibus 
factum, non de lapidibus, ubi habitet in aeternum populus 
cum Deo et in Deo suo, et Deus cum populo atque in 
populo suo; ita ut Deus sit implens populum suum, et 


populus plenus Deo suo, cum Deus erit omnia in omni- : 

bus, ipse in pace praemium, qui virtus in bello. [deo 
cum in verbis Nathan dictum sit: Æt nuntiabit tibi Domi- 
nus, quoniam domum aedificabis ipsi, postea dictum est 
in verbis David: Quoniam tu Dominus omnipotens Deus 
5 Israel, revelasti aurem servi tui dicens: Domum aedifi- 
cabo tibi. Hanc enim domum et nos aedificamus bene 
vivendo, et Deus ut bene vivamus opitulando; quia nisi 
Dominus aedificaverit domum, in vanum laborarunt ae- 
dificantes eam. Cuius domus cum venerit ultima dedi- 
10 catio, tunc fiet illud, quod hic per Nathan locutus est 
Deus dicens: Et ponam locum populo meo Israel, et 
plantabo illum, et inhabitabit seorsum, et non sollicitus 
erit ultra, et non apponet filius iniquitatis humiliare eum, 
sicut ab initio a diebus, quibus constitui iudices super 
15 populum meum Israel. 


CapvT XIII. 


An promissae pacis veritas illis temporibus possit ascribi, 
quae sub Salomone fluxerunt. 


Hoc tam magnum bonum quisquis in hoc saeculo et 

20 in hac terra sperat, insipienter sapit. An quispiam puta- 
bit in pace regni Salomonis id esse completum? Pacem 
quippe illam scriptura in umbra futuri excellenti praedi- 
catione commendat. Sed huic suspicioni vigilanter occur- 
sum est, cum, postea quam dictum est: Æt non apponet 
25 filius iniquitatis humiliare eum, continuo subiunctum est: 
Sicut ab initio a diebus, quibus constitui iudices super 
populum meum Israel. ludices namque, priusquam reges 
ibi esse coepissent, super illum populum fuerant consti- 
tuti, ex quo terram promissionis accepit. Et utique hu- 
30 miliabat eum filius iniquitatis, hoc est hostis alienigena, 

per intervalla temporum, quibus leguntur paces alternasse 
cum bellis; et inveniuntur illic pacis tempora prolixiora 
quam Salomon habuit, qui quadraginta regnavit annos; 
nam sub eo iudice, qui est appellatus Aod, octoginta anni 
pacis fuerunt. Absit ergo ut Salomonis tempora in hac 
promissione praedicta esse credantur; multo minus itaque 
cuiuslibet regis alterius. Non enim quisquam eorum in 
tanta, quanta ille, pace regnavit; nec umquam omnino 
gens illa ita regnum tenuit, ut sollicita non fuerit ne 
hostibus subderetur; quia in tanta mutabilitate rerum 
humanarum nulli aliquando populo concessa est tanta se- 
curitas, ut huic vitae hostiles non formidaret incursus. 
Locus ergo iste, qui promittitur tam pacatae ac securae 
habitationis, aeternus est aeternisque debetur in matre 
Hierusalem libera, ubi erit veraciter populus Israel; hoc 
enim nomen interpretatur „videns Deum“; cuius praemii 
desiderio pia per fidem vita in hac aerumnosa peregri- 
natione ducenda est. 


CapuT XIV. 
De studio David in dispositione mysterioque psalmorum. 


Procurrente igitur per tempora civitate Dei, primo 
in umbra futuri, in terrena scilicet Hierusalem, regnavit 
David. Erat autem David vir in canticis eruditus, qui 
harmoniam musicam non vulgari voluptate, sed fideli vo- 
luntate dilexerit eaque Deo suo, qui verus est Deus, my- 
stica rei magnae figuratione servierit. Diversorum eniin 
sonorum rationabilis moderatusque concentus concordi 
varietate compactam bene ordinatae civitatis insinuat uni- 
tatem. Denique omnis fere prophetia eius in psalmis est, 
quos centum quinquaginta liber continet, quem psalmo- 
rum vocamus. Ín quibus nonnulli volunt eos solos factos 
esse a David, qui eius nomine inscripti sunt. Sunt item 

qui putant non ab eo factos, nisi qui praenotantur: Ipsius 
David; qui vero habent in titulis: Jpsi David, ab aliis 
factos personae ipsius fuisse coaptatos. Quae opinio voce 
evangelica Salvatoris ipsius refutatur, ubi ait, quod ipse 
David in spiritu Christum dixerit esse Dominum suum; 
quoniam psalmus centeusimus nonus sic incipit: Dixit Do- 
minus Domino meo: Sede a dextris meis, donec ponam 
inimicos tuos scabellum pedum tuorum. Et certe idem 
psalmus non habet in titulo: Jpsius David, sed: Ipsi 
David, sicut plurimi. Mihi autem credibilius videntur 
existimare, qui omnes illos centum et quinquaginta psal- 
mos eius operi tribuunt eumque aliquos praenotasse etiam 
nominibus aliorum aliquid, quod ad rem pertineat, figu- 
rantibus, ceteros autem nullius hominis nomen in titulis 
habere voluisse, sicut ei varietatis huius dispositionem, 
quamvis latebrosam, non tamen inanem Dominus inspira- 
vit. Nec movere debet ad hoc non credendum, quod 
nonnullorum nomina prophetarum, qui longe post David 
regis tempora fuerunt, quibusdam psalmis in eo libro 
leguntur inscripta et quae ibi dicuntur velut ab eis dici 
videntur. Neque enim non potuit propheticus spiritus 
prophetanti regi David haec etiam futurorum propheta- 
rum nomina revelare, ut aliquid, quod eorum personae 
conveniret, prophetice cantaretur; sicut rex losias exor- 
turus et regnaturus post annos amplius quam trecentos 
cuidam prophetae, qui etiam facta eius futura praedixit, 
cum suo nomine revelatus est. 


CaPuT XV. 
An omnia, quae in psalmis de Christo et ecclesia pro- 
phetantur , ad contextum huius operis adhibenda sint. 


Nunc iam expectari a me video, ut hoc loco libri 
huius aperiam quid in psalmis David de Domino lesu 

Christo vel eius ecelesia prophetaverit. Ego autem ut 
hoc non ita faciam, sicut videtur ipsa expectatio postulare 
(quamvis iam in uno fecerim), copia quam inopia magis 
impedior. Omnia enim ponere vitandae prolixitatis causa 
prohibeor; vereor autem ne, cum aliqua elegero, multis, 
qui ea noverunt, videar magis necessaria praeterisse; 
deinde (quia testimonium, quod profertur, de contextione 
totius psalmi debet habere suffragium, ut certe nihil sit 
quod ei refragetur, si non omnia suffragantur) ne more 
centonum ad rem, quam volumus, tamquam versiculos 
decerpere videamur, velut de grandi carmine, quod non 
de re illa, sed de alia longeque diversa reperiatur esse 
conscriptum. Hoc autem ut in quocumque psalmo possit 
ostendi, exponendus est totus; quod quanti operis sit et 
aliorum et nostra volumina, in quibus hoc fecimus, satis 
indicant. Legat ergo illa, qui voluerit et potuerit; in- 
veniet quot et quanta rex David idemque propheta de 
Christo et eius ecclesia prophetaverit, de rege scilicet et 
civitate quam condidit. 


CapuT XVI. 


De his, quae in quadragensimo quarto psalmo ad Chri- 
stum et ecclesiam pertinentia aut aperte dicuntur 
aut tropice. 


Quamlibet enim de quacumque re propriae sint at- 
que manifestae propheticae locutiones, necesse est ut eis 
etiam tropicae misceantur; quae maxime propter tardiores 
ingerunt doctoribus laboriosum disputandi exponendique 
negotium. Quaedam tamen Christum et ecclesiam ipsa 
prima facie, mox ut dicuntur, ostendunt; etsi ex otio re- 
stant exponenda, quae in eis minus intelleguntur; quale 
illud est in eodem psalmorum libro: Eructuavit cor meum 
verbum bonum, dico ego opera mea regi. Lingua mea 

calamus scribae velociter scribentis. — Speciosus forma 
prae filiis hominum; diffusa est gratia in labiis tuis, 
propterea benedixit te Deus in aeternum. | Accingere 
gladio tuo circa femur, potentissime specie tua et 
5 pulchritudine tua, et intende, prospere procede et regna 
propter veritatem et mansuetudinem et iustitiam, et de- 
ducet te mirabiliter dextera tua. Sagittae tuae acutae, 
potentissime, (populi sub te cadent) in corda inimicorum 
regis. Sedes tua, Deus, in saecula saeculorum, virga 
10 directionis virga regni tui.  Dilexisti iustitiam et odio 
habuisti iniquitatem; propterea unxit te Deus, Deus tuus 
oleo exultationis prae participibus tuis. Myrrha et gut- 
ta et casia a vestimentis tuis, a domibus eburneis; ex 
quibus te delectaverunt filiae regum in honore tuo. Quis 
15 non hic Christum, quem praedicamus et in quem credi- 
mus, quamlibet sit tardus, agnoscat, cum audiat Deum, 
cuius sedes est in saecula saeculorum, et unctum a Deo, 
utique sicut unguit Deus, non visibili, sed spiritali atque 
intellegibili chrismate? Quis enim tam rudis est in hac 
20 religione vel tam surdus adversus eius famam longe late- 
que diffusam, ut Christum a chrismate, hoc est ab unctione 
appellatum esse non noverit? Agnito autem rege Christo, 
jam cetera, quae hic tropice dicta sunt, quo modo sit 
speciosus forma prae filiis hominum, quadam tanto magis 
25 amanda atque miranda, quanto minus corporea pulchritu- 
dine, quis gladius eius, quae sagittae, et cetera isto modo 
non proprie, sed tropice posita iam subditus ei, qui regnat 
propter veritatem et mansuetudinem et iustitiam, inquirat 
ex otio. 
30 Deinde aspiciat eius ecclesiam tanto viro suo spiri- 

tali conubio et divino amore coniunctam, de qua dicitur 
in his quae sequuntur. stitit regina a dextris tuis in 
vestitu deaurato, circumamicta varietate. Audi, filia, et 
vide et inclina aurem tuam, et obliviscere populum tuum 
et domum patris tui; quoniam concupivit rex speciem 
tuam, quia ipse est Deus tuus. Et adorabunt eum 
filiae Tyri in muneribus; vultum tuum deprecabuntur 
divites plebis. Omnis gloria eius filiae regis intrinsecus, 
in fimbriis aureis circumamicta varietate. — Adferentur 
regi virgines post eam, proximae eius adferentur tibi. 
Adferentur. in !aetitia et exultatione; adducentur in tem- 
plum regis. Pro patribus tuis nati sunt tibi filii; con- 
stitues eos principes super omnem terram. | Memores 
erunt nominis tui in omni generatione et generatione. 
Propterea populi confitebuntur tibi in aeternum et in sae- 
culum saeculi. Non opinor quemquam ita desipere, ut 
hic aliquam mulierculam praedicari credat atque describi; 
coniugem videlicet illius, cui dictum est: Sedes tua, Deus, 
in saecula saeculorum; virga directionis virga regni tui. 
Dilexisti iustitiam et odio habuisti iniquitatem; propterea 
unxit te Deus, Deus tuus oleo exultationis prae partici- 
pibus tuis; Christum utique prae Christianis. Hi sunt enim 
participes eius, ex quorum in omnibus gentibus unitate 
atque concordia fit ista regina, sicut in alio psalmo de 
illa dicitur: Civitas regis magni. psa est Sion spiritali- 
ler; quod nomen Latine interpretatum speculatio est; 
speculatur enim futuri saeculi magnum bonum, quoniam 
illuc dirigitur eius intentio. Ipsa est et Hierusalem eodem 
modo spiritaliter, unde multa iam diximus. Eius inimica 
est civitas diaboli Babylon, quae confusio interpretatur; 
ex qua tamen Babylone regina ista in omnibus gentibus 
regeneratione liberatur et a pessimo rege ad optimum 


16 Ib. 10sqq. 22 Ib. 7sq. 25 Ps. 47,8 

regem, id est a diabolo transit ad Christum. Propter 
quod ei dicitur: Obliviscere populum tuum et domum 
patris tui. Cuius civitatis impiae portio sunt et Israelitae 
sola carne, non fide; inimici etiam ipsi magni huius regis 
eiusque reginae. Ad ipsos euim veniens et ab eis Christus 
occisus magis aliorum factus est, quos non vidit in carne. 
Unde per cuiusdam psalmi prophetiam dicit ipse rex noster: 
Erues me de contradictionibus populi, constitues me in 
caput gentium. Populus, quem non cognovi, servivit 
10 mihi; in obauditu auris obaudivit mihi. Populus ergo 
iste gentium, quem non cognovit Christus praesentia cor- 
porali, in quem tamen Christum sibi adnuntiatum credi- 
di, ut merito de illo diceretur: Zn obauditu auris obau- 
divit mihi, quia fides ex auditu est — iste, inquam, 
populus additus veris et carne et fide Israelitis civitas est 
Dei, quae ipsum quoque secundum carnem peperit Chri- 
stum, quando in solis illis Israelitis fuit. [nde quippe 
erat virgo Maria, in qua carnem Christus, ut homo esset, 
adsumpsit. De qua civitate psalmus alius ait: Mater 
20 Sion, dicet homo, et homo natus est in ea, et ipse fun- 

davit eam Altissimus. Quis est iste Altissimus nisi Deus? 

Ac per hoc Christus Deus, autequam in illa civitate per 

Mariam fieret homo, ipse in patriarchis et prophetis fun- 

davit eam. Cum igitur huic reginae civitati Dei tanto 
25 ante dictum sit per prophetiam, quod iam videmus im- 

pletum: Pro patribus tuis nati sunt tibi filii, constitues 

eos principes super omnem terram (ex liliis quippe eius 

per omnem terram sunt praepositi et patres eius, cum 

confiteantur ei populi concurrentes ad eam confessionem 
30 laudis aeternae in saeculum saeculi): procul dubio quid- 


10Ps.17,44sqq. 14Rom.10,17  $1Psg.86,6 27 Ps. 44,17 

quid hic tropicis locutionibus subobscure dictum est, 
quoquo modo intellegatur, debet his rebus manifestissimis 
convenire. 


CaPvr XVII. 


De his, quae ad sacerdotium Christi in psalmo centen- 
simo nono, et de his, quae in psalmo vicensimo primo 
ad passionem ipsius spectant. 


Sicut etiam in illo psalmo, ubi sacerdos Christus, 
quem ad modum hic rex, apertissime praedicatur: Dixit 
Dominus Domino meo: Sede a dextris meis, donec ponam 
inimicos tuos scabellum pedum tuorum, sedere Christus 
ad dexteram Patris creditur, non videtur; eius etiam in- 
imicos poni sub pedibus eius nondum apparet; id agitur, 
apparebit in (ine; etiam hoc nunc creditur, post videbi- 
tur. Verum quod sequitur: Virgam virtutis tuae emittet 
Dominus ex Sion, et dominare in medio inimicorum tuo- 
rum, ita clarum est, ut non solum infideliter et infeli- 
citer, sed etiam inpudenter negetur. Et ipsi quippe fa- 
tentur inimici ex Sion missam fuisse legem Christi, quod 
evangelium nos vocamus, et eam virgam virtutis eius 
agnoscimus, Dominari vero eum in medio inimicorum 
suorum idem ipsi, inter quos dominatur, dentibus fren- 
dendo et tabescendo et nihil adversus eum valendo testan- 
tur. Deinde quod paulo post dicit: Juravit Dominus, et 
non paenitebit eum, quibus verbis inmutabile futurum 
esse significat, quod adiungit: Tu es sacerdos in aeter- 
num secundum ordinem Melchisedech, ex eo quod iam 
nusquam est sacerdotium et sacrificium secundum ordinem 
Aaron et ubique offertur sub sacerdote Christo, quod pro- 
tulit Melchisedech, quando benedixit Abraham, quis amb- 
igere permittitur, de quo ista dicantur? Ad haec itaque 

manifesta referuntur, quae paulo obscurius in eodem psal- 
mo posita sunt, quando recte intelleguntur; quod in nostris 
iam popularibus sermonibus fecimus. Sic et in illo, ubi 
humilitatem passionis suae per prophetiam Christus elo- 


5 quitur dicens: Foderunt manus meas et pedes, dinumera 


verunt omnia ossa mea; ipsi vero consideraverunt et 
conspexerunt me (quibus utique verbis in cruce corpus 
significavit extentum manibus pedibusque confixis et cla- 
vorum transverberatione confossis, eoque modo se specta- 


10 culum considerantibus et conspicientibus praebuisse), ad- 


dens etiam: Ziviserunt sibi vestimenta mea et super vesti- 
mentum meum miserunt sortem, quae prophetia quem ad 
modum impleta sit evangelica narratur historia, tunc pro- 
fecto et alia recte intelleguntur, quae ibi minus aperte 


15 dicta sunt, cum congruunt his, quae tanta manifestatione 


claruerunt; praesertim quia et illa, quae non transacta 
credimus, sed praesentia contuemur, sicut in eodem psal- 
mo leguntur tanto ante praedicta, ita nunc exhibita iam 
toto orbe cernuntur. [bi enim paulo post dicitur: Com- 


20 memorabuntur et convertentur ad Dominum universi 


25 


30 


fines terrae et adorabunt in conspectu eius universae 
patriae gentium; quoniam Domini est regnum, et ipse 
dominabitur gentium. 


CaPvT XVIII. 


De psalmo tertio et de quadragensimo et de quinto 
decimo et de sexagensimo septimo, in quibus mors et 
resurrectio Domini prophetatur. 


De resurrectione quoque eius nequaquam psalmorum 
oracula tacuerunt. Nam quid est aliud quod in psalmo 
tertio ex persona eius canitur: Ego dormivi et somnum 


q Ps. 21, 17 8qq. 18 Mt. 27,85 2s Ps. 21, 28 sq. 

cepi; exsurrexi, quoniam Dominus suscepit me? An forte 
quisquam ita desipit, ut credat velut aliquid magnum nobis 
indicare voluisse prophetam, quod dormierit et exsurre- 
xerit, nisi somnus iste mors esset et evigilato resurrectio, 
quam de Christo sic oportuit prophetari? Nam et in qua- 
dragensimo multo manifestius id ostenditur, ubi ex per- 
sona eiusdem Mediatoris more solito tamquam praeterita 
narrantur, quae futura prophetabantur; quoniam, quae 
ventura erant, iam in praedestinatione et praescientia Dei 
velut facta erant(, quia certa erant». 7nimici, inquit, mei 
dixerunt mala mihi: Quando morietur et peribit nomen 
eius? Et si ingrediebatur ut videret, vana locutum est 
cor eius, congregavit iniquitatem ipsi. Egrediebantur 
foras et loquebantur simul in unum. Adversus me su- 
surrübant omnes inimici mei, adversus me cogitabant 
mala mihi. Verbum iniquum disposuerunt adversus me: 
Numquid qui dormit non adiciet ut resurgat? Hic certe 
ita posita sunt verba haec, ut nihil aliud dixisse intel- 
legatur, quam si diceret: „Numquid qui moritur, non adiciet 
"ut revivescat?^ Superiora quippe demonstrant mortem 
ipsius cogitasse et disposuisse inimicos eius, et hoc actum 
esse per eum, qui ingrediebatur ut videret, et egredieba- 
tur ut proderet. Cui autem hic non ocurrat ex discipulo 
eius factus traditor Iudas? Quia ergo facturi erant quod 


moliebantur, id est occisuri erant eum, ostendens illos : 


vana malitia frustra occisuros resurrecturum sic adiecit 
hunc versum, velut diceret: „Quid agitis vani? quod vestrum 
scelus est, meus somnus erit": Numquid qui dormit non 
udiciet ut resurgat? Et tamen eos tam magnum nefas 


1 Ps. 3,6 1? Ps. 40, 6sqq. 

non inpune facturos consequentibus indicat versibus di- 
cens: Etenim homo pacis meae, in quem speravi, qui 
edebat panes meos, ampliavit super me calcaneum, hoc 
est conculcavit me. Tu autem, inquit, Domine, miserere 
5 mei et resuscita me, et reddam illis. Quis hoc iam neget, 
qui ludaeos post passionem resurrectionemque Christi de 
sedibus suis bellica strage et excidio funditus eradicatos 
videt? Occisus enim ab eis resurrexit et reddidit eis in- 
terim temporariam disciplinam, excepto quod non correctis 
10 servat, quando vivos et mortuos iudicabit. Nam Dominus 
ipse lesus istum ipsum traditorem suum per panem por- 
rectum ostendens apostolis hunc etiam versum psalmi 
huius commemoravit et in se dixit impletum: Qui edebat 
panes meos, ampliavit super me calcaneum. Quod autem 
15 ait: In quem speravi, non congruit capiti, sed corpori. 
Neque enim nesciebat eum ipse Salvator, de quo ante iam 
dixerat: Unus ex vobis me tradet et: unus ex vobis dia- 
bolus est. Sed solet in se membrorum suorum trans- 
ferre personam et sibi tribuere quod esset illorum, quia 
20 caput et corpus unus est Christus; unde illud est in 
evangelio: Esurivi, et dedistis mihi manducare, quod ex- 
ponens ait: Quando uni ex minimis meis fecistis, mihi 
fecistis. Se itaque dixit sperasse, quod tunc spera- 
verant de luda discipuli eius, quando est connumeratus 
25 apostolis. 

Iudaei autem Christum, quem sperant, moriturum 
esse non sperant. [Ideo quem lex et prophetae adnuntia- 
verunt, nostrum esse non putant, sed nescio quem suum, 
quem sibi alienum a mortis passione confingunt. Ideo 

30 mirabili vanitate atque caecitate verba, quae posuimus, 
non mortem et resurrectionem, sed somnum et evigila- 

tionem significasse contendunt. Sed clamat eis etiam 
psalmus quintus decimus: Propter hoc iucundatum est 
cor meum et exultavit lingua mea, insuper et caro mea 
requiescet in spe; quoniam non derelingues animam meam 
in inferno, nec dabis sanctum tuum videre corruptionem. 
Quis in ea spe diceret requievisse carnem suam, ut non 
derelicta anima sua in inferno, sed cito ad eam redeunte 
revivesceret, ne corrumperetur, sicut cadavera corrumpi 
solent, nisi qui die tertio resurrexit? Quod utique dicere 
non possunt de propheta et rege David. Clamat et sexa- 
gensimus septimus: Deus noster Deus salvos faciendi, et 
Domini exitus mortis. Quid apertius diceretur? Deus 
enim salvos faciendi Dominus est lesus, quod interpreta- 
tur salvator sive salutaris. Nam ratio nominis huius haec 
reddita est, quando priusquam ex virgine nasceretur 
dictum est: Pariet filium, et vocabis nomen eius lesum. 
lpse enim salvum faciet populum suum a peccatis eorum. 
In quorum peccatorum remissionem quoniam sanguis eius 
effusus est, non utique oportuit eum de hac vita exitus 
alios habere quam mortis. Ideo cum dictum esset: Deus 
noster Deus salvos faciendi, continuo subiunctum est: 
Et Domini exitus mortis, ut ostenderetur moriendo sal- 
vos esse facturus. Sed mirando dictum est: Ef Domini; 
tamquam diceretur: „Talis est ista vita mortalium, ut nec 
ipse Dominus aliter ab illa exiret, nisi per mortem." 


CaruT XIX. 


De psalmo sexagensimo octavo, in quo ludaeorum in- 
fidelitas et pertinacia declaratur. 


Sed ut ludaei tam manifestis huius prophetiae testi- 
moniis etiam rebus ad effectum tam clarum certumque 


& Ps. 15, 9 sq. 12 Ps. 67, 20 (21) 17 Mt.1,21 


uerant b? 27 non putant b 29 ad m. passionem b — 3 quint. 
dec.psal B iocund. BH; laetatum a 4 requiescit e — 5 infernü 
g' 8 neceg! 9 resurrexeritb 11 sept. psalmus Bv 18 remis- 
sione e 28 facturum g $7 infid. (ur fid. f) et pert. Ffg perti- 
nax infidelitas pqv 


20 


25 


30 


e 


20 


25 


30 


246 8. AUGUSTINI 


perductis omnino non cedant, profecto in eis illud imple- 
tur, quod in eo psalmo, qui hunc sequitur, scriptum est. 
Cum enim et illic ex persona Christi, quae ad eius pas- 
sionem pertinent, prophetice dicerentur, commemoratum 
est, quod in evangelio patuit: Dederunt in escam meam 
fel et in siti mea potum mihi dederunt acetum. Et 
velut post tale convivium epulasque sibi huiusce modi ex- 
hibitas mox intulit: Fiat mensa eorum coram ipsis in 
muscipulam et in retributionem et in scandalum; obscu- 
rentur oculi eorum ne videant, et dorsum eorum semper 
incurva, et cetera, quae non optando sunt dicta, sed 
optandi specie prophetando praedicta. Quid ergo mirum, 
si haec manifesta non vident, quorum oculi sunt obscu- 
rati, ne videant? Quid mirum, si caelestia non suspiciurit, 
qui ut in terrena sint proni, dorsum eorum semper in- 
curvum est? His enim verbis translatis a corpore vitia 
intelleguntur animorum. Ista de psalmis, hoc est de pro- 
phetia regis David, satis dicta sint, ut aliquis modus 
sit. Ignoscant autem qui haec legunt et cuncta illa nove- 
runt, et de his, quae fortasse firmiora me praetermisisse 
vel intellegunt vel existimant, non querautur. 


CaprvT XX. 


De regno ac merito David et de filio ipsius Salomone 

eaque prophetia, quae ad Christum pertinens invenitur 

vel in eis libris, qui scriptis ?psius copulantur, vel in 
eis, quos ipsius esse non dubium est. 


Regnavit ergo David in terrena Hierusalem, filius 
caelestis Hierusalem, divino multum testimonio praedica- 
tus, quia et delicta eius tanta pietate superata sunt per 
saluberrimam paenitendi humilitatem, ut prorsus inter eos 
dus REM: Sos pM yeu Ko uni xo Rie Md 


6 Ps. 68,22; cf. Mt. 27, 84; 48 11 Ps. 68, 23sq. 

sit, de quibus ipse ait: Beati quorum remissae sunt in- 
iquitates et quorum tecta sunt peccata. Post hunc regna- 
vit eidem populo universo Salomon filius eius, qui, ut 
supra dictum- est, patre suo vivo coepit regnare. Hic 
bonis initiis malos exitus habuit. Quippe secundae res, 
quae sapientium animos fatigant, magis huic offuerunt, 
quam profuit ipsa sapientia, etiam nunc et deinceps me- 
morabilis, et tunc longe lateque laudata. Prophetasse etiam 
ipse reperitur in suis libris, qui tres recepti sunt in 
auctoritatem canonicam: Proverbia, ecclesiastes et canti- 
cum: canticorum. Alii vero duo, quorum unus sapientia, 
alter ecclesiasticus dicitur, propter eloquii nonnullam si- 
militudinem, ut Salomonis dicantur, obtinuit consuetudo; 
non autem esse ipsius non dubitant doctiores; eos tamen 
in auctoritatem maxime occidentalis antiquitus recepit ec- 
clesia. Quorum in uno, qui appellatur sapientia Salo- 
monis, passio Christi apertissime prophetatur. lmpii quippe 
interfectores eius commemorantur dicentes: Circumvenia- 
mus iustum, quia insuavis est nobis et contrarius est 
operibus nostris et inproperat nobis peccata legis et in- 
famat in nos peccata disciplinae nostrae. | Promittit 
scientiam Dei se habere et filium Dei se nominat. Factus 
est nobis in traductionem cogitationum nostrarum. Gra- 
vis est nobis etiam ad videndum, quoniam dissimilis est 
alüs vita illius et inmutatae viae eius. Tamquam nugaces 
aestimati sumus ab illo, et abstinet se a viis nostris quasi 
ab inmunditiis; praefert novissima iustorum et gloriatur 
paírem Deum se habere. Videamus ergo si sermones 
illius veri sunt, et temptemus quae eventura sunt illi, et 
sciemus quae erunt novissima illius. Si enim est iustus 
fius Dei, suscipiet illum et liberabit eum de manibus 

contrariorum. Contumelia et tormento | interrogemus 
illum, ut sciamus reverentiam illius et probemus patien- 
tiam eius. Morte turpissima condemnemus illum; erit 
enim ei respectus ex sermonibus illius. Haec cogita- 
verunt et erraverunt; excaecavit enim illos malitia 
ipsorum. In ecclesiastico autem fides gentium futura prae- 
dicitur isto modo: Miserere nostri, dominator Deus om- 
nium, et inmitte timorem tuum super omnes gentes; ex- 
tolle manum tuam super gentes alienas et videant poten- 
tiam tuam. Sicut coram illis sanctificatus es in nobis, 
ita coram nobis magnificeris in illis, et agnoscant te se- 
cundum quod et nos agnovimus te, quia non est Deus 
praeter te, Domine. Hanc optandi et precandi specie 
prophetiam per lesum Christum videmus impletam. Sed 
adversus contradictores non tanta firmitate proferuntur, 
quae scripta non sunt in canone [udaeorum. 

In tribus vero illis, quos Salomonis esse constat et. 
Iudaei canonicos habent, ut ostendatur ad Christum et 
ecclesiam pertinere quod in eis eius modi reperitur, 
operosa disputatio necessaria est, quae nos ultra quam 
oportet, si nunc adhibetur, extendit. Tamen quod in 
proverbiis legitur, viros impios dicere: 4fbscondamus in 
terra virum iustum iniuste, absorbeamus vero eum tam- 
quam infernus viventem et auferamus eius memoriam de 
terra, possessionem eius pretiosam adprehendamus, non 
ita obscurum est, ut de Christo et possessione eius ec- 
clesia sine laboriosa expositione non possit intellegi. Tale 
quippe aliquid etiam Dominus ipse lesus per evangelicam 
parabolam ostendit dixisse malos colonos: Zic est heres, 
venite, occidamus eum, et nostra erit hereditas. ltem- 
que illud in eodem libro, quod iam ante perstrinximus, 
cum ageremus de sterili, quae peperit septem, non nisi 


6 Sap.2,12sqq. 18 Eccli. 86,18qq. 36 Prov. 1, 11 sqq. 

de Christo et ecclesia, mox ut fuerit, pronuntiatum con- 
suevit intellegi ab eis, qui Christum sapientiam Dei esse 
noverunt: Sapientia aedificavit sibi domum et suffulsit 
columnas septem; immolavit suas victimas, miscuit in 
cratere vinum suum et paravit mensam suam. Misit 
servos suos convocans cum excellenti praedicatione ad 
craterem dicens: Quis est insipiens?  Divertat ad me. Et 
inopibus sensu dixit: Venite, manducate de meis punibus 
et bibite vinum quod miscui vobis. Hic certe agnoscimus 
Dei sapientiam, hoc est Verbum Patri coaeternum, in 
utero virginali domum sibi aedificasse corpus humanum 
et huie, tamquam capiti membra, ecclesiam subiunxisse, 
martyrum victimas immolasse, mensam in vino et pani- 
bus praeparasse, ubi apparet etiam sacerdotium secundum 
ordinem Melchisedech, insipientes et inopes sensu vocasse, 
quia, sicut dicit apostolus, infirma huius mundi elegit, ut 
confunderet fortia. Quibus tamen infirmis quod sequitur 
dicit: Derelinquite insipientiam, ut vivatis, et quaerite 
prudentiam, ut habeatis vitam. Participem autem fieri 
mensae illius, ipsum est incipere habere vitam. Nam et 
in alio libro, qui vocatur ecclesiastes, ubi ait: Non est 
bonum homini, nisi quod manducabit et bibet, quid credi- 
bilius dicere intellegitur, quam quod ad participationem 
mensae huius pertinet, quam sacerdos ipse Mediator testa- 
menti novi exhibet secundum ordinem Melchisedech de 
corpore et sanguine suo? Id enim sacrificium successit 
omnibus illis sacrificiis veteris testamenti, quae immola- 
bantur in umbra futuri; propter quod etiam vocem illam 
in psalmo tricensimo et nono eiusdem Mediatoris per 


prophetiam loquentis agnoscimus: Sacrificium et oblatio- : 


nem noluisti, corpus autem perfecisti mihi; quia pro illis 
omnibus sacrificiis et oblationibus corpus eius offertur et 

participantibus ministratur. Nam istum ecclesiasten in 
hac sententia manducaundi et bibendi, quam saepe repetit 
plurimumque commendat, non sapere carnalis epulas volu- 
ptatis, satis illud ostendit, ubi ait: Melius est ire in do- 
mum luctus quam ire in domum potus; et paulo post: 
Cor, inquit, sapientium in domo luctus et cor insipien- 
tium in domo epularum. Sed illud magis commemoran- 
dum existimo de hoc libro, quod pertinet ad civitates 
duas, unam diaboli, alteram Christi, et earum reges dia- 
bolum et Christum: Vae tibi, terra, inquit, cuius rex 
adulescens, et principes tui mane comedunt. Beata tu, 
terra, cuius rex tuus filius ingenuorum, et principes tui 
in tempore comedunt, in fortitudine, et non in confusione. 
Adulescentem dixit diabolum propter stultitiam et super- 


5 biam et temeritatem et petulantiam ceteraque vitia, quae 


huic aetati adsolent abundare; Christum autem filium in- 
genuorum, sanctorum scilicet patriarcharum, pertinentium 
ad liberam civitatem, ex quibus est in carne progenitus. 
Principes illius civitatis mane manducantes, id est ante 
horam congruam, quia non expectant oportunam, quae 
vera est, in futuro saeculo felicitatem, festinanter beari 
huius saeculi celebritate cupientes; principes autem civi- 
tatis Christi tempus non fallaeis beatitudinis patienter ex- 
pectant. Hoc ait: In fortitudine, et non in confusione, 
quia non eos fallit spes, de qua dicit apostolus: Spes 
autem non confundit; dicit et psalmus: Etenim qui te 
expectant, non confundentur. lam vero canticum can- 
ticorum spiritalis quaedam sanctarum est voluptas men- 
tium in coniugio illius regis et reginae civitatis, quod est 
Christus et ecclesia. Sed haec voluptas allegoricis tegmi- 
nibus involuta est, ut desideretur ardentius nudeturque 
iucundius, et appareat sponsus, cui dicitur in eodem can- 

tico: Aequitas dilexit te, et sponsa, quae ibi audit: Cari- 
(as in deliciis tuis. Tacita multa transimus cura huius 
operis terminandi. 


CapruT XXI. 
De regibus post Salomonem sive in luda sive in Israel. 5 


Ceteri post Salomonem reges Hebraeorum vix inve- 
niuntur per aliqua aenigmata dictorum suorum rerumve 
gestarum, quod ad Christum et ecclesiam pertineat, pro- 
phetasse, sive in [uda sive in Israel. Sic enim appella- 
tae sunt illius populi partes, ex quo propter Salomonis 10 
offensam tempore filii eius Roboam, qui patri successit 
in regnum, Deo vindicante divisus est. Proinde tribus 
decem, quas accepit Hieroboam, servus Salomonis, rex eis 
in Samaria constitutus, proprie vocabantur Israel, quam- 
vis hoc universi illius populi nomen esset. Duabus vero 15 
tribubus, ludae scilicet et Beniamin, quae propter David, 
ne penitus regnum stirpis eius fuisset eradicatum, reman- 
serant subiacentes civitati Hierusalem, Iudae nomen fuit, 
quia ipsa erat tribus unde David. Beniamin vero tribus 
altera ad idem regnum, sicut dixi, pertinens erat, unde 20 
fuit Saul rex ante David. Sed simul istae duae tribus, 
ut dictum est, [uda vocabantur, et hoc nomine discerne- 
bantur ab [srael, quod appellabantur proprie decem tri- 
bus habentes suum regem. Nam tribus Levi, quoniam 
sacerdotalis fuit, Dei, non regum servitio mancipata, tertia 25 
decima numerabatur. loseph quippe unus ex duodecim 
filiis Israel, non unam, sicut ceteri singulas, sed duas tri- 
bus fecit, Ephraem et Manassen. Verum tamen etiam 
tribus Levi ad regnum Hierosolymitanum pertinebat magis, 
ubi erat Dei templum, cui serviebat. Diviso igitur populo 39 
Manilii a co bidon thua E AS 

primus regnavit in Hierusalem Roboam, rex luda, filius 
Salomonis, et in Samaria Hieroboam, rex Israel, servus 
Salomonis. Et cum voluisset Roboam tamquam tyranni- 
dem divisae illius partis bello persequi, prohibitus est 
populus pugnare cum fratribus suis dicente Deo per 
prophetam se hoc fecisse. Unde apparuit nullum in ea 
re vel regis Israel vel populi fuisse peccatum, sed volun- 
tatem Dei vindicantis impletam. Qua coguita pars utra- 
que inter se pacata conquievit; non enim religionis, sed 
regni fuerat facta divisio. 


Carur XXII. 


De Hieroboam, qui impietate idolatriae subditum sibi 
populum profanavit, in quo tamen non destitit Deus et 
prophetas inspirare et multos ab idolatriae 
crimine custodire. 


Verum rex Israel Hierohoam mente perversa non 
credeus Deo, quem veracem promisso sibi regno datoque 
probaverat, timuit ne veniendo ad, templum Dei, quod 
erat in Hierusalem, quo secundum divinam legem sacrifi- 
candi causa universae illi genti veniendum fuit, seducere- 
iur ab eo populus et stirpi David tamquam regio semini 
redderetur, et instituit idolatriam in regno suo et popu- 
lum Dei secum simulaerorum cultu obstrictum nefanda 
impietate decepit. Nec tamen omni modo cessavit Deus 
non solum illum regem, verum etiam successores eius et 
impietatis imitatores populumque ipsum arguere per pro- 
phetas. Nam ibi extiterunt et magni illi insignesque 
prophetae, qui etiam mirabilia multa fecerunt, Helias et 
Helisaeus discipulus eius; ibi etiam dicenti Heliae: Domine, 

prophetas tuos occiderunt, altaria tua sufoderunt, et 
ego relictus sum solus, et quaerunt animam meam, re- 
sponsum est esse illic septem milia virorum, qui non 
curvaverunt genua contra Bahal. 


Caret XXIII. 5 


De vario utriusque regni Hebraeorum statu, donec ambo 
populi in captivitatem diverso tempore ducerentur, revo- 
cato postea luda in regnum suum, quod novissime 
in Romanorum transiit potestatem. 


Itemque in regno Iuda pertinente ad Hierusalem etiam 10 
regum succedentium temporibus non defuerunt prophetae; 
sicut Deo placebat eos mittere vel ad praenuntiandum, 
quod opus erat, vel ad corripienda peccata praecipien- 
damque iustitiam. Nam et illic, etsi longe minus quam 
in [srael, tamen extiterunt reges, qui suis impietatibus 15 
Deum graviter offenderent et moderatis flagellis cum po- 
pulo simili plecterentur. Piorum sane regum merita ibi 
non parva laudantur; in fsrael autem reges alios magis, 
alios minus, omnes tamen reprobos legimus. Utraque igi- 
tur pars, sicut iubebat divina providentia vel sinebat, 20 
variis et erigebatur prosperitatibus et adversitatibus pre- 
mebatur, et sic adíligebatur non solum externis, verum 
et inter se civilibus bellis, ut certis existentibus causis 
misericordia Dei vel ira patesceret, donec eius indigna- 
tione crescente universa gens illa a Chaldaeis debellanti- 25 
bus non solum subverteretur in sedibus suis, sed etiam 
ex maxima sui parte transferretur in terras Assyriorum; 
prius illa pars, quae vocabatur [srael in tribubus decem; 
postea vero etiam ludas, eversa Hierusalem et templo illo 
nobilissimo; in quibus terris per annos septuaginta capti- 30 
vum egit otium. Post quos inde dimissa templum, quod 

eversum fuerat, instauravit; et quamvis plurimi eius in 
alienigenarum degerent terris, non habuit tamen deinceps 
duas regni partes et duos diversos in singulis partibus 
reges; sed in Hierusalem princeps eorum erat unus, atque 
ad Dei templum, quod ibi erat, omnes undique, ubicum- 
que essent et undecumque possent, per certa tempora 
veniebant. Sed nec tunc eis hostes ex aliis gentibus 
expugnatoresque defuerunt; nam etiam Romanorum iam 
buan eos Christus invenit. 


CarvuT XXIV. 


De prophetis, qui vel apud ludaeos postremi fuerunt, vel 
quos circa tempus nativitatis Christi evangelica 
prodit historia. 


Toto autem illo tempore, ex quo redierunt de Baby- 
lonia, post Malachiam, Aggaeum et Zachariam, qui tunc 
prophetaverunt, et Esdram non habuerunt prophetas us- 
que ad Salvatoris adventum, nisi alium Zachariam patrem 
Iohannis et Elisabeth eius uxorem, Christi nativitate iamn 
proxima, et eo iam nato Simeonem senem et Annam vi- 
duam iamque grandaevam et ipsum lohannem novissimum; 
qui iuvenis iam iuvenem Christum non quidem futurum 
praedixit, sed tamen incognitum prophetica cognitione 
monstravit; propter quod ipse Dominus ait: Zex et pro- 
phetae usque ad lohannem. Sed istorum quinque pro- 
phetatio ex evangelio nobis nota est, ubi et ipsa virgo 
mater Domini ante [ohannem prophetasse invenitur. Sed 
hanc istorum prophetiam [udaei reprobi non accipiunt; 
acceperunt autem, qui ex eis innumerabiles evangelio 
crediderunt. Tunc enim vere [srael divisus est in duo 
divisione illa, quae per Samuelem prophetam Sauli regi 

est inmutabilis praenuntiata. Malachiam vero, Aggaeum, 
Zachariam et Esdram etiam ludaei reprobi in auctorita- 
tem divinam receptos novissimos habent. Sunt enim et 
scripta eorum, sicut aliorum, qui in magna multitudine 
prophetarum perpauci ea scripserunt, quae auctoritatem 
canonis obtinerent. De quorum praedictis, quae ad 
Christum ecclesiamque eius pertinent, nonnulla mihi in 
hoc opere video esse ponenda; quod commodius fiet ad- 
iuvante Domino sequenti libro, ne hunc tam prolixum 
ulterius oneremus. 


LIBER XVIII. 


CarvT I. 


De his, quae usque ad tempora Salvatoris decem et 
septem voluminibus disputata sunt. 


De civitatum duarum, quarum Dei una, saeculi huius 
est allera, in qua est, quantum ad hominum genus per- 
tinet, etiam ista peregrina, exortu et procursu et debitis 
finibus me scripturum esse promisi, cum prius inimicos 
civitatis Dei, qui conditori eius Christo deos suos prae- 
ferunt et livore sibi perniciosissimo atrociter invident 
Christianis, quantum me adiuvaret eius gratia, refellissem, 
quod voluminibus decem prioribus feci. De hac vero 


mea, quam modo commemoravi, tripertita promissione : 


decimum sequentibus quattuor libris ambarum est digestus 
exortus, deinde procursus ab homine primo usque ad di- 
luvium libro uno, qui est huius operis quintus decimus, 

atque inde usque ad Abraham rursus ambae, sicut in 
temporibus, ita et in nostris litteris cucurrerunt. Sed a 
patre Abraham usque ad regum tempus [sraelitarum, ubi 
sextam decimum volumen absolvimus, et inde usque ad 
ipsius in carne Salvatoris adventum, quo usque septimus 
decimus liber tenditur, sola videtur in meo stilo cucur- 
risse Dei civitas; cum in hoc saeculo non sola cucurrerit, 
sed ambae utique in genere humano, sicut ab initio, si- 
mul suo procursu tempora variaverint. Verum hoc ideo 
feci, ut prius, ex quo apertiores Dei promissiones esse 
coeperunt, usque ad eius ex virgine nativitatem, in quo 
fuerant quae primo promittebantur implenda, sine inter- 
pellatione a contrario alterius civitatis ista, quae Dei est, 
procurrens distinctius appareret; quamvis usque ad revela- 
tionem testamenti novi non in lumine, sed in umbra cu- 
currerit. Nunc ergo, quod intermiseram, video esse fa- 
ciendum, ut ex Abrahae temporibus quo modo etiam illa 
cucurrerit, quantum satis videtur, adtiugam, ut ambae in- 
ter se possint consideratione legentium comparari. 


Carur Il. 


De terrenae civitatis regibus atque temporibus, quibus 
ab exortu Abrahae sanctorum tempora supputata 
conveniunt. 


Societas igilur usquequaque mortalium diffusa per 
terras et in locorum quantislibet diversitatibus unius ta- 
men eiusdemque naturae quadam communione devincta 
utilitates et cupiditates suas quibusque sectantibus, dum 
id quod appetitur aut nemini aut non omnibus sufficit, 
quia non est id ipsum, adversus se ipsam plerumque divi- 
ditur, et pars partem, quae praevalet, opprimit. —Victrici 
enim victa succumbit, dominationi scilicet vel etiam liber- 
tati qualemcumque pacem praeferens ac salutem, ita ut 

magnae fuerint admirationi, qui perire quam servire ma- 
luerunt. Nam in omnibus fere gentibus quodam modo 
vox naturae ista personuit, ut subiugari victoribus mal- 
lent, quibus contigit vinci, quam bellica omnifariam vasta- 
tione deleri. Hinc factum est, ut non sine Dei providentia, 
in cuius potestate est, ut quisque bello (dut? subiugetur 
aut subiuget, quidam essent regnis praediti, quidam re- 
gnantibus subditi. Sed inter plurima regna terrarum, in 
quae terrenae utilitatis vel cupiditatis est divisa societas 
(quam civitatem mundi huius universali vocabulo nuncu- 
pamus), duo regna cernimus longe ceteris provenisse 
clariora, Assyriorum primum, deinde Romanorum, ut tem- 
poribus, ita locis inter se ordinata atque distincta. Nam 
quo modo illud prius, hoc posterius: eo modo illud in 
Oriente, hoc in Occidente surrexit; denique in illius fine 
huius initium confestim fuit. Regna cetera ceterosque 
reges velut adpendices istorum dixerim. 

Ninus ergo iam secundus rex erat Assyriorum, qui 
patri suo Belo successerat, regni illius primo regi, quando 
in terra Chaldaeorum natus est Abraham. Erat etiam 
tempore illo regnum Sicyoniorum admodum parvum, a 
quo ille undecumque doctissimus Marcus Varro scribens 
de gente populi Romani, velut antiquo tempore, exorsus 
est. Ab his enim Sicyoniorum regibus ad Athenienses 
pervenit, a quibus ad Latinos, inde Romanos. Sed ante 
conditam Romam in comparatione regni Assyriorum per- 
exigua ista memorantur; quamvis Athenienses in Graecia 
plurimum  claruisse fateatur etiam Sallustius Romanus 
historicus; plus tamen fama quam re ipsa. Nam loquens 
de illis: „Atheniensium, inquit, res gestae, sicuti ego ex- 
istimo, satis amplae magnificaeque fuere; verum aliquanto 
minores tamen, quam fama feruntur. Sed quia provenere 
ibi scriptorum magna ingenia, per terrarum orbem Athe- 
niensium facta pro maximis celebrantur. [ta eorum qui 

fecere virtus tanta habetur, quantum eam verbis potuere 
extollere praeclara ingenia.“ Accedit huic civitati non 
parva etiam ex litteris et philosophis gloria, quod ibi po- 
tissimum talia studia viguerunt. Nam quantum adtinet ad 
imperium, nullum maius primis temporibus quam Assy- 
riorum fuit, nec tam longe lateque diffusum, quippe ubi 
Ninus rex, Beli filius, universam Asiam, quae totius orbis 
ad numerum partium tertia dicitur, ad magnitudinem vero 
dimidia reperitur, usque ad Libyae fines subegisse tradi- 
tur. Solis quippe [ndis in partibus Orientis non domina- 
batur, quos tamen eo defuncto Samiramis uxor eius est 
adgressa bellando. Ita factum est, ut, quicumque in illis 
terris populi sive reges erant, Assyriorum regno dicioni- 
que parerent et quidquid imperaretur efficerent. Abra- 
ham igitur in eo regno apud Chaldaeos Nini temporibus 
natus est. Sed quoniam res Graecae multo sunt nobis 
quam Assyriae notiores, et per Graecos ad Latinos ac 
deinde ad Romanos, qui etiam ipsi Latini sunt, temporum 
seriem deduxerunt qui gentem populi Romani in originis 
eius antiquitate rimati sunt: ob hoc debemus, ubi opus 
est, Assyrios nominare reges, ut appareat quem ad modum 
Babylonia, quasi prima Roma, cum peregrina in hoc 
mundo Dei civitate procurrat; res autem, quas propter 
comparationem civitatis utriusque, terrenae scilicet et cae- 
lestis, huic operi oportet inserere, magis ex Graecis et 
Latinis, ubi et ipsa Roma quasi secunda Babylonia est, 
debemus adsumere. 

Quando ergo natus est Abraham, secundi reges erant 
apud Assyrios Ninus, apud Sicyonios Europs; primi autem 
illic Belus, hic Aegialeus fuerunt. Cum vero egresso 
Abraham de Babylonia promisit ei Deus ex illo magnam 
gentem futuram et in eius semine omnium gentium bene- 

dictionem, Assyrii quartum regem habebant, Sicyonii quin- 
tum; apud illos enim regnabat filius Nini post matrem 
Samiramidem, quae ab illo interfecta perhibetur, ausa 
filium mater incestare concubitu. Hanc putant nonnulli 
condidisse Babylonem, quam quidem potuit instaurare. 
Quando autem vel quo modo condita fuerit, in sexto de- 
cimo libro diximus. Filium porro Nini et Samiramidis, 
qui matri successit in regnum, quidam etiam ipsum Ni- 
num, quidam vero derivato a patre vocabulo Ninyan vo- 
cant. Sicyoniorum autem regnum tunc tenebat Telxion. 
Quo regnante usque adeo ibi mitia et laeta tempora fue- 
runt, ut eum defunctum velut deum colereut sacrificando 
et ludos celebrando, quos ei primitus institutos ferunt. 


CarvT IIl. 


Quibus regnantibus apud Assyrios atque Sicyonios Abra- 
hae cenlenario Isaac de promissione sit natus, vel ipsi 
Isaac sexagenario Esau et lacob gemini de 
Rebecca sint editi. 


Huius temporibus etiam Isaac ex promissione Dei 
natus est centenario patri filius Abrahae de Sarra con- 
iuge, quae sterilis et anus iam spem prolis amiserat. 
Tunc et Assyriis quintus erat rex Arrius. Ipsi vero 
Isaac sexagenario nati sunt gemini, Esau et lacob, quos 
ei Rebecca uxor peperit, avo eorum Abraham adhuc vi- 
vente el centum sexaginta aetatis annos agente, qui ex- 
pletis centum septuaginta quinque defunctus est, regnan- 
tibus apud Assyrios Xerse illo antiquiore, qui etiam Baleus 
vocabatur, et apud Sicyonios Thuriaco, quem «quidam 
Thurimachum scribunt, septimis regibus. Regnum autem 

7C.4 10Hier.Chr.(Helm) 123,9; I132sq.; Frick p.12 23 Hier. 
Chr.124,6;1134sq. 27 ib.I127,105q.; 1189 29 ib. 127,3; II 40 

Argivorum simul cum Abrahae nepotibus ortum est, ubi 
primus regnavit [nachus. Sane, quod praetereundum non 
fuit, etiam apud sepulcrum septimi sui regis Thuriaci 
sacrificare Sicyonios solere Varro refert.  Regnautibus 
5 porro octavis regibus, Armamitre Assyriorum, Sicyoniorum 
Leucippo et primo Argivorum Inacho, Deus locutus est 
ad Isaac atque ipsi quoque eadem, quae patri eius, duo 
illa promisit, semini scilicet eius terram Chanaan et in 
eius semine benedictionem cunctarum gentium. Haec 
10 ipsa promissa sunt etiam filio eius, nepoti Abrahae, qui 
est appellatus primo lacob, post Israel, cum iam Belocus 
rex nonus Ássyriae et Phoroneus [nachi filius secundus 
regnaret Argivis, Leucippo adhuc apud Sicyonios perma- 
nente. His temporibus Graecia sub Phoroneo Argolico 
15 rege legum et iudiciorum quibusdam clarior facta est in- 
stitutis.  Phegous tamen frater huius Phoronei iunior 
cum esset mortuus, ad eius sepulcrum templum est con- 
stitutum, in quo coleretur ut Deus et ei boves im- 
molarentur. Credo honore tanto ideo dignum putarunt, 
20 quia in regni sui parte (pater quippe loca ambobus dis- 
tribuerat, in quibus eo vivente regnarent) iste sacella 
constituerat ad colendos deos et docuerat observari tem- 
pora per menses atque annos, quid eorum quatenus 
metirentur atque numerarent. Haec in eo nova mirantes 
rudes adhuc homines morte obita deum esse factum sive 
opinati sunt sive voluerunt. Nam et [o filia Inachi fuisse 
perhibetur, quae postea Ísis appellata ut magna dea culta 
est in Aegypto; quamvis alii scribant eam ex Aethiopia 
in Aegyptum venisse reginam, et quod late iusteque im- 
30 peraverit eisque multa commoda et litteras instituerit, 
hunc honorem illi habitum esse divinum, postea quam 
ibi mortua est, et tantum honorem, ut capitali crimine 
reus fieret, si quis eam fuisse hominem diceret. 
2 Hier. Chr. (Helm) I 27,11s5q.; II 40sq. sq. ib. I 28, 19; 
29,6; 27,11sq.; 11 43; 45 — 12sq. ib. I 29, 17; 30, 12; II 468qq. 

CapvT IV. 
De temporibus lacob et filii eius loseph. 


Regnantibus Assyriorum decimo rege Baleo et Sicyo- 
niorum nono Messapo, qui etiam Cephisos a quibusdam 
traditur (si tamen duorum nominum homo unus fuit ac 
non potius alterum pro altero putaverunt fuisse hominem, 
qui in suis posuerunt scriptis alterum nomen), cum rex 
Argivorum tertius Apis esset, mortuus est Isaac annorum 
centum octoginta et reliquit geminos suos annorum cen- 
tum et viginti; quorum minor lacob pertinens ad civita- 
tem Dei, de qua scribimus, maiore utique reprobato, habe- 
bat duodecim filios, quorum illum, qui vocabatur Ioseph, 
mercatoribus in Aegyptum transeuntibus fratres adhuc 
Isaac avo eorum vivente vendiderant. Stetit autem ante 
Pharaonem loseph, quando ex humilitate, quam pertulit, 
sublimatus est, cum triginta esset annorum; quoniam so- 
mnia regis divine interpretatus praenuntiavit septem uber- 
tatis annos futuros, quorum abundantiam praepollentem 
consequentes alii septem steriles fuerant consumpturi, et 
ob hoc eum rex praelecerat Aegypto de carcere libera- 
ium, quo eum coniecerat integritas castitatis, quam for 
liter servans male amanti dominae et male credulo domino 
mentiturae veste etiam derelicta de manibus adtrahentis 
aufugiens non consensit ad stuprum. Secundo autem 
anno septem annorum sterilium Iacob in Aegyptum cum 
suis omnibus venit ad filium, agens annos centum et tri- 
ginta, sicut interroganti regi ipse respondit, cum loseph 
ageret triginta et novem, ad triginta scilicet, quos agebat, 
quando a rege honoratus est, additis septem ubertatis et 
duobus famis. 

3sq. Hier. Chr. (Helm) I p 31,18; 25; IL 60sq. — 8 ib.I 
32,18 (e) 16 Gen.41,46 27 Gen. 47, 9; Hier. Chr. I 33, 4sqq. (a) 

Carur V. 


De Api rege Argivorum, quem Aegyptii Serapim nomi- 
natum divino honore coluerunt. 


His temporibus rex Argivorum Apis navibus trans- 
vectus in Áegyptum, cum ibi mortuus fuisset, factus est 
Serapis omnium maximus Aegyptiorum deus. Nominis 
autem huius, cur non Apis etiam post mortem, sed Sera- 
pis appellatus sit, facillimanf rationem Varro reddidit. 
Quia enim arca, in qua mortuus ponitur, quod omnes 
iam sarcophagum vocant, cogóg dicitur Graece, et ibi eum 
venerari sepultum coeperant, priusquam templum eius 
esset extructum: velut soros et Apis Sorapis primo, deinde 
una littera, ut fieri adsolet, commutata Serapis dictus est. 
Et constitutum est etiam de illo, ut, quisquis eum homi- 
nem fuisse dixisset, capitalem penderet poenam. Et quo- 
niam fere in omnibus templis, ubi colebantur lsis et 
Serapis, erat etiam simulacrum, quod digito labiis inpresso 
admonere videretur, ut silentium fieret: hoc significare 
idem Varro existimat, ut homines eos fuisse taceretur. 
Ille autem bos, quem mirabili vanitate decepta Aegyptus 
in eius honorem deliciis afluentibus alebat, quoniam eum 
sine sarcophago vivum venerabantur, Apis, non Serapis 
vocabatur. Quo bove mortuo quoniam quaerebatur et 
reperiebatur vitulus coloris eiusdem, hoc est albis quibus- 
dam maculis similiter insignitus, mirum quiddam et divi- 
nitus sibi procuratum esse credebant. Non enim magnum 
erat daemonibus ad eos decipiendos phantasiam talis 
tauri, quam sola cerneret, ostentare vaccae concipieuti 
atque praegnanti, unde libido matris adtraheret, quod in 
eius fetu iam corporaliter appareret; sicut Iacob de vir- 
gis variatis, ut oves et caprae variae nascerentur, effecit. 
Quod enim homines coloribus et corporibus veris, hoc 

4sqq. Hier. Chr. (Helm) 1 32, 9sqq. (g); IL 55; Frick, F. A. 
p.i6sq. 81 Gen. 30, 37 sqq. 

daemones figuris fictis facillime possunt animalibus con- 
cipientibus exhibere. 


Caprvr VI. 


Quo regnante apud Argivos quove apud Assyrios lacob 
in Aegypto sit mortuus. 


Apis ergo rex, non Aegyptiorum, sed Argivorum, 
mortuus est in Aegypto. Huic filius Argus successit in 
regnum, ex cuius nomine et Árgi et ex hoc Argivi appel- 
lati sunt; superioribus autem regibus nondum vel locus 
vel gens habebat hoc nomen. Hoc regnante apud Argi- 
vos et apud Sicyonios Erato, apud Assyrios vero adhuc 
manente Baleo mortuus est lacob in Aegypto annorum 
centum quadraginta septem, cum moriturus filios suos et 
nepotes ex loseph benedixisset Christumque apertissime 
prophetasset, dicens in benedictione Iudae: Non deficiet 
princeps ex luda et dux de femoribus eius, donec ve- 
niant quae reposita sunt ei; et ipse expectatio gentium. 
Regnante Argo suis coepit uti frugibus Graecia et habere 
segetes in agricultura, delatis aliunde seminibus. Argus 
quoque post obitum deus haberi coepit, templo et sacri- 
ficiis honoratus. Qui honor eo regnante ante illum dela- 
tus est homini privato et fulminato cuidam Homogyro, eo 
quod primus ad aratrum boves iunxerit. 


Carur VII. 
Quorum regum tempore loseph in Aegypto defunctus sit. 


Regnantibus Assyriorum duodecimo Mamytho et un- 
decimo Sicyoniorum Plemmeo et Argis adhuc manente 


7 Hier. Chr. (Helm) 133,25; II 66 9 Frick, F. A. p. 168q 
11 Hier. Chr. 133, 19; I1 56 17 Gen. 49,10 23 Varro, R. R. 
115,4 27 Hier. Chr. I 35,21sqq.; II 59sq. 

Argo mortuus est loseph in Aegypto annorum centum 
decem. Post cuius mortem populus Dei mirabiliter cre- 
scens mansit in Aegypto centum quadraginta quinque an- 
nos, tranquille prius, donec morerentur quibus [oseph 
5 notus fuit; deinde quia invidebatur incrementis eius 
erantque suspecta: quo usque inde liberaretur, perse- 
culionibus (inter quas tamen divinitus fecundata multi- 
plicatione crescebat) et laboribus premebatur intolerabilis 
servitutis. In Assyria vero et Graecia per idem tempus 
10 regna eadem permanebant. 


CapvT VIII. 


Quorum regum aetate Moyses natus sit, et quorum 
deorum eisdem temporibus sit orta religio. 


Cum ergo regnaret Assyriis quartus decimus Saphrus 

15 et. Sicyoniis duodecimus Orthopolis et Criasus quintus 
Argivis, natus est in Aegypto Moyses, per quem populus 
Dei de servitute Aegyptia liberatus est, in qua eum ad 
desiderandum sui Creatoris auxilium sic exerceri oporte- 
bat. Regnantibus memoratis regibus fuisse a quibusdam 
20 creditur Prometheus, quem propterea ferunt de luto for- 
masse homines, quia optimus sapientiae doctor fuisse per- 
hibetur; nec tamen ostenditur, qui eius temporibus fuerint 
sapientes. Frater eius Atlaus magnus fuisse astrologus 
dicitur; unde occasionem fabula invenit, ut eum caelum 
25 portare confingeret; quamvis mons eius nomine nuncupe- 
tur, cuius altitudine potius caeli portatio in opinionem 
vulgi venisse videatur. Multa quoque alia ex illis in 
Graecia temporibus confingi fabulosa coeperunt; sed usque 
ad Cecropem regem Atheniensium, quo regnante eadem 
30 civitas etiam tale nomen accepit, et quo regnante Deus 
per Moysen eduxit ex Aegvpto populum suum, relati sunt 
in deorum numerum aliquot mortui caeca et vana con- 


148q. Hier. Chr. 1 37,10; 38,9; 26; I63; 65. 198qq. Frick p.195q. 

suetudine ac superstitione Graecorum. In quibus Criasi 
regis coniux Melantomice et Phorbas filius eorum, qui 
post patrem rex Argivorum sextus fuit, et septimi regis 
Triopae filius Jasus et rex nonus Sthenelas sive Sthene- 
leus sive Sthenelus; varie quippe in diversis auctoribus 
invenitur. His temporibus etiam Mercurius fuisse per- 
hibetur, nepos Atlantis ex Maia filia, quod vulgatiores etiam 
litterae personant. Multarum autem artium peritus claruit, 
quas et hominibus tradidit; quo merito eum post mor- 
tem deum esse voluerunt sive etiam crediderunt. Poste- 
rior fuisse Hercules dicitur, ad ea tamen tempora per- 
tinens Argivorum; quamvis nonnulli eum Mercurio prae- 
ferant tempore, quos falli existimo. Sed quolibet tempore 
nati sint, constat inter historicos graves, qui haec anti- 
qua litteris mandaverunt, ambos homines fuisse, et quod 
mortalibus ad istam vitam commodius duceudam beneficia 
multa contulerint, honores ab eis meruisse divinos. Minerva 


vero longe his antiquior; nam temporibus Ogygi ad la-. 


cum, qui Tritonis dicitur, virginali apparuisse fertur ae- 
tate, unde et Tritonia nuncupata est; multorum sane 
operum inventrix et tanto proclivius dea credita, quanto 
minus origo eius innotuit. Quod enim de capite Iovis 
nata canitur, poetis et fabulis, non historiae rebusque 
gestis est adplicandum. Quamquam Ogygus ipse quando 
fuerit, cuius temporibus etiam diluvium magnum factum 
est, non illud maximum, in quo nulli homines evaserunt, nisi 
qui in arca esse potuerunt, quod gentium nec Graeca 
nec Latina novit historia, sed tamen maius quam postea 
tempore Deucalionis fuit, inter scriptores historiae non 
convenit, Nam Varro inde exorsus est librum, cuius 
mentionem superius feci, et nihil sibi, ex quo perveniat 
ad res Romanas, proponit antiquius quam Ogygi diluvium, 
hoc est Ogvgi factum temporibus. Nostri autem qui 
chronica scripserunt, prius Eusebius, post Hieronymus, 

2 Hier. Chr. I 39, 26; 1167. 4 ib. I 41, 14sq.; 45, 5sq.; II 72; 90 
18 ib.130,21(k); IL49sq. 31 P.257,23 32 Hier. Chr. 31,20; I1 52q. 

qui utique praecedentes aliquos historicos in hac opinione 
secuti sunt, post annos amplius quam trecentos iam se- 
cundo Argivorum Phoroneo rege regnante Ogygi diluvium 
fuisse commemorant. Sed quolibet tempore fuerit, iam 
tamen Minerva tamquam dea colebatur regnante Athenien- 
sibus Cecrope, sub quo rege etiam ipsam vel instaura- 
tam ferunt vel conditam civitatem. 


Capvr IX. 


Quando Atheniensium sit civitas condita, et quam causam 
nominis eius Varro perhibeat. 


Nam ut Athenae vocarentur, quod certe nomen a 
Minerva est, quae Graece ’49yvà dicitur, hanc causam 
Varro indicat. Cum apparuisset illic repente olivae arbor 
et alio loco aqua erupisset, regem prodigia ista moverunt, 
et misit ad Apollinem Delphicum sciscitatum quid intel- 
legendum esset quidve faciendum. Ille respondit, quod olea 
Minervam significaret, unda Neptunum, et quod esset in 
civium potestate, ex cuius polius nomine duorum deorum, 
quorum illa signa essent, civitas vocaretur. [Isto Cecrops 
oraculo accepto cives omnes utriusque sexus (mos enim 
tunc in eisdem locis erat, ut etiam feminae publicis con- 
sultationibus interessent) ad ferendum suffragium con- 
vocavit. Consulta igitur multitudine mares pro Neptuno, 
feminae pro Minerva tulere sententias, et quia una plus 
inventa est feminarum, Minerva vicit. Tum Neptunus 
iratus marinis fluctibus exaestuantibus terras Athenien- 
sium populatus est; quoniam spargere latius quaslibet 
aquas difficile daemonibus non est. Cuius ut iracundia 
placaretur, triplici supplicio dicit idem auctor ab Athe- 
niensibus affectas esse mulieres, ut nulla ulterius ferrent 
suffragia, ut nullus nascentium maternum nomen acci- 
peret, ut ne quis eas Athenaeas vocaret. [ta illa civitas, 
26 in quo RAFBHegp;inom.rell.y. 84 cronica Heg — 1 utrique e 

mater aut nutrix liberalium doctrinarum et tot tantorum- 
que philosophorum, qua nihil habuit Graecia clarius atque 
nobilius, ludificantibus daemonibus de lite deorum suo- 
rum, maris et feminae, et de victoria per feminas femi- 
nae Athenas nomen accepit, et a victo laesa ipsam victri- 
cis victoriam punire compulsa est, plus aquas Neptuni 
quam Minervae arma formidans. Nam in mulieribus, quae 
sic punitae sunt, et Minerva quae vicerat victa est; nec 
adfuit suffragatricibus suis, ut suffragiorum deinceps per- 
dita potestate et alienatis filiis a nominibus matrum 
Athenaeas saltem vocari liceret et eius deae mereri voca- 
bulum, quam viri dei victricem fecerant ferendo suffragium. 
Quae et quanta hinc dici possent, nisi sermo ad alia pro- 
peraret! 


CarvT X. 
Quid Varro tradat de nuncupatione Areopagi et de 
diluvio Deucalionis. 


Et tamen Marcus Varro non vult fabulosis adversus 
deos fidem adhibere figmentis, ne de maiestatis eorum di- 
guitate indignum aliquid sentiat. Et ideo nec Areon 
pagon, ubi cum Atheniensibus Paulus apostolus disputavit, 
ex quo loco Areopagitae appellati sunt curiales urbis eius- 
dem, vult inde accepisse nomen, quod Mars, qui Graece 
"one dicitur, cum homicidii crimine reus fieret, iudican- 
tibus duodecim diis in eo pago sex sententiis absolutus 
est (quia ubi paris numeri sententiae fuissent, praeponi 
absolutio damuationi solebat); sed contra istam, uae 
multo amplius est celebrata, opinionem aliam quandam de 
obscurarum notitia litterarum causam nominis huius cona- 
tur astruere, ne Areon pagon Athenienses de nomine 


21 Act. 17, 198qq. 

Martis et pagi quasi Martis pagum nominasse credantur, 
in iniuriam videlicet numinum, a quibus litigia vel iudicia 
existimat aliena; non minus hoc, quod de Marte dicitur, 
falsum esse adseverans, quam illud quod de tribus dea- 
bus, Iunone scilicet et Minerva et Venere, quae pro malo 
aureo adipiscendo apud iudicem Paridem de pulchritudi- 
nis excellentia certasse narrantur et ad placandos ludis 
deos, qui delectantur seu veris seu falsis istis criminibus 
suis, inter theatricos plausus cantantur atque saltantur. 
Haec Varro non credit, ne deorum naturae seu moribus 
credat incongrua; et tamen non fabulosam, sed histori- 
cam rationem de Athenarum vocabulo reddens tantam 
Neptuni et Minervae litem suis litteris inserit, de cuius 
nomine potius illa civitas vocaretur, ut, cum prodigiorum 
ostentatione contenderent, inter eos iudicare nec Apollo 
consultus auderet, sed deorum iurgium finiendum, sicut 
memoratarum trium dearum ad Paridem luppiter, ita et 
iste ad homines mitteret, ubi vinceret Minerva suffragiis 
et in poena suarum suffragatricium vinceretur, quae in 
adversariis suis viris obtinere Athenas potuit, et amicas 
suas feminas Athenaeas habere non potuit. His tempori- 
bus, ut Varro scribit, regnante Atheniensibus Cranao, suc- 
cessore Cecropis, ut autem nostri Eusebius et Hierony- 
mus, adhuc eodem Cecrope permanente, diluvium fuit, quod 
appellatum est Deucalionis, eo «quod ipse regnabat in 
earum terrarum partibus, ubi maxime factum est. Hoc 
autem diluvium nequaquam ad Aegyptum atque ad eius 
vicina pervenit. 


CaPvT XI. 


Quo tempore Moyses populum Dei ex Aegypto eduxerit, 
et Jesus Nave, qui eidem successit, quorum regum aetate 
sit mortuus. 

Eduxit ergo Moyses ex Aegypto populum Dei novis- 
simo tempore Cecropis Atheniensium regis, cum apud As- 


9 Cf. lib. 2 c. 10 23 Hier. Chron. (Helm) I 42, 22 (0); II 79 

syrios regnaret Áscatades, apud Sicyonios Marathus, apud 
Argivos Triopas. Educto autem populo in monte Sina 
divinitus acceptam tradidit legem, quod vetus dicitur testa- 
mentum, quia promissiones terrenas habet, et per lesum 
Christum futurum fuerat testamentum novum, quo regnum 
caelorum  promitteretur. Hunc enim ordinem servari 
oportebat, sicut in uno quoque homine, qui in Deum pro- 
ficit, id agitur, quod ait apostolus, ut non sif prius quod 
spiritale est; sed quod animale, postea spiritale; quoniam 
sicut dicit et verum est, primus homo de terra, terrenus; 
secundus homo de caelo. Rexit autem populum Moyses 
per annos quadraginta in deserto et mortuus est anno- 
rum centum et viginti, cum Christum etiam ipse prophe- 
tasset per figuras observationum carnalium in tabernaculo 
et sacerdotio et sacrificiis aliisque mysticis plurimisque 
mandatis. Moysi successit Iesus Nave et in terra pro- 
missionis introductum populum conlocavit ex auctoritate 
divina debellatis gentibus, a quibus eadem loca teneban- 
tur. Qui cum populum rexisset post mortem Moysi vi- 
ginti et septem annos, etiam ipse defunctus est regnante 
apud Assyrios octavo decimo Amynta, apud Sicyonios sexto 
decimo Corace, apud Argivos decimo Danao, apud Athe- 
nienses quarto Erichthonio. 


CapPvT XII. 


De sacris falsorum deorum, quae reges Graeciae illis 
temporibus instituerunt, quae ab exitu Israel ex Aegypto 
usque ad lesu Nave obitum dinumerantur. 


Per haec tempora, id est ab exitu Israel ex Aegypto 
usque ad mortem lesu Nave, per quem populus idem ter- 


1 Hier. Chr. (Helm) I 48, 4; 42, 17; 1I 76; 80 11 1. Cor. 
15,465q. 28 Hier. Chr. I 45, 2; 16; 22; 46, 22; II 89sq.; 95 

ram promissionis accepit, sacra sunt instituta diis falsis 
a regibus Graeciae, quae memoriam diluvii et ab eo 
liberationis hominum vitaeque tunc aerumnosae modo ad 
alta, modo ad plana migrantium sollemni celebritate revo- 
carunt. Nam et Lupercorum per sacram viam ascensum 
atque descensum sic interpretantur, ut ab eis significari 
dicant homines, qui propter aquae inundationem summa 
montium petiverunt et rursus eadem residente ad ima 
redierunt. His temporibus Dionysum, qui etiam Liber 
pater dictus est et post mortem deus habitus, vitem ferunt 
ostendisse in Attica terra hospiti suo. Tunc Apollini Del- 
phico instituti sunt ludi musici, ut placaretur ira eius, 
qua putabant adflictas esse sterilitate Graeciae regiones, 
quia non defenderint templum eius, quod rex Danaus, 
cum easdem terras bello invasisset, incendit. Hos autem 
ludos ut instituerent, oraculo sunt eius admoniti. In At- 
tica vero rex Erichthonius ei ludos primus instituit, nec 
ei tantum, sed etiam Minervae, ubi praemium victoribus 
oleum ponebatur, quod eius fructus inventricem Miner- 
vam, sicut vini Liberum tradunt. Per eos annos a rege 
Xantho Cretensium, cuius apud alios aliud nomen inveni- 
mus, rapta perhibetur Europa, et inde geniti Rhadaman- 
thus, Sarpedon et Minos, quos magis ex eadem muliere 
filios Iovis esse vulgatum est. Sed talium deorum cul- 
tores illud, quod de rege Cretensium diximus, historicae 
veritati, hoc autem, quod de love poetae cantant, theatra 
concrepant, populi celebrant, vanitati deputant fabularum, 
ut esset unde ludi fierent placandis numinibus etiam fal- 
sis eorum criminibus. His temporibus Hercules in Syria 
clarus habebatur; sed nimirum alius, non ille, de quo 
supra locuti sumus.  Secretiore quippe historia plures 
fuisse dicuntur et Liberi patres et Hercules. Hunc sane 
Herculem, cuius ingentia duodecim facta numerant, inter 
quae Antaei Afri necem non commemorant, quod ea res 

1 prom. RABbep (cf. 269, 16; 284, 24) reprom. FGHagv 
6acp 9dionysium mss v 11terraom.e abapollinig 138 sterel. g 

ad alterum Herculem pertinet, in Oeta monte a se ipso 
incensum produnt suis litteris, cum ea virtute, qua multa 
subegerat, morbum tamen, quo languebat, sustinere non 
posset. lllo tempore vel rex vel potius tyrannus Busiris 
suis diis suos hospites immolabat, quem filium perhibent 
fuisse Neptuni ex matre Libya, filia Epaphi. Verum non 
credatur hoc stuprum perpetrasse Neptunus, ne dii ac- 
cusentur; sed poetis et theatris ista tribuantur, ut sit 
unde placentur.  Erichthonii regis Atheniensium, cuius 
novissimis annis lesus Nave mortuus reperitur, Vulcanus 
et Minerva parentes fuisse dicuntur. Sed quoniam Miner- 
vam virginem volunt, in amborum contentione Vulcanum 
commotum  eífudisse aiunt semen in terram atque inde 
homini nato ob eam causam tale inditum nomen. Graeca 
enim lingua £pi; contentio, yov lerra est, ex quibus 
duobus compositum vocabulum est Erichthonius. Verum, 
quod fatendum est, refellunt et a suis diis repellunt ista 
doctiores, qui hanc opinionem fabulosam hinc exortam 
ferunt, quia in templo Vulcani et Minervae, quod ambo 
unum babebant Athenis, expositus inventus est puer dra- 
cone involutus, qui eum significavit magnum futurum et 
propter commune templum, cum essent parentes eius 
ignoti, Vulcani et Minervae dictum esse filium. Nominis 
tamen eius originem fabula illa potius quam ista designat 
historia. Sed quid ad nos? Hoc in veracibus libris 
homines instruat religiosos, illud in fallacibus ludis daemo- 
nes delectet inpuros; quos tamen illi religiosi tamquam 
deos colunt, et cum de illis haec negant, ab omni eos 
crimine purgare non possunt, quoniam ludos eis poscen- 
tibus exhibent, ubi turpiter aguntur, quae velut sapien- 
ter negantur, et his falsis ac turpibus dii placantur, ubi 
etsi fabula cantat crimen numinum falsum, delectari tamen 
falso crimine crimen est verum. 

4 Hier. Chr. (Helm) I 46, 178qq. (b); II 97sq. — 18 Cf. Lact. 
Div. inst. 1 17 (CE 19, 66, 6 sqq.) 

CapPvT XIII. 


Qualium fabularum figmenta exorta. sint eo tempore, quo 
Hebraeis iudices praeesse coeperunt. 


Post mortem lesu Nave populus Dei iudices habuit, 
quibus temporibus alternaverunt apud eos et humilitates 
laborum pro eorum peccatis, et prosperitates consolatio- 
num propter miserationem Dei. His temporibus fabulae 
fictae sunt de Triptolemo, quod iubente Cerere anguibus 
portatus alitibus indigentibus terris frumenta volando con- 
tulerit; de Minotauro, quod bestia fuerit inclusa Labyrintho, 
quo cum intrassent homines, inextricabili errore inde 
exire non poterant; de Centauris, quod equorum hominum- 
que fuerit natura coniuucta; de Cerbero, quod sit triceps 
inferorum canis; de Phryxo et Helle eius sorore, quod 
vecti ariete volaverint; de Gorgone, quod fuerit crinita 
serpentibus et aspicientes convertebat in lapides; de Bel- 
lerophonte, quod equo pinnis volante sit vectus, qui equus 
Pegasus dictus est; de Amphione, quod citharae suavitate 
lapides mulserit et adtraxerit; de fabro Daedalo et eius 
Icaro filio, quod sibi coaptatis pinnis volaverint; de Oe- 
dipo, quod monstrum quoddam, quae Sphinga dicebatur, 
humana facie quadrupedem, soluta quae ab illa proponi 
soleret velut iusolubili quaestione suo praecipitio perire 
compulerit; de Ántaeo, quem necavit Hercules, quod filius 
terrae fuerit, propter quod cadens in terram fortior so- 
leret adsurgere; et si qua forte alia praetermisi. Hae 
fabulae bellum ad usque Troianum, ubi secundum librum 
Marcus Varro de populi Romani gente finivit, ex occasione 
historiarum, quae res veraciter gestas continent, ita sunt 
ingeniis hominum fictae, ut non sint opprobriis numinum 
adfixae. Porro autem quicumque finxerunt a love ad 


H Verg. Aen. 6, 27 


záv v 98 est. uerum post mortem etc. (272,4) A^ H ed. Arg. — 
4hiesug Síritol.B 9uolfrum.e 10laber.BH 11hom.om.B! 
12 deip(p)ocent. Ge? 16 bellorof.gp 17 et 20 pinnis R!Fe; pennis 
BHv 18anphioneeg 19 eius icaro mss v (cf. 283,23 ab eius Acca 
uxore); Icaro eius edd. vett. 20 (o)edippo BHegp 21spinga RABep 


DE CIVITATE DEI L. XVIII. C. 13. 273 


stuprum raptum pulcherrimum puerum Ganymedem, quod 
nefas rex Tantalus fecit et Iovi fabula tribuit, vel Danaes 
per imbrem aurenm adpetisse concubitum, ubi intellegi- 
tur pudicitia mulieris auro fuisse corrupta, quae illis 
temporibus vel facta vel ficta sunt, aut facta ab aliis et 
ficta de Iove, dici non potest quantum mali de hominum 
praesumpserint. cordibus, quod possent ista patienter ferre 
mendacia, quae tamen etiam libenter amplexi sunt. Qui 
utique quanto devotius Iovem colunt, tanto eos, qui haec 
de illo dicere ausi sunt, severius punire debuerunt. Nunc 
vero non solum eis, qui ista finxerunt, irati non sunt, 
sed ut talia figmenta etiam in theatris agerent, ipsos 
deos potius iratos habere timuerunt. His temporibus 
Latona Apollinem peperit, non illum, cuius oracula so- 
lere consuli superius loquebamur, sed illum, qui cum 
Hercule servivit Admeto; qui tamen sic est deus credi- 
tus, ut plurimi ac paene omnes unum eundemque Apol- 
linem fuisse opinentur. Tunc et Liber pater bellavit in 
India, qui multas habuit in exercitu feminas, quae Bacchae 
appellatae sunt, non tam virtute nobiles quam furore. 
Aliqui sane et victum scribunt istum Liberum et vin- 
ctum; nonnulli et occisum in pugna a Perseo, nec ubi 
fuerit sepultus tacent; et tamen eius velut dei nomine 
per inmundos daemones Bacchanalia sacra vel potius sa- 
crilegia sunt instituta, de quorum rabiosa turpitudine post 
tam multos annos sic senatus erubuit, ut in urbe Roma 
esse prohiberet. Per ea tempora Perseus et uxor eius 
Andromeda postea quam sunt mortui, sic eos in caelum 
receptos esse crediderunt, ut imagines eorum stellis de- 
signare eorumque appellare nominibus non erubescerent, 
non timerent. 


22 Hieron. Chr. (Helm) I 54, 188qq. (e); II 1268q. 

Carur XIV. 
De theologis poetis. 


Per idem temporis intervallum extiterunt poetae, qui 

etiam theologi dicerentur, quoniam de diis carmina facie- 

5 bant, sed talibus diis, qui licet magni homines, tamen 
homines fuerunt aut mundi huius, quem verus Deus fe- 
cit, elementa sunt aut in principatibus et potestatibus 
pro voluntate Creatoris et suis meritis ordinati, et si 
quid de uno vero Deo inter multa vana et falsa ceci- 
10 nerint, colendo cum illo alios, qui dii non sunt, eisque 
exhibendo famulatum, qui uni tantum debetur Deo, non ei 
utique rite servierunt nec a fabuloso deorum suorum de- 
decore etiam ipsi se abstinere potuerunt — Orpheus, 
Musaeus, Linus. Verum isti theologi deos coluerunt, non 
15 pro diis culti sunt; quamvis Orpheum nescio quo modo 
infernis sacris vel potius sacrilegiis praeficere soleat civi- 
tas impiorum. Uxor autem regis Athamantis, quae voca- 
batur [no, et eius filius Melicertes praecipitio spontaneo 
in mari perierunt et opinione hominum in deos relati 
20 sunt, sicut alii homines eorum temporum, Castor et Pol- 
lux. Illam sane Melicertis matrem Leucothean Graeci, 
Matutam Latini vocaverunt, utrique tamen putantes deam. 


CAPUT XV. 


De occasu regni Argivorum, quo tempore apud Lauren- 
25 tes Picus Saturni filius regnum patris» primus accepit. 


Per ea tempora regnum finitum est Argivorum, trans- 
latum ad Mycenas, unde fuit Agamemnon, et exortum est 
regnum Laurentum, ubi Saturni filius Picus regnum pri- 
mus accepit, iudicante apud Hebraeos femina Debbora; 

29 ludic. 5 

sed per illam Dei spiritus id agebat; nam etiam prophe- 
tissa erat, cuius prophetia minus aperta est, quam ut 
possimus eam sine diuturna expositione de Christo de- 
monstrare prolatam. lam ergo regnabant Laurentes uti- 
que in Italia, ex quibus evidentior ducitur origo Romana 
post Graecos; et tamen adhuc regnum Assyrium per- 
manebat, ubi erat rex vicensimus et tertius Lampares, cum 
primus Laurentum Picus esse coepisset. De huius Pici 
patre Saturno viderint quid sentiant talium deorum cul- 
tores, qui negant hominem fuisse; de quo et alii scripse- 
runt, quod ante Picum (ilium suum in Italia ipse regna- 
verit, et Vergilius notioribus litteris dicit: 


Is genus indocile et dispersum montibus altis 
Composuit legesque dedit Latiumque vocari 
Maluit, his quoniam latuisset tutus in oris. 
Aurea quae perhibent illo sub rege fuere 
Saecula. 


Sed haec poetica opinentur esse figmenta et Pici patrem 
Stercen potius fuisse adseverent, a quo peritissimo agri- 
cola inventum ferunt, ut fimo animalium agri fecundaren- 
tur, quod ab eius nomine stercus est dictum; hunc qui- 
dam Stercutium vocatum ferunt. Qualibet autem ex causa 
eum Saturnum appellare voluerint, certe tamen hunc 
Stercen sive Stercutium merito agriculturae fecerunt 
deum. Picum quoque similiter eius filium in talium deo- 
rum numerum receperunt, quem praeclarum augurem et 
belligeratorem fuisse asserunt. Picus Faunum genuit, 
Laurentum regem secundum; etiam iste deus illis vel est 
vel fuit. Hos ante Troianum bellum divinos honores 
mortuis hominibus detulerunt. 
17 Aen. 8, 321 sqq 

CarpvT XVI. 


De Diomede post excidium Troiae in deos relato, cuius 
socii crediti sunt in volucres esse conversi. 


Troia vero eversa excidio illo usquequaque cantato 
puerisque notissimo, quod et magnitudine sui et scripto- 
rum excellentibus linguis insiguiter diffamatum atque vul- 
gatum est gestumque regnante iam Latino Fauni filio, ex 
quo Latinorum regnum dici coepit Laurentumque cessa- 
vit, Graeci victores deletam «Troiam relinquentes et ad 
propria remeantes diversis et horrendis cladibus dilacerati 
atque contriti sunt; et tamen etiam ex eis deorum suo- 
rum numerum auxerunt. Nam et Diomeden fecerunt 
deum, quem poena divinitus inrogata perhibent ad suos 
non revertisse; eiusque socios in volucres fuisse conver- 
sos non fabuloso poeticoque mendacio, sed historica ad- 
testatione confirmant; quibus nec deus, ut putant, factus 
humanam revocare naturam vel ipse potuit vel certe a 
Iove suo rege tamquam  eaelicola novicius impetravit. 
Quin etiam templum eius esse aiunt in insula Diomedea, 
non longe a monte Gargano, qui est in Apulia, et hoc 
templum circumvolare atque incolere has alites tam mira- 
bili obsequio, ut aquam impleant et aspergant; et eo si 
Graeci venerint vel Graecorum stirpe prognati, non solum 
quietas esse, verum et insuper adulare; si autem alieni- 
genas viderint, subvolare ad capita tamque gravibus icti- 
bus, ut etiam perimant, vulnerare. Nam duris et grandi- 
bus rostris satis ad haec proelia perhibentur armatae. 


Carur XVII. 
De incredibilibus commutationibus hominum quid Varro 
tradiderit. 


Hoc Varro ut astruat, commemorat alia non minus 
incredibilia de illa maga famosissima Circe, quae socios 


2 exc. tro. fg tro. exc. pay 8 cred. fgp; trad. qv 4 exc. FG 

quoque Ulixis mutavit in bestias, et de Arcadibus, qui 
sorte ducti tranabant quoddam stagnüm atque ibi con- 
vertebantur in lupos et cum similibus feris per illius 
regionis deserta vivebant. Si autem carne non vesceren- 
tur humana, rursus post novem annos eodem renatato 
stagno reformabantur in homines. Denique etiam nomi- 
natim expressit quendam Demaenetum gustasse de sacri- 
ficio, quod Arcades immolato puero deo suo Lycaeo 
facere solerent, et in lupum fuisse mutatum et anno de- 
cimo in figuram propriam restitutum pugilatum sese exer- 
cuisse et Olympiaco vicisse certamine. Nec idem propter 
aliud arbitratur historicus in Arcadia tale nomen adfictum 
Pani Lycaeo et lovi Lycaeo nisi propter hanc in lupos 
hominum mutationem, quod eam nisi vi divina fieri non 
putarent. Lupus enim Graece AÀvxog dicitur, unde Lycaei 
nomen apparet inflexum. Romanos etiam Lupercos ex 
illorum mysteriorum veluti semine dicit exortos. 


Carur XVIII. 


Quid credendum sit de transformationibus, quae arte 
daemonum hominibus videntur accidere. 


Sed de ista tanta ludificatione daemonum nos quid 
dicamus, qui haec legent, fortassis expectent. Et quid 
dicemus, nisi de medio Babylonis esse fugiendum? Quod 
praeceptum propheticum ita spiritaliter intellegitur, ut de 
huius saeculi civitate, quae profecto et angelorum et 
hominum societas impiorum est, fidei passibus, quae per 
dilectionem operatur, in Deum vivum proficiendo fugia- 
mus. Quanto quippe in haec ima potestatem daemonum 


1—11 Plin. N. H. 8, 81 sq. 23 Ksai. 48, 20 

maiorem videmus, tauto tenacius Mediatori est inhaeren- 
dum, per quem de imis ad summa conscendimus. Si 
enim dixerimus ea non esse credenda, non desunt etiam 
nunc, qui eius modi quaedam vel certissima audisse vel 
5 etiam expertos se esse adseverent. Nam et nos cum 
essemus in [talia audiebamus talia de quadam regione il- 
larum partium, ubi stabularias mulieres inbutas his malis 
artibus in caseo dare solere dicebant quibus vellent seu 
possent viatoribus, unde in iumenta ilico verterentur et 
10 necessaria quaeque portarent postque perfuncta opera 
iterum ad se redirent; nec tamen in eis mentem fieri 
bestialem, sed rationalem  humanamque servari, sicut 
Apuleius in libris, quos asini aurei titulo inscripsit, sibi 
ipsi accidisse, ut accepto veneno humano animo perma- 
15 nente asinus fieret, aut indicavit aut finxit. 

Haec vel falsa sunt vel tam inusitata, ut merito non 
credantur. Firmissime tamen credendum est omnipoten- 
tem Deum posse omnia facere quae voluerit, sive vindi- 
cando sive praestando, nec daemones aliquid operari se- 

20 cundum naturae suae potentiam (quia et ipsa angelica 
creatura est, licet proprio vitio sit maligna) nisi quod 
ille permiserit, cuius iudicia occulta sunt multa, iniusta 
nulla. Nec sane daemones naturas creant, si aliquid tale 
faciunt, de qualibus factis ista vertitur quaestio; sed spe- 

25 cie tenus, quae a vero Deo sunt creata, commulant, ut 
videantur esse quod non sunt. Non itaque solum ani- 
mum, sed ne corpus quidem ulla ratione crediderim dae- 
monum arte vel potestate in membra et liniamenta bestia- 
lia veraciter posse converti, sed phantasticum hominis, 

30 quod etiam cogitando sive somniando per rerum innume- 
rabilia genera variatur et, cum corpus non sit, corporum 
iamen similes mira celeritate formas capit, sopitis aut 
oppressis corporeis hominis sensibus ad aliorum sensum 
nescio quo ineffabili modo figura corporea posse perduci; 

8 seu] uel p! 9 et in ium. (in sup. l)e illico bpv 10 post 

ita ut corpora ipsa hominum alicubi iaceant, viventia qui- 
dem, sed multo gravius atque vehementius quam somno 
suis sensibus obseratis; phantasticum autem illud veluti 
corporatum in alicuius animalis effigie appareat sensibus 
alienis talisque etiam sibi esse homo videatur, sicut talis 
sibi videri posset in somnis, et portare onera; quae onera 
si vera sunt corpora, portantur a daemonibus, ut inluda- 
tur hominibus, partim vera onerum corpora, partim iu- 
mentorum falsa cernentibus. Nam quidam nomine Prae- 
stantius patri suo contigisse indicabat, ut venenum illud 
per caseum in domo sua sumeret et iaceret in lecto suo 
quasi dormiens, qui tamen nullo modo poterat excitari. 
Post aliquot autem dies eum velut evigilasse dicebat et 
quasi somnia narrasse quae passus est, caballum se sci- 
licet factum annonam inter alia iumenta baiulasse militi- 
bus, quae dicitur Retica, quoniam ad Retias deportatur. 
Quod ita, ut narravit, factum fuisse compertum est; quae 
tamen ei sua somnia videbantur. Indicavit et alius se domi 
suae per noctem, antequam requiesceret, vidisse venientem 
ad se philosophum quendam sibi notissimum sibique ex- 
posuisse nonnulla Platonica, quae antea rogatus exponere 
noluisset. Et cum ab eodem philosopho quaesitum fuis- 
set, cur in domo eius fecerit, quod in domo sua petenti 
negaverat: „Non feci, inquit, sed me fecisse somniavi." 
Ac per hoc alteri per imaginem phantasticam exhibitum 
est vigilanti, quod alter vidit in somnis. 

Haec ad nos non quibuscumque, qualibus credere 
putaremus indignum, sed eis referentibus pervenerunt, 
quos nobis non existimaremus fuisse mentitos. Proinde 
quod homines dicuntur mandatumque est litteris ab diis 
vel potius daemonibus Arcadibus in lupos solere converti, 
et quod 

Carminibus Circe socios mutavit Ulixi, 


secundum istum modum mihi videtur fieri potuisse, quem 
38 Verg. Eclog. 8, 70 

dixi, si tamen factum est. Diomedeas autem volucres, 
quando quidem genus earum per successionem propaginis 
durare perhibetur, non mutatis hominibus factas, sed sub- 
tractis credo fuisse suppositas, sicut cerva pro Iphigenia, 
regis Agamemnonis filia. Neque enim daemonibus iudicio 
Dei permissis huius modi praestigiae difficiles esse potue- 
runt; sed quia illa virgo postea viva reperta est, suppo- 
sitam pro illa esse cervam facile cognitum est. Socii 
vero Diomedis quia nusquam subito conparuerunt et postea 
nullo loco apparuerunt, perdentibus eos ultoribus angelis 
malis, in eas aves, quae pro illis sunt occulte ex aliis 
locis, ubi est hoc genus avium, ad ea loca perductae ac 
repente suppositae, creduntur esse conversi. Quod autem 
Diomedis templo aquam rostris afferunt et aspergunt, et 
quod blandiuntur Graecigenis atque alienigenas persequun- 
tur, mirandum non est fieri daemonum instinctu, quo- 
rum interest persuadere deum factum esse Diomeden ad 
decipiendos homines, ut falsos deos cum veri Dei iniuria 
multos colant et hominibus mortuis, qui nec cum viverent 
vere vixerunt, templis altaribus, sacrificiis sacerdotibus 
(quae omnia cum recta sunt non nisi uni Deo vivo et 
vero debentur) inserviant. 


Carum XIX. 


Quod eo tempore Aeneas in Italiam venerit, quo Labdon 
iudex praesidebat Hebraeis. 


Eo tempore post captam Troiam atque deletam Ae- 
neas cum viginti navibus, quibus portabantur reliquiae 
Troianorum, in [taliam venit, regnante ibi Latino et apud 
Athenienses Menestheo, apud Sicyonios Polyphide, apud 
Assyrios Tautane, apud Hebraeos autem iudex Labdon 
fuit Mortuo autem Latino regnavit Aeneas tribus amnis, 
eisdem in supradictis locis manentibus regibus, nisi quod 

27 Verg. Aen. 1,381 — 29sq. Hier. Chr. (Helm) I 59, 4; 10; 14; 
60, 18; H 143sqq.; 149 

Sicyoniorum iam Pelasgus erat et Hebraeorum iudex Sam- 
son; qui cum mirabiliter fortis esset, putatus est Hercu- 
les. Sed Aenean, quoniam quando mortuus est non con- 
paruit, deum sibi fecerunt Latini. Sabini etiam regem 
suum primum Sancum sive, ut aliqui appellant, Sanctum, 
rettulerunt in deos. Per idem tempus Codrus rex Athe- 
niensium Peloponnensibus eiusdem hostibus civitatis se 
interficiendum ignotus obiecit; et factum est. Hoc modo 
eum praedicant patriam liberasse. Responsum enim ac- 
ceperant Peloponnenses tum demum se superaturos, si 
eorum regem non occidissent. Fefellit ergo eos habitu 
pauperis apparendo et in suam necem per iurgium pro- 
vocando. Unde ait Vergilius: 
Et iurgia Codri. 

Et hunc Athenienses tamquam deum sacrificiorum honore 
coluerunt. Quarto Latinorum rege Silvio Aeneae filio, 
non de Creusa, de qua fuit Ascanius, qui tertius ibi regna- 
vit, sed de Lavinia Latini filia, quem postumum Aeneas 
dicitur habuisse, Assyriorum autem vicensimo et nono 
Oneo et Melantho Atheniensium sexto decimo, iudice au- 
tem Hebraeorum Heli sacerdote regnum Sicyoniorum con- 
sumptum est, quod per annos nongentos quinquaginta et 
novem traditur fuisse porrectum. 


CaruT XX. 


De successione ordinis regii apud Israelitas post iudicum 
tempora. 


Mox eisdem per loca memorata regnantibus Israeli- 
tarum regnum finito tempore iudicum a Saule rege sum- 
psit exordium, quo tempore fuit propheta Samuel. Ab 
illo igitur tempore hi reges Latinorum esse coeperunt, 
quos cognominabant Silvios; ab eo quippe, qui filius Ae- 
neae primus dictus est Silvius, ceteris subsecutis et pro- 
O RERA ap Hie CE T SIA, 
Il 164; 170; Frick, F. A. p. 468q. 

pria nomina inponebantur et hoc non defuit cognomen- 
tum; sicut longe postea Caesares cognominati sunt, qui 
successerunt Caesari Augusto. Reprobato autem Saule, 
ne quisquam ex eius stirpe regnaret, eoque defuncto Da- 
vid successit in regnum post annos a Saulis imperio qua- 
draginta. Tunc Athenienses habere deinde reges post 
Codri interitum destiterunt et magistratus habere coe- 
perunt administrandae rei publicae. Post David, qui etiam 
ipse quadraginta regnavit annos, filius eius Salomon rex 
Israelitarum fuit, qui templum illud nobilissimum Dei 
Hierosolymitanum condidit. Cuius tempore apud Latinos 
condita est Alba, ex qua deinceps non Latinorum, sed 
Albanorum reges appellari, in eodem tamen Latio, coe- 
perunt. Salomoni successit filius eius Roboam, sub quo 
im duo regna populus ille divisus est, et singulae partes 
suos singulos reges habere coeperunt. 


CapPvT XXI. 


De regibus Latii, quorum primus Aeneas et duodecimus 
Aventinus dii facti sunt. 


Latium post Aenean, quem deum fecerunt, undecim 
reges habuit, quorum nullus deus factus est. Aventinus 
autem, qui duodecimo loco Aenean sequitur, cum esset 
prostratus in bello et sepultus in eo monte, qui etiam 
nunc eius nomine nuncupatur, deorum talium, quales sibi 
faciebant, numero est additus. Alii sane noluerunt eum 
in proelio scribere occisum, sed non conparuisse dixe- 
runt; nec ex eius vocabulo appellatum montem, sed ex 
adventu avium dictum Aventinum. Post hunc non est 
deus factus in Latio nisi Romulus conditor Romae. Inter 


6 2. Sam. (Reg.) 2 23 Serv. in Aen. 7,657 

istum autem et illum reges reperiuntur duo, quorum pri- 
mus est, ut eum Vergiliano versu eloquar: 


Proximus ille Procas, Troianae gloria gentis. 


Cuius tempore quia iam quodam modo Roma parturieba- 
tur, illud omnium regnorum maximum Assyrium finem 
tantae diuturnitatis accepit. Ad Medos quippe translatum 
est post annos ferme mille trecentos quinque, ut etiam 
Beli, qui Ninum genuit et illic parvo contentus imperio 
primus rex fuit, tempora computentur. Procas autem 
regnavit ante Amulium. Porro Amulius fratris sui Numi- 
toris filiam Rheam nomine, quae etiam Ilia vocabatur, 
Romuli matrem, Vestalem virginem fecerat, quam volunt 
de Marte geminos concepisse, isto modo stuprum eius 
honorantes vel excusantes, et adhibentes argumentum, 
quod infantes expositos lupa nutriverit. Hoc enim genus 
bestiae ad Martem existimant pertinere, ut videlicet ideo 
lupa credatur admovisse ubera parvulis, quia filios domini 
sui Martis agnovit; quamvis non desint qui dicant, cum 
expositi vagientes iacerent, a nescio qua primum mere- 
trice fuisse collectos et primas eius suxisse mamillas 
(meretrices autem lupas vocabant, unde etiam nunc tur- 
pia loca earum lupanaria nuncupantur), et eos postea ad 
Faustulum pervenisse pastorem atque ab eius Acca uxore 
nutritos. Quamquam si ad arguendum hominem regem, 
qui eos in aquam proici crudeliter iusserat, eis infantibus, 
per quos tanta civitas condenda fuerat, de aqua divinitus 
liberatis per lactantem feram Deus voluit subvenire, quid 
mirum est?  Amulio successit in regnum Latiare frater 
eius Numitor, avus Romuli, cuius Numitoris primo anno 
condita est Roma; ac per hoc cum suo deinceps, id est 
Romulo, nepote regnavit. 

CaPuT XXII. 


Quod eo tempore Roma sit condita, quo regnum Assyrio- 
rum intercidit et quo Ezechias regnabat in Tuda. 


Ne multis morer, condita est civitas Roma velut 
altera Babylon et velut prioris filia Babylonis, per quam 
Deo placuit orbem debellare terrarum et in unam societa- 
tem rei publicae legumque perductum longe lateque pacare. 
Erant enim iam populi validi et fortes et armis gentes 
exercitatae, quae non facile cederent, et quas opus esset 
ingentibus periculis et vastatione utrimque non parva at- 
que horrendo labore superari. Nam quando regnum As- 
syriorum totam paene Asiam subiugavit, licet bellando sit 
factum, non tamen multum asperis et difficilibus bellis 
fieri potuit, quia rudes adhuc ad resistendum gentes 
erant nec tam multae vel magnae, si quidem post illud 
maximum atque universale diluvium, cum in arca Noe 
octo soli homines evaserunt, anni non multo amplius quam 
mille transierant, quando Ninus Asiam totam excepta In- 
dia subiugavit. Roma vero tot gentes «et» Orientis et 
Occidentis, quas imperio Romano subditas cernimus, non 
ea celeritate ac facilitate perdomuit, quoniam paulatim in- 
crescendo robustas eas et bellicosas, quaqua versum dila- 
tabatur, invenit. Tempore igitur, quo Roma condita est, 
populus Israel habebat in terra promissionis annos septin- 
gentos decem et octo. Ex quibus viginti septem pertinent 
ad lesum Nave, deinde ad tempus iudicum trecenti viginti 
novem. Ex quo autem reges ibi esse coeperant, anni 
eraut trecenti sexaginta duo. Et rex tunc erat in Iuda, 
cuius nomen erat Achaz vel, sicut alii conputant, qui ei 
successit Ezechias, quem quidem constat optimum et pi- 
issimum regem Romuli regnasse temporibus. [n ea vero 
Hebraei populi parte, quae appellabatur Isracl, regnare 
coeperat Osee. 


vel tam magnae v magnae, si] cf. Kukula, Wien. St. 1903 p. 316 

Carur XXIII. 


De Sibylla Erythraea, quae inter alias Sibyllas cogno- 
scitur de Christo evidentia multa cecinisse. 


Eodem tempore nonnulli Sibyllam Erythraeam vati- 
cinatam ferunt. Sibyllas autem Varro prodit plures fuisse, 
non unam. Haec sane Erythraea Sibylla quaedam de 
Christo manifesta conscripsit; quod etiam nos prius in 
Latina lingua versibus male Latinis et non stantibus legi- 
mus per nescio cuius interpretis imperitiam, sicut post 
cognovimus. Nam vir clarissimus Flaccianus, qui etiam 
proconsul fuit, homo facillimae facundiae multaeque do- 
€trinae, cum de Christo conloqueremur, Graecum nobis 
codicem protulit, carmina esse dicens Sibyllae Erythraeae, 
ubi ostendit quodam loco in capitibus versuum ordinem 
litterarum ita se habentem, ut haec in eo verba legeren- 
tur: 'Iqcoüg Xosiróg O50 víóg cwrye, quod est Latine, 
lesus Christus Dei filius salvator. Hi autem versus, quo- 
rum primae litterae istum sensum, quem diximus, red- 
dunt, sicut eos quidam Latinis et stantibus versibus est 
interpretatus, hoc continent: 


m Iudicii signum tellus sudore madescet. 

CHE caelo rex adveniet per saecla futurus, 
MScilicet ut carnem praesens, ut iudicet orbem. 
OUnde Deum cernent incredulus atque fidelis 
MiCelasum cum sanctis aevi iam termino in ipso. 
MSic animae cum carne aderunt, quas iudicat ipse, 
a% Cum iacet incultus densis in vepribus orbis. 
"jReicient simulacra viri, cunctam quoque gazam, 
®Exuret terras ignis pontumque polumque 
-Inquirens, taetri portas effringet Averni. 

l4Sanctorum sed enim cunctae lux libera carni 
MiTradetur, sontes aeterna flamma cremabit. 
OOecultos actus retegens tunc quisque loquetur 
MSecreta, atque Deus reserabit pectora luci. 
5 . GTunc erit et luctus, stridebunt dentibus omnes. 
ti Eripitur solis iubar et chorus interit astris. 
CO Volvetur caelum, lunaris splendor obibit; 
*3Deiclet colles, valles extollet ab imo. 
MNon erit in rebus hominum sublime vel altum. 
10 Iam aequantur campis montes et caerula ponti 
OOmnia cessabunt, tellus confracta peribit: 
MSic pariter fontes torrentur fluminaque igni. 
MSed tuba tum sonitum tristem demittet ab alto 
C Orbe, gemens facinus miserum variosque labores, 
15 — MTartareumque chaos monstrabit terra dehiscens. 
FREt coram hic Domino reges sistentur ad unum. 
"sReccidet e caelo ignisque et sulphuris amnis. 


In his Latinis versibus de Graeco utcumque translatis ibi 
non potuit ille sensus occurrere, qui fit, cum litterae, 
20 quae sunt in eorum capitibus, conectuntur, ubi T littera 
in Graeco posita est, quia non potuerunt Latina verba 
inveniri, quae ab eadem littera inciperent et sententiae 
convenirent. Hi autem sunt versus tres, quintus et octa- 
vus decimus et nonus decimus. Denique si litteras quae 
25 sunt in capitibus omnium versuum conectentes horum 
trium quae scriptae sunt non legamus, sed pro eis T 
litteram, tamquam in eisdem locis ipsa sit posita, recor- 
demur, exprimitur in quinque verbis: lesus Christus Dei 
filius salvator; sed cum Graece boc dicitur, non Latine. 
30 Et sunt versus viginti et septem, qui numerus quadra- 
tum ternarium solidum reddit. Tria enim ter ducta fiunt 
17 Oracc. Sibyll. lib. VIII 217 sqq. (ed. Geffcken p. 153 sqq); 

Lact. Instit, 7, 16, 11; 20, 3 (CE 19,636, 20sqq.; 648, 18qq.) 

novem; et ipsa novem si ter ducantur, ut ex lato in 
altum figura consurgat, ad viginti septem perveniunt. 
Horum autem Graecorum quinque verborum, quae sunt 
'"Inso?g Xosioròç 6:00 víóg core, quod est Latine lesus 
Christus Dei filius salvator, si primas litteras iungas, erit 
iy®úç, id est piscis, in quo nomine mystice intellegitur 
Christus, eo quod in huius mortalitatis abysso velut in 
aquarum profunditate vivus, hoc est sine peccato, esse 
potuerit. 

Haec autem Sibylla sive Erythraea sive, ut quidam 
magis credunt, Cumaea ita nihil habet in toto carmine 
suo, cuius exigua ista particula est, quod ad deorum fal- 
sorum sive factorum cultum pertineat, quin immo ita 
eliam contra eos et contra cultores eorum loquitur, ut 
in eorum numero deputanda videatur, qui pertinent ad 
civitatem Dei. Inserit etiam Lactantius operi suo quae- 
dam de Christo vaticinia Sibyllae, quamvis non exprimat 
cuius. Sed quae ipse singillatim posuit, ego arbitratus 
sum coniuncta esse ponenda, tamquam unum sit prolixum, 
quae ille plura commemoravit et brevia. „In manus <in- 
iquas», inquit, infidelium postea veniet; dabunt autem Deo 
alapas manibus incestis et inpurato ore exspuent venena- 
tos sputus; dabit vero ad verbera simpliciter sanctum 
dorsum. Et colaphos accipiens tacebit, ne quis agnoscat, 
quod verbum vel unde venit, ut inferis loquatur et co- 
rona spinea coronetur. Ad cibum aulem fel et ad, sitim 
acetum dederunt; inhospitalitatis hanc monstrabunt men- 
sam. ]lpsa enim insipiens tuum Deum non intellexisti, 
ludentem mortalium mentibus, sed <et> spinis coronasti et 
horridum fel miscuisti. Templi vero velum scindetur; et 
medio die nox erit tenebrosa nimis in tribus horis. Et 
morte morietur tribus diebus somno suscepto; et tunc 
ab inferis regressus ad lucem veniet primus resurrectio- 

nis principio revocatis ostenso.^ Ista Lactantius carptim 
per intervalla disputationis suae, sicut ea poscere vide- 
bantur, quae probare intenderat, adhibuit testimonia Si- 
byllina, quae nos nihil interponentes, sed in unam seriem 

5 conexa ponentes solis capitibus, si tamen scriptores dein- 
ceps ea servare non neglegant, distinguenda curavimus. 
Nonnulli sane Erythraeam Sibyllam non Romuli, sed belli 
Troiani tempore fuisse scripserunt. 


CaprvT XXIV. 


10 Quod regnante Romulo septem sapientes claruerint, quo 
tempore decem tribus, quae Israel dicebantur, in captivi- 
tatem a Chaldaeis ductae sunt, idemque Romulus 
mortuus divino honore donatus est. 


Eodem Romulo regnante Thales Milesius fuisse per- 

15 hibetur, unus e septem sapientibus, qui post theologos 
poetas, in quibus Orpheus maxime omnium nobilitatus 
est, cogoL appellati sunt, quod est Latine sapientes. Per 
idem tempus decem tribus, quae in divisione populi vo- 
catae sunt Israel, debellatae a Chaldaeis et in eas terras 
20 captivae ductae sunt, remanentibus in Iudaea terra dua- 
bus illis tribubus, quae nomine Iudae vocabantur sedem- 
que regni habebant Hierusalem. Mortuum Romulum, cum 

et ipse non conparuisset, in deos, quod et vulgo notissi- 
mum est, rettulere Romani; quod usque adeo fieri iam 
25 desierat (nec postea nisi adulando, non errando, factum 
est temporibus Caesarum), ut Cicero magnis Romuli laudi- 
bus tribuat, quod non rudibus et indoctis temporibus, 
quando facile homines fallebantur, sed iam expolitis et 
eruditis meruerit hos honores, quamvis nondum efferbuerat 
80 ac pullulaverat philosophorum subtilis et acuta loquacitas. 
14 Hier. Chr. 188,19(k) 26 Cic. De rep.2,10,18 21 Cf. lib.22 c.6 

Sed etiamsi posteriora tempora deos homines mortuos non 
instituerunt, tamen ab antiquis institutos colere ut deos 
et habere non destiterunt; quin etiam simulacris, quae 
veteres non habebant, auxerunt vanae atque impiae super- 
stitionis inlecebram, id efficientibus inmundis in eorum 
corde daemonibus per fallacia quoque oracula decipienti- 
bus, ut fabulosa etiam crimina deorum, quae iam urbaniore 
saeculo non fingebantur, per ludos tamen in eorundem 
falsorum numinum obsequium turpiter agerentur. Regna- 
vit deinde Numa post Romulum, qui cum illam civitatem 
putaverit deorum profecto falsorum numerositate munien- 
dam, in eandem turbam referri mortuus ipse non meruit, 
tamquam ita putatus sit caelum multitudine numinum 
constipasse, ut locum ibi reperire non posset. Hoc re- 
gnante Romae et apud Hebraeos initio regni Manasse, a 
quo impio rege propheta Esaias perhibetur occisus, Sa- 
miam fuisse Sibyllam ferunt. 


Carur XXV. 


Qui philosophi enituerint regnante apud Romanos Tar- 
quinio Prisco, apud Hebraeos Sedechia, cum Hierusalem 
capta est templumque subversum. 


Regnante vero apud Hebraeos Sedechia et apud Ro- 
manos Tarquinio Prisco, qui successerat Ánco Marcio, 
ductus est captivus in Babyloniam populus ludaeorum 
eversa Hierusalem et templo illo a Salomone constructo. 
Increpantes enim eos prophetae de iniquitatibus et im- 
pietatibus suis haec eis ventura praedixerant, maxime 
Hieremias, qui etiam numerum definivit annorum. Eo 
tempore Pittacus Mitylenaeus, alius e septem sapientibus, 
fuisse perhibetur. Et quinque ceteros, qui, ut septem 
numerentur, Thaleti, quem supra commemoravimus, et 
liuic Pittaco adduntur, eo tempore fuisse scribit Eusebius, 
quo captivus Dei populus in Babylonia tenebatur. Hi 

sunt autem: Solon Atheniensis, Chilon Lacedaemonius, 
Periandrus Corinthius, Cleobulus Lindius, Bias Prienaeus. 
Omnes hi, septem appellati sapientes, post poetas theolo- 
gos claruerunt, quia genere vitae quodam laudabili prae- 
stabant hominibus ceteris et morum nonnulla praecepta 
sententiarum brevitate complexi sunt. Nihil autem monu- 
mentorum, quod ad litteras adtine*, posteris reliquerunt, 
nisi quod Solon quasdam leges Atheniensibus dedisse per- 
hibetur; Thales vero physicus fuit et suorum dogmatum 
libros reliquit. Eo captivitatis Iudaicae tempore et Ana- 
ximander et Anaximenes et Xenophanes physici claruerunt. 
Tunc et Pythagoras, ex quo coeperunt appellari philosophi. 


CapruT XXVI. 


Quod eo tempore, quo impletis septuaginta annis Iudaeo- 
rum est resoluta captivitas, Romani quoque 
a dominatu sint regio liberati. 


Per idem tempus Cyrus, rex Persarum, qui etiam 
Chaldaeis et Assyriis imperabat, relaxata aliquanta capti- 
vitate Iudaeorum, quinquaginta milia hominum ex eis ad 
instaurandum templum regredi fecit. A quibus tantum 
prima coepta fundamina et altare constructum est. Jn- 
cursantibus autem hostibus nequaquam progredi aedificando 
valuerunt, dilatumque opus est usque ad Darium. Per 
idem tempus etiam illa sunt gesta, quae conscripta sunt 
in libro Iudith; quem sane in canonem scripturarum Iu- 
daei non recepisse dicuntur. Sub Dario ergo rege Per- 
sarum impletis septuaginta annis, quos Hieremias propheta 
praedixerat, reddita est Iudaeis soluta captivitate libertas, 
regnante Romanorum septimo rege Tarquinio. Quo ex- 
pulso etiam ipsi a regum suorum dominatione liberi esse 
coeperunt. Usque ad hoc tempus prophetas habuit po- 
H 299sqq. 29 ib. I 103, 12sqq. (b); II 304sq. 

pulus Israel; qui cum multi fuerint, paucorum et apud 
Iudaeos et apud nos canonica scripta retinentur. De qui- 
bus me aliqua positurum esse promisi in hoc libro, cum 
clauderem superiorem, quod iam video esse faciendum. 


CapruT XXVI. 


De temporibus prophetarum, quorum oracula habentur 

in libris quique tunc de vocatione gentium multa ceci- 

nerunt, quando Romanorum regnum coepit Assyriorum- 
que defecit. 


Tempora igitur eorum ut possimus advertere, in an- 
teriora paululum recurramus. (n capite libri Osee pro- 
phetae, qui primus in duodecim ponitur, ita scriptum est: 
Ferbum Domini, quod factum est ad Osee in diebus 
Oziae et loatham et Achaz et Ezechiíae regum Tuda. 
Amos quoque diebus regis Oziae prophetasse se scribit; 
addit etiam Hieroboam regem Israel qui per eosdem dies 
fuit. Nec non Esaias, filius Amos, sive supradicti prophetae 
sive, quod magis perhibetur, alterius qui non propheta 
eodem nomine vocabatur, eosdem reges quattuor, quos 
posuit Osee, in capite libri sui ponit, quorum diebus se 
prophetasse praeloquitur. Michaeas etiam eadem suae 
prophetiae commemorat tempora post dies Oziae. Nam 
tres qui sequuntur reges nominat, quos et Osee nomina- 
vit, Ioatham et Achaz et Ezechian. Hi sunt, quos eodem 
tempore simul prophetasse ex eorum litteris invenitur. 
His adiungitur Ionas eodem Ozia rege regnante et Ioel, 
cum iam regnaret loatham, qui successit Oziae. Sed 
istorum prophevarum duorum tempora in chronicis, non 
in eorum libris potuimus invenire, quoniam de suis die- 


bus tacent. Tenduntur autem hi dies a rege Latinorum : 

Proca sive superiore Aventino usque ad regem Romulum 
iam Romanum, vel etiam usque ad regni primordia suc- 
cessoris eius Numae Pompilii (Ezechias quippe rex luda 
eo usque regnavit); ac per hoc per ea tempora isti velut 
fontes prophetiae pariter eruperunt, quando regnum defe- 
cit Assyrium coepitque Romanum; ut scilicet, quem ad 
modum regni Assyriorum primo tempore extitit Abraham, 
cui promissiones apertissimae fierent in eius semine bene- 
dictionis omnium gentium, ita occidentalis Babylonis exor- 
dio, qua fuerat Christus imperante venturus, in quo im- 
plerentur illa promissa, ora prophetarum non solum 
loquentium, verum etiam scribentium in tantae rei futurae 
testimonium solverentur. Cum enim prophetae numquam 
fere defuissent populo Israel, ex quo ibi reges esse coe- 
perunt, in usum tantummodo eorum fuere, non gen- 
tium; quando autem scriptura manifestius prophetica con- 
debatur, quae gentibus quandoque prodesset, tunc oportebat 
inciperet, quando condebatur haec civitas, quae gentibus 
imperaret. 


CaPuT XXVIII. 


De his, quae ad evangelium Christi pertinent, quid Osee 
et Amos prophetaverint. 


Osee igitur propheta, quanto profundius quidem lo- 
quitur, tanto operosius penetratur. Sed aliquid inde su- 
mendum est et hic ex nostra promissione ponendum. Æt 
erit, inquit, in loco quo dictum est eis: Non populus 
meus vos, vocabuntur et ipsi filii Dei vivi. Hoc testi- 
monium propheticum de vocatione populi gentium, qui 
prius non pertinebat ad Deum, etiam apostoli intellexerunt. 


27 Osee 1,10 29 Rom. 9,26 


1 Proca—Avent, om.& 2 romanorum bv 4 eosquee 11 ora 

Et quia ipse quoque populus gentium spiritaliter est in 
filiis Abrahae ac per hoc recte dicitur Israel, propterea 
sequitur et dicit: El congregabuntur filii Iuda et filii 
Israel in id ipsum, et ponent sibi principatum unum et 
ascendent a terra. Hoc si adhuc velimus exponere, elo- 
quii prophetici obtundetur sapor. Recolatur tamen lapi? 
ille angularis et duo parietes, unus ex ludaeis, alter ex 
gentibus; ille nomine filiorum Juda, iste nomine filiorum 
Israel, eidem uni principatui suo in id ipsum innitentés 
el ascendentes agnoscantur a terra. [stos autem carna- 
liter Israelitas, qui nunc nolunt credere in Christum, 
postea credituros, id est filios eorum (nam utique isti in 
suum locum moriendo transibunt), idem propheta testa- 
tur dicens: Quoniam diebus multis sedebunt filii Israel 
sine rege, sine principe, sine sacrificio, sine altari, sine 
sacerdotio, sine manifestationibus. Quis non videat nunc 
sic esse ludaeos? Sed quid adiungat, audiamus. Æe 
postea, inquit, revertentur filii Israel et inquirent Domi- 
num Deum suum et David regem suum, et stupescent $n 
Domino et in bonis ipsius in novissimis diebus. Nihil 
est ista propbetia manifestius, cum David regis nomine 
significatus intellegitur Christus, quia factus est, sicut di- 
cit apostolus, ex semine David secundum carnem. Prae- 
nuntiavit iste propheta etiam tertio die Christi resurrectio- 
nem futuram, sicut eam prophetica altitudine praenuntiari 
oportebat, ubi ait; Sanabit nos post biduum, in die tertio 
resurgemus. Secundum hoc enim nobis dicit apostolus: 
Si resurrexistis cum Christo, quae sursum sunt quaerite. 
Amos quoque de rebus talibus sic prophetat: Praepara, 
inquit, te, ut invoces Deum tuum Israel; quia ecce ego 
firmans  tonitrum et creans spiritum et adnuntians in 


& Osee 1,11 8 Eph.2,14; 20 20 Osee 3,4sq. 23 Rom. 1,3 

hominibus Christum suum; et alio loco: In illa die, in- 
quit, resuscitabo tabernaculum David, quod cecidit, et 
reaedificabo, quae ceciderunt eius, et destructa eius re- 
suscitabo et reaedificabo ea sicut dies saeculi; ita ut 
exquirant me residui hominum et omnes gentes, in qui- 
bus invocatum est nomen meum super eos, dicit Domi- 
nus faciens haec. 


CaprvT XXIX. 
Quae ab Esaia de Christo et ecclesia sint praedicta. 


Esaias propheta non est in libro duodecim prophe- 
tarum, qui propterea dicuntur minores, quia sermones 
eorum sunt breves, in eorum comparatione, qui maiores 
ideo vocantur, quia prolixa volumina condiderunt; ex qui- 
bus est hic Esaias, quem propter eadem prophetiae tem- 
pora subiungo supradictis duobus. Esaias ergo inter illa, 
quae arguit iniqua et iusta praecepit et peccatori populo 
mala futura praedixit, etiam de Christo et ecclesia, hoc 
est de rege et ea quam condidit civitate, multo plura 
quam ceteri prophetavit, ita ut a quibusdam evangelista 
quam propheta potius diceretur. Sed propter rationem 
operis terminandi unum de multis hoc loco ponam. Ex 
persona quippe Dei Patris loquens: Ecce, inquit, intelleget 
puer meus et exaltabitur et glorificabitur valde. Quem 
ad modum stupescent super te multi, ita gloria privabi- 
tur ab hominibus species tua et gloria tua ab hominibus; 
ita mirabuntur gentes multae super eum et continebuni 
reges 0s suum; quoniam quibus non est nuntiatum de 
illo, videbunt, et qui non audierunt, intellegent. Domine, 
quis credidit auditui nostro, et bracchium Domini cui 
revelatum est? | Adnuntiavimus coram illo, ut infans, ut 

1 Amos 4,12sq. 7 ib.9,11sq. 20 Hieron. Praef. in Ie. 
(Migne 24 p. 18) 

radix in terra sitienti: non est species illi neque gloria. 
Et vidimus eum, et non habebat speciem neque decorem; 
sed species eius sine honore, deficiens prae omnibus 
hominibus. Homo in plaga positus et sciens ferre infir- 
mitatem; quoniam aversa est facies eius, inhonoratus est 
nec magni aestimatus est. Hic peccata nostra portat et 
pro nobis dolet; et nos existimavimus illum esse in do- 
lore et in plaga et in adflictione. Ipse autem vulnera- 
tus est propter iniquitates nostras et infirmatus est pro- 
pter peccata nostra. Eruditio pacis nostrae in eo; livore 
eius nos sanati sumus. Omnes ut oves erravimus, homo 
4 via sua erravit; et Dominus tradidit illum pro pecca- 
tis nostris; et ipse, propter quod adflictus est, non aperuit 
os. Ut ovis ad immolandum ductus est et ut agnus 
ante eum, qui se tonderet, sine voce, sic non aperuit os 
suum. In humilitate iudicium eius sublatum est. Gene- 
rationem eius quis enarrabit? | Quoniam tolletur de terra 
vita eius. Ab iniquitatibus populi mei ductus est ad 
mortem. Et dabo malignos pro sepultura eius et divites 
pro morte eius. Quoniam iniquitatem non fecit nec do- 
lum in ore suo; et Dominus vult purgare eum de plaga. 
Si dederitis pro peccato animam vestram, videbitis semen 
longaevum; et Dominus vult auferre a dolore animam 
eius, ostendere illi lucem et formare intellectum, iustifi- 
care iustum bene servientem pluribus; et peccata eorum 
ipse portabit. Propterea ipse hereditabit plures et for- 
tium dividet spolia, propter quod tradita est ad mortem 
anima eius, et inter iniquos aestimatus est et ipse pec- 
cata multorum portavit, et propter peccata eorum tradi- 
fus est. Maec de Christo. 

Iam vero de ecclesia, quod sequitur, audiamus. Zae- 


30 Esai. 52, 138qq.; 53,18qq. 

tare, inquit, sterilis, quae non paris; erumpe et exclama, 
quae non parturis; quoniam multi filii desertae magis 
quam eius, quae habet virum. | Dilata locum tabernaculi 
tui et aulaearum tuarum; fige, noli parcere, prolonga 
funiculos tuos et palos tuos conforta, adhuc in dextram 
et sinistram partem extende. Et semen tuum heredita- 
bit gentes, et civitates desertas inhabitabis. Ne timeas, 
quoniam confusa es, neque reverearis, quia exprobrata 
es; quoniam confusionem aeternam oblivisceris et oppro- 
brium viduitatis tuae non eris memor. | Quoniam Domi- 
nus faciens te, Dominus Sabaoth nomen ei; et qui eruit 
te, ipse Deus Israel universae terrae vocabitur; et cetera. 
Verum ista sint satis; et in eis sunt exponenda nonnulla; 
sed sufficere arbitror quae ita sunt aperta, ut etiam in- 
imici intellegere cogantur inviti. 


Carur XXX. 


Quae Michaeas et lonas et loel novo testamento con- 
gruentia prophetaver int. 


Michaeas propheta Christum in figura ponens magni 
cuiusdam montis haec loquitur: Erit in novissimis die- 
bus manifestus mons Domini, paratus super vertices mon- 
tium et exaltabitur super colles. Et festinabunt ad 
eum plebes, et ibunt gentes multae et dicent: Venite, 
ascendamus in montem Domini et in domum Dei lacob, 
et ostendet nobis viam suam, et ibimus in semitis eius; 
quia ex Sion procedet lex et verbum Domini ex Hieru- 
salem. Et iudicabit inter plebes multas, et redarguet 
gentes potentes usque in longinquum.  Praedicens iste 


12 Esai. 54,1sqq. 28 Mich. 4, 18qq. 

propheta et locum in quo natus est Christus; Æt tu, in- 
quit, Bethleem, domus Ephrata, minima es, ut sis in mili- 
bus luda; ex te mihi prodiet, ut sit in principem Israel; 
et egressus eius ab initio et ex diebus aeternitatis. Pro- 
pterea dabit eos usque ad tempus parturientis, pariet, et 
residui fratres eius convertentur ad filios Israel. Et 
stabit et videbit et pascet gregem suum in virtute Domi- 
ni, et in honore nominis Domini Dei sui erunt; quoniam 
nunc magnificabitur usque ad summum terrae. 

Ionas autem propheta non tam sermone Christum, 
quam sua quadam passione prophetavit, profecto apertius, 
quam si eius mortem et resurrectionem voce clamaret. 
Ut quid enim exceptus est ventre beluino et die tertio 
redditus, nisi ut significaret Christum de profundo inferni 
die tertio rediturum? 

Ioel omnia, quae prophetat, multis verbis compellit 
exponi, ut quae pertinent ad Christum et ecclesiam dilu- 
cescant. Unum tamen, quod etiam apostoli commemora- 
verunt, quando in congregatos credentes Spiritus sanctus, 
sicut a Christo promissus fuerat, desuper venit, non prae- 
lermittam. Æt erit, inquit, post haec, et effundam de spi- 
ritu meo super omnem carnem; et prophetabunt filii vestri 
et filiae vestrae, et seniores vestri somnia somniabunt, et 
iuvenes vestri visa videbunt; et quidem in servos et an- 
cillas meas in illis diebus effundum de spiritu meo. 


CaPuT XXXI. 


Quae in Abdia et Naum et Ambacu de salute mundi in 
Christo praenuntiata. reperiantur. 


Tres prophetae de minoribus, Abdias, Naum, Ambacum, 
pec tempora sua dicunt ipsi, nec in chronicis Eusebii et 

Hieronymi, quando prophetaverint, invenitur. Abdias enim 
positus est quidem ab eis cum Michaea, sed non eo loco, 
ubi notantur tempora, quando Michaeam prophetasse ex 
eius litteris constat; quod errore neglegenter describen- 
tium labores alienos existimo contigisse; duos vero alios 
commemoratos in codicibus chronicorum, quos habuimus, 
non potuimus invenire. Tamen quia canone continentur, 
nec ipsi oportet praetereantur a nobis. Abdias, quantum 
ad scripturam eius adtinet, omnium brevissimus prophe- 
tarum, adversus Idumaeam loquitur, gentem scilicet Esau, 
ex duobus geminis filiis Isaac, nepotibus Abrahae, maioris 
illius reprobati. Porro si Idumaeam modo locutionis, quo 
intellegitur a parte totum, accipiamus positam esse pro 
gentibus: possumus de Christo agnoscere, quod ait inter 
cetera: Zn monte autem Sion erit salus et erit sanctum; 
et paulo post in fine ipsius prophetiae: Et ascendent, in- 
quit, resalvati ex monte Sion, ut defendant montem Esau, 
et erit Domino regnum. Apparet quippe id esse com- 
pletum, cum resalvati ex monte Sion, id est ex Iudaea 
credentes in Christum, qui praecipue aguoscuntur apostoli, 
ascenderunt, ut defenderent montem Esau. Quo modo 
defenderent, nisi per evangelii praedicationem salvos fa- 
ciendo eos qui crediderunt, ut eruerentur de potestate 
tenebrarum et transferrentur in regnum Dei? Quod con- 
sequenter expressit addendo: Et erit Domino regnum. 
Mons enim Sion ludaeam significat, ubi futura praedicta 
est salus et sanctum, quod est Christus lesus. Mons vero 
Esau Idumaea est, per quam significata est ecclesia gen- 
tium, quam defenderunt, sicut exposui, resalvati ex monte 
Sion, ut esset Domino regnum. Hoc obscurum erat, an- 
tequam fieret; sed factum quis non fidelis agnoscat? 


Naum vero propheta, immo per illum Deus: Exter- 
minabo, inquit, scu/ptilia et conflatilia, ponam sepulturam 
tuam; quia veloces ecce super montes pedes evangelizan- 
tis et adnuntiantis pacem. Celebra, luda, dies festos 


tuos, redde vota tua; quia iam non adicienl ultra, ut 

transeant in vetustatem. Consummatum est, consumptum 
est, ablatum est. Ascendit, qui insufflat in faciem tuam, 
eripiens te ex tribulatione. Quis ascenderit ab inferis et 
insufflaverit in faciem Iudae, hoc est Iudaeorum discipu- 
lorum, Spiritum sanctum, recolat qui meminit evangelium. 
Ad novum enim testamentum pertinent, quorum dies festi 
ita spiritaliter innovantur, ut in vetustatem transire non 
possint. Porro per evangelium exterminata sculptilia et 
conflatilia, id est idola deorum falsorum, et oblivioni tam- 
quam sepulturae tradita iam videmus et hanc etiam in 
hac re prophetiam completam esse cognoscimus. 

Ambacum de quo alio quam de Christi adventu, qui 
futurus fuerat, intellegitur dicere: Et respondit Dominus 
ad me el dixit: Scribe visum aperte in buxo, ut adse- 
quatur qui legit ea; quia adhuc visio ad tempus, et 
orietur in fine et non in vacuum; si tardaverit, sustine 
eum, quia veniens veniet et non morabitur? 


CaprvT XXXII. 


De prophetia quae in oratione Ambacu et cantico con- 
tinetur. 


[n oratione autem sua cum cantico cui nisi Domino 
Christo dicit: Domine, audivi auditionem tuam, et timui; 
Domine, consideravi opera tua, et expavi? Quid enim 
hoc est nisi praecognitae novae ac repentinae salutis ho- 
minum ineffabilis admiratio?  /n medio duorum anima- 
lium cognosceris quid est nisi aut in medio duorum testa- 
mentorum, aut in medio duorum latronum, aut in medio 
Moysi et Heliae cum illo in monte sermocinantium? Dum 


3 Naum 1,14sq.; 2,1 17 Abac.2,2sq. 21 C.8 

adpropinquant anni, nosceris; in adventu temporis osten- 
deris, nec exponendum est. In eo cum turbata fuerit 
anima mea, in ira misericordiae memor eris quid est 
nisi quod ludaeos in se transfiguravit, quorum gentis fuit, 
qui cum magna ira turbati crucifigerent Christum, ille 
misericordiae memor dixit: Pater ignosce illis, quia ne- 
sciunt quod faciunt? Deus de Theman veniet et sanctus 
de monte umbroso et condenso. Quod hic dictum est: 
De Theman veniet, alii interpretati sunt „ab Austro“ vel 
„Africo“; per quod significatur meridies, id est fervor 
caritatis et splendor veritatis. Montem vero umbrosum 
atque condensum, quamvis multis modis possit intellegi, 
libentias acceperim scripturarum altitudinem divinarum, 
quibus prophetatus est Christus. Multa ibi quippe um- 
brosa atque condensa sunt, quae mentem quaerentis exer- 
ceant. Inde autem venit, cum ibi eum, qui intellegit, in- 
venit. Operuit caelos virtus eius, et laudis eius plena 
est terra quid est nisi quod etiam in psalmo dicitur: 
Exaltare super caelos, Deus, et super omnem terram 
gloria tua? Splendor eius ut lumen erit quid est nisi 
lama eius credentes inluminabit^? Cornua in manibus 
eius sunt quid est nisi tropaeum crucis? Æt posuit cari- 
tatem firmam fortitudinis suae nec exponendum est. Ante 
faciem eius ibit verbum, et prodiet in campum post pedes 
eius quid est nisi quod et antequam huc veniret prae- 
nuntiatus est, et postea quam hinc reversus est, adnuntia- 
tus est? Stetit, et terra commota est quid est nisi ,ste- 
tit ad subveniendum, et terra commota est ad credendum“? 
Respexit, et tabuerunt gentes, hoc est „misertus est et 
fecit populos paenitentes". Contriti sunt montes violentia, 
hoc est ,vim facientibus miraculis elatorum est contrita 
superbia“.  Defluxerunt colles aeternales, hoc est ,humi- 

liati sunt ad tempus, ut erigerentur in aeternum“. In- 
gressus aeternos eius pro laboribus vidi, hoc est ,non 
sine mercede aeternitatis laborem caritatis aspexi“. Taber- 
nacula Aethiopum expavescent et tabernacula terrae Ma- 
diam, hoc est ,gentes repente perterritae nuntio mira- 
bilium tuorum etiam quae non sunt in iure Romano erunt 
in populo Christiano. Numquid in fluminibus iratus es, 
Domine, aut in fluminibus furor tuus aut in mari im- 
petus tuus? hoc ideo dictum est, quia non venit nunc ut 
iudicet mundum, sed ut salvetur mundus per ipsum. 
Quia ascendes super equos tuos, et equitatio tua salus, 
hoc est ,evangelistae tui portabunt te, qui reguntur a te, 
et evangelium tuum salus erit eis, qui credunt in te“. 
Intendens intendes arcum tuum super sceptra, dicit Do- 
minus, hoc est ,comminaberis iudicium tuum etiam regi- 
bus terrae“ — Fluminibus scindetur terra, hoc est ,in- 
fluentibus sermonibus praedicantium te aperientur ad 
confitendum hominum corda, quibus est dictum: Scindite 
corda vestra et non vestimenta". Quid est: Videbunt te 
et dolebunt populi, nisi ut lugendo sint beati? Quid est: 
Dispergens aquas incessu, an ,ambulando in eis, qui te 
usque quaque adnuntiant, hac atque hac dispergis fluenta 
doctrinae“? Quid est: Dedit abyssus vocem suam, an 
„profunditas cordis humani quid ei videretur expressit? 
Altitudo phantasiae suae tamquam versus superioris est 
expositio; altitudo enim est abyssus. Quod autem ait: 
Phantasiae suae, subaudiendum est , vocem dedit"; hoc 
est, quod diximus, „quid ei videretur expressit". Phan- 
tasia quippe visio est, quam non tenuit, non operuit, sed 
confitendo eructavit. —Elevatus est sol, et luna stetit in 
ordine suo, hoc est ,adscendit Christus in caelum, et 
ordinata est ecclesia sub rege suo“, Jn lucem iacula 

tua ibunt, hoc est „non in occultum, sed in manifestum 
tua verba mittentur*. n splendorem coruscationis ar- 
morum tuorum, subaudiendum est „iacula tua ibunt“. 
Dixerat enim suis: Quae dico vobis in tenebris, dicite in 
lumine. In comminatione minorabis terram, id est ,com- 
minando humiliabis homines“. Æt in furore deicies gen- 
tes, quia eos, qui se exaltant, vindicando conlides. —Existi 
in salutem populi tui, ut salvos facias christos tuos; 
misisti in capita iniquorum mortem, nihil horum est ex- 
ponendum.  ZExcitasti vincula usque ad collum, et bona 
hic possunt intellegi vincula sapientiae, ut iniciantur pedes 
in compedes eius et collum in torquem eius.  Praecidisti 
in stupore mentis, subaudimus „vincula“, excitavit enim 
bona, praecidit mala, de quibus ei dicitur: Disrupisti vin- 
cula mea, et hoc in stupore mentis, id est mirabiliter. 
Capita potentium movebuntur in ea, in ea scilicet admi- 
ratione. Adaperient morsus suos, sicut edens pauper ab- 
sconse. Potentes enim quidam ludaeorum veniebant ad 
Dominum facta eius et verba mirati, et esurientes panem 
doctrinae manducabant absconse propter metum ludaeo- 
rum, sicut eos prodidit evangelium. Æt inmisisti in mare 
equos tuos turbantes aquas multas, quae nihil sunt aliud 
quam populi multi; non enim alii timore converterentur, 
alii furore persequerentur, nisi omnes turbarentur. Ob- 
servavi, et expavit venter meus a voce orationis labio- 
rum meorum; et introiit tremor in ossa mea, et subtus 
me turbata est habitudo mea. Intendit in ea, quae dice- 
bat, et ipsa sua est oratione perterritus, quam prophetice 
fundebat et in qua futura cernebat; turbatis enim populis 
multis vidit inminentes ecclesiae tribulationes; continuo- 
que se membrum eius agnovit atque ait: Zeguiescam in 
die tribulationis, tamquam ad eos pertinens, qui sunt 

spe gaudentes, in tribulatione patientes. Ut ascendam, 
inquit, in populum peregrinationis meae, recedens utique 
a populo maligno carnalis cognationis suae, non peregri- 
nante in hac terra nec supernam patriam requirente. 
Quoniam ficus, inquit, non adferet fructus, et non erunt 
nativitates in vineis; mentietur opus olivae, et campi 
non facient escam.  Defecerunt ab esca oves, et non 
supersunt in praesepibus boves. Vidit eam gentem, quae 
Christum fuerat occisura, ubertatem copiarum spiritalium 
perdituram , quas per terrenam fecunditatem more pro- 
phetico figuravit. Et quia iram Dei talem propterea passa 
est illa gens, quia ignorans Dei iustitiam suam voluit 
constituere, iste continuo: Ego autem, inquit, in Domino 
exultabo, gaudebo in Deo salutari meo. | Dominus Deus 
meus virtus mea, statuet pedes meos in consummationem ; 
super excelsa inponet me, ut vincam in cantico eius, illo 
scilicet cantico, de quo similia quaedam dicuntur in psal- 
mo: Statuit super petram pedes meos et direxit gressus 
meos, et inmisit in os meum canticum novum, hymnum 
Deo nostro. lpse ergo vincit in cantico Domini, qui pla- 
cet in eius laude, non sua, ut, qui gloriatur, in Domino 
glorietur. Melius autem mihi videntur quidam codices 
habere: Gaudebo in Deo lesu meo, quam hi, qui volen- 
tes id Latine ponere, nomen ipsum non posuerunt, quod 
est nobis amicius et dulcius nominare. 


CaruT XXXIII. 
De Christo et vocatione gentium quae Hieremias et Sopho- 
nias prophetico spiritu sint praefati. 
Hieremias propheta de maioribus est, sicut Esaias, 
non de minoribus, sicut ceteri, de quorum scriptis non- 

nulla iam posui. Prophetavit autem regnante [osia in 
Hierusalem et apud Romanos Anco Marcio, iam propin- 
quante captivitate Iudaeorum.  Tetendit autem prophetiam 
usque ad quintum mensem captivitatis, sicut in eius lit- 
teris invenimus. — Sophonias autem unus de minoribüs 
adiungitur ei. Nam et ipse in diebus losiae prophetasse 
se dicit; sed quousque, non dicit. Prophetavit ergo Hie- 
remias non solum Anci Marcii, verum etiam Tarquinii 
Prisci temporibus, quem Romani habuerunt quintum re- 
gem. Ipse enim, quando illa captivitas facta est, regnare 
iam coeperat. Prophetans ergo de Christo Hieremias: 
Spiritus, inquit, oris nostri Christus Dominus captus est 
in peccatis nostris, sic breviter ostendens et dominum 
nostrum Christum et passum esse pro nobis. Item loco 
alio: Hic Deus meus, inquit, ef non aestimabitur alter 
ad eum; qui invenit omnem viam prudentiae et dedit 
eam lacob puero suo et Israel dilecto suo; post haec in 
terra visus est et cum hominibus conversatus est. Hoc 
testimonium quidam non Hieremiae, sed scribae eius ad- 
tribuunt, qui vocabatur Baruch; sed Hieremiae celebratius 
habetur. Rursus idem propheta de ipso: Ecce, inquit, 
dies veniunt, ait Dominus, et suscitabo David germen 
iustum, et regnabit rex et sapiens erit et faciet iudicium 
et iustitiam in terra. In diebus illis salvabitur ludas, 
et Israel habitabit confidenter; et hoc est nomen, quod 
vocabunt eum: Dominus iustus noster. De vocatione 
etiam gentium, quae fuerat futura et eam nunc impletam 
cernimus, sic locutus est: Domine Deus meus et refugium 
meum in die malorum, ad te gentes venient ab extremo 
terrae et dicent: Vere mendacia coluerunt patres nostri 
simulacra, et non est in illis utilitas. Quia vero non 
erant eum agnituri ludaei, a quibus eum et occidi opor- 

tebat, sic idem propheta significat: Grave cor per omnia, 
et homo est, et quis agnoscit eum? Huius est etiam 
illud quod in libro septimo decimo posui de testamento 
novo, cuius est mediator Christus. Ipse quippe Hiere- 
mias ait: Ecce dies veniunt, dicit Dominus, et consum- 
mabo super domum lacob testamentum novum, ei cetera 
quae ibi leguntur. 

Sophoniae autem prophetae, qui cum Hieremia pro- 
phetabat, haec praedicta de Christo interim ponam: Zz- 
pecta me, dicit Dominus, in die resurrectionis meae in 
futurum; quia iudicium meum, ut congregem gentes et 
colligam regna. Et iterum: Horribilis, inquit, Dominus 
super eos, et exterminabit omnes deos terrae, et adora- 
bit eum vir de loco suo, omnes insulae gentium. Et 
paulo post: Tunc, inquit, transvertam in populos linguam 
et progenies eius, ut invocent omnes nomen Domini 
et serviant ei sub iugo uno; a finibus fluminum Aethio- 
piae adferent hostias mihi. In illo die (non) confun- 
deris ex omnibus adinventionibus tués, quas impie egisti 
in me; quia tunc auferam abs te pravitates iniuriae 
tuae; et iam non adicies, ut magnificeris super montem 
sanctum meum, et subrelinguam in te populum mansue- 
tum et humilem; et verebuntur a nomine Domini, qui 
reliqui fuerint Israel. Hae sunt reliquiae, de quibus 
alibi prophetatur, quod apostolus etiam commemorat: Si 
fuerit numerus filiorum Israel sicut harena maris, reli- 
quiae salvae fient. Hae quippe in Christum illius gen- 
tis reliquiae crediderunt. 

Carurt XXXIV 


De prophetia Danielis et Hiezechielis, quae in Christum 
ecclesiamque concordat. 


In ipsa porro Babyloniae captivitate prius propheta- 
5 verunt Daniel et Hiezechiel, alii scilicet duo ex prophetis 
maioribus. Quorum Daniel etiam tempus, quo venturus 
fuerat Christus atque passurus, numero definivit annorum; 
quod longum est computando monstrare, et ab aliis facti- 
tatum est ante nos. De potestate vero eius et ecclesia 
10 sic locutus est: Videbam, inquit, in visu noctis, et ecce 
cum nubibus caeli ut filius hominis veniens erat, et us- 
que ad vetustum dierum pervenit, et in conspectu eius 
praelatus est; et ipsi datus est principatus et honor et 
regnum, et omnes populi, tribus, linguae ipsi servient. 
15 Potestas eius potestas perpetua, quae non transibit, el 
regnum eius non corrumpetur. 

Hiezechiel quoque more prophetico per David Chri- 
stum significans, quia carnem de David semine adsumpsit 
(propter quam formam servi, qua factus est homo, etiam 

20 servus Dei dicitur idem Dei filius), sic eum prophetando 
praenuntiat ex persona Dei Patris: Et suscitabo, inquit, 
super pecora mea pastorem unum qui pascat ea, servum 
meum David; et ipse pascet ea et ipse erit his in pasto- 
rem. Ego autem Dominus ero eis in Deum, et servus 

25 meus David princeps in medio eorum; ego Dominus lo- 
cutus sum. Et alio loco: Ef rez, inquit, unus erit omni- 
bus imperans; et non erunt ultra duae gentes, nec di- 
videntur amplius in duo regna; neque polluentur uitra 
in idolis suis et abominationibus et in cunctis iniquitati- 

30 bus suis. Et salvos eos faciam de universis sedibus suis, 

in quibus peccaverunt, et mundabo eos; et erunt mihi 
populus, et ego ero eis Deus; et servus meus David rex 
super eos, et pastor unus erit omnium eorum. 


CapvT XXXV 


De trium prophetarum vaticinio, id est 4ggaei, Zacha- 
riae et Malachiae. 


Restant tres minores prophetae, qui prophetaverunt 
in fine captivitatis, Aggaeus, Zacharias, Malachias. Quo- 
rum ÁAggaeus Christum et ecclesiam hac apertius brevi- 
tate prophetat: Haec dicit Dominus exercituum: Adhuc 
unum modicum est, et ego commovebo caelum et terram 
et mare et aridam, et movebo omnes gentes, et veniet 
desideratus cunctis gentibus. Haec prophetia partim com- 
pleta iam cernitur, partim speratur in fine complenda. 
Movit enim caelum angelorum et siderum testimonie, 
quando incarnatus est Christus; movit terram ingenti 
miraculo de ipso virginis partu; movit mare et aridam, 
cum et in insulis et in orbe toto Christus adnuntiatur: 
ita moveri omnes gentes videmus ad iidem. lam vero 
quod sequitur: Æt veniet desideratus cunctis gentibus, 
de novissimo eius expectatur adventu. Ut enim esset 
desideratus expectantibus, prius oportuit eum dilectum 
esse credentibus. 

Zacharias de Christo et ecclesia: Exulta, inquit, valde, 
filia Sion, iubila, filia Hierusalem; ecce rex tuus venit 
tibi iustus et salvator; ipse pauper et ascendens super 
asinum et super pullum filium asinae; et potestas eius 
a mari usque ad mare et a fluminibus usque ad fines 
terrae. Hoc quando factum sit, ut Dominus Christus in 
itinere iumento huius generis uteretur, in evangelio legi- 


3 Hiezech. 37,22sqq. 13 Agg. 2,78q. 29 Zach. 9,954. 
30 Mt. 21 

2 eis RFBHgp illis AG- rell. v 6 zacch. g 8 (et 24) zacch. 
Rbg et malach. a malchias e 13 iam compl. Hv 25 uenit 
Rgp (loyevo:) ueniet AFGBH (rell.?) v 20 tibi om. p 27 asi- 
num mss ed. Arg. asinam v 28 flumine G7 Heg (zorauóv) 


e 


20 


25 


30 


308 8. AUGUSTINI 


tur, ubi et haec prophetia commemoratur ex parte, quan- 
tum illi loco sufficere visum est. Alio loco ad ipsum 
Christum in spiritu prophetiae loquens de remissione pec- 
catorum per eius sanguinem: Tu quoque, inquit, in san- 
guine testamenti tui emisisti vinctos tuos de lacu, in quo 
non est aqua. Quid per hunc lacum velit intellegi, pos- 
sunt diversa sentiri etiam secundum rectam fidem. Mihi 
tamen videtur non eo significari melius, nisi humanae mi- 
seriae profunditatem siccam quodam modo et sterilem, 
10 ubi non sunt fluenta iustitiae, sed iniquitatis lutum. De 
hoc quippe etiam in psalmo dicitur: Et eduxit me de 
lacu miseriae et de luto limi. 
Malachias prophetans ecclesiam, quam per Christum 
cernimus propagatam, ludaeis apertissime dicit ex persona 
15 Dei: Non est mihi voluntas in vobis, et munus non susci- 
piam de manu vestra. Ab ortu enim solis usque ad 
occasum magnum nomen meum in gentibus, et in omni 
loco sacrificabitur et offeretur nomini meo oblatio mun- 
da; quia magnum nomen meum in gentibus, dicit Domi- 
20 nus. Hoc sacrificium per sacerdotium Christi secundum 
ordinem Melchisedech cum in omni loco a solis ortu 
usque ad occasum Deo iam videamus offerri, sacrificium 
autem Iudaeorum, quibus dictum est: Non est mihi volun- 
tas in vobis, nec accipiam munus de manibus vestris, 
cessasse negare non possint: quid adhuc expectant alium 
Christum, cum hoc, quod prophetatum legunt et impletum 
vident, impleri non potuerit nisi per ipsum? Dicit enim 
paulo post de ipso ex persoua Dei: Testamentum meum 
erat cum eo vitae et pacis, et dedi ei, ut timore timeret 
30 me, et a facie nominis mei revereretur. Lex veritatis 
erat in ore ipsius, in pace dirigens ambulavit mecum et 
multos convertit ab iniquitate; quoniam labia sacerdotis 

custodient scientiam et legem inquirent ex ore eius; 
quoniam angelus Domini omnipotentis est. Nec miran- 
dum est, quia Domini omnipotentis angelus dictus est 
Christus lesus. Sicut enim servus propter formam servi, 
in qua venit ad homines, sic angelus propter evangelium, 
quod nuntiavit hominibus. Nam si Graeca ista interpre- 
temur, et evangelium bona nuntiatio est et angelus nun- 
tius. De ipso quippe iterum dicit: Ecce mittam angelum 
meum, et prospiciet viam ante faciem meam; et subito 
veniet in templum suum Dominus, quem vos quaeritis, et 
angelus testamenti, quem vos vultis. | Ecce venit, dicit 
Dominus omnipotens; et quis sustinebit diem introitus 
eius? aut quis resistet in aspectu eius? Hoc loco et 
primum et secundum Christi praenuntiavit adventum; pri- 
mum scilicet, de quo ait: Æt subito veniet in templum 
suum, id est in carnem suam, de qua dixit in evangelio: 
Solvite templum hoc, et in triduo resuscitabo illud; se- 
cundum vero, ubi ait: Ecce venit, dicit Dominus omni- 
potens, et quis sustinebit diem introitus eius? aut quis 
resistet in aspectu eius? Quod autem dixit: Dominus, 
quem vos quaeritis, et angelus testamenti, quem vos vul- 
tis, significavit utique etiam Iudaeos secundum scripturas, 
quas legunt, Christum quaerere et velle. Sed multi eorum, 
quem quaesierunt et voluerunt, venisse non agnoverunt, 
excaecali in cordibus suis praecedentibus meritis suis. 
Quod sane hic nominat testamentum, vel supra, ubi ait: 
Testamentum meum erat cum eo, vel hic, ubi eum dixit 
angelum testamenti, novum procul dubio testamentum debe- 
mus accipere, ubi sempiterna, non vetus, ubi temporalia 
sunt promissa; quae pro magno habentes plurimi infirmi et 
Deo vero talium rerum mercede servientes, quando vident 
eis impios abundare, turbantur. Propter quod idem pro- 

pheta, ut novi testamenti aeternam beatitudinem, quae 
non dabitur nisi bonis, distingueret a veteris terrena feli- 
citate, quae plerumque datur et malis: Zngravastis, in- 
quit, super me verba vestra, dicit Dominus, et dixistis: 
In quo detraximus de te? Dixistis: Vanus est omnis, 
qui servit Deo, et quid plus, quia custodivimus obser- 
vationes eius, et quia ambulavimus supplicantes ante fa- 
ciem Domini omnipotentis? Et nunc nos beatificamus 
alienos, et reaedificantur omnes, qui faciunt iniqua; et 
adversati sunt Deo, et salvi facti sunt. Haec oblocuti 
sunt, qui timebant Dominum, unusquisque ad proximum 
suum; et animadvertit Dominus et audivit; et scripsit 
librum memoriae in conspectu suo eis, qui timent Domi- 
num et reverentur nomen eius. sto libro significatum 
est testamentum novum. Denique quod sequitur audia- 
mus: Æt erunt mihi, dicit Dominus omnipotens, in diem 
quam ego facio in adquisitionem, et eligam eos sicul 
eligit homo filium suum servientem sibi; et convertimini, 
et videbitis inter iustum et iniustum, et inter. servientem 
Deo et non servientem. | Quoniam ecce dies venit ardens 
sicut clibanus et concremabit eos, et erunt omnes alieni- 
genae et omnes facientes iniquitatem stipula, et incendet 
illos dies, qui adveniet, dicit Dominus omnipotens; et 
non derelinguetur eorum redix neque sarmentum. Et 
orietur vobis timentibus nomen meum sol iustitiae, et 
sanitas in pinnis eius; et exibitis et exultabitis sicut 
vituli ex vinculis resoluti; et conculcabitis iniquos, et 
erunt cinis sub pedibus vestris in die, in quo ego facio, 
dicit Dominus omnipotens. Hic est qui dicitur dies iudi- 
cii; de quo suo loco, si Deus voluerit, loquemur uberius. 


$9 Mal. 3, 138qq.; 4, 1sqq. 

Carur XXXVI. 
De Esdra et libris Macchabaeorum. 


Post hos tres prophetas, Aggaeum, Zachariam, Mala- 
chiam, per idem tempus liberationis populi ex Babyloniae 
servitute scripsit etiam Esdras, qui magis rerum gestarum 
scriptor est habitus quam propheta (sicuti est et liber, 
qui appellatur Esther, cuius res gesta in laudem Dei non 
longe ab his temporibus invenitur); nisi forte Esdras in 
eo Christum prophetasse intellegendus est, quod inter 
quosdam iuvenes orta quaestione, quid amplius valeret in 
rebus, cum reges unus dixisset, alter vinum, tertius 
mulieres, quae plerumque regibus imperarent, idem tamen 
tertius veritatem super omnia demonstravit esse victricem. 
Consulto autem evangelio Christum esse cognoscimus veri- 
tatem. Ab hoc tempore apud Iudaeos restituto templo 
non reges, sed principes fuerunt usque ad Aristobolum; 
quorum supputatio temporum non in scripturis sanctis, 
quae appellantur canonicae, sed in aliis invenitur, in qui- 
bus sunt et Macchabaeorum libri, quos non ludaei, sed 
ecclesia pro canonicis habet propter quorundam martyrum 
passiones vehementes atque mirabiles, qui, antequam 
Christus venisset in carne, usque ad mortem pro Dei lege 
certarunt et mala gravissima atque horribilia pertulerunt. 


Carur XXXVII. 


Quod prophetica auctoritas omni origine gentilis philo- 
sophiae inveniatur antiquior. 


Tempore igitur prophetarum nostrorum, quorum iam 
scripta ad notitiam fere omnium gentium pervenerunt, et 


18 3. Esd. 3, 4894. 

multo magis post eos fuerunt philosophi gentium, qui hoc 
etiam nomine vocarentur, quod coepit a Samio Pythagora, 
qui eo tempore, quo Iudaeorum est soluta captivitas, coe- 
pit excellere atque cognosci. Multo magis ergo ceteri 
philosophi post prophetas reperiuntur fuisse. Nam ipse 
Socrates Atheniensis, magister omnium, qui tunc maxime 
claruerunt, tenens in ea parte, quae moralis vel activa 
dicitur, principatum, post Esdram in chronicis invenitur. 
Non multo post etiam Plato natus est, qui longe ceteros 
Socratis discipulos anteiret. Quibus si addamus etiam 
superiores, qui nondum philosophi vocabantur, septem sci- 
licet sapientes ac deinde physicos, qui Thaleti successerunt 
in perscrutanda natura rerum studium eius imitati, Ana- 
ximandrum scilicet et Anaximenem et Anaxagoram alios- 
que nonnullos, antequam Pythagoras philosophum primus 
profiteretur: nec illi prophetas nostros universos temporis 
antiquitate praecedunt, quando quidem Thales, post quem 
ceteri fuerunt, regnante Romulo eminuisse fertur, quando 
de fontibus Israel in eis litteris, quae toto orbe manarent, 
prophetiae flumen erupit. Soli igitur illi theologi poetae, 
Orpheus, Linus, Musaeus et si quis alius apud Graecos 
fuit, his prophetis Hebraeis, quorum scripta in auctoritate 
habemus, annis reperiuntur priores. Sed nec ipsi verum 
theologum nostrum Moysen, qui unum verum Deum vera- 
citer praedicavit, cuius nunc scripta in auctoritatis canone 
prima sunt, tempore praevenerunt; ac per hoc, quantum 
ad Graecos adtinet, in qua lingua litterae huius saeculi 
maxime ferbuerunt, nihil habent unde sapientiam suam 
iactent, quo religione nostra, ubi vera sapientia est, si 
non superior, saltem videatur antiquior. Verum, quod 
fatendum est, non quidem in Graecia, sed in barbaris 
gentibus, sicut in Aegypto, iam fuerat ante Moysen non- 
nulla doctrina, quae illorum sapientia diceretur; alioquin 
non scriptum esset in libris sanctis, Moysen eruditum 
fuisse omni sapientia Aegyptiorum, tunc utique, quando 


8 Frick, F. A. p. 61 (Hier. Chr. I 114,11(e); 115,13(g)) 35 Act. 7,22 

ibi natus et a filia Pharaonis adoptatus atque nutritus 
etiam liberaliter educatus est. Sed nec sapientia Aegy- 
ptiorum sapientiam prophetarum nostrorum tempore an- 
tecedere potuit, quando quidem et Abraham propheta fuit. 
Quid autem sapientiae potuit esse in Aegypto, antequam 
eis Isis, quam mortuam tamquam magnam deam colendam 
putarunt, litteras traderet? Isis porro Inachi filia fuisse 
proditur, qui primus regnare coepit Argivis, quando Abra- 
hae iam nepotes reperiuntur exorti. 


CAPUT XXXVIII. 


Quod quaedam sanctorum scripta ecclesiasticus canon 
propler nimiam non receperit vetustatem, ne per 
occasionem eorum falsa veris insererentur. 


lam vero si longe antiquiora repetam, et ante illud 
grande diluvium noster erat utique Noe patriarcha, quem 
prophetam quoque non iamerito dixerim; si quidem ipsa 
arca, quam fecit et in qua cum suis evasit, prophetia nostro- 
rum temporum fuit. Quid Enoch septimus ab Adam, 
nonne etiam in canonica epistula apostoli Iudae prophe- 
tasse praedicatur? Quorum scripta ut apud ludaeos et 
apud nos in auctoritate non essent, nimia fecit antiquitas, 
propter quam videbantur habenda esse suspecta, ne pro- 
ferrentur falsa pro veris. Nam et proferuntur quaedam 
quae ipsorum esse dicantur ab eis, qui pro suo sensu 
passim quod volunt credunt. Sed ea castitas canonis non 
recepit, non quod eorum hominum, qui Deo placuerunt, 
reprobetur auctoritas, sed quod ista esse non credantur 
ipsorum. Nec mirum debet videri, quod suspecta haben- 
tur, quae sub tantae antiquitatis nomine proferuntur; 
quando quidem in ipsa historia regum luda et regum 

Israel, quae res gestas continet, de quibus eidem scri- 
pturae canonicae credimus, commemorantur plurima, quae 
ibi non explicantur et in libris dicuntur aliis inveniri, quos 
prophetae scripserunt, et alicubi eorum quoque prophe- 
5 tarum nomina non tacentur; nec tamen inveniuntur in 
canone, quem recepit populus Dei. Cuius rei, fateor, 
causa me latet, nisi quod existimo etiam ipsos, quibus ea, 
quae in auctoritate religionis esse deberent, sanctus uti- 
que Spiritus revelabat, alia sicut homines historica dili- 
10 gentia, alia sicut prophetas inspiratione divina scribere 
potuisse, atque haec ita fuisse distincta, ut illa tamquam 
ipsis, ista vero tamquam Deo per ipsos loquenti iudicaren- 
tur esse tribuenda, ac sic illa pertinerent ad ubertatem 
cognitionis, haec ad religionis auctoritatem, in qua aucto- 
15 ritate custoditur canon, praeter quem iam si qua etiam 
sub nomine verorum prophetarum scripta proferuntur, 
nec ad ipsam copiam scientiae valent, quoniam utrum 
eorum sint, quorum esse dicuntur, incertum est; et ob 
hoc eis non habetur fides, maxime his, in quibus etiam 
20 contra fidem librorum canonicorum quaedam leguntur, 
propter quod ea prorsus non esse apparet illorum. 


CaruT XXXIX, 


De Hebraicis litteris, quae numquam in suae linguae 
proprietate non fuerint. 


25 Non itaque credendum est, quod nonnulli arbitran- 
tur, Hebraeam tantum linguam per illum, qui vocabatur 
Heber, unde Hebraeorum vocabulum est, fuisse servatam, 
atque inde pervenisse ad Abraham, Hebraeas autem litte- 
ras a lege coepisse, quae data est per Moysen, sed potius 

30 per illam successionem patrum memoratam linguam cum 


5 1. Chron.(Paral) 29,29; 2. Chron. 9,29. 

suis litteris custoditam. Denique Moyses in populo con- 
stituit, qui docendis litteris praeessent, priusquam divinae 
legis ullas litteras nossent. Hos appellat scriptura yoogu- 
parotiayoyosg, qui Latine dici possunt litterarum in- 
ductores vel introductores, eo quod eas inducant, id est 
introducant, quodam modo in corda discentium vel in eas 
potius ipsos quos docent. Nulla igitur gens de antiqui- 
tate suae sapientiae super patriarchas et prophetas nostros, 
quibus divina inerat sapientia, ulla se vanitate iactaverit, 
quando nec Aegyptus invenitur, quae solet falso et inani- 
ter de suarum doctrinarum antiquitate gloriari, qualicum- 
que sapientia sua patriarcharum nostrorum tempore prae- 
venisse sapientiam. Neque enim quisquam dicere aude- 
bit mirabilium disciplinarum eos  peritissimos fuisse, 
antequam litteras nossent, id est, antequam [sis eo ve- 
nisset easque ibi docuisset. Ipsa porro eorum memora- 
bilis doctrina, quae appellata est sapientia, quid erat nisi 
maxime astronomia et si quid aliud talium disciplinarum 
magis ad exercenda ingenia quam ad inluminandas vera 
sapientia mentes solet valere? Nam quod adtinet ad 
philosophiam, quae se docere profitetur aliquid, unde fiant 
homines beati, circa tempora Mercurii, quem Trismegistum 
vocaverunt, in illis terris eius modi studia claruerunt, 
longe quidem ante sapientes vel philosophos Graeciae, sed 
tamen post Abraham et Isaac et lacob et loseph, nimirum 
etiam post ipsum Moysen. Eo quippe tempore, quo 
Moyses natus est, fuisse reperitur Atlans ille magnus astro- 
logus, Promethei frater, maternus avus Mercurii maioris, 
cuius nepos fuit Trismegistus iste Mercurius. 

2 Quaest. in Heptat. II 69 (CE 2811, 184, 14 sqq.) 8 Exod. 
18,91 (LXX, codd. Alex. Ambros.) 29 Frick, Font, Aug. p. 68 

CaprvuT XL. 


De Aegyptiorum mendacissima vanitate, quae antiquitati 
scientiae suae centum milia ascribit annorum. 


Frustra itaque vanissima praesumptione garriunt qui- 
dam dicentes, ex quo Aegyptus rationem siderum conpre- 
hendit, amplius quam centum annorum milia numerari. 
In quibus enim libris istum numerum collegerunt, qui 
non multum ante annorum duo milia litteras magistra 
Iside didicerunt? Non enim parvus auctor est in historia 
Varro, qui hoc prodidit, quod a litterarum etiam divina- 
rum veritate non dissonat. Cum enim ab ipso primo 
bomine, qui est appellatus Adam, nondum sex annorum 
milia compleantur, quo modo non isti ridendi potius 
quam refellendi sunt, qui de spatio temporum tam diver- 
sa et huic exploratae veritati tam contraria persuadere 
conantur? Cui enim melius narranti praeterita credimus, 
quam qui etiam futura praedixit, quae praesentia iam 
videmus? Nam et ipsa historicorum inter se dissonantia 
copiam nobis praebet, ut ei potius credere debeamus, qui 
divinae, quam tenemus, non repugnat historiae. Porro 
autem cives impiae civitatis diffusi usquequaque per ter- 
ras cum legunt doctissimos homines, quorum nullius con- 
temnenda videatur auctoritas, inter se de rebus gestis ab 
aetatis nostrae memoria remotissimis discrepantes, cui 
potius credere debeant, non inveniunt. Nos vero in 
nostrae religionis historia fulti auctoritate divina, quidquid 
ei resistit, non dubitamus esse falsissimum, quomodolibet 
sese habeant cetera in saecularibus litteris, quáe seu vera seu 
falsa sint, nihil momenti adferunt, quo recte beateque vivamus. 

8 Cf. lib. 12 c. 11 (vol. I p. 527sq) 10 Frick, Font. Aug. 
p. 62sq. 

CaruT XLI. 


De philosophicarum opinionum dissensionibus el canoni- 
carum apud ecclesiam concordia scripturarum. 


Ut autem iant cognitionem omittamus historiae, ipsi 
philosophi, a quibus ad ista progressi sumus, qui non vi- 
dentur laborasse in studiis suis, nisi ut invenirent quo 
modo vivendum esset adcommodate ad beatitudinem ca- 
pessendam, cur dissenserunt et a magistris discipuli, et 
inter se condiscipuli, nisi quia ut homines humanis sensi- 
bus et humanis ratiocinationibus ista quaesierunt? Ubi 
quamvis esse potuerit et studium gloriandi, quo quisque 
alio sapientior et acutior videri cupit nec sententiae quo- 
dam modo addictus alienae, sed sui dogmatis et opinionis 
inventor, tamen ut nonnullos vel etiam plurimos eorum 
fuisse concedam, quos a suis doctoribus vel discendi so- 
ciis amor veritatis abruperit, ut pro ea certareut, quam 
veritatem putarent, sive illa esset, sive non esset: quid 
agit aut quo vel qua, ut ad beatitudinem perveniatur, 
humana se porrigit iufelicitas, si divina non ducit auctori- 
tas? Denique auctores nostri, in quibus non frustra sa- 
crarum litterarum figitur et terminatur canon, absit ut 
inter se aliqua ralione dissentiant. Unde non inmerito, 
cum illa scriberent, eis Deum vel per eos locutum, non 
pauci in scholis atque gymnasiis litigiosis disputationibus 
garruli, sed in agris atque urbibus cum doctis atque 
indoctis tot tantique populi crediderunt. [psi sane pauci 
esse debuerunt, ne multitudine vilesceret, quod religione 
carum esse oporteret; nec tamen ita pauci, ut eorum non 
sit miranda consensio. Neque enim in multitudine philo- 
sophorum, qui labore etiam litterario monumenta suorum 
dogmatum reliquerunt, facile quis invenerit, inter quos cuncta 
quae sensere conveniant; quod ostendere hoc opere longum est. 

Quis autem sectae cuiuslibet auctor sic est in hac 
daemouicola civitate adprobatus, ut ceteri inprobarentur, 


in urb. A~ rell. v 26 crediderint p 28 ita esse p. p earum e 
31sq quae inter cuncta p 34 demonicula He pmarg. 


20 


25 


318 8. AUGUSTINI 


qui diversa et adversa senserunt? Nonne apud Athenas 
et Epicurei clarebant, adserentes res humanas ad deorum 
curam non pertinere, et Stoici, qui contraria sentientes 
eas regi atque muniri diis adintoribus et tutoribus dispu- 

5 tabant? Unde miror cur Anaxagoras reus factus sit, quia 
solem dixit esse lapidem ardentem, negans utique deum, 
cum in eadem civitate gloria floruerit Epicurus vixeritque 
securus, non solum solem vel ullum siderum deum esse 
non credens, sed nec lovem nec ullum deorum omnino 
10 in mundo habitare contendens, ad quem preces hominum 
supplicationesque perveniant Nonne ibi Aristippus in 
voluptate corporis summum bonum ponens, ibi Antisthenes 
virtute animi potius hominem fieri beatum adseverans, 
duo philosophi nobiles et ambo Socratici, in tam diversis 
15 atque inter se contrariis finibus vitae summam locantes, 
quorum etiam ille fugiendam, iste administrandam sapienti 
dicebat esse rem publicam, ad suam quisque sectam se- 
ctandam discipulos congregabat? Nempe palam in con- 
spicua et notissima porticu, in gymnasiis, in hortulis, in 
20 locis publicis ac privatis catervatim pro sua quisque opi- 
nione certabant, alii adserentes unum, alii innumerabiles 
mundos; ipsum autem unum alii ortum esse, alii vero 
initium non habere; alii interiturum, alii semper futurum; 
alii mente divina, alii fortuito et casibus agi; alii inmor- 
25 tales esse animas, alii mortales; et qui inmortales, alii 
revolvi in bestias, alii nequaquam; qui vero mortales, alii 
mox interire post corpus, alii vivere etiam postea vel 
paululum vel diutius, non tamen semper; alii in corpore 
constituentes finem boni, alii in animo, alii in utroque, 
80 alii extrinsecus posita etiam bona ad animum et corpus 
addentes; alii sensibus corporis semper, alii non semper, 
alii numquam putantes esse credendum. Has et alias 
paene innumerabiles dissensiones philosophorum quis um- 
quam populus, quis senatus, quae potestas vel dignitas 

1 et om.p 2adeorume atque tut. Bv 8 esse deum B 

22 uero om. B 24 fortuito Re?gp fortuitu AFG-Babe!v for- 


tuitis cas. H 24sg. alii mortales .. . alii inmort. Bep 26 reuo- 
luti g resolui p 32 putant ep 3t qui sen. e 


DE CIVITATE DEI L. XVIII. C. 41. 319 


publica impiae civitatis diiudicandas et alias probandas ac 
recipiendas, alias inprobandas repudiandasque curavit, ac 
non passim sine ullo iudicio confuseque habuit in gremio 
suo tot controversias hominum dissidentium, non de agris 
et domibus vel quacumque pecuniaria ratione, sed de his 
rebus, quibus aut misere vivitur aut beate? Ubi etsi 
aliqua vera dicebantur, eadem licentia dicebantur et 
falsa, prorsus ut non frustra talis civitas mysticum voca- 
bulum Babylonis acceperit. Babylon interpretatur quippe 
confusio, quod nos iam dixisse meminimus. Nec interest 
diaboli regis eius, quam contrariis inter se rixentur er- 
roribus, quos merito multae variaeque impietatis pariter 
possidet. 

At vero gens illa, ille populus, illa civitas, illa res 
publica, illi Israelitae, quibus credita sunt eloquia Dei, 
nullo modo pseudoprophetas cum veris prophetis parili- 
tate licentiae confuderunt, sed concordes inter se atque 
in nullo dissentientes sacrarum litterarum veraces ab eis 
agnoscebantur et tenebantur auctores. [psi eis erant phi- 
losophi, hoc est amatores sapientiae, ipsi sapientes, ipsi 
theologi, ipsi prophetae, ipsi doctores probitatis atque pie- 
tatis. Quicumque secundum illos sapuit et vixit, non se- 
cundum homines, sed secundum Deum, qui per eos locu- 
tus est, sapuit et vixit. Ibi si prohibitum est sacrilegium, 
Deus prohibuit. Si.dictum est: Honora patrem tuum et 
matrem tuam, Deus iussit. Si dictum est: Non moecha- 
beris, non homicidium facies, non furaberis, et cetera 
huius modi, non haec ora humana, sed oracula divina fu- 
derunt. Quidquid philosophi quidam inter falsa, quae 
opinati sunt, verum videre potuerunt et laboriosis dispu- 
tationibus persuadere moliti sunt, quod mundum istum 
Deus fecerit eumque ipse providentissimus administret, de 

10 Cf. p. 130, 3; 154, 26 sqq 15 Cf, Rom. 3, 2 $7 Exod. 
20, 128qq. 

honestate virtutum, de amore patriae, de fide amicitiae, 
de bonis operibus atque omnibus ad mores probos per- 
tinentibus rebus, quamvis nescientes ad quem finem et 
quonam modo essent ista omnia referenda, propheticis, 
5 hoc est divinis, vocibus, quamvis per homines, in illa ci- 
vitate populo commendata sunt, non argumentationum 
concertationibus inculcata, ut non hominis ingenium, sed 
Dei eloquium contemuere formidaret, qui illa cognosceret. 


CapvT XLII 


10 Qua dispensatione providentiae Dei scripturae sacrae 
veteris testamenti ex Hebraeo in Graecum eloquium 
translatae sint, ut gentibus innotescerent. 


Has sacras litteras eliam unus Ptolomaeorum regum 
Aegypti nosse studuit et habere. Nam post Alexandri 
15 Macedonis, qui etiam Magnus cognominatus est, mirificen- 
tissimam minimeque diuturnam potentiam, qua universam 
Asiam, immo paene totum orbem, partim vi et armis, 
partim terrore subegerat (quando inter cetera Orientis 
etiam [udaeam ingressus obtinuit), eo mortuo comites eius 
20 cum regnum illud amplissimum non pacifice inter se pos- 
sessuri divisissent, sed potius dissipassent beilis omnia 
vastaturi, Ptolomaeos reges habere coepit Aegyptus; quo- 
rum primus, Lagi filius, multos ex ludaea captivos in 
Aegyptum transtulit. Huic autem succedens alius Ptolo- 
25 maeus, qui est appellatus Philadelphus, omnes, quos ille 
adduxerat subiugatos, liberos redire permisit; insuper et 
dona regia in templum Dei misit petivitque ab Eleazaro 
tunc pontifice dari sibi scripturas, quas profecto audierat 
fama praedicante divinas, et ideo concupiverat habere in 
30 bibliotheca, quam nobilissimam fecerat. Has ei cum idem 
pontifex misisset Hebraeas, post ille etiam interpretes 
postulavit; et dati sunt septuaginta duo, de singulis duo- 
decim tribubus seni homines, linguae utriusque doctissimi 

4 quodam Hg 12 ut uniuersis gentibus pqE — 185gq. ptolom. 

Hebraeae scilicet atque Graecae, quorum interpretatio ut 
Septuaginta vocetur, iam obtinuit consuetudo. Traditur 
sane tam mirabilem ac stupendum planeque divinum in 
eorum verbis fuisse consensum, ut, cum ad hoc opus 
separatim singuli sederint (ita enim eorum fidem Ptolo- 
maeo placuit explorare), in nullo verbo, quod idem signi- 
ficaret et tantundem valeret, vel in verborum ordine alter 
ab altero discreparet; sed tamquam unus esset interpres, 
ita quod omnes interpretati sunt unum erat; quoniam re 
vera spiritus erat unus in omnibus. Et ideo tam mira- 
bile Dei munus acceperant, ut illarum scripturarum non 
tamquam humanarum, sed, sicut erant, tamquam divina- 
rum etiam isto modo commendaretur auctoritas, credituris 
quandoque gentibus profutura, quod iam videmus effectum. 


CaPuT XLIII. 


De auctoritate septuaginta interpretum, quae, salvo honore 
Hebraei stili, omnibus sit interpretibus praeferenda. 

Nam cum fuerint et alii interpretes, qui ex Hebraea 
lingua in Graecam sacra illa eloquia transtulerunt, sicut 
Aquila, Symmachus, Theodotion; sicut etiam illa est in- 
terpretatio, cuius auctor non apparet et ob hoc sine 
nomine interpretis quinta editio nuncupatur: hanc iamen, 
quae Septuaginta est, tamquam sola esset, sic recepit ec- 
clesia, eaque utuntur Graeci populi Christiani, quorum 
plerique utrum alia sit aliqua ignorant. Ex hac Septua- 
ginta interpretatione etiam in Latinam linguam interpre- 
tatum est, quod ecclesiae Latinae tenent; quamvis non 
defuerit temporibus nostris presbyter Hieronymus, homo 
doctissimus et omnium trium linguarum peritus, qui non 
ex Graeco, sed ex Hebraeo in Latinum eloquium easdem 
Scripturas converterit. Sed eius tam litteratum laborem 
quamvis [udaei fateantur esse veracem, septuaginta vero 
interpretes in multis errasse contendant: tamen ecclesiae 
Christi tot hominum auctoritati ab Eleazaro tunc pontifice 

ad hoc tantum opus electorum neminem iudicant praeferen- 
dum; quia, etsi non in eis unus apparuisset spiritus sine 
dubitatione divinus, sed inter se verba interpretationis suae 
septuaginta docti more hominum contulissent, ut, quod pla- 
cuisset omnibus, hoc maneret, nullus eis unus interpres 
debuit anteponi; cum vero tantum in eis signum divinitatis 
apparuit, profecto quisquis alius illarum scripturarum ex 
Hebraea in quamlibet aliam linguam interpres est verax, aut 
congruit illis septuaginta interpretibus, aut si non congruere 
videtur, altitudo ibi prophetica esse credenda est. Spiritus 
enim, qui in prophetis erat, quando illa dixerunt, idem 
ipse erat etiam in septuaginta viris, quando illa interpre- 
tati sunt; qui profecto auctoritate divina et aliud dicere 
potuit, tamquam propheta ille utrumque dixisset, quia utrum- 
que idem Spiritus diceret, et hoc ipsum aliter, ut, si non 
eadem verba, idem tamen sensus bene intellegentibus dilu- 
cesceret, et aliquid praetermittere et aliquid addere, ut 
etiam hinc ostenderetur non humanam fuisse in illo opere 
servitutem, quam verbis debebat interpres, sed divinam 
potius potestatem, quae mentem replebat et regebat interpre- 
tis. Nonnulli autem codices Graecos interpretationis Septua- 
ginta ex Hebraeis codicibus emendandos putarunt; nec tamen 
ausi sunt detrahere, quod Hebraei non habebant et Septua- 
ginta posuerunt; sed tantum modo addiderunt, quae in He- 
braeis inventa apud Septuaginta non erant, eaque signis 
quibusdam in stellarum modum factis ad capita eorundem 
versuum notaverunt, quae signa asteriscos vocant. Illa vero, 
quae non habent Hebraei, habent autem Septuaginta, simi- 
liter ad capita versuum iacentibus virgulis, sicut scribuntur 
unciae, signaverunt. Et multi codices has notas habentes 
usquequaque diffusi sunt et Latini. Quae autem noh prae- 
termissa vel addita, sed aliter dicta sunt, sive alium sen- 
sum faciant etiam ipsum non abhorrentem, sive alio modo 
eundem sensum explicare monstrentur, nisi utrisque codi- 
cibus inspectis nequeunt reperiri. Si ergo, ut oportet, 

nihil aliud intueamur in scripturis illis, nisi quid per 
homines dixerit Dei Spiritus, quidquid est in Hebraeis 
codicibus et non est apud interpretes septuaginta, noluit 
ea per istos, sed per illos prophetas Dei Spiritus dicere. 
Quidquid vero est apud Septuaginta, in Hebraeis autem 
codicibus non est, per istos ea maluit quam per illos 
idem Spiritus dicere, sic ostendens utrosque fuisse pro- 
phetas. Isto enim modo alia per Esaiam, alia per Hiere- 
miam, alia per alium aliumque prophetam vel aliter eadem 
per hunc ac per illum dixit, ut voluit. Quidquid porro 
apud utrosque invenitur, per utrosque dicere voluit unus 
atque idem Spiritus; sed ita ut illi praecederent prophe- 
tando, isti sequerentur prophetice illos interpretando; quia 
sicut in illis vera et concordantia dicentibus unus pacis 
Spiritus fuit, sic et in istis non secum conferentibus et 
tamen tamquam ore uno cuncta interpretantibus idem 
Spiritus unus apparuit. 


Carur XLIV. 


Quid intellegendum sit de Ninevitarum excidio, cuius de- 
nuntiatio in Hebraeo quadraginta dierum spatio tendi- 
tur, in Septuaginta autem tridui brevitate concluditur. 


Sed ait aliquis: „Quo modo sciam quid lonas pro- 
pheta dixerit Ninevitis, utrum: Triduum, et Nineve ever- 
tetur, an: (Quadraginta dies? Quis enim non videat non 
potuisse utrumque tunc dici a propheta, qui missus fuerat 
terrere comminatione inminentis exitii civitatem? Cui si 
tertio die fuerat futurus interitus, non utique quadragen- 
simo die; si autem quadragensimo, non utique tertio. Si 
ergo a me quaeritur, quid horum lonas dixerit, hoc puto 
potius quod legitur in Hebraeo: Quadraginta dies, et 

tatem p ?1interpretationee 84 utriusque RA p! 86 igitur v — 
4ea om.e 9 atque alium Bv 10 ac] aut B porro] autem e* 
16 non om.e 16 tamen om.p morep uno om.B 1? un. spir. 
B! 20 traditurp 21autem om,p 359g. nineu. RA'Gp neniu. g 
niniu. Bbev ninniu. H 26 excidii B exdii (!) em«rs. 


[zi 


20 


25 


10 


15 


20 


25 


30 


324 S. AUGUSTINI 


Nineve evertetur. Septuaginta quippe longe posterius 
interpretati aliud dicere potuerunt, quod tamen ad rem 
pertineret et in unum eundemque sensum, quamvis sub 
altera significatione, concurreret, admoneretque lectorem 
utraque auctoritate non spreta ab historia sese adtollere 
ad ea requirenda, propter quae significanda historia ipsa 
conscripta est. Gesta sunt quippe illa in Nineve civitate, 
sed aliquid etiam siguiticaverunt, quod modum illius civi- 
tatis excedat; sicut gestum est, quod ipse propheta in 
ventre ceti triduo fuit, et tamen alium significavit in pro- 
fundo inferui triduo futurum, qui dominus est omnium 
prophetarum. Quapropter si per illam civitatem recte 
accipitur ecclesia gentium prophetice figurata, eversa sci- 
licet per paenitentiam, ut qualis fuerat iam non esset, 
hoc quoniam per Christum factum est in ecclesia gen- 
tium, cuius illa Nineve figuram gerebat, sive per quadra- 
ginta dies sive per triduum idem ipse significatus est 
Christus; per quadraginta scilicet, quia tot dies peregit 
cum discipulis suis post resurrectionem et ascendit in 
caelum; per triduum vero, quia die tertio resurrexit; tam- 
quam lectorem nihil aliud quam historiae rerum gesta- 
rum inhaerere cupientem de somno excitaverint septua- 
ginta interpretes idemque prophetae ad perscrutandam 
altitudinem prophetiae et quodam modo dixerint: „In 
quadraginta diebus ipsum quaere, in quo et triduum po- 
tueris invenire; illud in ascensione, hoc in eius resur- 
rectione reperies." Propter quod utroque numero signi- 
ficari convenientissime potuit, quorum unum per [onam 
prophetam, alterum per septuaginta interpretum prophe- 
tiam, tamen unus atque idem Spiritus dixit. Longitu- 
dinem fugio, ut non haec per multa demonstrem, in qui- 
bus ab Hebraica veritate putantur septuaginta interpretes 
discrepare et bene intellecti inveniuntur esse concordes. 
Unde etiam ego pro meo modulo vestigia sequens aposto- 

1 euertetur GBabgpvE" uert. R subuert. AFHeE? subuer- 

lorum, quia et ipsi ex utrisque, id est ex Hebraeis et 
ex Septuaginta; testimonia prophetica posuerunt, utraque 
auctoritate utendum putavi, quoniam utraque una atque 
divina est. Sed iam quae restant, ut possumus, exequamur. 


CaeuT XLV. 5 


Quod post instaurationem templi prophetas Iudaei habere 
destiterint et exinde usque ad nativitatem Christi continuis 
adversitatibus sint afflicti, ut probaretur alterius templi 
aedificationem propheticis vocibus fuisse promissam. 
Postea quam gens ludaea coepit non habere prophe- 
tas, procul dubio deterior facta est, eo scilicet tempore, 
quo se sperabat instaurato templo post captivitatem, quae 
fuit in Babylonia, futuram esse meliorem. Sic quippe in- 
tellegebat populus ille carnalis, quod praenuntiatum est 
per Aggaeum prophetam dicentem: Magna erit gloria 15 
domus istius novissimae, plus quam primae; quod de 
novo testamento dictum esse paulo superius demonstravit, 
ubi ait aperte Christum  promitte.s: Et movebo omnes 
gentes, et veniet desideratus cunctis gentibus. Quo loco 
septuaginta interpretes alium sensum magis corpori quam 20 
capiti, hoc est magis ecclesiae quam Christo, conveuien- 
tem prophetica auctoritate dixerunt: Venient quae electa 
sunt Domini de cunctis gentibus, id est homines, de qui- 
bus ipse lesus in evangelio: Multi, inquit, vocati, pauci 
vero electi. Talibus enim electis gentium domus aedi- 
ficatur Dei per testamentum novum lapidibus vivis, longe 
gloriosior, quam templum illud fuit, quod a rege Salo- 
mone constructum est et post captivitatem instauratum. 
Propter hoc ergo nec prophetas ex illo tempore habuit 
illa gens et multis cladibus afflicta est ab alienigenis regi- 30 
bus ipsisque Romanis, ne hanc Aggaei prophetiam in illa 
instauratione templi opinaretur impletam. 


19 Agg. 2,10; 8 25 Mt. 22, 14 

Non multo post enim adveniente Alexandro subiugata 
est, quando etsi nulla est facta vastatio, quoniam non sunt 
ei ausi resistere et ideo placatum facillime subditi rece- 
perunt, non erat tamen gloria tanta domus illius, quanta 

5 fuit in suorum regum libera potestate. Hostias sane Ale- 
xander immolavit in Dei templo, non ad eius cultum vera 
pietate conversus, sed impia vanitate cum diis eum falsis 
colendum putans. Deinde Ptolomaeus, Lagi filius, quod 
supra memoravi, post Alexandri mortem captivos inde in 

10 Aegyptum transtulit, quos eius successor Ptolomaeus Phila- 
delphus benevolentissime inde dimisit; per quem factum 
est, quod paulo ante narrhvi, ut septuaginta interpretum 
scripturas haberemus. Deinde contriti sunt bellis, quae 
in Macchabaeorum libris explicantur. Post haec capti a 

15 rege Alexandriae Ptolomaeo, qui est appellatus Epiphanes; 
inde ab Antiocho rege Syriae multis et gravissimis malis 
ad idola colenda conpulsi, templumque ipsum repletum 
sacrilegis superstitionibus gentium, quod tamen dux eorum 
strenuissimus ludas, qui etiam Macchabaeus dictus est, 

20 Antiochi ducibus pulsis ab omni illa idolatriae contamina- 
tione mundavit. 

Non autem multo post Alcimus quidam per ambitio- 
nem, cum a genere sacerdotali esset alienus, quod nefas 
erat, pontifex factus est. Hinc iam post annos ferme 

25 quinquaginta, in quibus eis tamen pax non fuit, quamvis 
aliqua et prospere gesserint, primus apud eos Aristobolus 
adsumpto diademate et rex et pontifex factus est. Antea 
quippe, ex quo de Babyloniae captivitate reversi sunt 
templumque instauratum est, non reges, sed duces vel 

30 principes habuerunt; quamvis et qui rex est possit dici 
princeps a principatu imperandi et dux eo, quod sit 
ductor exercitus; sed non continuo, quicumque principes 
vel duces sunt, etiam reges dici possunt, quod iste Aristo- 
bolus fuit. Cui successit Alexander, etiam ipse rex et 


9 Cf. p. 320, 228qq. 

pontifex, qui crudeliter in suos regnasse traditur. Post 
hunc uxor eius Alexandra regina Iudaeorum fuit, ex cuius 
tempore deinceps mala sunt eos secuta graviora. Filii 
quippe huius Alexandrae Aristobolus et Hyrcanus inter se 
de imperio dimicantes vires adversus Israeliticam gentem 
provocavere Romanas. Hyrcanus namque ab eis contra 
fratrem poposcit auxilium. Tunc iam Roma subiugaverat 
Africam, subiugaverat Graeciam lateque etiam aliis orbis 
partibus imperans tamquam se ipsa non valens ferre sua 
se quodam modo magnitudine fregerat. Pervenerat quippe 
ad seditiones domesticas graves atque inde ad bella so- 
cialia moxque civilia, tantumque se comminuerat et adtri- 
verat, ut ei mutandus rei publicae status, quo regeretur 
regibus, immineret. Pompeius ergo, populi Romani prae- 
clarissimus princeps, Iudaeam cum exercitu ingressus ci- 
vitatem capit, templum reserat, non devotione supplicis, 
sed iure victoris, et ad sancta sanctorum, quo nisi sum- 
mum sacerdotem non licebat intrare, non ut venerator, 
sed ut profanator accedit; confirmatoque Hyrcani pontifi- 
catu et subiugatae genti inposito custode Antipatro, quos 
tunc procuratores vocabant, vinctum secum Aristobolum 
ducit. Ex illo [udaei etiam tributarii Romanorum esse 
coeperunt. Postea Cassius etiam templum  expoliavit. 
Deinde post paucos annos etiam Herodem alienigenam 
regem habere meruerunt, quo regnante natus 2st Christus. 
Iam enim venerat plenitudo temporis significata prophetico 
Spiritu per os patriarchae Iacob, ubi ait: Non deficiet 
princeps ex luda, neque dux de femoribus eius, donec 
veniat cui repositum est, et ipse expectatio gentium. 
Non ergo defuit Iudaeorum princeps ex Iudaeis usque ad 
istum Herodem, quem primum acceperunt alienigenam 
regem. Tempus ergo iam erat, ut veniret ille, cui repo- 
situm erat, quod novo promissum est testamento, ut ipse 

25 Frick, F, A, p.648q. 29 Gen. 49,10; cf. 191,17 (Frick, F. A. p.65) 

esset expectatio gentium. Fieri autem non posset, ut 
expectarent eum gentes venturum, sicut eum cernimus 
expectari, ut veniat ad faciendum iudicium in claritate 
potentiae, nisi prius in eum crederent, cum venit ad 
patiendum iudicium in humilitate patientiae. 


CarurT XLVI. 


De ortu Salvatoris nostri, secundum quod Verbum caro 
factum est, et de dispersione Iudaeorum per omnes 
gentes, sicut fuerat prophetatum. 


Regnante ergo Herode in Iudaea, apud Romanos au- 
tem iam mutato rei publicae statu imperante Caesare Au- 
gusto et per eum orbe pacato natus est Christus secun- 
dum praecedentem prophetiam in Bethleem Iudae, homo 
manifestus ex homine virgine, Deus occultus ex Deo Patre. 
Sic enim propheta praedixerat: Ecce virgo accipiet in 
utero et pariet filium, et vocabunt nomen eius Emma- 
nuel, quod est interpretatum: Nobiscum Deus. Qui ut 
in se commendaret Deum, miracula multa fecit, ex qui- 
bus quaedam, quantum ad eum praedicandum satis esse 
visum est, scriptura evangelica continet. Quorum pri- 
mum est, quod tam mirabiliter natus est; ultimum autem, 
quod cum suo resuscitato a mortuis corpore ascendit in 
caelum. Iudaei autem, qui eum occiderunt et in eum 
credere noluerunt, quia oportebat eum mori et resurgere, 
vastati infelicius a Romanis funditusque a suo regno, ubi 
iam eis alienigenae dominabantur, eradicati dispersique per 
terras (quando quidem ubique non desunt) per scripturas 
suas testimonio nobis sunt prophetias nos non finxisse de 
Christo; quas plurimi eorum considerantes et ante pas- 
sionem et maxime post eius resurrectionem crediderunt 
in eum, de quibus praedictum est: Si fuerit numerus 
filiorum Israel sicut harena maris, reliquiae salvae fient. 


13 Mich. 5,2 1? Esai. 7,14; Mt. 1,23 32 Esai. 10,922 

Ceteri vero excaecati sunt, de quibus praedictum est: Fiat 
mensa eorum (coram ipsis) in laqueum et in retribu- 
tionem et <in) scandalum. Obscurentur oculi eorum, ne vi- 
deant; et dorsum illorum semper incurva. Proinde cum 
scripturis nostris non credunt, complentur in eis suae, 
quas caeci legunt. Nisi forte quis dixerit illas prophetias 
Christianos finxisse de Christo, quae Sibyllae nomine pro- 
feruntur vel aliorum, si quae sunt, quae non pertinent ad 
populum ludaeorum. Nobis quidem illae sufficiunt, quae 
de nostrorum inimicorum codicibus proferuntur, quos 
agnoscimus propter hoc testimonium, quod nobis inviti 
perhibent eosdem codices habendo atque servando, per 
omnes gentes etiam ipsos esse dispersos, quaqua versum 
Christi ecclesia dilatatur. Nam prophetia in psalmis, quos 
legunt etiam, de hac re praemissa est, ubi scriptum est: 
Deus meus, misericordia eius praeveniet me; Deus meus 
demonstravit mihi in inimicis meis, ne occideris eos, ne 
quando obliviscantur legem tuam; disperge eos in vir- 
tute tua.  Demonstravit ergo Deus ecclesiae in eius ini- 
micis ludaeis gratiam misericordiae suáe, quoniam, sicut 
dicit apostolus, delictum illorum salus gentibus; et ideo 
non eos occidit, id est non in eis perdidit quod sunt 
Iudaei, quamvis a Romanis fuerint devicti et oppressi, ne 
obliti legem Dei ad hoc, de quo agimus, testimonium ni- 
hil valerent. ldeo parum fuit, ut diceret: Ne occideris 
eos, ne quando obliviscantur legem tuam, nisi adderet 
etiam: Disperge eos; quoniam si cum isto testimonio 
scripturarum in sua tantummodo terra, non ubique 
essent, profecto ecclesia, quae ubique est, eos prophetia- 
rum, quae de Christo praemissae sunt, testes in omnibus 
gentibus habere non posset. 

CapruT XLVII. 


An ante tempora Christiana aliqui fuerint extra Israeli- 
ticum genus, qui ad caelestis civitatis consortium 
pertinerent. 


Quapropter quisquis alienigena, id est non ex Israel 
progenitus nec ab illo populo in canonem sacrarum litte- 
rarum receptus, legitur aliquid prophetasse de Christo, si 
in nostram notitiam venit aut venerit, ad cumulum a 
nobis commemorari potest; non quo necessarius sit, etiam- 
si desit, sed quia non incongrue creditur fuisse et in aliis 
gentibus homines, quibus hoc mysterium revelatum est, 
et qui haec etiam praedicere inpulsi sunt, sive participes 
eiusdem gratiae fuerint sive expertes, sed per malos an- 
gelos docti sint, quos etiam praesentem Christum, quem 
[udaei non agnoscebant, scimus fuisse confessos. Nec 
ipsos [udaeos existimo audere contendere neminem per- 
tinuisse ad Deum praeter Israelitas, ex quo propago Israel 
esse coepit, reprobato eius fratre maiore. Populus enim 
re vera, qui proprie Dei populus diceretur, nullus alius 
fuit; homines autem quosdam non terrena, sed caelesti 
societate ad veros [sraelitas supernae cives patriae perti- 
nentes etiam in aliis gentibus fuisse negare non possunt; 
quia si negant, facillime convincuntur de sancto et mira- 
bili viro Iob, qui nec indigena nec proselytus, id est ad- 
vena populi Israel fuit, sed ex gente Idumaea genus 
ducens, ibi ortus, ibidem mortuus est; qui divino sic lau- 
datur eloquio, ut, quod ad iustitiam pietatemque adtinet, 
nullus ei homo suorum temporum coaequetur. Quae 
tempora eius quamvis non inveniamus in Chronicis, col- 
ligimus tamen ex libro eius, quem pro sui merito Israe- 
litae in auctoritatem canonicam receperunt, tertia genera- 


28 Iob 1,8 


2? xpi p 5exom.g $6 canoneep $8 not. nostr. B 9 quod e 
11 homines om.e 312 hocv etiam hecp 14 sint RBap (cf. fuerint) 
sunt AFG-Hbegv Hoffm. 18 enim] ei (= eius)e 19 pop. dei 
prop. B 21 uiros g ?3 mirabile e 24 prosilit. g 29 colligem. g 


DE CIVITATE DEI L. XVIII. C. 47. 48. 331 


tione posteriorem fuisse quam Israel. Divinitus autem 
provisum fuisse non dubito, ut ex hoc uno sciremus etiam 
per alias gentes esse potuisse, qui secundum Deum vi- 
xerunt eique placuerunt, pertinentes ad spiritalem Hieru- 
salem. Quod nemini concessum fuisse credendum est, 
nisi cui divinitus revelatus est unus mediator Dei et 
hominum, homo Christus lesus, qui venturus in carne sic 
antiquis sanctis praenuntiabatur, quem ad modum nobis 
venisse nuntiatus est, ut una eademque per ipsum fides 
omnes in Dei civitatem, Dei domum, Dei templum prae- 
destinatos perducat ad Deum. Sed quaecumque aliorum 
prophetiae de Dei per lesum Christum gratia proferuntur, 
possunt putari a Christianis esse confictae. Ideo nihil 
est firmius ad convincendos quoslibet alienos, si de hac 
re contenderint, nostrosque faciendos, si recte sapuerint, 
quam ut divina praedicta de Christo ea proferantur, quae 
in Iudaeorum codicibus scripta sunt; quibus avulsis de 
sedibus propriis et propter hoc testimonium toto orbe 
dispersis Christi usquequaque crevit ecclesia. 


CarvT XLVIIIL. 


Prophetiam Aggaei, qua dixit maiorem futuram gloriam 
domus Dei, quam primum fuisset, non in reuedificatione 
templi, sed in ecclesia Christi esse completam. 


Haec domus Dei maioris est gloriae, quam fuerat illa 
prima lignis et lapidibus ceterisque pretiosis rebus metal- 
lisque constructa. Non itaque Aggaei prophetia in templi 
illius instauratione completa est. Ex quo enim est in- 
stauratum, numquam ostenditur habuisse tantam gloriam, 
quantam habuit tempore Salomonis; immo potius osten- 
ditur primum cessatione prophetiae fuisse domus illius 
gloriam diminutam, deinde ipsius gentis cladibus tantis 
usque ad ultimum excidium, quod factum est a Romanis, 
Sicut ea, quae supra sunt commemorata testantur. Haec 
autem domus ad novum pertinens testamentum tanto 

utique maioris est gloriae, quanto meliores sunt lapides 
vivi, quibus credentibus renovatisque construitur. Sed 
ideo per instaurationem templi illius significata est, quia 
ipsa renovatio illius aedificii significat eloquio prophetico 
5 alterum testamentum, quod appellatur novum. Quod ergo 
Deus dixit per memoratum prophetam: Æt dabo pacem 
in loco isto, per significantem locum ille, qui eo signi- 
ficatur, intellegendus est; ut, quia illo loco instaurato signi- 
ficata est ecclesia, quae fuerat aedificanda per Christum, 
10 nihil (aliud? accipiatur, quod dictum est: Dabo pacem in 
loco isto, nisi ,dabo pacem in loco, quem significat locus 
iste". Quoniam omnia significantia videntur quodam modo 
earum rerum, quas significant, sustinere personas; sicut 
dictum est ab apostolo: Petra erat Christus, quoniam 
15 petra illa, de qua hoc dictum est, significabat utique 
Christum. Maior est itaque gloria domus huius novi 
testamenti quam domus prioris veteris testamenti, et 
tunc apparebit maior, cum dedicabitur. Tunc enim veniet 
desideratus cunctis gentibus, sicut legitur in Hebraeo. 
20 Nam primus eius adventus nondum erat desideratus omni- 
bus gentibus. Non enim quem deberent desiderare scie- 
bant, in quem non crediderant. Tunc etiam secun- 
dum septuaginta interpretes (quia et ipse propheticus 
sensus est) venient quae electa sunt Domini de cun- 
25 ctis gentibus. Tunc enim vere non venient nisi electa, 
de quibus dicit apostolus: Sicut elegit nos in ipso ante 
mundi constitutionem. | Ipse quippe architectus, qui dixit: 
Muiti vocati, pauci vero electi, non de his, qui vocati 
sic venerunt, ut de convivio proicerentur, sed de electis 
30 demonstraturus est aedificatam domum, quae nullam rui- 
nam deinceps formidabit. Nunc autem, quando et hi re- 

plent ecclesias, quos tamquam in area ventilatio separa- 
hit,. non apparet tanta gloria domus huius, quanta tunc 
apparebit, quando, quisquis ibi erit, semper erit. 


CapruT XLIX. 
De indiscreta multiplicatione ecclesiae, qua in hoc sae- 
culo multi reprobi miscentur electis. 


In hoc ergo saeculo maligno, in his diebus malis, 
ubi per humilitatem praesentem futuram comparat ecclesia 
celsitudihem et timorum stimulis, dolorum tormentis, la- 
borum molestiis, temptationum periculis eruditur, sola spe 
gaudens, quando sanum gaudet, multi reprobi miscentur 
bonis et utrique tamquam in sagenam evangelicam col- 
liguntur et in hoc mundo tamquam in mari utrique in- 
clusi retibus indiscrete natant, donec perveniatur ad litus, 
ubi mali segregentur a bonis et in bonis tamquam in 
templo suo sif Deus omnia in omnibus. Proinde vocem 
nunc agnoscimus eius impleri, qui loquebatur in psalmo 
atque dicebat: A4dnuntiavi et locutus sum, multiplicati 
sunt super numerum. Hoc fit nunc, ex quo primum per 
os praecursoris sui Iohannis, deinde per os proprium ad- 
nuntiavit et locutus est dicens: Agite paenitentiam, ad- 
propinquavit enim regnum caelorum. Elegit discipulos, 
quos et apostolos nominavit, humiliter natos, inhonoratos, 
inlitteratos, ut, quidquid maguum essent et facerent, ipse 
in eis esset et faceret. Habuit inter eos unum, quo 
malo utens bene et suae passionis impleret dispositum et 
ecclesiae suae tolerandorum malorum praeberet exemplum. 
Seminato, quantum per eius oportebat praesentiam cor- 
poralem, sancto evangelio passus est, mortuus est, resur- 
rexit, passione ostendens quid sustinere pro veritate, 
resurrectione quid sperare in aeternitate debeamus, ex- 
cepta altitudine sacramenti, qua sanguis eius in remissio- 
nem fusus est peccatorum.  Conversatus est in terra 

quadraginta dies cum discipulis suis atque ipsis videnti- 
bus ascendit in caelum et post dies decem misit promis- 
sum Spiritum sanctum; cuius venientis in eos qui credi- 
derant tunc signum erat maximum et maxime necessarium, 
ut unusquisque eorum linguis omnium gentium loquere- 
tur; ita significans unitatem catholicae ecclesiae per omnes 
gentes futuram ac sic linguis omnibus locuturam. 


CAPUT L. 


De praedicatione evangelii, quae per passiones prae- 
dicantium clarior et potentior facta est. 


Deinde secundum illam prophetiam: Ex Sion lex 
prodiet et verbum Domini ex Hierusalem, et secundum 
ipsius Domini Christi praedicta, ubi posl resurrectionem 
stupentibus eum discipulis suis aperuit sensum, ut intel- 
legerent scripturas, et dixit eis, quoniam sic scriptum 
est, et sic oportebat Christum pati et resurgere a mor- 
tuis tertio die et praedicari in nomine eius paenitentiam 
et remissionem peccatorum per omnes gentes, incipienti- 
bus ab Hierusalem, et ubi rursus eis de adventu eius 
novissimo requirentibus respondit atque ait: Non est 
vestrum scire tempora quae Pater posuit in sua potestate; 
sed accipietis virtutem Spiritus sancti supervenientem in 
vos, et eritis mihi testes in Hierusalem et in totam Tu- 
daeam et Samariam et usque in fines terrae, primum se 
ab Hierusalem diffudit ecclesia, et cum in Iudaea atque 
Samaria plurimi credidissent, et in alias gentes itum est, 
eis adnuntiantibus evangelium, quos ipse, sicut luminaria, 
et aptaverat verbo et accenderat Spiritu sancto. Dixerat 
enim eis: Nolite timere eos, qui corpus occidunt, animam 

autem non possunt occidere. Qui ut frigidi timore non 
essent, igne caritatis ardebant. Denique non solum per 
ipsos, qui eum et ante passionem et post resurrectionem 
viderant et audierant, verum etiam post obitum eorum 
per posteros eorum inter horrendas persecutiones et 
varios cruciatus ac funera martyrum praedicatum est toto 
orbe evangelium, contestante Deo signis et ostentis et 
variis virtutibus et Spiritus sancti muneribus; ut populi 
gentium credentes in eum, qui pro eorum redemptione 
crucifixus est, Christiano amore venerarentur sanguinem 
martyrum, quem diabolico furore fuderunt, ipsique reges, 
quorum legibus vastabatur ecclesia, ei nomini salubriter 
subderentur, quod de terra crudeliter auferre conati sunt, 
et falsos deos inciperent persequi, quorum causa cultores 
Dei veri fuerant antea persecuti. 


CaPvuT LI. 


Quod etiam per haereticorum dissensiones fides catholica 
roboretur. 


Videns autem diabolus templa daemonum deseri et 
in nomen liberantis Mediatoris currere genus humanum, 
haereticos movit, qui sub vocabulo Christiano doctrinae 
resisterent Christianae, quasi possent indifferenter sine 
ulla correptione haberi in civitate Dei, sicut civitas con- 
fusionis indifferenter habuit philosophos inter se diversa 
et adversa sentientes. Qui ergo in ecclesia Christi mor- 
bidum aliquid pravumque sapiunt, si correpti, ut sanum 
rectumque sapiant, resistunt contumaciter suaque pestifera 
et mortifera dogmata emendare nolunt, sed defensare per- 
sistunt, haeretici fiunt et foras exeuntes habentur in 
exercentibus inimicis. Etiam sic quippe veris illis catho- 

licis membris Christi malo suo prosunt, dum Deus utitur 
et malis bene et diligentibus eum omnia cooperatur in 
bonum. [nimici enim omnes ecclesiae, quolibet errore 
caecentur ‘vel malitia depraventur, si accipiunt potestatem 
corporaliter affligendi, exercent eius patientiam; si tantum- 
modo male sentiendo adversantur, exercent eius sapien- 
tiam; ut autem etiam inimici diligantur, exercent eius 
benevolentiam aut etiam  beneficentiam, sive suadibili 
doctrina cum eis agatur sive terribili disciplina. Ac per 
hoc diabolus princeps impiae civitatis adversus peregrinan- 
tem in hoc mundo civitatem Dei vasa propria commovendo 
nihil ei nocere permittitur, cui procul dubio et rebus 
prosperis consolatio, ut non frangatur adversis, et rebus 
adversis exercitatio, ut non corrumpatur prosperis, per 
divinam providentiam procuratur, atque ita temperatur 
utrumque ab alterutro, ut in psalmo illum vocem non 
aliunde agnoscamus exortam: Secundum multitudinem do- 
lorum meorum in corde meo consolationes tuae iucun- 
daverunt animam meam. Hinc est ét illud apostoli: Spe 
gaudentes, in tribulatione patientes. 

Nam et id, quod ait idem doctor: Quicumque volunt 
in Christo pie vivere, persecutionem patiuntur, nullis pu- 
tandum est deesse posse temporibus. Quia et cum ab 
eis, qui foris sunt, non saevientibus videtur esse tranquil. 
litas et re vera est plurimumque consolationis adfert, 
maxime infirmis: non tamen desunt, immo multi sunt in- 
tus, qui corda pie viventium suis perditis moribus cru- 
ciant; quoniam per eos blasphematur Christianum et 
catholicum nomen; quod quanto est carius eis, qui volunt 
pie vivere in Christo, tanto magis dolent, quod per malos 

intus positos fit, ut minus, quam piorum mentes deside- 
rant, diligatur. Ipsi quoque haeretici, cum cogitantur 
habere nomen et sacramenta Christiana et scripturas et 
professionem, magnum dolorem faciunt in cordibus pio- 
rum; quia et multi volentes esse Christiani propter eorum 
dissensiones haesitare coguntur et multi maledici etiam 
in his inveniunt materiam blasphemandi Christianum nomen, 
quia et ipsi quoquo modo Christiani appellantur. His at- 
que huius modi pravis moribus et erroribus hominum 
persecutionem patiuntur, qui volunt in Christo pie vivere, 
etiam nullo infestante neque vexante corpus illorum. 
Patiuntur quippe hanc persecutionem non in corporibus, 
sed in cordibus. Unde illa vox est: Secundum multitu- 
dinem dolorum meorum in corde meo. Non enim ait: 
,ln corpore meo." Sed rursus quoniam cogitantur in- 
mutabilia divina promissa, et quod ait apostolus: Novit 
Dominus qui sunt eius (quos enim praescivit et prae- 
destinavit conformes imaginis filii sui, ex eis perire nul- 
lus potest): ideo sequitur in illo psalmo: Consolationes 
tuae iucundaverunt. animam meam. Dolor autem ipse, 
qui fit in cordibus piorum, quos persequuntur mores 
Christianorum malorum sive falsorum, prodest dolentibus, 
quoniam de caritate descendit, qua eos perire nolunt nec 
impedire aliorum salutem. Denique magnae consolationes 
fiunt etiam de correctionibus eorum, quae piorum animas 
tanta iucunditate perfundunt, quantis doloribus de sua 
perditione cruciaverant. Sic in hoc saeculo, in his die- 
bus malis non solum a tempore corporalis praesentiae 
Christi et apostolorum eius, sed ab ipso Abel, quem pri- 
mum iustum impius frater occidit, et deinceps usque in 
huius saeculi finem inter persecutiones mundi et con- 
solationes Dei peregrinando procurrit ecclesia. 
17 2. Tim. 2,19 18 Rom. 8,29 27 Cf. Eph. 5,16 

CarvT LII. 


An credendum sit, quod quidam putant, impletis decem 
persecutionibus, quae fuerunt, nullam iam superesse 
praeter undecimam, quae in ipso Antichristi 
tempore sit futura. 


Proinde ne illud quidem temere puto esse dicendum 
sive credendum, quod nonnullis visum est vel videtur, 
non amplius ecclesiam passuram persecutiones usque ad 
tempus Antichristi, quam quot iam passa est, id est de- 
cem, ut undecima eademque novissima sit ab Antichristo. 
Primam quippe computant a Nerone quae facta est, se- 
cundam a Domitiano, a Traiano tertiam, quartem ab An- 
tonino, a Severo quintam, sextam a Maximino, a Decio 
septimam, octavam a Valeriano, ab Aureliano nonam, deci- 
mam a Diocletiano et Maximiano. Plagas enim Aegyptio- 
rum, quoniam decem fuerunt, antequam exire inde in- 
ciperet populus Dei, putant ad hunc intellectum esse 
referendas, ut novissima Antichristi persecutio similis vi- 
deatur undecimae plagae, qua Aegyptii, dum hostiliter se- 
querentur Hebraeos, in mari Rubro populo Dei per sic- 
cum transeunte perierunt. Sed ego illa re gesta in 
Aegypto istas persecutiones prophetice significatas esse 
non arbitror; quamvis ab eis, qui hoc putant, exquisite 
et ingeniose illa singula his singulis comparata videantur, 
non prophetico spiritu, sed coniectura mentis humanae, 
quae aliquando ad verum pervenit, aliquando fallitur. 

Quid enim, qui hoc sentiunt, dicturi sunt de per- 
secutione, qua ipse Dominus crucifixus est? in quo eam 
numero posituri? Si autem hac excepta existimant com- 
putandum, tamquam illae numerandae sint, quae ad cor- 
pus pertinent, non qua ipsum caput est appetitum et oc- 
cisum: quid agent de illa, quae, postea quam Christus 
ascendit in caelum, Hierosolymis facta est, ubi beatus 
Stephanus lapidatus est, ubi lacobus frater Iohannis gla- 
dio trucidatus, ubi apostolus Petrus ut occideretur inclu- 
13 maximiano Hp 16 inde exire Bv inde exiret pop. a — 18 hinc 

sus et per angelum liberatus, ubi fugati atque dispersi 
de Hierosolymis fratres, ubi Saulus, qui postea Paulus 
apostolus factus est, vastabat ecclesiam, ubi ipse quoque 
iam fidem, quam persequebatur, evangelizans, qualia facie- 
bat, est passus, sive per Iudaeam sive per alias gentes, 
quacumque Christum  ferventissimus praedicabat? Cur 
ergo eis a Nerone videtur ordiendum, cum ad Neronis 
tempora inter atrocissimas persecutiones, de quibus nimis 
longum est cuncta dicere, ecclesia crescendo pervenerit? 
Quod si a regibus factas persecutiones in numero existi- 
mant esse debere: rex fuit Herodes, qui etiam post ascen- 
sum Domini gravissimam fecit. Deinde quid respondent 
etiam de Iuliano, quem non numerant in decem? An 
ipse non est ecclesiam persecutus, qui Christianos libera- 
les litteras docere ac discere vetuit? Sub quo Valentinia- 
nus maior, qui post eum tertius imperator fuit, fidei 
Christianae confessor extitit militiaque privatus est; ut 
omiltam quae apud Antiochiam facere coeperat, nisi unius 
fidelissimi et constantissimi iuvenis, qui multis, ut torque- 


rentur, adprehensis per totum diem primus est tortus, : 
) ) 


inter ungulas cruciatusque psallentis libertatem — atque 
hilaritatem miratus horruisset et in ceteris deformius 
erubescere timuisset. Postremo nostra memoria Valens, 
supradicti Valentiniani frater, Arrianus, nonne magna per- 
secutione per Orientis partes catholicam vastavit ecclesiam? 
Quale est autem, non considerare ecclesiam per totum 
mundum fructificantem atque crescentem posse in aliqui- 
bus gentibus persecutionem pati a regibus, et quando in 
aliis non patitur? Nisi forte non est persecutio compu- 
tanda, quando rex Gothorum in ipsa Gothia persecutus 
est Christianos crudelitate mirabili, cum ibi non essent 
nisi catholici, quorum plurimi martyrio coronati sunt, sic- 
ut a quibusdam fratribus, qui tunc illic pueri fuerant et 
se ista vidisse incunctanter recordabantur, audivimus? 
Quid modo in Perside? Nonne ita in Christianos ferbuit 

persecutio (si tamen iam quievit), ut fugientes inde non- 
nulli usque ad Romana oppida pervenerint? Haec atque 
huius modi mihi cogitanti non videtur esse definiendus 
numerus persecutionum, quibus exerceri oportet ecclesiam. 
5 Sed rursus adurmare aliquas futuras a regibus praeter 
illam novissimam, de qua nullus ambigit Christianus, non 
minoris est temeritatis. Itaque hoc in medio relinquimus 
neutram partem quaestionis huius astruentes sive destruen- 
tes, sed tantummodo ab ad(írmandi quodlibet horum 
10 audaci praesumptione revocantes. 


Carur LHI. 
De tempore novissimae persecutionis nulli hominum revelato 


Illam sane novissimam persecutionem, quae ab Anti- 

christo futura est, praesentia sua extinguet ipse Iesus. Sic 
15 enim scriptum est, quod eum nterficiet spiritu oris sui 
et evacuabit inluminatione praesentiae suae. Hic quaeri 
solet: Quando istud erit? [fnportune omnino. Si enim 
hoc nobis nosse prodesset, a quo melius quam ab ipso 
Deo magistro interrogantibus discipulis diceretur? Non 
20 enim siluerunt inde apud eum, sed a praesente quaesie- 
runt dicentes: Domine, si hoc tempore repraesentabis 
regnum Israel? At ille: Non est, inquit, vestrum scire 
tempora, quae Pater posuit in sua potestate. Non uti- 
que illi de hora vel die vel anno, sed de tempore inter- 
25 rogaverant, quando istud accepere responsum. Frustra 
igitur annos, qui remanent huic saeculo, computare ac 
definire conamur, cum hoc scire non esse nostrum ex 
ore Veritatis audiamus; quos tamen alii quadringentos, 
alii quingentos, alii etiam mille ab ascensione Domini us- 
30 que ad eius ultimum adventum compleri posse dixerunt. 

Quem ad modum autem quisque eorum astruat opinionem 
suam, longum est demonstrare et non necessarium. Con- 
iecturis quippe utuntur humanis, non ab eis aliquid cer- 
Lum de scripturae canonicae auctoritate profertur Omnium 
vero de hac re calculantium digitos resolvit et quiescere 
iubet ille, qui dicit: Non est vestrum scire tempora, quae 
Pater posuit in sua potestate. 

Sed haec quia evangelica sententia est, mirum non 
est non ea repressos fuisse deorum multorum falsorum- 
que cultores, quominus fingerent daemonum responsis, 
quos tamquam deos colunt, definitum esse quanto tem- 
pore mansura esset religio Christiana. Cum enim viderent 
nec tot tantisque persecutionibus eam potuisse consumi, 
sed his potius mira incrementa sumpsisse, excogitaverunt 
nescio quos versus Graecos tamquam consulenti cuidam 
divino oraculo effusos, ubi Christum quidem ab huius 
tamquam sacrilegii crimine faciunt innocentem, Petrum 
autem maleficia fecisse subiungunt, ut coleretur Christi 
nomen per trecentos sexaginta quinque annos, deinde 
completo memorato numero annorum sine mora sumeret 
finem. O hominum corda doctorum! O ingenia litterata 
digna credere ista de Christo, quae credere non vultis in 
Christum, quod eius discipulus Petrus ab eo magicas artes 
non didicerit, sed, ipso innocente, tamen eius maleficus 
fuerit nomenque illius quam suum coli maluerit magicis 
artibus suis, magnis laboribus et periculis suis, postremo 
eliam effusione sanguinis sui! Si Petrus maleficus fecit, 
ut Christum sic diligeret mundus, quid fecit innocens 
Christus, ut eum sic diligeret Petrus? Respondeant igitur 
ipsi sibi et si possunt intellegant illa superna gratia 
factum esse, ut propter aeternam vitam Christum diligeret 
mundus, qua gratia factum est, ut et propter aeternam 
vitam ab illo accipiendam et usque ad temporariam mor- 
tem pro illo patiendam Christum diligeret Petrus. Deinde 
27 hoc om.a — 8 nec aba 6 nossetemp.uel momenta a 16 ef- 

isti dii qui sunt, qui possunt ista praedicere nec pos- 
sunt avertere, ita succumbentes uni malefico et uni sce- 
leri magico, quo puer, ut dicunt, anniculus occisus et 
dilaniatus et ritu nefario sepultus est, ut sectam sibi ad- 
versariam tam prolixo tempore convalescere, tot tantarum- 
que persecutionum horrendas crudelitates non resistendo, 
sed patiendo superare et ad suorum simulacrorum tem- 
plorum, sacrorum oraculorum eversionem pervenire per- 
mitterent? Quis postremo est deus, non noster utique, 
sed ipsorum, qui vel inlectus tanto scelere vel inpulsus 
est ista praestare? Non enim alicui daemoni, sed deo 
dicunt illi versus haec Petrum arte magica definisse. 
Talem deum habent, qui Christum non habent. 


Carur LIV. 


De stultissimo mendacio paganorum, quo Christianam 
religionem non ultra trecentos sexaginta quinque 
annos mansuram esse finxerunt. 


Haec atque huius modi multa colligerem, si nondum 
annus ipse transisset, quem divinatio ficta promisit et 
decepta vanitas credidit. Cum vero, ex quo nominis 
Christi cultus per eius in carne praesentiam et per apo- 
stolos institutus est, ante aliquot annos anni trecenti 
sexaginta quinque completi sunt, quid aliud quaerimus, 
unde ista falsitas refellatur? Ut enim in Christi nativi- 
tate huius rei non ponamus initium, quia infans et puer 
discipulos non habebat, tamen quando habere coepit, pro- 
cul dubio tunc innotuit per eius corporalem praesentiam 
doctrina et religio Christiana, id est, postea quam in 
fluvio Iordane ministerio lohannis est baptizatus. Propter 
hoc enim de illo prophetia illa praecesserat: Dominabitur 
a mari usque ad mare et a flumine usque ad terminos 
ciend. B; capiend. Ae! petrum..christus B? — 1 qui sunt om. p 

orbis terrae. Sed quoniam, priusquam passus esset et 
resurrexisset a mortuis, nondum fides omnibus fuerat 
definita (in resurrectione quippe Christi definita est, nam 
sic apostolus Paulus Atheniensibus loquitur dicens: Jam 
nunc adnuntiat hominibus omnes ubique agere paeniten- 5 
tiam, eo quod statuit diem iudicare orbem in aequitate 
in viro quo definivit fidem omnibus resuscitans illum a 
mortuis): melius in hac quaestione solvenda inde initium 
sumimus; praesertim quia tunc datus est etiam Spiritus 
sanctus, sicut eum dari post resurrectionem Christi opor- 
tebat in ea civitate, ex qua debuit incipere lex secunda, 
hoc est testamentum novum. Prima enim fuit ex monte 
Sina per Moysen, quod testamentum vocatur vetus. De 
hac autem, quae per Christum danda erat, praedictum 
est: Ex Sion lex prodiet et verbum Domini ex Hierusa- 15 
lem. Unde et ipse per omnes gentes dixit praedicari 
oportere in nomine suo paenitentiam, sed tamen incipien- 
tibus ab Hierusalem. Ibi ergo exorsus est huius nominis 
cultus, ut in lesum Christum, qui crucifixus fuerat et 
resurrexerat, crederetur. Ibi haec fides tam insignibus 20 
initiis incanduit, ut aliquot hominum milia in Christi 
nomen mirabili alacritate conversa venditis suis rebus, ut 
egenis distribuerentur, proposito sancto et ardentissima 
caritate ad paupertatem voluntariam pervenirent atque in- 
ter frementes et sanguinem sitientes [Iudaeos se usque ad 25 
mortem pro veritate certare non armata potentia, sed 
potentiore patientia praepararent. Hoc si nullis magicis 
artibus factum est, cur credere dubitant eadem virtute 
divina per totum mundum id fieri potuisse, qua hoc 
factum est? Si autem ut Hierosolymis sic ad cultum 30 
nominis Christi accenderetur tanta hominum multitudo, 
quae illum in cruce vel fixerat prensum ve) riserat fixum, 

iam maleficium illud fecerat Petrus, ex ipso anno quae- 
rendum est, quando trecenti sexaginta quinque completi 
sint. Mortuus est ergo Christus duobus Geminis consuli- 
bus octavum Kalendas Aprilis. Resurrexit tertio die, sic- 
ut apostoli suis etiam sensibus probaverunt. Deinde 
post quadraginta dies ascendit in caelum; post decem 
dies, id est quinquagensimo post suam resurrectionem die, 
misit Spiritum sanctum. Tunc tria milia hominum apo- 
stolis eum praedicantibus crediderunt. Tunc itaque nomi- 
nis illius cultus exorsus est, sicut nos credimus et veri- 
tas habet, efficacia Spiritus sancti; sicut autem finxit 
vanitas impia vel putavit, magicis artibus Petri. Paulo 
post etiam signo mirabili facto, quando ad verbum ipsius 
Petri quidam mendicus ab utero matris ita claudus, ut 
ab aliis portaretur et ad portam templi, ubi stipem pete- 
ret, poneretur, in nomine lesu Christi salvus exiluit, quin- 
que hominum milia crediderunt; ac deinde aliis atque 
aliis accessibus credentium crevit ecclesia. Ac per hoc 
colligitur etiam dies, ex quo annus ipse sumpsit initium, 
scilicet quando missus est Spiritus sanctus, id est per 
Idus Maias. Numeratis proinde consulibus trecenti sexa- 
ginta quinque anni reperiuntur impleti per easdem Jdus 
consulatu Honorii et Eutychiani. Porro sequenti anno, 
consule Malio Theodoro, quando iam secundum illud ora- 
culum daemonum aut figmentum hominum nulla esse 
debuit religio Christiana, quid per alias terrarum partes 
forsitan factum sit, non fuit necesse perquirere; interim, 
quod scimus, in civitate notissima et eminentissima Car- 
thagine Africae Gaudentius et lovius comites imperatoris 
Honorii quarto decimo Kalendas Aprilis falsorum deorum 
templa everterunt et simulacra fregerunt. Ex quo usque 
4 Frick, F. A. p. 668qq. 17 Act. 3; 4,4 29 Pauly-Wiss., 
R. E. VII 859; IX 2016 

ad hoc tempus per triginta ferme annos quis non videat 
quantum creverit cultus nominis Christi, praesertim postea 
quam multi eorum Christiani facti sunt, qui tamquam 
vera illa divinatione revocabantur a fide eamque completo 
eodem numero annorum inanem ridendamque viderunt? 
Nos ergo, qui sumus vocamurque Christiani, non in Petrum 
credimus, sed in quem credidit Petrus; Petri de Christo 
aedificati sermonibus, non carminibus venenati; nec de- 
cepti maleficiis, sed beneficiis eius adiuti. Ille Petri 
magister Christus in doctrina, quae ad vitam ducit aeter- 
nam, ipse est magister et noster. 

Sed aliquando iam concludamus hunc librum, hoc 
usque disserentes et quantum satis visum est demonstran- 
tes, quisnam sit duarum civitatum, caelestis atque ter- 
renae, ab initio usque in finem permixtarum mortalis ex- 
cursus; quarum illa, quae terrena est, fecit sibi quos 
voluit vel undecumque vel etiam ex hominibus falsos 
deos, quibus sacriticando serviret; illa autem, quae cae- 
lestis peregrinatur in terra, falsos deos non facit, sed a 
vero Deo ipsa fit, cuius verum sacrificium ipsa sit. Ambae 
tamen temporalibus vel bonis pariter utuntur vel malis 
pariter affliguntur, diversa fide, diversa spe, diversu amore, 
donec ultimo iudicio separentur, et percipiat unaquae- 
que suum finem, cuius nullus est finis; de quibus am- 
barum finibus deinceps disserendum est. 

LIBER XIX. 


CaPvT I. 


Quod in quaestione, quam de finibus bonorum et malo- 
rum philosophica disputatio ventilavit, ducentas octoginta 
et octo secías esse posse Varro perspexerit. 


Quoniam de civitatis utriusque, terrenae scilicet et 
caelestis, debitis finibus deinceps mihi video disputan- 
dum: prius exponenda sunt, quantum operis huius ter- 
minandi ratio patitur, argumenta mortalium, quibus sibi 
ipsi beatitudinem facere in huius vitae infelicitate moliti 
sunt, ut ab eorum rebus vanis spes nostra quid differat, 
quam Deus nobis dedit, et res ipsa, hoc est vera beati- 
tudo, quam dabit, non tantum auctoritate divina, sed ad- 
hibita etiam ratione, qualem propter infideles possumus 
adhibere, clarescat. De finibus enim bonorum et malo- 
rum multa et multipliciter inter se philosophi disputarunt; 
quam quaestionem maxima intentione versantes invenire 
conati sunt, quid efficiat hominem beatum. Illud enim 
est finis boni nostri, propter quod appetenda sunt cetera, 
ipsum autem propter se ipsum; et illud finis mali, pro- 
pter quod vitanda sunt cetera, ipsum autem propter se 
ipsum. Finem boni ergo nunc dicimus, non quo con- 
sumatur, ut non sit, sed quo perficiatur, ut plenum sit; 
et finem mali, non quo esse desinat, sed quo usque no- 
cendo perducat. Fines itaque isti sunt summum bonum 
et summum malum. De quibus inveniendis atque in hac 
vita summo bono adipiscendo, vitando autem summo 
malo, multum, sicut dixi, laboraverunt. qui studium sa- 
pientiae in saeculi huius vanitate professi sunt; nec tamen 
eos, quamvis diversis errantes modis, naturae limes in 
tantum ab itinere veritatis deviare permisit, uv non alii 
in animo, alii in corpore, alii in utroque fines bonorum 

ponerent et malorum. Ex qua tripertita velut generalium 
distributione sectarum Marcus Varro in libro de philo- 
sophia tam multam dogmatum varietatem diligenter et 
subtiliter scrutatus advertit, ut ad ducentas octoginta et 
octo sectas, non quae iam essent, sed quae esse possent, 
adhibens quasdam differentias facillime perveniret. 

Quod ut breviter ostendam, inde oportet incipiam, 
quod ipse advertit et posuit in libro memorato, quattuor 
esse quaedam, quae homines sine magistro, sine ullo doc- 
trinae adminiculo, sine industria vel arte vivendi, quae 
virtus dicitur et procul dubio discitur, velut naturaliter 
appetunt, aut voluptatem, qua delectabiliter movetur cor- 
poris sensus, aut quietem, qua fit ui nullam molestiam 
corporis quisque patiatur, aut utramque, quam tamen uno 
nomine voluptatis Epicurus appellat, aut universaliter pri- 
ma naturae, in quibus et haec sunt et alia, vel in cor- 
pore, ut membrorum integritas et salus atque incolumitas 
eius, vel in animo, ut sunt ea, quae vel parva vel magna 
in hominum reperiuntur ingeniis. Haec igitur quattuor, 
id est voluptas, quies, utrumque, prima naturae, ita sunt 
in nobis, ut vel virtus, quam postea doctrina inserit, pro- 
pter haec appetenda sit, aut ista propter virtutem, aut 
utraque propter se ipsa; ac per hoc tiunt hinc duodecim 
sectae; per hanc enim rationem singulae triplicantur; 
quod cum in una demonstravero, difficile non erit id in 
ceteris invenire. Cum ergo voluptas corporis animi vir- 
tuti aut subditur aut praefertur aut iungitur, tripertita 
variatur diversitate sectarum.  Subditur autem virtuti, 
quando in usum virtutis adsumitur. Pertinet quippe ad 
virtutis officium et vivere patriae et propter patriam filios 
procreare, quorum neutrum fieri potest sine corporis 
voluptate; nam sine illa nec cibus potusque sumitur, ut 
vivatur, nec concumbitur, ut generatio propagetur. Cum 

virtus autem adsumenda creditur propter illam, id est, 
ut nihil virtus agat nisi ad consequendam vel conservan- 
dam corporis voluptatem; quae vita deformis est quidem, 
quippe ubi virtus servit dominae voluptati (quamvis nullo 
modo haec dicenda sit virtus); sed tamen etiam ista hor- 
ribilis turpitudo habuit quosdam philosophos patronos et 
defensores suos. Virtuti porro voluptas iungitur, quando 
neutra earum propter alteram, sed propter se ipsas am- 
bae appetuntur. Quapropter sicut voluptas vel subdita 
vel praelata vel iuncta virtuti tres sectas facit, ita quies, 
ita utrumque, ita prima naturae alias ternas inveniuntur 
efficere. Pro varietate quippe humanarum opinionum 
virtuti aliquando subduntur, aliquando praeferuntur, ali- 
quando iunguntur, ac sic ad duodenarium sectarum 
nnmerum pervenitur. Sed iste quoque numerus duplica- 
tur adhibita una differentia, socialis videlicet vitae, quo- 
niam, quisquis sectatur aliquam istarum duodecim sec- 
tam, profecto aut propter se tantum id agit aut etiam. 
propter socium, cui debet hoc velle quod sibi. Quocirca 
duodecim sunt eorum, qui propter se tantum unamquam- 
que tenendam putant, et aliae duodecim eorum, qui non 
solum propter se sic vel sic philosophandum esse decer- 
nunt, sed etiam propter alios, quorum bonum appetunt 
sicut suum. Hae autem sectae viginti quattuor iterum 
geminantur addita differentia ex Academicis novis et fiunt 
quadraginta octo. lllarum quippe viginti quattuor unam- 
quamque sectarum potest quisque sic tenere ac defen- 
dere ut certam, quem ad modum defenderunt Stoici 
quod hominis bonum, quo beatus esset, in animi tantum- 
modo virtute consisteret; potest alius ut incertam, sicut 
defenderunt Academici novi, quod eis etsi non certum, 
tamen veri simile videbatur. Viginti quattuor ergo fiunt 
per eos, qui eas velut certas propter veritatem, et aliae 
viginti quattuor per eos, qui easdem quamvis incertas 
propter veri similitudinem sequendas putant. Rursus, 
quia unamquamque istarum quadraginta octo sectarum 

potest quisque sequi habitu ceterorum philosophorum, 
itemque alius potest habitu Cynicorum, ex hac etiam dif- 
ferentia duplicantur et nonaginta sex fiunt. Deinde quia 
earum singulas quasque ita tueri homines possunt atque 
sectari, ut aut otiosam diligant vitam, sicut hi, qui tan- 
tummodo studiis doctrinae vacare voluerunt atque value- 
runt, aut negotiosam, sicut hi, qui eum philosopharentur 
tamen administratione rei publicae regendisque rebus 
humanis occupatissimi fuerunt, aut ex utroque genere 
temperatam, sicut hi, qui partim erudito otio partim ne- 
cessario negotio alternantia vitae suae tempora tribuerunt: 
propter has differentias potest etiam triplicari numerus 
iste sectarum et ad ducentas octoginta octo perduci. 
Haec de Varronis libro, quantum potui, breviter ac 
dilucide posui, sententias eius meis explicans verbis. Quo 
modo autem refutatis ceteris unam eligat, quam vult esse 
Academicorum veterum (quos a Platone institutos usque 
ad Polemonem, qui ab illo quartus eius scholam tenuit, 
quae Academia dicta est, habuisse certa dogmata vult vi- 
deri et ob hoc distinguit ab Academicis novis, quibus in- 
certa sunt omnia, quod philosophiae genus ab Arcesila 
coepit successore Polemonis), eamque sectam, id est vete- 
rum Academicorum, sicut dubitatione ita omni errore ca- 
rere arbitretur, longum est per omnia demonstrare; nec 
tamen omni ex parte res omittenda est. Removet ergo 
prius illas omnes differentias, quae numerum multiplica- 
vere sectarum, quas ideo removendas putat, quia non in 
eis est finis boni. Neque enim existimat ullam philoso- 
phiae sectam esse dicendam, quae non eo distet a ceteris, 
quod diversos habeat fines bonorum et malorum. Quando 
quidem nulla est homini causa philosophandi, nisi ut bea- 
tus sit; quod autem beatum facit, ipse est finis boni; 
nulla est igitur causa philosophandi, nisi finis boni: quam 
ob rem quae nullum boni finem sectatur, nulla philo- 

sophiae secta dicenda est. Cum ergo quaeritur de sociali 
vita, utrum sit tenenda sapienti, ut summum bonum, quo 
fit homo beatus, ita velit et curet amici sui, quem ad 
modum suum, an suae tantummodo beatitudinis causa 
faciat quidquid facit: non de ipso summo bono quaestio 
est, sed de adsumendo vel non adsumendo socio ad huius 
participationem boni, non propter se ipsum, sed propter 
eundem socium, ut eius bono ita gaudeat, sicut gaudet 
suo. [tem cum quaeritur de Academicis novis, quibus 
incerta sunt omnia, utrum ita sint res habendae, in qui- 
bus philosophandum est, an, sicut aliis philosophis placuit, 
certas eas habere debeamus: non quaeritur quid in boni 
fine sectandum sit, sed de ipsius boni veritate, quod se- 
ctandum videtur, utrum sit necne dubitandum; hoc est, 
ut id planius eloquar, utrum ita sectandum sit, ut, qui 
sectatur, dicat esse verum, an ita, ut, qui seclatur, dicat 
verum sibi videri, etiamsi forte sit falsum, tamen uterque 
sectetur unum atque idem bonum. In illa etiam differen- 
tia quae adhibetur ex habitu et consuetudine Cynicorum, 
non quaeritur, quisnam sit finis boni, sed utrum in illo 
habitu et consuetudine sit vivendum ei, qui verum secta- 
tur bonum, quodlibet ei verum videatur esse atque se- 
etandum. Denique fuerunt, qui cum diversa sequerentur 
bona finalia, alii virtutem, alii voluptatem, eundem tamen 
habitum et consuetudinem tenebant, ex quo Cynici appel- 
labantur. Ita illud quidquid est, unde philosophi Cynici 
discernuntur a ceteris, ad eligendum ac tenendum bonum, 
quo beati fierent, utique nil valebat. Nam si aliquid ad 
hoc interesset, profecto idem habitus eundem finem se- 
qui cogeret, et diversus habitus eundem sequi finem non 
sineret. 

CaPvuT II. 


Quo modo remotis omnibus differentiis, quae non sectae, 
sed quaestiones sint, ad tripertitam summi boni defini- 
tionem Varro perveniat, quarum tamen una sil 
eligenda. 


In tribus quoque illis vitae generibus, uno scilicet 
non segniter, sed in contemplatione vel inquisitione veri- 
tatis otioso, altero in gerendis rebus humanis negotioso, 
tertio ex utroque genere temperato, cum quaeritur quid 
horum sit potius eligendum, non finis boni habet contro- 
versiam; sed quid horum trium difficultatem vel facilita- 
tem adferat ad consequendum vel retinendum finem boni, 
id in ista quaestione versatur. Finis enim boni, cum ad 
eum quisque pervenerit, protinus beatum facit; in otio 
autem litterato, vel in negotio publico, vel quando utrum- 
que vicibus agitur, non continuo quisque beatus est. 
Multi quippe in quolibet horum trium possunt vivere, et 
in appetendo boni fine, quo fit homo beatus, errare. Alia 
est igitur quaestio de finibus bonorum et malorum, quae 
unamquamque philosophorum sectam facit, et aliae sunt 
quaestiones de sociali vita, de cunctatione Academicorum, 
de vestitu et victu Cynicorum, de tribus vitae generibus, 
otioso, actuoso, ex utroque modificato; quarum nulla est, 
in qua de bonorum et malorum finibus disputatur. Proinde 
quoniam Marcus Varro has quattuor adhibens differentias, 
id est ex vita sociali, ex Academicis novis, ex Cynicis, ex 
isto vitae genere tripertito ad sectas ducentas octoginta 
octo pervenit, et si quae aliae possunt similiter adici: re- 
motis eis omnibus, quoniam de sectando summo bono 
nullam inferunt quaestionem et ideo sectae nec sunt nec 
vocandae sunt, ad illas duodecim, in quibus quaeritur, 
quod sit bonum hominis, quo adsecuto fit beatus, ut ex 

eis unam veram, .ceteras falsas ostendat esse, revertitur. 
Nam remoto illo tripertito genere vitae duae partes huius 
numeri detrahuntur et sectae nonaginta sex remanent. 
Remota vero differentia ex Cynicis addita ad dimidium 
rediguntur et quadraginta octo fiunt. Auferamus etiam 
quod ex Academicis novis adhibitum est: rursus dimidia 
pars remanet, id est viginti quattuor. De sociali quoque 
vita quod accesserat similiter auferatur: duodecim sunt 
reliquae, quas ista differentia, ut viginti quattuor fierent, 
duplicaverat. De his ergo duodecim nihil dici potest, cur 
sectae non sint habendae. Nihil quippe aliud in eis quae- 
ritur quam finis bonorum et malorum. [Inventis autem 
bonorum finibus profecto e contrario sunt malorum. Hae 
autem ut fiant duodecim sectae, illa quattuor triplicantur, 
voluptas, quies, utrumque et prima naturae, quae primi- 
genia Varro vocat. Haec quippe quattuor dum singillatim 
virtuti aliquando subduntur, ut non propter se ipsa, sed 
propter officium virtutis appetenda videantur, aliquando 
praeferuntur, ut uon propter se ipsa, sed propter haec 
adipiscenda vel conservanda necessaria virtus putetur, ali- 
quando iunguntur, ut propter se ipsa et virtus et ista 
appetenda credantur, quaternarium numerum triplum red- 
dunt et ad duodecim sectas perveniunt. Ex illis autem 
quattuor rebus Varro tres tollit, voluptatem scilicet et 
quietem et utrumque; non quod eas inprobet, sed quod 
primigenia illa naturae et voluptatem in se habeant et 
quietem. Quid ergo ópus est ex his duabus tria quae- 
dam facere, duo scilicet, cum singillatim appetuntur volu- 
ptas aut quies, et tertium, cum ambae simul, quando qui- 
dem prima naturae et ipsas et praeter ipsas alia multa 
contineant? De tribus ergo sectis ei placet diligenter 
esse tractandum, quaenam sit polius eligenda. Non enim 
veram plus quam unam vera ratio esse permittit, sive in 

his tribus sit sive alicubi alibi, quod post videbimus 
Interim de his tribus quo modo unam Varro eligat, quan- 
tum breviter aperteque possumus, disseramus. Istae 
nempe tres sectae ita fiunt, cum vel prima naturae pro- 
pter virtutem, vel virtus propter prima naturae, vel utra- 
que, id est et virtus et prima naturae, propter se ipsa 
sunt expetenda. 


CaPvr III. 


De tribus sectis summum hominis bonum quaerentibus 
quam eligendam Varro definiat sequens veteris 
Academiae Antiocho auctore sententiam. 


Quid ergo istorum trium sit verum atque sectandum, 
isto modo persuadere conatur. Primum, quia summum 
bonum in philosophia non arboris, non pecoris, non Dei, 
sed hominis quaeritur, quid sit ipse homo, quaerendum 
putat. Sentit quippe in eius natura duo esse quaedam, 
corpus et animam, et horum quidem duorum melius esse 
animam longeque praestabilius omnino non dubitat, sed 
utrum anima sola sit homo, ut ita sit ei corpus tamquam 
equus equiti (eques enim non homo et equus, sed solus 
homo est; ideo tamen eques dicitur, quod aliquo modo 
se habet ad equum), an corpus solum sit homo, aliquo 
modo se habeus ad animam, sicut poculum ad potionem 
(non enim calix et potio, quam continet calix, simul dici- 
tur poculum, sed calix solus; ideo tamen quod potioni 
continendae sit adcommodatus), an vero nec anima sola 
nec solum corpus, sed simul utrumque sit homo, cuius 
sit pars una sive anima sive corpus, ille autem totus ex 
utroque constet, ut homo sit (sicuc duos equos iunctos 
bigas vocamus, quorum sive dexler sive sinister pars est 
bigarum, unum vero eorum, quoquo modo se habeat ad 
alterum, bigas non dicimus, sed ambo simul) Horum 

autem trium hoc elegit tertium hominemque nec animam 
solam nec solum corpus, sed animam simul et corpus 
esse arbitratur. Proinde summum bonum hominis, quo 
fit beatus, ex utriusque rei bonis constare dicit, et ani- 
mae scilicet et corporis. Ac per hoc prima illa naturae 
propter se ipsa existimat expetenda ipsamque virtutem, 
quam doctrina inserit velut artem vivendi, quae in ani- 
mae bonis est excellentissimum bonum. Quapropter eadem 
virtus, id est ars agendae vitae, cum acceperit prima 
naturae, quae sine illa erant, sed tamen erant etiam 
quando eis doctrina adhuc deerat, omnia propter se ipsa 
appetit simulque etiam se ipsam, omnibusque simul et se 
ipsa utitur, eo fine, ut omnibus delectetur atque perfrua- 
tur, magis minusque, ut quaeque inter se maiora atque 
minora sunt, tamen omnibus gaudens et quaedam minora, 
si necessitas postulat, propter maiora vel adipiscenda vel 
tenenda contemnens. Omnium autem bonorum vel animi 
vel corporis nihil sibi virtus omnino praeponit. Haec 
enim bene utitur et se ipsa et ceteris, quae hominem 
faciunt beatum, bonis. Ubi vero ipsa non est, quamlibet 
multa sint bona, non bono eius sunt, cuius sunt, ac per 
hoc nec eius bona dicenda sunt, cui male utenti utilia 
esse non possunt. Haec ergo vita hominis, quae virtute 
et aliis animi et corporis bonis, sine quibus virtus esse 
non potest, fruitur, beata esse dicitur; si vero et aliis, 
sine quibus esse virtus potest, vel ullis vel pluribus, bea- 
tior; si autem prorsus omuibus, ut nullum omnino bonum 
desit vel animi vel corporis, beatissima. Non enim hoc 
est vita, quod virtus, quoniam non omnis vita, sed sapiens 
vita virtus est; et tamen qualiscumque vita sine ulla vir- 
tute potest esse; virtus vero sine ulla vita non potest 
esse. Hoc et de memoria dixerim atque ratione, et si 
quid tale aliud est in homine. Sunt enim haec et ante 

doctrinam, sine his autem non potest esse ulla doctrina, 
ac per hoc nec virtus, quae utique discitur. Bene autem 
currere, pulchrum esse corpore, viribus ingentibus prae- 
valere et cetera huius modi talia sunt, ut et virtus sine 
his esse possit et ipsa sine virtute; bona sunt tamen, 
et secundum istos etiam ipsa propter se ipsa diligit vir- 
tus, utiturque illis: et fruitur, sicut virtutem decet. 

Hanc vitam beatam etiam socialem perhibent esse, 
quae amicorum bona propter se ipsa diligat sicut sua 
eisque propter ipsos hoc velit quod sibi; sive in domo 
sint, sicut coniux et liberi et quicumque domestici, sive 
in loco, ubi domus est eius, sicuti est urbs, ut sunt hi 
qui cives vocantur, sive in orbe toto, ut sunt gentes 
quas ei societas humana coniungit, sive in ipso mundo, 
qui censetur nomine caeli et terrae, sicut esse dicunt 
deos. quos volunt amicos esse homini sapienti, quos nos 
familiarius angelos dicimus. De bonorum autem et e 
contrario malorum finibus negant ullo modo esse dubitan- 
dum et hanc inter se et novos Academicos adfirmant esse 
distantiam, nec eorum interest quicquam, sive Cynico 
sive alio quolibet habitu et victu in his finibus, quos 
veros putant, quisque philosophetur. Ex tribus porro illis 
vitae generibus, otioso, actuoso et quod ex utroque com- 
positum est, hoc tertium sibi placere adseverant. Haec 
sensisse atque docuisse Academicos veteres Varro adserit, 
auctore Antiocho, magistro Ciceronis et suo, quem sane 
Cicero in pluribus fuisse Stoicum quam veterem Academi- 
cum vult videri. Sed quid ad nos, qui potius de rebus 
ipsis iudicare debemus, quam pro magno de hominibus 
quid quisque senserit scire? 

Cartr IV. 


De summo bono et summo malo quid Christiani sentiant 
contra philosophos, qui summum bonum in se sibi 
esse dixerunt. 


Si ergo quaeratur a nobis, quid civitas Dei de his 
singulis interrogata respondeat ac primum de finibus bo- 
norum malorumque quid sentiat: respondebit aeternam 
vitam esse summum bonum, aeternam vero mortem sum- 
mum malum; propter illam proinde adipiscendam istam- 
que vitandam recte nobis esse vivendum. Propter quod 
scriptum est: Justus ex fide vivit; quoniam neque bonum 
nostrum iam videmus, unde oportet ut credendo quaera- 
mus, neque ipsum recte vivere nobis ex nobis est, nisi 
credentes adiuvet et orantes qui et ipsam fidem dedil, 
qua nos ab illo adiuvandos esse credamus. Hli autem, 
qui in ista vita fines bonorum et malorum esse putave- 
runt, sive in corpore sive in animo sive in utroque 
ponentes summum bonum, atque, ut id explicatius elo- 
quar, sive in voluptate sive in virtute sive in utraque, 
sive in quiete sive in virtute sive in utraque, sive in 
voluptate simul et quiete sive in virtute sive in utrisque, 
sive in primis naturae sive in virtute sive in utrisque, 
hic beati esse et a se ipsis beatificari mira vanitate 
voluerunt. Jnrisit hos Veritas per prophetam dicentem: 
Dominus novit cogitationes hominum vel, sicut hoc testi- 
monium posuit apostolus Paulus: Dominus novit cogita- 
tiones sapientium, quoniam vanae sunt. 

Quis enim sufficit quantovis eloquentiae flumine vitae 
huius miserias explicare? Quam lamentatus est Cicero 
in consolatione de morte filiae, sicut potuit; sed quantum 
est quod potuit? Ea quippe, quae dicuntur prima naturae, 

quande, ubi, quo modo tam bene se habere in hac vita 
possunt, ut non sub incertis casibus fluctuent? Quis 
enim dolor contrarius voluptati, quae inquietudo contraria 
quieti in corpus cadere sapientis non potest? Membrorum 
certe amputatio vel debilitas hominis expugnat incolumi- 
tatem, deformitas pulchritudinem, inbecillitas sanitatem, 
vires lassitudo, mobilitatem torpor aut tarditas; et quid 
horum est, quod nequeat in carnem sapientis inruere? 
Status quoque corporis atque motus, cum decentes et 
congruentes sunt, inter naturae prima numerantur; sed 
quid si aliqua mala valetudo membra tremore concutiat? 
quid si usque ad ponendas in terra manus dorsi spina 
curvetur et hominem quodam modo quadrupedem faciat? 
Nonne omnem statuendi corporis et movendi speciem de- 
cusque pervertet? Quid ipsius animi primigenia quae 
appellantur bona, ubi duo prima ponunt propter conpre- 
hensionem perceptionemque veritatis sensum et intel- 
lectum? Sed qualis quantusque remanet sensus, si, ut 
alia taceam, fiat homo surdus et caecus? Ratio vero et 
intellegentia quo recedet, ubi sopietur, si aliquo morbo 
efficiatur insanus? | Phrenetici multa absurda cum dicunt 
vel faciunt, plerumque a bono suo proposito et morihus 
aliena, immo suo bono proposito moribusque contraria, 
sive illa cogitemus sive videamus, si digne consideremus, 
lacrimas tenere vix possumus aut forte nec possumus. 
Quid dicam de his, qui daemonum patiuntur incursus? 
Ubi habent absconditam vel obrutam intellegentiam suam, 
quando secundum suam voluntatem et anima eorum et 
corpore malignus utitur spiritus? Et quis confidit hoc 
malum in hac vita evenire non posse sapienti? Deinde 
perceptio veritatis in hac carne qualis aut quanta est, 
quando, sicut legimus in veraci libro sapientiae, corpus 

habitatio sensum multa cogitantem? Impetus porro vel 
appetitus actionis, si hoc modo recte Latine appellatur 
ea, quam (Graeci vocant ógwjv, quia et ipsam primis 
naturae deputant bonis, nonne ipse est, quo geruntur 
etiam insanorum illi miserabiles motus et facta, quae hor- 
remus, quando pervertitur sensus ratioque sopitur? 

Porro ipsa virtus, quae non est inter prima naturae, 
quoniam eis postea doctrina introducente supervenit, cum 
sibi bonorum culmen vindicet humanorum, quid hic agit 
nisi perpetua bella cum vitiis, nec exterioribus, sed inte- 
rioribus, nec alienis, sed plane nostris et propriis, maxime 
illa, quae Graece cogoocvvs, Latine temperantia nomina- 
tur, qua carnales frenantur libidines, ne in quaeque fla- 
gitia mentem consentientem trahant? Neque enim nullum 
est vitium, cum, sicut dicit apostolus, caro concupiscit 
adversus spiritum; cui vitio contraria virtus est, cum, 
sicut idem dicit, spiritus concupiscit adversus carnem. 
Haec enim, inquit, invicem adversantur, ut non ea quae 
vultis faciatis. Quid autem facere volumus, cum perfici 
volumus fine summi boni, nisi ut caro adversus spiritum 
non concupiscat, nec sit in nobis hoc vitium, contra quod 
spiritus concupiscat? Quod in hac vita, quamvis velimus, 
quoniam facere non valemus, id saltem in adiutorio Dei 
facimus, ne carni concupiscenti adversus spiritum spiritu 
succumbente cedamus et ad perpetrandum peccatum nostra 
consensione pertrahamur. Absit ergo ut, quamdiu in hoc 
bello intestino sumus, iam nos beatitudinem, ad quam 
vincendo volumus pervenire, adeptos esse credamus. Et 
quis est usque adeo sapiens, ut contra libidines nullum 
habeat omnino conflictum? 

Quid illa virtus, quae prudentia dicitur, nonne tota 
vigilantia sua bona discernit a malis, ut in illis appeten- 

dis istisque vitandis nullus error obrepat, ac per hoc et 
ipsa nos in malis vel mala in nobis esse testatur? [psa 
enim docet malum esse ad peccandum consentire bonum- 
que esse ad peccandum mon consentire libidini. [lud 
tamen malum, cui nos non consentire docet prudentia, 
facit temperantia, nec prudentia nec temperantia tollit 
huic vitae. Quid iustitia, cuius munus est sua cuique 
tribuere (unde fit in ipso homine quidam iustus ordo 
naturae, ut anima subdatur Deo et animae caro, ac per 
hoc Deo et anima et caro), nonne demonstrat in eo se 
adhuc opere laborare potius quam in huius operis iam 
fine requiescere? Tanto minus quippe anima subditur 
Deo, quanto minus Deum in ipsis suis cogitationibus con- 
cipit; et tanto minus animae subditur caro, quanto magis 
adversus spivitum concupiscit. Quamdiu ergo nobis inest 
haec infirmitas, haec pestis, hic languor, quo modo nos 
iam salvos, et si nondum salvos, quo modo iam beatos 
illa finali beatitudine dicere audebimus? Iam vero illa 
virtus, cuius nomen est fortitudo, in quantacumque sa- 
pientia evidentissima testis est humanorum malorum, quae 
compellitur patientia tolerare. Quae mala Stoici philo- 
sophi miror qua fronte mala non esse contendant, quibus 
fatentur, si tanta fuerint, ut ea sapiens vel non possit 
vel non debeat sustinere, cogi eum mortem sibimet in- 
ferre atque ex hac vita emigrare. Tantus autem super- 
biae stupor est in his hominibus hic se habere finem 
boni et a se ipsis fieri beatos putantibus, ut sapiens 
eorum, hoc est, qualem mirabili vanitate describunt, etiam- 
si excaecetur obsurdescat obmutescat, membris debilite- 
tur doloribus erucietur et, si quid aliud talium malorum 
dici aut cogitari potest, incidat in eum, quo sibi mortem 
cogatur inferre, hanc in his malis vitam constitutam eum 
non pudeat beatam vocare. O vitam beatam, quae ut 
finiatur mortis quaerit auxilium!- Si beata est, maneatur 

in ea. Quo modo ista non sunt mala, quae vincunt for 
titudinis bonum eandemque fortitudinem non solum sibi 
cedere, verum etiam delirare compellunt, ut eandem vitam 
et dicat beatam et persuadeat esse fugiendam? Quis 

5 usque adeo caecus est, ut non videat, quod, si beata 
esset, fugienda non esset? Sed aperta infirmitatis voce 
fugiendam fatentur. Quid igitur causae est, cur non etiam 
miseram fracta superbiae cervice fateantur? Utrum, ob- 
secro, Cato ille patientia an potius inpatientia se per- 
10 emit? Non enim hoc fecisset, nisi victoriam Caesaris in- 
patienter tulisset. Ubi est fortitudo? Nempe cessit, 
nempe succubuit, nempe usque adeo superata est, ut vi- 
tam beatam derelinqueret desereret fugeret. An non erat 
iam beata?  Misera ergo erat. Quo modo igitur mala 
16 non erant, quae vitam miseram fugiendamque faciebant? 
Quapropter etiam ipsi, qui mala ista esse confessi 

sunt, sicut Peripatetici, sicut veteres Academici, quorum 
sectam Varro defendit, tolerabilius quidem loquuntur, sed 
eorum quoque mirus est error, quod in his malis, etsi 
20 tam gravia sint, ut morte fugienda sint ab ipso sibimet 
inlata, qui haec patitur, vitam beatam tamen esse conten- 
dunt. ,Mala sunt, inquit, tormenta atque cruciatus cor- 
poris, et tanto sunt peiora, quanto potuerint esse maiora; 
quibus ut careas, ex hac vita fugiendum est^ Qua vita, 
26 obsecro? „Hac, inquit, quae tantis adgravatur malis." 
Certe ergo beata est in eisdem ipsis malis, propter quae 
dicis esse fugiendam? An ideo beatam dicis, quia licet 
tibi ab his malis morte discedere? Quid si ergo in eis 
aliquo divino iudicio tenereris nec permittereris mori nec 
30 umquam sine illis esse sinereris? Nempe tunc saltem 
miseram talem diceres vitam. Non igitur propterea misera 
non est, quia cito relinquitur. Quando quidem si sempi- 

terna sit, etiam abs te ipso misera iudicatur; non itaque 
propterea, quoniam brevis est, nulla miseria debet videri 
aut, quod est absurdius, quia brevis miseria est, ideo 
etiam beatitudo appellari. Magna vis est in eis malis, 
quae cogunt hominem secundum ipsos etiam sapientem 
sihimet auferre quod homo est; cum dicant, et verum 
dicant, hauc esse naturae primam quodam modo et maxi- 
mam vocem, ut homo concilietur sibi et propterea mortem 
naturaliter fugiat, ita sibi amicus, ut esse se animal et in 
hae coniunctione corporis atque auimae vivere velit vehe- 
menter atque appetat. Magna vis est in eis malis, qui- 
bus iste naturae vincitur sensus, quo mors omni modo 
omnibus viribus conatibusque vitatur, et ita vincitur, ut, 
quae vitabatur, optetur appetatur et, si non potuerit ali- 
unde contingere, ab homine ipso sibimet inferatur. Magna 
vis est in eis malis, quae fortitudinem faciunt homicidam; 
si tamen adhuc dicenda est fortitudo, quae ita his malis 
vincitur, ut hominem, quem sicut virtus regendum tuen- 
dumque suscepit, non modo non possit per patientiam 
custodire, sed ipsa insuper cogatur occidere. Debet qui- 
dem etiam mortem sapiens ferre patienter, sed quae ac- 
cidit aliunde. Secundum istos autem si eam sibi ipse in- 
ferre compellitur, profecto fatendum est eis non solum 
mala, sed intolerabilia etiam mala esse, quae hoc eum 
perpetrare compellunt. Vita igitur, quae istorum tam 
magnorum tamque gravium malorum aut premitur oneri- 
bus aut subiacet casibus, nullo modo beata diceretur, si 
homines, qui hoc dicunt, sicut victi malis ingravescenti- 
bus, cum sibi ingerunt mortem, cedunt infelicitati, ita 


victi certis rationibus, cum quaerunt beatam vitam, digua- : 


rentur cedere veritati et non sibi putarent in ista mor- 
talitate fine summi boni esse gaudendum, ubi virtutes 
ipsae, quibus hic certe nihil melius atque utilius in homine 
reperitur, quanto maiora sunt adiutoria contra vim peri- 

culorum laborum dolorum, tanto fideliora testimonia mise- 
riarum. Si enim verae virtutes sunt, quae nisi in eis, 
quibus vera inest pietas, esse non possunt: non se pro- 
fitentur hoc posse, ut uullas miserias patiantur homines, 
5 in quibus sunt (neque enim mendaces sunt verae vir- 
tutes, ut hoc profiteantur), sed ut vita humana, quae tot 
et tantis huius saeculi malis esse cogitur misera, spe 
futuri saeculi sit beata, sicut et salva. Quo modo enim 
beata est, quae nondum salva est? Unde et apostolus 
10 Paulus non de hominibus inprudentibus inpatientibus, in- 
temperantibus et iniquis, sed de his, qui secundum veram 
pietatem viverent et ideo virtutes, quas haberent, veras 
haberent, ait: Spe enim salvi facti sumus. Spes autem 
quae videtur, non est spes. Quod enim videt quis, quid 
15 et sperat? Si autem quod non videmus speramus, per 
patientiam expectamus. Sicut ergo spe salvi, ita spe 
beati facti sumus, et sicut salutem, ita beatitudinem non 
iam tenemus praesentem, sed expectamus futuram, et 
hoc per patientiam; quia in malis sumus, quae patienter 
20 tolerare debemus, donec ad illa veniamus bona, ubi omnia 
Cerunt», quibus ineffabiliter delectemur, nihil erit autem, 
quod iam tolerare debeamus. Talis salus, quae in futuro 
erit saeculo, ipsa erit etiam finalis beatitudo. Quam bea- 
titudinem isti philosophi, quoniam non videntes nolunt 
25 credere, hic sibi conantur falsissimam fabricare, quanto 
superbiore, tanto mendaciore virtute. 
CaruT V. 


De sociali vita, quae, cum maxime expetenda sit, multis 
offensionibus saepe subvertitur. 


80 Quod autem socialem vitam volunt esse sapientis, nos 
multo amplius adprobamus. Nam unde ista Dei civitas, 


16 Rom. 8, 24sq. 

de qua huius operis ecce iam undevicensimum librum 
versamus in manibus, vel iuchoaretur exortu vel progre- 
deretur excursu vel adprehenderet debitos fines, si non 
esset socialis vita sanctorum? Sed in huius mortalitatis 
aerumna quot et quantis abundet malis humana societas, 
quis enumerare valeat? quis aestimare sufficiat? Audiant 
apud comicos suos hominem cum sensu atque consensu 
omnium hominum dicere: 
Duxi uxorem; quam ibi miseriam vidi! Nati filii, 
Alia cura. 

Quid itidem illa, quae in amore vitia commemorat idem 
Terentius, „iniuriae suspiciones, inimicitiae bellum, pax 
rursum^: nonne res humanas ubique impleverunt? nonne 
et in amicorum honestis amoribus plerumque contingunt? 
nonne his usquequaque plenae sunt res humanae, ubi 
iniurias suspiciones, inimicitias bellum mala certa senti- 
mus; pacem vero incertum bouum, quoniam corda eorum, 
cum quibus eam tenere volumus, ignoramus, et si hodie 
nosse possemus, qualia cras futura essent utique nescire- 
mus. Qui porro inter se amiciores solent esse vel debent, 
quam qui una etiam continentur domo? Et tamen quis 
inde securus est, cum tanta saepe mala ex eorum occul- 
tis insidiis extiterint, tanto amariora, quanto pax dulcior 
fuit, quae vera putata est, cum astutissime fingeretur? 
Propter quod omnium pectora sic adtingit, ut cogat in 
gemitum, quod ait Tullius: ,,Nullae sunt occultiores insi- 
diae quam hae, quae latent in simulatione officii aut in 
aliquo necessitudinis nomine. Nam eum, qui palam est 
adversarius, facile cavendo vitare possis; hoc vero occul- 
tum intestinum ac domesticum malum non solum existit, 
verum etiam opprimit, antequam prospicere atque explo- 
rare potueris.“ Propter quod etiam divina vox illa: Æt 
inimici hominis domestici eius cum magno dolore cordis 

10 Ter. Ad. 5,4,18sq. (v. 86780.) 13 Eun. 1,1,148qq. (v. 598qq) 
32 Verr. act. 2,1,15 38 Mt. 10, 36 

auditur, quía, etsi quisque tam [ortis sit, ut aequo animo 
perferat, vel tam vigilans, ut provido consilio caveat, quae 
adversus eum molitur amicitia simulata, eorum tamen 
hominum perfidorum malo, cum eos esse pessimos experi- 
tur, si ipse bonus est, graviter excrucietur necesse est, 
sive semper mali fuerint et se bonos finxerint, sive in 
istam malitiam ex bonitate mutati sint. Si ergo domus, 
commune perfugium in his malis humani generis, tuta 
non est, quid civitas, quae quanto maior est, tanto forum 
eius litibus et civilibus et criminalibus plenius, etiamsi 
quiescant non solum turbulentae, verum saepius et cruen- 
tae seditiones ac bella civilia, a quorum eventis sunt ali- 
quando liberae civitates, a periculis numquam? 


Carur VI. 
De errore humanorum iudiciorum, cum veritas latet. 


Quid ipsa iudicia hominum de hominibus, quae civi- 
tatibus in quantalibet pace manentibus deesse non pos- 
sunt, qualia putamus esse, quam misera, quam dolenda? 
Quando quidem hi iudicant, qui conscientias eorum, de 
quibus iudicant, cernere nequeunt. Unde saepe cogun- 
tur tormentis innocentium testium ad alienam causam 
pertinentem quaerere veritatem. Quid cum in sua causa 
quisque torquetur et, cum quaeritur utrum sit nocens, 
cruciatur et innocens luit pro incerto scelere certissimas 
poenas, non quia illud commisisse detegitur, sed quia 
non commisisse nescitur? Ac per hoc ignorantia iudicis 
plerumque est calamitas innocentis. Et quod est intolera- 
bilius magisque plangendum rigandumque, si fieri possit, 
fontibus lacrimarum, cum propterea iudex torqueat accu- 
satum, ne occidat nesciens innocentem, fit per ignoran- 
tiae miseriam, ut et tortum et innocentem occidat, quem 
ne innocentem occideret torserat. Si enim secundum 
istorum sapientiam elegerit ex hac vita lugere quam 

4 malorum H, g (sup.l.) cum] quo p eis D! 12 euenti D'H 


euentu D? sinte 17 deesse n. poss. in quant. pac. man.e 20 neq.]) 
non possunt B! 26 hoc in ign. D 30 nescius g 31 tortum est g 


DE CIVITATE DEI L. XIX. C. 6. 365 


diutius illa sustinere tormenta: quod non commisit, com- 
misisse se dicit. Quo damnato et occiso, utrum nocen- 
tem an innocentem iudex occiderit, adhuc nescit, quem 
ne innocentem nesciens occideret torsit; ac per hoc in- 
nocentem et ut sciret torsit, et dum nesciret occidit. In 
his tenebris vitae socialis sedebit iudex ille sapiens an 
non audebit?  Sedebit plane. Constringit enim eum et 
ad hoc officium pertrahit humana societas, quam deserere 
nefas ducit. Hoc enim nefas esse non ducit, quod testes 
innocentes in causis torquentur alienis; quod hi, qui ar- 
guuntur, vi doloris plerumque superati et de se falsa con- 
fessi etiam puniuntur innocentes, cum iam torti fuerint 
innocentes; quod, etsi non morte puniantur, in ipsis vel 
ex ipsis tormentis plerumque moriuntur; quod aliquando 
et ipsi, qui arguunt, humanae societati fortasse, ne cri- 
mina inpunita sint, prodesse cupientes et mentientibus 
testibus reoque ipso contra tormenta durante iumaniter 
nec fatente probare quod obiciunt non valentes, quamvis 
vera obiecerint, a iudice nesciente damnantur. Haec tot 
et tanta mala non deputat esse peccata; non enim haec 
facit sapiens iudex nocendi voluntate, sed necessitate 
nesciendi, et tamen, quia cogit humana societas, necessi- 
tate etiam iudicandi. Haec est ergo quam dicimus mi- 
seria certe hominis, etsi non malitia sapientis. An vero 
necessitate nesciendi atque iudicandi torquet insontes, 
punit insontes, et parum est illi, quod non est reus, si 
non sit insuper et beatus? Quanto consideratius et 
homine dignius agnoscit in ista necessitate miseriam eam- 
que odit in se et, si pie sapit, clamat ad Deum: De ne- 
cessitatibus meis erue me! 


30 Ps. 24, 17. 

Carur VII. 


De diversitate linguarum, qua societas hominum dirimatur, 
et de miseria bellorum, etiam quae iusta dicuntur. 


Post civitatem vel urbem sequitur orbis terrae, in 
quo tertium gradum ponunt societatis humanae, incipien- 
tes a domo atque inde ad urbem, deinde ad orbem pro- 
grediendo venientes; qui utique, sicut aquarum congeries, 
quanto maior est, tanto periculis plenior. In quo pri- 
mum linguarum diversitas hominem alienat ab homine. 
Nam si duo sibimet invicem fiant obviam neque prae- 
terire, sed simul esse aliqua necessitate cogantur, quo- 
rum neuter linguam novit alterius: facilius sibi muta 
animalia, etiam diversi generis, quam illi, cum sint homi- 
nes ambo, sociantur. Quando enim quae sentiunt inter 
se communicare non possunt, propter solam diversitatem 
linguae nihil prodest ad consociandos homines tanta si- 
militudo naturae, ita ut libentius homo sit cum cane suo 
quam cum homine alieno. At enim opera data est, ut 
imperiosa civitas non solum iugum, verum etiam linguam 
suam domitis gentibus per pacem societatis inponeret, per 
quam non deesset, immo et abundaret etiam interpretum 
copia. Verum est; sed hoc quam multis et quam gran- 
dibus bellis, quanta strage hominum, quanta effusione 
humani sanguinis comparatum est? Quibus transactis, 
non est tamen eorundem malorum finita miseria. Quam- 
vis enim non defuerint neque desint hostes exterae natio- 
nes, contra quas semper bella gesta sunt et geruntur: 
tamen etiam ipsa imperii latitudo peperit peioris generis 
bella, socialia scilicet et civilia, quibus míserabilius quati- 
tur humanum genus, sive cum belligeratur, ut aliquando 
conquiescanL, sive cum timetur, ne rursus exsurgant. 
Quorum malorum multas et multiplices clades, duras et 
diras necessitates si ut dignum est eloqui velim, quam- 

2 dirimaturfgp dirimitur v 6 inde urbem (om. ad)e 10 inuic. 


sibim.e 12noritlinguam v 15sg. possunt propter .. linguae, nihil 
Hoffm. 16 linguarum B 18 at] ad g; ante D; aperteb 20 suam 


DE CIVITATE DEI L. XIX. C. 7. 8. 361 


quam nequaquam sicut res postulat possim: quis erit 
prolixae disputationis modus? Sed sapiens, inquiunt, iusta 
bella gesturus est. Quasi non, si se hominem meminit, 
multo magis dolebit iustorum necessitatem sibi extitisse 
bellorum, quia nisi iusta essent, ei gerenda non essent, 
ac per hoc sapienti nulla bella essent. Iniquitas enim 
partis adversae iusta bella ingerit gerenda sapienti; quae 
iniquitas utique homini est dolenda, quia hominum est, 
etsi nulla ex ea bellandi necessitas nasceretur. Haec ita- 
que mala tam magna, tam horrenda, tam saeva quisquis 
cum dolore considerat, miseriam fateatur; quisquis autem 
vel patitur ea sine animi dolore vel cogitat, multo utique 
miserius ideo se putat beatum, quia et humanum per- 


didit sensum. 
CaruT VIII. 


Quod amicitia bonorum secura esse non possit, dum a 
periculis, quae in hac vita sunt, trepidari necesse est. 


Si autem non contingat quaedam ignorantia similis 
dementiae, quae tamen in huius vitae misera condicione 
saepe contingit, ut credatur vel amicus esse, qui inimicus 
est, vel inimicus, qui amicus est: quid nos consolatur in 
hac humana societate erroribus aerumnisque plenissima 
nisi fides non ficta et mutua dilectio verorum et bono- 
rum amicorum? Quos quanto plures et in locis pluri- 
bus habemus, tanto longius latiusque metuimus, ne quid 
eis contingat mali de tantis malorum aggeribus huius 
saeculi. Non enim tantummodo solliciti sumus, ne fame, 
ne bellis, ne morbis, ne captivitatibus affligantur, ne in 
eadem servitute talia patiantur, qualia nec cogitare suf- 
ficimus; verum etiam, ubi timor est multo amarior, ne in 
perfidiam malitiam nequitiamque mutentur. Et quando 
ista contingunt (tanto utique plura, quanto illi sunt plures) 
om.R ?1habund.BHg 29 mirab.D'! 30gen.hum.Bv 885isup.l.D 

et in nostram notitiam perferuntur, quibus cor nostrum 
flagris uratur, quis potest, nisi qui talia sentit, advertere? 
Mortuos quippe audire mallemus, quamvis et hoc sine 
dolore non possimus audire. Quorum enim nos vita pro- 
pter amicitiae solacia delectabat, unde fieri potest, ut 
eorum mors nullam nobis ingerat maestitudinem? Quam 
qui prohibet, prohibeat, si potest, amica conloquia, inter- 
dicat amicalem vel intercidat affectum, humanarum omnium 
necessitudinum vincula mentis inmiti stupore disrumpat 
aut sic eis utendum censeat, ut nulla ex eis animum 
dulcedo perfundat. Quod si fieri nullo modo potest, etiam 
hoc quo pacto futurum est, ut eius nobis amara mors 
non sit, cuius dulcis est vita? Hinc enim est et luctus 
quoddam non inhumani cordis quasi vulnus aut ulcus, 
cui sanando adhibentur officiosae consolationes. Non enim 
propterea non est quod sanetur, quoniam quanto est ani- 
mus melior, tanto in eo citius faciliusque sanatur. Cum 
igitur etiam de carissimorum mortibus, maxime quorum 
sunt humanae societati officia necessaria, nunc mitius, 
nunc asperius affligatur vita mortalium: mortuos tamen 
eos, quos diligimus, quam vel a fide vel a bonis moribus 
lapsos, hoc est in ipsa anima mortuos, audire seu videre 
mallemus. Qua ingenti materia malorum plena est terra, 
propter quod scriptum est: Numquid non temptatio est 
vita humana super terram? et propter quod ipse Domi- 
nus ait: Vae mundo ab scandalis, et iterum: Quoniam 
abundavit, inquit, iniquitas, refrigescet caritas multorum. 
Ex quo fit, ut bonis amicis mortuis gratulemur et, cum 
mors eorum nos contristet, ipsa nos cerlius consoletur, 
quoniam caruerunt malis, quibus in hac vita etiam boni 
homines vel conteruntur vel depravantur vel in utroque 
periclitantur. 


25 Iob 7,1 26 Mt.18,7 27 Ib. 24,12 

Carvr IX. 


De amicitia sanctorum angelorum, quae homini in hoc 
mundo non potest esse manifesta propter fallaciam 
daemonum, in quos inciderunt, qui multos sibi 
deos colendos putarunt. 


In societate vero sanctorum angelorum, quam philo- 
sophi illi, qui nobis deos amicos esse voluerunt, quarto 
constituerunt loco, velut ad mundum venientes ab orbe 
terrarum, ut sic quodam modo complecterentur et cae- 
lum, nullo modo quidem metuimus, ne tales amici vel 
morte nos sua vel depravatione contristent. Sed quia 
nobis non ea, qua homines, familiaritate miscentur (quod 
etiam ipsum ad aerumnas huius pertinet vitae) et ali- 
quando Satanas, sicut legimus, transfigurat se velut an- 
gelum lucis ad temptandos eos, quos ita vel erudiri opus 
est vel decipi iustum est: magna Dei misericordia neces- 
saria est, ne quisquam, cum bonos angelos amicos se 
habere putat, habeat malos daemones fictos amicos, eos- 
que tanto nocentiores, quanto astutiores ac fallaciores, 
patiatur inimicos. Et cui magna ista Dei misericordia 
necessaria est nisi magnae humanae miseriae, quae igno- 
rantia tanta premitur, ut facile istorum simulatione fal- 
latur? Et illos quidem philosophos in impia civitate, qui 
deos sibi amicos esse dixerunt, in daemones malignos in- 
cidisse certissimum est, quibus tota ipsa civitas subditur, 


aeternum cum eis habitura supplicium. Ex eorum quippe. 


sacris vel potius sacrilegis, quibus eos colendos, et ex 
ludis inmundissimis, ubi eorum crimina celebrantur, qui- 
bus eos placandos putarunt eisdem ipsis auctoribus et 

exactoribus talium tantorumque dedecorum, satis ab eis 
qui colantur apertum est. 


CAPUT X. 


Quis fructus sanctis de superata huius vitae femptatione 
pariatur. 


Sed neque sancti et fideles unius veri Dei summique 
cultores ab eorum fallaciis et multiformi temptatione se- 
curi sunt. In hoc enim loco infirmitatis et diebus mali- 
gnis etiam ista sollicitudo non est inutilis, ut illa securi- 
tas, ubi pax plenissima atque certissima. est, desiderio 
ferventiore quaeratur. Ibi enim erunt naturae munera, 
hoc est, quae naturae nostrae ab omnium naturarum 
creatore donantur, non solum bona, verum etiam sempi- 
terna, non solum in animo, qui sanatur per sapientiam, 
vernm etiam in corpore, quod resurrectione renovabitur; 
ibi virtutes, non contra ulla vitia vel mala quaecumque 
certantes, sed habentes victoriae praemium aeternam pa- 
cem, quam nullus adversarius inquietet. [psa est enim 
beatitudo finalis, ipse perfectionis finis, qui consumentem 
non habet finem. Hic autem dicimur quidem beati, 
quando pacem habemus, quantulacumque hic haberi pot- 
est in vita bona; sed haec beatitudo illi, quam finalem 
dicimus, beatitudini comparata prorsus miseria reperitur. 
Hanc ergo pacem, qualis hic potest esse, mortales homines 
in rebus mortalibus quando habemus, si recte vivimus, 
bouis eius recte utitur virtus; quando vero eam non 
habemus, etiam malis, quae homo patitur, bene utitur 
virtus. Sed tunc est vera virtus, quando et omnia bona, 
quibus bene utitur, et quidquid in bono usu bonorum et 
malorum facit, et se ipsam ad eum finem refert, ubi 
nobis talis et tanta pax erit, qua melior et maior esse 
non possit. 

Carur XI. 


De beatitudine pacis aeternae, in qua sanctis finis est, 
id est vera perfectio. 


Quapropter possemus dicere fines bonorum nostro- 
rum esse pacem, sicut aeternam diximus vitam,tpraeser- 
tim quia ipsi civitati Dei, de qua nobis est ista operosis- 
sima disputatio, in sancto dicitur psalmo: Lauda Hierusalem 
Dominum, conlauda Deum tuum Sion; quoniam confir- 
mavit seras portarum tuarum, benedixit filios tuos in te, 
qui posuit fines tuos pacem. Quando enim confirmatae 
fuerint serae portarum eius, iam in illam nullus intrabit 
nec ab illa ullus exibit. Ac per hoc fines eius eam de- 
bemus hic intellegere pacem, quam volumus demonstrare 
finalem. Nam et ipsius civitatis mysticum nomen, id est 
Hierusalem, quod et ante iam diximus, visio pacis inter- 
pretatur. Sed quoniam pacis nomen etiam in his rebus 
mortalibus frequentatur, ubi utique non est vita aeterna, 
propterea finem civitatis huius, ubi erit summum bonum 
eius, aeternam vitam maluimus commemorare quam pacem. 
De quo fine apostolus ait: Nunc vero liberati a peccato, 
servi autem facti Deo, habetis fructum vestrum in sancti- 
ficationem, finem vero vitam aeternam. Sed rursus quia 
vita aeterna ab eis, qui familiaritatem non habent cum 
scripturis sanctis, potest accipi etiam malorum vita, vel 
secundum quosdam etiam philosophos propter animae in- 
mortalitatem vel secundum etiam fidem nostram propter 
poenas interminabiles impiorum, qui utique in aeternum 
cruciari non poterunt, nisi etiam vixerint in aeternum: 
profecto finis civitatis huis, in quo summum habebit 
bonum, vel pax in vita aeterna vel vita aeterna in pace 

dicendus est, ut facilius ab omnibus possit intellegi. Tan- 
tum est enim pacis bonum, ut etiam in rebus terrenis 
atque mortalibus nihil gratius soleat audiri, nihil desidera- 
bilius concupisci, nihil postremo possit melius inveniri. 

$ De quo si aliquanto diutius loqui voluerimus, non erimus, 
quantum arbitror, onerosi legentibus, et propter finem 
civitatis huius, de qua nobis sermo est, et propter ipsam 
dulcedinem pacis, quae omnibus cara est. 


CapPvT XII. 


10 Quod etiam bellantium saevitia omnesque hominum in- 
quietudines ad pacis finem cupiant pervenire, sine cuius 
appetitu nulla natura sit. 


Quod mecum quisquis res humanas naturamque com- 
munem utcumque intuetur agnoscit; sicut enim nemo est 
15 qui gaudere nolit, ita nemo est qui pacem habere nolit. 
Quando quidem et ipsi, qui bella volunt, nihil aliud quam 
vincere volunt; ad gloriosam ergo pacem bellando cupiunt 
pervenire. Nam quid est aliud victoria nisi subiectio re- 
pugnantium? quod cum factum fuerit, pax erit. Pacis 
20 igitur intentione geruntur et bella, ab his etiam, qui vir- 
tutem bellicam student exercere imperaudo atque pu- 
gnando. Unde pacem constat belli esse optabilem finem. 
Omnis enim homo etiam belligerando pacem requirit; 
nemo autem bellum pacificando. Nam et illi qui pacem, 
25 in qua sunt, perturbari volunt, non pacem oderunt, sed 
eam pro arbitrio suo cupiunt commutari. Non ergo ut 
sit pax nolunt, sed ut ea sit quam volunt. Denique etsi 
per seditionem se ab aliis separaverint, cum eis ipsis 
conspiratis vel coniuratis suis nisi qualemcumque speciem 
30 pacis teneant, non efficiunt quod intendunt. — Proinde 
latrones ipsi, ut vehementius et tutius infesti sint paci 

ceterorum, pacem volunt habere sociorum. Sed etsi unus 
sit tam praepollens viribus et conscios ita cavens, ut 
nulli socio se committat solusque insidians et praevalens 
quibus potuerit oppressis et extinctis praedas agat, cum 
eis certe, quos occidere non potest et quos vult latere 5 
quod facit, qualemcumque umbram pacis tenet. In domo 
autem sua cum uxore et cum filiis, et si quos alios illic 
habet, studet profecto esse pacatus; eis quippe ad nutum 
obtemperantibus sine dubio delectatur. Nam si non fiat, 
indignatur corripit vindicat et domus suae pacem, si ita 10 
necesse sit, etiam saeviendo componit, quam sentit esse 
non posse, nisi cuidam principio, quod ipse in domo sua 
est, cetera in eadem domestica societate subiecta sint. 
Ideoque si offerretur ei servitus plurium, vel civitatis vel 
gentis, ita ut sic ei servirent, quem ad modum sibi domi 15 
suae serviri volebat: non se iam latronem latebris con- 
deret, sed regem conspicuum sublimaret, cum eadem in 
ilo cupiditas et malitia permaneret. Pacem itaque cum 
suis omnes habere cupiunt, quos ad arbitrium suum volunt 
vivere. Nam et cum quibus bellum gerunt, suos facere, si 20 
possint, volunt eisque subiectis leges suae pacis inponere. 
Sed faciamus aliquem, qualem canit poetica et fabu- 
losa narratio, quem fortasse propter ipsam insociabilem 
feritatem semihominem quam hominem dicere maluerunt. 
Quamvis ergo huius regnum dirae speluncae fuerit soli- 25 
tudo tamque malitia singularis, ut ex hac ei nomen inven- 
tum sit (Graece namque malus xexóg dicitur, quod ille 
vocabatur), nulla coniux ei blandum ferret referretque 
sermonem, nullis filiis vel adluderet parvulis vel grandiu- 
sculis imperaret, nullo amici conloquio frueretur, nec 30 
Vulcani patris, quo vel hinc tantum non parum felicior 

fuit, quia tale monstrum ipse non genuit; nihil cuiquam 
daret, sed a quo posset quidquid vellet et quando posset 
quem vellet auferret: tamen in ipsa sua spelunca soli- 
taria, cuius, ut describitur, semper recenti caede tepebat 
humus, nihil aliud quam pacem volebat, in qua nemo illi 
molestus esset, nec eius quietem vis ullius terrorve tur- 
baret. Cum corpore denique suo pacem habere cupiebat, 
et quantum habebat, tantum bene illi erat. Quando qui- 
dem membris obtemperantibus imperabat, et ut suam 
mortalitatem adversum se ex indigentia rebellantem ac 
seditionem famis ad dissociandam atque excludendam de 
corpore animam concitantem quanta posset festinatione 
pacaret, rapiebat necabat vorabat et quamvis inmanis ac 
ferus paci tamen suae vitae ac salutis inmaniter ac fero- 
citer consulebat; ac per hoc si pacem, quam in sua spe- 
lunca atque in se ipso habere satis agebat, etiam cum 
aliis habere vellet, nec malus nec monstrum nec semi- 
homo vocaretur. Aut si eius corporis forma et atrorum 
ignium vomitus ab eo deterrebat hominum societatem, 
forte non nocendi cupiditate, sed vivendi necessitate sae- 
viebat. Verum iste non fuerit vel, quod magis creden- 
dum est, non talis fuerit, qualis poetica vanitate describi- 
tur; nisi enim nimis accusaretur Cacus, parum Hercules 
laudaretur. Talis ergo homo sive semihomo melius, ut 
dixi, creditur non fuisse, sicut multa figmenta poetarum. 
Ipsae enim saevissimae ferae, unde ille partem habuit 
feritatis (nam et semiferus dictus est), genus proprium 
quadam pace custodiunt coeundo gignendo pariendo, fetus 
fovendo atque nutriendo, cum sint pleraeque insociabiles 
et solivagae; non scilicet ut oves cervi columbae sturni 
apes, sed ut leones (lupi? vulpes aquilae noctuae. Quae 
enim tigris non filiis suis mitis inmurmurat et pacata 
5 Verg. Aen. 8, 1958q. 27 Aen. 8,267 

feritate blanditur? Quis milvus, quantumlibet solitarius 
rapinis cireumvolet, non coniugium copulat, nidum con- 
gerit, ova confovet, pullos alit et quasi cum sua matre 
familias societatem domesticam quanta potest pace con- 
servat? Quanto magis homo fertur quodam modo naturae 
suae legibus ad ineundam societatem pacemque cum 
hominibus, quantum in ipso est, omnibus obtinendam, 
cum etiam mali pro suorum pace belligerent omnesque, 
si possint, suos facere velint, ut uni cuncti et cuncta 
deserviant; quo pacto, nisi in eius pacem vel amando vel 
timendo consentiant? Sic enim superbia perverse imita- 
tur Deum. Odit namque cum sociis aequalitatem sub 
illo, sed inponere vult sociis dominationem suam pro illo. 
Odit ergo iustam pacem Dei et amat iniquam pacem suam. 
Non amare tamen qualemcumque pacem nullo modo potest. 
Nullius quippe vitium ita contra naturam est, ut naturae 
deleat etiam extrema vestigia. 

Itaque pacem iniquorum in pacis comparatione iusto- 
rum ille videt nec pacem esse dicendam, qui novit prae- 
ponere recta pravis et ordinata perversis. Quod autem 
perversum est, etiam hoc necesse est ut in aliqua et ex 
aliqua et cum aliqua rerum parte pacatum sit, in quibus 
est vel ex quibus constat; alioquin nihil esset omnino. 
Velut si quisquam capite deorsum pendeat, perversus est 
utique situs corporis et ordo membrorum, quia id, quod 
desuper esse natura postulat, subter est, et quod illa sub- 
ter vult esse, desuper factum est; conturbavit carnis pa- 
cem ista perversitas et ideo molesta est: verum tamen 
anima corpori suo pacata est et pro eius salute satagit, 
et ideo est qui doleat; quae si molestiis eius exclusa dis- 
cesserit, quamdiu compago membrorum manet, non est 
sine quadam partium pace quod remanet, et ideo est ad- 
huc qui pendeat. Et quod terrenum corpus in terram 
nititur et vinculo quo suspensum est renilitur, in suae 

pacis ordinem tendit et locum quo requiescat quodam 
modo voce ponderis poscit, iamque exanime ac sine ullo 
sensu a pace tamen naturali sui ordinis non recedit, vel 
cum tenet eam, vel cum fertur ad eam. Si enim adhi- 
beantur medicamenta atque curatio, quae formam cada- 
veris dissolvi dilabique non sinat, adhuc pax quaedam 
partes partibus iungit totamque molem adplicat terreno 
et convenienti ac per hoc pacato loco. Si autem nulla 
adhibeatur cura condendi, sed naturali cursui relinquatur, 
tamdiu quasi tumultuatur dissidentibus exhalationibus et 
nostro inconvenientibus sensui (id enim est quod in 
putore sentitur), donec mundi conveniat elementis et in 
eorum pacem paulatim particufatimque discedat. Nullo 
modo tamen inde aliquid legibus summi illius creatoris 
erdinatorisque subtrahitur, a quo pax universitatis admi- 
nistratur; quia, etsi de cadavere maioris animantis ani- 
malia minuta nascantur, eadem lege creatoris quaeque 
corpuscula in salutis pace suis animulis serviunt; etsi 
mortuorum carnes ab aliis animalibus devorentur, easdem 
leges per cuncta diffusas ad salutem generis cuiusque 
mortalium congrua congruis pacificantes, quaqua versum 
trahantur et rebus quibuscumque iungantur et in res 
quaslibet convertantur et commutentur, inveniunt. 


Car»vT XIII. 


De pace universali, quae inter quaslibet perturbationes 
privari non potest lege naturae, dum sub iusto iudice 
ad id quisque pervenit ordinatione, quod meruit 
voluntate. 


Pax itaque corporis est ordinata temperatura par- 


80 tium, pax animae inrationalis ordinata requies appetitio- 

que consensio, pax corporis et animae ordinata vita et 
salus animantis, pax hominis mortalis et Dei ordinata in 
fide sub aeterna lege oboedientia, pax hominum ordinata 
concordia, pax domus ordinata imperandi atque oboediendi 
concordia cohabitantium, pax civitatis ordinata imperandi 
atque oboediendi concordia civium, pax caelestis civitatis 
ordinatissima et concordissima societas fruendi Deo et 
invicem in Deo, pax. omnium rerum tranquillitas ordinis. 
Ordo est parium dispariumque rerum sua cuique loca 
tribuens dispositio. Proinde miseri, quia, in quantum 
miseri sunt, utique in pace non sunt, tranquillitate qui- 
dem ordinis carent, ubi perturbatio nulla est; verum 
tamen quia merito iusteque sunt miseri, in ea quoque 
ipsa miseria sua praeter ordinem esse non possunt; non 
quidem coniuncti beatis, sed ab eis tamen ordinis lege 
seiuncti. Qui cum sine perturbatione sunt, rebus, in qui- 
bus sunt, quantacumque congruentia coaptantur; ac per 
hoc inest eis ordinis nonnulla tranquillitas, inest ergo 
nonnulla pax. Verum ideo miseri sunt, quia, etsi in ali- 
qua securitate non dolent, non tamen ibi sunt, ubi se- 
curi esse ac dolere non debeant; miseriores autem, si 
pax eis cum ipsa lege non est, qua naturalis ordo ad- 
ministratur. Cum autem dolent, ex qua parte dolent, 
pacis perturbatio facia est; in illa vero adhuc pax est, 
in qua nec dolor urit nec compago ipsa dissolvitur. Sic- 
ut ergo est quaedam vita sine dolore, dolor autem sine 
aliqua vita esse non potest: sic est quaedam pax sine 
ullo bello, bellum vero esse sine aliqua pace non potest; 
non secundum id, quod bellum est, sed secundum id, 
quod ab eis vel in eis geritur, quae aliquae naturae sunt; 
quod nullo modo essent, si non qualicumque pace sub- 
sisterent. 

Quapropter est natura, in qua nullum malum est vel 

tura, in qua nullum bonum sit, non potest. Proinde nec 
ipsius diaboli natura, in quantum natura est, malum est; 
sed perversitas eam malam facit. ltaque in veritate non 
stetit, sed veritatis iudicium non evasit; in ordinis tran- 
5 quillitate non mausit, nec ideo tamen a potestate ordina- 
toris effugit. Bonum Dei, quod illi est in natura, non 
eum subtrahit iustitiae Dei, qua ordinatur in poena; nec 
ibi Deus bonum insequitur quod creavit, sed malum quod 
ille commisit. Neque enim totum aufert quod naturae 
10 dedit, sed aliquid adimit, aliquid relinquit, ut sit qui 
doleat quod ademit. Et ipse dolor testimonium est boni 
adempti et boni relicti. Nisi enim bonum relictum esset, 
bonum amissum dolere non posset. Nam qui peccat, 
peior est, si laetatur iu damno aequitatis; qui vero cru- 
15 ciatur, si nihil inde adquirat boni, dolet damnum salutis. 
Et quoniam aequitas ac salus utrumque bonum est boni- 
que amissione dolendum est potius quam laetandum (si 
tamen non sit compensatio melioris; melior est autem 
animi aequitas quam corporis sanitas): profecto convenien- 
20 tius iniustus dolet in supplicio, quam laetatus est in 
delicto. Sicut ergo laetitia deserti boni in peccato testis 
est voluntatis malae, ita dolor amissi boni in supplicio 
testis est naturae bonae. Qui enim dolet amissam naturae 
suae pacem, ex aliquibus reliquiis pacis id dolet, quibus 
95 fit, ut sibi amica natura sil. Hoc autem in extremo sup- 
plicio recte fit, ut iniqui et impii naturalium bonorum 
damna in cruciatibus defleant, sentientes eorum ablatorem 
iustissimum Deum, quem contempserunt benignissimum 
largitorem. Deus ergo naturarum omnium sapientissimus 
80 conditor et iustissimus ordinator, qui terrenorum orna- 
mentorum maximum instituit mortale genus humanum, 
dedit hominibus quaedam bona huic vitae congrua, id est 
pacem temporalem pro modulo mortalis vitae in ipsa 

salute et incolumitate ac societate sui generis, et quae- 
que huic paci vel tuendae vel recuperandae necessaria 
sunt (sicut ea, quae apte et convenienter adiacent sensi- 
bus, lux vox, aurae spirabiles aquae potabiles, et quidquid 
ad alendum tegendum curandum ornandumque corpus 
congruit), eo pacto aequissimo, ut, qui mortalis talibus 
bonis paci mortalium adcommodatis recte usus fuerit, ac- 
cipiat ampliora atque meliora, ipsam scilicet inmortalitatis 
pacem eique convenientem gloriam et honorem in vita 
aeterna ad fruendum Deo et proximo in Deo; qui autem 
perperam, nec illa accipiat et haec amittat. 


CaprvT XIV. 


De ordine ac lege sive terrena sive caelesti, per quam 
societati humanae etiam dominando consulitur, 
cui et consulendo servitur. 


Omnis igitur usus rerum temporalium refertur ad 
fructum pacis terrenae in terrena civitate; in caelesti au- 
tem civitate refertur ad fructum pacis aeternae. Qua- 
propter si inrationalia essemus animantia, nihil appetere- 
mus praeter ordinatam temperaturam partium corporis et 
requiem appetitionum; nihil ergo praeter quietem carnis 
et copiam voluptatum, ut pax corporis prodesset paci ani- 
mae. Si enim desit pax corporis, impeditur etiam in- 
rationalis animae pax, quia requiem appetitionum consequi 
non potest. Utrumque autem simul ei paci prodest, quam 
inter se habent anima et corpus, id est ordinatae vitae 
ac salutis. Sicut enim pacem corporis amare se osten- 
dunt animantia, cum fugiunt dolorem, et pacem animae, 
cum propter explendas indigentias appetitionum volupta- 
tem sequuntur: ita mortem fugiendo satis indicant, quan- 
tum diligant pacem, qua sibi conciliantur anima et cor- 

pus. Sed quia homini rationalis anima inest, totum hoc, 
quod habet commune cum bestiis, subdit paci animae 
rationalis, ut mente aliquid contempletur et secundum hoc 
aliquid agat, ut sit ei ordinata cognitionis actionisque con- 
sensio, quam pacem rationalis animae dixeramus. Ad hoc 
enim velle debet nec dolore molestari nec desiderio per- 
turbari nec morte dissolvi, ut aliquid utile cognoscat et 
secundum eam cognitionem vitam moresque componat. 
Sed ne ipso studio cognitionis propter humanae mentis 
infirmitatem in pestem alicuius erroris incurrat, opus 
habet magisterio divino, cui certus obtemperet, et adiu- 
torio, ut liber obtemperet. Et quoniam, quamdiu est in 
isto mortali corpore, peregrinatur a Domino: ambulat per 
fidem, non per speciem; ac per hoc omnem pacem vel 
corporis vel animae vel simul corporis et animae refert 
ad illam pacem, quae homini mortali est cum inmortali 
Deo, ut ei sit ordinata in fide sub aeterna lege oboedien- 
tia. lam vero quia duo praecipua praecepta, hoc est di- 
lectionem Dei et dilectionem proximi, docet magister Deus, 
in quibus tria invenit homo quae diligat, Deum, se ipsum 
et proximum, atque ille in se diligendo non errat, qui 
Deum diligit: consequens est, ut etiam proximo ad dili- 
gendum Deum consulat, quem iubetur sicut se ipsum 
diligere (sic uxori, sic filiis, sic domesticis, sic ceteris 
quibus potuerit hominibus), et ad hoc sibi a proximo, si 
forte indiget, consuli velit; ac per hoc erit pacatus, quan- 
tum in ipso est, omni homini pace bominum, id est ordi- 
nata concordia, cuius hic ordo est, primum ut nulli 
noceat, deinde ut etiam prosit cui potuerit. Primitus 
ergo inest ei suorum cura; ad eos quippe habet opor- 
tuniorem facilioremque aditum consulendi, vel naturae 
ordine vel ipsius societatis humanae. Unde apostolus di- 
cit: Quisquis autem suis et maxime domesticis non pro- 
videt, fidem denegat et est infideli deterior. Hinc ita- 
que etiam pax domestica oritur, id est ordinata imperandi 

oboediendique concordia cobabitantium. Imperant enim, 
qui consulunt; sicut vir uxori, parentes filiis, domini ser- 
vis. Oboediunt autem quibus consulitur; sicut mulieres 
maritis, filii parentibus, servi dominis. Sed in domo iusti 
viventis ex fide et adhuc ab illa caelesti civitate peregri- 
nantis etiam qui imperant serviunt eis, quibus videntur 
imperare. Neque enim dominandi cupiditate imperant, 
sed officio consulendi, nec principandi superbia, sed pro- 
videndi misericordia. 


CarvT XV. 


De libertate naturali et de servitute, cuius prima causa 
peccatum est, quia homo malae voluntatis, etiamsi non est 
mancipium alterius hominis, servus est propriae libidinis. 


Hoc naturalis ordo praescribit, ita Deus hominem 
condidit. Nam: Dominetur, inquit, piscium maris et vo- 
latilium caeli et omnium repentium, quae repunt super 
terram. — Rationalem factum ad imaginem suam noluit 
nisi inrationabilibus dominari; non hominem homini, sed 
hominem pecori. [nde primi iusti pastores pecorum ma- 
gis quam reges hominum constituti sunt, ut etiam sic in- 
sinuaret Deus, quid postulet ordo creaturarum, quid exigat 
meritum peccatorum.  Condicio quippe servitutis iure in- 
tellegitur inposita peccatori. Proinde nusquam scriptura- 
rum legimus servum, antequam hoc vocabulo Noe iustus 
peccatum filii vindicaret. Nomen itaque istud culpa 
meruit, non natura. Origo autem vocabuli servorum in 
Latina lingua inde creditur ducta, quod hi, qui iure belli 
possent occidi, a victoribus cum servabantur servi fiebant, 
a servando appellati; quod etiam ipsum sine peccati me- 
rito non est. Nam et cum iustum geritur bellum, pro 

peccato e contrario dimicatur; et omnis victoria, cum 
etiam malis provenit, divino iudicio victos humiliat vel 
emendans peccata vel puniens. Testis est homo Dei 
Daniel, cum in captivitate positus peccata sua et peccata 
populi sui confitetur Deo et hanc esse causam illius 
captivitatis pio dolore testatur. Prima ergo servitutis 
causa peccatum est, ut homo homini condicionis vinculo 
subderetur; quod non fit nisi Deo iudicante, apud quem 
non est iniquitas et novit diversas poenas meritis distri- 
buere delinquentium. Sicut autem supernus Dominus di- 
cit: Omnis, qui facit peccatum, servus est peccati, ac per 
hoc multi quidem religiosi dominis iniquis, non tamen 
liberis serviunt: 4 quo enim quis devictus est, huic et 
servus addictus est. Et utique felicius servitur homini, 
quam libidini, cum saevissimo dominatu vastet corda mor- 
talium, ut alias omittam, libido ipsa dominandi. Homini- 
bus autem illo pacis ordine, quo aliis alii subiecti sunt, 
sicut prodest humilitas servientibus, ita nocet superbia 
dominantibus. Nullus autem natura, in qua prius Deus 
hominem condidit, servus est hominis aut peccati. Verum 
et poenalis servitus ea lege ordinatur, quae naturalem 
ordinem conservari iubet, perturbari vetat; quia si contra 
eam legem non esset factum, nihil esset poenali servi- 
tute cohercendum. Ideoque apostolus etiam servos monel 
subditos esse dominis suis et ex animo eis cum bona 
voluntate servire; ut scilicet, si non possunt a dominis 
liberi fieri, suam servitutem ipsi quodam modo liberam 
faciant, non timore subdolo, sed fideli dilectione serviendo, 
donec transeat iniquitas et evacuetur omnis principatus 
et potestas humana et sit Deus omnia in omnibus. 

CarurT XVI. 
De aequo iure dominandi. 


Quocirca etiamsi habuerunt servos iusti patres nostri, 
sic administrabant domesticam pacem, ut secundum haec 
temporalia bona filiorum sortem a servorum condicione 
distinguerent; ad Deum autem colendum, in quo aeterna 
bona speranda sunt, omnibus domus suae membris pari 
dilectione consulerent. Quod naturalis ordo ita praescri- 
bit, ut nomen patrum familias hinc exortum sit et tam 
late vulgatum, ut etiam inique dominantes hoc se gau- 
deant appellari. Qui autem veri patres familias sunt, om- 
nibus in familia sua tamquam filiis ad colendum et pro- 
merendum Deum consulunt, desiderantes atque optantes 
venire ad caelestem domum, ubi necessarium non sit offi- 
cium imperandi mortalibus, quia necessarium non erit of- 
ficium consulendi iam in illa inmortalitate felicibus; quo 
donec veniatur, magis debent patres quod dominantur, 
quam servi tolerare quod serviunt. Si quis autem in 
domo per inoboedientiam domesticae paci adversatur, cor- 
ripitur seu verbo seu verbere seu quolibet alio genere 
poenae iusto atque licito, quantum societas humana con- 
cedit, pro eius qui corripitur utilitate, ut paci unde dis- 
siluerat coaptetur. Sicut enim non est beneficentiae ad- 
iuvando efficere, ut bonum quod maius est, amittatur: ita 
non est innocentiae parcendo sinere, ut in malum gravius 
incidatur. Pertinet ergo ad innocentis officium, non so- 
lum nemini malum inferre, verum etiam cohibere a pec- 
cato vel punire peccatum, ut aut ipse qui plectitur cor- 
rigatur experimento, aut alii terreantur exemplo. Quia 
igitur hominis domus initium sive particula debet esse 
civitatis, omne autem initium ad aliquem sui generis 
finem et omnis pars ad universi, cuius pars est, integri- 
latem refertur, satis apparet esse consequens, ut ad pa- 
cem civicam pax domestica referatur, id est, ut ordinata 
imperandi obocdiendique concordia cohabitantium refera- 

tur ad ordinatam imperandi oboediendique concordiam ci- 
vium. lta fit, ut ex lege civilatis praecepta sumere patrem 
familias oporteat, quibus domum suam sic regat, ut sit 
paci adcommoda civitatis. 


CapuT XVII. 


Unde caelestis societas cum terrena civitate pacem habeat 
et unde discordiam. 


Sed domus hominum, qui non vivunt ex fide, pacem 
terrenam ex huius temporalis vitae rebus commodisque 
sectatur; domus autem hominum ex fide viventium expe- 
etat ea, quae in futurum aeterna promissa sunt, terrenis- 
que rebus ac temporalibus tamquam peregrina utitur, 
non quibus capiatur et avertatur quo tendit in Deum, sed 
quibus sustentelur ad facilius toleranda minimeque augen- 
da onera corporis corruptibilis, «quod adgravat animam. 
Idcirco rerum vitae huic mortali necessariarum utrisque 
hominibus et utrique domui communis est usus; sed finis 
utendi cuique suus proprius multumque diversus. Ita 
eliam terrena civitas, quae non vivit ex fide, terrenam 
pacem appetit in eoque defigit imperandi oboediendique 
concordiam civium, ut sit eis de rebus ad mortalem vi- 
tam pertinentibus humanarum quaedam compositio volun- 
tatum, Civitas autem caelestis vel potius pars eius, quae 
in hac mortalitate peregrinatur et vivit ex fide, etiam ista 
pace necesse est utatur, donec ipsa, cui talis pax neces- 
saria est, mortalitas transeat; ac per hoc, dum apud ter- 
renam civitalem velut captivam vitam suae peregrinationis 
agit, iam promissioue redemptionis et dono spiritali tam- 
quam pignore accepto legibus terrenae civitatis, quibus 
haec administrautur, quae sustentaudae mortali vitae ad- 

commodata sunt, obtemperare non dubitat, ut, quoniam 
communis est ipsa mortalitas, servetur in rebus ad eam 
pertinentibus inter civitatem utramque concordia. Verum 
quia terrena civitas habuit quosdam suos sapientes, quos 
divina improbat disciplina, qui vel suspicati vel decepti a 
daemonibus crederent multos deos conciliandos esse rebus 
humanis atque ad eorum diversa quodam modo officia 
diversa subdita perlinere, ad alium corpus, ad alium ani- 
mum, inque ipso corpore ad alium caput, ad alium cer- 
vicem et cetera singula ad siugulos; similiter in animo 
ad alium ingenium, ad alium doctrinam, ad alium iram, ad 
alium concupiscentiam; inque ipsis rebus vitae adiacenti- 
bus ad alium pecus, ad alium triticum, ad alium vinum, 
ad alium oleum, ad alium silvas, ad alium nummos, ad 
alium navigationem, ad alium bella atque victorias, ad 
alium coniugia, ad alium partum ac fecunditatem et ad alios 
alia cetera; caelestis autem civitas (cum» unum Deum so- 
lum colendum nosset eique tantum modo serviendum ser- 
vitute illa, quae Graece Aergeía dicitur et non nisi Deo 
debetur, fideli pietate censeret: factum est, ut religionis 
leges cum terrena civitate non posset habere communes 
proque his ab ea dissentire haberet necesse atque oneri 
esse diversa sentientibus eorumque iras et odia et per- 
secutionum impetus sustinere, nisi cum animos adversan- 
tium aliquando terrore suae multitudinis et semper divino 
adiutorio propulsaret. Haec ergo caelestis civitas dum 
peregrinatur in terra, ex omuibus gentibus cives evocat 
atque in omnibus linguis peregrinam colligit societatem, 
non curans quidquid in moribus legibus institutisque di- 
versum est, quibus pax terrena vel conquiritur vel tene- 
tur, nihil eorum rescindens vel destruens, immo etiam 

servans ac sequens, quod licet diversum in diversis natio- 
nibus, ad unum tamen eundemque finem terrenae pacis 
intenditur, si religionem, qua unus summus et verus Deus 
colendus docetur, non impedit. Utitur ergo etiam caele- 
stis civitas in hac sua peregrinatione pace terrena et de 
rebus ad mortalem hominum naturam pertinentibus huma- 
narum voluntatum compositionem, quantum salva pietate 
ac religione conceditur, tuetur atque appetit eamque ter- 
renam pacem refert ad caelestem pacem, quae vere ita 
pax est, ut rationalis dumtaxat creaturae sola pax habenda 
atque dicenda sit, ordinatissima scilicet et concordissima 
societas fruendi Deo et invicem in Deo; quo cum ventum 
erit, non erit vita mortalis, sed plane certeque vitalis, 
nec corpus animale, quod, dum corrumpitur, adgravat 
animam, sed spiritale sine ulla indigentia ex omni parte 
subditum voluntati. Hanc pacem, dum peregrinatur in 
fide, habet atque ex hac fide iuste vivit, cum ad illam 
pacem adipiscendam refert quidquid bonarum actionum 
gerit erga Deum et proximum, quoniam vita civitatis 
utique socialis est. 


Carur XVIII. 


Quam diversa sit Academiae novae ambiguitas a con- 
stantia fidei Christianae. 


Quod autem adtinet ad illam differentiam, quam de 
Academicis novis Varro adhibuit, quibus incerta sunt om- 
nia, omnino civitas Dei talem dubitationem tamquam de- 
mentiam detestatur, habens de rebus, quas mente atque 
ratione comprehendit, etiamsi parvam propter corpus cor- 
ruptibile, quod adgravat animam (quoniam, sicut dicit 
apostolus, ex parte scimus), tamen certissimam scientiam, 

creditque sensibus in rei cuiusque evidentia, quibus per 
corpus animus utitur, quoniam miserabilius fallitur, qui 
numquam putat eis esse credendum; credit etiam scriptu- 
ris sanctis et veteribus et novis, quas canonicas appella- 
mus, unde fides ipsa concepta est, ex qua iustus vivit; 
per quam sine dubitatione ambulamus, quamdiu peregri- 
namur a Domino; qua salva atque certa de quibusdam 
rebus, quas neque sensu neque ratione percepimus neque 
nobis per scripturam canonicam claruerunt nec per testes, 
quibus non credere absurdum est, in nostram notitiam 
pervenerunt, sine iusta reprehensione dubitamus. 


CaPvT XIX. 
De habitu et moribus populi Christiani. 


Nihil sane ad istam pertinet civitatem quo habitu 
vel more vivendi, si non est contra divina praecepta, 
istam fidem, qua pervenitur ad Deum, quisque sectetur; 
unde ipsos quoque philosophos, quando Christiani fiunt, 
non habitum vel consuetudinem victus, quae nihil impedit 
religionem, sed falsa dogmata mutare compellit, Upde 
illam quam Varro adhibuit ex Cynicis differentiam, si ni- 
hil turpiter atque intemperanter agat, omnino non curat. 
Ex tribus vero illis vitae generibus, otioso, actuoso et ex 
utroque composito, quamvis salva fide quisque possit in 
quolibet eorum vitam ducere et ad sempiterna praemia 
pervenire, interest tamen quid amore teneat veritatis, 
quid officio caritatis inpendat. Nec sic esse quisque de- 
bet otiosus, ut in eodem otio utilitatem non cogitet pro- 
Ximi, nec sic actuosus, ut contemplationem non requirat 
Dei. In otio non iners vacatio delectare debet, sed aut 
inquisitio aut inventio veritatis, ut in ea quisque proficiat 

et quod invenerit ne alteri invideat. In actione vero non 
amandus est honor in hac vita sive potentia, quoniam 
omnia vana sub sole, sed opus ipsum, quod per eundem 
honorem vel potentiam fit, si recte atque utiliter fit, id 
est, ut valeat ad eam salutem subditorum, quae secundum 
Deum est; unde iam superius disputavimus. Propter 
quod ait apostolus: Qui episcopatum desiderat, bonum 
opus desiderat.  Exponere voluit quid sit episcopatus, 
quia nomen est operis, non honoris. Graecum est enim 
atque inde ductum vocabulum, quod ille qui praeficitur 
eis quibus praeficitur superintendit, curam scilicet eorum 
gerens; cxomóc quippe intentio est; ergo èmioxonresiv, si 
velimus, Latine superintendere possumus dicere, ut intel- 
legat non se esse episcopum, qui praeesse dilexerit, non 
prodesse. Itaque ab studio cognoscendae veritatis nemo 
prohibetur, quod ad laudabile pertinet otium; locus vero 
superior, sine quo regi populus non potest, etsi ita tenea- 
tur atque administretur ut decet, tamen indecenter appe- 
titur. Quam ob rem otium sanctum quaerit caritas veri- 
tatis; negotium iustum suscipit necessitas caritatis. Quam 
sarcinam si nullus inponit, percipiendae atque intuendae 
vacandum est veritati; si autem inponitur, suscipienda est 
propter caritatis necessitatem; sed nec sic omni modo ve- 
ritatis delectatio deserenda est, ne subtrahatur illa suavi- 
tas et opprimat ista necessitas. 


CaprvuT XX. 


Quod cives sanctorum in huius vitae tempore spe 
beati sint. 
Quam ob rem summum bonum civitatis Dei cum sit 
pax aeterna atque perfecta, non per quam mortales trans- 

eant nascendo atque moriendo, sed in qua inmortales 
maneant nihil adversi omnino patiendo: quis est qui illam 
vitam vel beatissimam neget vel in eius comparatione 
istam, quae hic agitur, quantislibet animi et corporis ex- 
ternarumque rerum bonis plena sit, non miserrimam iudi- 
cet? Quam tamen quicumque sic habet, ut eius usum 
referat ad illius finem, quam diligit ardentissime ac fidelis- 
sime sperat, non absurde dici etiam nunc beatus potest, 
spe illa potius quam re ista. Res ista vero sine spe illa 
beatitudo falsa et magna miseria est; non enim veris 
animi bonis utitur, quoniam non est vera sapientia, quae 
intentionem suam in his, quae prudenter discernit, gerit 
fortiter, cohibet temperanter iusteque distribuit, non ad 
illum dirigit finem, ubi erit Deus omnia in omnibus, ae- 
ternitate certa et pace perfecta. 


CapruT XXI. 
An secundum definitiones Scipionis, quae in dialogo 
Ciceronis sunt, umquam fuerit Romana res publica. 

Quapropter nunc est locus, ut quam potero breviter 

ac dilucide expediam, quod in secundo huius operis libro 
me demonstraturum esse promisi, secundum definitiones, 
quibus apud Ciceronem utitur Scipio in libris de re publica, 
numquam rem publicam fuisse Romanam. Breviter enim 
rem publicam definit esse rem populi. Quae definitio si 
vera est, numquam fuit Romana res publica, quia num- 
quam fuit res populi, quam definitionem voluit esse rei 
publicae. Populum enim esse definivit coetum multitudi- 
nis iuris consensu et utilitatis communione sociatum. 
Quid autem dicat iuris consensum, disputando explicat, 
per hoc ostendens geri sine iustitia non posse rem publi- 
cam; ubi ergo iustitia vera non est, nec ius potest esse. 

Quod enim iure fit, profecto iuste fit; quod autem fit in- 
iuste, nec iure fleri potest. Non enim iura dicenda sunt 
vel putanda iniqua hominum constituta, cum illud etiam 
ipsi ius esse dicant, quod de iustitiae fonte manaverit, 
falsumque esse, quod a quibusdam non recte sentientibus 
dici solet, id esse ius, quod ei, qui plus potest, utile est. 
Quocirca ubi non est vera iustitia, iuris consensu socia- 
tus coetus hominum non potest esse et ideo nec populus 
iuxta illam Scipionis vel Ciceronis definitionem; et si non 
populus, nec res populi, sed qualiscumque multitudinis, 
quae populi nomine digna non est. Ac per hoc, si res 
publica res est populi et populus non est, qui consensu 
non sociatus est iuris, nou est autem ius, ubi nulla iusti- 
tia est: procul dubio colligitur, ubi iustitia non est, non 
esse’ rem publicam. [ustitia porro ea virtus est, quae 
sua cuique distribuit. Quae igitur iustitia est hominis 
quae ipsum hominem Deo vero tollit et inmundis dae 
monibus subdit? Hocine est sua cuique distribuere? An 
qui fundum aufert eius, a quo emptus est, et tradit ei, 
qui nihil habet in eo iuris, iniustus est; et qui se ipsum 
aufert dominanti Deo, a quo factus est, et malignis ser- 
vit spiritibus, iustus est? 

Disputatur certe acerrime atque fortissime in eisdem 
ipsis de re publica libris adversus iniustitiam pro iustitia. 
Et quoniam, cum prius ageretur pro iniustitiae partibus 
contra iustitiam et diceretur nisi per iniustitiam rem 
publicam stare gerique non posse, hoc veluti validissimum 
positum erat, iniustum esse, ut homines hominibus domi- 
nantibus serviant; quam tamen iniustitiam nisi sequatur 
imperiosa civitas, cuius est magna res publica, non eam 
posse provinciis imperare: responsum est a parte iustitiae 
ideo iustum esse, quod talibus hominibus sit utilis servi- 
tus, et pro utilitate eorum fieri, cum recte fit, id est 

cum improbis aufertur iniuriarum licentia, et domiti me- 
lius se habebunt, quia indomiti deterius se habuerunt; 
subditumque est, ut ista ratio firmaretur, veluti a natura 
sumptum nobile exemplum atque dictum est: „Cur igitur 
Deus homini, animus imperat corpori, ratio libidini ceteris- 
que vitiosis animi partibus?“ Plane hoc exemplo satis 
edoctum est quibusdam esse utilem servitutem, et Deo 
quidem ut serviatur utile esse omnibus. Serviens autem 
Deo animus recte imperat corpori, inque ipso animo ratio 
Deo Domino subdita recte imperat libidini vitiisque ceteris. 
Quapropter ubi homo Deo non servit, quid in eo putan- 
dum est esse iustitiae? quando quidem Deo non serviens 
nullo modo potest iuste animus corpori aut humana ratio 
vitiis imperare. Et si in homine tali non est ulla iusti- 
tia, procul dubio nec in hominum coetu, qui ex homini- 
bus talibus constat. Non est hic ergo iuris ille consen- 
sus, qui hominum multitudinem populum facit, cuius res 
dicitur esse res publica. Nam de utilitate quid dicam, 
cuius etiam communione sociatus coetus hominum, sicut 
sese habet ista definitio, populus nuncupatur? Quamvis 
enim, si diligenter adtendas, nec utilitas sit ulla viven- 
tium, qui vivunt impie, sicut vivit omnis, qui non servit 
Deo servitque daemonibus, tanto magis impiis, quanto 
magis sibi, cum sint inmundissimi spiritus, tamquam diis 
sacrificari volunt: tamen quod de iuris consensu diximus 
satis esse arbitror, unde appareat per hanc definitionem 
non esse populum, cuius res publica esse dicatur, in quo 
iustitia non est. Si enim dicunt non spiritibus inmundis, 
sed diis bonis atque sanctis in sua re publica servisse 
Romanos: numquid eadem totiens repetenda sunt, quae 
iam salis, immo ultra quam satis est diximus? Quis 
enim ad hunc locum per superiores huius operis libros 
pervenit, qui dubitare adhuc possit malis et inpuris dae- 
monibus servisse Romanos, nisi vel nimium stolidus vel 
iustitiam p 32 talis g — 2 se* om. DHgp 10 ceterisque uitiis D 
M uitiis ceterise siindinomineb talis Db 16hicergo] enim D; hic 

inpudentissime contentiosus? Sed ut taceam quales sint, 

quos sacrificiis colebant: in lege veri Dei scriptum est: 

Sacrificans diis eradicabitur nisi Domino tantum. Nec 

bonis igitur nec malis diis sacrificari voluit, qui hoc cum 
5 tanta comminatione praecepit. 


CarurT XXII. 


dAn verus sit Deus, cui Christiani serviunt, cui soli 
debeat sacrificari. 


Sed responderi potest: „Quis iste Deus est aut unde 
10 dignus probatur, cui deberent obtemperare Romani, ut 
nullum deorum praeter ipsum colerent sacrificiis?" Magnae 
caecitatis est, adhuc quaerere, quis iste sit Deus. Ipse 
est Deus, cuius prophetae praedixerunt ista quae cerni- 
mus, [pse est Deus, a quo responsum accepit Abraham: 
15 In semine tuo benedicentur omnes gentes. Quod in 
Christo fieri, qui secundum carnem de illo semine exor- 
tus est, idem ipsi qui remanserunt huius nominis inimici, 
velint nolintve, cognoscunt. Ipse est Deus, cuius divinus 
Spiritus per eos locutus est, quorum praedicta atque 
20 completa per ecclesiam, quam videmus toto orbe diífusam, 
in libris superioribus posui. Ipse est Deus, quem Varro 
doctissimus Romanorum lovem putat, quamvis nesciens 
quid loquatur; quod tamen ideo commemorandum putavi, 
quoniam vir tantae scientiae nec nullum istum Deum 
25 potuit existimare nec vilem. Hunc enim eum esse cre- 
didit, quem summum putavit deum. Postremo ipse est 
Deus, quem doctissimus philosophorum, quamvis Christia- 
norum acerrimus inimicus, etiam per eorum oracula, quos 
deos putat, deum magnum Porphyrius confitetur. 


3 Exod. 22,90 15 Gen. 229,18 21sq. Cf. lib. 4 c. 81 

Carur XXIII. 


Quae Porphyrius dicat oraculis deorum responsa esse 
de Christo. 


Nam in libris, quos èx àoyíov guàocogíag appellat, 
in quibus exequitur atque conscribit rerum ad philoso- 
phiam pertinentium velut divina responsa, ut ipsa verba 
eius, quem ad modum ex Graeca lingua in Latinam inter- 
pretata sunt, ponam: ,nterroganti, inquit, quem deum 
placando revocare possit uxorem suam a Christianismo, 
haec ait versibus Apollo.“ Deinde verba velut Apollinis 
ista sunt: „Forte magis poteris in aqua inpressis litteris 
scribere aut adinflans leves pinnas per aera avis volare, 
quam pollutae revoces impiae uxoris sensum. Pergat quo 
modo vult inanibus fallaciis T perseverans et lamentari 
fallaciis mortuum Deum cantans, quem iudicibus recta 
sentientibus perditum pessima in speciosis ferro vincta 
mors interfecit.“ Deinde post hos versus Apollinis, qui 
non stante metro Latine interpretati sunt, subiunxit atque 
ait: ,In his quidem inremediabile sententiae eorum mani- 
festavit dicens, quoniam ludaei suscipiunt Deum magis 
quam isti^ Ecce, ubi decolorans Christum Iudaeos prae- 
posuit Christianis, confitens quod Iudaei suscipiant Deum. 
Sic enim exposuit versus Apollinis, ubi iudicibus recta 
sentientibus Christum dicit occisum, tamquam illis iuste 
iudicantibus merito sit ile punitus. "Viderint quid de 
Christo vates mendax Apollinis dixerit atque iste credi- 
derit aut fortasse vatem, quod non dixit, dixisse iste ipse 
AG-"B'a pennas BD'Hapv pennas leves Bv aerem D! auis RA 
"D'HKabgp!autauise ut auisGBD?p!v 13 pollutaD!'ge peragat 

confinxerit. Quam sibi constet vel ipsa oracula inter se 
faciat convenire, postea videbimus; hic tamen ludaeos, 
tamquam Dei susceptores, recte dicit iudicasse de Christo, 
quod eum morte pessima excruciandum esse censuerint. 
Deus itaque Iudaeorum, cui perhibet testimonium, audien- 
dus fuit dicens: Sacrificans diis eradicabitur nisi Domino 
tantum. Sed ad manifestiora veniamus et audiamus quam 
magnum Deum dicat esse ludaeorum. Item ad ea, quae 
interrogavit Apollinem, quid melius, verbum sive ratio an 
lex: „Respondit, inquit, versibus haec dicens." Ac deinde 
subicit Apollinis versus, in quibus et isti sunt, ut quan- 
tum satis est iude decerpam: „In Deum vero, inquit, ge- 
neratorem et in regem ante omnia, quem tremit et cae- 
lum et terra atque mare et infernorum abdita et ipsa 
numina perhorrescunt; quorum lex est Pater, quem valde 
sancti honorant Hebraei^ Tali oraculo dei sui Apollinis 
Porphyrius tam maguum Deum dixit Hebraeorum, ut eum 
et ipsa numina perhorrescant. Cum ergo Deus iste di- 
xerit: Sacrificans diis eradicabitur, miror quod ipse 
Porphyrius non perhorruerit et sacrificans diis eradicari 
non formidaverit. 

Dicit etiam bona philosophus iste de Christo, quasi 
oblitus illius, de qua paulo ante locuti sumus, contumeliae 
suae, aut quasi in somnis dii eius maledixerint Christo 
et evigilantes eum bonum esse cognoverint digneque lau- 
daverint. Denique tamquam mirabile aliquid atque incre- 
dibile prolaturus: „Praeter opinionem, inquit, profecto 
quibusdam videatur esse quod dicturi sumus. Christum 
enim dii piissimum pronuntiaverunt et inmortalem factum 
et cum bona praedicatione eius meminerunt; Christianos 
vero pollutos, inquit, et contaminatos et errore implicatos 
esse dicunt et multis talibus adversus eos blasphemiis 


16 Cf. Lact. De ira Dei 23,12 (CE 27,129,138qq.) 19 Exod.22,20 

utuntur.“ Deinde subicit velut oracula deorum blasphe- 
mantium Christianos et post haec: ,De Christo autem, 
inquit, interrogantibus si est Deus, ait Hecate: „Quoniam 
quidem inmortalis anima post corpus [ut] incedit, nosti; 
a sapientia autem abscisa semper errat. Viri pietate 
praestantissimi est illa anima; hanc colunt aliena a se 
veritate.“ Deinde post verba huius quasi oraculi sua ipse 
contexens: ,Piissimum igitur virum, inquit, eum dixit et 
eius animam, sicut et aliorum piorum, post obitum in- 
mortalitate dignatam et hanc colere Christianos ignoran- 
tes.“ ,Interrogantibus autem, inquit: Cur ergo damnatus 
est? oraculo respondit dea: Corpus quidem debilitantibus 
tormentis semper oppositum est; anima autem piorum 
caelesti sedi insidet. Illa vero anima aliis animabus fata- 
liter dedit, quibus fata non adnuerunt deorum dona ob- 
tinere neque habere [ovis inmortalis agnitionem, errore 
implicari. Propterea ergo diis exosi, quia, quibus fato 
non fuit nosse Deum nec dona ab diis accipere, his fata- 
liter dedit iste errore implicari. Ipse vero pius et in 
caelum, sicut pii, concessit. Itaque hunc quidem non 
blasphemabis, misereberis autem hominum dementiam, ex 
eo in eis facile praecepsque periculum.“ 

Quis ita stultus est, ut non intellegat aut ab homine 
callido eoque Christianis inimicissimo haec oracula fuisse 
conficta aut consilio simili ab inpuris daemonibus ista 
fuisse responsa, ut scilicet, quoniam laudant Christum, 
propterea credantur veraciter vituperare Christianos atque 
ita, si possint, intercludant viam salutis aeternae, in qua 
fit quisque Christianus? Suae quippe nocendi astutiae 
milleformi sentiunt non esse contrarium, si credatur eis 
laudantibus Christum, dum tamen credatur etiam vitupe- 

rantibus Christianos; ut eum, qui utrumque crediderit, 
talem Christi faciant laudatorem, ne velit esse Christia- 
nus, ac sic quamvis ab illo laudatus ab istorum tamen 
daemonum dominatu eum non liberet Christus; praeser- 
tim quia ita laudant Christum, ut, quisquis in eum talem 
crediderit, qualis ab eis praedicatur, Christianus verus 
non sit, sed Photinianus haereticus, qui tantummodo 
hominem, non etiam Deum noverit Christum, et ideo per 
eum salvus esse non possit nec istorum mendaciloquorum 
daemonum laqueos vitare vel solvere. Nos autem neque 
Apollinem vituperantem Christum neque Hecaten possu- 
mus adprobare laudantem. [lle quippe tamquam iniquum 
Christum vult credi, quem iudicibus recta sentientibus 
dicit occisum; ista hominem piissimum, sed hominem tan- 
tum. Una est tamen et illius et huius intentio, ut nolint 
homines esse Christianos, quia, nisi Christiani erunt, ab 
eorum erui potestate non poterunt. [ste vero philosophus, 
vel potius qui talibus adversus Christianos quasi oraculis 
credunt, prius faciant, si possunt, ut inter se de ipso 
Christo Hecate atque Apollo concordent eumque aut am- 
bo condemnent aut ambo conlaudent. Quod si facere 
potuissent, nihilo minus nos et vituperatores et laudatores 
Christi fallaces daemones vitaremus. Cum vero eorum 
deus et dea inter se de Christo, ille vituperando, ista 
laudando dissentiant: profecto eis blasphemantibus Chri- 
stianos non credunt homines, si recte ipsi sentiant. 

Sane Christum laudans vel Porphyrius vel Hecate, 
cum dicat eum ipsum fataliter dedisse Christianis, ut im- 
plicarentur errore, causas tamen eiusdem, sicut putat, pan- 
dit erroris. Quas antequam ex verbis eius exponam, prius 
quaero, si fataliter dedit Christus Christianis erroris im- 
plicationem, utrum volens an nolens dederit. Si volens, 
quo modo iustus? Si nolens, quo modo beatus? Sed iam 
causas ipsius audiamus erroris. „Sunt, inquit, spiritus 

terreni minimi loco quodam malorum daemonum potestati 
subiecti. Ab his sapientes Hebraeorum (quorum unus 
iste etiam [esus fuit, sicut audisti divina Apollinis, quae 
superius dicta sunt) — ab his ergo Hebraei daemonibus 
pessimis et minoribus spiritibus vetabant religiosos et 
ipsis vacare prohibebant; venerari autem magis caelestes 
deos, amplius autem venerari Deun Patrem. Hoc autem, 
inquit, et dii praecipiunt et in superioribus ostendimus, 
quem ad modum animum advertere ad Deum monent et 
illum colere ubique imperant. Verum indocti et impiae 
naturae, quibus vere fatum non concessit ab diis dona 
obtinere neque habere Iovis inmortalis notionem, non 
audientes et deos et divinos viros deos quidem omnes re- 
cusaverunt, prohibitos autem daemones T et hos non odisse, 
sed revereri. Deum autem simulantes colere, ea sola, 
per quae Deus adoratur, non agunt. Nam Deus quidem, 
utpote omnium Pater, nullius indiget; sed nobis est bene, 
cum eum per iustitiam et castitatem aliasque virtutes 
adoramus, ipsam vitam precem ad ipsum facientes per 
imitationem et inquisitionem de ipso. Inquisitio enim 
purgat, inquit; imitatio deificat affectionem ad ipsum ope- 
rando." Bene quidem praedicavit Deum Patrem, et qui- 
bus sit colendus moribus dixit; quibus praeceptis prophe- 
tici libri pleni sunt Hebraeorum, quando sanctorum vita 
sive imperatur sive laudatur. Sed in Christianis tantum 
errat aut tantum calumniatur, quantum volunt daemones, 
quos opinatur deos; quasi cuiquam difficile sit recolere, 
quae turpia, quae dedecora erga deorum obsequium in 
theatris agebantur et templis, et adtendere quae legantur 
dicantur audiantur in ecclesiis, vel Deo vero quid olfera- 
tur, et hinc intellegere ubi aedificium, et ubi ruina sit 
morum. Quis autem huic dixit vel inspiravit, nisi dia- 
bolicus spiritus, tam vanum apertumque mendacium, quod 
daemones ab Hebraeis coli prohibitos revereantur potius, 
eras. g diu. aud. B apollon. D'eg 6 vacare om.e 8 et*| ut p 

quam oderint Christiani? Sed Deus ille, quem coluerunt 
sapientes Hebraeorum, etiam caelestibus sanctis angelis et 
virtutibus Dei, quos beatissimos tamquam cives in hac 
nostra peregrinatione mortali veneramur et amamus, sacri- 
ficari vetat intonans in lege sua, quam dedit Hebraeo 
populo suo, et valde minaciter dicens: Sacrificans diis 
eradicabitur. Et ne quisquam putaret daemonibus pessi- 
mis terrenisque spiritibus, quos iste dicit minimos vel 
minores, ne sacrificetur esse praeceptum (quia et ipsi in 
scripturis sanctis dicti sunt dii, non Hebraeorum, sed 
gentium; quod evidenter in psalmo septuaginta interpretes 
posuerunt, dicentes: Quoniam omnes» dii gentium daemo- 
nia), — ne quis ergo putaret istis quidem daemoniis 
prohibitum, caelestibus autem vel omnibus vel aliquibus 
sacrificari esse permissum, mox addidit; Nisi Domino soli, 
id est nisi Domino tantum; ne forte in eo, quod ait: 
Domino soli, Dominum solem credat esse quispiam, cui 
sacrificandum putet; quod non ita esse intellegendum in 
scripturis Graecis facillime reperitur. 

Deus igitur Hebraeorum, cui tam magnum tantus 
etiam iste philosophus perhibet testimonium, legem dedit 
Hebraeo populo suo, Hebraeo sermone conscriptam, non 
obscuram et incognitam, sed omnibus iam gentibus diffa- 
matam, in qua lege scriptum est: Sacrificans diis eradi- 
cabitur nisi Domino tantum. Quid opus est in hac eius 
lege eiusque prophetis de hac re multa perquirere; immo 
non perquirere, non enim absirusa vel rara sunt, sed 
aperta et crebra colligere et in hac disputatione mea 
ponere, quibus luce clarius apparet nulli omnino nisi 
tantum sibi Deum verum et summum voluisse sacrificari? 
Ecce hoc unum breviter, immo granditer, minaciter, sed 
veraciter dictum ab illo Deo, quem tam excellenter eorum 

doctissimi praedicant, audiatur timeatur impleatur, ne in- 
oboedientes eradicatio consequatur. — Sacrificans, inquit, 
diis eradicabitur nisi Domino tantum; non quo rei egeat 
alicuius, sed quia nobis expedit, ut res eius simus. Huic 
enim canitur in sacris litteris Hebraeorum: Dixi Domino: 
Deus meus es tu, quoniam bonorum meorum non eges. 
Huius autem praeclarissimum atque optimum sacrificium 
nos ipsi sumus, hoc est civitas eius, cuius rei mysterium 
celebramus oblationibus nostris, quae fidelibus notae sunt, 
sicut in libris praecedentibus disputavimus. ^ Cessaturas 
enim victimas, quas in umbra futuri offerebant ludaei, et 
unum sacrificium gentes a solis ortu usque ad occasum, 
Sicut iam fieri cernimus, oblaturas per prophetas He- 
braeos oracula increpuere divina; ex quibus quantum 
satis visum est, nonnulla protulimus et huic iam operi 
adspersimus. Quapropter ubi non est ista iustitia, ut se- 
cundum suam gratiam civitati oboedienti Deus imperet 
unus et summus, ne cuiquam sacrificet nisi tantum sibi, 
et per hoc in omnibus hominibus ad eandem civitatem 
pertinentibus atque oboedientibus Deo animus etiam cor- 
pori atque ratio vitiis ordine legitimo fideliter imperet; 
ut, quem ad modum iustus unus, ita coetus populusque 
iustorum vivat ex fide, quae operatur per dilectionem, 
qua homo diligit Deum, sicut diligendus est Deus, et 
proximum sicut semet ipsum, — ubi ergo non est ista 
iustitia, profecto non est coetus hominum iuris consensu 
et utilitatis communione sociatus. Quod si non est, uti- 
que populus non est, si vera est haec populi definitio. 
Ergo nec res publica est, quia res populi non est, ubi 
ipse populus non est. 


6 Ps.15,2 10 Cf. 1.10 c.6; 20 16 Cf. 118 c.85 2 Cf. 
p.391,4 28 Cf. Gal. 5,6 25 Cf. p. 380, 18sqg. 

CarurT XXIV. 


Qua definitione constet populi et rei publicae nuncupatio- 
nem recte sibi non solum Romanos, sed etiam regna 
alia vindicare. 


Si autem populus non isto, sed alio definiatur modo, 
velut si dicatur; „Populus est coetus multitudinis ratio- 
nalis rerum quas diligit concordi communione sociatus“, 
profecto, ut videatur qualis quisque populus sit, illa sunt 
intuenda, quae diligit. Quaecumque tamen diligat, si coe- 
tus est multitudinis non pecorum, sed rationalium crea- 
turarum et eorum quae diligit concordi communione so- 
ciatus est, non absurde populus nuncupatur; tanto utique 
melior, quanto in melioribus, tantoque deterior, quanto 
est in deterioribus concors. Secundum istam definitionem 
nostram Romanus populus populus est et res eius sine 
dubitatione res publica. Quid autem primis temporibus 
suis quidve sequentibus populus ille dilexerit et quibus 
moribus ad cruentissimas seditiones atque inde ad socialia 
atque civilia bella perveniens ipsam concordiam, quae 
salus est quodam modo populi, ruperit atque corruperit, 
testatur historia; de qua in praecedentibus libris multa 
posuimus. Nec ideo tamen vel ipsum non esse populum 
vel eius rem dixerim non esse rem publicam, quamdiu 
manet qualiscumque rationalis multitudinis coetus, rerum 
quas diligit concordi communione sociatus. Quod autem 
de isto populo et de ista re publica dixi, hoc de Athe- 
niensium vel quorumcumque Graecorum, hoc de Aegy- 
ptiorum, hoc de illa priore Babylone Assyriorum, quando 
in rebus publicis suis imperia vel parva vel magna te- 
uuerunt, et de alia quacumque aliarum gentium intellegar 
dixisse atque sensisse. Generaliter quippe civitas impio- 
rum, cui non imperat Deus oboedienti sibi, ut sacrificium 

22 Cf. lib. 2 c. 18; lib. 8 c. 23sqq. 
8 ut sup.L.D 10 rationabilium R!H (cf. 379,19) 12 tantoque 

non offerat nisi tantummodo sibi, et per hoc in illa et 
animus corpori ratioque vitiis recte ac fideliter imperet, 
caret iustitiae veritate. 


CAPUT XXV. 


Quod non possint ibi verae esse virtutes, ubi non est 
vera religio. 


Quamlibet enim videatur animus corpori et ratio vitiis 
laudabiliter imperare, si Deo animus et ratio ipsa non 
servit, sicut sibi esse serviendum ipse Deus praecepit, 
nullo modo corpori vitiisque recte imperat. Nam qualis 
corporis atque vitiorum potest esse mens domina veri 
Dei nescia nec eius imperio subiugata, sed vitiosissimis 
daemonibus corrumpentibus prostituta? Proinde virtutes, 
quas habere sibi videtur, per quas imperat corpori et vi- 
tiis, ad quodlibet adipiscendum vel tenendum rettulerit 
nisi ad Deum, etiam ipsae vitia sunt potius quam virtutes. 
Nam licet a quibusdam tunc verae atque honestae puten- 
tur esse virtutes, cum referuntur ad se ipsas nec propter 
aliud expetuntur: etiam tunc inflatae ac superbae sunt, 
ideo non virtutes, sed vitia iudicanda sunt. Sicut enim 
non est a carne sed super carnem, quod carnem facit 
vivere: sic non est ab homine sed super hominem, quod 
hominem facit beate vivere; nec solum hominem, sed 
etiam quamlibet potestatem virtutemque caelestem. 


CaPvT XXVI. 


De pace populi alienati a Deo, qua utitur ad pietatem 
populus Dei, dum in hoc peregrinus est mundo. 


Quocirca ut vita carnis anima est, ita beata vita homi- 
nis Deus est, de quo dicunt sacrae litterae Hebraeorum: 

Beatus populus, cuius est Dominus Deus ipsius. Miser 
igitur populus ab isto alienatus Deo.  Diligit tamen etiam 
ipse quandam pacem suam non inprobandam, quam qui- 
dem non habebit in fine, quia non ea bene utitur ante 
5 finem. Hanc autem ut interim habeat in hac vita, etiam 
nostri interest; quoniam, quamdiu permixtae sunt ambae 
civitates, utimur et nos pace Babylonis; ex qua ita per 
fidem populus Dei liberatur, ut apud hanc interim pere- 
grinetur. Propter quod et apostolus admonuit ecclesiam, 
10 ut oraret pro regibus eius atque sublimibus, addens et 
dicens: Ut quietam et tranquillam vitam agamus cum 
omni pietate et caritate, et propheta Hieremias, cum po- 
pulo Dei veteri praenuntiaret captivitatem et divinitus im- 
peraret, ut oboedienter irent in Babyloniam Deo suo etiam 
15 ista patientia servientes, monuit et ipse ut oraretur pro 
illa dicens: Quia in eius est pace pax vestra, utique 
interim temporalis, quae bonis malisque communis est. 


Carur XXVII. 


De pace servientium Deo, cuius perfecta tranquillitas in 
20 hac temporali vita non potest adprehendi. 


Pax autem nostra propria et hic est cum Deo per 
fidem et in aeternum erit cum illo per speciem. Sed 
hic sive illa communis sive nostra propria talis est pax, 
ut solacium miseriae sit potius quam beatitudinis gaudium. 

25 Ipsa quoque nostra iustitia, quamvis vera sit propter ve- 
rum boni finem, ad quem refertur, tamen tanta est in 
hac vita, ut potius remissione peccatorum constet quam 
perfectione virtutum. Testis est oratio totius civitatis 

Dei, quae peregrinatur in terris. Per omnia quippe 
membra sua clamat ad Deum: Dimitte nobis debita nostra, 
sicut et nos dimittimus debitoribus nostris. Nec pro eis 
est efficax haec oratio, quorum fides sine operibus mor- 
tua est; sed pro eis, quorum fides per dilectionem opera- 
tur. Quia enim Deo quidem subdita, in hac tamen con- 
dicione mortali et corpore corruptibili, quod adgravat 
animam, non perfecte vitiis imperat ratio, ideo necessaria 
est iustis talis oratio. Nam profecto quamquam impere- 
tur, nequaquam sine conflictu vitiis imperatur; et utique 
subrepit aliquid in hoc loco infirmitatis etiam bene con- 
fligenti sive hostibus talibus victis subditisque dominanti, 
unde si non facili operatione, certe labili locutione aut 
volatili cogitatione peccetur. Et ideo, quamdiu vitiis im- 
peratur, plena pax non est, quia et illa, quae resistunt, 
periculoso debellantur proelio, et illa, quae victa sunt, 
nondum securo triumphantur otio, sed adhuc sollicito 
premuntur imperio. In his ergo temptationibus, de qui- 
bus omnibus in divinis eloquiis breviter dictum est: 
Numquid non temptatio est vita humana super terram? 
quis ita vivere se praesumat, ut dicere Deo: Dimitte 
nobis debita nostra necesse non habeat nisi homo ela- 
tus? nec vero magnus, sed inflatus ac tumidus, cui per 
iustitiam resistit, qui gratiam largitur humilibus. Propter 
quod scriptum est: Deus superbis resistit, humilibus autem 
dat gratiam. Hic itaque in unoquoque iustitia est, ut 
oboedienti Deus homini, animus cornori, ratio autem vitiis 
eliam repugnantibus imperet, vel subigendo vel resistendo, 
atque ut ab ipso Deo petatur et meritorum gratia et 
venia .delictorum ac de acceptis bonis gratiarum actio 
persolvatur. [n illa vero pace finali, quo referenda et 
cuius adipiscendae causa habenda est ista iustitia, quoniam 

sanata inmortalitate atque incorruptione natura vitia non 
habebit nec unicuique nostrum vel ab alio vel a se ipso 
quippiam repugnabit, non opus erit ut ratio vitiis, quae 
nulla erunt, imperet; sed imperabit Deus homini, animus 

5 corpori, tantaque ibi erit oboediendi suavitas et facilitas, 
quanta vivendi regnandique felicitas. Et hoc illic in 
omnibus atque in singulis aeternum erit aeternumque 
esse certum erit, et ideo pax beatitudinis huius vel bea- 
titudo pacis huius summum bonum erit. 


10 Carur XXVIII. 
In quem finem venturus sit exitus impiorum. 


Eorum autem, qui non pertinent ad istam civitatem 
Dei, erit e contrario miseria sempiterna, quae mors etiam 
secunda dicitur, quia nec anima ibi vivere dicenda est, 
15 quae a vita Dei alienata erit, nec corpus, quod aeternis 
doloribus subiacebit; ac per hoc ideo durior ista secunda 
mors erit, quia finiri morte non poterit. Sed quoniam 
sicut miseria beatitudini et mors vitae, ita bellum paci 
videtur esse contrarium: merito quaeritur, sicut pax in 
20 bonorum finibus praedicata est atque laudata, quod vel 
quale bellum e contrario in finibus malorum possit intel- 
legi. Verum qui hoc quaerit, adtendat quid in bello 
noxium perniciosumque sit, et videbit nihil aliud quam 
rerum esse inter se adversitatem atque conflictum. Quod 
25 igitur bellum gravius et amarius cogitari potest, quam 
ubi voluntas sic adversa est passioni et passio voluntati, 
ut nullius earum victoria tales inimicitiae finiantur, et ubi 
sic confligit cum ipsa natura corporis vis doloris, ut neu- 
trum alteri cedat? Hic enim quando contingit iste con- 
30 flictus, aut dolor vincit et sensum mors adimit, aut natura 
14 Apoc. 2, 11; 20,6; 21,8 

vincit et dolorem sanitas tollit. [bi autem et dolor per- 
manet ut affligat, et natura perdurat ut sentiat; quia 
utrumque ideo non deficit, ne poena deficiat. Ad hos 
autem fines benorum et malorum, illos expetendos, istos 
cavendos, quoniam per iudicium transibunt ad illos boni, 
ad istos mali: de hoc iudicio, quantum Deus donaverit, 
in consequenti volumine disputabo. 


LIBER XX. 


Carvr I. 


Quod, quamvis omni tempore Deus iudicet, ın hoc tamen 
libro de novissimo eius iudicio sit proprie disputandum. 


De die ultimi iudicii Dei quod ipse donaverit locu- 
turi eumque adserturi adversus impios et incredulos tam- 
quam in aedificii fundamento prius ponere testimonia 
divina debemus; quibus qui nolunt credere, humanis 
ratiunculis falsis atque fallacibus contravenire conantur, 
ad hoc ut aut aliud significare contendant quod adhibetur 
testimonium de litleris sacris, aut omnino divinitus esse 
dictum negent. Nam nullum existimo esse mortalium, 
qui cum ea, sicut dicta sunt, intellexerit et a summo ac 
vero Deo per animas sanctas dicta esse crediderit, non 
eis cedat atque consentiat, sive id etiam ore fateatur 


sive aliquo vitio fateri erubescat aut metuat, vel etiam ? 


pervicacia simillima insaniae id, quod falsum esse novit 
aut credit, (contra id, quod verum esse novit aut credit,» 
etiam contentiosissime defendere moliatur. 

Quod ergo in confessione ac professione tenet omnis 
ecclesia Dei veri Christum de caelo esse venturum ad 
vivos ac mortuos iudicandos, hunc divini iudicii ultimum 
diem dicimus, id est novissimum tempus. Nam per quot 

dies hoc iudicium tendatur, incertum est; sed scriptura- 
rum more sanctarum diem poni solere pro tempore nemo, 
qui illas litteras quamlibet neglegenter legerit, nescit. 
Ideo autem, cum diem iudicii Dei dicimus, addimus ulti- 
mum vel novissimum, quia et nunc iudicat et ab humani 
generis initio iudicavit dimittens de paradiso et a ligno 
vitae separans primos homines peccati magni perpetra- 
tores; immo etiam quando angelis peccantibus non peper- 
cit, quorum princeps homines a se ipso subversus invi- 
dendo subvertit, procul dubio iudicavit; nec sine illius 
alto iustoque iudicio et in hoc aerio caelo et in terris et 
daemonum et hominum miserrima est vita, erroribus ae- 
rumnisque plenissima. Verum etsi nemo peccasset, non 
sine bono rectoque iudicio universam rationalem creatu- 
ram perseverantissime sibi suo Domino cohaerentem in 
aeterna beatitudine retineret. [udicat etiam non solum 
universaliter de genere daemonum atque hominum, ut 
miseri sint propter primorum meritum peccatorum; sed 
etiam de singulorum operibus propriis, quae gerunt arbi- 
trio voluntatis. Nam et daemones ne torqueantur pre- 
cantur, nec utique iniuste vel parcitur eis vel pro sua 
quique inprobitate torquentur; et homines plerumque 
aperte, semper occulte, luunt pro suis factis divinitus 
poenas sive in hac vita sive post mortem: quamvis nullus 
hominum agat recte, nisi divino adiuvetur auxilio; nullus 
daemonum aut hominum agat inique, nisi divino eodem- 
que iustissimo iudicio permittatur. Sicut enim ait aposto- 
lus, non est iniquitas apud Deum; etiam sicut ipse alibi 
dicit, inscrutabilia sunt iudicia eius et investigabiles viae 
eius. Non igitur in hoc libro de illis primis nec de 
istis mediis Dei iudiciis, sed de ipso novissimo, quantum 

ipse tribuerit, disputabo, quando Christus de caelo ven- 
turus est vivos iudicaturus et mortuos. Iste quippe dies 
iudicii proprie iam vocatur, eo quod nullus ibi erit in- 
peritae querellae locus, cur iniustus ille sit felix et cur 
ille iustus infelix. Omnium namque tunc nonnisi bono- 
rum vera et plena felicitas et omnium nonnisi malorum 
digna et summa infelicitas apparebit. 


CaPvur Il. 


De varietate rerum humanarum, cui non potest dici de- 
esse iudicium Dei, quamvis nequeat vestigari. 


Nunc autem et mala aequo animo ferre discimus, 
quae patiuntur et boni, et bona non magnipendere, quae 
adipiscuntur et mali; ac per hoc etiam in his rebus, in 
quibus non apparet divina iustitia, salutaris est divina 
doctrina. Nescimus enim quo iudicio Dei bonus ille sit 
pauper, malus ille sit dives; iste gaudeat, quem pro suis 
perditis moribus cruciari debuisse maeroribus arbitramur, 
contristetur ille, quem vita laudabilis gaudere debuisse 
persuadet; exeat de iudicio non solum inultus, verum 
etiam damnatus innocens, aut iniquitate iudicis pressus 
aut falsis obrutus testimoniis, e contrario scelestus ad- 
versarius eius non solum inpunitus, verum etiam vindi- 
catus insultet; impius optime valeat, pius languore tabe- 
scat; latrocinentur sanissimi iuvenes, et qui nec verbo 
quemquam laedere potuerunt, diversa morborum atrocitate 
affligantur infantes; utilis rebus humanis inmatura morte 
rapiatur, et qui videtur nec nasci debuisse, diutissime in- 
super vivat; plenus criminibus sublimetur honoribus, et 
hominem sine querella tenebrae ignobilitatis abscondant, 
et cetera huius modi, quae quis colligit, quis enumerat? 
Quae si haberent in ipsa velut absurditate constantiam, 
ut in hac vita, in qua komo, sicut sacer psalmus eloqui- 
tur, vanitati similis factus est et dies eius velut umbra 

praetereunt, non nisi mali adipiscerentur transitoria bona 
ista atque terrena, nec nisi boni talia paterentur mala: 
posset hoc referri ad iudicium iustum Dei sive etiam 
benignum, ut, qui non erant adsecuturi bona aeterna, 
5 quae faciunt beatos, temporalibus vel deciperentur pro 
malitia sua vel pro Dei misericordia consolarentur bonis, 
et qui non erant passuri aeterna tormenta, temporalibus 
vel pro suis quibuscumque et quantuliscumque peccatis 
affligerentur vel propter implendas virtutes exercerentur 
10 malis. Nunc vero, quando non solum in malo sunt boni 
et in bono mali, quod videtur iniustum, verum etiam 
plerumque et malis mala eveniunt et bonis bona pro- 
veniunt: magis inscrutabilia fiunt iudicia Dei et investiga- 
biles viae eius. Quamvis ergo nesciamus quo iudicio 
15 Deus ista vel faciat vel fieri sinat, apud quem summa 
virlus est, summa sapientia, summa iustitia, nulla infir- 
mitas, nulla temeritas, nulla iniquitas: salubriter tamen 
discimus non magnipendere seu bona seu mala, quae vi- 
demus esse bonis malisque communia, et illa bona quae- 
20 rere, quae bonorum, atque illa mala maxime fugere, quae 
propria sunt malorum. Cum vero ad illud Dei iudicium 
venerimus, cuius tempus iam proprie dies iudicii et ali- 
quando dies Domini nuncupatur: non solum quaecumque 
tunc iudicabuntur, verum etiam quaecumque ab initio 
25 iudicata et quaecumque usque ad illud tempus adhuc iu- 
dicanda sunt, apparebunt esse iustissima. Ubi hoc quo- 
que manifestabitur, quam iusto iudicio Dei fiat, ut nunc 
tam multa ac paene omnia iusta iudicia Dei lateant sen- 
sus mentesque mortalium, cum tamen in hac re piorum 
30 fidem non lateat, iustum esse quod latet. 

CarvuT III. 


Quid in libro ecclesiaste Salomon de his, quae in hac 
vita et bonis et malis sunt communia, disputarit. 


Nempe Salomon, sapientissimus rex Israel, qui re- 
gnavit in Hierusalem, librum, qui vocatur ecclesiastes et a 
Judaeis quoque habetur in sacrarum canone litterarum, 
sic exorsus est: Vanitas vanitantium, dixit ecclesiastes; 
vanitas vanitantium, omnia vanitas. Quae abundantia 
homini in omni labore suo, quo laborat sub sole? Et 
cum ex hac sententia conecteret cetera, commemorans 
aerumnas erroresque vitae huius et vanescentes interea 
temporum lapsus, ubi nihil solidum, nihil stabile retine- 
tur: in ea rerum vanitate sub sole illud etiam deplorat 
quodam modo, quod, cum sit abundantia sapientiae super 
insipientiam, sicut abundantia lucis super tenebras, sa- 
pientisque oculi sint in capite ipsius et stultus in tene- 
bris ambulet, unus tamen incursus incurrat omnibus, uti- 
que in hac vita quae sub sole agitur, significans videlicet 
ea mala, quae bonis et malis videmus esse communia. 
Dicit etiam illud, quod et boni patiantur mala, tamquam 
mali sint, et mali, tamquam boni sint, adipiscantur bona, 
ila loquens: Est, inquit, vanitas, quae facta est super 
terram, quia sunt iusti, super quos venit sicut factum 
impiorum, et sunt impii, super quos venit sicut factum 
iustorum. Dixi quoniam hoc quoque vanitas. In hac 
vanitate, cui quantum satis visum est intimandae totum 
istum librum vir sapientissimus deputavit (non utique ob 
aliud, nisi ut eam vitam desideremus, quae vanitatem non 
habet sub hoc sole, sed veritatem sub illo qui fecit hunc 
solem), — in hac ergo vanitate numquid nisi iusto Dei 

rectoque iudicio similis eidem vanitati factus vanesceret 
homo? [n diebus tamen vanitatis suae interest plurimum, 
utrum resistat an obtemperet veritati, et utrum sit expers 
verae pietatis an parliceps; non propter vitae huius vel 
5 bona adquirenda vel mala vitanda vanescendo transeuntia, 
sed propter futurum iudicium, per quod erunt et bonis 
bona et malis mala sine fine mansura. Denique iste sa- 
piens hunc librum sic conclusit, ut diceret: Deum time 
et mandata eius custodi, quia hoc est omnis homo; quia 
10 omne hoc opus Deus adducet in iudicium in omni de- 
specto, sive bonum sive malum. Quid brevius, verius, 
salubrius dici potuit? Deum, inquit, time et mandata 
eius custodi, quia hoc est omnis homo. Quicumque enim 
est, hoc est, custos utique mandatorum Dei; quoniam qui 
15 hoc non est, nihil est; non enim ad veritatis imaginem 
reformatur, remanens in similitudine vanitatis. Quia omne 
hoc opus, id est, quod ab homine fit in hac vita, sive 
bonum sive malum, Deus adducet in iudicium in omni 
despecto, id est in omni etiam qui contemptibilis hic vi- 
20 detur et ideo nec videtur; quoniam Deus et ipsum videt 
nec eum despicit nec cum iudicat praeterit. 


CaPvT IV. 


Quod ad disserendum de novissimo iudicio Dei novi pri- 
mum testamenti ac deinde veteris testimonia pro- 
26 laturus sit. 


Huius itaque ultimi iudicii Dei testimonia de scri- 
pturis sanctis, quae ponere institui, prius eligenda sunt 
de libris instrumenti novi, postea de veteris. Quamvis 
enim vetera priora sint tempore, nova tamen anteponenda 

80 sunt dignitate, quoniam illa vetera praeconia sunt novo- 


1 Cf. Ps. 143,4 11 Eccle. 12, 1384. 

rum. Nova igitur ponentur prius, quae ut firmius pro- 
bemus, adsumentur et vetera. [n veteribus habentur lex 
et prophetae, in novis evangelium et apostolicae litterae. 
Ait autem apostolus: Per legem enim cognitio peccati. 
Nunc autem sine lege iustitia Dei manifestata est, testi- 
ficata per legem et prophetas; iustitia autem Dei per 
fidem lesu Christi in omnes qui credunt. Haec iustitia 
Dei ad novum pertinet testamentum et testimonium habet 
a veteribus libris, hoc est lege ac prophetis. Prius 
igitur ipsa causa ponenda est, et postea testes introducendi. 
Hunc et ipse Christus Iesus ordinem servandum esse de- 
monstrans: Scriba, inquit, eruditus in regno Dei similis 
est viro patri familias proferenti de thesauro suo nova 
et vetera. Non dixit: „Vetera et nova“, quod utique 
dixisset, nisi maluisset meritorum ordinem servare quam 
temporum. 


CarvT V. 


Quibus sententiis Domini Salvatoris divinum iudicium 
futurum in fine saeculi declaretur. 


Ergo ipse Salvator cum obiurgaret civitates, in qui- 
bus virtutes magnas fecerat neque crediderant, et eis 
alienigenas anteponeret: Verum tamen, inquit, dico vobis, 
Tyro et Sidoni remissius erit in die iudicii quam vobis; 
et paulo post alteri civitati: men, inquit, dico vobis, 
quia terrae Sodomorum remissius erit in die iudicii 
quam tibi (hic evidentissime praedicat diem iudicii esse 
venturum); et alio loco: Viri Ninevitae, inquit, surgent 
in iudicio cum generatione ista et .condemnabunt eam; 
quia paenitentiam egerunt in praedicatione lonae, et 
ecce plus quam lona hic. Regina Austri surget in iu- 


7 Rom. 3,20sqq. 14 Mt. 13,62 23 Ib. 11,22 — 20 Ib. 24 


1 ponantur D? 2 habe"tur D 9 lege RG^DHgp & lege ABv 
ae RG^DHegp etABv 10ergov 1etom.g 18 Dei]celorum B 
13 viro] homini B; om. RH ed. princ. 141ta non H. 18Salvatorisom.E 
19 in fine futurum E in finem futuri p 24 dico uob. inq. B ($n marg ) 
27 niniu. RBD?, H (ninni-); item 412,5 surgant g! resurgent A 


10 


20 


25 


30 


412 S. AUGUSTINI 


dicio cum generatione ista et condemnabit eam; quia 
venit a finibus terrae audire sapientiam Salomonis, et 
ecce plus quam Salomon hic. Duas res hoc loco disci- 
mus, et venturum esse iudicium et cum mortuorum re- 
5 surrectione venturum. De Ninevitis enim et regina Austri 
quando ista dicebat, de mortuis sine dubio loquebatur, 
quos tamen in die iudicii surrecturos esse praedixit. Nec 
ideo dixit ,condemnabunt^, quia ipsi iudicabunt; sed 
quia ex ipsorum comparatione isti merito damnabuntur. 
10 Rursus alio loco, cum de hominum bonorum et ma- 
lorum nunc permixtione, postea separatione, quae utique 
die iudicii futura est, loqueretur, adhibuit similitudinem 
de tritico seminato et superseminatis zizaniis, eamque suis 
exponens discipulis: Qui seminat, inquit, bonum semen, 
15 est filius hominis; ager autem est mundus; bonum vero 
semen hi sunt filii regni; zizania autem filii sunt ne- 
quam; inimicus autem, qui seminavit ea, est diabolus; 
messis vero consummatio saeculi est, messores autem an- 
geli sunt. Sicut ergo colliguntur zizania et igni com- 
20 buruntur: sic erit in consummatione saeculi. Mittet filius 
hominis angelos suos, et colligunt de regno eius omnia 
scandala et eos, qui faciunt iniquitatem, et mittunt eos 
in caminum ignis; ibi erit fletus et stridor dentium. 
Tunc iusti fulgebunt sicut sol in regno patris eorum. 
25 Qui habet aures, audiat. Hic iudicium quidem vel diem 
iudicii non nominavit, sed eum multo clarius ipsis rebus 
expressit et in fine saeculi futurum esse praedixit. 
Item discipulis suis: Amen, inquit, dico vobis, quod 
vos, qui seculi estis me, in regeneratione, cum sederit 
30 filius hominis in sede maiestatis suae, sedebitis et vos 
super sedes duodecim iudicantes duodecim tribus Israel. 


3 Mt.12,41sq. 25 Ib.132,837sqq. 81 Ib. 19, 8 

Hic discimus cum suis discipulis iudicaturum Iesum. 
Unde et alibi Iudaeis dixit: Si ego in Beelzebub eicio 
daemonia, filii vestri in quo eiciunt? Ideo ipsi iudices 
erunt vestri. Nec quoniam super duodecim sedes ses- 
suros esse ait, duodecim solos homines cum illo iudica- 
turos putare debemus —Duodenario quippe numero uni- 
versa quaedam significata est iudicantium multitudo propter 
duas partes numeri septenarii, quo significatur plerumque 
universitas; quae duae partes, id est tria et quattuor, 
altera per alteram multiplicatae duodecim faciunt, nam et 
quattuor ter et tria quater duodecim sunt, et si qua alia 
huius duodenarii numeri, quae ad hoc valeat, ratio reperi- 
tur. Alioquin, quoniam in locum Judae traditoris aposto- 
lum Matthiam legimus ordinatum, apostolus Paulus, qui 
plus omnibus illis laboravit, ubi ad iudicandum sedeat 
non habebit; qui profecto cum aliis sanctis ad numerum 
iudicum se pertinere demonstrat, cum dicit: Nescitis quia 
angelos iudicabimus? De ipsis quoque iudicandis in hoc 
numero duodenario similis causa est. Non enim quia 
dictum est: Judicantes duodecim tribus Israel, tribus 
Levi, quae tertia decima est, ab eis iudicanda non erit, 
aut solum illum populum, non etiam gentes ceteras iudi- 
cabunt. Quod autem ait: Zn regeneratione, procul dubio 
mortuorum resurrectionem nomine voluit regenerationis in- 
tellegi. Sic enim caro nostra regenerabitur per incorruptio- 
nem, quem ad modum est anima nostra regenerata per fidem. 

Multa praetereo, quae de ultimo iudicio ita dici vi- 
dentur, ut diligenter considerata reperiantur ambigua vel 
magis ad aliud pertinentia, sive scilicet ad eum Salvatoris 
adventum, quo per totum hoc tempus in ecclesia sua 
venit, hoc est in membris suis, particulatim atque 
paulatim, quoniam tota corpus est eius; sive ad ex- 
cidium terrenae Hierusalem; quia et de illo cum loqui- 
tur, plerumque sic loquitur, tamquam de fine saeculi 

atque illo die iudicii novissimo et magno loquatur; ita ut 
dinosci non possit omnino, nisi ea, quae apud tres evan- 
gelistas Matthaeum, Marcum et Lucam de hac re similiter 
dicta sunt, inter se omnia conferantur. Quaedam quippe 
alter obscurius, alter explicat planius, ut ea, quae ad 
unam rem pertinentia dicuntur, appareat unde dicantur. 
Quod facere utcumque curavi in quadam epistula, quam 
rescripsi ad beatae memoriae virum Hesychium, Saloni- 
tanae urbis episcopum, cuius epistulae titulus est: De fine 
saeculi. 

Proinde iam illud hic dicam, quod in evangelio se- 
cundum Matthaeum de separatione bonorum et malorum 
legitur per iudicium praesentissimum atque novissimum 
Christi. Cum autem venerit, inquit, filius hominis in 
maiestate sua, et omnes angeli cum eo, tunc sedebit 
super sedem maiestatis suae, et congregabuntur ante eum 
omnes gentes, et separabit eos ab invicem, sicut pastor 
segregat oves ab haedis, et statuet oves quidem a dextris 
suis, haedos autem a sinistris. Tunc dicet rex his, qui 
a dextris eius erunt: Venite, benedicti patris mei, pos- 
sidete paratum vobis regnum a constitutione mundi. 
Esurivi enim, et dedistis mihi manducare; sitivi, et de- 
distis mihi bibere; hospes eram, et collegistis me; nudus, 
et operuistis me; Qnfirmus, et visitastis me;» in carcere 
eram, et venistis ad me. Tunc respondebunt ei iusti 
dicentes: Domine, quando te vidimus esurientem, et pavi- 
mus; sitientem, et dedimus potum? | Quando autem te 
vidimus hospitem, et collegimus te; aut nudum, et co- 
operuimus te? Aut quando te vidimus infirmum aut in 
carcere, et venimus ad te? Et respondens rex dicet 
ilis: Amen dico vobis, quamdiu fecistis uni de his fra- 

10 Ep. 199 (CE 57, 243.8qq.) 

1 ilo RA-DHeg!p; de illo Babg?v di iudicioe! 2 dinosci 
RA7"BDHeg dignosci (rell.?) v Hoffm. 5 pleniusg 6remom.eg 
Tinsup.LD 8 esych. Deg hesicium B esytium p 11 hic om. g 
18 statuit g 924 cooper.av me!om. R infirmus et visitastis me om. 
mss; sed cf. 29. 26 esur. — vidimus (28) om. B 27 dedimus RAGD 


DE CIVITATE DEI L. XX. C. 5. 6. 415 


tribus meis minimis, mihi fecistis. Tunc dicet, inquit, 
et his qui a sinistris erunt: Discedite a me, maledicti, in 
ignem aeternum, qui paratus est zabulo et angelis eius. 
Deinde similiter etiam his enumerat, quod illa non fece- 
rint, quae dextros fecisse memoravit. Similiterque inter- 
rogantibus, quando eum viderint in horum indigentia 
constitutum: quod minimis suis non factum est, sibi fa- 
ctum nou fuisse respondet; sermonemque concludens: Ef 
ibunt, inquit, hi in supplicium aeternum, iusti autem in 
vitam aeternam. Johannes vero evangelista apertissime 
narrat eum in resurrectione mortuorum futurum prae- 
dixisse iudicium. Cum enim dixisset: Neque enim Pater 
iudicat quemquam, sed iudicium omne dedit Filio, ut 
omnes honorificent Filium, sicut honorificant Patrem; 
qui non honorificat Filium, non honorificat Patrem, qui 
misit illum: protinus addidit: 4men, amen dico vobis, 
quia, qui verbum meum audit et credit ei qui misit me, 
habet vitam aeternam, et in iudicium non venit, sed 
transiit a morte in vitam. Ecce hic dixit fideles suos 
in iudicium non venire. Quo modo ergo per iudicium 
separabuntur a malis et ad eius dexteram stabunt, nisi 
quia hoc loco iudicium pro damnatione posuit? In tale 
quippe iudicium non venient, qui audiunt verbum eius 
et credunt ei, qui misit illum. 


Carur VI. 
Quae sit prima resurrectio, quae secunda. 


Deinde adiungit et dicit: Amen, amen dico vobis, 
quia venit hora et nunc est, quando mortui audient vo- 


10 Mt. 26,31sqq. 19 Io. 5, 223qq. 

cem filii Dei, et qui audierint vivent. Sicut enim Pater 
habet vitam in semet ipso, sic dedit et Filio habere vi- 
tam in semet ipso. Nondum de secunda resurrectione, 
id est corporum, loquitur, quae in fine futura est, sed de 
5 prima, quae nunc est. Hanc quippe ut distingueret, ait: 
Venit hora, et nunc est. Non autem ista corporum, sed 
animarum est. Habent enim et animae mortem suam in 
impietate alque peccatis, secundum quam mortem mortui 
sunt, de quibus idem Dominus ait: Sine mortui mortuos 
10 suos sepeliant; ut scilicet in anima mortui in corpore 
mortuos sepelirent. Propter istos ergo impietate et ini- 
quitate in anima mortuos: Fenit, inquit, hora, et nunc 
est, quando mortui audient vocem filii Dei; et qui 
audierint, vivent. Qui audierint dixit „qui oboedierint, 
qui crediderint et usque in finem perseveraverint". Nec 
fecit hic ullam differentiam bonorum et malorum. Omni- 
bus enim bonum est audire vocem eius et vivere ad vi- 
tam pietatis ex impietatis morte transeundo. De qua 
morte ait apostolus Paulus: Ergo omnes mortui sunt, et 
20 pro omnibus mortuus est, ut qui vivunt iam non sibi 
vivant, sed ei, qui pro ipsis mortuus est et resurrexit. 
Omnes itaque mortui sunt in peccatis, nemine prorsus 
excepto, sive originalibus sive etiam voluntate additis, vel 
ignorando vel scieudo nec faciendo quod iustum est; et 
25 pro omnibus mortuis vivus mortuus est unus, id est nul- 
lum habens omnino peccatum; ut, qui per remissionem 
peccatorum vivunt, iam non sibi vivant, sed ei, qui pro 
omnibus mortuus est propter peccata nostra et resurrexit 
propter iustificationem nostram, ut credentes in eum, qui 
30 iustificat impium, ex impietate iustificati, tamquam ex 
morte vivificati, ad primam resurrectionem, quae nunc 

est, pertinere possemus. Ad hanc enim primam non per- 
tinent, nisi qui beati erunt in aeternum; ad secundam 
vero, de qua mox locuturus est, et beatos pertinere do- 
cebit et miseros. lsta est misericordiae, illa iudicii. Pro- 
pter quod in psalmo scriptum est: Misericordiam et iu- 
dicium cantabo tibi, Domine. 

De quo iudicio consequenter adiunxit atque ait: Æt 
potestatem dedit ei iudicium facere, quia filius hominis 
est. Hic ostendit, quod in ea carne veniet iudicaturus, 
in qua venerat iudicandus. Ad hoc-enim ait: Quoniam 
filius hominis est. Ac deinde subiungens unde agimus: 
Nolite, inquit, mirari hoc, quia veniet hora, in qua omnes, 
qui in monumentis sunt, audient vocem eius et procedent, 
qui bona fecerunt, in resurrectionem vitae; qui vero 
mala egerunt, in resurrectionem iudicii. Hoc est illud 
iudicium, quod paulo ante, sicut nunc, pro damnatione 
posuerat dicens: Qui verbum meum audit et credit ei 
qui misit me, habet vitam aeternam et in iudicium non 
venit, sed transiit a morte in vitam, id est, pertinendo 
ad primam resurrectionem, qua nunc transitur a morte 
ad vitam, in damnationem non veniet, quam significavit 
appellatione iudicii, sicut etiam hoc loco, ubi ait: Qui 
mala egerunt, im resurrectionem iudicii, id est dam- 
nationis. Resurgat ergo in prima, qui non vult in se- 
cunda resurrectione damnari. Venit enim Ahora, et nunc 
est, quando mortui audient vocem filii Dei, et qui 
audierint, vivent, id est, in damnationem non venient, 
quae secunda mors dicitur; in quam mortem post secun- 
dam, quae corporum futura est, resurrectionem praecipita- 
buntur, qui in prima, quae animarum est, non resurgunt. 
Veniet enim hora (ubi non ait: Et nunc est, quia in 

fine erit saeculi, hoc est in ultimo et maximo iudicio 
Dei), quando omnes, qui in monumentis sunt, audient 
vocem eius et procedent. Non dixit quem ad modum in 
prima: Æt qui audierint, vivent. Non enim omnes vi- 
vent, ea vita scilicet, quae, quoniam beata est, sola vita 
dicenda est. Nam utique non sine qualicumque vita pos- 
sent audire et de monumentis resurgente carne procedere. 
Quare autem non omnes vivent, in eo quod sequitur 
docet; gui bona, inquit, fecerunt, in resurrectionem vitae, 
hi sunt, qui vivent; qui vero mala egerunt, in resur- 
rectionem iudicii, hi sunt qui non vivent, quia secunda 
morte morientur. Mala quippe egerunt, quoniam male 
vixerunt; male autem vixerunt, quia in prima, quae nunc 
est, animarum resurrectione non revixerunt aut in eo, 
quod revixerant, non in finem usque manserunt. Sicut 
ergo duae sunt regenerationes, de quibus iam supra locu- 
tus sum, una secundum fidem, quae nunc fit per baptis- 
mum; alia secundum carnem, quae fiet in eius incorruptione 
atque inmortalitate per iudicium magnum atque novissi- 
mum: ita sunt et resurrectiones duae, una prima(, quae» 
et nunc est et animarum est, quae venire non permittit 
in mortem secundam; alia secunda, quae non nunc, sed 
in saeculi fine futura est, nec animarum, sed corporum 
est, quae per ultimum iudicium alios mittit in secundam 
mortem, alios in eam vitam, quae non habet mortem. 


Carur VII. 


De duabus resurrectionibus et de mille annis quid in 
apocalypsi lohannis scriptum sit et quid de eis 
rationabiliter sentiatur. 


De his duabus resurrectionibus idem lohannes evan- 
gelista in libro, qui dicitur apocalypsis, eo modo locutus 
est, ut earum prima a quibusdam nostris non intellecta 

insuper etiam in quasdam ridiculas fabulas verteretur. 
Ait quippe in libro memorato Iohannes apostolus: Æt vidi 
angelum descendentem de caelo, habentem clavem abyssi 
et catenam in manu sua. Et tenuit draconem illum 
serpentem antiquum, qui cognominatus est diabolus et 
satanas, Cet» alligavit illum mille annis et misit illum in 
abyssum; et clusit et signavit super eum, ut non sedu- 
ceret iam gentes, donec finiantur mille anni; post haec 
oportet eum solvi brevi tempore. Et vidi sedes et se- 
dentes super eas, et iudicium datum est. Et animae 
occisorum propter testimonium lesu et propter verbum 
Dei, et si qui non adoraverunt bestiam nec imaginem 
eius, neque acceperunt inscriptionem in fronte aut in 
manu sua, et regnaverunt cum lesu mille annis; reliqui 
eorum non vixerunt, donec finiantur mille anni. Haec 
resurrectio prima est. Beatus et sanctus est, qui habet 
in hac prima resürrectione partem. In istis secunda 
mors non habet potestatem; sed erunt sacerdotes Dei et 
Christi et regnabunt cum eo mille annis. Qui propter 
haec huius libri verba primam resurrectionem futuram 
suspicati sunt corporalem, inter cetera maxime numero 
annorum mille permoti sunt, tamquam oporteret in san- 
ctis eo modo velut tanti temporis fieri sabbatismum, va- 
catione scilicet sancta post labores annorum sex milium, 
ex quo creatus est homo et magni illius peccati merito 
in huius mortalitatis aerumnas de paradisi felicitate dimis- 
sus est, ut, quoniam scriptum est: Unus dies apud Domi- 
num sicut mille anni, et mille anni sicut dies unus, sex 
annorum milibus tamquam sex diebus impletis, sequatur 
velut septimus sabbati in annis mille postremis, ad 
hoc scilicet. sabbatum celebrandum resurgentibus sanctis. 
Quae opinio esset utcumque tolerabilis, si aliquae deliciae 

spiritales iu illo sabbato adfuturae sanctis per Domini 
praesentiam crederentur. Nam etiam nos hoc opinati fui- 
mus aliquando. Sed cum eos, qui tunc resurrexerint, 
dicant inmoderatissimis carnalibus epulis vacaturos, iu 
quibus cibus sit tantus ac potus, ut non solum nullam 
modestiam teneant, sed modum quoque ipsius increduli- 
tatis excedant: nullo modo ista possunt nisi a carnalibus 
credi. Hi autem qui spiritales sunt, istos ista credentes 
qX«cvag appellant Graeco vocabulo; quos verbum e ver- 
bo exprimentes nos possemus miliarios nuncupare. Eos 
autem longum est refellere ad singula; sed potius, quem ad 
modum scriptura haec accipienda sit, iam debemus ostendere. 

Ait ipse Dominus lesus Christus: Nemo potest in- 
troire in domum fortis et vasa eius eripere, nisi prius 
alligaverit fortem, diabolum volens intellegi fortem, quia 
ipse genus humanum potuit tenere captivum; vasa vero 
eius, quae.fuerat erepturus, fideles suos futuros, quos ille 
in diversis peccatis atque impietatibus possidebat. Ut 
ergo alligaretur hic fortis, propterea vidit iste apostolus 
in apocalypsi angelum descendentem de caclo, habentem 
clavem abyssi et catenam in manu sua. Et tenuit, in- 
quit, draconem illum serpentem antiquum, qui cognomi- 
natus est diabolus et satanas, et alligavit illum mille an- 
nis, hoc est, eius potestatem ab eis seducendis ac 
possidendis, qui fuerant liberandi, cohibuit atque frenavit. 
Mille autem anni duobus modis possunt, quantum mihi 
occurrit, intellegi: aut quia in ultimis annis mille ista res 
agitur, id est sexto annorum miliario tamquam sexto die, 
cuius nunc spatia posteriora volvuntur, secuturo deinde 
sabbato, quod non habet vesperam, requie scilicet sancto- 
rum, quae non habet finem, ut huius miliarii tamquam 
diei novissimam partem, quae remanebat usque ad termi- 

num saeculi, mille annos appellaverit eo loquendi modo, 
quo pars significatur a toto; aut certe mille annos pro 
annis omnibus huius saeculi posuit, ut perfecto numero 
notaretur ipsa temporis plenitudo.  Millenarius quippe 
numerus denarii numeri quadratum solidum reddit. Decem 
quippe deciens ducta fiunt centum, quae iam figura qua- 
drata, sed plana est; ut autem in altitudinem surgat et 
solida fiat, rursus centum deciens multiplicantur, et mille 
sunt. Porro si centum ipsa pro universitate aliquando 
ponuntur, quale illud est, quod Dominus omnia sua di- 
mittenti et eum sequenti promisit dicens: AÆccipiet in 
hoc saeculo centuplum, quod exponens quodam modo 
apostolus ait: Quasi nihil habentes, et omnia possidentes ; 
quia et ante iam dictum erat: Fidelis hominis totus mun- 
dus divitiarum est: quanto magis mille pro universitate 
ponuntur, ubi est soliditas ipsius denariae quadraturae? 
Unde nec illud melius intellegitur, quod in psalmo legitur: 
Memor fuit in saeculum testamenti sui verbi, quod man- 
davit in mille generationes, id est in omnes. 

Et misit illum, inquit, in abyssum; utique diabolum 
misit in abyssum, quo nomine significata est multitudo 
innumerabilis impiorum, quorum in malignitate adversus 
ecclesiam Dei multum profunda sunt corda; non quia ibi 
diabolus ante nen erat; sed ideo illuc dicitur missus, quia 
exclusus a credentibus plus coepit impios possidere. Plus 
namque possidetur a diabolo, qui non solum est alienatus 
a Deo, verum etiam gratis odit servientes Deo. Æt clu- 
sit, inquit, et signavit super eum, ut non seduceret iam 
gentes, donec finiantur mille anni. Clausit super eum 
dictum est „interdixit ei, ne posset exire,“ id est vetitum 
transgredi. Signavit autem, quod addidit, significasse mihi 

videtur, quod occultum esse voluit, qui pertineant ad par- 
tem diaboli, et qui non pertineant. Hoc quippe in sae- 
culo isto prorsus latet, quia et qui videtur stare, utrum 
sit casurus, et qui videtur iacere, utrum sit surrecturus, 
incertum est. Ab eis autem gentibus seducendis huius 
interdicti vinculo et claustro diabolus prohibetur atque 
cohibetur, quas pertinentes ad Christum seducebat antea 
vel tenebat. Has enim Deus elegit ante mundi constitu- 
tionem eruere de potestate tenebrarum et transferre in 
regnum filii caritatis suae, sicut apostolus dicit. Nam 
seducere illum gentes etiam nuuc et secum trahere in 
aeternam poenam, sed non praedestinatas in aeternam 
vitam, quis fidelis ignorat? Nec moveat, quod saepe dia- 
bolus seducit etiam illos, qui regenerati iam in Christo 
vias ingrediuntur Dei. Novit enim Dominus qui sunt eius; 
ex his in aeternam damnationem neminem ille seducit. 
Sic enim eos novit Dominus, ut Deus, quem nil latet 
etiam futurorum, non ut homo, qui hominem ad praesens 
videt (si tamen videt, cuius cor non videt), qualis autem 
postea sit futurus nec se ipsum videt. Ad hoc ergo liga- 
tus est diabolus et inclusus in abysso, ut iam non sedu- 
cat gentes, ex quibus constat ecclesia, quas antea sedu- 
ctas tenebat, antequam essent ecclesia. Neque enim 
dictum est „ut non seduceret aliquem“, sed ut non sedu- 
ceret, inquit, iam gentes, in quibus ecclesiam procul 
dubio voluit intellegi, donec finiantur, inquit, mille anni, 
id est, aut quod remanet de sexto die, qui constat ex 
mille annis, aut omnes anni, quibus deinceps hoc saecu- 
lum peragendum est. 

Nec sic accipiendum est quod ait: Uf non seduceret 
gentes, donec finiantur mille anni, quasi postea sit 
seducturus eas dumtaxat gentes, ex quibus praedesti- 
9 Eph. 1,4 10 Col. 1,13 15 2. Tim. 2, 19 218qq. Cf. CE 49, 143, 108qq. 

nata constat ecclesia, a quibus seducendis illo est vinculo 
claustroque prohibitus. Sed aut illa locutione dictum est, 
quae in scripturis aliquotiens invenitur, qualis est in psal- 
mo: Sic oculi nostri ad Dominum Deum nostrum, donec 
misereatur nostri; neque enim, cum misertus fuerit, non 
erunt oculi servorum eius ad Dominum Deum suum; aut 
certe iste est ordo verborum: Æt clausit et signavit super 
eum, donec finiantur mille anni; quod vero interposuit: Ut 
non seduceret iam gentes, ia se habet, ut ab huius ordi- 
nis conexione sit liberum et seorsus intellegendum, velut 
si post adderetur, ut sic se haberet tota sententia: Æt 
clausit et signavit super eum, donec finiantur mille anni, 
ut non seduceret iam gentes; id est, ideo clausit donec 
finiantur mille anni, ut nou seduceret iam gentes. 


Capur VIII. 
De ailigatione et solutione diaboli. 


Post haec, inquit, oportet eum solvi brevi tempore. 
Si hoc est diabolo ligari et includi, ecclesiam non posse 
seducere, haec ergo erit solutio eius, ut possit? Absit; 
numquam enim ab illo ecclesia seducetur praedestinata et 
electa ante mundi constitutionem, de qua dictum est: 
Novit Dominus qui sunt eius. Et tamen hic erit etiam 
illo tempore, quo solvendus est diabolus, sicut, ex quo 
est iustituta, hic fuit et erit omni tempore, in suis uti- 
que qui succedunt nascendo morientibus. Nam paulo 
post dicit, quod solutus diabolus seductas gentes toto orbe 
terrarum adtrahet in bellum adversus eam, quorum hostium 
numerus erit ut harena maris. Æt ascenderunt, inquit, 
supra terrae latitudinem, et cinxerunt castra sanctorum 
et dilectam civitatem, et descendit ignis de caelo a Deo 

et comedit eos; et diabolus, qui seducebat eos, missus 
est in stagnum ignis et sulphuris, ubi et bestia et pseudo- 
propheta; et cruciabuntur die et nocte in saecula 
saeculorum. Sed hoc iam ad iudicium novissimum per- 
tinet, quod nunc propterea commemorandum putavi, ne 
quis existimet eo ipso parvo tempore, quo solvetur dia- 
bolus, in hac terra ecclesiam non futuram, illo hic eam 
vel non inveniente, cum fuerit solutus, vel absumente, 
cum [uerit modis omnibus persecutus. Non itaque per 
totum hoc tempus, quod liber iste complectitur, a primo 
scilicet adventu Christi usque in saeculi finem, qui erit 
secundus eius adventus, ita diabolus alligatur, ut eius haec 
ipsa sit alligatio, per hoc intervallum, quod mille annorum 
numero appellat, non seducere ecclesiam, quando quidem 
illam nec solutus utique seducturus est. Nam profecto 
ei si alligari est non posse seducere sive non permitti: 
quid erit solvi nisi posse seducere sive permitti? Quod 
absit ut fiat; sed alligatio diaboli est non permitti exserere 
totam temptationem, quam potest vel vi vel dolo ad 
seducendos homines in partem suam cogendo violenter 
fraudulenterve fallendo. Quod si permitteretur in tam 
longo tempore et tanta infirmitate multorum, plurimos 
tales, quales Deus id perpeti non vult, et fideles dei- 
ceret et ne crederent impediret; quod ne faceret, alli- 
gatus est. 

Tunc autem solvetur, quando et breve tempus erit 
(nam tribus annis et sex mensibus legitur totis suis suo- 
rumque viribus saeviturus) et tales erunt, cum quibus ei 
belligerandum est, ut vinci tanto eius impetu insidiisque 
non possint. Si autem numquam solveretur, minus appa- 

reret eius maligna potentia, minus sanctae civitatis fidelis- 
sima patientia probaretur, minus denique perspiceretur, 
quam magno eius malo tam bene fuerit usus Omnipotens, 
qui eum nec omnino abstulit a temptatione sanctorum, 
quamvis ab eorum interioribus hominibus, ubi in Deum 
creditur, foras missum, ut eius forinsecus oppugnatione 
proficerent; et in eis, qui sunt ex parte ipsius, alligavit, 
ne quantam posset effundendo et exercendo malitiam in- 
numerabiles infirmos, ex quibus ecclesiam multiplicari et 
impleri oportebat, alios credituros, alios iam credentes, a 
fide pietatis hos deterreret, hos frangeret; et solvet in 
fine, ut, quam fortem adversarium Dei civitas superaverit, 
cum ingenti gloria sui redemptoris adiutoris liberatoris 
aspiciat. |n eorum sane, qui tunc futuri sunt, sanctorum 
atque fidelium comparatione quid sumus? Quando quidem 
ad illos probandos tantus solvetur inimicus, cum quo nos 
ligato tantis periculis dimicamus. Quamvis et hoc tem- 
poris intervallo quosdam milites Christi tam prudentes et 
fortes fuisse atque esse non dubium est, ut, etiamsi tunc 
in ista mortalitate viverent, quando ille solvetur, omnes 
insidias eius atque impetus et caverent sapientissime et 
patientissime sustinerent. 

Haec autem alligatio diaboli non solum facta est, ex 
quo coepit ecclesia praeter Iudaeam terram in nationes 
alias atque alias dilatari; sed etiam nunc fit et fiet usque 
ad terminum saeculi, quo solvendus est, quia et nunc 
homines ab infidelitate, in qua eos ipse possidebat, con- 
vertuntur ad fidem et usque in illum finem sine dubio 
convertentur; et utique unicuique iste fortis tunc alliga- 
tur, quando ab illo tamquam vas eius eripitur; et abys- 
sus, ubi inclusus est, non in eis consumpta est, quando 
sunt mortui, qui tunc erant quando esse coepit inclusus; 
sed successerunt eis alii nascendo atque succedunt, donec 
finiatur hoc saeculum, qui oderint Christianos, in quorum 

cotidie, velut in abysso, caecis et profundis cordibus in- 
cludatur. Utrum autem etiam illis ultimis tribus annis 
et mensibus sex, quando solutus totis viribus saeviturus 
est, aliquis, in qua non fuerat, sit accessurus ad fidem, 
nonnulla quaestio est. Quo modo enim stabit quod dictum 
est: Quis intrat in domum fortis, ut vasa eius eripiat, 
nisi prius alligaverit fortem, si etiam soluto eripiuntur? 
Ac per hoc ad hoc cogere videtur ista sententia, ut cre- 
damus illo licet exiguo tempore neminem accessurum esse 
populo Christiano, sed cum eis, qui iam Christiani re- 
perti fuerint, diabolum pugnaturum; ex quibus etiamsi 
aliqui victi secuti eum fuerint, non eos ad praedestinatum 
filiorum Dei numerum pertinere. Neque enim frustra 
idem Iohannes apostolus, qui et hanc apocalypsin scripsit, 
in epistula sua de quibusdam dicit: Ex nobis exierunt, 
sed non erant ex nobis; nam si fuissent ex nobis, man- 
sissent utique nobiscum. Sed quid fit de parvulis? Ni- 
mium quippe incredibile est nullos iam natos et nondum 
baptizatos praeoccupari Christianorum filios illo tempore 
infantes, nullos etiam ipsis nasci iam diebus; aut si erunt, 
non eos a parentibus suis ad lavacrum regenerationis 
modo quocumque perduci. Quod si fiet, quo pacto soluto 
iam diabolo vasa ista eripientur, in cuius domum nemo 
intrat, ut vasa eius eripiat, nisi prius alligaverit eum? 
Immo vero id potius est credendum, nec qui cadant de 
ecclesia nec qui accedant ecclesiae illo tempore defuturos; 
sed profecto tam fortes erunt et parentes pro baptizan- 
dis parvulis suis et hi, qui tunc primitus credituri sunt, 
ut illum fortem vincant etiam non ligatum, id est omni- 
bus, qualibus antea numquam, vel artibus insidiantem vel 
urgentem viribus et vigilanter intellegant et toleranter fe- 
rant, ac sic illi etiam non ligato eripiantur. Nec ideo falsa 
7 Mt. 12,29 17 1. Io. 2,19 

erit evangelica illa sententia: Quis intrat in domum fortis, 
ut vasa eius eripiat, nisi prius alligaverit fortem? Secun- 
dum eius enim sententiae veritatem ordo iste servatus est, 
ut prius alligaretur fortis ereptisque vasis eius longe lateque 
in omnibus gentibus ex firmis et infirmis ita multiplicaretur 
ecclesia, ut ex ipsa rerum divinitus praedictarum et im- 
pletarum robustissima fide etiam soluto vasa posset auferre. 
Sicut enim fatendum est multorum refrigescere caritatem, 
cum abundat iniquitas, et inusitatis  maximisque per- 
secutionibus atque fallaciis diaboli iam soluti eos, qui in 
libro vitae scripti non sunt, multos esse cessuros: ita 
cogitandum est non solum quos bonos fideles illud tem- 
pus inveniet, sed nonnullos etiam, qui foris adhuc erunt, 
adiuvante Dei gratia per considerationem scripturarum, in 
quibus et alia et finis ipse praenuntiatus est, quem venire 
iam sentiunt, ad credendum quod non credebant futuros 
esse firmiores et ad vincendum etiam non ligatum dia- 
bolum fortiores. Quod si ita erit, propterea praecessisse 
dicenda est eius alligatio, ut et ligati et soluti expoliatio 
sequeretur; quoniam de hac re dictum est: Quis intra- 
bit in domum fortis, ut vasa eius eripiat, nisi prius alli- 
gaverit fortem? 


CapuT IX. 


Quod sit regnum sanctorum cum Christo per mille annos, 
et in quo discernatur a regno aeterno. 


Interea dum mille annis ligatus est diabolus, sancti 
regnant cum Christo etiam ipsi mille annis, eisdem sine 
dubio et eodem modo intellegendis, id est isto iam tem- 
pore prioris eius adventus. Excepto quippe illo regno, 
de quo in fine dicturus est: Venite, benedicti patris mei, 

9 Mt. 24, 12 

possidete paratum vobis regnum, misi alio aliquo modo, 
longe quidem impari, iam nunc regnarent cum illo sancti 
eius, quibus ait: Ecce ego vobiscum sum usque in con- 
summationem saeculi: profecto non etiam nunc diceretur 
ecclesia regnum eius regnumve caelorum. Nam utique 
isto tempore in regno Dei eruditur scriba ille, qui pro- 
fert de thensauro suo nova et vetera, de quo supra locuti 
sumus; et de ecclesia collecturi sunt zizania messores illi, 
quae permisit cum tritico simul crescere usque ad mes- 
sem; quod exponens ait: Messis est finis saeculi, messores 
autem angeli sunt. Sicut ergo colliguntur zizania et 
igni comburuntur, sic erit in consummatione saeculi; 
mittet filius hominis angelos suos, et colligent de regno 
eius omnia scandala. Numquid de regno illo, ubi nulla 
sunt scandala? De isto ergo regno eius, quod est hic 
ecclesia, colligentur. ltem dicit: Qui solverit unum de 
mandatis istis minimis et docuerit sic homines, minimus 
vocabitur in regno caelorum; qui autem fecerit et sic 
docuerit, magnus vocabitur in regno caelorum. Utrum- 
que dicit in regno caelorum, et qui non facit mandata 
quae docet (hoc est enim solvere: non servare, non fa- 
cere), et illum qui facit et sic docet; sed istum mini- 
mum, illum magnum. Et continuo secutus adiungit: Dico 
enim vobis quia, nisi abundaverit iustitia. vestra super 
scribarum et Pharisaeorum, id est super eos, qui sol- 
vunt quod docent (de scribis enim et Pharisaeis dicit 
alio loco: Quoniam dicunt, et non faciunt), — nisi ergo 
super hos abundaverit iustitia vestra, id est, ut vos non 
solvatis, sed faciatis potius quod docetis, non intrabitis, 
inquit, in regnum caelorum. Alio modo igitur intellegen- 
dum est regnum caelorum, ubi ambo sunt, et ille scilicet 

1 Mt. 25,34 41b.28,90 7 Ib. 18,52; cf. p. 411,128qq. 
14 Mt. 13,39sqq. 19 15.519. 7109 Tb.?3,3 8 IPS. 


&regnumve]-veom.B'Db 6estin reg. D? erudituf D'g 9 quë e 
16 iterum e 17sq. uocab. min. p 18regnume sicsup.l.B 22 et* 
om.e 33 secutus om. B! subiungit B adiunxit De 24 supra H; 
plus quam Ba 25 non intrabitis in regnü celorum addid. post 
Pharis.B super eos mss; super iustitiam eorum v 26 al. loc. dic. a 


DE CIVITATE DEI L. XX. C. 9. 429 


qui solvit quod docet, et ille qui facit; sed ille minimus, 
ille magnus: alio modo autem regnum caelorum dicitur, 
quo non intrat nisi ille qui facit. Ac per hoc ubi utrum- 
que genus est, ecclesia est, qualis nunc est; ubi autem 
illud solum erit, ecclesia est, qualis tunc erit, quando 
malus in ea non erit. Ergo et nunc ecclesia regnum 
Christi est regnumque caelorum. Regnant itaque cum 
illo etiam nunc sancti eius, aliter quidem, quam tunc re- 
gnabunt; nec tamen cum illo regnant zizania, quamvis in 
ecclesia cum tritico crescant. Regnant enim cum illo, 
qui faciunt quod ait apostolus: Si resurrexistis cum 
Christo, quae sursum sunt sapite, ubi Christus est in 
dextera Dei sedens; quae sursum sunt quaerite, non 
quae super terram; de qualibus item dicit, quod eorum 
conversatio sit in caelis. Postremo regnant cum illo, qui 
eo modo sunt in regno eius, ut sint etiam ipsi regnum 
eius. Quo modo autem sunt regnum Christi, qui, ut alia 
taceam, quamvis ibi sint donec colligantur in fine saeculi 
de regno eius omnia scandala, tamen illic sua quaerunt, 
non quae lesu Christi? 

De hoc ergo regno militiae, in quo adhuc cum hoste 
confligitur et aliquando repugnatur pugnantibus vitiis, ali- 
quando cedentibus imperatur, donec veniatur ad illud 
pacatissimum regnum, ubi sine hoste regnabitur, et de 
hac prima resurrectione, quae nunc est, liber iste sic lo- 
quitur. Cum enim dixisset alligari diabolum mille annis, 
et postea solvi brevi tempore, tum recapitulando quid 
in istis mille annis agat ecclesia vel agatur in ea: Et 
vidi, inquit, sedes et sedentes super eas, et iudicium 
datum est. Non hoc putandum est de ultimo iudicio 

dici; sed sedes praepositorum et ipsi praepositi intelle- 
gendi sunt, per quos nunc ecclesia gubernatur. Iudicium 
autem datum nullum melius accipiendum videtur, quam 
id quod dictum est: Quae ligaveritis in terra, ligata 
erunt et in caelo; et quae solveritis in terra, soluta 
erunt et in caelo. Unde apostolus: Quid enim mihi est, 
inquit, de his, qui foris sunt, iudicare? Nonne de his 
qui intus sunt vos iudicatis? Et animae, inquit, occiso- 
rum propter testimonium lesu et propter verbum Dei; 
subauditur quod postea dicturus est: Zegnaverunt cum 
lesu mille annis; animae scilicet martyrum nondum sibi 
corporibus suis redditis. Neque enim piorum animae 
mortuorum separantur ab ecclesia, quae nunc etiam est 
regnum Christi. Alioquin nec ad altare Dei fieret eorum 
memoria in communicatione corporis Christi; nec aliquid 
prodesset ad eius baptismum in periculis currere, ne sine 
illo finiatur haec vita; nec ad reconciliationem, si forte 
per paenitentiam malamve conscientiam quisque ab eodem 
corpore separatus est. Cur enim fiunt ista, nisi quia 
fideles etiam defuncti membra sunt eius? Quamvis ergo 
eum suis corporibus nondum, iam tamen eorum animae 
regnant cum illo, dum isti anni mille decurrunt. Unde 
in hoc eodem libro et alibi legitur: Beati mortui, qui in 
Domino moriuntur. Amodo etiam dicit Spiritus, ut re- 
quiescant a laboribus suis; nam opera eorum seqvuntur 
eos. Regnat itaque cum Christo nunc primum ecclesia 
in vivis et mortuis. Propterea enim, sicut dicit aposto- 
lus, mortuus est Christus, ut et vivorum et mortuorum 
dominetur. Sed ideo tantummodo martyrum animas com- 
memoravit, quia ipsi praecipue regnant mortui, qui usque 
ad mortem pro veritate certarunt. Sed a parte totum 

etiam ceteros mortnos intellegimus pertinentes ad eccle- 
siam, quod est regnum Christi. 

Quod vero sequitur: Æt si qui non adoraverunt be- 
stiam nec imaginem eius, neque acceperunt inscriptionem 
in fronte aut in manu sua, simul de vivis et mortuis 5 
debemus accipere. Quae sit porro ista bestia, quamvis 
sit diligentius requirendum, non tamen abhorret a fide 
recta, ut ipsa impia civitas intellegatur et populus infide- 
lium contrarius populo fideli et civitati Dei. Imago vero 
eius simulatio eius mihi videtur, in eis videlicet homini- 10 
bus, qui velut fidem profitentur et infideliter vivunt. Fin- 
gunt enim se esse quod non sunt, vocanturque non veraci 
effigie, sed fallaci imagine Christiani. Ad eandem nam- 
que bestiam pertinent non solum aperte inimici nominis 
Christi et eius gloriosissimae civitatis, sed etiam zizania, 15 
quae de regno eius, quod est ecclesia, in fine saeculi col- 
ligenda sunt. Et qui sunt qui non adorant bestiam nec 
imaginem eius, nisi qui faciunt quod ait apostolus: We 
sitis iugum ducentes cum infidelibus? „Non adorant“ 
enim est non consentiunt, non subiciuntur; „neque ac- 20 
cipiunt inscriptionem,“ notam scilicet criminis, „in fronte“ 
propter professionem, „in manu“ propter operationem. 
Ab his igitur malis alieni, sive adhuc in ista mortali 
carne viventes sive defuncti, regnant cum Christo iam 
nunc modo quodam huic tempori congruo per totum hoc 25 
intervallum, quod numero mille significatur annorum. 

Reliqui eorum, inquit, non vixerunt. Hora enim 
nunc est, cum mortui audiunt vocem filii Dei, et qui 
audierint vivent; reliqui ergo eorum non vivent. Quod 
vero subdidit: Donec finiantur mille anni, intellegendum 30 
est, quod eo tempore non vixerunt, quo vivere debuerant, 
ad vitam scilicet de morte transeundo. Et ideo cum dies 

venerit, quo fiat et corporum resurrectio, non ad vitam 
de monumentis procedent, sed ad iudicium; ad damnatio- 
nem scilicet, quae secunda mors dicitur. Donec finiantur 
enim mille anni, quicumque non vixerit, id est, toto isto 
tempore, quo agitur prima resurrectio, non audierit vocem 
filii Dei et ad vitam de morte transierit, profecto in se- 
cunda resurrectione, quae carnis est, in mortem secundam 
cum ipsa carne transibit. Sequitur enim et dicit: Haec 
resurrectio prima est. Beatus et sanctus qui habet in 
hac prima resurrectione partem, id est particeps eius est. 
Ipse est autem particeps eius, qui non solum a morte, 
quae in peccatis est, revivescit, verum etiam in eo, quod 
revixerit, permanebit. Zn istis, inquit, secunda, mors non 
habet potestatem. Habet ergo in reliquis, de quibus su- 
perius ait: Reliqui eorum non vixerunt, donec finiantur 
mille anni; quoniam toto isto temporis intervallo, quod 
mille annos vocat, quantumcumque in eo quisque eorum 
vixit in corpore, non revixit a morte, in qua eum tene- 
bat impietas, ut sic revivescendo primae resurrectionis 
particeps fieret atque in eo potestatem secunda mors 
non haberet. 


CapvT X. 


Quid respondendum sit eis, qui putant resurrectionem 
ad sola corpora, non etiam ad animas pertinere. 


Sunt qui putant resurrectionem dici non posse nisi 
corporum ideoque istam quoque primam in corporibus 
futuram esse contendunt. Quorum enim est, inquiunt, 
cadere, eorum est resurgere. Cadunt autem corpora mo- 
riendo; nam et a cadendo cadavera nuncupantur. Non 
ergo animarum, inquiunt, resurrectio potest esse, sed cor- 
porum. Sed quid contra apostolum dicunt, qui eam re- 
surrectionem appellat? Nam secundum interiorem, non 
secundum exteriorem hominem utique resurrexerant, qui- 

bus ait: Si resurrexistis cum Christo, quae sursum sunt 
sapite. Quem sensum verbis aliis alibi posuit dicens: 
Ut, quem ad modum Christus resurrexit a mortuis per 
gloriam Patris, sic et nos in novitate vitae ambulemus. 
Hinc est et illud: Surge qui dormis et exurge a mortuis, 
et inluminabit te Christus. Quod autem dicunt non posse 
resurgere, nisi qui cadunt, et ideo putant resurrectionem 
ad corpora, non ad animas pertinere, quia corporum est 
cadere: cur non audiunt: Non recedatis ab illo, ne cada- 
tis, et: Suo Domino stat aut cadit; et: Qui se putat 
stare, caveat ne cadat? Puto enim quod in anima, non 
in corpore casus iste cavendus est. Si igitur cadentium 
est resurrectio, cadunt autem et animae: profecto et ani- 
mas resurgere confitendum est. Quod autem, cum dixis- 
set: In istis secunda mors non habet potestatem, adiunxit 
atque ait: Sed erunt sacerdotes Dei et Christi et regna- 
bunt cum eo mille annis: non utique de solis episcopis 
et presbyteris dictum est, qui proprie iam vocantur in 
ecclesia sacerdotes; sed sicut omnes christos dicimus pro- 
pter mysticum chrisma, sic omnes sacerdotes, quoniam 
membra sunt unius sacerdotis; de quibus apostolus Petrus: 
Plebs, inquit, sancta, regale sacerdotium. Sane, licet 
breviter atque transeunter, insinuavit esse Deum Christum 
dicendo: Sacerdotes Dei et Christi, hoc est Patris et 
Filii; quamvis propter formam servi sicut hominis filius, 
ita etiam sacerdos Christus effectus sit in aeternum se- 
cundum ordinem Melchisedech. De qua re in hoc opere 
non semel diximus. 

CaprvT XI. 


De Gog et Magog, quos ad persequendam ecclesiam Dei 
solutus prope finem saeculi diabolus incitabit. 


Et cum finiti fuerint, inquit, mille anni, solvetur 
satanas de custodia sua, et exibit ad seducendas natio- 
nes, quae sunt in quattuor angulis terrae, Gog et Magog, 
et trahet eos in belium, quorum numerus est ut harena 
maris. Ad hoc ergo tunc seducet, ut in hoc bellum tra- 
hat. Nam et antea modis quibus poterat per mala multa 
et varia seducebat.  Exibit autem dictum est „in aper- 
tam persecutionem de latebris erumpet odiorum.^ Haec 
enim erit novissima persecutio, novissimo inminente iudi- 
cio, quam sancta ecclesia toto terrarum orbe patietur, 
universa scilicet civitas Christi ab universa diaboli civi- 
tate, quantacumque erit utraque super terram. Gentes 
quippe istae, quas appellat Gog et Magog, non sic sunt 
accipiendae, tamquam sint aliqui in aliqua parte terrarum 
barbari constituti, sive quos quidam suspicantur Gelas et 
Massagetas propter litteras horum nominum primas, sive 
aliquos alios alienigenas et a Romano iure seiunctos. 
Toto namque orbe terrarum significati sunt isti esse, 
cum dictum est nationes quae sunt in quattuor angulis 
terrae, easque subiecit esse Gog et Magog. Quorum in- 
terpretationem nominum esse comperimus Gog tectum, 
Magog de tecto; tamquam domus et ipse qui procedit de 
domo. Gentes ergo sunt, in quibus diabolum velut in 
abysso superius intellegebamus inclusum, et ipse de illis 
quodam modo sese efferens et procedens; ut illae sint 
tectum, ipse de tecto. Si autem utrumque referamus ad 
gentes, non unum horum ad illas, alterum ad diabolum: 
et tectum ipsae sunt, quia in eis nunc includitur et quo- 

dam modo tegitur inimicus antiquus; et de tecto ipsae 
erunt, quando in apertum odium de operto erupturae 
sunt. Quod vero ait; Æt ascenderunt supra terrae lati- 
tudinem et cinxerunt castra sanctorum et dilectam civi- 
tatem: non utique ad unum locum venisse vel venturi 
esse significati sunt, quasi uno aliquo loco futura sint 
castra sanctorum et dilecta civitas, cum haec non sit nisi 
Christi ecclesia toto terrarum orbe diffusa; ac per hoc 
ubicumque tunc erit, quae iu omnibus gentibus erit, quod 
significatum est nomine latitudinis terrae, ibi erunt castra 
sanctorum, ibi erit dilecta Deo civitas eius, ibi ab omni- 
bus inimicis suis, quia et ipsi in omnibus cum illa gen- 
tibus erunt, persecutionis illius inmanitate cingetur, hoc 
est, in angustias tribulationis artabitur urguebitur conclu- 
detur; nec militiam suam deseret, quae vocabulo est 
appellata castrorum. 


CaPvurT XII. 


An ad ultimum supplicium pertineat. impiorum, quod de- 
scendisse ignis de caelo et eosdem comedisse memoratur. 


Quod vero ait: Et descendit ignis de caelo et come- 
dit eos: non extremum putandum est id esse supplicium, 
quod erit, cum dicetur: 2iscedite a me, maledicti, in 
ignem aeternum. Tunc quippe in ignem mittentur ipsi, 
non ignis de caelo veniet in ipsos. Hic autem bene in- 
tellegitur ignis de caelo:de ipsa firmitate sanctorum, qua 
non cessuri sunt saevientibus, ut eorum faciant volunta- 
tem.  Firmamentum est enim caelum, cuius firmitate illi 
eruciabuntur ardentissimo zelo, quoniam non poterunt ad- 
trahere in partes Antichristi sanctos Christi. Et ipse erit 

ignis, qui comedet eos, et hoc a Deo, quia Dei munere 
insuperabiles fiunt sancti, unde excruciantur inimici. Sic- 
ut enim in bono positum est: Zelus domus tuae comedit 
me: ita e contrario: Zelus occupavit plebem ineruditam, 
et nunc ignis contrarios comedet. Et nunc utique, ex- 
cepto scilicet ultimi illius igne iudicii. Aut si eam plagam, 
qua percutiendi sunt ecclesiae persecutores veniente iam 
Christo, quos viventes inveniet super terram, quando in- 
terficiet  Autichristum spiritu oris sui, ignem appellavit 
descendentem de caelo eosque comedentem: neque hoc 
ultimum supplicium erit impiorum, sed illud quod facta 
corporum resurrectione passuri sunt. 


CapvT XIII. 


An tempus persecutionis Antichristi mille annis adnume- 
randum sit. 


Haec persecutio novissima, quae futura est ab Anti- 
christo (sicut iam diximus, quia et in hoc libro superius 
et apud Danielem prophetam positum est), tribus annis 
et sex mensibus erit. Quod tempus, quamvis exiguum, 
utrum ad mille annos pertineat, quibus et diabolum liga- 
tum dicit et sanctos regnare cum Christo, an eisdem an- 
nis hoc parvum spatium superaddatur atque extra sit, 
merito ambigitur; quia, si dixerimus ad eosdem annos 
hoc pertinere, non tanto tempore, sed prolixiore cum 
Christo regnum sanctorum reperietur extendi quam dia- 
bolus alligari. Profecto enim sancti cum suo rege etiam 
in ipsa praecipue persecutione regnabunt mala tanta vin- 
centes, quando diabolus iam non erit alligatus, ut eos 
persequi omnibus viribus possit Quo modo ergo ista 
scriptura eisdem mille annis utrumque determinat, diaboli 
scilicet alligationem regnumque sanctorum, cum trium 

annorum et sex mensum intervallo prius desinat alligatio 
diaboli quam regnum sanctorum in his annis mille cum 
Christo? Si autem dixerimus parvum persecutionis huius 
hoc spatium non computaudum in mille annis, sed eis 
impletis potius adiciendum, ut proprie possit intellegi, 
quod, cum dixisset: Sacerdotes Dei et Christi regnabunt 
cum eo mille annis, adiecit: Et cum finiti fuerint mille 
anni, solvetur satanas de custodia sua; isto enim modo 
et regnum sanctorum et vinculum diaboli simul cessatura 
esse signiticat, ut deinde persecutionis illius tempus nec 
ad sanctorum regnum nec ad custodiam satanae, quorum 
utrumque in mille annis est, pertinere, sed superadditum 
et extra computandum esse credatur: cogemur fateri 
sanctos in illa persecutione regnaturos non esse cum 
Christo. Sed quis audiat tunc cum illo non regnatura 
sua membra, quando ei maxime atque fortissime cohaere- 
bunt, et quo tempore, quanto erit acrior impetus belli, 
tanto maior gloria non cedendi, tanto densior corona mar- 
tyrii? Aut si propter tribulationes, quas passuri sunt, 
non dicendi sunt regnaturi: consequens erit, ut eliam 
superioribus diebus in eisdem mille annis, quicumque 
tribulabantur sanctorum, eo ipso tempore tribulationis 
suae cum Christo nou regnasse dicantur; ac per hoc et 
illi, quorum animas auctor libri huius vidisse se scribit 
occisorum propter testimonium lesu et propter verbum 
Dei, non regnabant cum Christo, quando patiebantur per- 
secutionem, et ipsi regnum Christi non erant, quos 
Christus excellentius possidebat. Absurdissimum id qui- 
dem et omni modo aversandum. Sed certe animae victri- 
ces gloriosissimorum martyrum omnibus doloribus ac 
laboribus superatis atque finitis, postea quam mortalia. 
membra posuerunt, cum Christo utique regnaverunt et 
regnant, donec finiantur mille anni, ut postea receptis 

eliam corporibus iam inmortalibus regnent. Proinde tri- 
bus illis annis atque dimidio animae occisorum pro eius 
martyrio, et quae antea de corporibus exierunt, et quae 
ipsa novissima persecutione sunt exiturae, regnabunt cum 
illo, donec finiatur mortale saeculum et ad illud regnum, 
ubi mors non erit, transeatur. Quocirca cum Christo re- 
gnantium sanctorum plures anni erunt quam vinculi dia- 
boli atque custodiae, quia illi cum suo rege Dei filio iam 
diabolo non ligato etiam per tres illos annos ac semissem 
reguabunt. Remanet igitur, ut, cum audimus: Sacerdotes 
Dei et Christi regnabunt cum eo mille annis, et cum 
finiti fuerint mille anni, solvetur aas de custodia sua, 
aut non regni huius sanctorum intellegamus annos mille 
finiri, sed vinculi diaboli atque custodiae, ut annos mille, 
id est annos omnes suos, quaeque pars habeat diver- 
sis ac propriis prolixitatibus finiendos, ampliore sanctorum 
regno, breviore diaboli vinculo; aut certe, quoniam trium 
annorum et sex mensum brevissimum spatium est, com- 
putari noluisse credatur, sive quod minus satanae vincu- 
lum, sive quod amplius videtur regnum habere sanctorum, 
sicut de quadringentis annis in sexto decimo huius operis 
volumine disputavi; quoniam plus aliquid erant, et tamen 
quadringenti sunt nuncupati; et talia saepe reperiuntur 
in litteris sacris, si quis advertat. 


CapvuT XIV. 


De damnatione diaboli cum suis et per recapitulationem 
de resurrectione corporea omnium mortuorum et de 
iudicio ultimae retributionis. 


Post hanc autem commemorationem novissimae per- 
secutionis breviter complectitur totum, quod ultimo iam 

iudicio diabolus et cum suo principe civitas inimica pas- 
sura est. Dicit enim: Ef diabolus, qui seducebat eos, 
missus est in stagnum ignis et sulphuris, quo et bestia 
et pseudopropheta; et cruciabuntur die et nocte in sae- 
cula saeculorum.  Bestiam bene intellegi ipsam impiam 5 
civitatem supra diximus.  Pseudopropheta vero eius aut 
Antichristus est aut imago illa, id est figmentum, de quo. 
ibi locuti sumus. Post haec ipsum novissimum iudicium, 
quod erit in secunda resurrectione mortuorum, quae cor- 
porum est, recapitulando narrans quo modo sibi fuerit 10 
revelatum: Æt vidi, inquit, thronum magnum et candidum 
et sedentem super eum, cuius a facie fugit caelum et 
terra, et locus eorum inventus non est. Non ait: , Vidi 
thronum magnum et candidum et sedentem super eum, 
et ab eius facie fugit caelum et terra“, quoniam non tunc 15 
factum est, id est, antequam esset de vivis et mortuis iu- 
dicatum; sed eum se vidisse dixit in throno sedentem, a 
cuius facie fugit caelum et terra, sed postea. Peracto 
quippe iudicio, tunc esse desinet hoc caelum et haec 
terra, quando incipiet esse caelum novum et terra nova. 20 
Mutatione namque rerum, non omni modo interitu trans- 
ibit hic mundus. Unde et apostolus dicit: Praeterit 
enim figura huius mundi, volo vos sine sollicitudine esse. 
Figura ergo praeterit, non natura. Cum ergo se lohannes 
vidisse dixisset sedentem super thronum, cuius a facie, 25 
quod postea futurum est, fugit caelum et terra; Æt vidi, 
inquit, mortuos magnos et pusillos, et aperti sunt libri; 
et alius liber apertus est, qui est vitae uniuscuiusque; 
ei iudicati sunt mortui ex ipsis scripturis librorum se- 
cundum facta sua. Libros dixit esse apertos et librum; 30 

sed librum cuius modi non tacuit: Qui est, inquit, vitae 
uniuscuiusque. Ergo illi libri, quos priore loco posuit, 
intellegendi sunt sancti, et veteres et novi, ut in illis 
ostenderetur, quae Deus fieri sua mandata iussisset; in 
illo autem, qui est vitae uniuscuiusque, quid horum quis- 
que non fecisset sive fecisset. Qui liber si carnaliter 
cogitetur, quis eius magnitudinem aut longitudinem valeat 
aestimare? Aut quanto tempore legi poterit liber, in quo 
scriptae sunt universae vitae universorum? An tantus 
angelorum numerus aderit, quantus hominum erit, et vi- 
tam suam quisque ab angelo sibi adhibito audiet recitari? 
Non ergo unus liber erit omnium, sed singuli singulo- 
rum. Scriptura vero ista unum volens intellegi: Æt alius, 
inquit, Jiber apertus est. Quaedam igitur vis est intel- 
legenda divina, qua fiet, ut cuique opera sua, vel bona 
vel mala, cuncta in memoriam revocentur et mentis in- 
tuitu mira celeritate cernantur, ut accuset vel excuset 
scientia conscientiam atque ita simul et omnes et singuli 
iudicentur. Quae nimirum vis divina libri nomen accepit. 
In ea quippe quodam modo legitur, quidquid ea faciente 
recolitur. Ut autem ostendat, qui mortui iudicandi sint, 
pusilli et magni, recapitulando dicit tamquam ad id red- 
iens, quod praeterierat potiusve distulerat: Æt exhibuit 
mortuos mare, qui in eo erant, et mors et infernus red- 
diderunt mortuos, quos in se habebant. Hoc procul du- 
bio prius factum est, quam essent mortui iudicati; et 
tamen illud prius dictum est. Hoc est ergo quod dixi, 
recapitulando eum ad id redisse quod intermiserat. Nunc 
autem ordinem tenuit, atque ut explicaretur ipse ordo, 
commodius etiam de iudicatis mortuis, quod iam dixerat, 
suo repetivit loco. Cum enim dixisset: Et exhibuit mor- 
tuos mare, qui in eo erant, et mors et infernus reddi- 
derunt mortuos, quos in se habebant: mox addidit quod 

paulo ante posuerat: Ef iudicati sunt singuli secundum 
facta sua. Hoc est enim quod supra dixerat: Æt iudi- 
cati sunt mortui secundum facta sua. 


Carur XV. 


Qui sint mortui, quos ad iudicium exhibuit mare, vel 
quos mors et inferi reddiderunt. 


Sed qui sunt mortui, quos exhibuit mare, qui in eo 
erant? Neque enim qui in mari moriuntur, non sunt in 
inferno, aut corpora eorum servantur in mari, aut, quod 
est absurdius, mare habebat bonos mortuos et infernus 
malos. Quis hoc putaverit? Sed profecto convenienter 
quidam hoc loco mare pro isto saeculo positum accipiunt. 
Cum ergo et quos hic inveniet Christus in corpore con- 
stitutos simul significaret cum eis, qui resurrecturi sunt, 
iudicandos, etiam ipsos mortuos appellavit, et bonos, qui- 
bus dicitur: Mortui enim estis, et vita vestra abscondita 
est cum Christo in Deo, et malos, de quibus dicitur: 
Sine mortuos sepelire mortuos suos. Possunt mortui 
etiam propter hoc dici, quod mortalia gerunt corpora; 
unde apostolus: Corpus quidem, inquit, mortuum est pro- 
pler peccatum; spiritus autem vita est propter iustitiam, 
utrumque in homine vivente atque in hoc corpore con- 
stituto esse demonstrans, et corpus mortuum et spiritum 
vitam. Nec tamen dixit corpus mortale, sed mortuum, 
quamvis eadem paulo post etiam mortalia corpora, sicut 
usitatius vocantur, appellet. Hos ergo mortuos exhibuit 
mare, qui in eo erant, id est, exhibuit homines hoc sae- 
culum, quicumque in eo erant, quia nondum obierant. 
Et mors et infernus, inquit, reddiderunt mortuos, quos 
in se habebant. Mare exhibuit, quia, sicut inventi sunt, 

adfuerunt; mors vero et infernus reddiderunt, quoniam 
vitae, de qua iam exierant, revocarunt. Nec frustra for- 
tasse non satis fuit ut diceret mors'aut infernus, sed 
utrumque dictum est: mors propter bonos, qui tantum- 
modo mortem perpeti potuerunt, non et infernum; infer- 
nus autem propter malos, qui etiam poenas apud inferos 
pendunt. Si enim non absurde credi videtur antiquos 
etiam sanctos, qui venturi Christi tenuerunt fidem, locis 
quidem a tormentis impiorum remotissimis, sed apud in- 
feros fuisse, donec eos inde Christi sanguis et ad ea loca 
descensus erueret, profecto deinceps boni fideles effuso 
illo pretio iam redempti prorsus inferos nesciunt, donec 
eliam receptis corporibus bona recipiant, quae merentur. 
Cum autem dixisset: £t iudicati sunt singuli secundum 
facta sua, breviter subiecit, quem ad modum fuerint iu- 
dicati; Et mors et infernus, inquit, missi sunt in stagnum 
ignis, his nominibus significans diabolum, quoniam mortis 
est auctor infernarumque poenarum, universamque simul 
daemonum societatem. Hoc est enim quod supra eviden- 
tius praeoccupando iam dixerat: Ef diabolus, qui seduce- 
bat eos, missus est in slagnum ignis et sulphuris. Quod 
vero ibi obscurius adiunxerat dicens: Quo et bestia et 
pseudopropheta, hic apertius: Et qui non sunt, inquit, 
inventi in libro vitae scripti, missi sunt in stagnum ignis. 
Non Deum liber iste commemorat, ne oblivione fallatur; 
sed praedestinationem significat eorum, quibus aeterna 
dabitur vita. Neque enim nescit eos Deus et in hoc 
libro legitur, ut sciat; sed potius ipsa eius praescientia 
de illis, quae falli non potest, liber est vitae, in quo sunt 
scripti, id est ante praecogniti. 

CaPvT XVI. 
De caelo novo et terra nova. 


Finito autem iudicio, quo praenuntiavit iudicandos 
malos, restat ut etiam de bonis dicat. lam enim expli- 
cavit quod breviter a Domino dictum est: Sic ibunt isti 5 
in supplicium aeternum; sequitur ut explicet, quod etiam 
ibi conectitur: Justi autem in vitam aeternam. Et vidi, 
inquit, caelum novum et terram novam. Nam primum 
caelum el terra recesserunt, et mare iam non est. isto 
fiet ordine, quod superius praeoccupando iam dixit, vi- 10 
disse se super thronum sedentem, cuius a facie fugit 
caelum et terra. ludicatis quippe his, qui scripti non 
sunt in libro vitae, et in aeternum ignem missis (qui 
ignis cuius modi et in qua mundi vel rerum parte futu- 
rus sit, hominem scire arbitror neminem, nisi forte cui 15 
Spiritus divinus ostendit), tunc figura huius mundi mun- 
danorum ignium conflagratione praeterihit, sicut factum 
est mundanarum aquarum inundatione diluvium. Hla ita- 
que, ut dixi, conílagratione mundana elementorum cor- 
rupüibilium qualitates, quae corporibus nostris corrupti- 20 
bilibus congruebaut, ardendo penitus interibunt, atque 
ipsa substantia eas qualitates habebit, quae corporibus 
inmortalibus mirabili mutatione conveniant; ut scilicet 
mundus in melius innovatus apte adcommodetur homini- 
bus etiam carne in melius innovatis. Quod autem ait: ?5 
Et mare iam non esi: utrum maximo illo ardore sic- 
cetur an et ipsum vertatur in melius, non facile dixerim. 
Caelum quippe novum et terram novam futuram legimus, 
de mari autem novo aliquid me uspiam legisse non re- 
colo; nisi quod in hoc eodem libro reperitur: Tamquam 30 

mare vitreum simile crystallo. Sed tunc non de isto 
fine saeculi loquebatur, nec proprie dixisse videtur mare, 
sed tamquam mare. Quamvis et nunc, sicut amat pro- 
phetica locutio propriis verbis translata miscere ac sic 
quodam modo velare quod dicitur, potuit de illo mari di- 
cere: Et mare iam non est, de quo supra dixerat: £t 
exhibuit mortuos mare, qui in eo erant. Ñam enim tunc 
non erit hoc saeculum vita mortalium turbulentum et 
procellosum, quod maris nomine figuravit. 


Carur XVII. 
De ecclesiae glorificatione sine fine post finem. 


Et civitatem, inquit, magnam Hierusalem novam vidi 
descendentem de caelo a Deo, aptatam, quasi novam 
nuptam ornatam marito suo. Et audivi vocem magnam 
de throno dicentem: Ecce tabernaculum Dei cum homi- 
nibus, et habitabit cum eis, et erunt ipsi populus eius, 
et ipse Deus erit cum eis. Et absterget omnem lacri- 
mam ab oculis eorum; et mors iam mon erit neque 
luctus neque clamor, sed nec dolor ullus, quia priora 
abierunt Et dixit sedens in throno: Ecce nova facio 
omnia. De caelo descendere ista civitas dicitur, quoniam 
caelestis est gratia, qua Deus eam fecit. Propter quod 
ei dicit etiam per Esaiam: Ego sum Dominus faciens te. 
Et de caelo quidem ab initio sui descendit, ex quo per 
huius saeculi tempus gratia Dei desuper veniente per la- 
vacrum regenerationis in Spiritu sancto misso de caelo 
subinde cives eius adcrescunt. Sed per iudicium Dei, 
quod erit novissimum per eius filium lesum Christum, 
tanta eius et tam nova de Dei munere claritas apparebit, 
ut nulla remaneant vestigia vetustatis; quando quidem et 

corpora ad incorruptionem atque inmortalitatem novam 
ex vetere corruptione ac mortalitate transibunt. Nam hoc 
de isto tempore accipere, quo regnat cum rege suo mille 
annis, inpudentiae nimiae mihi videtur, cum apertissime 
dicat: Absterget omnem lacrimam ab oculis eorum; et 
mors iam non erit neque luctus neque clamor, sed nec 
dolor ullus. Quis vero tam sit absurdus et obstinatissima 
contentione vesanus, qui audeat adfirmare in huius mor- 
talitatis aerumnis, non dico populum sanctum, sed unum- 
quemque sanctorum, qui hanc vel ducat vel ducturus sit 
vel duxerit vitam, nullas habentem lacrimas et dolores; 
cum potius quauto est quisque sanctior et desiderii 
sancti plenior, tanto sit eius in orando fletus uberior? 
An non est vox civis supernae Hierusalem: Factae sunt 
mihi lacrimae meae panis die ac nocte, et: Lavabo per 
singulas noctes lectum meum, in lacrimis meis stratum 
meum rigabo, et: Gemitus meus non est absconditus a 
te, et; Dolor meus renovatus est? Aut vero non eius filii 
sunt, qui ingemescunt gravati, in quo nolunt spoliari, 
sed supervestiri, ut absorbeatur mortale hoc a vita? Nonne 
ipsi sunt, qui primitias habentes Spiritus in semet ipsis 
ingemescunt, adoptionem expectantes, redemptionem cor- 
poris sui? An ipse apostolus Paulus non erat supernus 
Hierosolvmitanus, vel non multo magis hoc erat, quando 
pro Israelitis carnalibus fratribus suis tristitia illi erat 
magna et continuus dolor cordi eius? Quando autem 
mors non erit in ista civitate, nisi quando dicetur: Ubi 
est, mors, contentio tua? Ubi est, mors, aculeus tuus? 
Aculeus autem mortis est peccatum. Quod tunc utique 
nop erit, quando dicetur: Ubi est? Nunc vero non qui- 

libet infirmus civis illius civitatis, sed idem ipse Iohannes 
in epistula sua clamat: S? dixerimus, quia peccatum non 
habemus, nos ipsos seducimus et veritas in nobis non 
est. Et in hoc quidem libro, cuius nomen est apocalyp- 
sis, obscure multa dicuntur, ut mentem legentis exer- 
ceant, et pauca in eo sunt, ex quorum manifestatione in- 
dagentur cetera cum labore; maxime quia sic eadem 
multis modis repetit, ut alia atque alia dicere videatur, 
cum aliter atque aliter haec ipsa dicere vestigetur. Verum 
in his verbis, ubi ait: 4bsterget omnem lacrimam ab 
oculis. eorum, et mors iam non erit neque luctus neque 
clamor, sed nec dolor ullus, tanta luce dicta sunt de 
saeculo futuro et de inmortalitate atque aeternitate sanctorum 
(tunc enim solum atque ibi solum ista non erunt), ut 
nulla debeamus in litteris sacris quaerere vel legere 
manifesta, si haec putaverimus obscura. 


Carur XVIII. 


Quid apostolus Petrus de novissimo Dei iudicio 
praedicarit. 


Nunc iam videamus, quid etiam apostolus Petrus de 
hoc iudicio scripserit: Venient, inquit, in novissimo die- 
rum inlusione inludentes, secundum proprias concupis- 
centias suas euntes et dicentes: Ubi est promissum prue- 
sentiae ipsius? Ex quo enim patres dormierunt, sic 
omnia perseverant ab initio creaturae. Latet enim illos 
hoc volentes, quia caeli erant olim et terra de aqua, et 
per aquam constituta Dei verbo, per quae, qui tunc erat 
mundus, aqua inundatus deperiit. Qui autem nunc sunt 
caeli et terra, eodem verbo repositi sunt, igni reservandi 

in diem iudicii et perditionis hominum impiorum. Hoc 
unum vero non lateat vos, carissimi, quia unus dies apud 
Dominum sicut mille anni et mille anni sicut dies unus. 
Non tardat Dominus promissum, sicut quidam tarditatem 
existimant; sed patienter fert propter vos, nolens aliquem 
perire, sed omnes in paenitentiam | converti. Veniet 
autem dies Domini ut fur, in quo caeli magno impetu 
transcurrent , elementa autem  ardentia resolventur et 
terra et quae in ipsa sunt opera exurentur. His ergo 
omnibus pereuntibus quales oportet esse vos in sanctis 
conversationibus expectantes et properantes ad praesen- 
tiam diei Domini, per quam caeli ardentes solventur et 
elementa ignis ardore decoquentur? Novos vero caelos 
et terram novam secundum promissa ipsius expectamus, 
in quibus iustitia inhabitat. Nihil hic dixit de resur- 
rectione mortuorum, sed sane de perditione mundi huius 
satis. Ubi etiam commemorans factum ante diluvium vi- 
detur admonuisse quodam modo, quatenus in fine huius 
saeculi mundum istum periturum esse credamus. Nam 
et illo tempore perisse dixit, qui tunc erat, mundum; 
nec solum orbem terrae, verum etiam caelos, quos uti- 
que istos aerios intellegimus, quorum locum ac spatium 
tunc aqua crescendo superaverat. Ergo totus aut paene 
totus aer iste ventosus (quod caelum vel potius caelos 
vocat, sed utique istos 1mos, non illos supremos, ubi sol 
et lune et sidera constituta sunt) conversus fuerat in 
umidam qualitatem atque hoc modo cum terra perierat, 
cuius terrae utique prior facies fuerat deleta diluvio. Qui 
autem nunc sunt, inquit, caeli et terra, eodem verbo re- 
positi sunt, igni reservandi in diem iudicii et perditionis 
hominum impiorum. Proinde qui caeli et quae terra, id 
est, qui mundus pro eo mundo, qui diluvio periit, ex 
eadem aqua repositus est, ipse igni novissimo reservatur 
in diem iudicii et perditionis hominum impiorum. Nam 

dubitat dicere perditionem futuram, cum tamen eorum 
quamvis in aeternis poenis sit mansura natura. Quaerat 
forsitan aliquis, si post factum iudicium iste mundus ar- 
debit, antequam pro illo caelum novum et terra nova 

5 reponatur, eo ipso tempore conflagrationis eius ubi erunt 
sancti, cum eos habentes corpora in aliquo corporali loco 
esse necesse sit. Possumus respondere futuros eos esse 
in superioribus partibus, quo ita non ascendet flamma 
illius incendii, quem ad modum nec unda diluvii. Talia 

10 quippe illis inerunt corpora, ut illic sint, ubi esse volue- 
rint. Sed nec ignem conflagrationis illius pertimescent 
inmortales atque incorruptibiles facti, si virorum trium 
corruptibilia corpora atque mortalia in camino ardenti 
inlaesa vivere potuerunt. 


15 CaprvT XIX. 


Quid apostolus Paulus  Thessalonicensibus scripserit de 
manifestatione Antichristi, cuius tempus dies Domini 
subsequetur. 


Multas evangelicas apostolicasque sententias de divino 

20 isto iudicio novissimo video mihi esse praetereundas, ne 
hoc volumen in nimiam longitudinem provolvatur; sed 
nullo modo est praetereundus apostolus Paulus, qui scri- 
bens ad Thessalonicenses: Rogamus, inquit, vos, fratres, 
per adventum Domini nostri Iesu Christi et nostrae con- 
95 gregationis in ipsum, ut non cito moveamini mente neque 
terreamini neque per spiritum neque per verbum neque 
per epistulam tamquam per nos, quasi instet dies Domini, 
ne quis vos seducat ullo modo; quoniam nisi venerit re- 
fuga primum et revelatus fuerit homo peccati, filius in- 

teritus, qui adversatur et superextolitur supra omne, 
quod dicitur Deus aut quod colitur, ita ut in templo Dei se- 
deat, ostentans se tamquam sit Deus. Non retinetis in 
memoria, quod adhuc cum essem upud vos haec di- 
cebantur vobis? et nunc quid detineat scitis, ut revele- 5 
tur in suo tempore. lam enim mysterium iniquitatis 
eperatur. Tantum qui modo tenet teneat, donec de medio 
fiat; et tunc revelabitur iniquus, quem Dominus lesus 
interficiet spiritu oris sui, et evacuabit inluminatione 
praesentiae suae eum, cuius est praesentia secundum 10 
operationem satanae, in omni virtute et signis et pro- 
digiis mendacii et in omni seductione iniquitatis his, 
qui pereunt, pro eo, quod dilectionem veritatis non re- 
ceperunt, ut salvi fierent. Et ideo mittet illis Deus opera- 
tionem erroris, ut credant mendacio el iudicentur omnes, 15 
qui non crediderunt veritati, sed consenserunt iniquitati. 
Nulli dubium est eum de Antichristo ista dixisse, 
diemque iudicii (hunc enim appellat diem Domini) non 
esse venturum, nisi ille prior venerit, quem refugam vo- 
cat, utique a Domino Deo. Quod si de omuibus impiis 20 
merito dici potest, quanto magis de isto! Sed in quo 
templo Dei sit sessurus, incertum est; utrum in illa ruina 
templi, quod a Salomone rege constructum est, an vero 
in ecclesia. Non enim templum alicuius idoli aut dae- 
monis templum Dei apostolus diceret. Unde nonnulli non 25 
ipsum principem, sed universum quodam modo corpus 
eius, id est ad eum pertinentem hominum multitudinem, 
Simul cum ipso suo principe hoc loco intellegi Anti- 
christum volunt; rectiusque putant etiam Latine dici, sic- 
ut in Graeco est, non n templo Dei, sed in templum 30 
Dei sedeat, tamquam ipse sit templum Dei, quod est ec- 
clesia; sicut dicimus: „Sedet in amicum“, id est velut 

amicus, vel si quid aliud isto locutionis genere dici so- 
let. Quod autem ait: Et nunc quid detineat scitis, id 
est, quid sit in mora, quae causa sit dilationis eius, «t 
reveletur in suo tempore, scitis: quoniam scire illos dixit, 
aperte hoc dicere noluit. Et ideo nos, qui nescimus 
quod illi sciebant, pervenire cum labore ad id, quod sen- 
sit apostolus, cupimus nec valemus; praesertim quia et 
illa, quae addidit, hunc sensum faciunt obscuriorem. Nam 
quid est: Jam enim mysterium | iniquitatis operatur. 
Tantum qui modo tenet teneat, donec de medio fiat; et 
tunc revelabitur iniquus? Ego prorsus quid dixerit me 
fateor ignorare. Suspiciones tamen hominum, quas vel 
audire vel legere potui, non tacebo. 

Quidam putant hoc de imperio dictum fuisse Romano, 
et propterea Paulum apostolum non id aperte scribere 
voluisse, ne calumniam videlicet incurreret, quod Romano 
imperio male optaverit, cum speraretur aeternum; ut hoc 
quod dixit: Jam enim mysterium iniquitatis operatur, 
Neronem voluerit intellegi, cuius iam facta velut Anti- 
christi videbantur. Unde nonnulli ipsum resurrecturum 
et futurum Antichristum suspicantur; alii vero nec oc- 
cisum putant, sed subtractum potius, ut putaretur occisus, 
et vivum occultari in vigore ipsius aetatis, in qua fuit, 
cum crederetur extinctus, donec suo tempore reveletur 
et restituatur in regnum. Sed multum mihi mira est 
haec opinantium tanta praesumptio. Illud tamen, quod 
ait apostolus: Tantum qui modo tenet teneat, donec de 
medio fiat, non absurde de ipso Romano imperio creditur 
dictum, tamquam dictum sit: „Tantum qui modo imperat 
imperet, donec de medio fiat", id est de medio tollatur. 
Et tunc revelabitur iniquus, quem significari Antichristum 
nullus ambigit. Alii vero et quod ait: Quid detineat sci- 
tis et mysterium operari iniquitatis non putant dictum 
nisi de malis et fictis, qui sunt in ecclesia, donec per- 
veniant ad tantum numerum, qui Antichristo magnum 
populum faciat; et hoc esse mysterium iniquitatis, quia 

videtur occultum; hortari autem apostolum fideles, ut in 
fide quam tenent tenaciter perseverent, dicendo: Tantum 
qui modo tenet teneat, donec de medio fiat, hoc est, 
donec exeat de medio ecclesiae mysterium iniquitatis, quod 
nunc occultum est. Ad ipsum enim mysterium pertinere 
arbitrantur, quod ait in epistula sua lohannes evangelista: 
Pueri, novissima hora est; et sicut audistis, quod Anti- 
christus sit venturus, nunc autem Antichristi multi facti 
sunt; unde cognoscimus quod novissima sit hora. Ex 
nobis exierunt; sed non erant ex nobis. Quod si fuis- 
sent ex nobis, permansissent utique nobiscum. Sicut 
ergo ante finem in hac hora, inquiunt, quam lohannes 
novissimam dicit, exierunt multi haeretici de medio eccle- 
siae, quos multos dicit Antichristos: ita omnes tunc inde 
exibunt, qui non ad Christum, sed ad illum novissimum 
Antichristum pertinebunt, et tunc revelabitur. 

Alius ergo sic, alius autem sic apostoli obscura verba 
coniectat; quod tamen eum dixisse non dubium est: non 
veniet ad vivos et mortuos iudicandos Christus, nisi prius 
venerit ad seducendos in anima mortuos adversarius eius 
Antichristus; quamvis ad occultum iam iudicium Dei per- 
tineat, quod ab illo seducentur. Praesentia quippe eius 
erit, sicut dictum est, secundum operationem satanae in 
omni virtule et signis et prodigiis mendacii et in omni 
seductione iniquitatis his, qui pereunt. Tunc enim sol- 
vetur satanas et per illum Antichristum in omni sua vir- 
tute mirabiliter quidem, sed mendaciter operabitur. Quae 
solet ambigi utrum propterea dicta sint signa et prodigia 
mendacii, queniam mortales sensus per phantasmata de- 
cepturus est, ut quod non facit facere videatur, an quia 
illa ipsa, etiamsi erunt vera prodigia, ad mendacium per- 
irahent credituros non ea potuisse nisi divinitus fieri, 
virtutem diaboli nescientes, maxime quando tantam, quan- 

tam numquam habuit, acceperit potestatem. Non enim 
quando de caelo ignis cecidit et tantam familiam cum 
tantis gregibus pecorum sancti lob uno impetu absumpsit 
et turbo inruens et domum deiciens filios eius occidit, 
phantasmata fuerunt; quae tamen fuerunt opera satanae, 
cui Deus dederat hanc potestatem. Propter quid horum 
ergo dicta sint prodigia et signa mendacii, tunc potius 
apparebit. Sed propter quodlibet horum dictum sit, se- 
ducentur eis signis atque prodigiis, qui seduci merebun- 
tur, pro eo quod dilectionem, inquit, veritatis non re- 
ceperunt, ut salvi fierent. Nec dubitavit apostolus addere 
ac dicere: Ideo mittet illis Deus operationem erroris ut 
credant mendacio. Deus enim mittet, quia Deus diabolum 
facere ista permittet, iusto ipse iudicio, quamvis faciat ille 
iniquo malignoque consilio. Ut iudicentur, inquit, omnes, 
qui non crediderunt veritati, sed consenserunt iniquitati. 
Proinde iudicati seducentur et seducti iudicabuntur. Sed 
iudicati seducentur illis iudiciis Dei occulte iustis, iuste 
occultis, quibus ab initio peccati rationalis creaturae num- 
quam iudicare cessavit; seducti autem iudicahuntur novis- 
simo manifestoque iudicio per Christum lesum, iustissime 
iudicaturum, iniustissime iudicatum. 
Carur XX. 
Quid idem apostolus in prima ad eosdem epistula de 
resurrectione docuerit mortuorum. 

Sed hic apostolus tacuit de resurrectione mortuo- 
rum; ad eosdem autem scribens in epistula prima: Wolu- 
mus, inquit, ignorare vos, fratres, de dormientibus, ut 
non contristemini, sicut et ceteri, qui spem non habent. 
Nam si credimus, quod lesus mortuus est et resurrexit: 
ita et Deus eos, qui dormierunt per lesum, adducet cum 
illo. Hoc enim vobis dicimus in verbo Domini, quia nos 
viventes, qui reliqui sumus in adventum Domini, non 
et Bv 14 permittit e et iusto D ipso Bep ille fac. p 20 ces- 
sabit D'Hb 24 in prima] paulus p epist. secunda p 25 doc. 

praeveniemus eos, qui ante dormierunt; quoniam ipse 
Dominus in iussu et in voce archangeli et in tuba Dei 
descendet de caelo, et mortui in Christo resurgent pri- 
mo; deinde nos viventes, qui reliqui sumus, simul cum 
illis rapiemur in nubibus in obviam Christo in aera, et 
ita semper cum Domino erimus. Haec verba apostolica 
resurrectionem mortuorum futuram, quando veniet Chri- 
stus, utique ad vivos et mortuos iudicandos, praeclaris- 
sime ostendunt. 

Sed quaeri solet, utrum illi, quos hic viventes in- 
venturus est Christus, quorum personam in se atque 
illos, qui tunc secum vivebant, transfigurabat apostolus, 
numquam omnino morituri sint, an ipso temporis puncto, 
quo cum resurgentibus rapientur in nubibus in obviam 
Christo in aera, ad inmortalitatem per mortem mira ce- 
leritate transibunt. Neque enim dicendum est fieri non 
posse, ut, dum per aera in sublime portantur, in illo 
spatio et moriantur et revivescant. Quod enim ait: Æt 
ita semper cum Domino erimus, non sic accipiendum est, 
tamquam in aere nos dixerit semper cum Domino esse 
mansuros; quia nec ipse utique ibi manebit, quia veniens 
transiturus est; venienti quippe ibitur obviam, non 
manenti; sed ifa cum Domino erimus, id est, sic erimus 
habentes corpora sempiterna, ubicumque cum illo fueri- 


mus. Ad hunc autem sensum, quo existimemus etiam ? 


illos, quos hic vivos inventurus est Dominus, in ipso parvo 
spatio et passuros mortem et accepturos inmortalitatem, 
ipse apostolus nos videtur urgere, ubi dicit: Zn Christo 
omnes vivificabuntur; cum alio loco de ipsa loquens re- 
surrectione corporum dicat: Tu quod seminas, non vivi- 
ficatur, nisi moriatur. Quo modo igitur, quos viventes 

hic Christus inveniet, per inmortalitatem in illo vivifica- 
buntur, etsi non moriantur, cum videamus propter hoc 
esse diclum: Tu quod seminas, non vivificatur, nisi moria- 
tur? Aut si recte non dicimus seminari nisi ea corpora 
hominum, quae moriendo quoquo modo revertuutur in 
terram (sicut sese habet etiam illa in transgressorem 
patrem generis humani divinitus prolata sententia: Terra 
es et in terram ibis): fatendum est istos, quos noudum 
de corporibus egressos cum veniet Christus inveniet, et 
istis verbis apostoli et illis de geuesi non teneri; quoniam 
sursum in nubibus rapti non utique seminantur, quia nec 
eunt in terram nec redeunt, sive nullam prorsus experian- 
tur mortem sive paululum in aere moriautur. 

Sed aliud rursus occurrit, quod idem dixit aposto- 
lus, cum de resurrectione corporum ad Corinthios loque- 
retur: Omnes resurgemus, vel sicut alii codices habent: 
Omnes dormiemus. Cum ergo nec resurrectio fieri, nisi 
mors praecesserit, possit, nec dormitionem possimus illo 
loco intellegere nisi mortem: quo modo omnes vel dor- 
mient vel resurgent, si tam multi, quos in corpore in- 
venturus est Christus, nec dormient nec resurgent? Si 
ergo sanctos, qui reperientur Christo veniente viventes 
eique in obviam rapientur, crediderimus in eodem raptu 
de mortalibus corporibus exituros et ad eadem mox in- 
mortalia redituros, nullas in verbis apostoli patiemur an- 
gustias, sive ubi dicit: Tu quod seminas, non vivificatur, 
nisi moriatur, sive ubi dicit: Omnes resurgemus aut: 
Omnes dormiemus; quia nec illi per inmortalitatem vivi- 
ficabuntur, nisi, quamlibet paululum, tamen ante morian- 
tur, ac per hoc et a resurrectione non erunt alieni, quam 
dormilione praecedunt, quamvis brevissima, non tamen 
nulla. Cur autem nobis incredibile videatur illam multi- 

tudinem corporum in aere quodam modo seminari atque 
ibi protinus inmortaliter atque incorruptibiliter revivescere, 
cum credamus, quod idem ipse apostolus apertissime di- 
cit, in ictu oculi futuram resurrectionem et in membra 
sine fine victura tanta facilitate tamque inaestimabili velo- 
citate rediturum antiquissimorum cadaverum pulverem? 
Nec ab illa sententia, qua homini dictum est: Terra es 
et in terram ibis, futuros illos sanctos arbitremur in- 
munes, si eorum morientium in terram non reccident cor- 
pora, sed, sicut in ipso raptu morientur, ita et resurgent, 
dum feruntur in aera. Zn terram quippe ibis est „in 
hoc ibis amissa vita, quod eras antequam sumeres vitam"; 
id est, hoc eris exanimatus, quod eras antequam esses 
animatus (terrae quippe insufflavit Deus in faciem flatum 
vitae, cum factus est homo in animam vivam); tamquam 
diceretur: „Terra es animata, quod non eras; terra eris 
exanimis, sicut eras^; quod sunt et antequam putrescant 
omnia corpora mortuorum; quod erunt et illa, si morien- 
tur, ubicumque moriantur, cum vita carebunt, quam con- 
tinuo receptura sunt. Sic ergo ibunt in terram, quia ex 
vivis hominibus terra erunt, quem ad modum it in cine- 
rem, quod fit cinis; it in vetustatem, quod fit vetus; it 
in testam, quod ex luto fit testa; et alia sescenta sic 
loquimur. Quo modo autem sit futurum, quod nunc pro 
nostrae ratiunculae viribus utcumque conicimus, tunc erit 
potius, ut nosse possimus. Resurrectionem quippe mor- 
tuorum futuram et in carne, quando Christus venturus 
est vivos iudicaturus et mortuos, oportet, si Christiani 
esse volumus, ut credamus; sed non ideo de hac re in- 
anis est fides nostra, si, quem ad modum futura sit, per- 
fecte conprehendere non valemus. 

Verum iam, sicut (supra» promisimus, de hoc iudicio 

Dei novissimo etíam prophetici veteres libri quid prae- 
nuntiaverint, quantum satis esse videbitur, debemus osten- 
dere; quae, sicut arbitror, non tanta mora necesse erit 
tractari et exponi, si istis, quae praemisimus, lector cura- 
verit adiuvari. 


CaruT XXI. 


Quid Esaias propheta de mortuorum resurrectione et de 
retributione iudicii sit locutus. 


Propheta Esaias: Resurgent, inquit, mortui et resur- 
gent qui erant in sepulcris, et laetabuntur omnes qui 
sunt in terra; ros enim, qui abs te est, sanitas illis est; 
terra vero impiorum cadet. Totum illud superius ad 
resurrectionem pertinet beatorum. Quod autem ait: Terra 
vero impiorum cadet, bene intellegitur dictum: „Corpora 
vero impiorum ruina damnationis excipiet.^ am porro 
si de bonorum resurrectione quod dictum est diligentius 
et distinctius velimus intueri, ad primam referendum est 
quod dictum est: Aesurgent mortui; ad secundam vero 
quod sequitur: Et resurgent qui erant in sepulcris. lam 
si et illos inquiramus sanctos, quos hic vivos inventurus 
est Dominus, eis congrue deputabitur quod adiunxit: Æt 
laetabuntur omnes qui sunt in terra; ros enim, qui abs 
te est, sanitas illis est.  Sanitatem loco isto inmortalita- 
tem rectissime accipimus; ea namque est plenissima sani- 
tas, quae non reficitur alimentis tamquam cotidianis medi- 
camentis. ltem de iudicii die spem prius dans bonis, 
deinde terrens malos idem propheta sic loquitur: Haec 
dicit Dominus: Ecce ego declino in eos ul flumen pacis 
et ut torrens inundans gloriam gentium. Filii eorum 
super umeros portabuntur et super genua consolabuntur. 
Quem ad modum si quem mater consoletur, ita ego vos 

consolabor; et in Hierusalem consolabimini, et videbitis, 
et gaudebit cor vestrum et ossa vestra ut herba exorien- 
tur. Et cognoscetur manus Domini colentibus eum, et 
comminabitur contumacibus. Ecce enim Dominus ut 
ignis veniet, et, ut tempestas currus eius, reddere in in- 
dignatione vindictam et vastationem in flamma ignis. In 
igne enim Domini iudicabitur omnis terra et in gladio 
eius omnis caro; multi vulnerati erunt a Domino. in 
bonorum promissione flumen pacis profecto abundantiam 
pacis illius debemus accipere, qua maior esse non possit. 
Hac utique in (ine rigabimur; de qua in praecedenti libro 
abundanter locuti sumus. Hoc flumen se in eos declinare 
dicit, quibus tantam beatitudinem pollicetur, ut intellega- 
mus in illius felicitatis regione, quae in caelis est, hoc 
flumine omnia satiari; sed quia et terrenis corporibus 
pax incorruptionis atque inmortalitatis inde influet, ideo 
declinare se dixit hoc flumen, ut de supernis quodam 
modo etiam inferiora perfundat et homines aequales an- 
gelis reddat. Hierusalem quoque, non illam quae servit 
cum filiis suis, sed liberam matrem nostram intellegamus 
secundum apostolum aeternam in caelis. Ibi post labores 
aerumuarum curarumque mortalium consolabimur, tam- 
quam parvuli eius in umeris genibusque portati. Rudes 
enim nos et novos blandissimis adiutoriis insolita nobis 
beatitudo illa suscipiet. Ibi videbimus, et gaudebit cor 
nostrum. Nec expressit quid videbimus; sed quid nisi 
Deum? ut impleatur in nobis promissum evangelicum: 
Beati mundicordes, quoniam ipsi Deum videbunt, et 
omnia illa, quae nunc non videmus, credentes autem pro 
modulo capacitatis humanae longe minus quam suut atque 
incomparabiliter cogitamus. Æt videbitis, inquit, et gau- 
debit cor vestrum.  Wic creditis, ibi videbitis. 


Sed quoniam dixit: Æt gaudebit cor vestrum, ue 


8 Esai. 66,128qq. 2t Gal 4,26 28 Mt. 5,8 


2 sicut ed. Ben. 5 in sup.l. D 6 Inom.g 8 multis uul- 
neràáb 17dicii^v utom.g ?1eternüg 25etibiD uiuimus D! 
28 mundicordes B, X! (s sup. 1), e! g? (cf. 627, 16) mundi cordis g! 
mundo cordesRA ^! mundi corde G?*3H?e? mundo corde G'D ab pv 


ex 


20 


25 


10 


15 


20 


N 
1 


30 


458 S. AUGUSTINI 


putaremus illa bona Hierusalem ad nostrum tantummodo 
spiritum pertinere: Ef ossa, inquit, vestra ut herba exo- 
rientur; ubi resurrectionem corporum strinxit, velut quod 
non dixerat reddens; neque enim cum viderimus fiet, sed 
cum fuerit facta videbimus. Nam et de caelo novo ac 
terra nova iam supra dixerat, dum ea, quae sanctis pro- 
mittuntur in fine, saepe ac mulliformiter diceret. Erit, 
inquit, caelum novum et terra nova, et non erunt memo- 
res priorum, nec ascendet in cor ipsorum, sed laetitiam 
et exultationem invenient in ea. Ecce ego faciam Hie- 
rusalem exultationem et populum meum laetitiam; et 
exultabo in Hierusalem et laetabor in populo meo; et 
ultra nor audietur in illa vox fletus, et cetera, quae 
quidam ad illos carnales mille annos referre conantur. 
Locutiones enim tropicae propriis prophetico more mis- 
centur, ut ad intellectum spiritalem intentio sobria cum 
quodam utili ac salubri labore perveniat; pigritia vero 
carnalis vel ineruditae atque inexercilatae tarditas mentis 
contenta litterae super(íicie nihil putat interius requiren- 
dum. Haec de propheticis verbis, quae ante istum locum 
scripta sunt, satis dixerim. In hoc autem loco, unde ad 
illa digressi sumus, cum dixisset: Ef ossa vestra ut herba 
exorientur, ut resurrectionem carnis quidem, sed tamen 
bonorum se nunc commemorare monstraret, adiunxit: Ef 
cognoscetur manus Domini colentibus eum. Quid est 
hoc nisi manus distinguentis cultores suos a contemptori- 
hus suis? De quibus sequentia contexens: Ef commina- 
bitur, iuquit, contumacibus, sive, ut ait alius interpres, 
incredulis. Nec tunc comminabitur, sed quae nunc di- 
cuntur minaciter, tunc efficaciter implebuntur. Ecce enim 
Dominus, inquit, uf ignis veniet et ut tempestas currus 
eius, reddere in indignatione vindictam et vastationem 

in flamma ignis. In igne enim Domini iudicabitur omnis 
lerra et in gladio eius omnis caro; multi vulnerati erunt 
4 Domino. Sive igue sive tempestate sive gladio poenam 
iudicii significat; quando quidem ipsum Dominum quasi 
ignem dicit esse venturum, eis profecto quibus poenalis 
erit cius adventus. Currus vero eius (nam pluraliter 
dicti sunt) angelica ministeria non inconvenienter accipi- 
mus. Quod autem ait omnem terram et omnem carnem 
in eius igne et gladio iudicari, non etiam hic spiritales 
intellegamus et sanctos, sed terrenos atque carnales, de 
qualibus dictum est: Qui terrena sapiunt, et: Sapere se- 
cundum carnem mors est; et quales omnino caro appel- 
lantur a Domino, ubi dicit: Non permanebit spiritus meus 
in hominibus istis, quoniam caro sunt. Quod vero hic 
positum est: Multi vulnerati erunt a Domino, istp fiet 
vulnere mors secunda. Potest quidem et ignis et gladius 
et vulnus accipi in bono. Nam et ignem Dominus velle 
se dixit mittere in mundum, et visae sunt illis linguae 
divisae velut ignis, quando venit Spiritus sanctus, et: 
Non veni, inquit idem Dominus, pacem mittere in ter- 
ram, sed gladium, et sermonem Dei dicit scriptura gla- 
dium bis acutum propter aciem geminam testamentorum 
duorum, et in cantico canticorum caritate se dicit sancta 
ecclesia vulneratam, velut amoris impetu sagittatam. Sed 
hic cum legimus vel audimus ultorem Dominum esse 
venturum, quem ad modum haec intellegenda sint, cla- 
rum est. 

Deinde breviter commemoratis eis, qui per hoc iudi- 
cium consumentur, sub figura ciborum in lege vetere 
vetitorum, a quibus se non abstinuerunt, peccatores im- 

piosque significans recapitulat ab initio gratiam novi testa- 
menti a primo Salvatoris adventu usque ad ultimum iu- 
dicium, de quo nunc agimus, perducens finiensqué ser- 
monem. Narrat namque Dominum dicere se venire, ut 
congreget omnes gentes, easque venturas et visuras eius 
gloriam. Omnes enim, sicut dicit apostolus, peccaverunt 
et egent gloria Dei. Et relicturum se dicit super eos 
signa, quae utique mirantes credant in eum; et emissurum 
ex illis salvatos in gentes diversas et longinquas insulas, 
quae non audierunt nomen eius neque viderunt eius 
gloriam; et adnuntiaturos gloriam eius in gentibus et 
adducturos fratres istorum, quibus loquebatur, id est in 
fide sub Deo Patre fratres Israelitarum electorum; ad- 
ducturos autem ex omnibus gentibus munus Domino in 
iumentis et vehiculis (quae iumenta et vehicula bene in- 
telleguntur adiutoria esse divina per cuiusque generis 
ministeria Dei, vel angelica vel humana) in sanctam civi- 
tatem Hierusalem, quae nunc in sanctis fidelibus est dif- 
fusa per terras. Ubi enim divinitus adiuvantur, ibi cre- 
dunt, et ubi credunt, ibi veniunt. Comparavit autem illos 
Dominus tamquam per similitudinem filiis Israel offeren- 
tibus ei suas hostias cum psalmis in domo eius, quod 
ubique iam facit ecclesia; et promisit ab ipsis se ac- 
cepturum sibi sacerdotes et Levitas; quod nihilo minus 
fieri nunc videmus. Non enim ex genere carnis et san- 
guinis, sicut erat primum secuudum ordinem Aaron; sed, 
sicut oportebat in testamento novo, ubi secundum ordi- 
nem Melchisedech summus sacerdos est Christus, pro 
cuiusque merito, quod in eum gratia divina contulerit, 
sacerdotes et Levitas eligi nunc videmus, qui non isto 
nomine, quod saepe adsequuntur indigni, sed ea, quae 
non est bonis malisque communis, sanctitate peusandi sunt. 

Haec cum de ista, quae nunc inpertitur ecclesiae, 
perspicua nobisque notissima Dei miseratione dixisset, 
promisit et fines, ad quos per ultimum iudicium facta 
bonorum malorumque discretione venietur, dicens per 
prophetam, vel de Domino dicens ipse propheta: Quo 
modo enim caelum novum et terra nova manebit coram 
me, dicit Dominus, sic stabit semen vestrum et nomen 
vestrum, et erit mensis ex mense et sabbatum ex sab- 
bato. Veniet omnis caro in conspectu meo adorare in 
Hierusalem, dixit Dominus; et egredientur et videbunt 
membra hominum, qui praevaricati sunt in me. — Vermis 
eorum non morietur, et ignis eorum non ezxtinguetur, et 
erunt visui omni carni. Ad hoc iste propheta terminavit 
librum, ad quod terminabitur saeculum. Quidam sane 
non interpretati sunt: Membra hominum, sed cadavera 
virorum, per cadavera significantes evidentem corporum 
poenam; quamvis cadaver nisi caro exanimis non soleat 
nuncupari, illa vero animata erunt corpora, alioquin nulla 
poterunt sentire tormenta; nisi forte, quia mortuorum 
erunt corpora, id est eorum, qui in secundam mortem 
cadent, ideo non absurde etiam cadavera dici possunt. 
Unde est et illud, quod ab eodem propheta dictum iam 
supra posui: Terra vero impiorum cadet. Quis autem 
non videat a cadendo esse appellata cadavera? Virorum 
aulem pro eo posuisse illos interpretes, quod est „homi- 
num“, manifestum est. Neque enim quisquam dicturus 
est praevaricatrices feminas in illo supplicio non futuras; 
sed ex potiore, praesertim de quo femina facta est, uter- 
que sexus accipitur. Verum, quod ad rem maxime per- 
tinet, cum et in bonis dicitur: Veniet omnis caro, quia 
ex omni genere hominum populus ille constabit (non 
enim onmes homines ibi erunt, quando in poenis plures 
erunt), — sed, ut dicere coeperam, cum et in bonis caro 

et in malis membra vel cadavera nominantur: profecto 
post resurrectionem carnis, cuius fides his rerum voca- 
bulis omnino firmatur, illud, quo boni et mali suis fini- 
bus dirimentur, futurum esse iudicium declaratur. 


CapPuT XXII. 


Qualis futura sit egressio sanctorum ad videndas poenas 
malorum. 


Sed quo modo egredientur boni ad videndas poenas 
malorum? Numquid corporis motu beatas illas relicturi 
sunt sedes et ad loca poenalia perrecturi, ut malorum 
tormenta conspiciant praesentia corporali? Absit; sed 
egredientur per scientiam. Hoc enim verbo significatum 
est eos qui eruciabuntur extra futuros. Propter quod et 
Dominus ea loca tenebras exteriores vocat, quibus con- 
trarius est ille ingressus, de quo dicitur servo bono: 7n- 
tra in gaudium Domini tui; ne illuc mali putentur in- 
gredi, ut sciantur, sed ad illos potius velut egredi scientia, 
qua eos cognituri sunt, boni, quia id quod extra est 
cognituri sunt. Qui enim erunt in poenis, quid agatur 
intus in gaudio Domini nescient; qui vero erunt in illo 
gaudio, quid agatur foris in illis tenebris exterioribus 
scient. Ideo dictum est: Egredientur, quia eos etiam 
quae foris ab eis erunt utique non latebunt. Si enim 
haec prophetae nondum facta nosse potuerunt per hoc, 
quod erat Deus, quantulumcumque erat, in eorum mor- 
talium mentibus: quo modo inmortales sancti iam facta 
tunc nescient, cum Deus erit omnia in omnibus?  Stabit 
ergo in illa beatitudine sanctorum semen et nomen; se- 
men scilicet de quo Iohannes ait: Ef semen eius in ipso 

manet; nomen vero de quo per hunc Esaiam dictum est: 
Nomen aeternum dabo eis. Erit eis mensis ex mense et 
sabbatum ex sabbato, tamquam luna ex luna et requies 
ex requie, quorum utrumque ipsi erunt cum ex his um- 
bris veteribus et temporalibus in illa lumina nova ac 
sempiterna transibunt. In poenis autem malorum et in- 
extinguibilis ignis et vivacissimus vermis ab aliis atque 
aliis aliter atque aliter est expositus. Alii quippe utrum- 
que ad corpus, alii utrumque ad animum rettulerunt; 
alii proprie ad corpus ignem, tropice ad animum ver- 
mem, quod esse credibilius videtur. Sed nunc de hac 
differentia non est temporis disputare. De iudicio nam- 
que ultimo, quo fiet diremptio bonorum et malorum, hoc 
volumen implere suscepimus; de ipsis vero praemiis et 
poenis alias diligentius disserendum est. 


CarurT XXIII. 


Quid prophetaverit Daniel de persecutione Antichristi et 
de iudicio Dei regnoque sanctorum. 


Daniel de hoc ultimo iudicio sic prophetat, ut Anti- 
christum quoque prius venturum esse praenuntiet atque 
ad aeternum regnum sanctorum perducat narrationem 
suam. Cum enim visione prophetica quattuor bestias signi- 
ficantes quattuor regna vidisset, ipsumque quartum a 
quodam rege superatum, qui Antichristus agnoscitur, et 
post haec aeternum regnum filii hominis, qui intellegitur 
Christus: Zorruit, inquit, spiritus meus, ego Daniel, in 
habitudine mea, et visus capitis mei conturbabant me. 
Et accessi, inquit, ad unum de stantibus, et veritatem 
quaerebam ab eo de omnibus his, et dixit mihi verita- 

tem. Deinde, quid audierit ab illo, a quo de omnibus his 
quaesivit, tamquam eo sibi exponente sic loquitur: Hae 
bestiae magnae quattuor quattuor regna surgent in terra, 
quae auferentur, et accipient regnum sancti Allissimi et 

5 obtinebunt illud usque in saeculum et usque in saeculum 
saeculorum Et quaerebam, inquit, diligenter de bestia 
quarta, quae erat differens prae omni bestia, terribilis 
amplius — dentes eius ferrei et ungues eius aerei, mandu- 
cans et comminuens et reliqua pedibus suis conculcans —, 

10 et de cornibus eius decem, quae erant in capite eius, el 
de altero, quod ascendit et excussit de prioribus tria; 
cornu illud in quo erant oculi et os loquens magna, et 
visus eius maior ceteris. | Videbam, et cornu illud facie- 
bat bellum cum sanctis, et praevalebat ad ipsos, donec 
15 venit vetustus dierum, et regnum dedit sanctis Altissimi; 
et tempus pervenit, et regnum obtinuerunt sancti. Haec 
Daniel quaesisse se dixit. Deinde quid audierit continuo 
subiungens: Æt dixit, inquit (id est ille, a quo quaesierat, 
respondit et dixit): Zestia quarta quartum regnum erit 
90 in terra, quod praevalebit omnibus regnis; et manduca- 
bit omnem terram, et conculcabit eam et concidet. Et 
decem cornua eius decem reges surgent; et post eos 
surget alius, qui superabit malis omnes, qui ante eum 
fuerunt; et tres reges humiliabit et verba adversus Altis- 
25 simum loquetur et sanctos Altissimi conteret et suspica- 
bitur mutare tempora et legem; et dabitur in manu eius 
usque ad tempus et tempora et dimidium tempus. Et 
iudicium sedebit, et principatum removebunt ad exter- 
minandum et perdendum usque in finem; et regnum et 
80 potestas et magnitudo regum, qui sub omni caelo sunt, 
data est sanctis Altissimi. Et regnum eius regnum sem- 
piternum; el omnes principatus ipsi servient et obau- 
dient. Hoc usque, inquit, finis sermonis. Ego Daniel; 

multum cogitationes meae conturbabant me, et forma 
mea inmutata est super me, et verbum in corde meo 
conservavi. Quattuor illa regna exposuerunt quidam As- 
syriorum, Persarum, Macedonum et Romanorum. Quam 
vero convenienter id fecerint, qui nosse desiderant, legant 
presbyteri Hieronymi librum in Danielem satis erudite 
diligenterque conscriptum. Antichristi tamen adversus 
ecclesiam saevissimum regnum licet exiguo spatio tempo- 
ris sustinendum, donec Dei ultimo iudicio regnum sancti 
accipiant sempiternum, qui vel dormitans haec legit, du- 
bitare non sinitur. Tempus quippe et tempora et dimi- 
dium temporis unum annum esse et duo et dimidium ac 
per hoc tres annos et semissem etiam numero dierum 
posterius posito dilucescit, aliquando in scripturis et men- 
sum numero declaratur. Videntur enim tempora indefinite 
hic dicta lingua Latina; sed per dualem numerum dicta 
sunt, quem Latini non habent. Sicut autem Graeci, ita 
hunc dicuntur habere et Hebraei. Sic ergo dicta sunt 
tempora, tamquam dicerentur duo tempora. Vereri me 
sane fateor, ne in decem regibus, quos tamquam decem 
homines videtur inventurus Antichristus, forte fallamur, 
atque ita ille inopinatus adveniat, non existentibus tot 
regibus in orbe Romano. Quid si enim numero isto de- 
nario universitas regum significata est, post quos ille ven- 
turus est; sicut millenario, centenario, septenario siguifi- 
catur plerumque uuiversitas, et aliis atque aliis numeris, 
quos nunc commemorare non est necesse? 

Alio loco idem Daniel: Et erit, inquit, tempus tribu- 
lationis, qualis non fuit ex quo nata est gens super ter- 
ram usque ad tempus illud. Et in tempore illo salvabi- 
tur populus tuus omnis, qui inventus fuerit scriptus in 

libro. Et multi dormientium in terrae aggere exurgent: 
hi in vitam aeternam, et hi in opprobrium et in con- 
fusionem aeternam. Et intellegentes fulgebunt sicut clari- 
tas firmamenti, et ex iustis multi sicut stellae in saecula 
5 et adhuc. Sententiae illi evangelicae est locus iste si- 
millimus de resurrectione dumtaxat corporum mortuorum. 
Nam qui illic dicti sunt esse in monumentis, ipsi hic 
dormientes in terrae aggere, vel, sicut alii interpretati 
sunt, in ferrae pulvere; et sicut ibi procedent dictum 
10 est, ita hic exurgent; sicut ibi qui bona fecerunt, in 
resurrectionem vitae; qui autem mala egerunt, in resur- 
rectionem iudicii: ita et isto loco hi in vitam aeternam, 
et hi in opprobrium et in confusionem aeternam. Non 
autem diversum putetur, quod, cum ibi positum sit omnes 
15 qui sunt in monumentis, hic non ait propheta omnes, sed 
multi dormientium in terrae aggere. Ponit enim ali- 
quando scriptura pro omnibus multos. Propterea et 
Abrahae dictum est: Patrem multarum gentium posui te, 
cui tamen alio loco: In semine, inquit, tuo benedicentur 
20 omnes gentes. De tali autem resurrectione huic quoque 
ipsi prophetae Danieli paulo post dicitur: Æt tu veni et 
requiesce; adhuc enim dies in completionem consumma- 
tionis, et requiesces et resurges in sorte tua in fine 
dierum. 


965 Carur XXIV. 


In psalmis Davidicis, quae de fine saeculi huius et novis- 
simo Dei iudicio prophetentur. 


Multa de iudicio novissimo dicuntur in psalmis, sed 
eorum plura transeunter et strictim. Hoc tamen quod 

de fine huius saeculi apertissime ibi dictum est, nequa- 
quam silentio praeteribo. Principio terram tu fundasti, 
Domine, et opera manuum tuarum sunt caeli. Ipsi peri- 
bunt, tu autem permanes; et omnes sicut vestimentum 
veterescent, el sicut opertorium mutabis eos, et mutabun- 
tur; tu autem idem ipse es, et anni tui non deficient. 
Quid est quod Porphyrius, cum pietatem laudet Hebraeo- 
rum, qua magnus et verus et ipsis numinibus terribilis 
ab eis colitur Deus, Christianos ob hoc arguit maximae 
stultitiae etiam ex oraculis deorum suorum, quod istum 
mundum dicunt esse periturum? Ecce in litteris pietatis 
Hebraeorum dicitur Deo, quem confitente tanto philosopho 
etiam ipsa numina perhorrescunt: Opera manuum tuarum 
sunt caeli, ipsi peribunt. Numquid quando caeli peri- 
bunt, mundus, cuius idem caeli superior pars est et tu- 
tior, non peribit? Si haec sententia Iovi displicet, cuius, 
ut scribit iste philosophus, velut gravioris auctoritatis 
oraculo in Christianorum credulitate culpatur: cur non 
similiter sapientiam tamquam stultitiam culpat Hebraeo- 
rum, in quorum libris piissimis invenitur? Porro si in 
illa sapientia, quae Porphyrio tam multum placet, ut eam 
deorum quoque suorum vocibus praedicet, legitur caelos 
esse perituros: cur usque adeo vana est ista fallacia, ut 
in fide Christianorum vel inter cetera vel prae ceteris 
hoc detestentur, quod in ea periturus ereditur mundus, 
quo utique nisi pereunte caeli perire non possunt? Et 
in litteris quidem sacris, quae proprie nostrae sunt, non 
Hebraeis nobisque communes, id est in evangelicis et 
apostolicis libris legitur: Praeterit figura huius mundi; 
legitur: Mundus transit; legitur: Caelum et terra trans- 
ibunt. Sed puto, quod praeterit, transit, transibunt ali- 
quanto mitius dicta sunt quam peribunt. n epistula 

quoque apostoli Petri, ubi aqua inundatus qui tunc erat 
perisse dictus est mundus, satis clarum est, et quae pars 
mundi a toto significata, et quatenus perisse sit dicta, et 
qui caeli repositi igni reservandi in diem iudicii et per- 
5 ditionis hominum impiorum; et in eo quod paulo post 
ait: Veniet dies Domini ut fur, in quo caeli magno im- 
petu transcurrent, elementa autem ardentia resolventur, 
et terra et quae in ipsa sunt opera exurentur; ac deinde 
subiecit: His omnibus pereuntibus quales oportet esse 
10 vos? possunt illi caeli intellegi perituri, quos dixit reposi- 
tos igni reservandos, et ea elementa accipi arsura, quae 
in hac ima mundi parte subsistunt procellosa et tur- 
bulenta, in qua eosdem caelos dixit esse repositos, salvis 
illis superioribus et in sua integritate manentibus, in quo- 
15 rum firmamento sunt sidera constituta. Nam et illud quod 
scriptum est, stellas de caelo esse casuras, praeter quod 
potest multo probabilius et aliter intellegi, magis ostendit 
mansuros esse illos caelos, si tamen stellae inde casurae 
sunt; cum vel tropica sit locutio, quod est credibilius, 
20 vel in isto imo caelo futurum sit, utique mirabilius quam 
nunc fit. Unde et illa stella Vergiliana 


facem ducens multa cum luce cucurrit, 


et Idaea se condidit silva. Hoc autem quod de psalmo 
commemoravi, nullum caelorum videtur relinquere, quod 
25 periturum esse non dixerit. Ubi enim dicitur: Opera 
manuum tuarum sunt caeli, ipsi peribunt, quam nullum 
eorum ab opere Dei, tam nullum eorum a perditione se- 
cernitur. Non enim dignabuntur de Petri apostoli locu- 
tione, quem vehementer oderunt, Hebraeorum defendere 
30 pietatem, deorum suorum oraculis adprobatam, ut saltem, 
ne totus mundus periturus esse credatur, sic a toto pars 

accipiatur in eo, quod dictum est: Jpsi peribunt, cum 
soli caeli infimi perituri sint, quem ad modum in aposto- 
lica illa epistula a toto pars accipitur, quod diluvio per- 
isse dictus est mundus, quamvis sola eius cum suis cae- 
lis pars ima perierit Sed quia hoc, ut dixi, non 
dignabuntur, ne vel apostoli Petri adprobent sensum, vel 
tantum concedant conflagrationi novissimae, quantum dici- 
mus valuisse diluvium, qui nullis aquis, nullis flammis 
totum genus humanum perire posse contendunt: restat ut 
dicant, quod propterea dii eorum MHebraeam sapientiam 
laudaverint, quia istum psalmum non legerant. 

In psalmo etiam quadragensimo nono de iudicio Dei 
novissimo intellegitur dictum: Deus manifestus veniet, 
Deus noster, et non silebit. Ignis in conspectu eius ar- 
debit, et in circuitu eius tempestas valida. — Advocabit 
caelum sursum et terram discernere populum suum. 
Congregate illi iustos eius, qui disponunt testamentum 
eius super sacrificia. Hoc nos de Domino lesu Christo 
intellegimus, quem speramus de caelo esse venturum ad 
vivos et mortuos iudicandos. Manifestus enim veniet in- 
ter iustos et iniustos iudicaturus iuste, qui prius venit 
occultus ab iniustis iudicandus iniuste. Ipse, inquam, 
manifestus veniet et non silebit, id est, in voce iudicis 
evidens apparebit, qui prius cum venisset occultus, ante 
iudicem siluit, quando sicut ovis ad immolandum ductus 
est et sicut agnus coram tondente fuit sine voce, quem 
ad modum de illo. per Esaiam legimus prophetatum et in 
evangelio videmus impletum. De igne vero et tempestate, 
cum in Esaiae prophetia tale aliquid tractaremus, quo 
modo essent haec intellegenda, iam diximus. Quod vero 
dictum est: Advocabit caelum sursum: quoniam sancti et 
iusti recte caelum appellantur, nimirum hoc est, quod ait 

apostolus: Simul cum illis rapiemur in nubibus in obviam 
Christo in aera. Nam secundum litterae superficiem, quo 
modo advocatur caelum sursum, quasi possit esse nisi 
sursum? Quod autem adiunctum est: Æt terram discer- 
nere populum suum, si tantummodo subaudiatur advoca- 
bit, id est advocabit et terram, nec subaudiatur sursum, 
hune videtur habere sensum secundum rectam fidem, ut 
caelum intellegatur in eis, qui cum illo iudicaturi sunt, 
et terra in eis, qui iudicandi sunt; ut advocabit caelum 
sursum non hic intellegamus ,,rapiet in aera“, sed „in 
iudiciarias eriget sedes“. Potest et illud intellegi advo- 
cabit caelum sursum ,advocabit angelos in supernis et 
excelsis locis, cum quibus descendat ad faciendum iudi- 
cium“; advocabit et terram, id est homines in terra uti- 
que iudicandos. Si autem utrumque subaudiendum est, 
cum dicitur e£ terram, id est et advocabit et sursum, ut 
iste sit sensus: Advocabit caelum sursum, et terram ad- 
vocabit sursum: nihil melius intellegi existimo quam omnes 
qui rapientur in obviam Christo in aera, sed caelum di- 
ctum propter animas, terram propter corpora.  Zóscer- 
nere porro populum suum, quid est nisi per iudicium 
separare bonos a malis, tamquam oves ab haedis? Deinde 
conversio sermonis ad angelos facta est: Congregate illi 
iustos eius; profecto enim per angelicum ministerium res 
tanta peragenda est. Si autem quaerimus, quos iustos ei 
congregaturi sint angeli: Qui disponunt, inquit, testamen- 
tum eius super sacrificia. Haec est omnis vita iustorum: 
disponere testamentum Dei super sacrificia. Aut enim 
opera misericordiae sunt super sacrificia, id est sacri- 
ficiis praeponenda, iuxta sententiam Dei dicentis: Miseri- 
cordiam volo quam sacrificium; aut si super sacrificia 
„in sacrificiis“ intellegitur dictum, quo modo super ter- 

ram fieri dicitur quod fit utique in terra: profecto ipsa 
opera misericordiae sunt sacrificia, quibus placetur Deo, 
sicut in libro huius operis decimo me disseruisse remi- 
niscor; in quibus operibus disponunt iusti testamentum 
Dei, quia propter promissiones, quae novo eius testamento 
continentur, haec faciunt. Unde congregatis sibi iustis 
suis et ad suam dexteram constitutis novissimo utique 
iudicio dieturus est Christus: Venite, benedicti patris 
mei, possidete paratum vobis regnum a constitutione 
mundi —Esurivi enim, et dedistis mihi manducare, et 
cetera quae ibi proferuntur de bonorum operibus bonis 
et eorum praemiis sempiternis per ultimam sententiam 
iudicantis. 


Carur XXV. 


De prophetia Malachielis, qua Dei iudicium ultimum de- 
claratur et quorundam dicitur per purificatorias 
poenas facienda mundatio. 


Propheta Malachiel sive Malachi, qui et angelus di- 
ctus est, qui etiam Esdras sacerdos, cuius alia in canonem 
scripta recepta sunt, ab aliquibus creditur (nam de illo 
hanc esse Hebraeorum opinionem dicit Hieronymus), iu- 
dicium novissimum prophetat dicens: Ecce venit, dicit 
Dominus omnipotens; et quis sustinebit diem introitus 
etus, aut quis ferre poterit ut aspiciat eum? Quia ipse 
ingreditur quasi ignis conflatorii et quasi herba lavan- 
tium; et sedebit conflans et mundans sicut argentum et 
sicut aurum, et mundabit filios Levi, et fundet eos sicut 
aurum et argentum; et erunt Domino offerentes hostias 

in iustitia, et placebit Domino sacrificium Iudae et Hie- 
rusalem, sicut diebus pristinis et sicut annis prioribus. 
Et accedam ad vos in iudicio, et ero testis velox super 
maleficos et super adulteros et super eos, qui iurant in 
nomine meo mendaciter, et qui fraudant mercedem mer- 
cennarios et opprimunt per potentiam viduas et per- 
cutiunt. pupillos et pervertunt iudicium advenae, et qui 
non timent me, dicit Dominus omnipotens; quoniam ego 
Dominus Deus vester, et non mutor. Ex his quae dicta 
sunt videtur evidentius apparere in illo iudicio quasdam 
quorundam purgatorias poenas futuras. Ubi enim dici- 
tur: Quis sustinebit diem introitus eius, aut quis ferre 
poterit, ut aspiciat eum? Quia ipse ingreditur quasi 
ignis conflatorüi et quasi herba lavantium; et sedebit 
conflans et mundans sicut argentum et sicut aurum et 
mundabit filios Levi et fundet eos sicut aurum et ar- 
gentum: quid aliud intellegendum est? Dicit tale aliquid 
et Esaias: Lavabit Dominus sordes filiorum et filiarum 
Sion, et sanguinem emundabit de medio eorum spiritu 
iudicii et spiritu combustionis. Nisi forte sic eos dicen- 
dum est emundari a sordibus et eliquari quodam modo, 
cum ab eis mali per poenale iudicium separantur, ut il- 
lorum segregatio atque damnatio purgatio sit istorum, 
quia sine talium de cetero permixtione victuri sunt. Sed 
cum dicit: Et emundabit filios Levi et fundet eos sicut 
aurum et argentum; et erunt Domino offerentes hostias 
in iustitia, et placebit Domino sacrificium Iudae et Hie- 
rusalem, utique ostendit eos ipsos, qui emundabuntur, 
deinceps in sacrificiis iustitiae Domino esse placituros, ac 
per hoc ipsi a sua iniustitia mundabuntur, in qua Domino 
displicebant. — Hostiae porro iu plena perfectaque iustitia, 

9 Mal.3,1sqq. 20 Esai. 4,4 

cum mundati fuerint, ipsi erunt. Quid enim acceptius 
Deo tales offerunt quam se ipsos? Verum ista quaestio 
de purgatoriis poenis, ut diligentius pertractetur, in tem- 
pus aliud differenda est. Filios autem Levi et Iudam et 
Hierusalem ipsam Dei ecclesiam debemus accipere, non 
ex Hebraeis tantum, sed ex aliis etiam gentibus congre- 
gatam; nec talem, qualis nunc est, ubi, s dixerimus, quia 
peccatum non habemus, nos ipsos seducimus, et veritas 
in nobis non est; sed qualis tunc erit, velut area per 
ventilalionem, ita per iudicium purgata novissimum, eis 
quoque igne mundatis, quibus talis mundatio necessaria 
est, ita ut nullus omnino sit, qui offerat sacrificium pro 
peccatis suis. Omnes enim qui sic offerunt, profecto in 
peccatis sunt, pro quibus dimittendis offerunt, ut, cum 
obtulerint acceptumque Deo fuerit, tunc dimittantur. 


CapruT XXVI. 


De sacrificiis, quae sancti offerent Deo sic placitura, 
quo modo in diebus pristinis et annis prioribus 
placuerunt. 

Volens autem Deus ostendere civitatem suam tunc in 
ista consuetudine non futuram dixit filios Levi oblaturos 
hostias in iustitia; non ergo in peccato ac per hoc non 
pro peccato. Unde intellegi potest in eo quod secutus 
adiunxit atque ait: Æt placebit Domino sacrificium Iudae 


et Hierusalem, sicut diebus pristinis et sicut annis prio- : 


ribus, frustra sibi Iudaeos secundum legem veteris testa- 
menti sacrificiorum suorum praeterita tempora polliceri. 
Non enim tunc in iustitia, sed in peccatis hostias offere- 
bant, quando pro peccatis praecipue ac primitus offere- 
bant, usque adeo ut sacerdos ipse, quem debemus utique 

credere ceteris fuisse iustiorem, secundum Dei mandatum 
soleret pro suis primum offerre peccatis, deinde pro 
populi. Quapropter exponere nos oportet, quo modo sit 
accipiendum quod dietum est: Sicut diebus pristinis et 
sicut annis prioribus. Fortassis enim tempus illud com- 
memorat, quo primi homines in paradiso fuerunt. Tunc 
enim puri atque integri ab omni sorde ac labe peccati se 
ipsos Deo mundissimas hostias offerebant; ceterum ex quo 
commissae praevaricationis causa inde dimissi sunt atque 
humana in eis natura damnata est, excepto uno Mediatore 
et post lavacrum regenerationis quibusque adhuc parvulis 
nemo mundus a sorde, sicut scriptum est, nec infans, 
cuius est unius diei vita super terram. Quod si re- 
spondetur etiam eos merito dici posse offerre hostias in 
iustitia, qui offerunt in fide (iustus enim ez fide vivit; 
quamvis se ipsum seducat, si dixerit se non habere pec- 
catum, et ideo non dicat, quia ex fide vivit): numquid 
dicturus est quispiam hoc fidei tempus illi fini esse coae- 
quandum, quando igne iudicii novissimi mundabuntur, qui 
offerant hostias in iustitia? Ac per hoc quoniam post 
talem  mundationem nullum peccatum iustos habituros 
esse credendum est, profecto illud tempus, quantum ad- 
tinet ad non habere peccatum, nulli tempori comparan- 
dum est, nisi quando primi homines in paradiso ante 
praevaricationem innocentissima felicitate vixerunt. Recte 
itaque intellegitur hoc significatum esse, cum dictum est: 
Sicut diebus pristinis et sicut annis prioribus. Nam et 
per Esaiam postea quam caelum novum et terra nova 
promissa est, inter cetera, quae ibi de sanctorum beati- 
tudine per allegorias et aenigmata exequitur, quibus ex. 
positionem congruam reddere nos prohibuit vitandae lon- 
gitudinis cura: Secundum dies, inquit, ligni vitae erunt 
dies populi mei. Quis autem sacras litteras adtigit et 
ignorat ubi Deus plantaverit lignum vitae, a cuius cibo 

separatis illis hominibus, quando eos sua de paradiso eie- 
cit iniquitas, eidem ligno circumposita est ignea terribilis- 
que custodia? 

Quod si quisquam illos dies ligni vitae, quos com- 
memoravit propheta Esaias, istos qui nunc aguntur ecclesiae 
Christi dies esse contendit ipsumque Christum lignum vi- 
tae prophetice dictum, quia ipse est sapientia Dei, de qua 
Salomon ait: Lignum vitae est omnibus amplectentibus 
eam; nec annos egisse aliquos in paradiso illos primos 
homines, unde tam cito eiecti sunt, ut nullum ibi gigne- 
rent filium, et ideo non posse illud tempus intellegi in 
eo quod dictum est: Sicut diebus pristinis et sicut. an- 
nis prioribus: istam praetereo quaestionem, ne cogar, 
quod prolixum est, cuncta discutere, ut aliquid horum 
veritas manifestata confirmet. Video quippe alterum sen- 
sum, ne dies pristinos et annos priores carnalium sacri- 
ficiorum nobis pro magno munere per prophetam promis- 
sos fuisse credamus.  Hostiae namque illae veteris legis 
in quibusque pecoribus inmaculatae ac sine ullo prorsus 
vitio iubebantur offerri, et significabant homines sanctos, 
qualis solus inventus est Christus, sine ullo omnino pec- 
cato. Proinde quia post iudicium, cum fuerint etiam 
igne mundati, qui eius modi mundatione sunt digni, in 
omnibus sanctis nullum invenietur omnino peccatum, atque 
ita se ipsos offerent in iustitia, ut tales hostiae omni 
modo inmaculatae ac sine ullo vitio sint futurae, erunt 
profecto sicut pristinis diebus et sicut annis prioribus, 
quando in umbra huius rei futurae mundissimae offere- 
bantur hostiae. Haec erit namque munditia tunc in in- 
mortali carne ac mente sanctorum, quae figurabatur in 
illarum corporibus hostiarum. 

Deinde propter eos, qui non mundatione, sed damna- 
tione sunt digni: Et accedam, inquit, ad vos in iudicium, 

et ero testis velox super. maleficos et super adulteros, et 
cetera, quibus damnabilibus enumeratis criminibus addi- 
dit: Quoniam ego Dominus Deus vester, et non mutor; 
tamquam diceret: , Cum vos mutaverit et in deterius culpa 

5 vestra et in melius gratia mea, ego non mutor.“ Testem 
vero se dicit futurum, quia in iudicio suo non indiget 
testibus, eumque velocem, sive quia repente venturus est 
eritque iudicium ipso inopinato eius adventu celerrimum, 
quod tardissimum videbatur, sive quia ipsas convincet 

10 sine ulla sermonis prolixitate conscientias. n cogitatio- 
nibus enim, sicut scriptum est, impii interrogatio erit; 
et apostolus: Cogitationibus, inquit, accusantibus vel etiam 
excusantibus in die, qua iudicabit Deus occulta homi- 
num, secundum evangelium meum per lesum Christum. 

15 Etiam sic ergo Dominus futurus testis intellegendus est 
velox, cum sine mora revocaturus est in memoriam, unde 
convincat puniatque conscientiam. 


Carur XXVII. 


De separatione bonorum et malorum, per quam novissimi 
20 iudicii discretio declaratur. 


Illud etiam, quod aliud agens in octavo decimo libro 
ex isto propheta posui, ad iudicium novissimum pertinet, 
ubi ait: Erunt mihi, dicit Dominus omnipotens, in die 
qua ego facio in adquisitionem, et eligam eos sicut eli- 

25 git homo filium suum qui servit ei; et convertar et vide- 
bitis quid sit inter iustum et iniquum, et inter. servientem 
Deo et eum qui non servit. Quia ecce dies venit ardens 
sicut clibanus et comburet eos, et erunt omnes alieni- 

genae et universi, qui faciunt iniquitatem, stipula, et 
succendet eos dies veniens, dicit Dominus omnipotens, et 
non relinquetur in eis radix neque ramus. Et orietur 
vobis, qui timetis nomen meum, sol iustitiae, et sanitas 
in pinnis eius, et egrediemini et salietis sicut vituli de 
vinculis relaxati; et conculcabitis iniquos, et erunt cinis 
sub pedibus vestris, dicit Dominus omnipotens. Haec distan- 
tia praemiorum atque poenarum iustos dirimens ab in- 
iustis, quae sub isto sole in huius vitae vanitate non 
cernitur, quando sub illo sole iustitiae in illius vitae 
manifestatione clarebit, tunc profecto erit iudicium quale 
numquam fuit 


CapvT XXVIII. 


De lege Moysi spiritaliter intellegenda, ne in damnabilia 
murmura carnalis sensus incurrat. 


Quod vero subiungit idem propheta: Mementote legis 
Moysi servi mei, quam mandavi ei in Choreb ad omnem 
Israel, praecepta et iudicia oportune commemorat post 
declaratum futurum tam magnum inter observatores legis 
contemptoresque discrimen; simul etiam ut discant legem 
spiritaliter intellegere et inveniant in ea Christum, per 
quem iudicem facienda est inter bonos et malos ipsa dis- 
cretio. Non enim frustra idem Dominus ait ludaeis: $7 
crederetis Moysi, crederetis et mihi; de me enim ille 
scripsit. Carnaliter quippe accipiendo legem et eius pro- 
missa terrena rerum caelestium figuras esse nescientes in 
illa murmura conruerunt, ut dicere auderent: Fanus est 
qui servit Deo, et quid amplius, quia custodivimus man- 
data eius et quia ambulavimus supplices ante faciem 
Domini omnipotentis? Et nunc nos beatos dicimus alie- 
nos, et aedificantur omnes qui faciunt iniquitatem. Qui- 
bus eorum verbis quodam modo propheta compulsus est 

novissimum praenuntiare iudicium, ubi mali nec saltem falso 
sint beati, sed apertissime miserrimi appareant, et boni 
nulla temporali saltem miseria laborent, sed clara ac sem 
piterna beatitudine perfruantur. Dixerat quippe istorum 
talia quaedam verba etiam superius dicentium: Omnis, 
qui facit malum, bonus est in conspectu Domini, et tales 
ei placent. Ad haec, inquam, contra Deum murmura 
pervenerunt legem Moysi accipiendo carnaliter. Unde et 
ille in psalmo septuagensimo secundo paene commotos 
dicit fuisse pedes suos et effusos gressus suos, utique in 
lapsum, quia zelavit in peccatoribus, pacem peccatorum 
intuens; ita ut inter cetera diceret: Quo modo scivit 
Deus, et si est scientia in Altissimo? diceret etiam: Num- 
quid vano iustificavi cor meum et lavi in innocentibus 
manus meas? Ut autem solveret hanc difficillimam quae- 
stionem, quae fit, cum videntur boni esse miseri et feli- 
ces mali: Hoc, inquit, Zabor est ante me, donec introeam 
in sanctuarium Dei et intellegam in novissima.  ludicio 
quippe novissimo non sic erit; sed in aperta iniquorum 
miseria et aperta felicitate iustorum longe quam nunc 
est aliud apparebit. 


CarurT XXIX. 


De adventu Heliae ante iudicium, cuius praedicatione 
scripturarum secreta reserante ludaei conver- 
tentur ad Christum. 


Cum autem admonuisset, ut meminissent legis Moysi 
(quoniam praevidebat eos multo adhuc tempore non eam 
spiritaliter, sicut oportuerat, accepturos), continuo sub- 
iecit: (Ef) ecce ego mittam vobis Helian Thesbiten, ante- 

quam veniat dies Domini magnus et inlustris, qui con- 
verlet cor patris ad filium et cor hominis ad proximum 
suum, ne forte veniens percutiam terram penitus. Per 
hunc Heliam magnum mirabilemque prophetam exposita 
sibi lege ultimo tempore ante iudicium ludaeos in Chri- 
stum verum, id est in Christum nostrum, esse credituros, 
celeberrimum est in sermonibus cordibusque fidelium. 
Ipse quippe ante adventum iudicis Salvatoris non inmerito 
speratur esse venturus, qui etiam nunc vivere non in- 
merito creditur. Curru namque igneo raptus est de re- 
bus humanis, quod evidentissime sancta scriptura testatur. 
Cum venerit ergo, exponendo legem spiritaliter; quam 
nunc ludaei carnaliter sapiunt, convertet cor patris ad 
filium, id est cor patrum ad filios; singularem quippe pro 
numero plurali interpretes septuaginta posuerunt; et est 
sensus, ut etiam filii sic intellegant legem, id est ludaei, 
quem ad modum eam patres intellexerunt, id est prophe- 
tae, in quibus erat et ipse Moyses; sic enim cor patrum 
convertetur ad filios, cum intellegentia patrum perducetur 
ad intellegentiam filiorum; eft cor filiorum ad patres 
eorum, dum in id, quod senserunt illi, consentiunt et 
isti; ubi Septuaginta dixerunt: Ef cor hominis ad proxi- 
mum suum. Sunt enim inter se valde proximi patres et 
filii. Quamquam in verbis septuaginta interpretum, qui 
prophetice interpretati sunt, potest alius sensus idemque 
lectior inveniri, ut intellegatur Helias cor Dei Patris 
conversurus ad Filium; non utique agendo ut Pater dili- 
gat Filium, sed docendo quod Pater diligat Filium; ut et 
Iudaei, quem prius oderant, diligant eundem, qui noster 
est, Christum. Iudaeis enim nunc aversum cor habet Deus 
a Christo nostro, quia hoc putant. Eis ergo tunc cor 
eius convertetur ad Filium, cum ipsi converso corde didi- 

cerint dilectionem Patris in Filium. Quod vero sequitur: 
Et cor hominis ad proximum suum, id est, convertet 
Helias et cor hominis ad proximum suum: quid melius 
intellegitur quam cor hominis ad hominem Christum? 
Cum enim sit in forma Dei Deus noster, formam servi 
accipiens esse dignatus est etiam proximus noster. Hoc 
ergo faciet Helias. Ne forte, inquit, veniam et percutiam 
terram penitus. Terra sunt enim, qui terrena sapiunt, 
sicut Iudaei carnales usque nunc; ex quo vitio contra 
Deum murmura illa venerunt: Quia mali ei placent, et: 
Vanus est qui servit Deo. 


CarvuT XXX. 


Quod in libris veteris testamenti, cum Deus legitur iudi- 

caturus, non evidenter Christi persona monstretur, sed 

ex quibusdam testimoniis, ubi Dominus Deus loquitur, 
appareat non dubie, quod ipse sit Christus. 


Multa alia sunt scripturarum testimonia divinarum 
de novissimo iudicio Dei, quae si omnia colligam, nimis 
longum erit. Satis ergo sit, quod et novis et veteribus 
litteris sacris hoc praenuntiatum esse probavimus. Sed 
veteribus per Christum futurum esse iudicium, id est iu- 
dicem Christum de caelo esse venturum, non tam, quam 
novis, evidenter expressum est, propterea quia, cum ibi 
dicit Dominus Deus se esse venturum vel Dominum Deum 
dicitur esse venturum, non consequenter intellegitur Chri- 
stus. Dominus enim Deus et Pater est et Filius et Spiri- 
tus sanctus; neque hoc tamen intestatum relinquere nos 
oportet. Primo itaque demonstrandum est, quem ad 
modum lesus Christus tamquam Dominus Deus loquatur 
in propheticis libris, et tamen lesus Christus evidenter 
appareat, ut et quando non sic apparet et tamen ad illud 

ultimum iudicium Dominus Deus dicitur esse venturus, 
possit Iesus Christus intellegi. Est locus apud Esaiam 
prophetam, qui hoc quod dico evidenter ostendit. Deus 
enim per prophetam: udi me, inquit, Jacob et Israel 
quem ego voco. Ego sum primus et ego in sempiter- 
num, et manus mea fundavit terram et dextera mea 
firmavit caelum. | Vocabo eos, et stabunt simul, et con- 
gregabuntur omnes et audient. Quis ei nuntiavit haec? 
Diligens te feci voluntatem tuam super Babylonem, ut 
auferrem semen Chaldaeorum. Et locutus sum et ego 
vocavi; adduxi eum et prosperam feci viam eius.  Ac- 
cedite ad me et audite haec. Non a principio in ab- 
scondito locutus sum; quando fiebant, ibi eram. Et nunc 
Dominus Deus misit me et Spiritus eius. Nempe ipse 
est, qui loquebatur sicut Dominus Deus; nec tamen in- 
tellegeretur Jesus Christus, nisi addidisset: Æt nunc Do- 
minus Deus misit me et Spiritus eius. Dixit hoc enim 
secundum formam servi, de re futura utens praeteriti 
temporis verbo, quem ad modum apud eundem prophe- 
tam legitur: Sicut ovis ad immolandum ductus est. Non enim 
ait: ,ducetur^, sed pro eo, quod futurum erat, praeteriti 
temporis verbum posuit. Et assidue prophetia sic loquitur. 

Est alius locus apud Zachariam, qui hoc evidenter 
ostendit, quod omnipotentem misit omnipotens: quis quem, 
uisi Deus Pater Deum Filium? Nam ita scriptum est: 
Haec dicit Dominus omnipotens: Post gloriam misit me 
super gentes, quae spoliaverunt vos; quia qui tetige- 
rit vos, quasi tangat pupillam oculi eius. Ecce ego 
inferam manum meam super eos, et erunt spolia his, 
qui servierant eis; et cognoscetis quia Dominus omni- 
potens misit me. Ecce dicit Dominus omnipotens a Do- 

mino omnipotente se missum. Quis hic audeat intel- 
legere nisi Christum loquentem, scilicet ovibus quae per- 
ierant domus Israel? Ait namque in evangelio: Non sum 
missus nisi ad oves quae perierunt domus Israel; quas 
hic comparavit pupillae oculi Dei propter excellentissimum 
dilectionis affectum; ex quo genere ovinum etiam ipsi 
apostoli fuerunt. Sed post gloriam resurrectionis utique 
suae (quae antequam fieret, ait evangelista: Jesus non- 
dum erat glorificatus) etiam super gentes missus est in 
apostolis suis, ac sic impletum est quod in psalmo legi- 
tur: Erues me de coníradictionibus populi, constitues me 
in caput gentium, ut, qui spoliaverant Israelitas quibus- 
que Israelitae servierant, quando sunt gentibus subditi, 
non vicissim eodem modo spoliarentur, sed ipsi spolia 
fierent Israelitarum (hoc enim apostolis promiserat dicens: 
Faciam vos piscatores hominum, et uni eorum: Ex hoc 
iam, inquit, homines eris capiens); spolia ergo fierent, sed 
in bonum, tamquam erepta vasa illi forti, sed fortius alligato. 
Item per eundem prophetam Dominus loquens: Æt 
erit, inquit, in die illa quaeram auferre omnes gentes 
quae veniunt contra Hierusalem, et effundam super do- 
mum David et super habitatores Hierusalem spiritum 
gratiae et misericordiae; et aspicient ad me pro eo 
quod insullaverunt, et plangent super eo planctum quasi 
super carissimum, et dolebunt dolore quasi super uni- 
genitum. Numquid nisi Dei est auferre omnes gentes 
inimicas sanctae civitatis Hierusalem, quae veniunt contra 
eam, id est contrariae sunt ei, vel, sicut alii sunt inter- 
pretati, veniunt super eam, id est, ut eam sibi subiciant; 
aut effundere super domum David et super habitatores eius- 
dem civitatis spiritum gratiae et misericordiae? Hoc utique 
4 Mt. 15,24 9]10o.7,89 12 Ps.17,44 16 Mt. 4, 19 17 Lc. 
5,10 18 Mt. 12,99 36 Zach. 12,934. 

Dei est, et ex persona Dei dicitur per prophetam; et tamen 
hunc Deum haec tam magna et tam divina facientem se 
Christus ostendit adiungendo atque dicendo: Ef aspicient 
ad me pro eo quod insultaverunt, et plangent super eo 
planctum quasi super carissimum (sive dilectum) et dole- 
bunt dolore quasi super unigenitum. Paenitebit quippe Iu- 
daeos in die illa, etiam eos, qui accepturi sunt spiritum 
gratiae et misericordiae, quod in eius passione insultaverint 
Christo, cum ad eum aspexerint in sua maiestate venientem 
eumque esse cognoverint, quem prius humilem in suis paren- 
tibus inluserunt; quamvis et ipsi parentes eorum tantae illius 
impietatis auctores resurgentes videbunt eum, sed puniendi 
iam, non adhuc corrigendi. Non itaque hoc loco ipsi 
intellegendi sunt, ubi dictum est: Et effundam super 
domum David et super habitatores Hierusalem spiritum 
gratiae et misericordiae; et aspicient ad me pro eo quod 
insultaverunt; sed tamen de illorum stirpe venientes, qui 
per Heliam illo tempore credituri sunt. Sed sicut dici- 
mus Iudaeis: „Vos occidistis Christum", quamvis hoc paren- 
tes eorum fecerint: sic et isti se dolebunt fecisse quodam 
modo, quod fecerunt illi, ex quorum stirpe descendunt. 
Quamvis ergo accepto spiritu gratiae et misericordiae iam 
fideles non damnabuntur cum impiis parentibus suis, dole- 
bunt tamen tamquam ipsi fecerint, quod ab illis factum 
est. Non igitur dolebunt reatu criminis, sed pietatis af- 
fectu. Sane ubi dixerunt septuaginta interpretes: Æt 
aspicient ad me pro eo quod insultaverunt, sic interpre- 
tatum est ex Hebraeo: Æt aspicient ad me, quem con- 
fixerunt; quo quidem verbo evidentius Christus crucifixus 
apparet. Sed illa insultatio, quam septuaginta ponere 
maluerunt, eius universae non defuit passioni. Nam et 
detento et alligato et adiudicato et opprobrio ignominio- 
sae vestis induto et spinis coronato et calamo in capite 
percusso et inridenter fixis genibus adorato et crucem 

suam portanti et in ligno iam pendenti utique insul- 
taverunt. Proinde interpretationem non sequentes unam, 
sed utramque iungentes, cum et insullaverunt et con- 
fixerunt legimus, plenius veritatem dominicae passionis 
agnoscimus. 

Cum ergo in propheticis litteris ad novissimum iudi- 
cium faciendum Deus legitur esse venturus, etsi eius alia 
distinctio non ponatur, tantummodo propter ipsum iudi- 
cium Christus debet intellegi, quia etsi Pater iudicabit, 
per adventum filii hominis iudicabit. Nam ipse per suae 
praesentiae manifestationem non iudicat quemquam, sed 
omne iudicium dedit Filio, qui manifestabitur homo iu- 
dicaturus, sicut homo est iudicatus. Quis est enim alius, 
de quo item Deus loquitur per Esaiam sub nomiue Iacob 
et Israel, de cuius semine corpus accepit? quod ila scri- 
ptum est: Jacob puer meus, suscipiam illum; Israel ele- 
ctus meus, adsumpsit eum anima mea. Dedi Spiritum 
meum in illum, iudicium gentibus proferet. Non clama- 
bit neque cessabit neque audietur foris vox eius. Cala- 
mum quassatum non conteret et linum fumans non ex- 
tinguet; sed in veritate proferet iudicium. — Refulgebit 
et non confringetur, donec ponat in terra iudicium; et 
in nomine eius gentes sperabunt. |n Hebraeo non legi- 
tur Jacob et Israel; sed quod ibi legitur servus meus, 
nimirum septuaginta interpretes volentes admonere qna- 
tenus id accipiendum sit, quia scilicet. propter formam 
servi dictum est, in qua se Altissimus humillimum prae- 
buit, ipsius hominis nomen ad eum significandum posuerunt, 
de cuius genere eadem servi forma suscepta est. Datus 
est in eum Spiritus sanctus, quod et columbae specie 
evangelio teste monstratum est; iudicium gentibus pro- 

tulit, quia praenuntiavit futurum, quod gentibus erat oc- 
cultum; mansuetudine non clamavit, nec tamen in prae- 
dicanda veritate cessavit; sed non est audita foris vox 
eius nec auditur, quando quidem ab eis, qui foris ab 
eius corpore praecisi sunt, non illi ohoeditur; ipsosque 
suos persecutores ludaeos, qui calamo quassato perdita 
integritate, lino fumanti amisso lumine comparati sunt, 
non contrivit, non extinxit, quia pepercit eis, qui nondum 
venerat eos iudicare, sed iudicari ab eis. In veritate sane 
protulit iudicium praedicens eis, quando puniendi essent, 
si in sua malignitate persisterent. Refulsit in monte fa- 
cies eius, in orbe fama eius; nec confractus sive contri- 
tus est, quia neque in se neque in ecclesia sua, nt esse 
desisteret, persecutoribus cessit; et ideo non est factum 
nec fiet, quod inimici eius dixerunt vel dicunt: Quando 
morietur el peribit nomen eius? — Donec ponat in terra 
iudicium. Ecce manifestatum est quod absconditum quae- 
rebamus; hoc enim est novissimum iudicium, quod ponet 
in terra, cum venerit ipse de caelo, de quo iam videmus 
impletum, quod hic ultimum positum est: Et in nomine 
eius gentes sperabunt. Per hoc certe quod negari non 
potest etiam illud credatur quod inpudenter negatur. Quis 
enim speraret, quod etiam hi, qui nolunt adhuc credere 
in Christum, iam nobiscum vident et, quoniam negare 
non possunt, dentibus suis frendent et tabescunt? Quis, 
inquam, speraret gentes in Christi nomine speraturas, 
quando tenebatur ligabatur, caedebatur inludebatur, cruci- 
figebatur, quando et ipsi discipuli spem perdiderant, quam 
in ilo habere iam coeperant? Quod tunc vix unus latro 
speravit in cruce, nunc sperant gentes longe lateque dif- 
fusae, et ne in aeternum moriantur, ipsa in qua ille mor- 
tuus est cruce signantur. 

Nullis igitur vel negat vel dubitat per Christum Ie- 
sum tale, quale istis sacris litteris praenuntiatur, novissi- 
mum futurum esse iudicium, nisi qui eisdem litteris ne- 
scio qua incredibili animositate seu caecitate non credit, 
quae iam veritatem suam orbi demonstravere terrarum. 
In illo itaque iudicio vel circa illud iudicium has res di- 
dicimus esse venturas, Helian Thesbiten, fidem ludaeo- 
rum, Antichristum persecuturum, Christum iudicaturum, 
mortuorum resurrectionem, bonorum malorumque direm- 
ptionem, mundi conflagrationem eiusdemque renovationem 
Quae omnia quidem ventura esse credendum est; sed 
quibus modis et quo ordine veniant, magis tunc docebit 
rerum experientia, quam nunc ad perfectum hominum 
intellegentia valet consequi. Existimo tamen eo quo a 
me commemorata sunt ordine esse ventura. 

Duo nobis ad hoc opus pertinentes reliqui sunt libri, 
ut adiuvante Domino promissa compleamus; quorum erit 
unus de malorum supplicio, alius de felicitate iustorum; 
in quibus maxime, sicut Deus donaverit, argumenta refel- 
lentur humana, quae contra praedicta ac promissa divina 
sapienter sibi miseri rodere videntur et salubris fidei nu- 
trimenta velut falsa et ridenda contemnunt. Qui vero 
secundum Deum sapiunt, omnium, quae incredibilia viden- 
tur hominibus et tamen scripturis sanctis, quarum iam 
veritas multis modis adserta est, continentur, maximum 
argumentum tenent veracem Dei omnipotentiam, quem 
certum habent nullo modo in eis potuisse mentiri et 
posse facere quod inpossibile est infideli. 

LIBER XXI. 


CarvT I. 


De ordine disputationis, qua prius disserendum est de 
perpetuo supplicio damnatorum cum diabolo quam 6 
de aeterna felicitate sanctorum. 


Cum per Iesum Christum Dominum nostrum, iudicem 
vivorum atque mortuorum, ad debitos fines ambae pervene- 
rint civitates, quarum est una Dei, altera diaboli, cuius 
modi supplicium sit futurum diaboli et omnium ad eum 10 
pertinentium, in hoc libro nobis, quantum ope divina 
valebimus, diligentius disputandum est. Ideo autem hunc 
tenere ordinem malui, ut postea disseram de felicitate 
sanctorum, quoniam utrumque cum corporibus erit et in- 
credibilius videtur esse in aeternis corpora durare crucia- 15 
tibus quam sine dolore ullo in aeterna beatitudine per- 
manere; ac per hoc cum illam poenam non debere esse 
incredibilem demonstravero, adiuvabit me plurimum, ut 
multo facilius omni carens molestia inmortalitas corporis 
in sanctis futura credatur. Nec a divinis ordo iste ab- 90 
horret eloquiis, ubi aliquando quidem bonorum beatitudo 
prius ponitur, ut est illud: Qui bona fecerunt, in resur- 
rectionem vitae; qui autem mala egerunt, in resurrectio- 
nem iudicii; sed aliquando et posterius, ut est: Mittet 
filius hominis angelos suos, et colligent de regno eius 95 
omnia scandala et mittent in caminum ignis ardentem; 
illic erit fletus et stridor dentium; tunc iusti fulgebunt 
sicut sol in regno Patris sui, et illud: Sic ibunt isti in 
supplicium aeternum, iusti autem in vitam aeternam; et 
in prophetis, quod commemorare longum est, nunc ille, 30 

nunc iste ordo, si quis inspiciat, invenitur. Sed ego 
istum qua causa elegerim, dixi. 


CaPuT II. 
An possint corpora in ustione ignis esse perpetua. 


Quid igitur ostendam, unde convincantur increduli, 
posse humana corpora animata atque viventia non solum 
numquam morte dissolvi, sed in aeternorum quoque ignium 
durare tormentis? Nolunt enim hoc ad Omnipotentis nos 
referre potentiam, sed aliquo exemplo persuaderi sibi fla- 
gitant. Quibus si respondebimus esse animalia profecto 
corruptibilia, quia mortalia, quae tamen in mediis ignibus 
vivant; nonnullum etiam genus vermium in aquarum cali- 
darum scaturrigine reperiri, quarum fervorem nemo in- 
pune contrectat; illos autem non solum sine ulla sui 
laesione ibi esse, sed extra esse non posse: aut nolunt 
eredere, si ostendere non valemus; aut, si valuerimus sive 
oculis demonstrare res ipsas sive per testes idoneos edo- 
cere, non satis esse hoc ad exemplum rei, de qua quae- 
stio est, eadem infidelitate contendent, quia haec animalia 
nec semper vivunt et in illis fervoribus sine doloribus 
vivunt; suae quippe naturae convenientibus vegetantur 
illis, non ceruciantur elementis; quasi non incredibilius sit 
vegetari quam cruciari talibus rebus. Mirabile est enim 
dolere in ignibus et tameu vivere, sed mirabilius vivere 
in ignibus nec dolere. Si autem hoc creditur, cur non 
et illud? 


CaPvur III. 


An consequens sit, ut corporeum dolorem sequatur car- 
nis interitus. 


Sed nullum est, inquiunt, corpus, quod dolere possit 
nec possit mori. Et hoc unde scimus? Nam de cor- 
poribus quis certus est daemonum, utrum in eis doleant, 
quando se affligi magnis cruciatibus confitentur? Quod 


7 aeternum D? 13 repperi D' 14 contract. e illasg 16 uoluer. g' 
18 hoc esse Bv 19 contendunt e haecom.e 29 interitus om.f $88 se 


DE CIVITATE DEI L. XXI. C. 3. 489 


si respondetur terrenum corpus solidum scilicet atque 
conspicuum nullum esse, atque ut uno potius nomine id 
explicem, nullam esse carnem, quae dolere possit morique 
non possit: quid aliud dicitur, nisi quod sensu corporis 
homines et experientia collegerunt? Nullam namque car- 
nem nisi mortalem sciunt; et haec est eorum tota ratio, 
ut, quod experti non sunt, nequaquam esse posse arbi- 
trentur. Nam cuius rationis est dolorem facere mortis 
argumentum, cum vitae potius sit indicium? Etsi enim 
quaerimus, utrum semper possit vivere: certum tamen 
est vivere omne quod dolet doloremque omnem nisi in 
re vivente esse non posse. Necesse est ergo ut vivat 
dolens, non est necesse ut occidat dolor, quia nec cor- 
pora ista mortalia et utique moritura omnis dolor occidit, 
et ut dolor aliquis possit occidere, illa causa est, quo- 
niam sic est anima conexa huic corpori, ut summis dolo- 
ribus cedat atque discedat; quoniam et ipsa compago 
membrorum atque vitalium sic infirma est, ut eam vim, 
quae maguum vel summum dolorem facit, non valeat 
sustinere. Tunc autem tali corpori anima et eo conecte- 
tur modo, ut illud vinculum, sicut nulla temporis longi- 
tudine solvetur, ita nullo dolore rumpatur. Proinde etiamsi 
caro nunc talis nulla est, quae sensum doloris perpeti 
possit mortemque non possit: erit tamen tuuc talis caro, 
qualis nunc non est, sicut talis erit et mors qualis nunc 
non est. Non enim nulla, sed sempiterna mors erit, 
quando nec vivere anima poterit Deum non habendo nec 
doloribus corporis carere moriendo. Prima mors animam 
nolentem pellit e corpore, secunda mors animam nolen- 
tem tenet in corpore; ab utraque morte communiter id 
habetur, ut quod non vult anima de suo corpore pa- 
tiatur. 

Adtendunt autem isti contradictores nullam esse nunc 
carnem, quae dolorem pali possit mortemque non possit, 

et non adtendunt esse tamen aliquid tale quod corpore 
maius sit. Ipse quippe animus, cuius praesentia corpus 
vivit et regitur, et dolorem pati potest et mori non potest. 
Ecce inventa res est, quae, cum sensum doloris habeat, 
inmortalis est. Hoc igitur erit tunc etiam in corporibus 
damnatorum, quod nunc esse scimus in animis omnium. 
Si autem consideremus diligentius, dolor, qui dicitur cor- 
poris, magis ad animam pertinet. Animae est enim dolere, 
non corporis, etiam quando ei dolendi causa existit a 
corpore, cum in eo loco dolet, ubi laeditur corpus. Sic- 
ut ergo dicimus corpora seutientia et corpora viventia, 
cum ab anima sit corpori sensus et vita: ita corpora di- 
cimus et dolentia, cum dolor corpori nisi ab anima esse 
non possit. Dolet itaque anima cum corpore in eo loco 
eius, ubi aliquid contingit ut doleat; dolet et sola, quamvis 
Sit in corpore, cum aliqua causa etiam invisibili tristis 
est ipsa corpore incolumi; dolet etiam non in corpore 
constituta; nam utique dolebat dives ille apud inferos, 
quando dicebat: Crucior in hac flamma. Corpus autem 
nec exanime dolet nec animatum sine anima dolet. Si 
ergo a dolore argumentum recte sumeretur ad mortem, 
ut ideo mors possit accidere, quia potuit accidere et do- 
lor, magis ad animam pertineret mori, ad quam magis 
pertinet et dolere. Cum vero illa, quae magis dolere 
potest, non possit mori, quid momenti affert cur illa cor- 
pora, quoniam futura sunt in doloribus, ideo etiam mori- 
tura esse credamus? Dixerunt quidem Platonici ex ter- 
renis corporibus moribundisque membris esse animae et 
metuere et cupere et dolere atque gaudere; unde Ver- 
gilius: „Hinc, inquit, (id est ex moribundis terreni cor- 
poris membris) metuunt cupiuntque, dolent gaudentque.4 
19 Lc. 16,24 81 Aen. 6, 783 

Sed convicimus eos in duodecimo huius operis libro, 
habere animas secundum ipsos ab omni etiam corporis 
labe purgatas diram cupiditatem, qua rursus incipiunt in 
corpora velle reverti. Ubi autem potest esse cupiditas, 
profecto etiam dolor potest. Frustrata quippe cupiditas, 
sive non perveniendo quo tendebat sive amittendo quo 
pervenerat, vertitur in dolorem. Quapropter si anima, 
quae vel sola vel maxime dolet, habet tamen quandam pro 
suo modo inmortalitatem suam, non ideo mori poterunt 
illa corpora, quia dolebun', Postremo si corpora faciunt, 
ut animae doleant, cur eis dolorem possunt, mortem vero 
inferre non possunt, nisi quia non est consequens, ut 
mortem faciat quod dolorem facit? Cur ergo incredibile 
est ita ignes illis corporibus dolorem posse inferre, non 
mortem, sicut ipsa corpora dolere animas faciunt, quas 
tamen non ideo mori cogunt? Non est igitur neces- 
sarium futurae mortis argumentum dolor. 


Carur IV. 


De naturalibus exemplis, quorum consideratio doceat posse 
inter cruciatus viventia corpora permanere. 


Quapropter si, ut scripserunt qui naturas animalium 
curiosius indagarunt, salamandra in ignibus vivit et qui- 
dam notissimi Siciliae montes, qui tanta temporis diutur- 
nitate ac vetustate usque nunc ac deinceps flammis aestuant 
atque integri perseverant, satis idonei testes sunt non 
omne, quod ardet, absumi et anima indicat non omne, 
quod dolere potest, posse etiam mori: quid adhuc a nobis 
rerum poscuntur exempla, quibus doceamus non esse in- 
credibile, ut hominum corpora sempiterno supplicio puni- 

torum et igne animam non amittant et sine detrimento 
ardeant et sine interitu doleant? Habebit enim tunc istam 
carnis substantia qualitatem ab illo inditam, qui tam miras 
et varias tot rebus indidit, quas videmus, ut eas, quia 
multae sunt, non miremur. Quis enim nisi Deus creator 
omnium dedit carni pavonis mortui ne putesceret? Quod 
cum auditu incredibile videretur, evenit ut apud Cartha- 
ginem nobis cocta apponeretur haec avis, de cuius pectore 
pulparum, quantum visum est, decerptum servari iussi- 
mus; quod post dierum tantum spatium, quanto alia caro 
quaecumque cocta putesceret, prolatum atque oblatum nihil 
nostrum offendit olfactum. Itemque repositum post dies am- 
plius quam triginta idem quod erat inventum est, idemque post 
annum, nisi quod aliquantum corpulentiae siccioris et con- 
tractioris fuit. Quis paleae dedit vel tam frigidam vim, ut obru- 
tas nives servet, vel tam fervidam, ut poma inmatura maturet? 
De ipso igne mira quis explicet, quo quaeque adusta 
nigrescunt, cum ipse sit lucidus, et paene omnia, quae 
ambit et lambit, colore pulcherrimus decolorat atque ex 
pruna fulgida carbonem taeterrimum reddit? Neque id 
quasi regulariter definitum est; nam e contrario lapides 
igne candente percocti et ipsi flunt candidi, et quamvis 
magis ille rubeat, illi albicent, congruit tamen luci quod 
album est, sicut nigrum tenebris. Cum itaque ignis in 
lignis ardeat, ut lapides coquat, contrarios habet non in 
contrariis rebus effectus. Etsi enim lapides et ligna di- 
versa sunt, contraria tamen non sunt, sicut album et ni- 
grum, quorum in lapidibus unum facit, alterum in lignis, 
clarus illos clarificans, haec offuscans, cum in illis defi- 
ceret, nisi in istis viveret. Quid, in carbonibus nonne 
miranda est et tanta infirmitas, ut ictu levissimo frangan- 
tur, pressu facillimo conterantur, et tanta firmitas, ut 
nullo umore corrumpantur, nulla aetate vincantur, usque 
leiigneRAb'etinigne GCBDHaegpv Hoffm. 32 istam sup. 

adeo ut eos substernere soleant, qui limites figunt, ad 
convincendum litigatorem, quisquis post quantalibet tempora 
extiterit fixumque lapidem limitem non esse contenderit? 
Quis eos in terra umida infossos, ubi ligna putescerent, 
tamdiu durare incorruptibiliter posse nisi rerum ille cor- 
ruptor iguis effecit? 

Intueamur etiam miraculum calcis. Excepto eo, de 
quo iam satis diximus, quod igne candicat, quo alia taetra 
redduntur, etiam occultissime ab igne ignem concipit eum- 
que iam gleba tangentibus frigida tam latenter servat, ut 
nulli nostro sensui prorsus appareat, sed compertus expe- 
rimento, etiam dum non apparet, sciatur inesse sopitus. 
Propter quod eam vivam calcem loquimur, velut ipse ignis 
latens anima sit invisibilis visibilis corporis. Iam vero 
quam mirum est, quod, cum extinguitur, tunc accenditur! 
Ut enim occulto igne careat, aquae infunditur aquave 
perfunditur, et cum ante sit frigida, inde fervescit, unde 
ferventia cuncta frigescunt. Velut expirante ergo illa 
gleba discedens ignis, qui latebat, apparet, ac deinde tam- 
quam morte sic frigida est, ut adiecta unda non sit ar- 
sura et quam calcem vocabamus vivam, vocemus extin- 
clam. Quid est quod huic miraculo addi posse videatur? 
et tamen additur. Nam si non adhibeas aquam, sed 
oleum, quod magis fomes est ignis, nulla eius perfusione 
vel infusione fervescit. Hoc miraculum si de aliquo In- 
dico lapide legeremus sive audiremus et in nostrum ex- 
perimentum venire non posset, profecto aut mendacium 
putaremus aut certe granditer miraremur. Quarum vero 
rerum ante nostros oculos cotidiana documenta versantur, 
non genere minus mirabili, sed ipsa assiduitate vilescunt, 
ita nt ex ipsa India, quae remota est pars orbis a nobis, 

desierimus nonnulla mirari, quae ad nos potuerunt miran- 
da perduci. 

Adamantem lapidem multi apud nos habent et ma- 
xime aurifices insignitoresque gemmarum, qui lapis nec 


b ferro nec igni nec alia vi ulla perhibetur praeter hircinum 


sanguinem vinci. Sed qui eum habent atque noverunt, 
numquid ita mirantur ut hi, quibus primum potentia eius 
ostenditur? Quibus autem non ostenditur, fortasse nec 
credunt; aut si credunt, inexperta mirantur; et si conti- 

duitas experiendi paulatim subtrahit admirationis incita- 
mentum. Magnetem lapidem novimus mirabilem ferri esse 
raptorem; quod cum primum vidi, vehementer inhorrui. 
Quippe cernebam a lapide ferreum anulum raptum atque 
suspensum; deinde tamquam ferro, quod rapuerat, vim 
dedisset suam communemque fecisset, idem anulus alteri 
admotus est eundemque suspendit, atque ut ille prior la- 
pidi, sic alter anulus priori anulo cohaerebat; accessit 
eodem modo tertius, accessit et quartus; iamque sibi per 
mutua circulis nexis non implicatorum intrinsecus, sed 
extrinsecus adhaerentium quasi catena pependerat anulo- 
rum. Quis istam virtutem lapidis non stuperet, quae illi 
non solum inerat, verum etiam per tot suspensa transibat 
et invisibilibus ea vinculis subligabat? Sed multo est 
mirabilius, quod a fratre et coepiscopo meo Severo Mile- 
vitano de isto lapide comperi. Se ipsum namque vidisse 
narravit, quem ad modum Bathanarius quondam comes 
Africae, cum apud eum convivaretur episcopus, eundem 
protulerit lapidem et tenuerit sub argento ferrumque 
super argentum posuerit; deinde sicut subter movebat 
manum, qua lapidem tenebat, ita ferrum desuper move- 
batur, atque argento medio nihilque patiente concitatissimo 
cursu ac recursu infra lapis ab homine, supra ferrum 

rapiebatur a lapide. Dixi quod ipse conspexi, dixi quod 
ab illo audivi, cui tamquam ipse viderim credidi. Quid 
etiam de isto magnete legerim dicam. Quando iuxta eum 
ponitur adamans, non rapit ferrum, et si iam rapuerat, 
ut ei propinquaverit, mox remittit. India mittit hos 5 
lapides; sed si eos nos cognitos iam desistimus admirari, 
quanto magis illi, a quibus veniunt, si eos facillimos 
habent, sic forsitan habent, ut nos calcem, quam miro 
modo aqua fervescentem, qua solet ignis extingui, et oleo 
non fervescentem, quo solet ignis accendi, quia in prom- 10 
ptu nobis est, non miramur. 


Carum V. 
Quanta sint, quorum ratio nequeat agnosci, et tamen 
eadem vera esse non sit ambiguum. 

Verum tamen homines infideles, qui, cum divina vel 15 
praeterita vel futura miracula praedicamus, quae illis ex- 
perienda non valemus ostendere, rationem a nobis earum 
flagitant rerum, quam quoniam non possumus reddere 
(excedunt enim vires mentis humanae), existimant falsa 
esse quae dicimus, ipsi de tot mirabilibus rebus, quas vel 20 
videre possumus vel videmus, debent reddere rationem. 
Quod si fieri ab homine non posse perviderint, fatendum 
est eis non ideo aliquid non fuisse vel non futurum esse, 
quia ratio inde non potest reddi, quando quidem sunt 
ista, de quibus similiter non potest. Non itaque pergo 25 
per plurima, quae mandata sunt litteris, non gesta atque 
transacta, sed in locis quibusque manentia; quo si quis- 
quam ire voluerit et potuerit, utrum vera sint, explorabit; 
sed pauca commemoro.  Agrigentinum Siciliae salem per- 
hibent, cum fuerit admotus igni, velut in aqua fluescere; 30 
cum vero ipsi aquae, velut in igne crepitare. Apud Gara- 
mantas quendam fontem tam frigidum diebus, ut non bi- 

batur, tam fervidum noctibus, ut non tangatur. In Epiro 
alium fontem, in quo faces, ut in ceteris, extinguuntur 
accensae, sed, non ut in ceteris, accenduntur extinctae. 
Asbeston Arcadiae lapidem propterea sic vocari, quod ac- 
5 census semel iam non possit extingui. Lignum cuiusdam 
ficus Aegyptiae, non ut ligna cetera in aquis natare, sed 
mergi; et, quod est mirabilius, cum in imo aliquamdiu 
fuerit, inde ad aquae superficiem rursus emergere, quando 
madefactum debuit umoris pondere praegravari. Poma 
10 in terra Sodomorum gigni quidem et ad maturitatis fa- 
ciem pervenire; sed morsu pressuve temptata in fumum 
ac favillam corio fatiscente vanescere. Pyriten lapidem 
Persicum tenentis manum, si vehementius prematur, ad- 
urere, propter quod ab igne nomen accepit. In eadem 
15 Perside gigni etiam lapidem seleniten, cuius interiorem 
candorem cum luna crescere atque deficere. In Cappa- 
docia etiam vento equas concipere, eosdemque fetus non 
amplius triennio vivere. Tylon Indiae insulam eo prae- 
ferri ceteris terris, quod omnis arbor, quae in ea gigni- 
20 tur, numquam nudatur tegmine foliorum. 

De his atque aliis iunumerabilibus mirabilibus, quae 
historia non factorum et transactorum, sed manentium 
locorum tenet, mihi autem aliud agenti ea persequi nimis 
longum est, reddant rationem, si possunt, infideles isti, 

25 qui nolunt divinis litteris credere; quid aliud quam non 
putantes eas esse divinas, eo quod res habeant incredi- 
biles, sicuti hoc est unde nunc agimus. Non enim ad- 
mittit, inquiunt, ulla ratio, ut caro ardeat neque absumatur, 
doleat neque moriatur; ratiocinatores videlicet magni, qui 

80 de omnibus rebus, quas esse mirabiles constat, possint 
reddere rationem. Reddant ergo de his, quae pauca posti- 
mus, quae procul dubio si esse nescirent et ea futura 
esse diceremus, multo minus crederent, quam quod nunc 

dicentibus nobis nolunt credere aliquando venturum. Quis 
enim eorum nobis crederet, si, quem ad modum dicimus 
futura bominum viva corpora, quae semper arsura atque 
dolitura nec tamen aliquando moritura sint, ita diceremus 
in futuro saeculo futurum salem, quem faceret ignis velut 
in aqua fluescere, eundemque faceret aqua velut in igne 
crepitare; aut futurum fontem, cuius aqua in refrigerio 
noctis sic ardeat, ut non possit tangi, in aestibus vero 
diei sic algeat, ut non possit bibi; aut futurum lapidem, 
vel eum qui suo calore manum constringentis adureret, 
vel eum qui undecumque acceusus extingui omnino non 
posset, et cetera quae prdetermissis aliis innumeris com- 
memoranda interim duxi? Haec ergo in illo saeculo, quod 
futurum est, si diceremus futura nobisque increduli re- 
sponderent: ,Si vultis ut ea credamus, de singulis red- 
dite rationem": nos non posse confiteremur, eo quod 
istis et similibus Dei miris operibus infirma mortalium 
ratiocinatio vinceretur; fixam tamen apud nos esse ratio- 
nem, non sine ratione Omnipotentem facere, unde animus 
humanus infirmus rationem non potest reddere; et in 
multis quidem rebus incertum nobis esse quid velit, illud 
tamen esse certissimum, nihil eorum illi esse inpossibile, 
quaecumque voluerit; eique nos credere praedicenti, quem 
neque inpotentem neque mentientem possumus credere. 
Hi tamen fidei reprehensores exactoresque rationis quid 
ad ista respondent, de quibus ratio reddi ab homine non 
potest, et tamen sunt, et ipsi rationi naturae videntur 
esse contraria? Quae si futura esse diceremus, similiter 
a nobis, sicut eorum quae futura esse dicimus, ab in- 
fidelibus ratio posceretur. Ac per hoc, cum in talibus 
operibus Dei deficiat ratio cordis et sermonis humani, 
sicut ista non ideo non sunt, sic non ideo etiam illa non 
erunt, quoniam ratio de utrisque ab homine non potest reddi. 

CarvT VI. 


Quod non omnia miracula naturalia sint, sed pleraque 
humano ingenio modificata, pleraque autem 
daemonum arte composita. 


Hic forte respondeant: „Prorsus nec ista sunt nec 
ista credimus; falsa de his dicta, falsa conscripta sunt^; 
et adiciant ratiocinantes atque dicentes: „Si talia cre- 
denda sunt, credite et vos quod in easdem litteras est 
relatum, fuisse vel esse quoddam Veneris fanum atque 
ibi candelabrum et in eo lucernam sub divo sic arden- 
tem, ut eam nulla tempestas, nullus imber extingueret, 
unde sicut ille lapis, ita ista Asyvog &oforoc, id est lu- 
cerna inextinguibilis, nominata est^ Quod propterea pot- 
erunt dicere, ut respondendi nobis angustias ingerant; 
quia si dixerimus non esse credendum, scripta illa mira- 
culorum infirmahimus; si autem credendum esse conces- 
serimus, firmabimus numina paganorum. Sed nos, sicut 
iam in libro duodevicensimo huius operis dixi, non habe- 
mus necesse omnia credere, quae historia continet gen- 
tium, cum et ipsi inter se historici, sicut ait Varro, quasi 
data opera et quasi ex industria per multa dissentiant; 
sed ea, si volumus, credimus, quae non adversantur libris, 
quibus non dubitamus oportere nos credere. De his 
autem miraculorum locis nobis ad ea, quae futura per- 
suadere incredulis volumus, satis illa sufficiant, quae nos 
quoque possumus experiri, et eorum testes idoneos non 
difficile est invenire. De isto autem fano Veneris et lu- 
cerna inextinguibili non solum in nullas coartamur an- 
gustias, verum etiam latitudinis nobis campus aperitur. 
Addimus enim ad istam lucernam inextinguibilem et huma- 

narum et magicarum, id est per homines daemonicarum, 
artium et ipsorum per se ipsos daemonum multa mira- 
cula; quae si negare voluerimus, eidem ipsi cui credimus 
sacrarum litterarum adversabimur veritati. Aut ergo in 
lucerna illa mechanicum aliquid de lapide asbesto ars 5 
humana molita est aut arte magica factum est, quod 
homines illo mirarentur in templo, aut daemon quispiam 
sub nomine Veneris tanta se efficacia praesentavit, ut hoc 
ibi prodigium et appareret hominibus et diutius perma- 
neret. Ínliciuntur autem daemones ad iuhabitandum per 10 
creaturas, quas non ipsi, sed Deus condidit, delectabilibus 
pro sua diversitate diversis, non ut animalia cibis, sed ut 
spiritus signis, quae cuiusque delectationi congruunt, per 
varia genera lapidum herbarum, lignorum animalium, car- 
minum rituum. Ut autem inliciantur ab hominibus, prius 
eos ipsi astutissima calliditate seducunt, vel inspirando 
eorum cordibus virus occultum vel etiam fallacibus ami- 
citiis apparendo, eorumque paucos discipulos suos faciunt 
plurimorumque doctores. Neque enim potuit, nisi primum 
ipsis docentibus, disci quid quisque illorum appetat, quid 
exhorreat, quo invitetur nomine, quo cogatur; unde magi- 
cae artes earumque artifices extiterunt. Maxime autem 
possident corda mortalium, qua potissimum possessione 
gloriantur, cum se transfigurant in angelos lucis. Sunt 
ergo facta eorum plurima, quae quanto magis mirabilia 25 
confitemur, tanto cautius vitare debemus; sed ad hoc, 
unde nunc agimus, nobis etiam ipsa proficiunt. Si enim 
haec inmundi daemones possunt, quanto potentiores 
sunt sancti angeli, quanto potentior his omnibus Deus, qui 
tantorum miraculorum effectores etiam ipsos angelos fecit! 
Quam ob rem si tot et tanta mirifica, quae unyavý- 
perc appellant, Dei creatura utentibus humanis artibus 
fiunt, ut ea qui nesciunt opinentur esse divina (unde fa- 
ctum est, ut in quodam templo lapidibus magnetibus in 

solo et camera proportione magnitudinis positis simula- 
crum ferreum aeris ilius medio inter utrumque lapidem 
iguorantibus, quid sursum esset ac deorsum, quasi numi- 
nis potestate penderet; quale aliquid etiam in illa lucerna 
5 Veneris de lapide asbesto ab artifice fieri potuisse iam 
diximus); si magorum opera, quos nostra scriptura vene- 
ficos et incantatores vocat, in tantum daemones extollere 
potuerunt, ut congruere hominum sensibus sibi nobilis 
poeta videretur, de quadam femina, quae tali arte polle- 
10 ret, dicens: 
Haee 8e carminibus promittit solvere mentes 
Quas velit, ast aliis duras inmittere curas, 
Sistere aquam fluviis et vertere sidera retro; 
Nocturnosque ciet manes: mugire videbis 
15 Sub pedibus terram et descendere montibus ornos: 


quanto magis Deus potens est facere quae infidelibus 
sunt incredibilia, sed illius facilia potestati; quando qui- 
dem ipse lapidum aliarumque vim rerum et hominum in- 
genia, qui ea miris utuntur modis, angelicasque naturas 

20 omuibus terrenis potentiores animantibus condidit, uni- 
versa mirabilia mirabili vineente virtute et operandi iu- 
bendi sinendique sapientia, utens omnibus tam mirabiliter, 
quam creavit. 


CarurT VII. 


25 Quod in rebus miris summa credendi ratio sit omni- 
potentia Creatoris. 


Cur itaque facere non possit Deus, ut et resurgant 
corpora mortuorum et igne aeterno crucientur corpora 
damnatorum, qui fecit mundum in caelo in terra, in aere 

30 in aquis innumerabilibus miraculis plenum, cum sit om- 
nibus quibus plenus est procul dubio maius et excellen- 
tius etiam mundus ipse miraculum? Sed isti, cum quibus 

vel contra quos agimus, qui et Deum esse credunt, a quo 
factus est mundus, et deos ab illo factos, per quos ab 
illo administratur mundus, et miraculorum eflectrices sive 
spontaneorum sive cultu et ritu quolibet impetratorum 
sive etiam magicorum mundanas vel non negant vel in- 
super et praedicant potestates, quando eis rerum vim mi- 
rabilem proponimus aliarum, quae nec animalia sunt ra- 
tionalia nec ulla ratione praediti spiritus, sicut sunt ea, 
quorum pauca commemoravimus, respondere adsolent: 
„Vis est ista naturae, natura eorum sic sese habet, propria- 
rum sunt istae efficaciae naturarum." Tota itaque ratio 
est, cur Agrigentinum salem flamma fluere faciat, aqua 
crepitare, quia haec est natura eius. At hoc esse potius 
contra naturam videtur, quae non igni, sed aquae dedit 
salem solvere, torrere autem igni, non aquae. Sed ista, 
inquiunt, salis huius naturalis est vis, ut his contraria 
patiatur. Haec igitur ratio redditur et de illo fonte Gara- 
mantico, ubi una vena friget diebus, noctibus fervet, vi 
utraque molesta tangentibus; haec et de illo alio, qui 
cum sit contrectantibus frigidus et facem sicut alii fontes 
extinguat accensam, dissimiliter tamen atque mirabiliter 
idem ipse accendit extinctam; haec et de lapide asbesto, 
qui cum ignem nullum habeat proprium, accepto tamen 
sic ardet alieno, ut non possit extingui; haec de ceteris, 
quae piget retexere, quibus licet vis insolita contra natu- 
ram inesse videatur, alia tamen de illis non redditur ra- 
tio, nisi ut dicatur hanc eorum esse naturam. Brevis 
sane ista est ratio, fateor, sufficiensque responsio. Sed 
cum Deus auctor sit naturarum omnium, cur nolunt for- 
tiorem nos reddere rationem, quando aliquid velut inpos- 
sibile nolunt credere eisque redditionem rationis poscen- 
tibus respondemus hanc esse voluntatem omnipotentis Dei? 
qui certe non ob aliud vocatur omnipotens, nisi quoniam 
quidquid vult potest, qui potuit creare tam multa, quae 
imperat. D'Hv (cf. 1417,32sq.) & vim om. RA 8 praedicti Hb 
sicutib 10 sese RD'Hg E; esse Ap; seBD'(abe?)v Hoffm. 11 tota- 

nisi ostenderentur aut a credendis hodieque dicerentur 
testibus, profecto inpossibilia putarentur, non solum quae 
ignotissima apud nos, verum etiam quae notissima posui. 
Ilia enim quae [apud nos] praeter eos, quorum de his 
libros legimus, non habent testem et ab eis conscripta 
sunt, qui non sunt divinitus docti atque humanitus falli 
forte potuerunt, licet cuique sine recta reprehensione 
non credere. 

Nam nec ego volo temere credi cuncta quae posui, 
quia nec a me ipso ita creduntur, tamquam nulla de illis 
sit in mea cogitatióne dubitatio, exceptis his, quae vel 
ipse sum expertus et cuivis facile est experiri; sicut de 
calce, quod fervet in aqua, in oleo frigida est; de magnete 
lapide, quod nescio qua sorbitione insensibili stipulam non 
moveat et ferrum rapiat; de carne non putescente pavonis, 
cum putuerit et Platonis; de palea sic frigente, ut flue- 
scere nivem non sinat, sic calente ut maturescere poma 
compellat; de igne fulgido, quod secundum suum fulgorem 
lapides coquendo candificet et contra eundem suum fulgorem 
urendo plurima offuscet. Tale est et quod nigrae macu- 
lae offunduntur ex oleo splendido, similiter nigrae lineae 
de candido inprimuntur argento, de carbonibus etiam, 
quod accendente igne sic vertantur in contrarium, ut de 
lignis pulcherrimis taetri, fragiles de duris, inputribiles 
de putribilibus fiant. Haec ipse quaedam cum mullis, 
quaedam cum omnibus novi, et alia plurima, quae huic 
libro inserere longum fuit. De his autem, quae posui 
non experta, sed lecta, praeter de fonte illo, ubi faces 
et extinguuntur ardentes et accenduntur extipctae, et de 
pomis terrae Sodomorum forinsecus quasi maturis, intrin- 
secus fumeis, nec testes aliquos idoneos, a quibus utrum 
vera essent audirem, potui reperire. Et illum quidem 
fontem non inveni qui in Epiro vidisse se dicerent, sed 

qui in Gallia similem nossent non longe a Gratianopoli 
civitate. De fructibus autem arborum Sodomitarum non 
tantum litterae fide dignae indicant, verum etiam tam 
multi se loquuntur expertos, ut hinc dubitare non possim. 
Cetera vero sic habeo, ut neque neganda neque adfir- 
manda decreverim; sed ideo etiam ipsa posui, quoniam 
apud eorum, contra quos agimus, historicos legi, ut osten- 
derem qualia multa multique illorum nulla reddita ratione 
in suorum litteratorum scripta litteris credant, qui nobis 
credere, quando id, quod eorum experientiam sensumque 
transgreditur, omnipotentem Deum dicimus esse facturum, 
nec reddita ratione dignantur. Nam quae melior et vali- 
dior ratio de rebus talibus redditur, quam cum Omni- 
potens ea posse facere perhibetur et facturus dicitur, 
quae praenuntiasse ibi legitur, ubi alia multa praenuntia- 
vit, quae fecisse monstratur? [pse quippe faciet, quia se 
facturum esse praedixit, quae inpossibilia putantur, qui 
promisit et fecit ut ab incredulis gentibus incredibilia 
crederentur. 


Carvr VIIL 


Non esse contra naturam, cum in aliqua re, cuius 
natura innotuit, aliquid ab eo quod erat notum 
incipit esse diversum. 


Si autem respondent propterea se non credere quae 
de humanis semper arsuris nec umquam morituris cor- 
poribus dicimus, quia humanorum corporum naturam no- 
vimus longe aliter institutam, unde nec illa ratio hinc 
reddi potest, quae de illis naturis mirabilibus reddebatur, 
ut dici possit: „Vis ista naturalis est, rei huius ista natura 
est^; quoniam scimus humanae carnis istam non esse 
naturam: habemus quidem quod respondeamus de litteris 
sacris, hanc ipsam scilicet humanam carnem aliter insti- 
RADHeg; et om. B(abp?)v Hoffm. xo terrae om. B — 4 multi 

tutam fuisse ante peccatum, id est, ut posset numquam 
perpeti mortem; aliter autem post peccatum, qualis in 
aerumna huius mortalitatis innotuit, ut perpetem vitam 
tenere non possit; sic ergo aliter, quam nobis nota est, 
5 instituetur in resurrectione mortuorum. Sed quoniam 
istis non credunt litteris, ubi legitur qualis in paradiso 
vixerit homo quantumque fuerit a necessitate mortis alie- 
nus (quibus utique si crederent, non cum illis de poena 
damnatorum, quae futura est, operosius ageremus): de 
10 litteris eorum, qui doctissimi apud illos fuerunt, aliquid 
proferendum est, quo appareat posse fieri, ut aliter se 
habeat quaeque res, quam prius in rebus innotuerat suae 
determinatione naturae. 
Est in Marci Varronis libris, quorum inscriptio est: 
16 De gente populi Romani, quod eisdem verbis, quibus ibi 
legitur, et hic ponam: „In caelo, inquit, mirabile extitit 
portentum; nam Cin» stella Veneris nobilissima, quam Plau- 
tus Vesperuginem, Homerus Hesperon appellat, pulcherri- 
mam dicens, Castor scribit tantum portentum extitisse, ut 
20 mutaret colorem, magnitudinem, figuram, cursum; quod 
factum ita neque antea nec postea sit. Hoc factum 
Ogygo rege dicebant Adrastos Cyzicenos et Dion Neapo- 
lites, mathematici nobiles.“ Hoc certe Varro tantus au- 
ctor portentum non appellaret, nisi esse contra naturam 
25 videretur. Omnia quippe portenta contra naturam dici- 
mus esse; sed non sunt. Quo modo est enim contra 
naturam, quod Dei fit voluntate, cum voluntas tanti uti- 
que conditoris conditae rei cuiusque natura sit? Porten- 
tum ergo fit non contra naturam, sed contra quam est 
30 nota natura. Quis autem portentorum numerat multitu- 
dinem, quae historia gentium continetur? Sed nunc in 

hoc uno adtendamus, quod ad rem, de qua agimus, per- 
tinet. Quid ita dispositum est ab auctore naturae caeli 
et terrae, quem ad modum cursus ordinatissimus siderum? 
Quid tam ratis legibus fixisque firmatum? Et tamen, 
quando ille voluit, qui summo regit imperio ac potestate 
quod condidit, stella prae ceteris magnitudine ac splen- 
dore notissima colorem, magnitudinem, figuram et (quod 
est mirabilius) sui cursus ordinem legemque mutavit. 
Turbavit profecto tunc, si ulli iam fuerunt, canones astro- 
logorum, quos velut inerrabili computatione de praeteritis 
ac futuris astrorum motibus conscriptos habent, quos 
canones sequendo ausi sunt dicere, hoc, quod de Lucifero 
contigit, nec antea nec postea contigisse. Nos autem in 
divinis libris legimus etiam solem ipsum et stetisse, cum 
hoc a Domino Deo petivisset vir sanctus lesus Nave, donec 
coeptum proelium victoria terminaret, et retrorsum red- 
isse, ut regi Ezechiae quindecim anni ad vivendum ad- 
diti hoc etiam prodigio promissioni Dei significarentur ad- 
iuncto. Sed ista quoque miracula, quae meritis sunt 
concessa sanctorum, quando credunt isti facta, magicis 
artibus tribuunt. Unde illud est, quod superius comme- 
moravi dixisse Vergilium: 

Sistere aquam fluviis et vertere sidera retro. 
Nam et fluvium stetisse superius inferiusque fluxisse, cum 
populus Dei ductore supra memorato lesu Nave viam car- 
peret, et Helia propheta transeunte ac postea discipulo 
eius Helisaeo id esse factum in sacris litteris legimus, et 
retro versum fuisse maximum sidus regnante Ezechia modo 
commemoravimus. Quod vero de Lucifero Varro scripsit, non 
est illic dictum alicui petenti homini id fuisse concessum. 

Non ergo de notitia naturarum caliginem sibi faciant 
infideles, quasi non possit in aliqua re divinitus fleri aliud, 

quam in eius natura per humanam suam experientiam 
cognoverunt; quamvis et ipsa, quae in rerum natura om- 
nibus nota sunt, non minus mira sint, essentque stupenda 
considerantibus cunctis, si solerent homines mirari mira 
nisi rara. Quis enim consulta ratione non videat in 
hominum innumerabili numerositate et tanta naturae si- 
militudine valde mirabiliter sic habere singulos singulas 
facies, ut nisi inter se similes essent, non discerneretur 
species eorum ab animalibus ceteris; et rursum nisi inter 
se dissimiles essent, non discernerentur singuli ab homini- 
bus ceteris? Quos ergo similes confitemur, eosdem dis- 
similes invenimus. Sed mirabilior est consideratio dissi- 
militudinis, quoniam similitudinem iustius videtur expo- 
scere natura communis. Et tamen quoniam quae sunt 
rara ipsa sunt mira, multo amplius admiramur quando 
duos ita similes reperimus, ut in eis discernendis aut 
semper aut frequenter erremus. 

Sed quod dixi scriptum a Varrone, licet eorum sit 
historicus idemque doctissimus, fortasse vere factum esse 
non credunt; aut quia non diu mansit alius eiusdem si- 
deris cursus, sed reditum est ad solitum, minus isto 
moventur exemplo. Habent ergo aliud, quod etiam nunc 
possit ostendi eisque puto debere sufficere, quo commo- 
neantur, cum aliquid adverterint in aliqua institutione 
naturae eamque sibi notissimam fecerint, non se inde Deo 
debere praescribere, quasi eam non possit in longe aliud, 
quam eis cognita est, vertere atque mutare. Terra Sodo- 
morum non fuit utique ut nunc est, sed iacebat simili 
ceteris facie eademque vel etiam uberiore fecunditate pol- 
lebat; nam Dei paradiso in divinis eloquiis comparata est. 
Haec postea quam tacta de caelo est, sicut illorum quo- 
que adtestatur historia et nunc ab eis qui veniunt ad 
loca illa conspicitur, prodigiosa fuligine horrori est et 

poma eius interiorem favillam mendaci superficie maturi- 
tatis includunt. Ecce non erat talis, et talis est. Ecce 
a conditore naturarum natura eius in hanc foedissimam 
diversitatem mirabili mutatione conversa est; et quod 
post tam longum accidit tempus, tam longo tempore per- 
severat. 

Sicut ergo non fuit inpossibile Deo, quas voluit in- 
stituere, sic ei non est inpossibile, in quidquid voluerit, 
quas instituit, mutare naturas. Unde illorum quoque 
miraculorum multitudo silvescit, quae monstra ostenta, 
portenta prodigia nuncupantur; quae recolere et comme- 
morare si velim, huius operis quis erit finis? Monstra 
sane dicta perhibent a monstrando, quod aliquid signi- 
ficando demonstrent, et ostenta ab ostendendo, et portenta 
a portendendo, id est praeostendendo, et prodigia, quod 
porro dicant, id est futura praedicant. Sed viderint eorum 
coniectores, quo modo ex eis sive fallantur sive instinctu 
spirituum, quibus cura est tali poena dignos animos homi- 
num noxiae curiositatis retibus implicare, eliam vera prae- 
dicant sive multa dicendo aliquando in aliquid veritatis 
incurrant. Nobis tamen ista, quae velut contra naturam 
fiunt et contra naturam fleri dicuntur (quo more homi- 
num locutus est et apostolus dicendo contra naturam in 
olea insitum oleastrum factum esse participem pinguedinis 
oleae) et monstra ostenta, portenta prodigia nuncupantur, 
hoc monstrare debent, hoc ostendere vel praeostendere, 
hoc praedicere, quod facturus sit Deus, quae de corpori- 
bus hominum se praenuntiavit esse facturum, nulla im- 
pediente difficultate, nulla praescribente lege naturae. Quo 
modo autem praenuntiaverit, satis in libro superiore do- 
cuisse me existimo, decerpendo de scripturis sanctis et 
novis et veteribus non quidem omnia ad hoc pertineutia, 
sed quae sufficere huic operi iudicavi. 

CaruT IX. 
De gehenna et aeternarum qualitate poenarum. 


Quod igitur de sempiterno supplicio damnatorum per 
suum prophetam Deus dixit, fiet, omnino fiet: Verris eo- 
rum non morietur et ignis eorum non extinguetur. Ad 
hoc enim vehementius commendandum etiam Dominus 
lesus, cum membra quae hominem scandalizant pro his 
hominibus poneret, quos ut sua membra dextra quis dili- 
git, eaque praeciperet amputari: Bonum est tibi, inquit, 
debilem introire in vitam quam duas manus habentem 
ire in gehennam, in ignem inextinguibilem, ubi vermis 
eorum non moritur et ignis non extinguitur. Similiter 
de pede: Bonum est tibi, inquit, claudum introire in vi- 
tam aeternam quam duos pedes habentem mitti in gehen- 
nam ignis inextinguibilis, ubi vermis eorum non moritur 
et ignis non extinguitur. Non aliter ait et de oculo: 
Bonum est tibi luscum introire in regnum Dei quam 
duos oculos habentem mitti in gehennam ignis, ubi ver- 
mis eorum non moritur et ignis non extinguitur. Non 
eum piguit uno loco eadem verba ter dicere. Quem non 
terreat ista repetitio et illius poenae commendatio tam 
vehemens ore divino? 

Utrumque autem horum, ignem scilicet atque ver- 
mem, qui volunt ad animi poenas, non ad corporis perti- 
nere, dicunt etiam uri dolore animi sero atque infructuose 
paenitentes eos, qui fuerint a regno Dei separati, et ideo 
ignem pro isto dolore urente non incongrue poni potuisse 
contendunt; unde illud apostoli est: Quis scandalizatur, 


5 Esai. 66,94 19 Mr. 9, 42 (43)sqq. 

et non ego uror? Eundem etiam vermem putant intelle- 
gendum esse. Nam scriptum est, inquiunt: Sicut tinea 
vestimentum et vermis lignum, sic maeror excruciat cor 
viri. Qui vero poenas et animi et corporis in illo sup- 
plicio futuras esse non dubitant, igne uri corpus, animum 
autem rodi quodam modo verme maeroris adfirmant. 
Quod etsi credibilius dicitur, quia utique absurdum est, 
ibi dolorem aut corporis aut animi defuturum: ego tamen 
facilius est ut ad corpus dicam utrumque pertinere quam 
neutrum, et ideo tacitum in illis divinae scripturae verbis 
animi dolorem, quoniam consequens esse intellegitur, 
etiamsi non dicatur, ut corpore sic dolente animus quo- 
que sterili paenitentia crucietur. Legitur quippe et in 
veteribus scripturis: Vindicta carnis impii ignis et ver- 
mis. Potuit brevius dici: Vindicta impii. Cur ergo di- 
ctum est: carnis impii, nisi quia utrumque, id est et 
ignis et vermis, poena erit carnis? Aut si vindictam car- 
nis propterea dicere voluit, quia hoc in homine vindicabi- 
tur, quod secundum carnem vixerit (propter hoc enim 
veniet in mortem secundam, quam significavit apostolus 
dicens: Si enim secundum carnem vixeritis, moriemini), 
eligat quisque quod placet, aut ignem tribuere corpori, 
animo vermem, hoc proprie, illud tropice, aut utrumque 
proprie corpori lam enim satis superius disputavi posse 
animalia etiam in ignibus vivere, in ustione sine consum- 
ptione, in dolore sine morte, per miraculum omnipotentis- 
simi Creatoris; cui hoc possibile esse qui negat, a quo 
sit quidquid in naturis omnibus miratur ignorat. Ipse 
est enim Deus, qui omnia in hoc mundo magua et parva 
miracula, quae commemoravimus, et incomparabiliter plura, 
quae non commemoravimus, fecit eademque ipso mundo 


1 2.Cor. 11,29 4 Prov.25,90 18 Eccli. 7,19 21 Rom, 8,13 

uno atque omnium maximo miraculo inclusit. Eligat ergo 
unum e duobus quisque quod placet, utrum et vermem ad 
corpus proprie an ad animum translato a corporalibus ad 
incorporalia vocabulo existimet pertinere. Quid autem 
horum verum sit, res ipsa expeditius indicabit, quando 
erit scientia tanta sanctorum, ut eis cognoscendarum illa- 
rum poenarum necessaria non sit experientia, sed ea, 
quae tunc erit plena atque perfecta, ad hoc quoque scien- 
dum sapientia sola sufficiat (nunc enim ex parte scimus, 
donec veniat quod perfectum est); dum tamen nullo 
modo illa corpora talia futura esse credamus, ut nullis 
ab igne afficiantur doloribus. 


CaPuT X. 


An ignis gehennae, si corporalis est, possit malignos 
spiritus, id est daemones incorporeos, tactu 
suo adurere. 


Hic occurrit quaerere: Si non erit ignis incorpora- 
lis, sicut est animi dolor, sed corporalis, tactu noxius, ut 
eo possint corpora cruciari: quo modo in eo erit etiam 
poena spirituum malignorum? Idem quippe ignis erit, 
supplicio scilicet hominum adtributus et daemonum, di- 
cente Christo: Discedite a me, maledicti, in ignem aeter- 
num, qui paratus est diabolo et angelis eius. Nisi quia 
sunt quaedam sua etiam daemonibus corpora, sicut doctis 
hominibus visum est, ex isto aere crasso atque umido, 
cuius inpulsus vento flante sentitur. Quod genus elementi 
si nihil igne perpeti posset, non ureret fervefactus in 
balneis. Ut enim urat, prior uritur facitque cum patitur. 
Si autem quisquam nulla habere corpora daemones ad- 


severat, non est de hac re aut laborandum operosa in- 


10 Cf. 1. Cor. 13,9 23 Mt. 25,41 

quisitione aut contentiosa disputatione certandum. Cur 
enim non dicamus, quamvis miris, tamen veris modis 
etiam spiritus incorporeos posse poena corporalis ignis 
affligi, si spiritus hominum, etiam ipsi profecto incorporei, 
et nunc potuerunt includi corporalibus membris et tunc 
poterunt corporum suorum vinculis insolubiliter alligari? 
Adhaerebunt ergo, si eis nulla sunt corpora, spiritus dae- 
monum, immo spiritus daemones, licet incorporei corporeis 
ignibus cruciandi, non ut ignes ipsi, quibus adhaere- 
bunt, eorum iunctura inspirentur et animalia fiant, quae 
constent spiritu et corpore, sed, ut dixi, miris et ineffa- 
bilibus modis adhaerendo, accipientes ex ignibus poenam, 
non dantes ignibus vitam; quia et iste alius modus, quo 
corporibus adhaerent spiritus et animalia fiunt, omnino 
mirus est nec conprehendi ab homine potest, et hoc ipse 
homo est. 

Dicerem quidem sic arsuros sine ullo suo corpore 
spiritus, sicut ardebat apud inferos ille dives, quando di- 
cebat: Crucior in hac flamma, uisi convenienter respon- 
deri cernerem talem fuisse illam flammam, quales oculi 
quos levavit et Lazarum vidit, qualis lingua cui umorem 
exiguum desideravit infundi, qualis digitus Lazari de quo 
id sibi fieri postulavit; ubi tamen erant sine corporibus 
animae. Sic ergo incorporalis et illa flamma qua exarsit 
et illa guttula quam poposcit, qualia sunt etiam visa dor- 
mientium sive in ecstasi cernentium res incorporales, ha- 
bentes tamen similitudinem corporum. Nam et ipse homo 
cum spiritu, non corpore, sit in talibus visis, ita se tamen 
tunc similem suo corpori videt, ut discernere omnino non 
possit. At vero gehenna illa, quod etiam stagnum ignis 
et sulphuris dictum est, corporeus ignis erit et cruciabit 
corpora damnatorum, aut et hominum et daemonum, so- 
lida hominum, aeria daemonum, aut tantum hominum cor- 

pora cum spiritibus, daemones autem spiritus sine cor- 
poribus haerentes sumendo poenam, non inpertiendo vi- 
tam corporalibus ignibus. Unus quippe utrisque ignis 
erit, sicut Veritas dixit. 


Carur XI. 


4n hoc ratio iustitiae habeat, ut non sint extensiora 
poenarum tempora, quam fuerint peccatorum. 


Si autem quidam eorum, contra quos defendimus 
civitatem Dei, iniustum putant, ut pro peccatis quamlibet 
magnis, parvo scilicet tempore perpetratis, poena quisque 
damuetur aeterna, quasi ullius id umquam iustitia legis 
adtendat, ut tanta mora temporis quisque puniatur, quanta 
mora temporis unde puniretur admisit: octo genera poe- 
narum in legibus esse scribit Tullius, damnum, vincla, 
verbera, talionem, ignominiam, exilium, mortem, servitu- 
tem — quid horum est quod in breve tempus pro cuius- 
que peccati celeritate coartetur, ut tanta vindicetur morula, 
quanta deprehenditur perpetratum, nisi forte talio? Id 
enim agit, ut hoc patiatur quisque quod fecit. Unde illud 
est legis: Oculum pro oculo, dentem pro dente. Fieri 
enim potest, ut tam brevi tempore quisque amittat ocu- 
lum severitate vindictae, quam tulit ipse alteri inprobitate 
peccati. Porro autem si alienae feminae osculum infixum 
rationis sit verbere vindicare, nonne qui illud puncto tem- 
poris fecerit, incomparabili horarum spatio verberatur et 
suavitas voluptatis exiguae diuturno dolore punitur? Quid, 
in vinculis numquid tamdiu quisque iudicandus est esse 
debere, quamdiu fecit unde meruit alligari; cum iustis- 
sime annosas poenas servus in compedibus pendat, qui 
verbo aut ictu celerrime transeunte vel lacessivit dominum 


4 Mt. 26,41 20 Exod. 21,24 

vel plagavit? fam vero damnum, ignominia, exilium, ser- 
vitus cum plerumque sic infliguntur, ut nulla venia re- 
laxentur, nonne pro huius vitae modo similia poenis vi- 
dentur aeternis? Ideo quippe aeterna esse non possunt, 
quia nec ipsa vita, quae his plectitur, porrigitur in aeter- 
num; et tamen peccata, quae vindicantur longissimi tem- 
poris poenis, brevissimo tempore perpetrantur; nec quis- 
quam extitit qui censeret tam cito nocentium finienda 
esse tormenta, quam cito factum est vel homicidium vel 
adulterium vel sacrilegium vel quodlibet aliud scelus non 
temporis longitudine, sed iniquitatis et impietatis magni- 
tudine metiendum. Qui vero pro aliquo grandi crimine 
morte multatur, numquid mora qua occiditur, quae per- 
brevis est, eius supplicium leges aestimant et non quod 
eum in sempiternum auferunt de societate viventium? 
Quod est autem de ista civitate mortali homines supplicio 
primae mortis, hoc est de illa civitate inmortali homines 
supplicio secundae mortis auferre. Sicut enim non ef- 
ficiunt leges huius civitatis, ut in eam quisque revocetur 
occisus: sic nec illius, ut in vitam revocetur aeternam 
secunda morte damnatus. Quo modo ergo verum est, 
inquiunt, quod ait Christus vester: In qua mensura mensi 
fueritis, in ea remetietur vobis, si temporale peccatum 
supplicio punitur aeterno? Nec adtendunt non propter 
aequale temporis spatium, sed propter vicissitudinem mali, 
id est ut qui mala fecerit mala patiatur, eandem dictam 
fuisse mensuram. Quamvis hoc in ea re proprie possit 
accipi, de qua Dominus cum hoc diceret loquebatur, id 
est de iudiciis et condemnationibus. Proinde qui iudicat 
et condemnat iniuste, si iudicatur et condemnatur iuste, 
in eadem mensura recipit, quamvis non hoc quod dedit. 
Iudicio enim fecit, iudicio patitur; quamvis fecerit damna- 
tione quod iniquum est, patiatur damnatione quod iustum est. 


23 Lc. 6, 38 

CarvT XII. 


De magnitudine praevaricationis primae, ob quam aeterna 
poena omnibus debeatur, qui extra gratiam fuerint 
Salvatoris. 


Sed poena aeterna ideo dura et iniusta sensibus vi- 
detur humanis, quia in hac infirmitate moribundorum sen- 
suum deest ille sensus altissimae purissimaeque sapien- 
tiae, quo sentiri possit quantum nefas in illa prima 
praevaricatione commissum sit. Quanto enim magis homo 
fruebatur Deo, tanto maiore impietate dereliquit Deum et 
factus est malo dignus aeterno, qui hoc in se peremit 
bonum, quod esse posset aeternum. Hinc est universa 
generis humani massa damnata; quoniam, qui hoc primus 
admisit, cum ea quae iu illo fuerat radicata sua stirpe 
punitus est, ut nullus ab hoc iusto debitoque supplicio 
nisi misericordi et indebita gratia liberetur atque ita dis- 
pertiatur genus humanum, ut in quibusdam demonstretur 
quid valeat misericors gratia, in ceteris quid iusta vin- 
dicta. Neque enim utrumque demonsiraretur in omnibus, 
quia, si omnes remanerent in poenis iustae damnationis, 
in nullo appareret misericors gratia; rursus si omnes a 
tenebris transferrentur in lucem, in nullo appareret 
veritas ultionis. [n qua propterea multo plures quam in 
illa sunt, ut sic ostendatur quid omnibus deberetur. 
Quod si omnibus redderetur, iustitiam vindicantis iuste 
nemo reprehenderet; quia vero tam multi exinde liberantur, 
est unde agantur maximae gratiae gratuito muneri liberantis. 

CapvT XIII. 


Contra opinionem eorum, qui putant. eriminosis supplicia 
post mortem causa purgationis adhiberi. 


Platonici quidem, quamvis inpunita nulla velint esse 
peccata, tamen omnes poenas emendationi adhiberi putant, 
vel humanis inflictas legibus vel divinis, sive in hac vita 
sive post mortem, si aut parcatur hic cuique aut ila ple- 
ctatur ut hic non corrigatur. Hinc est Maronis illa sen- 
tentia, ubi, cum dixisset de terrenis corporibus moribun- 
disque membris, quod animae 10 


E 


Hine metuunt cupiuntque, dolent gaudentque, 
nec auras 
Suspiciunt, clausae tenebris et carcere caeco, 


secutus adiunxit atque ait: 
Quin et supremo cum lumine vita reliquit 15 
(id est cum die novissimo reliquit eas ista vita), 


Non tamen (inquit) omne malum miseris, nec 
funditus omnes 

Corporeae excedunt pestes, penitusque necesse est 

Multa diu concreta modis inolescere miris. 20 

Ergo exercentur poenis veterumque malorum 

Supplicia expendunt; aliae panduntur inanes 

Suspensae ad ventos, aliis sub gurgite vasto 

Infectum eluitur scelus aut exuritur igni. 


Qui hcs opinantur, nullas poenas nisi purgatorias volunt 25 
esse post mortem, ut, quoniam terris superiora sunt ele- 
menta aqua, aer, ignis, ex aliquo istorum mundetur per 
expiatorias poenas, quod terrena contagione contractum 
est. Aer quippe accipitur in eo quod ait: ,Suspensae ad 
veùtos“; aqua in eo quod ait: „Sub gurgite vasto“; ignis 30 
autem suo nomine expressus est, cum dixit: „Aut exuri- 
24 Aen. 6,7338qq. 

tur igni.“ Nos vero etiam in hac quidem mortali vita 
esse quasdam poenas purgatorias confitemur, non quibus 
affliguntur, quorum vita vel non inde fit melior vel potius 
inde fit peior; sed illis sunt purgatoriae, qui eis coherciti 
5 corriguntur. Ceterae omnes poenae, sive temporariae sive 
sempiternae, sicut unusquisque divina providentia tractan- 
dus est, inferuntur vel pro peccatis sive praeteritis sive 
in quibus adhuc vivit ille qui plectitur, vel prc exercen- 
dis declarandisque virtutibus per homines et angelos seu 
10 bonos seu malos. Nam etsi quisque mali aliquid alterius 
inprobitate vel errore patiatur, peccat quidem homo, qui 
vel ignorantia vel iniustitia cuiquam mali aliquid facit; 
sed non peccat Deus, qui iusto, quamvis occulto, iudicio 
fieri sinit. Sed temporarias poenas alii in hac vita tan- 
15 tum, alii post mortem, alii et nunc et tunc, verum tamen 
ante iudicium illud severissimum novissimumque patiun- 
tur. Non autem omnes veniunt in sempiternas poenas, 
quae post illud iudicium sunt futurae, qui post mortem 
sustinent temporales. Nam quibusdam, quod in isto non 
20 remittitur, remitti in futuro saeculo, id est, ne futuri 
saeculi aeterno supplicio puniantur, iam supra diximus. 


CaPuT XIV 


De poenis temporalibus istius vitae, quibus subiecta est 
humana condicio. 


25 Rarissimi sunt autem qui nullas in hac vita, sed tan- 
tum post eam poenas luunt. Fuisse tamen aliquos, qui 
usque ad decrepitam senectutem ne levissimam quidem 
febriculam senserint quietamque duxerint vitam, et ipsi 
novimus et audivimus; quamquam vita ipsa mortalium tota 
E d S apicc ERE A AE illinc nq cti 

poena sit, quia tota temptatio est, sicut sacrae litterae 
personant, ubi scriptum est: Numquid non temptatio est 
vita humana super terram? Non enim parva poena est 
ipsa insipientia vel inperitia, quae usque adeo fugienda 
merito iudicatur, ut per poenas doloribus plenas pueri 
cogantur quaeque artificia vel litteras discere; ipsumque 
discere, ad quod poenis adiguntur, tam poenale est eis, 
uL nonnumquam ipsas poenas, per quas compelluntur di- 
scere, malint ferre quam discere. Quis autem non ex- 
horreat et mori eligat, si ei proponatur aut mors per- 
petienda aut rursus infantia? Quae quidem quod non a 
risu, sed a fletu orditur hanc lucem, quid malorum in- 
gressa sit nesciens prophetat quodam modo. Solum, 
quando natus est, ferunt risisse Zoroastrem, nec ei boni 
aliquid monstrosus risus ille portendit. Nam magicarum 
artium fuisse perhibetur inventor; quae quidem illi nec 
ad praesentis vitae vanam felicitatem contra suos inimicos 
prodesse potuerunt; a Nino quippe rege Assyriorum, cum 
esset ipse Bactrianorum, bello superatus est. Prorsus 
quod scriptum est: Grave iugum super filios Adam a 
die exitus de ventre matris eorum usque in diem sepul- 
turae in matrem omnium, usque adeo impleri necesse 
est, ut ipsi parvuli per lavacrum regenerationis ab origi- 
nalis peccati, quo solo tenebantur, vinculo iam soluti mala 
multa patientes nonnulli et incursus spirituum malignorum 
aliquando patiantur. Quae quidem passio absit ut eis ob- 
sit, si hanc vitam in illa aetate etiam ipsa passione ingra- 
vescente et animam de corpore excludente finierint. 


CarvT XV. 


10 


25 


Quod omne opus gratiae Dei eruentis. nos de profunditate 30 


veteris mali ad futuri saeculi pertineat novitatem. 

in diem sepulturae in matrem omnium, etiam hoc malum 
mirabile reperitur, ut sobrii simus atque intellegamus hanc 
vitam de peccato illo nimis nefario, quod in paradiso per- 
petratum est, factam nobis esse poenalem totumque, 
quod nobiscum agitur per testamentum novum, non per- 
tinere nisi ad novi saeculi hereditatem novam, ut hic pi- 
gnore accepto illud cuius hoc pignus est suo tempore con- 
sequamur, nunc autem ambulemus in spe et proficientes 
de die in diem spiritu facta carnis mortificemus. Novit 
enim Dominus qui sunt eius; et quotquot spiritu Dei 
aguntur, hi filii sunt Dei, sed gratia, non natura. Unicus 
enim natura Dei filius propter nos misericordia factus 
est hominis filius, ut nos, natura filii hominis, filii Dei 
per illum gratia fierenius. Manens quippe ille inmutabilis 
naturam nostram, in qua nos susciperet, suscepit a nobis 
et tenax divinitatis suae nostrae infirmitatis particeps fa- 
etus est; ut nos in melius commutati, quod peccatores 
mortalesque sumus, eius inmortalis et iusti participatione 
amittamus et, quod in natura nostra bonum fecit, imple- 
tum summo bono in eius naturae bonitate servemus. 
Sicut enim per unum hominem peccantem in hoc tam 
grave malum devenimus, ita per unum hominem eundem- 
que Deum iustificautem ad illud bonum tam sublime ve- 
niemus. Nec quisquam se debet ab isto ad illum trans- 
isse confidere, nisi cum ibi fuerit, ubi temptatio nulla 
erit; uisi pacem tenuerit, quam belli huius, in quo caro 
concupiscit adversus spiritum et spiritus adversus carnem, 
multis et variis certaminibus quaerit. Hoc autem bellum 
numquam ullum esset, si natura humana per liberum ar- 
bitrium in rectitudine, in qua facta est, perstitisset. Nunc 
vero, quae pacem felix cum Deo habere noluit, secum 
puguat infelix, et cum sit hoc malum miserabile, melius 


^9 Rom.8,13 102, Tim.2,19 11 Rom.8,14 22 Rom.5,12 27 Gal.5,17 


7 illog cuius est B 10 quodquod Hg; quicüq; B 11 hii sunt 
fil.g 12 enim] autemg 18 filius hominis v; om.b nos sup.l. D; 
om.b isinmortalie 24abistoom.e 26 bellüe? 32 mirabile e! — 
p.519,1estom.g huius]hois(— hominis) H huius uitae ~ 2quam 


DE CIVITATE DEI L. XXI. C. 15. 16. 519 


est tamen quam priora vitae huius. Melius confligitur 
quippe cum vitiis, quam sine ulla conflictione dominantur. 
Melius est, inquam, bellum cum spe pacis aeternae quam 
sine ulla liberationis cogitatione captivitas. Cupimus qui- 
dem etiam hoc bello carere et ad capessendam ordinatis- 
simam pacem, ubi firmissima stabilitate potioribus inferiora 
subdantur, igne divini amoris accendimur. Sed si (quod 
absit) illius tanti boni spes nulla esset, malle debuimus 
in huius conflictationis molestia remanere quam vitiis in 
nos dominationem non eis resistendo permittere. 


Carur XVI. 


Sub quibus gratiae legibus omnes regeneratorum habean- 
tur aetates. 


Verum tanta est Dei misericordia in vasa misericor- 
diae, quae praeparavit in gloriam, ut etiam prima hominis 
aetas, id est infantia, quae sine ullo renisu subíacet carni, 
et secunda, quae pueritia nuncupatur, ubi nondum ratio 
suscepit hanc pugnam et fere sub omnibus vitiosis dele- 
ctationibus iacet, quia, licet fari iam valeat et ideo infan- 
tiam transisse videatur, nondum in ea est praecepti capax 
infirmitas mentis, si sacramenta Mediatoris acceperit, etiam- 
si hanc in eis annis vitam finiat, translata scilicet a pote- 
state tenebrarum in regnum Christi non solum poenis 
non praeparetur aeternis, sed ne ulla quidem post mortem 
purgatoria tormenta patiatur. Sufficit enim sola spiritalis 
reyeneratio, ne post mortem obsit quod carnalis generatio 
curi morte contraxit. Cum autem ventum fuerit ad aeta- 
tem, quae praeceptum iam capit et subdi potest legis im- 
perio, suscipiendum est bellum contra vitia et gerendum 


1 Cf. Schroederi vers. Germ. IH, p. 391°? 15 Rom, 9,23 


si sine D*; quam cum sineav conflictatione ABbp 5 etiam om.a 
bello hoce; hocom.R'!7H smaleB! 9conflictionisR-H 14 ue- 
rum tamen tanta gp Hoffm. (cf. 517, 32; 549, 7) ; kamen om. rell. v 
(ef. 522,7; 455,32) 11 nüdü B necdum e 20 nondum tamen g 
28 iam om."H 29 regendum g 


10 


15 


20 


25 


[^ 


10 


1 


e 


2 


c 


30 


520 S. AUGUSTINI 


acriter, ne ad damnabilia peccata perducat. Et si qui- 
dem nondum victoriarum consuetudine roborata sunt, faci- 
lius vincuntur et cedunt; si autem vincere atque imperare 
consuerunt, laboriosa difficultate superantur. Neque id 
fit veraciter atque sinceriter nisi verae delectatione iusti- 
tiae; haec est autem in fide Christi. Nam si lex iubens 
adsit et spiritus iuvans desit, per ipsam prohibitionem 
desiderio crescente atque vincente peccati etiam reatus 
praevaricationis accedit. Nonnumquam sane apertissima 
vitia aliis vitiis vincuntur occultis, quae putantur esse 
virtutes, in quibus regnat superbia et quaedam sibi pla- 
cendi altitudo ruinosa. Tunc itaque victa vitia deputanda 
sunt, cum Dei amore vincuntur, quem nisi Deus ipse non 
donat nec aliter nisi per mediatorem Dei et hominum, 
hominem Christum Iesum, qui factus est particeps morta- 
litatis nostrae, ut nos participes faceret divinitatis suae. 
Paucissimi autem sunt tantae felicitatis, ut ab ipsa ineunte 
adulescentia nulla damnabilia peccata committant vel in 
flagitiis vel in facinoribus vel in nefariae cuiusquam im- 
pietatis errore, sed magna spiritus largitate opprimant, 
quidquid eis posset carnali delectatione dominari. Plurimi 
vero praecepto legis accepto, cum prius victi fuerint prae- 
valentibus vitiis et praevaricatores eius effecti, tunc ad 
gratiam confugiunt adiuvantem, qua fiant et amarius pae- 
nitendo et vehementius pugnando prius Deo subdita atque 
ita carni praeposita mente victores. Quisquis igitur cupit 
poenas evadere sempiternas, non solum baptizetur, verizü 
etiam iustificetur in Christo, ac sic vere transeat a dia- 
bolo ad Christum.  Purgatorias autem poenas nullas fu- 
turas opinetur, nisi ante illud ultimum tremendumque iu- 
dicium. Nequaquam tamen negandum est etiam ipsum 
aeternum ignem pro diversitate meritorum quamvis malo- 

rum aliis leviorem, aliis futurum esse graviorem, sive 
ipsius vis atque ardor pro poena digna cuiusque varietur, 
sive ipse aequaliter ardeat sed non aequali molestia sen- 
tiatur. 


Carur XVII. 


De his, qui putant nullorum hominum poenas. in aeternum 
esse mansuras. 


Nunc iam cum misericordibus nostris agendum esse 
video et pacifice disputandum, qui vel omnibus illis homi- 
nibus, quos iustissimus iudex dignos gehennae supplicio 
iudicabit, vel quibusdam eorum nolunt credere poenam 
sempiternam futuram, sed post certi temporis metas pro 
cuiusque peccati quantitate longioris sive brevioris eos 
inde existimant liberandos. Qua in re misericordior pro- 
fecto fuit Origenes, qui et ipsum diabolum atque angelos 
eius post graviora pro meritis et diuturniora supplicia ex 
illis cruciatibus eruendos et sociandos sanctis augelis cre- 
didit. Sed illum et propter hoc et propter alia nonnulla 
et maxime propter alternantes sine cessatione beatitudines 
et miserias et statutis saeculorum intervallis ab istis ad 
illas atque ab illis ad istas itus ac reditus interminabiles 
non inmerito reprobavit ecclesia; quia et hoc, quod miseri- 
cors videbatur, amisit faciendo sanctis veras miserias, qui- 
bus poenas luerent, et falsas bealitudines, in quibus verum 
ac securum, hoc est sine timore certum, sempiterni boni 
gaudium non haberent. Longe autem aliter istorum mi- 
sericordia humano errat affectu, qui hominum illo iudicio 
damnatorum miserias temporales, omnium vero qui vel 
citius vel tardius liberantur aeternam felicitatem putant. 
Quae sententia si propterea bona et vera quia misericors 
est, tanto erit melior et verior quanto misericordior. Ex- 

tendatur ergo ac profundatur fons huius misericordiae 
usque ad damnatos angelos saltem post multa alque pro- 
lixa quantumlibet saecula liberandos. Cur usque univer- 
sam naturam manat humanam, et cum ad angelicam ven- 
tum fuerit, mox arescit? Non audent tamen se ulterius 
miserando porrigere et ad liberationem ipsius quoque 
diaboli pervenire. Verum si aliquis audeat, vincit nempe 
istos. Et tamen tanto invenitur errare deformius et 
contra recta Dei verba perversius, quanto sibi videtur 
sentire clementius. 


CapvT XVIII. 


De his, qui novissimo iudicio propter intercessionem sancto- 
rum neminem hominum putant esse damnandum. 


Sunt etiam, quales in conlocutionibus nostris ipse 
sum expertus, qui, cum venerari videantur scripturas san- 
ctas, moribus inprobandi sunt et agendo causam suam 
multo maiorem quam isti misericordiam Deo tribuunt erga 
humanum genus. Dicunt enim de malis et infidelibus 
hominibus divinitus quidem verum praedictum esse, quod 
digni sunt; sed cum ad iudicium ventum fuerit, miseri- 
cordiam esse superaturam.  Donabit enim eos, inquiunt, 
misericors Deus precibus et intercessionibus sanctorum 
suorum. Si enim orabant pro illis, quando cos patieban- 
tur inimicos, quanto magis quando videbunt humiles sup- 
plicesque prostratos! Neque enim credendum est, aiunt, 
tunc amissuros sanctos viscera misericordiae, cum fuerint 
plenissimae ac perfectissimae sanctitatis, ut, qui tunc ora- 
bant pro inimicis suis, quando et ipsi sine peccato non 
erant, tunc non orent pro supplicibus suis, quando nul- 
lum coeperint habere peccatum. Aut vero Deus tunc eos 
non exaudiet tot et tales filios suos, quando in tanta eo- 

rum sanctitate nullum inveniet orationis impedimentum? 
Testimonium vero psalmi et illi quidem, «ui permittunt 
infideles atque impios homines saltem longo tempore cru- 
clari et postea de malis omnibus erui, sed magis isti pro 
se dicunt esse, ubi legitur: Numquid obliviscetur misereri 
Deus aut continebit in ira sua miserationes suas? Ira 
eius est, inquiunt, ut omnes indigni beatitudine sempiterna 
ipso iudicante puniantur supplicio sempiterno. Sed si vel 
longum vel prorsus ullum esse permiserit, profecto, ut 
possit hoc fieri, continebit in ira sua miserationes suas, 
quod eum psalmus dicit non esse facturum. Non enim 
ait: „Numquid diu continebit in ira sua miserationes suas?“ 
sed quod prorsus non continebit ostendit. 

Sic ergo isti volunt iudicii Dei comminationem non 
esse mendacem, quamvis sit neminem damnaturus, quem 
ad modum eius comminationem, qua dixit eversurum se 
esse Nineven civitatem, mendacem non possumus dicere; 
et tamen factum non est, inquiunt, quod sine ulla condi- 
cione praedixit. Non enim ait: „Nineve evertetur, si non 
egerint paenitentiam seque correxerint"; sed hoc non ad- 
dito praenuntiavit futuram eversionem illius civitatis. Quam 
comminationem propterea veracem putant, quia hoc prae- 
dixit Deus quod vere digni erant pati, quamvis hoc non 
esset ipse facturus. Nam etsi paenitentibus pepercit, in- 
quiunt, utique illos paenitentiam non ignorabat acturos, 
et tamen absolute ac definite eorum eversionem futuram 
esse praedixit. Hoc ergo erat, inquiunt, in veritate se- 
veritatis, quia id erant digni; sed in ratione miserationis 
non erat, quam non continuit in ira sua, ut ab ea poena 
supplicibus parceret, quam fuerat contumacibus commina- 
tus. Si ergo tunc pepercit, aiunt, quando sanctum suum 
prophetam fuerat parcendo contristaturus, quanto magis 
tunc miserabilius supplicantibus parcet, quando ut parcat 

omnes sancti eius orabunt! Sed hoc, quod ipsi suis cor- 
dibus suspicantur, ideo putant scripturas tacuisse divinas, 
ut multi se corrigant vel prolixarum vel aeternarum ti- 
more poenarum, et sint qui possint orare pro eis, qui 
non se correxerint; nec tamen opinantur omni modo id 
eloquia divina tacuisse. Nam quo pertinet, inquiunt, quod 
scriptum est: Quam multa multitudo dulcedinis tuae, 
Domine, quam abscondisti timentibus te, nisi ut intelle- 
gamus propter timorem fuisse absconditam misericordiae 
divinae tam multam secretamque dulcedinem? Addunt 
etiam propterea dixisse apostolum: Conclusit enim Deus 
omnes in infidelitate, ut omnium misereatur, quo signi- 
ficaret, quod ab ilo nemo damnabitur. Nec isti tamen, 
qui hoc sentiunt, hanc opinationem suam usque ad libe- 
rationem vel nullam damnationem diaboli atque angelorum 
eius extendunt; humana quippe circa solos homines mo- 
ventur misericordia et causam maxime agunt suam, per 
generalem in genus humanum quasi Dei miserationem in- 
punitatem falsam suis perditis moribus pollicentes; ac per 
hoc superabunt eos in praedicanda Dei misericordia, qui 
hanc inpunitatem etiam principi daemonum et eius satel- 
litibus pollicentur. 


CarvT XIX. 


De his, qui inpunitatem omnium peccatorum promittunt 
etiam haereticis propter participationem corporis 
Christi. 


Item sunt alii ab aeterno supplicio liberationem nec 
ipsis saltem omnibus hominibus promittentes, sed tantum- 
modo Christi baptismate ablutis, qui participes fiunt cor- 
poris eius, quomodolibet vixerint, in quacumque haeresi 

vel impietate fuerint, propter illud quod ait lesus: Hic 
est panis qui de caelo descendit, ut, si quis ex ipso 
manducaverit, non moriatur. Ego sum panis vivus, qui 
de caelo descendi. Si quis manducaverit ex hoc pane, 
vivet in aeternum. Ab aeterna ergo morte, inquiunt, ne- 
cesse est istos erui et ad vitam aeternam quandocumque 
perduci. 


CarurT XX. 


De his, qui non omnibus, sed eis tantum qui apud catholicos 
sunt renati, etiamsi postea in multa crimina errores- 
que proruperint, indulgentiam pollicentur. 


Item sunt, qui hoc nec omnibus habentibus baptis- 
matis Christi et eius corporis sacramentum, sed solis ca- 
tholicis quamvis male viventibus pollicentur, quia non solo 
sacramento, sed re ipsa manducaverunt corpus Christi, in 
ipso eius corpore constituti, de quo dicit apostolus: Unus 
panis, unum corpus multi sumus; ut, etiamsi postea in 
aliquam haeresim vel etiam in gentilium idolatriam lapsi 
fuerint, tantum quia in corpore Christi, id est in catho- 
lica ecclesia, sumpserunt baptismum Christi et manduca- 
verunt corpus Christi, non moriantur in aeternum, sed 
vitam quandoque consequantur aeternam; atque illa omnis 
impietas, quanto maior fuerit, non eis valeat ad aeterni- 
tatem, sed ad diuturnitatem magnitudinemque poenarum. 


CaPUT XXI. 
De his, qui eos, qui permanent in catholica fide, etiamsi 
pessime vixerint et ob hoc uri meruerint, tamen propter 
fidei fundamentum salvandos esse definiunt. 


Sunt autem, qui propter id quod scriptum est: Qui 
perseveraverit usque in finem, hic salvus erit, non nisi 

in ecclesia catholica perseverantibus, quamvis in ea male 
viventibus, hoc promittunt, per ignem videlicet salvandis 
merito fundamenti, de quo ait apostolus: Fundamentum 
enim aliud nemo potest ponere praeter id, quod positum 
5 est, quod est Christus Jesus. Si quis autem aedificat 
super fundamentum aurum, argentum, lapides pretiosos, 
ligna, fenum, stipulam: uniuscuiusque opus manifestabi- 
tur; dies enim  declarabit, quoniam in igne revelabitur, 
el uniuscuiusque opus quale sit ignis probabit. Si cuius 
10 opus permanserit quod superaedificavit, mercedem accipiet. 
Si cuius autem opus arserit, damnum patietur; ipse 
autem salvus erit, sic tamen quasi per ignem. Dicunt 
ergo cuiuslibet vitae catholicum Christianum Christum 
habere in fundamento, quod fundamentum nulla haeresis 
15 habet a corporis eius unitate praecisa; et ideo propter 
hoc fundamentum, etiamsi malae vitae fuerit catholicus 
Christianus, velut qui superaedi(icaverit ligna, fenum, sti- 
pulam, putant eum salvum fieri per ignem, id est post 
poenas ignis illius liberari, quo igne in ultimo iudicio 
20 punientur mali. 


CaprvT XXII. 


De his, qui putant ea crimina, quae inter elemosynarum 
opera committuntur, ad damnationis iudicium 
non vocari. 


25 Comperi etiam quosdam putare eos tantummodo 
arsuros illius aeternitate supplicii, qui pro peccatis suis 
facere dignas elemosynas neglegunt, iuxta illud apostoli 
lacobi: Judicium autem sine misericordia illi, qui non 

fecit misericordiam. Qui ergo fecit, inquiunt, quamvis 
mores in melius non mutaverit, sed inter ipsas suas ele- 
mosynas nefarie ac nequiter vixerit, iudicium illi cum 
misericordia futurum est, ut aut nulla damnatione plecta- 
tur aut post aliquod tempus sive parvum sive prolixum 
ab ila damnatione liberetur. Ideo iudicem ipsum vivo- 
rum atque mortuorum noluisse existimant aliud comme- 
morare se esse dicturum sive dextris, quibus est vitam 
daturus aeternam, sive sinistris, quos aeterno supplicio 
damnaturus, nisi elemosynas sive factas sive non factas. 
Ad hoc pertinere aiunt et in oratione Dominica cotidia- 
nam postulationem: Dimitte nobis debita nostra, sicut et 
nos dimittimus debitoribus nostris. Quisquis enim illi, 
qui in eum peccavit, dimittit ignoscendo peccatum, pro- 
cul dubio elemosynam facit. Quam rem Dominus ipse 
sic commendavit, ut diceret: Si enim dimiseritis peccata 
hominibus, dimittet vobis et pater vester peccata vestra; 
si autem non dimiseritis hominibus, neque pater vester, 
qui in caelis est, dimittet vobis. Ergo et ad hoc genus 
elemosynarum pertinet quod ait apostolus Iacobus iudicium 
futurum sine misericordia ei, qui non fecit misericor- 
diam. Nec dixit Dominus, inquiunt, magna vel parva, 
sed: Dimittet vobis pater vester peccata vestra, si et vos 
dimiseritis hominibus. Ac per hoc putant etiam eis, qui 
perdite vixerint, donee claudant diem vitae huius extre- 
mum, per hanc orationem, qualiacumque et quantacumque 
fuerint, omnia cotidie peccata dimitti, sicut ipsa cotidie 
frequentatur oratio, si hoc tantummodo custodire memi- 
nerint, ut, quando ab eis veniam petunt, qui eos peccato 
qualicumque laeserunt, ex corde dimittant. Cum ad haec 
omnia Deo donante respondero, liber iste claudendus est. 

CarurT XXIII. 


Contra opinionem eorum, qui dicunt nec diaboli nec 
hominum malorum perpetua futura supplicia. 


Ac primum quaeri oportet atque cognosci, cur eccle- 
sia ferre nequiverit hominum disputationem diabolo etiam 
post maximas et diuturnissimas poenas purgationem vel 
indulgentiam pollicentem. Neque enim tot sancti et sacris 
veteribus ac novis litteris eruditi mundationem et regni 
caelorum beatitudinem post qualiacumque et quantacum- 
que supplicia qualibuscumque et quantiscumque angelis 
inviderunt, sed potius viderunt divinam vacuari vel infir- 
mari non posse sententiam, quam se Dominus praenun- 
tiavit in iudicio prolaturum atque dicturum: Discedite a 
me, maledicti, in ignem aeternum, qui paratus est dia- 
bolo et angelis eius (sic quippe ostendit aeterno igne 
diabolum et angelos eius arsuros); et quod scriptum est 
iu apocalypsi: Diabolus, qui seducebat eos, missus est in 
stagnum ignis et sulphuris, quo et bestia et pseudopro- 
pheta; et cruciabuntur die et nocte in saecula saeculo- 
rum. Quod ibi dictum est aeternum, hic dictum est Zn 
saecula saeculorum, quibus verbis nihil scriptura divina 
significare consuevit, nisi quod finem non habet temporis. 
Quam ob rem prorsus nec alia causa nec iustior atque 
manifestior inveniri potest, cur verissima pietate teneatur 
fixum et inmobile nullum regressum ad iustitiam vitam- 
que sanctorum diabolum et angelos eius habituros, nisi 
quia scriptura, quae neminem fallit, dicit eis Deum non 
pepercisse, et sic ab illo esse interim praedamnatos, ut 
carceribus caliginis inferi retrusi traderentur servandi at- 
que ultimo iudicio puniendi, quando eos aeternus ignis 

accipiet, ubi cruciabuntur in saecula saeculorum. Quod 
si ita est, quo modo ab huius aeternitate poenae vel uni- 
versi vel quidam homines post quantumlibet temporis 
subtrahentur, ac non statim enervabitur fides, qua credi- 
tur sempiternum daemonum futurum esse supplicium? Si 
enim quibus dicetur: Discedite a me, maledicti, in ignem 
aeternum, qui paratus est diabolo et angelis eius, vel 
universi vel aliqui eorum non semper ibi erunt, quid 
causae est cur diabolus et angeli eius semper ibi futuri 
esse credantur? An forte Dei sententia, quae in malos 
et angelos et homines proferetur, in angelos vera erit, 
in homines falsa? Ita plane hoc erit, si non quod Deus 
dixit, sed quod suspicantur homines plus valebit. Quod 
fieri quia non potest, non argumentari adversus Deum, 
sed divino potius, dum tempus est, debent parere prae- 
cepto, qui sempiterno cupiunt carere supplicio. Deinde 
quale est aeternum supplicium pro igne diuturni temporis 
existimare et vitam aeternam credere sine fine, cum 
Christus eodem ipso loco, in una eademque sententia 
dixerit utrumque complexus: Sic ibunt isti in supplicium 
aeternum, iusti autem in vitam aeternam? Si utrumque 
aeternum, profecto aut utrumque cum fine diuturnum 
aut utrumque sine fine perpetuum debet intellegi. Par pari 
enim relata sunt, hinc supplicium aeternum, inde vita 
aeterna. Dicere autem in hoc uno eodemque sensu: , Vita 
aeterna sine fine erit, supplicium aeternum finem habebit" 
multum absurdum est. Unde, quia vita aeterna sanctorum 
sine fine erit, supplicium quoque aeternum quibus erit 
finem procul dubio non habebit. 


Carur XXIV. 


Contra eorum sensum, qui in iudicio Dei omnibus reis 
propter sanctorum preces putant esse parcendum. 


Hoc autem et adversus eos valet, qui suas agentes 
causas contra Dei venire verba velut misericordia maiore 

conantur, ut ideo videlicet vera sint, quia ea, quae dixit 
homines esse passuros, pati digni sunt, non quia passuri 
sunt. Donabit enim eos, inquiunt, precibus sanctorum 
suorum, etiam tunc tanto magis orantium pro inimicis 
suis, quanto sunt utique sanctiores, eorumque efficacior 
est oratio et exauditione Dei dignior, iam nullum haben- 
tium omnino peccatum. Cur ergo eadem perfectissima 
sanctitate et cuncta impetrare valentibus mundissimis et 
misericordissimis precibus etiam pro angelis non orabunt, 
quibus paratus est ignis aeternus, ut Deus sententiam 
suam mitiget et reflectat in melius eosque ab illo igne 
faciat alienos? An erit forsitan quisquam, qui et hoc 
futurum esse praesumat adfirmans etiam sanctos angelos 
simul cum sanctis hominibus, qui tunc aequales erunt 
angelis Dei, pro damnandis et angelis et hominibus ora- 
turos, ut misericordia non patiantur, quod veritate meren- 
tur pati? Quod nemo sanae fidei dixit, nemo dicturus 
est. Alioquin nulla causa est, cur non etiam nunc pro 
diabolo et angelis eius oret ecclesia, quam magister Deus 
pro inimicis suis iussit orare. Haec igitur causa, qua fit 
ut nunc ecclesia non oret pro malis angelis, quos suos 
esse novit inimicos, eadem ipsa causa est, qua fiet ut in 
illo tunc iudicio etiam pro hominibus aeterno igne cru- 
ciandis, quamvis perfecta sit sanctitate, non oret. Nunc 
enim propterea pro eis orat, quos in genere humano 
habet inimicos, quia tempus est paenitentiae fructuosae. 
Nam quid maxime pro eis orat, nisi uć det illis Deus, 
sicut dicit apostolus, paenitentiam et resipiscant de dia- 
boli laqueis, a quo captivi tenentur secundum ipsius vo- 
luntatem? Denique si de aliquibus ita certa esset, ut qui 
sint illi etiam nosset, qui, licet adhuc in hac vita sint 
constituti, tamen praedestinati sunt in aeternum ignem 
ire cum diabolo: tam pro eis non oraret, quam nec pro 
ipso. Sed quia de nullo certa est, orat pro omnibus 

tutis; nec tamen pro omnibus exauditur. Pro his enim 
solis exauditur, qui, etsi adversantur ecclesiae, ita sunt 
tamen praedestinati, ut pro eis exaudiatur ecclesia et filii 
efficiantur ecclesiae. Si qui autem usque ad mortem habebunt 
cor impaenitens nec ex inimicis convertentur in filios, num- 
quid iam pro eis, id est pro talium defunctorum spiritibus, 
orat ecclesia? Quid ita, nisi quia in parte iam diaboli computa- 
tur, qui cum esset in corpore non est translatus ad Christum? 

Eadem itaque causa est, cur non oretur tunc pro 
hominibus aeterno igne puniendis, quae causa est, ut ne- 
que nunc neque tunc oretur pro angelis malis; quae iti- 
dem causa est, ut, quamvis pro hominibus, tamen iam 
nec nunc oretur pro infidelibus impiisque defunctis. Nam 
pro defunctis quibusdam vel ipsius ecclesiae vel quorum- 
dam piorum exauditur oratio, sed pro his, quorum in 
Christo regeneratorum nec usque adeo vita in corpore 
male gesta est, ut tali misericordia iudicentur digni non 
esse, nec usque adeo bene, ut talem misericordiam re- 
periantur necessariam non habere; sicut etiam facta re- 
surrectione mortuorum non deerunt, quibus post poenas, 
quas patiuntur spiritus mortuorum, iupertiatur misericor- 
dia, ut in ignem non mittantur aeternum. Neque enim 
de quibusdam veraciter diceretur, quod non eis remitta- 
tur neque in hoc saeculo neque in futuro, nisi essent 
quibus, etsi non in isto, tamen remittitur in futuro. Sed 
cum dictum fuerit a iudice vivorum atque mortuorum: 
Venite, benedicti patris mei, possidete paratum vobis 
regnum a constitutione mundi, et aliis e contrario: Dis- 
cedite a me, maledicti, in ignem aeternum, qui paratus 
est diabolo et angelis eius, et ierint isti in supplicium 
aeternum, iusti aulem in vitam aeternam: nimiae prae- 

sumptionis esl dicere cuiquam eorum aeternum suppli- 
cium non futurum, quos Deus ituros in supplicium dixit 
aeternum, et per huius praesumptionis persuasionem facere, 
ut de ipsa quoque vita vel desperetur vel dubitetur aeterna. 
5 Nemo itaque sic intellegat psalmum canentem: Num- 
quid obliviscetur misereri Deus, aut continebit in ira sua 
miserationes suas? ut opinetur de liominibus bonis veram, 
de malis falsam, aut de bonis hominibus et malis angelis 
veram, de malis autem hominibus falsam Dei esse sen- 
10 tentiam. Hoc enim, quod ait psalmus, ad vasa miseri- 
cordiae pertinet ct ad filios promissionis, quorum erat 
unus etiam ipse propheta, qui cum dixisset: Numquid 
obliviscetur misereri Deus aut continebit in ira sua 
miserationes suas? continuo subiecit: Ef dixi: Nunc coe- 
15 pi, haec est inmutatio dexterae Excelsi. Exposuit pro- 
fecto quid dixerit: Numquid continebit in ira sua misc- 
rafiones suas? [ra enim Dei est etiam ista vita mortalis, 
ubi homo vanitati similis factus est; dies eius velut 
umbra praetereunt. [n qua tamen ira non obliviscitur 
20 misereri Deus, faciendo solem suum oriri super bonos et 
malos et pluendo super iustos et iniustos, ac sic non 
continet in ira sua miserationes suas; maximeque in eo, 
quod expressit hic psalmus dicendo: Nunc coepi, haec 
est ininutatio dexterae Excelsi, quoniam in hac ipsa ae- 
25 rumnosissima vita, quae ira Dei est, vasa misericordiae 
mutat in melius, quamvis adhuc in huius corruptionis 
miseria maneat ira eius, quia nec in ipsa ira sua continet 
miserationes suas. Cum ergo isto modo compleatur divini 
illius cantici veritas, non est eam necesse etiam illic in- 
30 tellegi, ubi non pertinentes ad civitatem Dei sempiterno 
supplicio punientur. Sed quibus placet istam sententiam 

usque ad illa impiorum tormenta protendere, saltem sic 
intellegant, ut manente in eis ira Dei, quae in aeterno 
est praenuntiata supplicio, non contineat Deus in hac ira 
sua miserationes suas et faciat eos non tanta quanta 
digni sunt poenarum atrocitate cruciari; non ut eas poe- 
nas vel numquam subeant vel aliquando finiant, sed ut 
eas mitiores quam merita sunt eorum levioresque patian- 
tur. Sic enim et ira Dei manebit, et in ipsa ira sua 
miserationes suas non continebit. Quod quidem non ideo 
confirmo, quoniam non resisto. 

Ceterum eos, qui putant minaciter potius quam vera- 
citer dictum: 2iscedite a me, maledicti, in ignem aeter- 
num, et: Ibunt isti in supplicium aeternum, et: Crucia- 
buntur in saecula saeculorum, et: Vermis eorum non 
morietur et ignis non extinguetur, et cetera huius modi, 
non tam ego, quam ipsa scriptura divina planissime atque 
plenissime redarguit ac refellit.  Niuevitae quippe in hac 
vita egerunt paenitentiam et ideo fructuosam, velut in hoc 
agro seminantes, in quo Deus voluit cum lacrimis seminari, 
quod postea cum laetitia meteretur; et tamen quis nega- 
bit, quod Domiuus praedixit in eis fuisse completum, nisi 
parum advertat, quem ad modum peccatores Deus non 
solum iratus, verum etiam miseratus evertat? Evertuntur 
enim peccatores duobus modis, aut sicut Sodomitae, ut 
pro peccatis suis ipsi homines puniantur, aut sicut Nine- 
vitae, ut ipsa hominum peccata paenitendo destruantur. 
Factum est ergo quod praedixit Deus; eversa est Nineve 
quae mala erat, et bona aedificata est quae non erat. 
Stantibus enim moenibus atque domibus eversa est civi- 
tas in perditis moribus. Ac sic, quamvis propheta fuerit 
contristatus, quia non est factum quod illi homines ti- 

muerunt illo prophetante venturum, factum est tamen 
quod fuerat Deo praesciente praedictum, quoniam noverat 
qui praedixit, quo modo in melius esset implendum. 

Ut autem noverint isti in perversum misericordes 
quo pertineat quod scriptum est: Quam multa multitudo 
dulcedinis tuae, Domine, quam abscondisti timentibus te! 
legant quod sequitur: Perfecisti autem sperantibus in te. 
Quid est abscondisti timentibus, perfecisti sperantibus, 
nisi quia illis, qui timore poenarum suam iustitiam volunt 
constituere quae in lege est, non est iustitia Dei dulcis, 
quia nesciunt eam? Non enim gustaverunt eam. [n se 
namque sperant, non in ipso, et ideo eis absconditur 
multitudo dulcedinis Dei; quoniam timent quidem Deum, 
sed illo timore servili, qui non est in caritate, quia per- 
fecta caritas foras mittit timorem. Ideo sperantibus in 
eum perficit dulcedinem suam inspirando eis caritatem 
suam, ut timore casto, non quem caritas foras mittit, sed 
permanente in saeculum saeculi, cum gloriantur, in Domino 
glorientur. fustitia quippe Dei Christus est, qui factus 
est nobis, sicut dicit apostolus, sapientia a Deo et iusti- 
tia et sanctificatio et redemptio, ut, quem ad modum 
scriptum est, qui gloriatur, in Domino glorietur. Hanc 
Dei iustitiam, quam donat gratia sine meritis, nesciunt 
illi, qui suam iustitiam volunt constituere, et ideo iustitiae 
Dei, quod est Christus, non suut subiecti. In qua iusti- 
lia est multa multitudo dulcedinis Dei, propter quam di- 
citur in psalmo: Gustate et videte quam dulcis est Domi- 
nus. Et hauc quidem in hac peregrinatione gustantes, 
non ad satietatem sumentes, esurimus eam potius ac siti- 
mus, ut ea postea saturemur, cum videbimus eum, sicuti 
est, et implebitur quod scriptum est: Saturabor, cum 

manifestabitur gloria tua. ta perficit Christus multam 
multitudinem dulcedinis suae sperantibus in eum. Porro 
autem si eam, quam illi putant, dulcedinem suam Deus 
abscondit timentibus eum, qua non est impios damnaturus, 
ut hoc nescientes et damnari timentes recte vivant ac sic 
possint esse qui orent pro non recte viventibus: quo 
modo eam perficit sperantibus in eum, quando quidem, 
sicut somniant, per hanc dulcedinem non damnaturus est 
eos, qui non sperant in eum? Hla igitur eius dulcedo 
quaeratur, quam perficit sperantibus in eum, non quam 
perficere putatur contemnentibus et blasphemantibus eum. 
Frustra itaque homo post hoc corpus inquirit, quod in 
hoc corpore sibi comparare neglexit. 

lllud quoque apostolicum: Conclusit enim Deus om- 
nes in infidelitate, ut omnium misereatur, non ideo dictum 
est, quod sit neminem damnaturus, sed superius apparet 
unde sit dictum. Nam cum de Iudaeis postea credituris 
apostolus loqueretur ad gentes, ad quas utique iam cre- 
dentes conscribebat epistulas: Sicut enim vos, inquit, ali- 
quando non credidistis Deo, nunc autem misericordiam 
consecuti estis illorum incredulitate: sic et hi nunc non 
crediderunt in vestram misericordiam, ut et ipsi miseri- 
cordiam consequantur. Deinde subiecit, unde isti sibi 
errando blandiuntur, atque ait: Conclusit enim Deus om- 
nes in infidelitate, ut omnium misereatur. Quos omnes, 
nisi de quibus loquebatur, tamquam dicens: Et vos et 
illos? Deus ergo et gentiles et Iudaeos, quos praescivit 
et praedestinavit conformes imaginis filii sui, omnes in 
infidelit.te conclusit, ut de amaritudine infidelitatis suae 
paenitendo confusi et ad duicedinem misericordiae Dei 
credendo conversi clamarent illud in psalmo: Quam multa 

multitudo dulcedinis tuae, Domine, quam abscondisti ti- 
mentibus te, perfecisti autem sperantibus, non in se, sed 
in te! Omnium itaque miseretur vasorum misericordiae. 
Quid est omnium? Et eorum scilicet quos ex gentibus, 
et eorum quos ex ludaeis praedestinavit vocavit, iustifica- 
vit glorificavit, non hominum omnium, sed istorum omni- 
um neminem damnaturus. 


CapuT XXV. 
An hi, qui inter haereticos baptizati sunt et deteriores 


10 postea male vivendo sunl facti, vel hi, qui apud catholi- 

cos renati ad haereses aut schismata transierunt, vel 

hi, qui a catholicis apud quos renati sunt non receden- 

tes criminose vivere perstiterunt, possint privilegio sacra- 
mentorum remissionem aeterni sperare supplicii. 


Sed iam respondeamus eliam illis, qui non solum 
diabolo et angelis eius, sicut nec isti, sed ne ipsis quidem 
omnibus hominibus liberationem ab aeterno igne promit- 
tunt, verum eis tantum, qui Christi baptismate abluti et 
corporis eius et sanguinis participes facti sunt, quomodo- 
libet vixerint, in quacumque haeresi vel impietate fuerint. 
Sed contradicit eis apostolus dicens: Manifesta autem 
sunt opera carnis, quae sunt fornicatio, inmunditia, luxu- 
ria, idolorum servitus, veneficia, inimicitiae, contentiones, 
aemulationes, animositates, dissensiones, haereses, invidiae, 
ebrietates, comisationes et his similia; quae praedico vo- 
bis, sicut praedixi, quoniam qui talia agunt regnum Dei 
non possidebunt. Haec profecto apostolica falsa senten- 
tia est, si tales post quantalibet tempora liberati regnum 
Dei possidebunt. Sed quoniam falsa non est, profecto 

regnum Dei non possidebunt. Et si in regni Dei posses- 
sione numquam erunt, aeterno supplicio tenebuntur; quo- 
niam non est medius locus, ubi non sit in supplicio, qui 
illo non fuerit constitutus in regno. 

Quam ob rem quod ait Dominus Iesus: Hic est pa- 
nis qui de caelo descendit, ut, si quis ex ipso mandu- 
caverit, non moriatur. Ego sum panis vivus, qui de 
caelo descendi; si quis manducaverit ex hoc pane, vivet 
in aeternum, quo modo sit accipiendum, merito quaeritur. 
Et ab istis quidem, quibus nunc respondemus, hunc in- 
tellectum auferunt illi, quibus deinde respondendum est; 
hi sunt autem, qui hanc liberationem nec omnibus haben- 
tibus sacramentum baptismatis et corporis Christi, sed 
solis catholicis, quamvis male viventibus, pollicentur, quia 
non solo, inquiunt, sacramento, sed re ipsa manduca- 
verunt corpus Christi, in ipso scilicet eius corpore con- 
stituti; de quo corpore ait apostolus: Unus panis, unum 
corpus multi sumus. Qui ergo est in eius corporis uni- 
tate, id est in Christianorum compage membrorum, cuius 
corporis sacramentum fideles communicantes de altari su- 
mere consuerunt, ipse vere dicendus est manducare cor- 
pus Christi et bibere sanguinem Christi. Ac per hoc 
haeretici et schismatici ab huius unitate corporis separati 
possunt idem percipere sacramentum, sed non sibi utile, 
immo vero etiam noxium, quo iudicentur gravius, quam 
vel tardius liberentur. Non sunt quippe in eo vinculo 
pacis, quod illo exprimitur sacramento. 

Sed rursus etiam isti, qui recte intellegunt, non di- 
cendum esse manducare corpus Christi, qui in corpore 
non est Chriszi, non recte promittunt eis, qui vel in hae- 
resim vel etiam in gentilium superstitionem ex illius cor- 
poris unitate labuntur, liberationem quandoque ab aeterni 

igne supplicii; primum, quia debent adtendere, quam sit 
intolerabile atque a sana doctrina nimis devium, ut multi 
ac paene omnes, qui haereses impias condiderunt exeun- 
tes de catholica ecclesia et facti sunt haeresiarchae, melio- 
res habeant causas, quam hi, qui numquam fuerunt catholici, 
cum in eorum laqueos incidissent, si illos haeresiarchas 
hoc facit liberari a supplicio sempiterno, quod in catholica 
ecclesia baptizati sunt et sacramentum corporis Christi in 
vero Christi corpore primitus acceperunt; cum peior sit 
utique desertor fidei et ex desertore oppugnator eius effe- 
ctus quam ille, qui non deseruit quod numquam tenuit; 
deinde quia et his occurrit apostolus eadem verba proferens 
et enumeratis illis carnis operibus eadem veritate prae- 
dicens: Quoniam qui talia agunt, regnum Dei non possi- 
debunt. 

Unde nec illi in perditis et damnabilibus moribus de- 
bent esse securi, qui usque in finem quidem velut in 
communione ecclesiae catholicae perseverant, intuenies 
quod dictum est: Qui perseveraverit usque in finem, hic 
salvus erit, et per vitae iniquitatem ipsam vitae iustitiam, 
quod eis Christus est, deserunt, sive fornicando sive alias 
inmunditias flagitiorum, quas nec exprimere apostolus vo- 
luit, in suo corpore perpetrando, sive turpitudine luxuriae 
dilfluendo sive aliquid aliud eorum agendo, de quibus ait: 
Quoniam qui talia agunt, regnum Dei non possidebunt; 
ac per hoc, quicumque agunt talia, nisi in sempiterno 
supplicio non erunt, quia in Dei regno esse non poterunt. 
In his enim perseverando usque in huius vitae finem non 
utique dicendi sunt in Christo perseverasse usque in 
finem, quia in Christo perseverare est in eius fide per- 
severare; quae fides, ut eam definit idem apostolus, per 
dilectionem operatur; dilectio autem, sicut ipse alibi di- 

cit, malum non operatur. Nec isti ergo dicendi sunt 
manducare corpus Christi, quoniam nec in membris com- 
putandi sunt Christi. Ut enim alia taceam, non possunt 
simul esse et membra Christi et membra meretricis. 
Denique ipse dicit: Qui manducat carnem meam et bibit 
sanguinem meum, in me manet, et ego in eo. Ostendit 
quid sit non sacramento tenus, sed re vera corpus Christi 
manducare et eius sanguinem bibere; hoc est enim in 
Christo manere, ut in illo maneat et Christus. Sic enim 
hoc dixit, tamquam diceret: „Qui non in me manet, et 
in quo non maneo, non se dicat aut existimet manducare 
corpus meum aut bibere sanguinem meum.“ Non itaque 
manent in Christo, qui non sunt membra eius. Non sunt 
autem membra Christi, qui se faciunt membra meretricis, 
nist malum illud paenitendo esse destiterint et ad hoc bo- 
num reconciliatione redierint. 


CaprvuT XXVI. 


Quid sit in fundamento habere Christum et quibus spon- 
deatur salus quasi per ignis usturam. 


Sed habent, inquiunt, Christiani catholici in funda- 
mento Christum, a cuius unitate non recesserunt, tametsi 
huic fundamento superaedificaverunt quamlibet pessimam 
vitam, velut ligna, fenum, stipulam; recta itaque fides, 
per quam Christus est fundamentum, quamvis cum damno, 
quoniam illa, quae superaedificata sunt, exurentur, tamen 
poterit eos quandoque ab illius ignis perpetuitate salvare. 
Respondeat eis breviter apostolus Iacobus: Si quis dicat 
se fidem habere, opera autem non habeat, numquid pot- 
erit fides salvare eum? Et quis est, inquiunt, de quo 
dicit apostolus Paulus: 7pse autem salvus erit, sic tamen 

1 1.Cor. 13,4; Rom. 13,10 4 1. Cor. 6,15 6 Io. 6, 66 (57) 

quasi per ignem? Simul quis iste sit, inquiramus; hunc 
tamen non esse certissimum est, ne duorum apostolorum 
sententias mittamus in rixam, si unus dicit: , Etiamsi mala 
opera quis habuerit, salvabit eum per ignem fides“; alius 
autem: Si opera non habeat, numquid poterit fides sal- 
vare eum? 

Inveniemus ergo quis possit salvari per ignem, si 
prius invenerimus quid sit habere in fundamento Chri- 
stum. Quod ut de ipsa similitudine quantocius adverta- 
mus: nihil in aedificio praeponitur fundamento; quisquis 
itaque sic habet in corde Christum, ut ei terrena et tem- 
poraria nec ea quae licita sunt atque concessa prae- 
ponat, fundamentum habet Christum; si autem praeponit, 
etsi videatur habere fidem Christi, non est tamen in eo 
fundamentum Christus, cui talia praeponuntur; quanto 
magis, si salutaria praecepta contemnens committat. inlicita, 
non praeposuisse Christum, sed postposuisse convincitur, 
quem posthabuit imperantem sive concedentem, dum con- 
tra eius imperata sive concessa suam per flagitia dele- 
git explere libidinem! Si quis itaque Christianus diligit 
meretricem eique adhaerens unum corpus efficitur, iam 
in fundamento non habet Christum. Si quis autem di- 
ligit uxorem suam, si secundum Christum, quis ei du- 
bitet in fundamento esse Christum? si vero secundum 
hoc saeculum, si carnaliter, si in morbo concupiscentia- 
rum, sicut et gentes quae ignorant Deum, etiam hoc 
secundum veniam concedit apostolus, immo per aposto- 
lum Christus. Potest ergo et iste in fundamento liabere 
Christum. Si enim nihil ei talis affectionis voluptalisque 
praeponat, quamvis superaedificet ligna, fenum, stipulam, 
Christus est fundamentum, propter hoc salvus erit per 

11.Cor.3,16 £1 1.Cor. 6,16 28 Eph. 5,96 26 1. Thess. 

ignem. Delicias quippe huius modi amoresque terrenos, 
propter coniugalem quidem copulam non damnabiles, tri- 
bulationis ignis exuret; ad quem pertinent ignem et orbi- 
tates et quaecumque calamitates quae auferunt haec. Ac 
per hoc ei, qui aedificavit, erit aedificatio ista damnosa, 
quia non habebit, quod superaedificavit, et eorum amis- 
sione cruciabitur, quibus fruendo utique laetabatur; sed 
per hunc ignem salvus erit merito fundamenti, quia, etsi 
utrum id habere mallet an Christum a persecutore pro- 
poneretur, illud Christo non praeponeretur. Vide in apo- 
stoli verbis hominem  aedificantem super fundamentum 
aurum, argentum, lapides pretiosos: Qui sine uxore est, 
inquit, cogitat quae sunt Dei, quo modo placeat Deo. 
Vide alium aedificantem ligna, fenum, stipulam: Qui autem 
matrimonio iunctus est, inquit, cogitat quae sunt mundi, 
quo modo placeat uxori.  Uniuscuiusque opus manifesta- 
bitur; dies enim declarabit (dies utique tribulationis), 
quoniam in igne, inquit, revelabitur. (Eandem tribulatio- 
nem ignem vocat, sicut alibi legitur: Fasa /iguli probat 
fornax et homines iustos temptatio tribulationis.) Et 
uniuscuiusque opus quale sit, ignis probabit. Si cuius 
opus permanserit (permanet enim quod quisque cogitat 
quae sunt Dei, quo modo placeat Deo), quod superaedi- 
ficavit mercedem accipiet (id est, unde cogitavit, hoc 
sumet); sí cuius autem opus arserit, damnum patietur 
(quoniam quod dilexerat non habebit), ipse autem salvus 
erit (quia nulla eum tribulatio ab illius fundamenti sta- 
bilitate semovit); sic tamen quasi per ignem (quod enim 
sine inliciente amore non habuit, sine urente dolore non 
perdit). Ecce, quantum mihi videtur, inventus est ignis, 

16 1. Cor. 7,32sq. 18 ib. 3,13 20 Eccli. 27,5. 28 1. Cor. 

qui nullum eorum damnet, sed unum ditet, alterum dam- 
nificet, ambos probet. 

Si autem ignem illum loco isto voluerimus accipere, 
de quo Dominus dicet sinistris: Discedite a me, maledicti, 
in ignem aeternum; ut in eis etiam isti esse credantur, 
qui aedificant super fundamentum ligna, fenum, stipulam, 
eosque ex illo igne post tempus pro malis meritis imper- 
titum liberet boni meritum fundamenti: quid arbitrabimur 
dextros quibus dicetur: Venite, benedicti patris mei, 

runt super fundamentum aurum, argentum, lapides pre- 
tiosos? Sed in illum ignem, de quo dictum est: Sic 
tamen quasi per ignem, si hoc modo est intellegendus, 
utrique mittendi sunt, et dextri scilicet et sinistri. Hlo 
quippe igne utrique probandi sunt, de quo dictum est: 
Dies enim declarabit, quoniam in igne revelabitur, et 
uniuscuiusque opus quale sit, ignis probabit. Si ergo 
utrumque probabit ignis, ut, si cuius opus permanserit, 
id est non fuerit igne consumptum, quod superaedificavit 
mercedem accipiat; si cuius autem opus arserit, damnum 
patiatur: profecto non est ipse aeternus ille ignis. In 
illum enim soli sinistri novissima et perpetua damnatione 
mittentur, iste autem dextros probat. Sed alios eorum 
sic probat, ut aedificium, quod super Christum fundamen- 
tum ab eis invenerit esse constructum, non exurat atque 
consumat; alios autem aliter, id est, ut quod superaedi- 
ficaverunt ardeat damnumque inde patiantur, salvi fiant 
autem, quoniam Christum in fundamento stabiliter posi- 
tum praecellenti caritate tenuerunt. Si autem salvi fient, 
profecto et ad dexteram stabunt et cum ceteris audient: 
Venite, benedicti patris mei, possidete paratum vobis re- 
gnum, non ad sinistram, ubi illi erunt, qui salvi non 
erunt et ideo audient: Discedite a me, maledicti, in ignem 
aeternum. Nemo quippe ab illo igne salvabitur, quia in 
supplicium aeternum ibunt illi omnes, ubi vermis eorum 

non moritur et ignis non extinguitur, quo cruciabuntur 
die ac nocte in saecula saeculorum. 

Post istius sane corporis mortem, donec ad illum 
veuiatur, qui post resurrectionem corporum futurus est 
damnationis et remunerationis ultimus dies, si hoc tem- 
poris intervallo spiritus defunctorum eius modi iguem di- 
cuntur perpeti, quem non sentiant illi, qui non habuerunt 
tales mores et amores in huius corporis vita, ut eorum 
ligna et fenum et stipula consumatur; alii vero sentiant, qui 
eius modi secum aedificia portaverunt, sive ibi tantum 
sive et hic et ibi sive ideo hic ut non ibi saecularia, 
quamvis a damnatione venialia, concremantem ignem tran- 
sitoriae tribulationis inveniant: non redarguo, quia forsi- 
tan verum est. Potest quippe ad istam tribulationem 
pertinere etiam mors ipsa carnis, quae de primi peccati 
perpetratione concepta est, ut secundum cuiusque aedi- 
ficium tempus quod eam sequitur ab unoquoque sentiatur. 
Persecutiones quoque, quibus martyres coronati sunt et 
quas patiuntur quicumque Christiani, probant utraque ae- 
dificia velut ignis et alia consumunt cum ipsis aedifica- 
toribus, si Christum in eis non inveniunt fundamentum; 
alia sine ipsis, si inveniunt, quia licet cum damno salvi 
erunt ipsi; alia vero non consumunt, quia talia reperiunt 
quae maneant in aeternum. Erit etiam in fine saeculi 
tribulatio tempore Antichristi, qualis numquam antea fuit. 
Quam multa erunt tunc aedificia, sive aurea sive fenea, 
super optimum fundamentum, quod est Christus lesus, ut 
ignis ille probet utraque et de aliis gaudium, de aliis in- 
ferat damnum, neutros tamen perdat, in quibus haec in- 

delectationibus aliena sunt nomina pietatis humano more 
carnaliter diligendo Christo anteponit, non eum habet in 
fundamento et ideo non per ignem salvus erit, sed sal- 
vus non erit, quia esse cum Salvatore non poterit, qui 
de hac re apertissime loquens ait: Qui amat patrem aut 
matrem plus quam me, non est me dignus; et qui amat 
filium aut filiam super me, non est me dignus. Verum 
qui has necessitudines sic amat carnaliter, ut tamen eas 
Christo Domino non praeponat, malitque ipsis carere quam 
Christo, si ad hunc fuerit articulum temptationis adductus, 
per ignem erit salvus, quia ex earum amissione tantum 
necesse est urat dolor, quantum haeserat amor. Porro 
qui patrem matrem, filios filias secundum Christum di- 
lexerit, ut ad eius regnum obtinendum eique cohaeren- 
dum illis consulat, vel hoc in eis diligat, quod membra 
sunt Christi: absit ut ista dilectio reperiatur in lignis, 
feno et stipula consumenda, sed prorsus aedificio aureo, ar- 
genteo, gemmeo deputabitur. Quo modo autem potest 
eos plus amare quam Christum, quos amat utique pro- 
pter Christum? 


Carur XXVII. 


Contra corum persuasionem, qui putant sibi non offutura 
peccata, in quibus, cum elemosynas facerent, 
perstiterunt. 


Restat eis respondere, qui dicunt aeterno igne illos 
tantummodo arsuros, qui pro peccatis suis facere dignas 
elemosynas neglegunt, propter illud quod ait apostolus 
Iacobus: Judicium autem sine misericordia illi, qui non 
fecit misericordiam. Qui ergo fecit, inquiunt, quamvis 
non correxerit perditos mores, sed nefarie ac nequiter 
inter ipsas suas elemosynas vixerit, cum misericordia illi 
futurum est iudicium, ut aut non. damnetur omnino aut 

post aliquod tempus a damnatione novissima liberetur. 
Nec oh aliud existimant Christum de solo dilectu atque 
neglectu. elemosynarum discretionem inter dextros et si- 
nistros esse facturum, quorum alios in regnum, alios in 
supplicium mittat aeternum. Ut autem cotidiana sibi opi- 
nentur, quae facere omnino non cessant, qualiacumque et 
quantacumque sint, per elemosynas dimitti posse peccata, 
orationem, quam docuit ipse Dominus, et suffragatricem 
sibi adhibere conantur et testem. Sicut enim nullus est, 
inquiunt, dies, quo a Christianis haec oratio non dicatur: 
ita nullum est cotidianum qualecumque peccatum, quod 
per illam non dimittatur, cum dicimus: Dimitte nobis de- 
bita nostra, si quod sequitur facere curemus: Sicut et 
nos dimittimus debitoribus nostris. Non enim ait Domi- 
nus, inquiunt: Si dimiseritis peccata hominibus, dimittet 
vobis pater vester cotidiana parva peccata, sed: JDimittet, 
inquit, vobis peccata vestra.  Qualiacumque ergo vel 
quantacumque sint, etiamsi cotidie perpetrentur nec ab 
eis vita discedat in melius commutata: per elemosynam 
veniae non negatae remitti sibi posse praesumunt. 

Sed bene, quod isti dignas pro peccatis elemosynas 
commonent esse faciendas; quoniam si dicerent quales- 
cumque elemosynas pro peccatis et cotidianis et magnis 
et quantacumque scelerum consuetudine misericordiam 
posse impetrare divinam, ut ea cotidiana remissio seque- 
retur, viderent se rem dicere absurdam atque ridiculam. 
Sic enim cogerentur fateri fieri posse, ut opulentissimus 
homo decem nummulis diurnis in elemosynas inpensis 
homicidia et adulteria et nefaria quaeque facta redimeret. 
Quod si absurdissimum atque insanissimum est dicere, 
profecto si quaeratur, quae dignae sint pro peccatis ele- 
mosynae, de quibus etiam Christi praecursor ille dicebat: 

Facite ergo fructus dignos paenitentiae, procul dubio 
non invenientur eas facere, qui vitam suam usque ad 
mortem cotidianorum criminum perpetratione confodiunt; 
primum, quia in auferendis rebus alienis longe plura di- 
ripiunt, ex quibus perexigua pauperibus largiendo Christum 
se ad hoc pascere existimant, ut licentiam malefactorum 
ab illo se emisse vel cotidie potius emere credentes se- 
curi damnabilia tanta committant. Qui si pro uno sce- 
lere omnia sua distribuerent indigentibus membris Christi, 
nisi desisterent a talibus factis habendo caritatem, quae 
non agit perperam, aliquid eis prodesse non posset. Qui 
ergo dignas pro suis peccatis elemosynas facit, prius eas 
facere incipiat a se ipso. Indignum est enim, ut in se 
non faciat, qui facit in proximum, cum audiat dicentem 
Deum: Diliges proximum tuum tamquam te ipsum; 
itemque audiat: Miserere animae tuae placens Deo. Hanc 
elemosynam, id est, ut Deo placeat, non faciens animae 
suae quo modo dignas pro peccatis suis elemosynas fa- 
cere dicendus est? Ad hoc enim et illud scriptum est: 
Qui sibi malignus est. cui bonus erit? Orationes quippe 
adiuvant elemosynae; et utique intuendum est quod legi- 
mus: Fili, peccasti, ne adicias iterum et de praeteritis 
deprecare, ut tibi dimittantur. Propter hoc ergo elemo- 
synae faciendae sunt, ut, cum de praeteritis peccatis de- 
precamur, exaudiamur; non ut in eis perseverantes 
licentiam malefaciendi nos per elemosynas comparare cre- 
damus. 

Ideo autem Dominus et dextris elemosynas ab eis 
factas et sinistris non factas se inputaturum esse prae- 
dixit, ut hinc ostenderet quantum valeant elemosynae ad 
priora delenda, non ad perpetua inpune committenda pec- 

cata. Tales autem elemosynas non dicendi sunt facere, 
qui vitam nolunt a consuetudine scelerum in melius com- 
mutare. Quia et in hoc quod ait: Quando uni ex mini- 
mis meis non fecistis, mihi non fecistis, ostendit eos non 
facere etiam quando se facere existimant. Si enim Chri- 
stiano esurienti panem tamquam Christiano darent, pro- 
fecto sibi panem iustitiae, quod ipse Christus est, non 
negarent; quoniam Deus, non cui detur, sed quo animo 
detur, adtendit. Qui ergo Christum diligit in Christiano, 
hoc animo ei porrigit elemosynam, quo accedit ad Chri- 
stum, non quo vult recedere inpunitus a Christo. Tanto 
enim magis quisque deserit Christum, quanto magis dili- 
git quod inprobat Christus. Nam quid cuiquam prodest, 
quod baptizatur, si non iustificatur? Nonne qui dixit: 
Nisi quis renatus fuerit ex aqua et Spiritu, non intra- 
bit in regnum Dei, ipse etiam dixit: Nisi abundeverit 
iustitia vestra super scribarum et Pharisaeorum, non 
intrabitis in regnum caelorum? Cur illud timendo multi 
currunt baptizari, et hoc non timendo non multi curant 
iustificari? Sicut ergo non fratri suo dicit: Fatue, qui 
cum hoc dicit non ipsi fraternitati, sed peccato eius in- 
fensus est (alioquin reus erit gehennae ignis): ita e con- 
trario, qui porrigit elemosynam Christiano, non Christiano 
porrigit, qui non in eo diligit Christum; non autem dili- 
git Christum, qui iustificari recusat in Christo. Et quem 
ad modum si quis praeoccupatus fuerit hoc delicto, ut 
fratri suo dicat; Fatue, id est, non eius peccatum volens 
auferre convicietur iniuste, parum est illi ad hoc redi- 
mendum elemosynas facere, nisi etiam quod ibi sequitur 
remedium reconciliationis adiungat (ibi enim sequitur: 
Si ergo offeres munus tuum ad altare et ibi recorda- 

tus fueris, quia frater tuus habel aliquid adversum 
le, relinque ibi munus tuum ad altare et vade prius, 
reconciliare fratri tuo, et tunc veniens offeres munus 
tuum): ita parum est elemosynas quantaslibet facere pro 
quocumque scelere et in consuetudine scelerum per- 
manere. 

Oratio vero cotidiana, quam docuit ipse lesus, unde 
et dominica nominatur, delet quidem cotidiana peccata, 
cum cotidie dicitur: Dimitte nobis debita nostra, atque 
id quod sequitur non solum dicitur, sed etiam fit: Sicut 
et nos dimittimus debiloribus nosiris; sed quia fiunt pec- 
cata, ideo dicitur, non ut ideo fiant, quia dicitur. Per 
hanc enim nobis voluit Salvator ostendere, quantumlibet 
iuste in huius vitae caligine atque iutirmitate vivamus, 
non nobis deesse peccata, pro quibus dimittendis debea- 
mus orare et eis, qui in nos peccant, ut et nobis igno- 
scatur, ignoscere. Non itaque propterea Dominus ait: Si 
dimiseritis peccata hominibus, dimittet vobis et pater 
vester peccata vestra, ut de hac oratione confisi securi 
cotidiana scelera faceremus, vel potentia qua non timere- 
mus hominum leges vel astutia qua ipsos homines falle- 
remus; sed ut per illam disceremus non putare nos esse 
Sine peccatis, etiamsi a criminibus essemus inmunes; sic- 
ut etiam legis veteris sacerdotes hoc ipsum Deus de 
sacrificiis admonuit, quae iussit eos primum pro suis, 
deinde pro populi offerre peccatis. Nam et ipsa verba 
tanti magistri et Domini nostri vigilanter intuenda sunt. 
Non enim ait: „Si dimiseritis peccata hominibus, ct pater 
vester dimittet vobis qualiacumque peccata^, sed ait: Pec- 
cata vestra.  Cotidianam quippe orationem docebat et 
iustificatis utique discipulis loquebatur. Quid est ergo: 
Peccata vestra nisi ,peccata sine quibus nec vos eritis, 
qui iustificati et sanctificati estis“? Ubi ergo illi, qui per 

hanc orationem occasionem perpetrandorum cotidie sce- 
lerum quaerunt, dicunt Dominum significasse etiam magna 
peccata, quoniam non dixit: , Dimittet vobis parva“, sed 
peccata vestra: ihi nos considerantes qualibus loquebatur 
et audientes dictum peccata vestra nihil aliud debemus 
existimare quam parva, quoniam talium iam non erant 
magna. Verum tamen nec ipsa magua, a quibus omnino 
mutatis in melius moribus recedendum est, dimittuntur 
orantibus, nisi fiat quod ibi dicitur: Sicut et nos dimit- 
timus debitoribus nostris. Si enim minima peccata, sine 
quibus non est etiam vita iustorum, aliter non remittun- 
tur: quanto magis multis et magnis criminibus involuti, 
etiamsi ea perpetrare iam desinant, nullam indulgentiam 
consequuntur, si ad remittendum aliis, quod in-eos quis- 
que peccaverit, inexorabiles fuerint, cum dicat Dominus: 
Si autem non dimiseritis hominibus, neque pater vester 
dimittet vobis. Ad hoc énim valet quod etiam lacobus 
apostolus ait iudicium futurum sine misericordia illi, qui 
non fecit misericordiam. Venire quippe debet in mentem 
etiam servus ille, cui debitori dominus eius relaxavit de- 
cem milia talentorum, quae postea iussit ut redderet, quia 
ipse non misertus est conservi sui, qui ei debebat cen- 
tum denarios. In his ergo, qui filii sunt promissionis et 
vasa misericordiae, valet quod ait idem apostolus conse- 
quenter adiungens: —Superexultat autem misericordia 
iudicio, quoniam et illi iusti, qui tanta sanctitate vixerunt, 
ut alios quoque recipiant in tabernacula aeterna, a quibus 
amici facti sunt de mammona iniquitatis, ut tales essent, 
misericordia liberati sunt ab eo, qui iustificat impium, 
imputans mercedem secundum gratiam, non secundum 
debitum. In eorum quippe numero est apostolus, qui di- 
cit: Misericordiam consecutus sum, ut fidelis essem. 

28 Lc.16.9 — 82 1. Cor. 7, 25; cf. 1. Tim. 1, 128q. 

Illi autem, qui recipiuntur a talibus in tabernacula 
aeterna, fatendum est quod non sint his moribus prae- 
diti, ut eis liberandis sine suffragio sanctorum sua possit 
vita sufficere, ac per hoc multo amplius in eis superexul- 
tat misericordia iudicio. Nec tamen ideo putandus est 
quisquam sceleratissimus, nequaquam vita vel bona vel 
tolerabiliore mutatus, recipi in tabernacula aeterna, quo- 
niam obsecutus est sanctis de mammona iniquitatis, id 
est de pecunia vel divitiis, quae male fuerant adquisitae, 
aut etiamsi bene, non tamen veris, sed quas iniquitas 
putat esse divitias, quoniam nescit quae sint verae divitiae, 
quibus illi abundabant, qui et alios recipiunt in taberna- 
cula aeterna. Est itaque quidam vitae modus nec tam 
malae, ut his qui eam vivunt nihil prosit ad capessendum 
regnum caelorum largitas elemosynarum, quibus etiam iu- 
storum sustentatur inopia et fiunt amici qui in taberna- 
cula aeterna suscipiant, nec tam bonae, ut ad tantam 
beatitudinem adipiscendam eis ipsa sufficiat, nisi eorum 
meritis, quos amicos fecerint, misericordiam consequantur 
(Mirari autem soleo etiam apud Vergilium reperiri istam 
Domini sententiam, ubi ait: Facite vobis amicos de mam- 
mona iniquitatis, ut et ipsi recipiant vos in tabernacula 
aeterna; cui est et illa simillima: Qui recipit prophetam 
in nomine prophetae, mercedem prophetae accipiet; et 
qui recipit iustum in nomine iusti, mercedem iusti ac- 
cipiet. Nam cum Elysios campos poeta ille describeret, 
ubi putant habitare animas beatorum, non solum ibi po- 
suit eos, qui propriis meritis ad illas sedes pervenire 
potuerunt, sed adiecit atque ait: 


Quique sui memores alios fecere merendo, 


id est, qui promeruerunt alios eosque sui memores pro- 
merendo fecerunt; prorsus tamquam eis dicerent, quod 

frequentatur ore Christiano, cum se cuique sanctorum 
humilis quisque commendat et dicit: „Memor mei esto“, 
atque id ut esse possit promerendo efficit) Sed quis 
iste sit modus, et quae sint ipsa peccata, quae ita impe- 
diunt perventionem ad regnum Dei, ut tamen sanctorum 
amicorum meritis inpetrent indulgentiam, difficillimum est 
invenire, periculosissimum definire. Ego certe usque ad 
hoc tempus cum inde satagerem ad eorum indaginem 
pervenire non potui. Et fortassis propterea latent, ne 
studium proficiendi ad omnia cavenda peccata pigrescat. 
Quoniam si scirentur quae vel qualia sint delicta, pro 
quibus etiam permanentibus nec provectu vitae melioris 
absumptis intercessio sit inquirenda et speranda iustorum, 
eis secura se obvolveret humana seguitia, nec evolvi tali- 
bus implicamentis ullius irtutis expeditione curaret, sed 
tantummodo quaereret aliorum meritis liberari, quos 
amicos sibi de mammona iniquitatis elemosynarum largi- 
tate fecisset. Nunc vero dum venialis iniquitatis, etiam- 
si perseveret, iguoratur modus, profecto et studium in 
meliora proficiendi orando et instando vigilantius adhibe- 
tur et faciendi de mammona iniquitatis sanctos amicos 
cura non spernitur. 

Verum ista liberatio, quae fit sive suis quibusque 
orationibus sive intercedentibus sanctis, id agit ut in 
ignem quisque non mittatur aeternum, non ut, cum fuerit 
missus, post quantumcumque inde tempus eruatur. Nam et 
illi; qui putant sic intellegendum esse quod scriptum est, 
adferre terram bonam uberem fructum, aliam tricenum, 
aliam sexagenum, aliam centenum, ut sancti pro suorum 


diversitate meritorum alii tricenos homines liberent, alii : 


sexagenos, alii centenos, hoc in die iudicii futurum su- 

spicari solent, non post iudicium. Qua opinione quidam 
cum videret homines inpunitatem sibi perversissime polli- 
centes, eo quod omnes isto modo ad liberationem perti- 
nere posse videantur, elegantissime respondisse perhibetur, 
bene potius esse vivendum, ut inter eos quisque reperia- 
tur, qui pro aliis intercessuri sunt liberandis, ne tam pauci 
sint, ut cito ad numerum suum vel tricenum vel sexage- 
num vel centenum unoquoque eorum perveniente multi 
remaneant, qui erui iam de poenis illorum intercessione 
non possint et in eis inveniatur quisquis sibi spem fructus 
alieni temeritate vanissima pollicetur. Haec me illis re- 
spondisse suffecerit, qui sacrarum litterarum, quas com- 
munes habemus, auctoritatem non spernunt, sed eas male 
intellegendo non quod illae loquuntur, sed hoc potius pu- 
tant futurum esse quod ipsi volunt. Hac itaque respon- 
sione reddita librum, sicut promisimus, terminamus. 


LIBER XXII. 


Carur I. 
De conditione angelorum et hominum. 


Sicut in proximo libro superiore promisimus, iste 
huius totius operis ultimus disputationem de civitatis Dei 
aeterna beatitudine continebit, quae non propter aetatis 


25 per multa saecula longitudinem tamen quandocumque 


finiendam aeternitatis nomen accepit, sed quem ad modum 
scriptum est in evangelio, regni eius non erit finis; nec 
ita ut aliis moriendo decedentibus, aliis succedentibus 
oriendo species in ea perpetuitalis appareat, sicut in ar- 

tas permanere, dum labentibus et cadentibus foliis sub- 
inde alia, quae nascuntur, faciem conservant opacitatis; 
sed omnes in ea cives inmortales erunt, adipiscentibus 
et hominibus, quod numquam sancti angeli perdiderunt. 
Faciet hoc Deus omuipotentissimus eius conditor. Pro- 
misit enim nec mentiri potest, et quibus fidem hinc 
quoque faceret, multa sua et non promissa et promissa 
iam fecit. 

Ipse est enim, qui in principio condidit mundum, 
plenum bonis omnibus visibilibus atque intellegibilibus re- 
bus, in quo nihil melius instituit quam spiritus, quibus 
intellegentiam dedit et suae contemplationis habiles capa- 
cesque sui praestitit atque una societate devinxit, quam 
sanctam et supernam dicimus civitatem, in qua res, qua 
sustententur beatique sint, Deus ipse illis est, tamquam 
vita victusque communis; qui liberum arbitrium eidem in- 
tellectuali naturae tribuit tale, ut, si vellet, desereret 
Deum, beatitudinem scilicet suam, miseria continuo secu- 
tura; qui, cum praesciret angelos quosdam per elationem, 
qua ipsi sibi ad beatam vitam sufficere vellent, tanti boni 
desertores futuros, non eis ademit hanc potestatem, poten- 
lius et melius esse iudicans etiam de malis bene facere 
quam mala esse non sinere (quae omnino nulla essent, 
nisi natura mutabilis, quamvis bona et a summo Deo at- 
que incommutabili bono, qui bona omnia condidit, insti- 
tuta, peccando ea sibi ipsa fecisset; quo etiam peccato 
suo teste convincitur bonam conditam se esse naturam; 
nisi enim magnum et ipsa, licet non aequale Conditori, 
bonum esset, profecto desertio Dei tamquam luminis sui 


malum eius esse non posset; nam sicut caecitas oculi vi- 3 


tium est et idem ipsum indicat ad lumen videndum esse 

oculum creatum ac per hoc etiam ipso vitio suo excel- 
lentius ostenditur ceteris membris membrum capax lumi- 
nis — non enim alia causa esset vitium eius carere lu- 
mine —: ita natura, quae fruebatur Deo, optimam se 
institutam docet etiam ipso vitio, quo ideo misera est 
quia non fruitur Deo); qui casum angelorum voluntarium 
iustissima poena sempiternae infelicitatis obstrinxit atque 
in eo summo bono permanentibus ceteris, ut de sua sine 
fine permansione certi essent, tamquam ipsius praemium 
permansionis dedit; qui fecit hominem etiam ipsum rectum 
cum eodem libero arbitrio, terrenum quidem animal, sed 
caelo dignum, si suo cohaereret auctori, miseria similiter, 
si eum desereret, secutura, qualis naturae huius modi 
conveniret (quem similiter cum praevaricatione legis Dei 
per Dei deserlionem peccaturum esse praesciret, nec illi 
ademit liberi arbitrii potestatem, simul praevidens, quid 
boni de malo eius esset ipse facturus); qui de mortali 
progenie merito iusteque damnata tantum populum gratia 
sua colligit, ut inde suppleat et instauret partem, quae 
lapsa est angelorum, ac sic illa dilecta et superna civitas 
non fraudetur suorum numero civium, quin etiam for- 
tassis et uberiore laetetur. 


CaPvuT II. 
De aeterna Dei et incommutabili voluntate. 


Multa enim fiunt quidem a malis contra voluntatem 
Dei; sed tantae est ille sapientiae tantaeque virtutis, ut 
in eos exitus sive fines, quos bonos et iustos ipse prae- 
scivit, tendant omnia, quae voluntati eius videntur adversa. 
Ac per hoc cum Deus mutare dicitur voluntatem, ut qui- 
bus lenis erat verbi gratia reddatur iratus, illi potius 
quam ipse mutantur et eum quodam modo mutatum in 
his quae patiuntur ínveniunt; sicut mutatur sol oculis 

sauciatis et asper quodam modo ex miti et ex delectabili 
molestus efficitur, cum ipse apud se ipsum maneat idem 
qui fuit. Dicitur etiam voluntas Dei, quam facit in cor- 
dibus oboedientium mandatis eius, de qua dicit apostolus: 
Deus enim est, qui operatur in vobis et velle, sicut iusti- 
tia Dei non solum qua ipse iustus est dicitur, sed illa 
etiam quam in homine, qui ab illo iustificatur, facit. Sic 
et lex eius vocatur, quae potius est hominum, sed ab ipso 
data; nam utique homines erant, quibus ait lesus: Zn lege 
vestra scriptum est, cum alio loco legamus: Lex Dei 
eius in corde eius. Secundum hanc voluntatem, quam 
Deus operatur in hominibus, etiam velle dicitur, quod 
non ipse vult, sed suos id volentes facit; sicut dicitur 
cognovisse, quod ut cognosceretur fecit, a quibus ignora- 
batur. Neque enim dicente apostolo: Nunc autem cogno- 
scentes Deum, immo cogniti a Deo, fas est ut credamus, 
quod eos tunc cognoverit Deus praecognitos ante consti- 
tutionem mundi; sed tunc cognovisse dictus est, quod 
tunc ut cognosceretur effecit. De his locutionum modis 
iam et in superioribus libris memini disputatum. Secun- 
dum hanc ergo voluntatem, qua Deum velle dicimus quod 
alios efficit velle, a quibus futura nesciuntur, multa vult 
nec facit. 

Multa enim volunt fieri sancti eius ab illo inspirata 
sancta voluntate, nec fiunt, sicut orant pro quibusdam 
pie sancteque, et quod orant non facit, cum ipse in eis 
hanc orandi voluntatem sancto Spiritu suo fecerit. Ac 
per hoc, quando secundum Deum volunt et orant sancti, 
ut quisque sit salvus, possumus illo modo locutionis di- 
cere: „Vult Deus et non facit“; ut ipsum dicamus velle, 

qui ut velint isti facit. Secundum illam vero voluntatem 
suam, quae cum eius praescientia sempiterna est, profecto 
in caelo et in terra omnia quaecumque voluit non solum 
praeterita vel praesentia, sed etiam futura iam fecit. Verum 
antequam veniat tempus, quo voluit ut fieret, quod ante 
tempora universa praescivit atque disposuit, dicimus: „Fiet 
quando Deus voluerit; si autem non solum tempus quo 
futurum est, verum etiam utrum futurum sit ignoramus, 
dicimus: „Fiet, si Deus voluerit“; non quia Deus novam 
voluntatem, quam non habuit, tunc habebit; sed quia id, 
quod ex aeternitate in eius inmutahili praeparatum est 
voluntate, tunc erit. 


Carvr III. 


De promissione aeternae beatitudinis sanctorum et per- 
petuis suppliciis impiorum. 


Quapropter, ut cetera tam multa praeteream, sicut 
nunc in Christo videmus impleri quod promisit Abrahae 
dicens: Jn semine tuo benedicentur omnes gentes: ita 
quod eidem semini eius promisit implebitur, ubi ait per 
prophetam: Hesurgent qui erant in monumentis, et quod 
ait: Erit caelum novum et terra nova, et non erunt me- 
mores priorum, nec ascendet in cor ipsorum, sed laeti- 
tium et exultationem invenient in ea. Ecce ego faciam 
Hierusalem exultationem et populum meum laetitiam; et 
exultabo in Hierusalem et laetabor in populo meo, et 
ultra non audietur in illa vox fletus; et per alium pro- 
phetam quod praenuntiavit dicens eidem prophetae: Zn 
tempore illo salvabitur populus tuus omnis qui inventus 
fuerit scriptus in libro, et multi dormientium in terrae 

pulvere (sive, ut quidam interpretati sunt, aggere) exur- 
gent, hi in vitam aeternam ei hi in opprobrium et in 
confusionem aeternam; et alio loco per eundem prophe- 
tam: Accipient regnum sancti Altissimi et obtinebunt il- 
lud usque in saeculum et usque in saeculum saeculorum ; 
et paulo post: Regnum, inquit, eius regnum sempiternum; 
et alia quae ad hoc pertinentia in libro vicensimo posui, 
sive quae non posui et tamen in eisdem litteris scripta 
sunt, venient et haec, sicut ista venerunt, quae increduli 
non putabant esse ventura. ldem quippe Deus utraque 
promisit, utraque ventura esse praedixit, quem perhor- 
rescunt numina paganorum, etiam teste Porphyrio, nobi- 
lissimo philosopho paganorum. 


Carur IV. 


Contra sapientes mundi, qui putant terrena hominum cor- 
pora ad caeleste habitaculum non posse transferri. 


Sed videlicet homines docti atque sapientes contra 
vim tantae auctoritatis, quae omnia genera hominum, sic- 
ut tanto ante praedixit, in hoc credendum sperandumque 
convertit, acute sibi argumentari videntur adversus cor- 
porum resurrectionem et dicere quod in tertio de re pu- 
blica libro a Cicerone commemoratum est. Nam cum 
Herculem et Romulum ex hominibus deos esse factos as- 
severaret: „Quorum non corpora, inquit, sunt in caelum 
elata; neque enim natura pateretur, ut id quod esset e 
terra nisi in terra maneret.“ Haec est magna ratio sa- 
pientium, quorum Dominus novit cogitationes, quoniam 
vanae sunt. Si enim animae tantummodo essemus, id 
est sine ullo corpore spiritus, et in caelo habitantes ter- 

rena animalia nesciremus nobisque futurum esse dicere- 
tur, ut terrenis corporibus animandis quodam vinculo 
mirabili necteremur: nonne multo fortius argumentaremur 
id credere recusantes et diceremus naturam non pati, ut 
res incorporea ligamento corporeo vinciretur? Et tamen 
plena est terra vegetantibus animis haec membra terrena, 
miro sibi modo conexa et implicita. Cur ergo eodem 
volente Deo, qui fecit hoc animal, non poterit terrenum 
corpus in caeleste corpus attolli, si animus omni ac per 
hoc etiam caelesti corpore praestabilior terreno corpori 
potuit inligari? An terrena particula tam exigua potuit 
aliquid caelesti corpore melius apud se tenere, ut sensum 
haberet et vitam, et eam sentientem atque viventem de- 
dignabitur caelum suscipere aut susceptam non poterit 
sustinere, cum de re sentiat et vivat ista meliore, quam 
est corpus omne caeleste? Sed ideo nunc non fit, quia 
nondum est tempus quo id fieri voluit, qui hoc, quod vi- 
dendo iam viluit, multo inirabilius quam illud, quod ab 
istis non creditur, fecit. Cur enim non vehementius ad- 
miramur incorporeos animos, caelesti corpore potiores, 
terrenis inligari corporibus quam corpora licet terrena 
sedibus quamvis caelestibus, tamen corporeis sublimari, 
nisi quia hoc videre consuevimus et hoc sumus, illud 
vero nondum sumus nec aliquando adhuc vidimus? Nam 
profecto sobria ratione consulta mirabilioris esse divini 
operis reperitur incorporalibus corporalia quodam modo 
attexere quam licet diversa, quia illa caelestia, ista ter- 
restria, tamen corpora et corpora copulare. 


Caror V. 


De resurrectione carnis, quam quidam mundo credente 
non credunt. 


Sed hoc incredibile fuerit aliquando: ecce iam credi- 
dit mundus sublatum terrenum Christi corpus in caelum; 
resurrectionem carnis et ascensionem in supernas sedes, 

paucissimis remanentibus atque stupentibus vel doctis vel 
indoctis, iam crediderunt et docti et indocti. Si rem cre- 
dibilem crediderunt, videant quam sint stolidi, qui non 
credunt; si autem res incredibilis credita est, etiam hoc 
utique incredibile est, sic creditum esse, quod incredibile 
est. Haec igitnr duo incredibilia, resurrectionem scilicet 
nostri corporis in aeternum et rem tam incredibilem mun- 
dum esse crediturum, idem Deus, antequam vel unum 
eorum fieret, ambo futura esse praedixit. Unum duorum 
incredibilium iam factum videmus, ut, quod erat incredi- 
bile, crederet mundus: cur id quod reliquum est despe- 
ratur, ut etiam hoc veniat, quod incredibile credidit mun- 
dus, sicut iam venit, quod similiter incredibile fuit, ut 
rem tam incredibilem crederet. mundus, quando quidem 
hoc utrumque incredibile, quorum videmus unum, alterum 
credimus, in eisdem litteris praedictum sit, per quas cre- 
didit mundus? Et ipse modus, quo mundus credidit, si 
consideretur, incredibilior invenitur.  Ineruditos libera- 
libus disciplinis et omnino, quantum ad istorum doctrinas 
adtinet, inpolitos, non peritos grammatica, non armatos 
dialectica, non rhetorica inflatos, piscatores Christus cum 
retibus fidei ad mare huius saeculi paucissimos misit at- 
que ita et ex omni genere tam mnltos pisces et tanto 
mirabiliores, quanto rariores, etiam ipsos philosophos ce- 
pit. Duobus illis incredibilibus, si placet, immo quia 
placere debet, addamus hoc tertium. fam ergo tria sunt 
incredibilia, quae tamen facta sunt. Incredibile est Chri- 
stum resurrexisse in carne et in caelum ascendisse cum 
carne; incredibile est mundum rem tam incredibilem cre- 
didisse; incredibile est homines ignobiles, infimos, paucis- 
simos, inperitos rem tam incredibilem tam efficaciter 
mundo et in illo etiam doctis persuadere potuisse. Horum 
trium incredibilium primum nolunt isti, cum quibus agi- 

mus, credere; secundum coguntur et cernere; quod non 
inveniunt unde sit factum, si uon credunt tertium. Re- 
surrectio certe Christi et in caelum cum carne in qua 
resurrexit ascensio toto jam mundo praedicatur et credi- 
tur; si credihilis non est, uude toto terrarum orbe iam 
credita est? Si multi, nobiles, suhlimes, docti eam se 
vidisse dixerunt et quod viderunt diffamare curarunt, eis 
mundum credidisse non mirum est, sed istos adhuc cre- 
dere nolle perdurum est; si autem, ut verum est, paucis, 
obscuris, minimis, indoctis eam se vidisse dicentibus et scri- 
bentibus credidit mundus, cur pauci obstinatissimi, qui re- 
manserunt, ipsi mundo iam credenti adhuc usque non cre- 
dunt? qui propterea numero exiguo ignobilium, infimorum, 
inperitorum hominum credidit, quia in tam contemptibili- 
bus testibus multo mirabilius divinitas se ipsa persuasit. 
Eloquia namque persuadentium, quae dicebant, mira fuc- 
runt facta, non verba. Qui enim Christum in carne re- 
surrexisse et cum illa in caelum ascendisse non viderant, 
id se vidisse narrantibus non loquentibus tantum, sed 
eliam mirifica facientibus signa credebant. Homines quippe, 
quos unius vel ut multum, duarum linguarum fuisse no- 
verant, repente linguis omuium gentium loquentes mira- 
biliter audiebant; claudum ab uberibus matris ad eorum 
verbum in Christi nomine post quadraginta annos incolu- 
mem constitisse, sudaria de corporibus eorum ablata sanan- 
dis profuisse languentibus, in via qua fuerant transituri 
positos in ordine innumerabiles morbis variis laborantes, 
ut ambulantium super eos umbra transiret, continuo salu- 
tem solere recipere et alia multa stupenda in Christi 
nomine per eos facta, postremo etiam mortuos resurrexisse 
cernebant. Quae si, ut leguntur, gesta esse concedunt, 
ecce tot incredibilia tribus illis incredibilibus addimus, et 
ut credatur unum incredibile, quod de carnis resurrectione 

atque in caelum ascensione dicitur, multorum incredibi- 
lium testimonia tanta congerimus et nondum ad creden- 
dum horrenda duritia incredulos flectimus. Si vero per 
apostolos Christi, ut eis crederetur resurrectionem at- 
que ascensionem praedicantibus Christi, etiam ista mira- 
cula facta esse non credunt, hoc nobis unum grande mi- 
raculum sufficit, quod eam terrarum orbis sine ullis 
miraculis credidit. 


Carur VI. 


Quod Roma conditorem suum Romulum diligendo deum 
fecerit, ecclesia autem Christum Deum credendo 
dilexerit. 


Recolamus etiam hoc loco illud, quod de Romuli 
credita divinitate Tullius admiratur. Verba eius ut scripta 
sunt inseram. „Magis est, inquit, in Romulo admiran- 
dum, quod ceteri, qui dii ex hominibus facti esse dicun- 
tur, minus eruditis hominum saeculis fuerunt, ut fingendi 
proclivis esset ratio, cum imperiti facile ad credendum 
impellerentur; Romuli autem aetatem minus his sescentis 
annis iam inveteratis litteris atque doctrinis omnique illo 
antiquo ex inculta hominum vita errore sublato fuisse 
cernimus.“ Et paulo post de eodem Romulo ita loquitur, 
quod ad hunc pertinet sensum: „Ex quo intellegi potest, 
inquit, permultis annis ante Homerum fuisse quam Romu- 
lum, ut iam doctis hominibus ac temporibus ipsis eruditis 
ad fingendum vix quicquam esset loci. Antiquitas enim 
recepit fabulas, fictas etiam nonnumquam incondite; haec 
aetas autem iam exculta praesertim eludens omne quod 

fieri non potest respuit^ Unus e numero doctissimorum 
hominum idemque eloquentissimus omnium Marcus Tul- 
lius Cicero propterea dicit divinitatem Romuli mirabiliter 
creditam, quod erudita iam tempora fuerunt, quae falsi- 
tatem non reciperent fabularum. Quis autem Romulum 
deum nisi Roma credidit, atque id parva et incipiens? 
Tum deinde posteris servare fuerat necesse quod acce- 
perant a maioribus, ut cum ista superstitione in lacte 
quodam modo matris ebibita cresceret civitas atque ad 
tam magnum perveniret imperium, ut ex eius fastigio, 
velut ex altiore quodam loco, alias quoque gentes, quibus 
dominaretur, hac sua opinione perfunderet, ut non quidem 
crederent, sed tamen dicerent deum Romulum, ne civita- 
tem, cui serviebant, de conditore eius offenderent, aliter 
eum nominando quam Roma, quae id non amore quidem 
huius erroris, sed tamen amoris errore crediderat. Chri- 
stus autem quamquam sit caelestis et sempiternae conditor 
civitatis, non tamen eum, quoniam ab illo condita est, 
Deum credidit, sed ideo potius est condenda, quia credit. 
Roma conditorem suum iam constructa et dedicata tam- 
quam deum coluit in templo; haec autem Hierusalem con- 
ditorem suum Deum Christum, ut construi posset et de- 
dicari, posuit in fidei fundamento. Illa illum amando 
esse deum credidit, ista istum Deum esse credendo ama- 
vit. Sicut ergo praecessit unde amaret illa et de amato 
iam libenter etiam falsum bonum crederet: ita praecessit 
unde ista crederet, ut recta fide non temere quod falsum, 
sed quod verum erat amaret. Exceptis enim tot et tantis 
miraculis, quae persuaserunt Deum esse Christum, pro- 
phetiae quoque diviuae fide diguissimae praecesserunt, quae 
in illo non sicut a patribus adhuc creduntur implendae, 
sed iam demonstrantur impletae; de Romulo autem, quia 
condidit Romam in eaque regnavit, auditur legiturve quod 
factum est, non quod antequam fieret prophetatum; sed 

quod sit receptus in deos, creditum tenent litterae, non 
factum docent. Nullis quippe rerum mirabilium signis id 
ei vere provenisse monstratur. Lupa quippe illa nutrix, 
quod videtur quasi magnum extitisse portentum, quale 
aut quantum est ad demonstrandum deum? Certe enim 
etsi non meretrix fuit lupa illa, sed bestia, cum commune 
fuerit ambobus, frater tamen eius non habetur deus. 
Quis autem prohibitus est aut Romulum ant Herculem 
aut alios tales homines deos dicere et mori maluit quam 
non dicere? Aut vero aliqua gentium coleret inter deos 
suos Romulum, nisi Romani nominis metus cogeret? Quis 
porro numeret, quam multi quantalibet saevitia crudelita- 
tis occidi quam Christum Deum negare maluerunt? 
Proinde metus quamlibet levis indignationis, quae ab ani- 
mis Romanorum, si non fieret, posse putabatur existere, 
compellebat aliquas civitates positas sub iure Romano 
tamquam deum colere Romulum; a Christo autem Deo 
non solum colendo, verum etiam confitendo tantam per 
orbis terrae populos martyrum multitudinem metus revocare 
non potuit non levis offensionis animorum, sed inmensarum 
variarumque poenarum et ipsius mortis, quae plus ceteris 
formidatur. Neque tunc civitas Christi, quamvis adhuc 
peregrinaretur in terris et haberet tamen magnorum ag- 
mina populorum, adversus impios persecutores suos pro 
temporali salute pugnavit; sed potius, ut obtineret aeter- 
nam, non repugnavit. Ligabantur includebantur, caede- 
bantur torquebantur, urebantur laniabantur, trucidabantur 
— et multiplicabantur. Non erat eis pro salute pugnare 
nisi salutem pro Salvatore contemnere. 

Scio in libro Ciceronis tertio, nisi fallor, de re pu- 

blica disputari nullum bellum suscipi a civitate optima, 
nisi aut pro fide aut pro salute. Quid autem dicat pro 
salute vel intellegi quam salutem velit, alio loco demon- 
strans: ,Sed his poenis, inquit, quas etiam stultissimi 
sentiunt, egestate exilio, vinculis verberibus, elabuntur 
saepe privati oblata mortis celeritate; civitatibus autem 
mors ipsa poena est, quae videtur a poena singulos vin- 
dicare. Debet enim constitula sic esse civitas, ut aeterna 
sit. ltaque nullus interitus est rei publicae naturalis, ut 
hominis, in quo mors non modo necessaria est, verum etiam 
optanda persaepe. Civitas autem cum tollitur, deletur, ex- 
tinguitur; simile est quodam modo, ut parva magnis con- 
feramus, ac si omnis hic mundus intereat et concidat." 
Hoc ideo dixit Cicero, quia mundum non interiturum cum 
Platonicis sentit. Constat ergo eum pro ea salute voluisse 
bellum suscipi a civitate, qua fit ut maneat hic civitas, 
sicut dicit, aeterna, quamvis morientibus et nascentibus 
singulis, sicut perennis est opacitas oleae vel lauri atque 
huius modi ceterarum arborum singulorum lapsu ortuque 
foliorum. Mors quippe, ut dicit, non hominum singulo- 
rum, sed universae poena est civitatis, quae a poena 
plerumque singulos vindicat. Unde merito quaeritur, utruin 
recte fecerint Saguntini, quaudo universam civitatem suam 
interire maluerunt quam lidem frangere, qua cum ipsa 
Romana re publica tenebantur; in quo suo facto laudan- 
tur ab omuibus terrenae rei publicae civibus. Sed quo 
modo huic disputationi possent oboedire, non video, ubi 
dicitur nullum suscipiendum esse bellum nisi aut pro 
fide aut pro salute, nec dicitur, si in unum simul peri- 
culum ita duo ista concurrerint, ut teneri alterum siue 
alterius amissione non possit, quid sit potius eligendum. 
Profecto enim Saguntini si salutem eligerent, fides eis 
fuerat deserenda; si fides tenenda, amittenda utique salus, 
sicut factum est. Salus autem civitatis Dei talis est, 

ut cum fide ac per fidem teneri vel potius adquiri possit; 
fide autem perdita ad eam quisque venire non possit. 
Quae cogitatio firmissimi ac patientissimi cordis tot ac 
tantos martyres fecit, qualem ne unum quidem habuit vel 
habere potuit quando est deus creditus Romulus. 


Carur VII. 


Quod ut mundus in Christum crederet, virtutis fuerit 
divinae, non persuasionis humanae. 


Sed valde ridiculum est de Romuli falsa divinitate, 
cum de Christo loquimur, facere mentionem. Verum ta- 
men cum sescentis ferme annis ante Ciceronem Romulus 
fuerit atque illa aetas iam fuisse doctrinis dicatur ex- 
culta, ut quod fieri non potest omne respueret: quanto 
magis post sescentos annos ipsius tempore Ciceronis 
maximeque postea sub Augusto atque Tiberio, eruditiori- 
bus utique temporibus, resurrectione:n carnis Christi atque 
in caelum ascensionem, tamquam id quod fieri non potest, 
mens humana ferre non posset eludensque ab auribus 
cordibusque respueret, nisi eam fieri potuisse atque factam 
esse divinitas ipsius veritatis vel divinitatis veritas et con- 
testantia miraculorum signa monstrarent; ut terrentibus 
et contradicentibus tam multis tamque magnis persecutio- 
nibus praecedens in Christo, deinde in ceteris ad novum 
saeculum secutura resurrectio atque inmortalitas carnis 
et fidelissime crederetur et praedicaretur intrepide et per 
orbem terrae pullulatura fecundius cum martyrum san- 
guine sereretur. Legebantur enim praeconia praecedentia 
prophetarum, concurrebant ostenta virtutum, et persua- 
debatur veritas nova consuetudini, non contraria rationi, 
donec orbis terrae, qui persequebatur furore, sequere- 
tur fide. 

Capur VIII. 


De miraculis, quae ut mundus in Christum crederet facta 
sunt et fieri mundo credente non desinunt. 


Cur, inquiunt, nunc illa miracula, quae praedicatis 
facta esse, non fiunt?  Possem quidem dicere necessaria 
fuisse, priusquam crederet mundus, ad hoc ut crederet 
mundus. Quisquis adhuc prodigia ut credat inquirit, ma- 
gnum est ipse prodigium, qui mundo credente non cre- 
dit. Verum hoc ideo dicunt, ut nec tunc illa miracula 
facta fuisse credantur. Uude ergo tapta fide Christus 
usquequaque cantatur in caelum cum carne sublatus? 
Unde temporibus eruditis et omne quod fieri non potest 
respuentibus sine ullis miraculis nimium mirabiliter in- 
credibilia credidit mundus? An forte credibilia fuisse et 
ideo credita esse dicturi sunt? Cur ergo ipsi non cre- 
dunt? Brevis est igitur nostra complexio: Aut incredi- 
bilis rei, quae non videbatur, alia incredibilia, quae tamen 
fiebant et videbantur, fecerunt fidem; aut certe res ita 
credibilis, ut nullis quibus persuaderetur miraculis in- 
digeret, istorum nimiam redarguit infidelitatem. Hoc ad 
refellendos vanissimos dixerim. Nam facta esse multa 
miracula, quae adtestarentur illi uni grandi salubrique 
miraculo, quo Christus in caelum cum carne in qua re- 
surrexit ascendit, negare non possumus. In eisdem quippe 
veracissimis libris cuncta conscripta sunt, et quae facta 
sunt, et propter quod credendum facta sunt. Haec, ut 
fidem facerent, innotuerunt; haec per fidem, quam fece- 
runt, multo clarius innotescunt. Leguntur quippe in po- 
pulis, ut credantur; nec in populis tamen nisi credita 
legerentur. Nam etiam nunc fiunt miracula in eius no- 
mine, sive per sacramenta eius sive per orationes vel 
memorias sanctorum eius; sed non eadem claritate in- 
lustrantur, ut tanta quanta illa gloria diffamentur. Canon 
quippe sacrarum litterarum, quem definitum esse oporte- 

haerere populorum; haec autem ubicumque fiunt, ibi sciun- 
tur vix a tota ipsa civitate vel quocumque commanen- 
tium loco. Nam plerumque etiam ibi paucissimi sciunt 
ignorantibus ceteris, maxime si magna sit civitas; et 
quando alibi aliisque narrantur, non tanta ea commendat 
auctoritas, ut sine difficultate vel dubitatione credantur, 
quamvis Christianis fidelibus a fidelibus indicentur. 

Miraculum, quod Mediolani factum est, cum illic esse- 
mus, quando inluminatus est caecus, ad multorum notitiam 
potuit pervenire, quia et grandis est civitas et ibi erat 
tunc imperator et inmenso populo teste res gesta est 
concurrente ad corpora martyrum Protasii et Gervasii; 
quae cum laterent et penitus nescirentur, episcopo Am- 
brosic per somnium revelata reperta sunt; ubi caecus ille 
depulsis veteribus tenebris diem vidit. 

Apud Carthaginem autem quis novit praeter admo- 
dum paucissimos salutem, quae facta est Innocentio, ex 
advocato vicariae praefecturae, ubi nos interfuimus et 
oculis aspeximus nostris? Venientes enim de transmarinis 
me et fratrem meum Alypium, nondum quidem clericos, 
sed iam Deo servientes, ut erat cum tota domo sua reli- 
giosissimus, ipse susceperat, et apud eum tunc habitaba- 
mus. Curabatur a medicis fistulas, quas numerosas atque 
perplexas habuit in posteriore atque ima corporis parte. 
Iam secuerant eum et artis suae cetera medicamentis age- 
bant. Passus autem fuerat in sectione illa et diuturnos 
et acerbos dolores. Sed unus inter multos sinus fefellerat 
medicos atque ita latuerat, ut eum non tangerent, quem 
ferro aperire debuerant. Denique sanatis omnibus, quae 


aperta curabant, iste remanserat solus, cui frustra inpen- : 


dehatur labor. Quas moras ille suspectas habens multum- 
que formidaus, ne iterum secaretur (quod ei praedixerat 
alius medicus domesticus eius, quem non admiserant illi, 
ut saltem videret, cum primum sectus est, quo modo id 

facerent, iratusque illum domo abiecerat vixque recepe- 
rat), erupit atque ait: Iterum me secturi estis? Ad illius, 
quem noluistis esse praesentem, verba venturus sum? In- 
ridere illi medicum imperitum metumque hominis bonis 
verbis promissionibusque lenire.  Praeterierunt alii dies 
plurimi nihilque proficiebat omne quod fiebat. Medici 
tamen in sua pollicitatione sistebant, non se illum sinum 
ferro, sed medicamentis esse clausuros.  Adhibuerunt et 
alium grandaevum iam medicum satisque in illa arte lau- 
datum (adhuc enim vivebat) Ammonium, qui loco inspecto 
idem quod illi ex eorum diligentia peritiaque promisit. 
Cuius ille factus auctoritate securus domestico suo medico, 
qui futuram praedixerat aliam sectionem, faceta hilaritate, 
velut iam salvus, inlusit. Quid plura? Tot dies postea 
inaniter consumpti transierunt, ut fessi atque confusi fa- 
terentur eum nisi ferro nullo modo posse sanari Ex- 
pavit, expalluit nimio turbatus timore, atque ubi se collegit 
farique potuit, abire illos iussit et ad se amplius non ac- 
cedere, nec aliud occurrit fatigato lacrimis et illa iam 
necessitate constricto, nisi ut adhiberet Alexandrinum 
quendam, qui tunc chirurgus mirabilis habebatur, ut ipse 
faceret quod ab illis fieri nolebat iratus. Sed postea quam 
venit ille laboremque illorum in cicatricibus sicut artifex 
vidit, boni viri functus officio persuasit homini, ut illi po- 
tius, qui in eo tantum laboraverant, quantum ipse inspi- 
ciens mirabatur, suae curationis fine fruerentur, adiciens, 
quod re vera nisi sectus esset sálvus esse non posset; 
valde abhorrere a suis moribus, ut hominibus, quorum 
artificiosissimam operam industriam diligentiam — mirans 
in cicatricibus eius videret, propter exiguum quod reman- 
sit palmam tanti laboris auferret. Redditi sunt animo 
eius, et placuit ut eodem Alexandrino adsistente ipsi si- 
num illum ferro, qui iam consensu omnium aliter insana- 

bilis putabatur, aperirent. Quae res dilata est in con- 
sequentem diem. Sed cum abissent illi, ex maerore nimio 
domini tantus est in domo illa exortus dolor, ut tamquam 
funeris planctus vix conprimeretur a nobis.  Visitabant 
eum cotidie sancti viri, episcopus tunc Uzalensis, beatae 
memoriae Saturninus, et presbyter Gulosus ac diaconi 
Carthaginensis ecclesiae; in quibus erat et ex quibus so- 
lus est nunc in rebus humanis iam episcopus cum honore 
a nobis debito nominandus Aurelius, cum quo recordantes 
mirabilia operum Dei de hac re saepe conlocuti sumus 
eumque valde meminisse, quod commemoramus, invenimus. 
Qui cum eum, sicut solebant, vespere visitarent, rogavit 
eos miserabilibus lacrimis, ut mane dignarentur esse prae- 
sentes suo funeri potius quam dolori. Tantus enim eum 
metus ex prioribus invaserat poenis, ut se inter medico- 
rum manus non dubitaret esse moriturum. Consolati sunt 
eum illi et hortati, ut in Deo fideret eiusque voluntatem 
viriliter ferret. Inde ad orationem ingressi sumus; ubi 
nobis ex more genua figentibus atque incumbentibus ter- 
rae ille se ita proiecit, tamquam fuisset aliquo graviter 
inpellente prostratus, et coepit orare: quibus modis, quo. 
affectu, quo motu animi, quo fluvio lacrimarum, quibus 
gemitibus atque singultibus succutientibus omnia membra 
eius et paene intercludentibus spiritum, quis ullis explicet 
verbis? Utrum orarent alii nec in haec eorum averteretur 
intentio, nesciebam. Ego tamen prorsus orare non poteram; 
hoc tantummodo breviter in corde meo dixi: , Domine, 
quas tuorum preces exaudis, si has non exaudis?" Nihil 
enim mihi videbatur addi iam posse, nisi ut expiraret 
orando.  Surreximus et accepta ab episcopo benedictione 
discessimus, rogante illo ut mane adessent, illis ut aequo 
animo esset hortantibus. Fnluxit dies qui metuebatur, ad- 
erant servi Dei, sicut se adfuturos esse promiserant, in- 

gressi sunt medici, parantur omnia quae hora illa posce- 
bat, tremenda ferramenta proferuntur adtonitis suspensis- 
que omnibus. Eis autem, quorum erat maior auctoritas, 
defectum animi eius corsolando erigentibus ad manus 
5 secturi membra in lectulo componuntur, solvuntur nodi 
ligamentorum, nudatur locus, inspicit medicus et secan- 
dum illum sinum armatus atque intentus inquirit. Scru- 
tatur oculis digitisque contrectat, temptat denique modis 
omnibus: — invenit firmissimam cicatricem. lam laetitia illa 

10 et laus atque gratiarum actio misericordi et omnipotenti 
Deo, quae fusa est ore omnium lacrimantibus gaudiis, non 
est committenda meis verbis; cogitetur potius quam dicatur. 

In eadem Carthagine Innocentia, religiosissima fe- 

mina, de primariis ipsius civitatis, in mamilla cancrum 
15 habebat, rem, sicut medici dicunt, nullis medicamentis 
sanabilem. Aut ergo praecidi solet et a corpore separari 
membrum ubi nascitur, aut, ut aliquanto diutius homo 
vivat, tamen inde morte quamlibet tardius adfutura, se- 
cundum Hippocratis ut ferunt sententiam omnis est omit- 
20 tenda curatio. Hoc illa a perito medico et suae domui 
familiarissimo acceperat et ad solum Deum se orando con- 
verlerat. Admonetur in somnis propinquante Pascha, ut 
in parte feminarum observanti ad baptisterium, quaecum- 
que illi baptizata primitus occurrisset, signaret ei locum 
26 signo Christi. Fecit, confestim sanitas consecuta est. Me- 
dicus sane, qui ei dixerat ut nihil curationis adhiberet, 
si paulo diutius vellet vivere, cum inspexisset eam postea 
et sanissimam comperisset, quam prius habere illud ma- 
lum tali inspectione cognoverat, quaesivit ab ea vehemen- 
so ter quid adhibuisset (curationis», cupiens, quantum intellegi 
datur, nosse medicamentum, quo Hippocratis definitio vin- 
ceretur. Cumque ab ea quid factum esset audisset, voce 

velut contemuentis et vultu, ita ut illa metueret, ne ali- 
quod contumeliosum verbum proferret in Christum, reli- 
giosa urbauitale respondisse fertur: „Putabam, inquit, 
magnum aliquid te mihi fuisse dicturam.^ Atque illa iam 
exhorrescente, mox addidit: , Quid grande fecit Christus 
sanare cancrum, qui quadriduanum mortuum suscitavit ?“ 
Hoc ego cum audissem et vehementer stomacharer in illa 
civitate atque in illa persona non utique obscura factum 
tam ingens miraculum sic latere, hinc eam et admonen- 
dam et paene obiurgaudam putavi. Quae cum mihi re- 
spondisset non se inde tacuisse, quaesivi ab eis, quas forte 
tunc matronas amicissimas secum habebat, utrum hoc antea 
scissent. Responderunt se omnino nescisse. Ecce, inquam, 
quo modo non taces, ut nec istae audiant, quae tibi tanta 
familiaritate iunguntur. Et quia breviter ab ea quaesi- 
veram, feci ut, illis audientibus multumque mirantibus et 
glorificautibus Deum, totum ex ordine, quem ad modum 
gestum fuerit, iudicaret. 

Medicum quendam podagrum in eadem urbe, qui 
cum dedisset nomen ad baptismum et pridie quam bapti- 
zaretur in somnis a pueris nigris cirratis, quos intellege- 
bat daemones, baptizari eodem anno prohibitus fuisset 
eisque non obtemperans etiam conculcantibus pedes eius 
in dolorem acerrimum, qualem numquam expertus est, 
isset magisque eos vincens lavacro regenerationis, ut vo- 
verat, ablui non distulisset, in baptismate ipso non solum 
dolore, quo ultra solitum cruciabatur, verum etiam poda- 
gra caruisse nec amplius, cum diu postea vixisset, pedes 
doluisse quis novit? Nos tamen novimus et paucissimi 
lrawes ad quos id potuit pervenire. 

Ex mimo quidam Curubitanus non solum a paralysi, 
verum etiam ab informi pondere genitalium, cum bapti- 

zaretur, salvus effectus est et liberatus utraque molestia, 
tamquam mali nihil habuisset in corpore, de fonte rege- 
nerationis ascendit. Quis hoc praeter Curubim novit et 
praeter rarissimos aliquos, qui hoc ubicumque audire po- 
tuerunt? Nos autem cum hoc comperissemus, iubente 
sancto episcopo Aurelio etiam ut veniret Carthaginem fe- 
cimus, quamvis a talibus prius audierimus, de quorum 
fide dubitare non possemus. 

Vir tribunicius Hesperius apud nos est; habet in 
territorio Fussalensi fundum, Zubedi appellatur; ubi cum 
adflictione animalium et servorum suorum domum suam 
spirituum malignorum vim noxiam perpeti comperisset, 
rogavit nostros me absente presbyteros, ut aliquis eorum 
illo pergeret, cuius orationibus cederent. Perrexit unus, 
obtulit ibi sacrificium corporis Christi, orans quantum 
potuit, ut cessaret illa vexatio: Deo protinus miserante 
cessavit. Acceperat autem ab amico suo terram sanctam 
de Hierosolymis adlatam, ubi sepultus Christus die tertio 
resurrexit, eamque suspenderat in cubiculo suo, ne quid 
mali etiam ipse pateretur. Ast ubi domus eius ab illa 
infestatione purgata est, quid de illa terra fieret, cogita- 
bat, quam diutius in cubiculo suo reverentiae causa habere 
nolebat. Forte accidit, ut ego et collega tunc meus, epi- 
scopus Sinitensis ecclesiae Maximinus, in proximo esse- 
mus; ut veniremus rogavit, et venimus. Cumque nobis 
omnia rettulisset, etiam hoc petivit, ut infoderetur alicubi 
atque ibi orationum locus fieret, ubi etiam Christiani pos- 
sent ad celebranda quae Dei sunt congregari. Non resti- 
timus; factum est. Erat ibi iuvenis paralyticus rusticanus. 
Hoc audito petivit a parentibus suis, ut illum ad eum 
locum sanctum non cunctanter adferrent, Quo cum fuis- 
set adlatus, oravit, atque inde continuo pedibus suis sal- 
vus abscessit. 

Victoriana dicitur villa, ab Hippone regio minus tri- 
ginta milibus abest. Memoria martyrum ibi est Mediola- 
nensium Protasii et Gervasii. Portatus est eo quidam 
adulescens, qui cum die medio tempore aestatis equum 
ablueret in fluminis gurgite, daemonem incurrit. Ibi cum 
iaceret vel morti proximus vel simillimus mortuo, ad ve- 
spertinos illuc hymnos et orationes cum ancillis suis et 
quibusdam sanctimonialibus ex more domina possessionis 
intravit atque hymnos cantare coeperunt. Qua voce ille 
quasi percussus excussus est et cum terribili fremitu 
altare adprehensum movere non audens sive non valens, 
tamquam eo fuerit alligatus aut adfixus, tenebat et cum 
grandi eiulatu parci sibi rogans confitebatur, ubi adule- 
scentem et quando et quo modo invaserit. Postremo se 
exiturum esse denuntians membra eius singula nominabat, 
quae se amputaturum exiens minabatur, atque inter haec 
verba discessit ab homine. Sed oculus eius in maxillam 
fusus tenui venula ab interiore quasi radice pendebat, 
totumque eius medium, quod nigellum fuerat, albicaverat. 
Quo viso qui aderant (concurrerant autem etiam alii voci- 
bus eius acciti et se omnes in orationem pro illo strave- 
rant), quamvis eum sana meute stare gauderent, rursus 
tamen propter eius oculum contristati medicum quaeren- 
dum esse dicebant. lbi maritus sororis eius, qui eum 
illo detulerat: „Potens est, inquit, Deus sanctorum ora- 
tionibus, qui fugavit daemonem, lumen reddere.“ Tum, 
sicut potuit, oculum lapsum atque pendentem loco suo 
revocatum ligavit orario nec nisi post septem dies puta- 
vit esse solvendum. Quod cum fecisset, sanissimum invenit. 
Sanati sunt illic et alii, de quibus dicere longum est. 

Hipponiensem quandam virginem scio, cum se oleo 
perunxisset, cui pro illa orans presbyter instillaverat la- 

crimas suas, mox a daemonio fuisse sanatam. Scio etiam 
episcopum semel pro adulescente, quem non vidit, orasse 
illumque ilico daemone caruisse. 

Erat quidam senex Florentius Hipponiensis noster, 
homo religiosus et pauper; sartoris se arte pascebat; 
casulam perdiderat et unde sibi emeret non habebat; ad 
viginti martyres, quorum memoria est apud nos celeber- 
rima, clara voce ut vestiretur oravit. Audierunt eum adu- 
lescentes qui forte aderant inrisores eumque discedentem 
exagitantes prosequebantur, quasi a martyribus quinqua- 
genos folles, unde vestimentum emeret, petivisset. At ille 
tacitus ambulans eiectum grandem piscem palpitantem vi- 
dit in litore eumque illis faventibus atque adiuvantibus 
adprehendit et cuidam coquo, Cattoso nomiue, bene Chri- 
stiano, ad coquinam conditariam, indicans quid gestum 
sit, trecentis follibus vendidit, lanam comparare inde dis- 
ponens, ut uxor eius quo modo posset ei quo indueretur 
efficeret. Sed coquus concidens piscem anulum aureum 
in ventriculo eius invenit moxque miseratione flexus et 
religione perterritus homini eum reddidit dicens: ,Ecce 
quo modo te viginti martyres vestierunt." 

Ad aquas Tibilitanas episcopo adferente Praeiecto 
martyris gloriosissimi Stephani memoria veniebat magnae 
multitudinis concursu et occursu. Ibi caeca mulier, ut 
ad episcopum portantem duceretur, oravit; flores, quos 
ferebat, dedit, recepit, oculis admovit — protinus vidit. 
Stupentibus qui aderant praeibat exultans, viam carpens 
et viae ducem ulterius non requirens. 

Memorati memoriam martyris, quae posita est in ca- 
stello Sinitensi, quod Hipponiensi coloniae vicinum est, 
eiusdem loci Lucillus episcepus populo praecedente atque 
sequente portabat. Fistula, cuius molestia iam diu labo- 

raverat et familiarissimi sui medici, qui eum secaret, op- 
periebatur manus, illius piae sarcinae vectatione re- 
pente sanata est; nam deinceps eam in suo corpore non 
invenit. 

Eucharius est presbyter ex Hispania, Calamae habi- 
tat, vetere morbo calculi laborabat; per memoriam supra- 
dicti martyris, quam Possidius illo advexit episcopus, salvus 
factus est. Idem ipse postea morbo alio praevalescente 
mortuus sic iacebat, ut ei iam pollices ligarentur; opitu- 
latione memorati martyris, cum de memoria eius repor- 
tata esset et super iacentis corpus missa ipsius presbyteri 
tunica, suscitatus est. 

Fuit ibi vir in ordine suo primarius, nomine Martia- 
lis, aevo iam gravis et multum abhorrens a religione Chri- 
stiana. Habebat sane fidelem filiam et generum eodem 
anno baptizatum. Qui cum eum aegrotantem multis et 
magnis lacrimis rogarent, ut fieret Christianus, prorsus 
abnuit eosque a se turbida indignatione submovit. Visum 
est genero eius, ut iret ad memoriam sancti Stephani et 
illic pro eo quantum posset oraret, ut Deus illi daret 
mentem bonam, qua credere non differret in Christum. 
Fecit hoc ingenti gemitu et fletu et sinceriter ardente 
pietatis affectu; deinde abscedens aliquid de altari florum, 
quod occurrit, tulit eique, cum iam nox esset, ad caput 
posuit; tum dormitum est. Et ecce ante diluculum cla- 
mat, ut ad episcopum curreretur qui mecum forte tunc 
erat apud Hipponem. Cum ergo eum audisset absentem, 
venire presbyteros postulavit. Venerunt, credere se dixit, 
admirantibus atque gaudentibus omnibus baptizatus est. 
Hoc, quamdiu vixit, in ore habebat: „Christe, accipe spiri- 
tum meum“; cum haec verba beatissimi Stephani, quando 
lapidatus est a ludaeis, ultima fuisse nesciret; quae huic 

quoque ultima luerunt; nam non multo post etiam ipse 
defunctus est. 
Sanati sunt illic per eundem martyrem etiam podagri 
duo cives, peregrinus unus: sed cives omni modo; peregri- 
5 nus autem per revelationem, quid adhiberet quando doleret, 
audivit; et cum hoc fecerit, dolor continuo conquiescit. 
Audurus nomen est fundi, ubi (est? ecclesia et in ea 
memoria martyris Stephani. Puerum quendam parvulum, 
cum in area luderet, exorbitantes boves, qui vehiculum 
10 trahebant, rota obtriverunt, et confestim palpitavit expirans. 
Hunc mater abreptum ad eandem memoriam posuit, et non 
solum revixit, verum etiam inlaesus apparuit. 
Sanctimonialis quaedam in vicina possessione, quae 
Caspaliana dicitur, cum aegritudine laboraret ac desperaretur, 
15 ad eandem memoriam tunica eius adlata est; quae antequam 
revocaretur, illa defuncta est. Hac tamen tunica operuerunt 
cadaver eius parentes, et recepto spiritu salva facia est. 
Apud Hipponem Bassus quidam Syrus ad memoriam 
eiusdem martyris orabat pro aegrotante et periclitante filia 
20 eoque secum vestem eius adtulerat, cum ecce pueri de domo 
cucurrerunt, qui ei mortuam nuntiarent. Sed cum orante 
illo ab amicis eius exciperentur, prohibuerunt eos illi dicere, 
ne per publicum plaugeret. Qui cum domum redisset iam 
suorum eiulatibus personantem et vestem filiae, quam fere- 
25 bat, super eam proiecisset, reddita est vitae. 
Rursus ibidem apud nos lIrenaei cuiusdam collectarii 
filius aegritudine extinctus est. Cumque corpus iaceret 
exanime atque a lugentibus et lamentantibus exequiae 

pararentur, amicorum eius quidam inter aliorum conso- 
lantium verba suggessit, ut eiusdem martyris oleo corpus 
perungueretur. Factum est, et revixit. 

Itemque apud nos vir tribunicius Eleusinus super 
memoriam martyrum, quae in suburbano eius est, aegri- 
tudine exanimatum posuit infantulum filium, et post 
orationem, quam multis cum lacrimis ibi fudit, viventem 
levavit. 

Quid faciam? Urget huius operis implenda promis- 
sio, ut non hic possim omnia commemorare quae scio; 
et procul dubio plerique nostrorum, cum haec legent, do- 
lebunt me praetermisisse tam multa, quae utique mecum 
sciunt. Quos iam nunc, ut ignoscant, rogo, et cogitent 
quam prolixi laboris sit facere, quod me hic non facere 
suscepti operis necessitas cogit. Si enim miracula sani- 
tatum, ut alia taceam, ea tantummodo velim scribere, 
quae per hunc martyrem, id est gloriosissimum Stepha- 
num, facta sunt in colonia Calamensi et in nostra, plurimi 
conficiendi sunt libri, nec tamen omnia colligi poterunt, 
sed tantum de quibus libelli dati sunt, qui recitarentur 
in populis. Id namque fieri voluimus, cum videremus an- 
tiquis similia divinarum signa virtutum etiam nostris tem- 
poribus frequentari et ea non debere multorum notitiae 
deperire. Nondum est autem biennium, ex quo apud 
Hipponem regium coepit esse ista memoria, et multis, 
quod nobis certissimum est, non datis libellis de his, quae 
mirabiliter facta sunt, illi ipsi qui dati sunt ad septua- 
ginta ferme numerum pervenerant, quando ista conscripsi. 
Calamae vero, ubi et ipsa memoria prius esse coepit et 
crebrius dantur, incomparabili multitudine superant. 

Uzali etiam, quae colonia Uticae vicina est, multa 
praeclara per eundem martyrem facta cognovimus; cuius 
ibi memoria longe prius quam apud nos ab episcopo Evo- 

dio constituta est. Sed libellorum dandorum ibi consue- 
tudo non est vel potius non fuit; nam fortasse nunc esse 
iam coepit. Cum enim nuper illic essemus, Petroniam, 
clarissimam feminam, quae ibi mirabiliter ex magno atque 
diuturno, in quo medicorum adiutoria cuncta defecerant, 
languore sanata est, hortati sumus, volente supradicto loci 
episcopo, ut libellum daret, qui recitaretur in populo, et 
oboedientissime paruit. In quo posuit etiam, qnod hic 
reticere non possum, quamvis ad ea, quae hoc opus ur- 
gent, festinare compellar. A quodam ludaeo dixit sibi 
fuisse persuasum, ut anulum capillacio vinculo insereret, 
quo sub omni veste ad nuda corporis cingeretur; qui 
anulus haberet sub gemma lapidem in renibus inventum 
bovis. Hoc alligata quasi remedio ad sancti martyris li- 
mina veniebat. Sed profecta a Carthagine, cum in con- 
finio fluminis Bagradae in sua possessione mansisset, sur- 
gens ut iter perageret ante pedes suos illum iacentem 
anulum vidit et capillaciam zonam, qua fuerat alligatus, 
mirata temptavit. Quam cum omnino suis nodis firmis- 
simis, sicut erat, comperisset astrictam, crepuisse atque 
exiluisse anulum suspicata est; qui etiam ipse cum in- 
tegerrimus fuisset inventus, futurae salutis quodam modo 
pignus de tanto miraculo se accepisse praesumpsit atque 
illud vinculum solvens simul cum eodem anulo proiecit 
in flumen. Non credant hoc, qui etiam Dominum lesum 
per integra matris virginalia enixum et ad discipulos ostiis 
clausis ingressum fuisse non credunt; sed hoc certe quae- 
rant et, si verum invenerint, illa credant. Clarissima fe- 
mina est, nobiliter nata, nobiliter nupta, Carthagini habi- 
tat; ampla civitas, ampla persona rem quaerentes latere 
non sinit. Martyr certe ipse, quo inpetrante illa sanata 
est, in filium permanentis virginis credidit; in eum, qui 
ostiis clausis ad discipulos ingressus est, credidit; post. 

remo, propter quod omnia ista dicuntur a nobis, in eum, 
qui ascendit in caelum cum carne, in qua resurrexerat, 
credidit; et ideo per eum tanta fiunt, quia pro ista (ide 
animam posuit (suam». Fiunt ergo etiam nunc multa mira- 
cula eodem Deo faciente per quos vult et quem ad 5 
modum vult, qui et illa quae legimus fecit; sed ísta nec 
similiter innotescunt neque, ut non excedant animo, quasi 
glarea memoriae, crebra lectione tunduntur. Nam et 
ubi diligentia est, quae nunc apud nos esse coepit, ut 
libelli eorum, qui beneficia percipiunt, recitentur in po- 10 
pulo, semel hoc audiunt qui adsunt pluresque non ad- 
sunt, ut nec illi, qui adfuerunt, post aliquot dies quod 
audierunt mente retineant ex vix quisque reperiatur illorum, 
qui ei, quem non adfuisse cognoverit, indicet quod audivit. 
Unum est apud nos factum, non maius quam illa quae 15 
dixi, sed tam clarum atque inlustre miraculum, ut nullum 
arbitrer esse Hipponiensium, qui hoc non vel viderit vel 
didicerit, nullum qui oblivisci ulla ratione potuerit. De- 
cem quidam fratres (quorum septem sunt mares, tres fe- 
minae) de Caesarea Cappadociae, suorum civium non 20 
ignobiles, maledicto matris recenti patris eorum obitu 
destitutae, quae iniuriam sibi ab eis factam acerbissime 
tulit, tali poena sunt divinitus coherciti, ut horribiliter 
quaterentur oinnes tremore membrorum; in qua foedissima 
specie oculos suorum civium non ferentes, quaqua ver- 25 
sum cuique ire visum est, toto paene vagabantur orbe 
Romano. Ex his etiam ad nos venerunt duo, frater et 
soror, Paulus et Palladia, multis aliis locis miseria diffa- 
mante iam cogniti. Venerunt autem ante Pascha ferme 
dies quindecim, ecclesiam cotidie et in ea memoriam 30 
gloriosissimi Stephani frequentabant, orantes ut iam sibi 
placaretur Deus et salutem pristinam redderet. Et illic 

et quacumque ibant convertebant in se civitatis aspectum. 
Nonnulli, qui eos alibi viderant causamque tremoris eorum 
noverant, aliis, ut cuique poterant, indicabant. Venit et 
Pascha, atque ipso die dominico mane, cum iam frequens 
populus praesens esset et loci sancti cancellos, ubi mar- 
tyrium erat, idem iuvenis orans teneret, repente prostra- 
tus est et dormienti simillimus iacuit, non tamen tremens, 
sicut etiam per somnum solebant. Stupentibus qui ad- 
erant atque aliis paventibus, aliis dolentibus, cum eum 
quidam vellent erigere, nonnulli prohibuerunt et potius 
exitum expectandum esse dixerunt. Et ecce surrexit, et 
non tremebat, quoniam sanatus erat, et stabat incolumis, 
intuens intuentes. Quis ergo se tenuit a laudibus Dei? 
Clamantium gratulantiumque vocibus ecclesia usquequaque 
completa est. Inde ad me curritur, ubi sedebam iam 
processurus; inruit alter quisque post alterum, omnis po- 
sterior quasi novum, quod alius prior dixerat, nuntiantes; 
meque gaudente et apud me Deo gratias agente ingredi- 
tur etiam ipse cum pluribus, inclinatur ad genua mea, 
erigitur ad osculum meum. Procedimus ad populum, 
plena erat ecclesia, personabat vocibus gaudiorum: Deo 
gratias, Deo laudes! nemine tacente hinc atque inde cla- 
mantium.  Salutavi populum, et rursus eadem ferventiore 
voce clamabant. Facto tandem silentio scripturarum di- 
vinarum sunt lecta sollemnia. Ubi autem ventum est ad 
mei sermonis locum, dixi pauca pro tempore et pro illius 
iucunditate laetitiae. Magis enim eos in opere divino 
quandam Dei eloquentiam non audire, sed considerare 
permisi. Nobiscum homo prandit et diligenter nobis 
omnem suae fraternaeque ac maternae calamitatis indica- 
vit historiam. Sequenti itaque die post sermonem red- 
ditum narrationis eius libellum in crastinum populo reci- 
tandum promisi. Quod cum ex dominico Paschae die 

tertio fieret in gradibus exedrae, in qua de superiore lo- 
quebar loco, feci stare ambos fratres, cum eorum legere- 
tur libellus. Intuebatur populus universus sexus utrius- 
que unum stantem sine deformi motu, alteram membris 
omnibus contrementem. Et qui ipsum non viderant, quid 
in eo divinae misericordiae factum esset, in eius sorore 
cernebant. Videbant enim quid in illo gratulandum, quid 
pro illa esset orandum. Inter haec recitato eorum libello 
de conspectu populi eos abire praecepi, et de tota ipsa 
causa aliquanto diligentius coeperam disputare, cum ecce 
me disputante voces aliae de memoria martyris novae 
gratulationis audiuntur. Conversi sunt eo, qui me audie- 
bant, coeperuntque concurrere. Illa enim, ubi de gradi- 
bus descendit in quibus steterat, ad sanctum martyrem 
orare perrexerat; quae mox ut cancellos adtigit, conlapsa 
similiter velut in somnum sana surrexit. Dum ergo re- 
quireremus quid factum fuerit, unde ille strepitus laetus 
extiterit, ingressi sunt cum illa in basilicam, in qua era- 
mus, adducentes eam sanam de martyris loco. Tum vero 
tantus ab utroque sexu admirationis clamor exortus est, 
ut vox continuata cum lacrimis non videretur posse finiri. 
Perducta est ad eum locum, ubi paulo ante steterat tre- 
mens, Exultabant eam similem fratri, cui doluerant re- 
mansisse dissimilem, et nondum fusas preces suas pro 
illa, iam tamen praeviam voluntatem tam cito exauditam 
esse cernebant.  Exultabant in Dei laudem voce sine ver- 
bis, tanto sonitu, quantum nostrae aures ferre vix possent. 
Quid erat in cordibus exultantium nisi fides Christi, pro 
qua Stephani sanguis effusus est? 

CarvT 1X. 


Quod universa miracula, quae per martyres in Christi 
nomine fiunt, ei fidei testimonium ferant, qua in 
Christum martyres. crediderunt. 


Cui, nisi huic fidei adtestantur ista miracula, in qua 
praedicatur Christus resurrexisse in carne et in caelum 
ascendisse cum carne? quia et ipsi martyres huius fidei 
martyres, id est huius fidei testes, fuerunt; huic fidei te- 
stimonium perhibentes mundum inimicissimum et crude- 
lissimum pertulerunt eumque non repuguando, sed mo- 
riendo vicerunt; pro ista fide mortui sunt, qui haec a 
Domino inpetrare possunt, propter cuius nomen occisi 
sunt; pro hac fide praecessit eorum mira patientia, ut 
in his miraculis tanta ista potentia sequeretur. Nam si 
carnis in aeternum resurrectio vel non praevenit in Christo 
vel non ventura est, sicut praeuuntiatur a Christo vel 
sicut praenuntiata est a prophetis, a quibus praenuntiatus 
est Christus: cur et mortui tanta possunt, qui pro ea 
fide, qua haec resurrectio praedicatur, occisi sunt? Sive 
enim Deus ipse per se ipsum miro modo, quo res tempo- 
rales operatur aeternus, sive per suos ministros ista fa- 
ciat; et eadem ipsa, quae per ministros facit, sive quae- 
dam faciat etiam per martyrum spiritus, sicut per homines 
adhuc in corpore constitutos, sive omnia ista per angelos, 
quibus invisibiliter, incorporaliter, inmutabiliter imperat, 
operetur, ut, quae per martyres fieri dicuntur, eis oranti- 
bus tantum et inpetrantibus, non etiam operantibus fiant; 
sive alia istis, alia illis modis, qui nullo modo conpreheudi 
a mortalibus possunt: ei tamen adtestantur haec fidei, in 
qua carnis in aeternum resurreclio praedicatur. 

Ca»uT X. 


Quanto dignius honorentur martyres, qui ideo multa 
mira obtinent, ut Deus verus colatur, quam dae- 
mones, qui ob hoc quaedam faciunt, ut ipsi 
dii esse credantur. 


Hic forte dicturi sunt etiam deos suos aliqua mira 
fecisse. Bene, si iam incipiunt deos suos nostris mortuis 
hominibus comparare. An dicent etiam se habere deos 
ex hominibus mortuis, sicut Herculem, sicut Romulum, 
sicut alios multos, quos in deorum numerum receptos 
opinantur? Sed nobis martyres non sunt dii, quia unum 
eundemque Deum et nostrum scimus et martyrum. Nec 
tamen miraculis, quae per memorias nostrorum martyrum 
fiunt, ullo modo sunt comparanda miracula, quae facta 
per templa perhibentur illorum. Verum si qua similia 
videntur, sicut a Moyse magi Pharaonis, sic eorum dii 
victi sunt a martyribus nostris. Fecerunt autem illa dae- 
mones eo fastu inpurae superbiae, quo eorum dii esse 
voluerunt; faciunt autem ista martyres vel potius Deus 
aut cooperantibus aut orantibus eis, ut fides illa proficiat, 
qua eos non deos nostros esse, sed unum Deum nobiscum 
habere credamus. Denique illi talibus diis suis et templa 
aedificaverunt et statuerunt aras, et sacerdotes instituerunt 
et sacrificia fecerunt; nos autem martyribus nostris non 
templa sicut diis, sed memorias sicut hominibus mortuis, 
quorum apud Deum vivunt spiritus, fabricamus; nec ibi 
erigimus altaria, in quibus sacrificemus martyribus, sed 
uni Deo et martyrum et nostro; ad quod sacrificium sicut 
homines Dei, qui mundum in eius confessione vicerunt, 
suo loco et ordine nominantur, non tamen a sacerdote, 
qui sacrificat, invocantur. Deo quippe, non ipsis sacrificat, 

quamvis in memoria sacrificet eorum, quia Dei sacerdos 
est, non illorum. fpsum vero sacrificium corpus est 
Christi, quod non offertur ipsis, quia hoc sunt et ipsi. 
Quibus igitur potius credendum est miracula facientibus ? 
Eisne qui se ipsos volunt haberi deos ab his quibus ea 
faciunt, an eis qui, ut in Deum credatur, quod et Chri- 
stus est, faciunt quidquid mirabile faciunt? Eisne qui 
sacra sua etiam crimina sua esse voluerunt, an eis qui 
nec laudes suas volunt esse sacra sua, sed totum, quod 
veraciter laudantur, ad eius gloriam proficere in quo lau- 
dantur? in Domino quippe laudantur animae eorum. Cre- 
damus ergo eis et vera dicentibus et mira facientibus. 
Dicendo enim vera passi sunt, ut possint facere mira. In 
eis veris est praecipuum, quod Christus resurrexit a mor- 
tuis et inmortalitatem resurrectionis in sua carne primus 
ostendit, quam nobis adfuturam vel in principio novi sae- 
culi vel in huius fine promisit. 


Carur XI. 


Contra Platonicos, qui de naturalibus elementorum pon- 
deribus argumentantur terrenum corpus in caelo 
esse non posse. 


Contra quod magnum Dei donum ratiocinatores isti, 
quorum cogitationes novit Dominus quoniam vanae sunt, 
de ponderibus elementorum argumentantur; quoniam sci- 
licet magistro Platone didicerunt mundi duo corpora ma- 
xima atque postrema duobus mediis, aere scilicet et aqua, 
esse copulata atque coniuncta. Ac per hoc, inquiunt, quo- 
niam terra abhinc sursum versus est prima, secunda aqua 
super terram, tertius aer super aquam, quartum super 
aera caelum, non potest esse terrenum corpus in caelo; 

momentis enim propriis, ut ordinem suum teneant, sin- 
gula elementa librantur. Ecce qualibus argumentis omni- 
potentiae Dei humana contradicit infirmitas, quam possidet 
vanitas. Quid ergo faciunt in aere terrena tot corpora, 
cum a terra sit aer tertius? Nisi forte, qui per pluma- 
rum et pennarum levitatem donavit avium terrenis cor- 
poribus, ut portentur in aere, inmortalibus factis corpori- 
bus hominum non poterit donare virtutem, qua etinm in 
summo caelo habitare valeant. Animalia quoque ipsa ter- 
rena, quae volare non possunt, in quibus et homines 
sunt, sicut sub aqua pisces, quae sunt aquarum animalia, 
ita sub terra vivere debuerunt. Cur ergo non saltem de 
secundo, id est de aquis, sed de elemento tertio terrenum 
animal carpit hanc vitam? Quare, cum pertineat ad ter- 
ram, in secundo, quod super terram est, elemento vivere 
si cogatur, continuo suffocatur et ut vivat vivit in tertio? 
An errat hic ordo elementorum, vel potius non in natura 
rerum, sed in istorum argumentationibus deficit? Omitto 
dicere, quod iam in tertio decimo libro dixi, quam multa 
gravia terrena sint corpora, sicut plumbum, et formam 
tamen ab arlifice accipiant, qua natare valeant super 
aquam; et ut accipiat qualitatem corpus humanum, qua 
ferri in caelum et esse possit in caelo, omnipotenti arti- 
fici contradicitur? 

Iam vero contra illud, quod iam dixi superius, etiam 
istum considerantes atque tractantes elementorum ordi- 
nem, quo confidunt, non inveniunt omnino quod dicant. 
Sic est enim hinc sursum versus terra prima, aqua se- 
cunda, tertius aer, quartum caelum, ut super omnia sit 
animae natura Nam et Aristoteles quintum corpus eam 
dixit esse et Plato nullum. Si quintum esset, certe su- 
perius esset ceteris; cum vero nullum est, multo magis 
superat omnia. In terreno ergo quid facit corpore? Jn 

19 C.18 80 Cic. Tusc. 1, 10, 22; 17, 41; Aug. Genex. ad litt. 
7,21 (CE 281, 217, 13sqq.) 

lac mole quid agit subtilior omnibus? In hoc pondere 
quid agit levior omnibus? In hac tarditate quid agit 
celerior omnibus?  ltane per huius tam excellentis natu- 
rae meritum non poterit effici, ut corpus eius levetur in 
caelum, et cum valeat nunc natura corporum terrenorum 
deprimere animas deorsum, aliquando et animae levare 
sursum terrena corpora non valebunt? 

Iam si ad eorum miracula veniamus, quae facta a 
diis suis opponunt martyribus nostris, nonne etiam ipsa 
pro nobis facere et nobis reperientur omnino proficere? 
Nam inter magna miracula deorum suorum profecto ma- 
gnum illud est, quod Varro commemorat, Vestalem vir- 
ginem, cum periclitaretur de stupro falsa suspicione, cri- 
brum implesse aqua de Tiberi et ad suos iudices nulla 
eius perstillante parte portasse. Quis aquae pondus su- 
pra cribrum tenuit? Quis tot cavernis patentibus nihil 
inde in terram cadere permisit? — Responsuri sunt: ,Ali- 
quis deus aut aliquis daemon." Si deus, numquid maior 
est Deo, qui fecit hunc mundum? Si daemon, numquid 
potentior est angelo, qui Deo servit, a quo factus est 
mundus? Si ergo deus minor vel angelus vel daemon 
potuit pondus umidi elementi sic suspendere, ut aquarum 
videatur mutata fuisse natura: itane Deus omnipotens, qui 
omnia ipsa creavit elementa, terreno corpori grave pon- 
dus auferre non poterit, ut in eodem elemento habitet 
vivificatum corpus, in quo voluerit vivificans spiritus? 

Deinde cum aera medium ponant inter ignem desu- 
per et aquam subter, quid est quod eum inter aquam et 
aquam et inter aquam et terram saepe invenimus? Quid 
enim volunt esse aquosas nubes, inter quas et maria aer 
medius reperitur? Quonam, quaeso, elementorum pondere 
atque ordine efficitur, ut torrentes violentissimi atque un- 
dosissimi, antequam sub aere in terris currant, super aera 


1 in hoc — celer. omnibus (7.3) om.g 3 in hac — omnibus om. e! 
4eius om.g 8siom.b 13 ut edit. R; falsa auap. de stupro rell. 
v Hoffm. strupro R! 15 perstillante parte R (I 427,34; Proverb. 
19,13) parte stillante AG BDHabegpv Hoffm. 19 hunc eras. g; 

in nubibus pendeant? Cur denique aer est medius inter 
summa caeli et nuda terrarum, quaqua versum orbis ex- 
tenditur, si locus eius inter caelum et aquas, sicut aqua- 
rum inter ipsum et terras est constitutus? 

Postremo si ita est elementorum ordo dispositus, ul 
secundum Platonem duobus mediis, id est aere et aqua, 
duo extrema, id est ignis et terra, iungantur caelique 
obtineat ille summi locum, haec autem imi velut funda- 
minis mundi, et ideo in caelo esse non potest terra: cur 
est ipse ignis in terra? Secundum hanc quippe ratio- 
nem ita ista duo elementa in locis propriis, imo ac sum- 
mo, terra et ignis esse debuerunt, ut, quem ad modum 
nolunt in summo esse posse quod imi est, ita nec in imo 
posset esse quod summi est. Sicut ergo nullam putant 
vel esse vel futuram esse terrae particulam in caelo, ita 
nullam particulam videre debuimus ignis in terra. Nunc 
vero non solum in terris, verum etiam sub terris ita est, 
ut eum eructent vertices montium, praeter quod in usibus 
hominum et esse ignem in terra et eum nasci videmus 
ex terra; quando quidem et de lignis et de lapidibus na- 
scitur, quae sunt corpora sine dubitatione terrena. Sed 
ille, inquiunt, ignis est tranquillus, purus, innoxius, sem- 
piternus; iste autem turbidus, fumeus, corruptibilis atque 
corruptor.. Nec tamen corrumpit montes, in quibus iu- 
giter aestuat, cavernasque terrarum. Verum esto, sit illi 
iste dissimilis, ut terrenis habitationibus congruat: cur 
ergo nolunt, ut credamus naturam corporum terrenorum 
aliquando incorruptibilem factam caelo convenientem futu- 
ram, sicut nunc ignis corruptibilis his convenit terris? 


Nihil igitur afferunt ex ponderibus atque ordine elemen- : 


torum, unde omnipotenti Deo, quominus faciat corpora 
nostra talia, ut etiam in caelo possint habitare, prae- 
scribant. 

om.D! ?34ipsaRG-BDHaegp ipseAbv grauig 25 potest b! 
potuit g utom.g 21 ponat H — 2 quaquep 4terra'DH $8 ob- 
tineant Bg 10 hanc om.e 18 posse om. R posse — in imo om. b 
14 possit (om. esse) b esse posset B 15 ita utg 30 offer. D! 

CaruT XII. 


Contra calumnias infidelium, quibus Christianos de cre- 
dita carnis resurrectione inrident. 


Sed scrupulosissime quaerere et fidem, qua credimus 
resurrecturam carnem, ita quaerendo adsolent inridere: 
utrum fetus abortivi resurgant; et quoniam Dominus ait: 
Amen, dico vobis, capillus capitis vestri non peribit, 
utrum statura et robur aequalia futura sint omnibus an 
diversae corporum quantitates. Si enim aequalitas erit 
corporum, unde habebunt quod hic non habuerunt in 
mole corporis illi abortivi, si resurgent et ipsi? Aut si non 
resurgent, quia nec nati sunt, sed effusi, eandem quae- 
stionem de parvulis versant, unde illis mensura corporis, 
quam nunc defuisse videmus, accedat, cum in hac aetate 
moriuntur. Neque enim dicturi sumus eos non resur- 
recturos, qui non solum generationis, verum etiam rege- 
nerationis capaces sunt. Deinde interrogant, quem modum 
ipsa aequalitas habitura sit. Si enim tam magni et tam 
longi erunt omnes, quam fuerunt quicumque hic fuerunt 
maximi atque Jongissimi, non solum de parvulis, sed de 
plurimis quaerunt, unde illis accessurum sit, quod hic 
defuit, si hoc quisque recipiat, quod hic habuit; si autem, 
quod ait apostolus, occursuros nos omnes in mensuram 
aetalis plenitudinis Christi, et illud alterum: Quos prae- 
destinavit conformes (fieri) imaginis filii sui, sic intellegen- 
dum est, ut statura et modus corporis Christi omnium, 
qui in regno eius erunt, humanorum corporum sit futu- 
rus: ,Multis erit, inquiunt, de magnitudine et longitudine 
detrahendum corporis; et ubi iam erit: capillus capitis 
vestri non peribit, si de ipsa corporis quantitate tam 


7 Le. 21,18 24 Eph. 4,13 25 Rom. 8,29 

4 scripul.A $6 assolendo B! 8 roborg?* 14 accidatp 21 illib 
23 si] superscr. ibi e° quisque solüm (/ in ras.) rec. D? recipiat 
R!bg recipiet R8'AG^"BDaepv accipiet H 25 fieri R^ D? Clarom. 
Lucif. (CE 14, 146,7; cf. 593,6); om. AGBD'Habegpv Hoffm. 
Wey. (cf. 337,18; 535,28; 594,1; 1589,22) 29 detr. corp. R 
corp. detr. reil. v Ho/]m. 30 si — peribit om. D! — p. 589,8 deform.] 

multum peribit?“ Quamvis et de ipsis capillis possit in- 
quiri, utrum redeat quidquid tondentibus decidit. Quod 
si redilurum est, quis non exhorreat illam deformitatem? 
Nam hoc et de unguibus videtur necessario secuturum, 
ut redeat tam multum quod corporis curatura desecuit. 
Et ubi erit decus, quod certe maius, quam in ista esse 
corruptione potuit, in illa iam inmortalitate esse debebit? Si 
autem non redibit, ergo peribit. Quo modo igitur, in- 
quiunt, capillus capitis non peribit? De macie quo- 
que vel pinguedine similiter disputant. Nam si aequa- 
les omnes erunt, non utique alii macri, alii pingues erunt. 
Accedet ergo aliis aliquid, aliis minuetur; ac per hoc non, 
quod erat, recipiendum, sed alicubi addendum est, quod 
non fuit, et alicubi perdendum, quod fuit. 

De ipsis etiam corruptionibus et dilapsionibus cor- 
porum mortuorum, cum aliud vertatur in pulverem, in 
auras aliud exhaletur, sint quos bestiae, sint quos ignis 
absumit, naufragio vel quibuscumque aquis ita quidam 
pereant, ut eorum carnes in umorem putredo dissolvat, 
non mediocriter permoventur atque omnia ista recolligi 
in carnem et redintegrari posse non credunt. Consectan- 
tur etiam quasque foeditates et vitia, sive accidant sive 
nascantur, ubi et monstrosos partus cum horrore atque 
inrisione commemorant, et requirunt, quaenam cuiusque 
deformitatis resurrectio sit futura. Si enim nihil tale red- 
ire in corpus hominis dixerimus, responsionem nostram 
de locis vulnerum, cum quibus Dominum Christum resur- 
rexisse praedicamus, se confutaturos esse praesumunt. 
Sed inter haec omnia quaestio difficillima illa proponitur, 
in cuius carnem reditura sit caro, qua corpus alterius 
vescentis humana viscera fame compellente nutritur. In 
carnem quippe conversa est eius, qui talibus vixit alimen- 


felicitatem p! 6 magis p 7 ut editur Begv; in illà mort. R'; in 
illa mort. 8'^ H; in illa inmort. AGDap; in illa id é inmort.b 8 igi- 
tur) ergo B(sup.l),v;om.H 9 capilli.. peribunte? 14et— quod 
fuit om. b'g 15 autema 17 eraleturA^BHeg 18 absumit RA 
G^DHep absumpsit abg absumat Bv cum naufr.a 19 humor. 

tis, et ea, quae macies ostenderat, detrimenta supplevit. 
Utrum ergo illi redeat homini cuius caro prius fuit, an 
illi potius cuius postea facta est, ad hoc percontantur, ut 
fidem resurrectionis inludant ac sic animae humanae aut 
alternantes, sicut Plato, veras infelicitates falsasque pro- 
mittant beatitudines aut post multas itidem per diversa 
corpora revolutiones aliquando tamen eam, sicut Porphy- 
rius, finire miserias et ad eas numquam redire fateantur; 
non tamen corpus habendo inmortale, sed corpus omne 
fugiendo. 


CaPuT XIII. 


An abortivi non pertineant. ad resurrectionem, si perti- 
nent ad numerum mortuorum. 


Ad haec ergo, quae ab eorum parte contraria me 
digerente mihi videntur opposita, misericordia Dei meis 
nisibus opem ferente respondeam.  Abortivos fetus, qui, 
cum iam vixissent in utero, ibi sunt mortui, resurrectu- 
ros ut adfirmare, ita negare non audeo; quamvis non vi- 
deam quo modo ad eos non pertineat resurrectio mor- 
tuorum, si non eximuntur de numero mortuorum. Aut 
enim non omnes mortui resurgent et erunt aliquae huma- 
nae animae sine corporibus in aeternum, quae corpora 
humana, quamvis intra viscera materna, gestarunt; aut si 
omnes animae humanae recipient resurgentia sua corpora, 
quae habuerunt, ubicumque viventia et morientia relique- 
runt, non invenio quem ad modum dicam ad resurrectio- 
nem non pertinere mortuorum quoscumque mortuos etiam 
in uteris matrum. Sed utrumlibet de his quisque sentiat, 
quod de iam natis infantibus dixerimus, hoc etiam de il- 
lis intellegendum est, si resurgent. 


8 perconteatur A percunctantor BDE 4 aut delev.e 6 multa 
sit idem Hg 16 foetus D 17 cum? D uixeriut (in ras.) D? ibi] 
ipsi e!; ubi D; ubi|ibi emarg. $9 corporea g 2t recipiant e — 
p.591,4 quid uero b 5 resurrectione transeunt corp. b (in ras.) 
7 illi R, D (-i in ras., m. 1?) illo AG^BH rell. v Hoffm. 8 qua 
coniec. Domb., recep. Wey. (cf. 601, 18); in qua B (cf. 581, 18) ; ubi 

Carur XIV. 


An infantes in ea sint resurrecturi habitudine corporis, 
quam habituri erant aetatis accessu. 


Quid ergo de infantibus dicturi sumus, nisi quia non 
in ea resurrecturi sunt corporis exiguitate, qua mortui, 
sed quod eis tardius accessurum erat tempore, hoc sunt 
illi Dei opere miro atque celerrimo recepturi? In sen- 
tentia quippe Domini, qua ait: Capilus capitis vestri 
non peribit, dictum est non defuturum esse quod fuit, 
non autem negatum est adfuturum esse quod defuit. 
Defuit autem infanti mortuo perfecta quantitas sui cor- 
poris; perfecto quippe infanti deest utique perfectio ma- 
gnitudinis corporalis, quae cum accesserit, statura iam 
longior esse non possit. Hunc perfectionis modum sic 
habent omnes, ut cum illo concipiantur atque nascantur; 
sed habent in ratione, non mole; sicut ipsa membra omnia 
iam sunt latenter in semine, cum etiam natis nonnulla 
adhuc desint, sicut dentes ac si quid eius modi. In qua 
ralione uniuscuiusque materiae indita corporali iam quo- 
dam inodo, ut ita dicam, liciatum videtur esse, quod non- 
dum est, immo quod latet, sed accessu temporis erit vel 
potius apparebit. In hac ergo infans iam brevis aut lon- 
gus est, qui brevis longusve futurus est. Secundum hanc 
rationem profecto in resurrectione corporis detrimenta 
corporis non timemus, quia, etsi aequalitas futura esset 
omnium, ita ut omnes usque ad giganteas magnitudines 
pervenirent, ne illi, qui maximi fuerunt, minus haberent 
aliquid in statura, quod eis contra sententiam Christi per- 
iret, qui dixit nec capillum capitis esse periturum, Crea- 
tori utique, qui creavit cuncta de nihilo, quo modo deesse 


9 Le. 21,18 


AG^BDH rell.v Hoffm. 9 defunctur. B 10 non — defuit om. D! 

posset unde adderet quod addendum esse mirus artifex 
nosset? 


CaprvT XV. 


An ad dominici corporis modum omnium mortuorum 
resurrectura sint corpora. 


Sed utique Christus in ea mensura corporis, in qua 
mortuus est, resurrexit, nec fas est dicere, cum resurre- 
ctionis omnium tempus venerit, accessuram corpori eius 
eam magnitudinem, quam non habuit, quando in ea disci- 
pulis, in qua illis erat notus, apparuit, ut longissimis fieri 
possit aequalis. Si autem dixerimus ad dominici corporis 
modum etiam quorumque maiora corpora redigenda, per- 
ibit de multorum corporibus plurimum, cum ipse nec 
capillum periturum esse promiserit. Restat ergo, ut suam 
recipiat quisque mensuram, quam vel habuit in iuventute, 
etiamsi senex est mortuus, vel fuerat habiturus, si est 
ante defunctus, atque illud, quod commemoravit apostolus 
de mensura aetatis plenitudinis Christi, aut propter aliud 
intellegamus dictum esse, id est, ut illi capiti in populis 
Christianis accedente omnium perfectione membrorum 
aetatis eius mensura compleatur, aut, si hoc de resurre- 
ctione corporum dictum est, sic accipiamus dictum, ut 
nec infra nec ultra iuvenalem formam resurgant corpora 
mortuorum, sed in eius aetate et robore, usque ad quam 
Christum hic pervenisse cognovimus (circa triginta quippe 
annos definierunt esse etiam saeculi huius doctissimi 
homines iuventutem; quae cum fuerit spatio proprio ter- 
minata, inde iam hominem in detrimenta vergere gravio- 
ris ac senilis aetatis); et ideo non esse dictum in men- 


18 Eph. 4,18 


3 nosset sup. l. D? Ñosset B 10 fieret aeq, B 16 est mort.) sit 

suram corporis vel in mensuram staturae, sed ín men- 
suram aetatis plenitudinis Christi. 


CaPuT XVI. 


Qualis intellegenda sit sanctorum conformatio ad ima- 
ginem filii Dei. 5 


Illud etiam, quod ait praedestinatos conformes fieri» 
imaginis filii Dei, potest et secundum interiorem homi- 
nem intellegi (unde nobis alio loco dicit: Nolite confor- 
mari huic saeculo, sed reformamini in novitate mentis 
vestrae; ubi ergo reformamur, ne conformemur huic sae- 10 
culo, ibi conformamur Dei filio); potest et sic accipi, ut, 
quem ad modum nobis ille mortalitate, ita nos illi efficia- 
mur inmortalitate conformes; quod quidem et ad ipsam 
resurrectionem corporum pertinet. Si autem etiam in 
his verbis, qua forma resurrectura sint corpora, sumus 15 
admoniti, sicut illa mensura, ita et ista conformatio non 
quantitatis intellegenda est, sed aetatis. Resurgent itaque 
omnes tam magni corpore, quam vel erant vel futuri 
erant aetate iuvenali; quamvis nihil oberit, etiamsi erit 
infantilis vel senilis corporis forma, ubi nec mentis nec 20 
ipsius corporis ulla remanebit infirmitas. Unde etiam si 
quis in eo corporis modo, in quo defunctus est, resur- 
recturum unumquemque contendit, non est cum illo labo- 
riosa contradictione pugnandum. 


CaPvT XVII. 25 


An in suo sexu resuscitanda atque mansura sint corpora 
feminarum. 


Nonnulli propter hoc, quod dictum est: Donec oc- 
curramus omnes (in unitatem fidei in virum perfectum, 


7? Rom. 8,29 10 ib. 12,2 


om. rell.v Hoffm. et] etad H; eras. D 9 sensus uestri A^ B(b?); 

in mensuram aetatis plenitudinis Christi, et: Conformes 
imaginis filii Dei, nec in sexu femineo resurrecturas fe- 
minas credunt, sed in virili omnes aiunt, quoniam Deus 
solum virum fecit ex limo, feminam ex viro. Sed mihi 
5 melius sapere videntur, qui utrumque sexum resurrectu- 
rum esse non dubitant. Non enim libido ibi erit, quae 
confusionis est causa. Nam priusquam peccassent, nudi 
erant, et non confundebantur vir et femina. Corporibus 
ergo illis vitia detrahentur, natura servabitur. Non est autem 
10 vitium sexus femineus, sed natura, quae tunc quidem et 
a concubitu et a partu inmunis erit; erunt tamen membra 
feminea, non adcommodata usui veteri, sed decori novo, 
quo non alliciatur aspicientis concupiscentia, quae nulla 
erit, sed Dei laudetur sapientia atque clementia, qui et 
15 quod non erat fecit et liberavit a corruptione quod fecit. 
Ut enim in exordio generis humani de latere viri dor- 
mientis costa detracta femina fieret, Christum et ecclesiam 
tali facto iam tunc prophetari oportebat. Sopor quippe 
ille viri mors erat Christi, cuius exanimis in cruce pen- 
20 dentis latus lancea perforatum est atque inde sanguis et 
aqua defluxit; quae sacramenta esse novimus, quibus ae- 
dificatur ecclesia. Nam hoc etiam verbo scriptura usa 
est, ubi non legitur „formavit“ aut „finxit“, sed: Aedifi- 
cavit eam in mulierem; unde et apostolus aedificationem 
25 dicit corporis Christi, quod est ecclesia. Creatura est 
ergo Dei femina sicut vir; sed ut de viro fieret, unitas 
commendata; ut autem illo modo fieret, Christus, ut di- 
ctum est, et ecclesia figurata est. Qui ergo utrumque 
sexum instituit, utrumque restituet. Denique ipse fesus 
30 interrogatus a Sadducaeis, qui negabant resurrectionem, 
cuius septem fratrum erit uxor, quam singuli habuerunt, 


1 Eph. 4,13 3 Rom. 8,29 17 Gen. 2,21 21 Io. 19, 84 

15 liberabite 18 pacto emarg. 2 lanc. lat. b ?1defluxit R fluxit A 
profluxit G-BDHabegpEv Hoffm. Wey. 28 etom. Hg 29etipse v 
— p.595, 6 ux. duc.] nubentur H . sunt AGBD!H plerr. vE (sisir); 


DE CIVITATE DEI L. XXIJ. C. 17. 18. 595 


dum quisque eorum vellet defuncti semen, sicut lex prae- 
ceperat, excitare: Erratis, inquit, nescientes scripturas, 
neque virtutem Dei; et cum locus esset, ut diceret: „De 
qua enim me interrogatis, vir erit etiam ipsa, non mulier", 
non hoc dixit, sed dixit: In resurrectione enim neque 5 
nubent neque uxores ducent, sed sunt sicut angeli Dei 
in caelo; aequales utique angelis inmortalitate ac felici- 
tate, non carne; sicut nec resurrectione, qua non indi- 
guerunt angeli, quoniam nec mori potuerunt.  Nuptias 
ergo Dominus futuras esse negavit in resurrectione, non 10 
feminas, et ibi negavit, ubi talis quaestio vertebatur, ut 
eam negato sexu muliebri celeriore facilitate dissolveret, 
si eum ibi praenosceret non futurum; immo etiam futu- 
rum esse firmavit dicendo: Non nubent, quod ad feminas 
pertinet, nec uxores ducent, quod ad viros. Erunt ergo, 15 
quae vel nubere hic solent, vel ducere uxores; sed ibi 


non facient. 
Carur XVIII. 
De viro perfecto, id est Christo, et corpore eius, id est 
ecclesia, quae est ipsius plenitudo. 20 

Proinde quod ait apostolus, occursuros nos omnes 
in virum perfectum, totius ipsius circumstantiam lectionis 
considerare debemus, quae ita se habet: Qui descendit, 
inquit, ipse est et qui ascendit super omnes caelos, ut 
adimpleret omnia. Et ipse dedit quosdam quidem apo- 25 
stolos, quosdam autem prophetas, quosdam vero evange- 
listas, quosdam autem pastores et doctores ad consum- 
mationem sanctorum in opus ministerii, in aedificationem 
corporis Christi, donec occurramus omnes in unitatem 
fidei et agnitionem filii Dei, in virum perfectum, in men- 30 
suram aetatis plenitudinis Christi; ut ultra non simus 

3 Mt. 22,29 7 Mt. 22,30 

parvuli iactati et circumlati omni vento doctrinae, in 
inlusione hominum, in astutia ad machinationem er- 
roris, veritatem autem facientes in caritate augeamur in 
illo per omnia, qui est caput Christus; ex quo totum 

5 corpus conexum et compactum per omnem tactum sub- 
ministrationis secundum operationem in mensuram unius- 
cuiusque partis incrementum corporis facit in aedifica- 
tionem sui in caritate. Ecce qui est vir perfectus, caput 
et corpus, quod constat omnibus membris, quae suo tem- 
10 pore complebuntur, cotidie tamen eidem corpori accedunt, 
dum aedificatur ecclesia, cui dicitur: Vos autem estis 
corpus Christi et membra, et alibi: Pro corpore, inquit, 
eius quod est ecclesia, itemque alibi: Unus panis, unum 
corpus multi sumus. De cuius corporis aedificatione et 
18 hic dictum est: 4d consummationem sanctorum in opus 
ministerii, in aedificationem corporis Christi ac deinde 
subiectum unde nunc agimus: Donec occurramus omnes 
in unitatem fidei et agnitionem filii Dei, in virum per- 
fectum, in mensuram aetatis plenitudinis Christi, et ce- 
20 tera; donec eadem mensura in quo corpore intellegenda 
esset, ostenderet dicens: Augeamur in illo per omnia, 
qui est caput Christus; ex quo totum corpus conexum 
et compactum per omnem tactum .ubministrationis se- 
cundum operationem in mensuram uniuscuiusque partis. 
25 Sicut ergo est mensura uniuscuiusque partis, ita totius 
corporis, quod omnibus suis partibus constat, est utique 
mensura plenitudinis, de qua dictum est: In mensuram 
aetatis plenitudinis Christi. Quam plenitudinem etiam 
illo commemoravit loco, ubi ait de Christo: Æt ipsum de- 
30 dit caput super omnia ecclesiae, quae est corpus eius, 
8 Eph. 4,10sqq. 12 1.Cor. 12,27 18 Col. 1,24 14 1. Cor. 10,17 

plenitudo eius, qui omnia in omnibus impletur. Verum 
si hoc ad resurrectionis formam, in qua erit unusquis- 
que, referendum esset, quid nos impediret nominato viro 
intellegere et feminam, ut virum pro homine positum ac- 
ciperemus? sicut in eo quod dictum est: Beatus vir qui 
timet Dominum, utique ibi sunt et feminae, quae timent 
Dominum. 


CaPvT XIX. 


Quod omnia corporis vitia, quae in hac vita humano 

contraria sunt decori, in resurrectione non sint futura, 

ubi manente naturali substantia in unam pulchritudinem 
et qualitas concurret et quantitas. 


Quid iam respondeam de capillis atque unguibus? 
Semel quippe intellecto ita nihil periturum esse de cor- 
pore, ut deforme nihil sit in corpore, simul intellegitur 
ea, quae deformem factura fuerant enormitatem, massae 
ipsi accessura esse, non locis in quibus membrorum for- 
ma turpetur. Velut si de limo vas fieret, quod rursus 
in eundem limum redactum totum de toto iterum fieret, 
non esset necesse ut illa pars limi, quae in ansa fuerat, 
ad ansam rediret, aut quae fundum fecerat, ipsa rursus 
faceret fundum, dum tamen totum reverteretur in totum, 
id est, totus ille limus in totum vas nulla sui perdita 
parte remearet. Quapropter si capilli totiens tonsi un- 
guesve desecti ad sua loca deformiter redeunt, non redi- 
bunt; nec tamen cuique resurgenti peribunt, quia in 
eandem carnem, ut quemcumque ibi locum corporis tene- 
ant, servata partium congruentia materiae mutabilitate 
vertentur. Quamvis quod ait Dominus: Capillus capitis 
vestri non peribit, non de longitudine, sed de numero 
capillorum dictum multo aptius possit intellegi; unde et 

alibi dicit: Capilli capitis vestri numerati sunt (omnes). 
Neque hoc ideo dixerim, quod aliquid existimem corpori 
cuique periturum, quod naturaliter inerat; sed quod defor- 
me natum fuerat (non utique ob aliud, nisi üt hinc quo- 
$ que ostenderetur, quam sit poenalis condicio ista morta- 
lium), sic esse rediturum, ut servata integritate substantiae 
deformitas pereat. Si enim statuam potest artifex homo, 
quam propter aliquam causam deformem fecerat, conflare 
et pulcherrimam reddere, ita ut nihil inde substantiae, 
10 sed sola deformitas pereat, ac si quid in illa figura prio- 
re indecenter extabat nec parilitate partium congruebat, 
non de toto, unde fecerat, amputare atque separare, sed 
ita conspergere universo atque miscere, ut nec foeditatem 
faciat nec minuat quantitatem: quid de omnipotenti arti- 
15 fice sentiendum est?  Ergone non poterit quasque defor- 
mitates humanorum corporum, non modo usitatas, verum 
etiam raras atque monstrosas, quae huic miserae vitae 
congruunt, abhorrent autem ab illa futura felicitate san- 
ctorum, sic auferre ac perdere, ut, quascumque earum 
20 faciunt etsi naturalia, tamen indecora excrementa substan- 
tiae corporalis, nulla eius deminutione tolluntur? 

Ac per hoc non est macris pinguibusque metuen- 
dum, ne ibi etiam tales sint, quales si possent nec hic 
esse voluissent. Omnis enim corporis pulchritudo est 

25 partium congruentia cum quadam coloris suavitate, Ubi 
autem non est partium congruentia, aut ideo quid offen- 
dit quia pravum est, aut ideo quia parum, aut ideo quia 
nimium. Proinde nulla erit deformitas, quam facit incon- 
gruentia partium, ubi et quae prava sunt corrigentur, et 

quod minus est quam decet, unde Creator novit, inde 
supplebitur, et quod plus est quam decet, materiae ser- 
vata integritate detrahetur. Coloris porro suavitas quanta 
erit, ubi iusti fulgebunt sicut sol in regno Patris sui! 
Quae claritas in Christi corpore, cum resurrexit, ab ocu- 5 
lis discipulorum potius abscondita fuisse quam defuisse 
credenda est. Non enim eam ferret humanus atque in- 
firmus aspectus, quando ille a suis ita deberet adtendi, 
ut posset agnosci. Quo pertinuit etiam, ut contrectanti- 
bus ostenderet suorum vulnerum cicatrices, ut etiam ci- 10 
bum potumque sumeret, non alimentorum indigentia, sed 
ea qua et hoc poterat potestate. Cum autem aliquid non 
videtur, quamvis adsit, a quibus alia, quae pariter adsunt, 
videntur, sicut illam claritatem dicimus adfuisse non vi- 
sam, a quibus alia videbantur: dogecía Graece dicitur, 15 
quod nostri interpretes Latine dicere non valentes in libro 
geneseos caecitatem interpretati sunt. Hanc enim sunt 
passi Sodomitae, quando quaerebant ostium iusti viri nec 
poterant invenire. Quae si fuisset caecitas, qua fit ut 
nihil possit videri, non ostium qua ingrederentur, sed du- 20 
ces itineris a quibus inde abducerentur, inquirerent. 

Nescio quo autem modo sic afficimur amore marty- 
rum beatorum, ut velimus in illo regno in eorum corpo- 
ribus videre vulnerum cicatrices, quae pro Christi nomine 
pertulerunt; et fortasse videbimus. Non enim deformitas 25 
in eis, sed dignitas erit, et quaedam, quamvis in corpore, 
non corporis, sed virtutis pulchritudo fulgebit. Nec ideo 
tamen si aliqua martyribus amputata et ablata sunt mem- 
bra, sine ipsis membris erunt in resurrectione mortuo- 
rum, quibus dictum est: Capillus capitis vestri non per- 30 
ibit. Sed si hoc decebit in illo novo saeculo, ut indicia 
gloriosorum vulnerum in illa inmortali carne cernantur, 

ubi membra, ut praeciderentur, percussa vel secta sunt, 
ibi cicatrices, sed tamen eisdem membris redditis, non 
perditis, apparebunt. Quamvis itaque omnia quae accide- 
runt corpori vitia tunc non erunt, non sunt tamen depu- 
tanda vel appellanda vitia virtutis indicia. 


CaruT XX. 


Quod in resurrectione mortuorum natura corporum qui- 
buslibet modis dissipatorum in integrum undecumque 
revocanda sit. 


Absit autem, ut ad resuscitanda corpora vitaeque red- 
denda non possit omnipotentia Creatoris omnia revocare, 
quae vel bestiae vel ignis absumpsit, vel in pulverem cine- 
remve conlapsum vel in umorem solutum vel in auras 
est exhalatum. Absit ut sinus ullus secretumque naturae 
ita recipiat aliquid subtractum sensibus nostris, ut omnium 
Creatoris aut cognitionem lateat aut effugiat potestatem. 
Deum certe volens, sicut poterat, definire Cicero, tantus 
auctor ipsorum: „Mens quaedam est, inquit, soluta et 
libera, secreta ab omni conceretione mortali, omnia sen- 
tiens et movens ipsaque praedita motu sempiterno." Hoc 
autem repperit in doctrinis magnorum philosophorum. Ut igi- 
tur secundum ipsos loquar, quo modo aliquid vel latet omnia 
sentientem vel inrevocabiliter fugit omnia moventem? 

Unde iam etiam quaestio illa solvenda est, quae dif- 
ficilior videtur ceteris, ubi quaeritur, cum caro mortui 
hominis etiam alterius fit viventis caro, cui potius eorum 
in resurrectione reddatur. Si enim quispiam confectus 
fame atque compulsus vescatur cadaveribus hominum, quod 
malum aliquotiens accidisse et vetus testatur historia et 

nostrorum temporum  infelicia experimenta docuerunt: 
num quisquam veridica ratione contendet totum digestum 
fuisse per imos meatus, nihil inde in eius carnem muta- 
tum atque conversum, cum ipsa macies, quae fuit et non 
est, satis indicet quae illis escis detrimenta suppleta sint? 
lam itaque aliqua paulo ante praemisi, quae ad istum 
quoque nodum solvendum valere debebunt. Quidquid 
enim carnium exhausit fames, utique in auras est exhala- 
tum, unde diximus omnipotentem Deum posse revocare, 
quod fugit. Reddetur ergo caro illa homini, in quo esse 
caro humana primitus coepit. Ab illo quippe altero tam- 
quam mutuo sumpta deputanda est; quae sicut aes alie- 
num ei redhibenda est, unde sumpta est. Sua vero illi, 
quem fames exinanierat, ab eo, qui potest etiam exhalata 
revocare, reddetur. Quamvis etsi omnibus perisset modis 
nec ulla eius materies in ullis naturae latebris remansis- 
set, unde vellet, eam repararet Omnipotens. Sed propter 
sententiam Veritatis, qua dictum est: Capillus capitis 
vestri non peribit, absurdum est, ut putemus, cum capil- 


lus hominis perire non possit, tantas carnes fame depastas : 


atque consumptas perire potuisse. 

Quibus omnibus pro nostro modulo consideratis at- 
que tractatis haec summa conficitur, ut in resurrectione 
carnis in aeternum eas mensuras habeat corporum magni- 
tudo, quas habebat perficiendae sive perfectae cuiusque 
indita corpori ratio iuventutis, in membrorum quoque om- 
nium modulis congruo decore servato. Quod decus ut 
servetur, si aliquid demptum fuerit indecenti alicui gran- 
ditati in parte aliqua constitutae, quod per totum spar- 
gatur, ut neque id pereat et congruentia partium ubique 
teneatur: non est absurdum, ut aliquid inde etiam statu- 
rae corporis addi posse credamus, cum omnibus partibus, 
ut decorem custodiant, id distribuitur, quod si enormiter 

ea quemque statura corporis resurrecturum esse, in qua 
defunctus est, non pugnaciter resistendum est; tantum 
absit omnis deformitas, omnis infirmitas, omnis tarditas 
omnisque corruptio, et si quid aliud illud non decet re- 
gnum, in quo resurrectionis et promissionis filii aequales 
erunt angelis Dei, si non corpore, non acetate, certe feli- 
citate. 


CarvT XXI. 


De novitate corporis spiritalis, in quam sanctorum caro 
mutabitur. 


Restituetur ergo quidquid de corporibus vivis vel post 
mortem de cadaveribus periit, et simul cum eo, quod in 
sepulcris remansit, in spiritalis corporis novitatem ex ani- 
malis corporis vetustate mutatum resurget incorruptione 
atque inmortalitate vestitum. Sed etsi vel casu aliquo 
gravi vel inimicorum inmanitate totum penitus conteratur 
in pulverem atque in auras vel in aquas dispersum, quan- 
tum fieri potest, nusquam esse sinatur omnino: nullo 
modo subtrahi poterit omnipotentiae Creatoris, sed capil- 
lus in eo capitis non peribit. Erit ergo spiritui subdita 
caro spiritalis, sed tamen caro, non spiritus; sicut carni 
subditus fuit spiritus ipse carnalis, sed tamen spiritus, 
non caro. Cuius rei habemus experimentum in nostrae 
poenae deformitate. Non enim secundum carnem, sed 
utique secundum spiritum carnales erant, quibus ait apo- 
stolus: Non potui vobis loqui quasi spiritalibus, sed quasi 
carnalibus; et homo spiritalis sic in hac vita dicitur, ut 
tamen corpore adhuc carnalis sit et videat aliam legem in 
membris suis repugnantem legi mentis 3uae; erit autem 
etiam corpore spiritalis, cum eadem caro sic resurrexerit, 
ut fiat quod scriptum est: Seminatur corpus animale, re- 

surget corpus spiritale. Quae sit autem et quam magna 
spiritalis corporis gratia, quoniam nondum venit in ex- 
perimentum, vereor ne temerarium sit omne, quod de illa 
profertur, eloquium. Verum tamen quia spei nostrae 
gaudium propter Dei laudem non est tacendum et de in- 
timis ardentis sancti amoris medullis dictum est: Domine, 
dilexi decorem domus tuae: de donis eius, quae in hac 
aerumnosissima vita bouis malisque largitur, ipso adiu- 
vante coniciamus, ut possumus, quantum sit illud, quod 
nondum experti utique digne eloqui non valemus. Omitto 
enim, quando fecit hominem rectum —- omitto vitam illam 
duorum coniugum in paradisi fecunditate felicem, quoniam 
tam brevis fuit, ut ad nascentium sensum nec ipsa per- 
venerit: in hac, quam novimus, in qua adhuc sumus, 
cuius temptationes, immo quam totam temptationem, quam- 
diu in ea sumus, quantumlibet proficiamus, perpeti non 
desinimus, quae sint indicia circa genus humanum bonita- 
tis Dei, quis poterit explicare? 


Carur XXII. 


De miseriis ac malis, quibus humanum genus merito 
primae praevaricationis obnoxium est et a quibus nemo 
nisi per Christi gratiam liberatur. 


Nam quod ad primam originem pertinet, omnem 
mortalium progeniem fuisse damnatam, haec ipsa vita, 
si vita dicenda est, tot et tantis malis plena testatur. 
Quid enim aliud indicat horrenda quaedam profunditas 
ignorantiae, ex qua omnis error existit, qui omnes filios 
Adam tenebroso quodam sinu suscepit, ut homo ab illo 
liberari sine labore dolore timore non possit? Quid amor 
ipse tot rerum vanarum atque noxiarum et ex hoc mor- 

daces curae, perturbationes, maerores, formidines, insana 
gaudia, discordiae, lites, bella, insidiae, iracundiae, inimi- 
citiae, fallacia, adulatio, fraus, furtum, rapina, perfidia, su- 
perbia, ambitio, invidentia, homicidia, parricidia, crudelitas, 
saevitia, nequitia, luxuria, petulantia, inpudentia, inpudici- 
tia, fornicationes, adulteria, incesta et contra naturam 
utriusque sexus tot stupra atque inmunditiae, quas turpe 
est etiam dicere, sacrilegia, haereses, blasphemiae, periu- 
ria, oppressiones innocentium, calumniae, circumventiones, 
praevaricationes, falsa testimonia, iniqua iudicia, violen- 
tiae, latrocinia et quidquid talium malorum in men- 
tem non venit et tamen de vita ista hominum non rece- 
dit? Verum haec hominum sunt malorum, ab illa tamen 
erroris et perversi amoris radice venientia, cum qua 
omnis filius Adam nascitur. Nam quis ignorat cum quanta 
ignorantia veritatis, quae iam in infantibus manifesta est, 
et cum quanta abundantia vanae cupiditatis, quae in pue- 
ris incipit apparere, homo veniat in hanc vitam, ita ut, 
si dimittatur vivere ut velit et facere quidquid velit, in 
haec facinora et flagitia, quae commemoravi et quae com- 
memorare non potui, vel cuncta vel multa perveniat? 
Sed divina gubernatione non omni modo deserente 
damnatos et Deo non continente in ira sua miserationes 
suas in ipsis sensibus generis humani prohibitio et eru- 
ditio contra istas, cum quibus nascimur, tenebras vigilant 
et contra hos impetus opponuntur, plenae tamen etiam 
ipsae laborum et dolorum. Quid enim sibi volunt multi- 
modae formidines, quae cohibendis parvulorum vanitati- 
bus adhibentur? Quid paedagogi, quid magistri, quid fe- 
rulàe, quid lora, quid virgae, quid disciplina illa, qua 
Scriptura sancta dicit dilecti filii latera esse tundenda, ne 

crescat indomitus domarique iam durus aut vix possit aut 
fortasse nec possit? Quid agitur his poenis omnibus, 
nisi ut debelletur inperitia et prava cupiditas infrenetur, 
cum quibus malis in hoc saeculum venimus? Quid est 
enim, quod cum labore meminimus, sine labore oblivisci- 
mur; cum labore discimus, sine labore nescimus; cum 
labore strenui, sine labore inertes sumus? Nonne hinc 
apparet, in quid velut pondere suo proclivis et prona sit 
vitiosa natura et quanta ope, ut hinc liberetur, indigeat? 
Desidia segnitia, pigritia neglegentia vitia sunt utique quibus 
labor fugitur, cum labor ipse, etiam qui est utilis, poena sit. 

Sed praeter pueriles poenas, sine quibus disci non 
potest quod maiores volunt, qui vix aliquid utiliter vo- 
lunt, quot et quantis poenis genus agitetur humanum, 
quae non ad malitiam nequitiamque iniquorum, sed ad 
condicionem pertinent miseriamque communem, quis ullo 
sermone digerit? quis ulla cogitatione conprehendit? 
Quantus est metus, quanta calamitas ab orbitatibus atque 
luctu, a damnis et damnationibus, a deceptionibus et men- 
daciis hominum, a suspicionibus falsis, ab omnibus violen- 
tis facinoribus et sceleribus alienis! quando quidem ab 
eis et depraedatio et captivitas, et vincla et carceres, et 
exilia et cruciatus, et amputatio membrorum et privatio 
sensuum, et oppressio corporis ad obscenam libidinem 
opprimentis explendam et alia multa horrenda saepe con- 
tingunt. Quid? ab innumeris casibus quae forinsecus cor- 
pori formidantur, aestibus et frigoribus, tempestatibus 
imbribus adluvionibus, coruscatione tonitru, grandine ful- 
mine, motibus hiatibusque terrarum, oppressionibus rui- 
narum, ab offensionibus et pavore vel etiam malitia iu- 
mentorum, a tot venenis fruticum aquarum, aurarum 
ed. princ.; inquit A7 Hbegp ed. Arg.; innr (?) D'; in quantum D* 

bestiarum, a ferarum vel tantummodo molestis vel etiam 
morliferis morsibus, a rabie quae contingit ex rabido 
cane, ut etiam blanda et amica suo domino bestia non- 
numquam vehementius et amarius quam leones dracones- 
que metuatur faciatque hominem, quem forte adtamina- 
verit, contagione pestifera ita rabiosum, ut a parentibus 
coniuge filiis peius omni bestia formidetur! Quae mala 
patiuntur navigantes! quae terrena itinera gradientes! 
Quis ambulat ubicumque non inopinatis subiacens casibus? 
De foro quidam rediens domum sanis pedibus suis ceci- 
dit, pedem fregit et ex illo vulnere finivit hanc vitam. 
Quid videtur sedente securius? De sella, in qua sedebat, 
cecidit Heli sacerdos et mortuus est. Agricolae, immo 
vero omnes homines, quot et quantos a caelo et terra 
vel a perniciosis animalibus casus metuunt agrorum fru- 
ctibus! Solent tamen de frumentis tandem collectis et 
reconditis esse securi. Sed quibusdam, quod novimus, 
proventum optimum frumentorum fluvius inprovisus fu- 
gientibus hominibus de horreis eiecit atque abstulit. Con- 
tra milleformes daemonum incursus quis innocentia sua 
fidit? quando quidem, ne quis fideret, etiam parvulos bapti- 
zatos, quibus certe nihil est innocentius, aliquando sic 
vexant, ut in eis maxime Deo ista sinente monstretur 
huius vitae flenda calamitas et alterius desideranda felici- 
tas. [am vero de ipso corpore tot existunt morborum 
mala, ut nec libris medicorum cuncta conprehensa sint; 
in quorum pluribus ac paene omnibus etiam ipsa adiu- 
menta et medicamenta tormenta sunt, ut homines a poe- 
narum exitio poenali eruantur auxilio. Nonne ad hoc 
perduxit sitientes homines ardor inmanis, ut urinam quo- 
que humanam vel etiam suam biberent? nonne ad hoc 
fames, ut a carnibus hominum se abstinere non possent 
nec inventos homines mortuos, sed propter hoc a se oc- 
cisos, nec quoslibet alienos, verum etiam filios matres in- 


18 1. Sam. (Reg.) 4,18. — 1 ac ferar, G?be'g? zex]aBR rabioso b 
7 et coniuge filins p 9 nonopin. R. 17 quos G? quod nov.] cognou. 
B 200mnesmillef.e mille formis B; m. ferme p ininnoc.D* 28 si- 
nente, ista ev — p. 607, 8 expl. uerb. He uisibus (în ras.) D 10 ut 


DE CIVITATE DEI L. XXII. C. 22. 601 


credibili crudelitate, quam rabida esuries faciebat, absu- 
merent? Ipse postremo somnus, qui proprie quietis nomen 
accepit, quis verbis explicet, saepe somniorum visis quam 
sit inquietus et quam magnis, licet falsarum rerum, ter- 
roribus, quas ita exhibet et quodam modo exprimit, ut a 
veris eas discernere nequeamus, animam miseram sensus- 
que perturbet? Qua falsitate visorum etiam vigilantes in 
quibusdam morbis et venenis miserabilius agitantur; quam- 
vis multimoda varietate fallaciae homiues etiam sanus ma- 
ligni daemones nonnumquam decipiant talibus visis, ut, 
etiamsi eos per haec ad sua traducere non potuerint, sen- 
sus tamen eorum solo appetitu qualitercumque persuaden- 
dae falsitatis inludant. 

Ab huius tam miserae quasi quibusdam inferis vitae 
non liberat nisi gratia Salvatoris Christi, Dei ac Domini 
nostri (hoc enim nomen est ipse [esus; interpretatur 
quippe Salvator) maxime ne post hanc miserior ac sempi- 
terna suscipiat, non vita, sed mors. Nam in ista quam- 
vis sint per sancta et sanctos curationum magna solacia, 
tamen ideo non semper etiam ipsa beueficia tribuuntur 
petentibus, ne propter hoc religio quaeratur, quae propter 
aliam magis vitam, ubi mala non erunt omnino ulla, quae- 
renda est; et ad hoc meliores quosque in his malis ad- 
iuvat gratia, ut quanto fideliore, tanto fortiore corde tole- 


rentur. Ád quam rem etiam philosophiam prodesse dicunt : 


docti huius saeculi, quam dii quibusdam paucis, ait Tul- 
lius, veram dederunt; nec hominibus, inquit, ab his aut 
datum est donum maius aut potuit ullum dari. Usque 
adeo et ipsi, contra quos agimus, quoquo modo compulsi 


sunt in habenda non quacumque, sed vera philosophia : 


divinam gratiam confiteri. Porro si paucis divinitus da- 
tum est verae philosophiae contra miserias huius vitae 
unicum auxilium, satis et hinc apparet humanum genus 
ad luendas miseriarum poenas esse damnatum. Sicut 


autem hoc, ut fatentur, nullum divinum maius est donum, : 

sic a nullo deo dari credendum est, nisi ab illo, quo et 
ipsi qui multos deos colunt nullum dicunt esse maiorem. 


CaruT XXII. 


De his, quae praeter illa mala, quae bonis malisque 
communia sunt, ad iustorum laborem specialiter 
pertinent. 


Praeter haec autem mala huius vitae bonis malisque 
communia habent in ea iusti etiam proprios quosdam la- 
bores suos, quibus adversus vitia militant et in talium 
proeliorum temptationibus periculisque versantur. Ali- 
quando enim concitatius, aliquando remissius, non tamen 
desinit caro concupiscere adversus spiritum et spiritus ad- 
versus carnem, ut non ea quae volumus faciamus, omnem 
malam concupiscentiam cousumendo, sed eam nobis, quan- 
tum divinitus adiuti possumus, non ei consentiendo sub- 
damus, vigiliis continuis excubantes, ne opinio veri similis 
fallat, ne decipiat sermo versutus, ne se tenebrae alicuius 
erroris offundant, ne quod honum est malum aut quod 
malum est bonum esse credatur, ne ab his quae agenda 
sunt metus revocet, ne in ea quae agenda non sunt cu- 
pido praecipitet, ne super iracundiam sol occidat, ne in- 
imicitiae provocent ad retributionem mali pro malo, ne 
absorbeat inhonesta vel inmoderata tristitia, ne inpertien- 
dorum beneficiorum ingerat mens ingrata torporem, ne 
maledieis rumoribus bona conscientia fatigetur, ne teme- 
raria (de alio» suspicio (nos? nostra decipiat, ne aliena de 
nobis falsa nos frangat, ne regnet peccatum in nostro 
mortali corpore ad oboediendum desideriis eius, ne mem- 
bra nostra exhibeantur iniquitatis arma peccato, ne ocu- 
lus sequatur concupiscentiam, ne vindicandi cupiditas 

vincat, ne in eo quod male delectat vel visio vel cogitatio 
remoretur, ne inprobum aut indecens verbum libenter 
audiatur, ne fiat quod non licet etiamsi libet, ne in hoc 
bello laborum periculorumque plenissimo vel de viribus 
nostris speretur facienda victoria vel viribus nostris facta 
tribuatur, sed eius gratiae, de quo ait apostolus: Gratias 
autem Deo, qui dat nobis victoriam per Dominum no- 
strum lesum Christum; qui et alio loco: In his, inquit, 
omnibus supervincimus per eum qui dilexit nos — sciamus 
tamen, quantalibet virtute proeliandi vitiis repugnemus 
vel etiam vitia superemus et subiugemus, quamdiu sumus 
in hoc corpore, nobis deesse non posse unde dicamus 
Deo: Dimitte nobis debita nostra. [n illo autém regno, 
ubi semper cum corporibus inmortalibus erimus, nec proe- 
lia nobis erunt ulla nec debita; quae nusquam et num- 
quam essent, si natura nostra, sicut recta creata est, per- 
maneret. Ac per hoc etiam noster iste conflictus, in quo 
periclitamur et de quo nos victoria novissima cupimus 
liberari, ad vitae huius mala pertinet, quam tot tantorum- 
que testimonio malorum probamus esse damnatam. 


CaPuT XXIV. 


De bonis, quibus etiam hanc vitam damnationi obnoxiam 
Creator implevit. 


lam nunc considerandum est, hanc ipsam miseriam 
generis humani, in qua laudatur iustitia punientis, quali- 
bus et quam multis impleverit bonis eiusdem bonitas 
cuncta quae creavit administrantis. Primum benedictio- 
nem illam, quam protulerat ante peccatum dicens: Cre- 
scite et multiplicamini et implete terram, nec post pec- 

catum voluit inhibere mansitque in stirpe damnata donata 
fecunditas; nec illam vim mirabilem seminum, immo etiam 
mirabiliorem qua efficiuntur et semina, inditam corpori- 
bus humanis et quodam modo intextam peccati vitium 
potuit auferre, quo nobis inpacta est etiam necessitas 
mortis; sed utrumque simul currit isto quasi fluvio atque 
torrente generis humani, malum quod a parente trahitur, 
et bonum quod a creante tribuitur. In originali malo 
duo sunt, peccatum atque supplicium; in originali bono 
alia duo, propagatio et conformatio. Sed quantum ad 
praesentem pertinet intentionem nostram, de malis, quo- 
rum unum de nostra venit audacia, id est peccatum, 
alterum de iudicio Dei, id est supplicium, iam satis dixi- 
mus. Nunc de bonis Dei, quae ipsi quoque vitiatae da- 
mnataeque naturae contulit sive usque nunc confert, di- 
cere institui. Neque enim damnando aut totum abstulit 
quod dederat, alioquin nec esset omnino; aut eam remo- 
vit a sua potestate, etiam cum diabolo poenaliter subdidit, 
cum nec ipsum diabolum a suo alienarit imperio; quando 
quidem, ut ipsius quoque diaboli natura subsistat, ille fa- 
cit qui summe est et facit esse quidquid aliquo modo est. 

Duorum igitur illorum, quae diximus bona etiam in 
nafuram peccato vitiatam supplicioque damnatam de boni- 
tatis eius quodam veluti fonte manare, propagationem in 
primis mundi operibus benedictione largitus est, a quibus 
operibus die septimo requievit; conformatio vero in illo 
eius est opere, quo usque nunc operatur. Efficacem quippe 
potentiam suam si rebus subtrahat, nec progredi poterunt 
et suis dimensis motibus peragere tempora nec prorsus 
in eo quod creatae sunt aliquatenus permanebunt Sic 
ergo creavit hominem Deus, ut ei adderet fertilitatem 
quandam, qua homines alios propagaret, cougenerans eis 
etiam ipsam propagandi possibilitatem, non necessilatem: 

quibus tamen voluit hominibus abstulit eam Deus, et ste- 
riles fuerunt; non tamen generi humano abstulit semel 
datam primis duobus coniugibus benedictione generali. 
Haec ergo propagatio quamvis peccato non fuerit ablata, 
non tamen etiam ipsa talis est, qualis fuisset, si nemo 
peccasset. Ex quo enim homo in honore positus, postea 
quam deliquit, comparatus est pecoribus, similiter generat; 
non in eo tamen penitus extincta est quaedam velut scin- 
tilla rationis, in qua factus est ad imaginem Dei. Huic 
autem propagationi si conformatio non adhiberetur, nec 
ipsa in sui generis formas modosque procederet. Si enim 
non concubuissent homines et nihilo minus Deus vellet 
implere terras hominibus: quo modo creavit unum sine 
commixtione maris et feminae, sic posset omnes; con- 
cumbentes vero nisi illo creante generantes esse non pos- 
sunt. Sicut ergo ait apostolus de institutione spiritali, 
qua homo ad pietatem iustitiamque formatur: Negue qui 
plantat, est aliquid, neque qui rigat, sed qui incremen- 
tum dat Deus: ita eliam hic dici potest: „Nec qui con- 
cumbit nec qui seminal, est aliquid, sed qui format 
Deus; nec mater, quae conceptum portat et partum nutrit, 
est aliquid, sed qui incrementum dat Deus.“ Ipse nam- 
que operatione, qua usque nunc operatur, facit ut nume- 
ros suos explicent semina et a quibusdam latentibus atque 
invisibilibus involucris in formas visibiles huius quod 
aspicimus decoris evolvaut; ipse incorpoream corpoream- 
que naturam, illam praepositam, istam subiectam, miris 
modis copulans et conectens animantem facit. Quod opus 
eius tam magnum et mirabile est, ut non solum in ho- 

mine, quod est animal rationale et ex hoc cunctis ter- 
renis animantibus excellentius atque praestantius, sed in 
qualibet minutissima muscula bene consideranti stuporem 
mentis ingerat laudemque pariat Creatoris. 

Ipse itaque animae humanae mentem dedit, ubi ratio 
et intellegentia in infante sopita est quodam modo, quasi 
nulla sit, excitanda scilicet atque exerenda aetatis accessu, 
qua sit scientiae capax atque doctrinae et habilis perce- 
ptioni veritatis et amoris boni; qua capacitate hauriat sa- 
pientiam virtutibusque sit praedita, quibus prudenter, for- 
titer, temperanter et iuste adversus errores et cetera 
ingenerata vitia dimicet eaque nullius rei desiderio nisi 
boni illius summi atque inmutabilis vincat. Quod etsi 
non faciat, ipsa talium bonorum capacitas in natura ratio- 
nali divinitus instituta quantum sit boni, quam mirabile 
Omnipotentis opus, quis competenter effatur aut cogitat? 
Praeter enim artes bene vivendi et ad inmortalem per- 
veniendi felicitatem, quae virtutes vocantur et sola Dei 
gratia, quae iu Christo est, filiis promissionis regnique 
donantur, nonne humano ingenio tot tantaeque artes sunt 
inventae et exercitae, partim necessariae partim volupta- 
riae, ut tam excellens vis mentis atque rationis in his 
etiam rebus, quas superfluas, immo et periculosas perni- 
ciosasque appetit, quantum bonum habeat in natura, unde 
ista potuit vel invenire vel discere vel exercere, testetur? 
Vestimentorum et aedificiorum ad opera quam mirabilia, 
quam stupenda industria humana pervenerit; quo in agri- 
cultura, quo ın navigatione profecerit; quae in fabricatione 
quorumque vasorum vel etiam statuarum et picturarum 
varietate excogitaverit et impleverit; quae in theatris mira- 
bilia spectantibus, audientibus incredibilia facienda et ex- 
hibenda molita sit; in capiendis occidendis domandis in- 
rationabilibus animantibus quae et quanta reppererit; ad- 

versus ipsos homines tot genera venenorum, tot armorum, 
tot machinamentorum, et pro salute mortali tuenda atque 
reparanda quot medicamenta atque adiumenta conprehen- 
derit; pro voluptate faucium quot condimenta et gulae 
inritamenta reppererit; ad indicandas et suadendas cogi- 
tationes quam multitudinem varietatemque signorum, ubi 
praecipuum locum verba et litterae tenent; ad delectan- 
dos animos quos elocutionis ornatus, quam diversorum 
carminum copiam; ad mulcendas aures quot organa musi- 
ca, quos cantilenae modos excogitaverit; quantam peritiam 
dimensionum atque numerorum, meatusque et ordines si- 
derum quanta sagacitate conprehenderit; quam multa re- 
rum mundanarum cognitione se impleverit, quis possit 
eloqui, maxime si velimus non acervatim cuncta congerere, 
sed in singulis inmorari? In ipsis postremo erroribus et 
falsitatibus defendendis quam magna claruerint ingenia 
philosophorum atque haereticorum, quis aestimare suf- 
ficiat? Loquimur enim nunc de natura mentis humanae, 
qua ista vita mortalis ornatur, non de fide atque itinere 
veritatis, qua illa inmortalis adquiritur. Huius tantae 
naturae conditor cum sit utique Deus verus et summus, 
ipso cuncta quae fecit administrante et summam potesta- 
tem summamque habente iustitiam numquam profecto in 
has miserias decidisset atque ex his praeter eos solos qui li- 
berabuntur in aeternas esset itura, nisi nimis grande peccatum 
in homine primo, de quo celeri exorti sunt, praecessisset. 

Iam vero in ipso corpore, quamvis nobis sit cum 
beluis mortalitate commune multisque earum reperiatur 
infirmius, quanta Dei bonitas, quauta providentia tanti 
Creatoris apparet! Nonne ita sunt in eo loca sensuum et 
celera membra disposita speciesque ipsa ac figura et 
Statura totius corporis ita modificata, ut ad ministerium 
animae rationalis se indicet factum? Non enim ut ani- 
malia rationis expertia prona esse videmus in terram, ita 
creatus est homo; sed erecta in caelum corporis forma 

admonet eum quae sursum suut sapere. Porro mira 
mobilitas, quae linguae ac manibus adtributa est, ad lo- 
quendum et scribendum apta atque conveniens et ad opera 
artium plurimarum officiorumque complenda, nonne satis 
5 ostendit, quali animae ut serviret tale sit corpus adiun- 
ctum? quamquam et detractis necessitatibus operandi ita 
omnium partium congruentia numerosa sit et pulchra sibi 
parilitate respondeat, ut nescias utrum in eo condendo 
maior sit utilitatis habita ratio quam decoris. Certe enim 
10 nihil videmus creatum in corpore utilitatis causa, quod 
non habeat etiam decoris locum. Pius autem nobis id 
appareret, si numeros mensurarum, quibus inter se cun- 
cta conexa sunt et coaptata, nossemus; quos forsitan data 
opera in his, quae foris eminent, humana posset vestigare 
16 sollertia; quae vero tecta sunt atque a nostris remota con- 
spectibus, sicuti est tanta perplexitas venarum atque ner- 
vorum et viscerum, secreta vitalium, invenire nullus pot- 
est. Quia etsi medicorum diligentia nonnulla crudelis, 
quos anatomicos appellant, laniavit corpora mortuorum 
20 sive etiam inter manus secantis perscrutantisque morien- 
tium atque in carnibus humanis satis inhumane abdita 
cuncta rimata est, ut quid et quo modo quibus locis cu- 
randum esset addisceret: numeros tamen de quibus lo- 
quor, quibus coaptatio, quae čọuovlæ Graece dicitur, tam- 
25 quam cuiusdam organi, extrinsecus atque intrinsecus totius 
corporis constat, quid dicam, nemo valuit invenire, quos 
nemo ausus est quaerere? qui si noti esse potuissent, in 
interioribus quoque visceribus, quae nullum ostentant de- 
cus, ita delectaret pulchritudo rationis, ut omni formae 
30 apparenti, quae oculis placet, ipsius mentis, quae oculis 
utitur, praeferretur arbitrio. Sunt vero quaedam ita 
posita in corpore, ut tantummodo decorem habeant, non 
et usum; sicut habet pectus virile mamillas, sicut facies 
barbam, quam non esse munimento, sed virili ornamento 

indicant purae facies feminarum, quas utique infirmiores 
muniri tutius conveniret. Si ergo nullum membrum, in 
his quidem conspicuis (unde ambigit nemo), quod ita sit 
alicui operi accommodatum, ut non etiam sit decorum; 
sunt autem nonnulla, quorum solum decus et nullus est 
usus: puto facile intellegi in conditione corporis dignita- 
tem necessitati fuisse praelatam.  Transitura est quippe 
necessitas tempusque venturum, quando sola invicem pul- 
chritudine sine ulla libidine perfruamur; quod maxime ad 
laudem referendum est Conditoris, cui dicitur in psalmo: 
Confessionem et decorem induisti. 

Iam cetera pulchritudo et utilitas creaturae, quae 
homini, licet in istos labores miseriasque proiecto atque 
damnato, spectanda atque sumenda divina largitate con- 
cessa est, quo sermone terminari potest? in caeli et ter- 
rae et maris multimoda et varia pulchritudine, in ipsius 
lucis tanta copia tamque mirabili specie, in sole ac luna 
el sideribus, in opacitatibus nemorum, in coloribus et 
odoribus florum, in diversitate ac multitudine volucrum 


garrularum atque pictarum, in multiformi specie tot tan- : 


tarumque animantium, quarum illae plus habent admira- 
tionis, quae molis minimum (plus enim formicularum et 
apicularum opera stupemus quam inmensa corpora ballae- 
narum), in ipsius quoque maris tam grandi spectaculo, 
cum sese diversis coloribus velut vestibus induit et ali- 
quando viride atque hoc multis modis, aliquando purpureum, 
aliquando caeruleum est. Quam porro delectabiliter specta- 
tur etiam quandocumque turbatur, et fit inde maior sua- 
vitas, quia sic demulcet intuentem, ut non iactet et qua- 
tiat navigantem! Quid ciborum usquequaque copia contra 
famem? quid saporum diversitas contra fastidium, naturae 
diffusa divitiis, non coquorum arte ac labore quaesita? quid 
11 Ps. 103, 1 
$ munireg membrum RA; membr. est G^ BDH rell. v Hoff m. 

in tam multis rebus tuendae aut recipiendae salutis auxilia! 
Quam grata vicissitudo diei alternantis et noctis! Aurarum 
quam blanda temperies! In fruticibus et pecoribus indu- 
mentorum conficiendorum quanta materies! Omnia com- 
ö memorare quis possit? Haec autem sola, quae a me 
velut in quendam sunt aggerem coartata, si vellem velut 
conligata involucra solvere atque discutere, quanta mihi 
mora esset in singulis, quibus plurima continentur! Et 
haec omnia miserorum sunt damnatorumque solacia, non 
10 praemia beatorum. Quae igitur illa sunt, si tot et talia 
ac tanta sunt ista? Quid dabit eis quos praedestinavit 
ad vitam, qui haec dedit etiam eis quos praedestinavit ad 
mortem? Quae bona in illa beata vita faciet eos sumere, 
pro quibus in hac misera unigenitum suum filium voluit 
15 usque ad mortem mala tanta perferre? Unde apostolus 
de ipsis in illud regnum praedestinatis loquens: Qui pro- 
prio, inquit, flio non pepercit, sed pro nobis omnibus 
tradidit eum, quo modo non et cum illo omnia notis 
donabit? Cum haec promissio complebitur, quid erimus! 
20 quales erimus! Quae bona in illo regno accepturi sumus, 
quando quidem Christo moriente pro nobis tale iam pignus 
aecepimus! Qualis erit spiritus hominis nullum omnino 
habens vitium, nec sub quo iaceat, nec cui cedat, nec 
contra quod saltem laudabiliter dimicet, pacatissima vir- 
35 tute perfectus! Rerum ibi omnium quanta, quam spe- 
ciosa, quam certa scientia, sine errore aliquo vel labore, 
ubi Dei sapientia de ipso suo fonte potabitur, cum sum- 
ma felicitate, sine ulla difficultate! Quale erit corpus, 
quod omni modo spiritui subditum et eo sufficienter vi- 
30 vificatum nullis alimoniis indigebit! Non enim animale, 
sed spiritale erit, habens quidem carnis. sed sine ulla 
carnali corruptione substantiam. 

CaPvT XXV. 


De pervicacia quorundam, qui resurrectionem carnis, 
quam, sicut praedictum est, totus mundus credit, 
inpugnant. 


Verum de animi bonis, quibus post hanc vitam bea- 
tissimus perfruetur, non a nobis dissentiunt philosophi 
nobiles: de carnis resurrectione contendunt, hanc quan- 
tum possunt negant. Sed credentes multi negantes pau- 
cissimos reliquerunt et ad Christum, qui hoc quod istis 
videtur absurdum in sua resurrectione monstravit, fideli 
corde conversi sunt, docti et indocti, sapientes mundi et 
insipientes. Hoc enim credidit mundus, quod praedixit 
Deus, qui etiam hoc praedixit, quod hanc rem mundus 
fuerat crediturus. Neque enim Petri maleficiis ea cum 
laude credentium tanto ante praenuntiare compulsus est. 
Ille est enim Deus, quem (sicut iam dixi aliquotiens, 
nec commonere me piget) conütente Porphyrio atque id 
oraculis deorum suorum probare cupiente ipsa numina 
perhorrescunt; quem sic laudavit, ut eum et Deum patrem 
et regem vocaret. Absit enim, ut sic intellegenda sint 
quae praedixit, quo modo volunt hi, qui hoc cum mundo 
non crediderunt, quod mundum crediturum esse praedixit. 
Cur enim non potius ita, sicut crediturus tanto ante prae- 
dictus est mundus, non sicut paucissimi garriunt, qui hoc 
cum mundo, quod crediturus praedictus est, credere no- 
luerunt? Si enim propterea dicunt alio modo esse cre- 
denda, ne, si dixerint vana esse conscripta, iniuriam fa- 
ciant illi Deo, cui tam magnum perhibent testimonium: 
lantam prorsus ei vel etiam graviorem faciunt iniuriam, 
si aliter dicunt esse intellegenda, non sicut mundus ea 

credidit, quem crediturum ipse laudavit, ipse promisit, 
ipse complevit. Utrum enim non potest facere ut resurgat 
caro et vivat in aeternum, an propterea credendum non 
est id eum esse facturum, quia malum est atque in- 
dignum Deo? Sed de omnipotentia eius, qua tot et 
tanta facit incredibilia, iam multa diximus. Si volunt in- 
venire quod omnipotens non polest, habent prorsus, ego 
dicam: mentiri non potest. Credamus ergo quod potest 
non credendo quod non potest. Non itaque credentes 
quod mentiri possit credant esse facturum quod se factu- 
rum esse promisit, et sic credant, sicuti credidit mundus, 
quem crediturum esse praedixit, quem crediturum esse 
laudavit, quem crediturum esse promisit, quem credidisse 
iam ostendit. Hoc autem malum esse unde demonstrant? 
Non erit illic ulla corruptio, quod est corporis malum. 
De ordine elementorum iam disputavimus; de aliis homi- 
num coniecturis satis diximus; quanta sit futura in cor- 
pore incorruptibili facilitas motus, de praesentis bonae 
valetudinis temperamento, quae utique nullo modo illi 
cemparanda est inmortalitati, in libro tertio decimo satis, 
ut opinor, ostendimus.  Legant superiora operis huius, 
qui vel non legerunt vel volunt recolere quod legerunt. 


Carur XXVI. 


Quo modo Porphyrii definitio, qua beatis animis putat 
corpus omne fugiendum, ipsius Platonis sententia de- 
struatur, qui dicil summum Deum diis promisisse, ut 
numquam corporibus exuerentur. 


Sed Porphyrius ait, inquiunt, ut beata sit anima, cor- 
pus esse omne fugiendum. Nihil ergo prode est, quia in- 
corruptibile diximus futurum corpus, si anima beata non 
erit, nisi omne corpus effugerit. Sed iam et hinc in 

20 Lib. 13 c. 18. — 4 indignumestR 6fecit Dg 10credentD 
futurum quod H 11etsi/g sicuti Ae; sicut hic R; sicutid ^ DHbgp 

libro memorato quantum oportuit disputavi; verum hic 
unum inde tantum commemorabo. Emendet libros suos 
istorum omnium magisler Plato et dicat eorum deos, ut 
beati sint, sua corpora füugituros, id est esse morituros, 
quos in caelestibus corporibus dixit inclusos; quibus 
tamen Deus, a quo facti sunt, quo possent esse securi, 
inmortalitatem, id est in eisdem corporibus aeternam per- 
mansionem, non eorum natura id habente, sed suo con- 
silio praevalente, promisit. Ubi etiam illud evertit quod 
dicunt, quoniam est inpossibilis, ideo resurrectionem car- 
nis non esse credendam.  Apertissime quippe iuxta eun- 
dem philosophum, ubi diis a se factis promisit Deus non 
factus inmortalitatem, quod inpossibile est se dixit esse 
facturum. Sic enim eum locutum narrat Plato: „Quoniam 
estis orti, inquit, inmortales esse et indissolubiles non 
potestis; non tamen dissolvemini neque vos ulla mortis 
fata periment nec erunt valentiora quam consilium meum, 
quod maius est vinculum ad perpetuitatem vestram quam 
illa quibus estis conligati.^ Si non solum absurdi, sed 
surdi non sunt qui haec audiunt, non utique dubitant 
diis factis ab ilo Deo qui eos fecit secundum Platonem 
quod est inpossibile fuisse promissum. Qui enim dicit: 
»Vos quidem inmortales esse non potestis, sed mea volun- 
tate inmortales eritis, ^ quid aliud dicit quam „id quod 
fieri non potest me faciente tamen eritis“? Tlie igitur 
carnem incorruptibilem, inmortalem, spiritalem resuscita- 
bit, qui iuxta Platonem id quod inpossibile est se factu- 
rum esse promisit. Quid adhuc, quod promisit Deus, 
quod Deo promittenti credidit mundus, qui etiam ipse 
promissus est crediturus, esse inpossibile clamant, quando 
quidem nos Deum, qui etiam secundum Platonem facit 
inpossibilia, id facturum esse clamamus? Non ergo, ut 
beatae sint animae, corpus est omne fugiendum, sed cor- 


19 Cf. 1.13 c. 168q. (I 575, 24sqq.); Tim. 41 Asq.: Cic. Tim. 
c. 11 (Plasbg 1908 p. 187); Aug. Serm. 241, 8 (Migne 38 p. 1138) 


1 hicom.D 2indeom.g 4 suntD! 5dicitb dixit esse incl. 
R 6 possintg 10 impossibile Bemarg. 17 facta D 27 se om. H 


5 


10 


15 


20 


25 


30 


620 S. AUGUSTINI 


pus incorruptibile recipiendum. Et in quo convenientius 
incorruptibili corpore laetabuntur, quam in quo corrupti- 
bili gemuerunt? Sic enim non in eis erit illa dira cupi- 
ditas, quam posuit ex Platone Vergilius, ubi ait: 


b Rursus et incipiant in corpora velle reverti; 


sic, inquam, cupiditatem revertendi ad corpora non habe- 

bunt, cum corpora, in quae reverti cupiunt, secum habe- 

bunt et sic habebunt, ut numquam non habeant, num- 

quam ea prorsus vel ad exiguum quamlibet tempus ulla 
10 morte deponant. 


Carur XXVII. 


De contrariis definitionibus Platonis atque Porphyrii, in 
quibus si uterque alteri cederet, a veritate neuter 
deviaret. 


15 Singuli quaedam dixerunt Plato atque Porphyrius, 
quae si inter se communicare potuissent, facti essent for- 
tasse Christiani. Plato dixit sine corporibus animas in 
aeternum esse non posse. [deo enim dixit etiam sapien- 
tum animas post quamlibet longum tempus, tamen ad 

20 corpora redituras. Porphyrius autem dixit animam pur- 
gatissimam, cum redierit ad Patrem, ad haec mala mundi 
numquam esse redituram. Ac per hoc, quod verum vidit 
Plato, si dedisset Porphyrio, etiam iustorum atque sapien- 
tum purgatissimas animas ad humana corpora redituras; 

25 rursus quod verum vidit Porphyrius, dedisset Platoni, 
numquam redituras ad miserias corruptibilis corporis ani- 
mas sanctas; ut non singuli haec singula, sed ambo et 
singuli utrumque dicerent: puto quod viderent esse iam 

consequens, ut et redirent animae ad corpora et talia 
reciperent corpora, in quibus beate atque inmortaliter vi- 
verent. Quoniam secundum Platonem etiam sanctae ani- 
mae ad humana corpora redibunt; secundum Porphyrium 
ad mala mundi huius sanctae animae non redibunt. Di- 5 
cat itaque cum Platone Porphyrius: ,,Redibunt ad corpora“; 
dicat Plato cum Porphyrio: „Non redibunt ad mala“: et 
ad ea corpora redire consentient, in quibus nulla patian- 
tur mala. Haec itaque non erunt nisi illa quae promittit 
Deus, beatas animas in aeternum cum sua aeterna carne 10 
victuras. Hoc enim, quantum existimo, iam facile nobis 
concederent ambo, ut, qui faterentur ad inmortalia cor- 
pora redituras animas esse sanctorum, ad sua illas redire 
permitterent, in quibus mala huius saeculi pertulerunt, 
in quibus Deum, ut his malis carerent, pie fideliterque 15 
coluerunt. 


Carur XXVIII. 


Quid ad veram resurrectionis fidem vel Plato vel Labeo 
vel etiam Varro conferre sibi potuerint, si opiniones 
eorum in unam sententiam convenissent. 20 


Nonnulli nostri propter quoddam  praeclarissimum 
loquendi genus et propter nonnulla, quae veraciter sensit, 
amantes Platonem dicunt eum aliquid simile nobis etiam 
de mortuorum resurrectione sensisse. Quod quidem sic 
tangit in libris de re publica Tullius, ut eum lusisse po- 25 
tius quam quod id verum esse adfirmet dicere voluisse. 
Inducit enim horainem revixisse et narrasse quaedam, quae 

Platonicis disputationibus congruebant. Labeo etiam duos 
dicit uno die fuisse defunctos et occurrisse invicem in 
quodam compito, deinde ad corpora sua iussos fuisse re- 
meare et constituisse inter se amicos se esse victuros, atque 
ita esse factum, donec postea morerentur. Sed isti aucto- 
res talem resurrectionem corporis factam fuisse narra- 
runt, quales fuerunt eorum, quos resurrexisse novimus et 
huic quidem redditos vitae, sed non eo modo ut non 
morerentur ulterius. Mirabilius autem quiddam Marcus 
Varro ponit in libris, quos conscripsit de gente populi 
Romani, cuius putavi verba ipsa ponenda.  ,Genethliaci 
quidam scripserunt, inquit, esse in renascendis hominibus 
quam appellant zeAiyyevecíav Graeci; hac scripserunt con- 
fici in annis numero quadringentis quadraginta, ut idem 
corpus et eadem anima, quae fuerint coniuncta in homine 
aliquando, eadem rursus redeant in coniunctionem." Iste 
Varro quidem sive illi genethliaci nescio qui (non enim 
nomina eorum prodidit, quorum commemoravit sententiam) 
aliquid dixerunt, quod licet falsum sit (cum enim semel 
ad eadem corpora quae gesserunt animae redierint, num- 
quam ea sunt postea relicturae), tamen multa illius in- 
possibilitatis, qua contra nos isti garriunt, argumenta con- 
vellit et destruit. Qui enim hoc sentiunt sive senserunt, 
non eis visum est fieri non posse, ut dilapsa cadavera in 
auras in pulverem, in cinerem in umores, in corpora 
vescentium bestiarum vel ipsorum quoque hominum ad 
id rursus redeant, quod fuerunt. Quapropter Plato et 
Porphyrius, vel potius quicumque illos diligunt et adhuc 
vivunt, si nobis consentiunt etiam sanctas animas ad cor- 
pora redituras, sicut ait Plato, nec tamen ad mala ulla 
redituras, sicut ait Porphyrius, ut ex his fiat consequens, 
quod fides praedicat Christiana, talia corpora recepturas, 
in quibus sine ullo malo in aeternum feliciter vivant, ad- 
11 esse ponenda gv 12 quidem g inscrips. b 18 hac scrips. gv; 

sumant etiam hoc de Varrone, ut ad eadem corpora red- 
eant, in quibus antea fuerunt, et apud eos tota quaestio 
de carnis in aeternum resurrectione solvetur. 


CAPUT XXIX. 


De qualitate visionis, qua in futuro saeculo sancti Deum 
videbunt. 


Nunc iam quid acturi sint in corporibus inmortali- 
bus atque spiritalibus sancti, non adhuc eorum carne 
carnaliter, sed spiritaliter iam vivente, quantum Dominus 
dignatur adiuvare videamus. Et illa quidem actio vel 
polius quies atque otium quale futurum sit, si verum 
velim dicere, nescio. Non enim hoc umquam per sensus 
corporis vidi. Si autem mente, id est intellegentia, vi- 
disse me dicam, quantum est aut quid est nostra intel- 
legentia ad illam excellentiam? Ibi est enim pax Dei, 
quae, sicut dicit apostolus, superat omnem intellectum; 
quem nisi nostrum, aut fortasse etiam sanctorum angelo- 
rum? non enim et Dei. Si ergo sancti in Dei pace vi- 
cluri sunt, profecto in ea pace victuri sunt, quae superat 
omnem intellectum. Quoniam nostrum quidem superat, 
non est dubium; si autem superat et angelorum, ut nec 
ipsos excepisse videatur, qui ait omnem intellectum: se- 
cundum hoc dictum esse debemus accipere, quia pacem 
Dei, qua Deus ipse pacatus est, sicut Deus novit, non 
eam nos sic possumus nosse nec ulli angeli. Superat 
itaque omnem intellectum, non dubium quod praeter su- 
um. Sed quia et nos pro modo nostro pacis eius parti- 
cipes facti scimus summam in nobis atque inter nos et 
cum ipso pacem, quantum nostrum summum est: isto 
modo pro suo modo sciunt eam sancti angeli; homines 

autem nunc longe infra, quantumlibet provectu mentis 
excellant. Considerandum est enim quantus vir dicebat: 
Ex parte scimus et ex parte prophetamus, donec veniat 
quod perfectum est; et: Videmus nunc per speculum in 
5 aenigmate, tunc autem faciem ad faciem. Sic iam vi- 
dent sancti angeli, qui etiam nostri angeli dicti sunt, quia 
eruti de potestate tenebrarum et accepto spiritus pignore 
translati ad regnum Christi ad eos’ angelos iam coepimus 
pertinere, cum quibus nobis erit sancta atque dulcissima, 
10 de qua iam tot libros scripsimus, Dei civitas ipsa com- 
munis. Sic sunt ergo angeli nostri, qui sunt angeli Dei, 
quem ad modum Christus Dei Christus est noster. Dei 
sunt, quia Deum non reliquerunt; nostri sunt, quia suos 
cives nos habere coeperunt. Dixit autem Dominus Iesus: 
15 Videte ne contemnatis unum de pusillis istis. Dico enim 
vobis, quia angeli eorum in caelis semper vident faciem 
patris mei, qui in caelis est. Sicut ergo illi vident, ita 
et nos visuri sumus; sed nondum ita videmus. Propter 
quod ait apostolus, quod paulo ante dixi: Videmus nunc 
20 per speculum in aenigmate, tunc autem faciem ad fa- 
ciem. Praemium itaque fidei nobis visio ista servatur, 
de qua et lohannes apostolus loquens: Cum apparuerit, 
inquit, similes ei erimus, quoniam videbimus eum sicuti 
est. Facies autem Dei manifestatio eius intellegenda est, 
25 non aliquod tale membrum, quale nos habemus in cor- 
pore atque isto nomine nuncupamus. 

Quapropter cum ex me quaeritur, quid acturi sint 
sancti in illo corpore spiritali, non dico quod iam video, 
sed dico quod credo, secundum illud quod in psalmo lego: 

30 Credidi, propter quod et» locutus sum. Dico itaque: Vi- 

suri sunt Deum in ipso corpore; sed utrum per ipsum, 

sicut per corpus nunc videmus solem, lunám, stellas, 

mare ac terram et quae sunt in ea, uon parva quaestio 

est. Durum est enim dicere, quod sancti talia corpora 

tne habebunt, ut non possint oculos claudere atque 5 
aperire cum volent; durius autem, quod ibi Deum, quis- 
quis oculos clauserit, non videbit. Si enim propheta 
llelisaeus puerum suum Giezi absens corpore vidit ac- 
cipientem munera, quae dedit ei Naeman Syrus, quem 
propheta memoratus a leprae deformitate liberaverat, quod 
servus nequam domino suo non vidente latenter se fe- 
cisse putaverat: quanto magis in illo eorpore spiritali vi- 
debunt sancti omnia, non solum si oculos claudant, verum 
eliam unde sunt corpore absentes! Tunc enim erit per- 


- 


0 


fectum illud, de quo loquens apostolus: Ex parte, inquit, 15 


scimus et ex parte prophetamus; cum autem veneri 
quod perfectum est, quod ex parte est evacuabitur. 
Deinde ut quo modo posset aliqua similitudine ostenderet, 
quantum ab illa quae futura est distet haec vita, non 


qualiumcumque hominum, verum etiam qui praecipua hic 20 


sanctitate sunt praediti: Cum essem, inquit, parvulus, 
quasi parvulus sapiebam, quasi parvulus loquebar, quasi 
parvulus cogitabam; cum autem factus sum vir, evacuavi 
ea quae parvuli erant. Videmus nunc per speculum in 
aenigmate, tunc autem faciem ad faciem. Nunc scio ex 2 
parte, tunc autem cognoscam sicul et cognitus sum. Si 
ergo in hac vita, ubi hominum mirabilium prophetia ita 
comparanda est illi vitae, quasi parvuli ad iuvenem, vidit 
tamen Helisaeus accipientem. munera servum suum, ubi 


ipse non erat: itane eum venerit quod perfectum est nec 30 


iam corpus corruptibile adgravabit animam, sed incorru- 
ptibile nihil impediet, illi sancti ad ea, quae videnda sunt, 

oculis corporeis, quibus llelisaeus absens ad servum suum 
videndum non indiguit, indigebunt? Nam secundum inter- 
pretes septuaginta ista sunt ad Giezi verba prophetae: 
Nonne cor meum iit tecum, quando conversus est vir de 
curru in obviam libi et accepisti pecuniam? et cetera; 
sicut autem ex Hebraeo interpretatus est presbyter Hie- 
ronymus: Nonne cor meum, inquit, in praesenti erat, 
quando reversus est homo de curru suo in occursum 
fui? Corde suo ergo se dixit hoc vidisse propheta, ad- 
10 iuto quidem mirabiliter nullo dubitante divinitus. Sed 
quanto amplius tunc omnes munere isto abundabunt, cum 
Deus erit omuia in omnibus! Habebunt tamen etiam illi 
oculi corporei officium suum et in loco suo erunt, utetur- 
que illis spiritus per spiritale corpus. Neque enim et 
15 ille propheta, quia non eis indiguit ut videret absentem, 
non eis usus est ad videnda praesentia; quae tamen spi- 
ritu videre posset, etiamsi illos clauderet, sicut vidit ab- 
sentia, ubi cum eis ipse non erat. Absit ergo, ut dica- 
mus illos sanctos in illa vita Deum clausis oculis non 
20 visuros, quem spiritu semper videbunt. 

Sed utrum videbunt et per oculos corporis cum eos 
apertos habebunt, inde quaestio est. Si enim tantum pot- 
erunt in corpore spiritali eo modo utique ipsi oculi etiam 
spiritales, quantum possunt isti quales nunc habemus: 

25 procul dubio per eos Deus videri non poterit. Longe 
itaque alterius erunt potentiae, si per eos videbitur in- 
corporea illa natura, quae non continetur loco, sed ubique 
tota est. Nou enim quia dicimus Deum et in caelo esse 
et in terra (ipse quippe ait per prophetam: Caelum et 

30 terram ego impleo), aliam partem dicturi sumus eum iu 
caelo habere et in terra aliam; sed totus in caelo est, 
lotus in terra, non alternis temporibus, sed utrumque si- 

5 2. (4) Reg. 5,96 19 1. Cor. 15,28 30 Hierem. 23, 94 
2x4. LXX interpr. BHgp 4 cor meum | hic desinit cod, g iuit b; 

mul, quod nulla natura corporalis potest. Vis itaque 
praepollentior oculorum erit illorum, non ut acrius vi- 
deant, quam quidam perhibentur videre serpentes vel 
aquilae (quantalibet enim acrimonia cernendi eadem quo- 


que animalia nihil aliud possunt videre quam corpora), 5 


sed ut videant et incorporalia. Et fortasse ista virtus 
magna cernendi data fuerit ad horam etiam in isto mor- 
tali corpore oculis sancti viri Iob, quando ait ad Deum: 
In obauditu auris audiebam (e prius, nunc autem ocu- 
lus meus videt (e; propterea despexi memet ipsum et 
distabui et existimavi me terram et cinerem; quamvis 
uihil hic prohibeat oculum cordis intellegi, de quibus 
oculis ait apostolus: Zn/uminatos oculos habere cordis 
vestri. Ipsis autem videri Deum, cum videbitur, Christia- 
nus ambigit nemo, qui fideliter accipit, quod ait Deus ille 
magister: Beati mundicordes, quoniam ipsi Deum vide- 
bunt. Sed utrum etiam corporalibus ibi oculis videatur, 
hoc in ista quaestione versamus. 

Illud enim quod scriptum est: Æt videbit omnis caro 
salutare Dei, sine ullius nodo difficultatis sic intellegi 
potest, ac si dictum fuerit: „Et videbit omnis homo Chri- 
stum Dei“, qui utique in corpore visus est et in cor- 
pore videbitur, quando vivos et mortuos iudicabit. Quod 
autem ipse sit salutare Dei, multa suut et alia testimonia 


scripturarum; sed evidentius venerandi illius senis Simeo- : 


nis verba declarant, qui, cum infantem Christum accepis- 
set in manus suas: Nunc, inquit, dimittis, Domine, servum 
tuum secundum verbum tuum in pace, quoniam viderunt 
oculi mei salutare tuum. illud etiam, quod ait supra 
memoratus lob, sicut in exemplaribus, quae ex Hebraeo 

sunt, invenitur: &À/ in carne mea videbo Deum, resur- 
reclionem quidem carnis sine dubio prophetavit, non 
tamen dixit: „Per carnem meam.“ Quod quidem si dixis- 
set, posset Deus Christus intellegi, qui per carnem in 
carne videbitur; nunc vero potest et sic accipi: Jn carne 
mea videbo Deum, ac si dixisset: „In carne mea ero, 
cum videbo Deum.“ Et illud, quod ait apostolus: Faciem 
ad faciem, non cogit ut Deum per hanc faciem corpora- 
lem, ubi sunt oculi corporales, nos visuros esse credamus, 
quem spiritu sine intermissione videbimus. Nisi enim 
esset etiam interioris hominis facies, non diceret idem 
apostolus: Nos autem revelata. facie gloriam Domini spe- 
culantes in eandem imaginem transforimamur, de gloria 
in gloriam, tamquam a Domini spiritu; nec aliter intel- 
legimus et «quod in psalmo canitur: Accedite ad eum et in- 
luminamini, et facies vestrae non erubescent. Fide quippe 
acceditur. ad Deum, quam cordis constat esse, nou cor- 
poris. Sed quia spiritale corpus nescimus quantos habe- 
bit accessus (de re quippe inexperta loquimur), ubi aliqua, 
quae aliter intellegi nequeat, divinarum scripturarum non 
occurrit et succurrit auctoritas, necesse est ut contingat 
in nobis quod legitur in libro Sapientiae: Cogitationes 
mortalium timidae et incertae providentiae nostrae. 
Ratiocinatio quippe illa philosophorum, qua disputant 
ita mentis aspectu intellegibilia videri et sensu corporis 
sensibilia, id est corporalia, ut nec intellegibilia per cor- 
pus nec corporalia per se ipsam mens valeat intueri, si 
posset nobis esse certissima, profecto certum esset per 
oculos corporis etiam spiritalis nullo modo posse videri 
Deum. Sed istam ratiocinationem et vera ratio et pro- 
phetica inridet auctoritas. Quis enim ita sit aversus a 
vero, ut dicere audeat Deum corporalia ista nescire? 
110b 19,26 Vulg. 81.Cor.13,12 14 2.Cor.3,18 16 Ps.33,6 28 Sap.9,14 
1deum saluatoré meü B! 4 christ. deus D  ? faciem ad f. B 

Numquid ergo corpus habet, per cuius oculos ea possit 
addiscere? Deinde quod de propheta Helisaeo paulo ante 
diximus, nonne satis indicat etiam spiritu, non per cor- 
pus, corporalia posse cerni? Quando enim servus ille 
munera accepit, utique corporaliter gestum est; quod ta- 
men propheta non per corpus, sed per spiritmm vidit. 
Sicut ergo constat corpora videri spiritu, quid si tanta 
erit potentia spiritalis corporis, ut corpore videatur et 
spiritus? Spiritus enim est Deus. Deinde vitam quidem 
suam, qua nunc vivit in corpore et haec terrena membra 
vegelat facitque viventia, interiore sensu quisque, non 
per corporeos oculos novit; aliorum vero vitas, cum sint 
invisibiles, per corpus videt. Nam unde viventia discer- 
nimus a non viventibus corpora, nisi corpora simul vitas- 
que videamus, quas nisi per corpus videre non possumus? 
Vitas autem sine corporibus corporeis oculis non videmus. 

Quam ob rem fieri potest valdeque credibile est sic 
nos visuros mundana tunc corpora caeli novi et terrae 
novae, ut Deum ubique praesentem et universa etiam 
corporalia gubernantem per corpora quae gestabimus et 
quae conspiciemus, quaqua versum oculos duxerimus, ela- 
rissima perspicuitate videamus, non sicut nunc invisibilia 
Dei per ea, quae facta suut, intellecta conspiciuntur. per 
speculum in aenigmate <et> ex parie, ubi plus in nobis 
valet tides, qua credimus, quam rerum corporalium spe- 
cies, quam per oculos cernimus corporales. Sed sicut 
homines, inter quos viventes motusque vitales exerentes 
vivimus, mox ut aspicimus, non credimus vivere, sed vi- 
demus, cum eorum vitam sine corporibus videre nequea- 
mus, quam tamen in eis per corpora remota omui am- 
biguitate conspicimus: ita quacumque spiritalia illa lu- 
mina corporum nostrorum circumferemus, iucorporeum 

24 Rom. 1,20 et 1. Cor. 13, 12 

Deum omnia regentem etiam per corpora contucbimur. 
Aut ergo sic per illos oculos videbitur Deus, ut aliquid 
habeant in tanta excellentia menti simile, quo et incor- 
porea natura cernatur, quod ullis exemplis sive scriptura- 
rum testimoniis divinarum vel difficile est vel inpossibile 
ostendere; aut, quod est ad intellegendum facilius, ita 
Deus nobis erit notus atque conspicuus, ut videatur spi- 
ritu a singulis nobis in singulis nobis, videatur ab altero 
in altero, videatur in se ipso, videatur in caelo novo et 
terra nova atque in omni, quae tunc fuerit, creatura, 
videatur et per corpora in omní corpore, quocumque 
fuerint spiritalis corporis oculi acie perveniente directi. 
Patebunt etiam cogitationes nostrae invicem nobis. Tunc 
enim implebitur, quod apostolus, cum dixisset: Nolite ante 
tempus iudicare quicquam, mox addidit: Donec veniat 
Dominus, et inluminabit abscondita tenebrarum et mani- 
festabit cogitationes cordis, et (unc laus erit unicuique 


a Deo. 
CarvT XXX. 
De aeterna felicitate civitatis Dei sabbatoque perpetuo. 


Quauta erit illa felicitas, ubi ullum erit malum, 
nullum latebit bonum, vacabitur Dei laudibus, qui erit 
omnia in omnibus! Nam quid aliud agatur, ubi neque 
ulla desidia cessabitur neque ulla indigentia laborabitur, 
nescio. Admoneor etiam sancto cantico, ubi lego vel 
audio: Beati, qui habitant in domo tua, in saecula sae- 
culorum laudabunt te. Omnia membra et viscera incor- 
ruptibilis corporis, quae nunc videmus per usus necessi- 
tatis varios distributa, quoniam tunc non erit ipsa neces- 
sitas, sed plena certa, secura sempiterna felicitas, proficient 

laudibus Dei. Omnes quippe illi, de quibus iam sum 
locutus, qui nunc latent, harmoniae corporalis numeri non 
latebunt, intrinsecus et extrinsecus per corporis cuncta 
dispositi, et cum ceteris rebus, quae ibi magnae atque 
mirabiles videbuntur, rationales mentes in tanti artificis 
laudem rationabilis pulchritudinis delectatione succendent. 
Qui motus illic talium corporum sint futuri, temere de- 
finire non audeo, quod excogitare non valeo; tamen et 
motus et status, sicut ipsa species, decens erit, quicum- 
que erit, ubi quod non decebit non erit. Certe ubi 
volet spiritus, ibi erit protinus corpus; nec volet aliquid 
spiritus, quod nec spiritum posset decere nec corpus. 
Vera ibi gloria erit, ubi laudantis nec errore quisquam 
nec adulatione laudabitur; verus honor, qui nulli negabi- 
tur digno, nulli deferetur indigno; sed nec ad eum amb- 
iet ullus indignus, ubi nullus permittetur esse nisi di- 
gnus; vera pax, ubi nihil adversi nec a se ipso nec ab 
aliquo quisque patietur. Praemium virtutis erit ipse, qui 
virtutem dedit eique se ipsum, quo melius et maius ni- 
hil possit esse, promisit. Quid est enim aliud quod per 
prophetam dixit: Ero illorum Deus, et ipsi erunt mihi 
plebs, uisi: , Ego ero unde satientur, ego ero quaecum- 
que ab hominibus honeste desiderantur, et vita et salus 
el victus et copia et gloria et honor et pax et omnia 
boua^? Sic enim et illud recte intellegitur, quod ait 
apostolus: Ut sit Deus omnia in omnibus. Ipse finis erit 
desideriorum nostrorum, qui sine fine videbitur, sine fa- 
stidio amabitur, sine fatigatione laudabitur. Hoc munus, 
hic affectus, hic actus profecto erit omnibus, sicut ipsa 
vita aeterna, communis. 

Ceterum qui futuri sint pro meritis praemiorum etiam 
gradus honorum atque gloriarum, quis est idoneus cogi- 
tare, quanto magis dicere? Quod tamen fnturi sint, non 
est ambigendum. Atque id etiam beata illa civitas ma- 
gnum in se honum videbit, quod nulli superiori ullus in- 
ferior invidebit, sicut nunc non invident archangelis angeli 
ceteri; tamque nolet esse unusquisque quod non accepit, 
quamvis sit pacatissimo concordiae vinculo ei qui accepit 
obstrictus, quam nec in corpore vult oculus esse qui est 
digitus, cum membrum utrumque contineat totius corporis 
pacata compago. Sic itaque habebit donum alius alio mi- 
nus, ut hoe quoque donum habeat, ne velit amplius. 

Nec ideo liberum arbitrium non hahehunt, quia pec- 
cata eos delectare non poterunt. Magis quippe erit libe- 
rum a delectatione peccaudi usque ad delectationem non 
peccandi indeclinabilem liberatum. Nam primum liberum 
arbitrium, quod homini datum est, quando primo creatus 
est rectus, potuit non peccare, sed potuit et peccare; hoc 
autem novissimum eo potentius erit, quo peccare non 
poterit; verum hoc quoque Dei munere, non suae possi- 
bilitate naturae. Aliud est enim esse Deum, aliud parti- 
cipem Dei. Deus natura peccare non potest: particeps 
vero Dei ab illo accepit, ut peccare non possù. Servandi 
autem gradus erant divini muneris, ut primum daretur 
liberum arbitrium, quo non peccare homo posset, novis- 
simum, quo peccare uou posset, atque illud ad comparan- 
dum meritum, hoc ad recipiendum praemium pertineret. 
Sed quia peccavit ista natura cum peccare potuit, largiore 
gratia liberatur, ut ad eam perducatur libertatem, in qua 
peccare non possit. Sicut enim prima inmortalitas fuil, 
quam peccando Adam perdidit, posse non mori, novissima 
erit uon posse mori: ita primum liberum arbitrium posse 
non peccare, novissimum non posse peccare. Sie enim 
" leuntB!DHa 5 nullusinf.b 7 tamquam b pollet He nolit b 

erit inamissihilis voluntas pietatis et aequitatis, quo modo 
est felicitatis: Nam utique peccando nec pietatem nec 
felicitatem tenuimus, voluntatem vero felicitatis nec per- 
dita felieilate perdidimus. Certe Deus ipse numquid, 


quoniam peccare non potest, ideo liberum arbitrium habere : 


negandus est? 

Erit ergo illius civitatis et una in omuibus et inse- 
parabilis in singulis voluntas libera, ab omni malo liberata 
et impleta omni bono, fruens indeficienter aeternorum iu- 
cunditate gaudiorum, oblita culparum, oblita poenarum; 
nec ideo tamen suae liberationis oblita, ut liberatori suo 
non sit ingrata: quantum ergo adtinet ad scientiam ratio- 
nalem, memor praeteritorum etiam malorum suorum; 
quantum autem ad experientis sensum, prorsus immemor. 
Nam et peritissimus medicus, sicut arte sciuntur, omnes 
fere corporis morbos novit; sicut autem corpore sentiun- 
tur, plurimos nescit, quos ipse non passus est. Ut ergo 
scientiae malorum duae sunt; una, qua potentiam mentis 
uon latent, altera, qua experientis sensibus inhaerent (ali- 


ter quippe sciuutur vitia omnia per sapientiae doctrinam, 4 


aliter per insipientis pessimam vitam): ita el obliviones 
malorum duae sunt. Aliter ea namque obliviscitur eru- 
ditus et doctus, aliter expertus et passus; ille, si peritiam 
neglegat, iste, si miseria careat. Secundum hauc oblivio- 
uem, quam posteriore loco posui, non erunt memores 
sancli praeteritorum malorum; carebunt enim omnibus, 
ita ut penitus deleantur. de sensibus eorum. Ea tamen 
potentia scientiae, quae magna in eis erit, non solum sua 
praeterita, sed etiam danmatorum cos sempiterna miseria 
non latebit. Alioquin si se fuisse miseros nescituri sunt, 
quo modo, sicul ait psalmus, misericordias Domini in 
acternum cantabunt? Quo cantico. in gloriam gratiae 

Christi, cuius sanguine liberati sumus, nihil erit profecto 
illi iucundius civitati. Ibi perficietur: Vacate et videte 
quoniam ego sum Deus; quod erit vere maximum sabba- 
tum non habens vesperam, quod commendavit Dominus 
in primis operibus mundi, ubi legitur: Ef requievit Deus 
die septimo ab omnibus operibus suis, quae fecit, et bene- 
dixit Deus diem septimum et sanctificavit eum, quia in 
eo requievit ab omnibus operibus suis, quae inchoavit 
Deus facere. Dies enim septimus etiam nos ipsi erimus, 
quando eius fuerimus benedictione et sanctificatione pleni 
atque refecti. [bi vacantes videbimus quoniam ipse est 
Deus; quod nobis nos ipsi esse voluimus, quando ab illo ce- 
cilimus, audientes a seductore: Eritis sicut dii et rece- 
dentes a vero Deo, quo faciente dii essemus eius partici- 
patione, non desertione. Quid cnim sine illo fecimus, 
nisi quod iu ira eius defecimus? A quo refecti et gratia 
maiore perfecti vacabimus in aeternum, videntes quia ipse 
est Deus, quo pleni erimus quando ipse erit omnia in 
omnibus. Nam et ipsa opera bona nostra, quando ipsius 
potius intelleguntur esse, non nostra, tunc nobis ad hoc 
sabbatum adipiscendum inputantur; quia si nobis ea tri- 
buerimus, servilia erunt, cum de sabbato dicatur: Omne 
opus servile non facietis; propter quod et per Hiezechie- 
lem prophetam dicitur: Æt sabbata mea dedi eis in si- 
gnum inter me et inter eos, ut scirent quia ego Domi- 
nus, qui sanctifico eos. lloc perfecte tunc sciemus, 
quando perfecte vacabimus, et perfecte videbimus quia 
ipse est Deus. 

Ipse etiam numerus aetatum, veluti dierum, si secun- 
dum eos articulos temporis computetur, qui scripturis vi- 

dentur expressi, iste sabhatismus evidentius apparebit, 
quoniam seplimus invenitur; ut prima aetas tamqnam pri- 
mus dies sit ab Adam usque ad diluvium, secuuda inde 
usque ad Abraham, non aequalitate temporum, sed numero 
generationum; denas quippe habere reperiuntur. Hinc 
iam, sicut Matthaeus evangelista determinat, tres aetates 
usque ad Christi subsequuntur adventum, quae singulae 
denis et quaternis generationibus explicantur: ab Abra- 
ham usque ad David una, altera inde usque ad transmi- 
gralionem in Babyloniam, tertia inde usque ad Christi 
carnalem nativitatem. Fiunt itaque omnes quinque. Sexta 
nunc agitur nullo generationum numero metienda propter 
id quod dictum est: Non est vestrum scire tempora, quae 
Pater posuit in sua potestate. Post hanc tamquam in 
die septimo requiescet Deus, cum eundem diem septimum, 
quod nos erimus, in se ipso Deo faciet requiescere. De 
istis porro aetatibus singulis nunc diligenter longum est 
disputare; haec tamen septima erit sabbatum nostrum, 
cuius finis non erit vespera, sed dominicus dies velut 
octavus aeternus, qui Christi resurrectione sacratus est, 
aeternam non solum spiritus, verum etiam corporis re- 
quiem praefigurans. Ibi vacabimus et videbimus, videbi- 
mus et amabimus, amabimus et laudabimus. Ecce quod 
erit in fine sine fine. Nam quis alius noster est finis 
nisi pervenire ad regnum, cuius nullus est finis? 

Videor mihi debitum ingentis huius operis adiuvante 
Domino reddidisse. Quibus parum vel quibus nimium est, 
mihi iguoscant; quibus autem satis est, non mihi, sed Deo 
mecum gratias cougratulantes agant. Amen. Amen. 

